
SAŽETAK 


Ovaj rad, na temelju analize sadržaja lista Glas Koncila te crkvenih i državnih reakcija 
koje je taj list izazivao, pokušava odgovoriti na pitanje: kakvo je bilo značenje toga lista u prvih 
deset godina njegova djelovanja (1963.-1972.) u tadašnjoj crkvenoj i društvenoj sredini? 

Nakon kraćeg prikaza povijesnih prilika početka 60-ih godina XX. stoljeća u kojima se 
list pojavio, osobito u kontekstu tadašnjih crkveno-državnih odnosa, u radu su izneseni osnovni 
podaci o osnivanju i uvjetima u kojima je Glas Koncila djelovao, osobito podaci o njegovoj 
nakladi, distribuciji i dosegu, te su analizirani tragovi njegove prisutnosti u zemlji i svijetu. 

Autor rada prikazao je i sistematizirao i sadržaj lista po pojedinim temama: kako onima 
unutarcrkvenima - osobito vezanima uz Drugi vatikanski koncil i poslijekoncilsku crkvenu 
obnovu, pa i napetosti koje je ta obnova prouzročila u životu Crkve u zemlji i svijetu - tako i 
onima društvenima, preko kojih se list borio protiv ateizacije tadašnjega hrvatskoga i 
jugoslavenskog društva te se zauzimao za uključivanje Crkve u društveni život i punu 
ravnopravnost vjernika u tadašnjemu društvu. 

U radu se iznose i analiziraju i brojne reakcije crkvenih krugova i crkvenih vlasti na 
sadržaj Glasa Koncila, među kojima i neke dosad nepoznate stručnoj i općoj javnosti. Na 
temelju arhivske građe analiziran je i način na koji su se Glasom Koncila bavile tadašnje 
državne vlasti, uključujući i sudske postupke protiv lista i jednoga njegovoga autora - Živka 
Kustića. 


KLJUČNE RIJEČI: Glas Koncila, katolički tisak, komunistički režim, Vladimir Pavlinić, 
Živko Kustić, Franjo Šeper, Franjo Kuharić, Hrvatska, Jugoslavija 



SUMMARY 


This thesis is trying, based on the content analysis of the newspaper Glas Koncila and 
the reactions of State authorities and the Church to that nevvspaper, to offer an answer to the 
follovving question: what was the importance of that newspaper during the first ten years of its 
existence (1963-1972). At that time its Editor in Chief was Vladimir Pavlinić. The 
establishment and initial phase of Glas Koncila is put into the context of the contemporaneous 
relations between the State and the Church. They were assessed as of early 1960s as ,,milder“ - 
compared to the first few years after the Second World War. Another important context is the 
renevval of the catholic press whose activities restarted at that time, after they had been almost 
completely shut down after the Second World War (Chapter II). Further, the thesis presents 
data on financial and human resource aspects of the nevvspaper, its circulation its limited way 
of distribution (because of the contemporary State authorities). It also analyses its presence in 
the country and abroad, particularly in less accessible areas and amongst Croatian emigrants 
and missionaries (Chapter III). 

The author has structured the content of the nevvspaper by separate topics in the Central 
part of the thesis (Chapter IV): The Second Vatican Council and post-conciliar renevval; 
reporting and vvriting about ,,cases“ that have marked the life of the Church in the country and 
in the world at the end of 1960s and beginning of 1970s; the role of the nevvspaper in mutual 
informing and connecting of believers in different parts of the country and the world; the 
attempts of the nevvspaper to open and and improve the internal dialog in the Church 
(particularly through round tables); opening and promoting the issue of ecumenism; 
interreligious dialog and dialog vvith the atheists; the nevvspaper's attempts to become part of 
the social dialogue, but also to advocate free vvork of the Catholic Church and full equality of 
the believers in the society, as vvell as different ways of combating the process of atheization of 
the contemporaneous Croatian and Yugoslav society; the way hovv the nevvspaper treated the 
issue of national consciousness and relation betvveen faith and nation; the nevvspaper's 
resistance to link the Church to the Nazi- and fascist Second World War regimes, and finally, 
the status of the movement Croatian Spring on the pages of that nevvspaper. 

The thesis further on presents and analyses positive and negative reactions in 
ecclesiastical circles and authorities to the editorial policy and content of Glas Koncila and 
shovvs some unknovvn letters of believers groups and ecclesiastical representatives to the 
editorial staff and Church authorities. The author also analyses within this context the meetings 



of the Bishop's Conference of Yugoslavia as they delt with the issue of Catholic press, amongst 
others also with Glas Koncila (Chapter V). 

In the final chapter (Chapter VI) the author presents and analyses the reactions of the 
contemporaneous authorities as they had very carefully monitored and analysed that newspaper. 
They would raise their objections against the content to the editorial staff and Church 
representatives and towards the end of the observed period they initiated several court 
proceedings against the newspaper and one of their authors: Živko Kustić. 

The thesis concludes with the presentation and analysis of the above mentioned court 
proceedings based on indictments and court transcripts. 

KEY WORDS : Glas Koncila, Catholic press, communist regime, Vladimir Pavlinić, Živko 
Kustić, Franjo Šeper, Franjo Kuharić, Croatia, Yugoslavia 

I. UVOD 


U ovome sam radu, koristeći se znanstvenom metodologijom i dostupnim izvorima, 
nastojao osvijetliti okolnosti nastanka i djelovanja katoličkih novina Glas Koncila te prikazati 
njegovo značenje i to kako na unutarcrvenome, tako i na društvenome planu u prvih deset 
godina njegova djelovanja (1963.-1972.). 

Što se tiče samoga predmeta - značenja (engl. importance) Glasa Koncila -ja sam mu 
u ovome radu nastojao prići iz 4 različite perspektive: 

- razmatrajući kakvo je značenje imala sama pojava toga lista u kontekstu državno- 
crkvenih odnosa u poslijeratnoj Hrvatskoj i Jugoslaviji (II. poglavlje); 

- istražujući što se o prihvaćenosti toga lista od strane publike dade zaključiti iz podataka 
o njegovoj nakladi, dosezima i distribuciji (III. poglavlje); 

- zaključujući kakav je bio doprinos objavljenoga sadržaja Glasa Koncila u stvaranju 
javnoga mnijenja u Crkvi i prisutnosti Crkve u tadašnjemu društvu. (IV. poglavlje); 

- istražujući kakva je bila recepcija toga lista od strane publike, odn. kakve je (crkvene 
i državne) reakcije objavljeni sadržaj Glasa Koncila izazvao. (V. i VI. poglavlje). 

Što se pak tiče znanstvenih metoda, osim onih temeljnih - poput klasifikacije i 
deskripcije, analize i sinteze te induktivne i deduktivne metode - u ovome su radu primjenjene 
i druge metode uobičajene u historiografiji i komunikologiji, poput iznošenja i interpretacije 
povijesno relevantnih izvora, metode dokazivanja i opovrgavanja pojedinih teza iznesenih u 
dosadašnjim istraživanjima zadane teme, kao i komparativne te metode studije slučaja. 

No, izrada ovoga rada od početka je bila obilježena i nemalim poteškoćama, i to kako 
onima metodološke prirode, tako i onima tehničkima, i to već i kod samog njegovog naslova: 
"Crkveno i društveno značenje Glasa Koncila od 1963. do 1972.". 

Ponajprije, među poznavateljima povijesti djelovanja tih vjerskih novina ne postoji 
suglasje čak niti oko toga kad su one zapravo nastale: pokretanjem biltena Glas s Koncila, koji 
je počeo s izlaženjem ujesen 1962., neposredno nakon početka Drugog vatikanskog koncila 
(1962.-1965.), te je bio umnažan ciklostil skotu tehnikom i uređivan od strane fra Zorislava 
Lajoša, ih pak s pokretanjem tiskanoga izdanja Glasa Koncila godinu dana poslije, u jesen 

1963., kad je uređivanje preuzeo Vladimir Pavlinić a list počeo izlaziti u novinskome formatu, 
tiskan novinskom tehnikom. 

O tome pitanju čak niti sam Glas Koncila , na svojim stranicama iz toga doba, nema 
jednoznačan stav. Tako je, u prva dva broja iz 1964., u glavi novina bilo istaknuto kako je riječ 
o II. godištu toga lista. Predmnijevalo se, dakle, kako je list započeo s izlaženjem 1963. godine. 
No, nakon reakcije čitatelja, kako navodi sam list, to je već u trećem broju 1964. „ispravljenog 
te je u glavi naznačeno daje riječ o III. godištu, a u listu je objavljeno pojašnjenje, prema kojem 
se time pogreška „rado ispravlja“ i ističe kako Glas s Koncila zajedno s Glasom Koncila 
predstavlja „zapravo jedan te isti slijed 14 . 1 No, u tome stavu list ipak nije bio dosljedan. Pokazuje 
se to, primjerice, u vijesti o tragičnoj smrti fra Zorislava Lajoša, urednika Glasa s Koncila , u 
ljeto 1972. kojega u samome naslovu list naziva „prvim urednikom Glasa Koncila “ 2 , premda u 
istoj vijesti navodi kako se taj nesretni događaj zbiva ,,uoči“ desete obljetnice izlaženja, dok na 
istoj stranici (vijest je objavljena na naslovnici), u ,,glavi“ lista, kao godište toga broja stoji 
brojka XI. 

Ja se u ovome radu priklanjam rješenju kojega je ponudio sam list, kad u rujnu 1964., u 
povodu 10. obljetnice biskupske službe Franje Šepera, ističe kako je on „na početku I. 
zasjedanja II. Vatikanskog ekumenskog Koncila pokrenuo [je] bilten Glas s Koncila , a na 
početku II. zasjedanja odlučio [je] da se taj bilten nastavi u novinama [istaknuo A.M.] Glas 
Koncila “. 3 Po tome se rješenju novine ipak jasno razlikuju od biltena koji mu je prethodio. 
Slično i na 5. obljetnicu lista, u rujnu 1968., izlazi prigodni, slavljenički broj, a u uvodniku toga 
broja ponovno se ističe kako se „prije pet godina, 29. rujna 1963., pojavio [se] prvi tiskani broj 
Glasa Koncila “, te kako je „do tada, prva dva godišta svoga života bio [je] Glas Koncila tek 
ručnim strojem umnažani bilten o radu Koncila 44 . 4 Na kraju, naslanjam se i na svjedočanstvo 
Vladimira Stankovića, tadašnjega tajnika osnivača lista, nadbiskupa Šepera, kad se on 2013. 
godine prisjeća kako je odluka franjevaca, prije svega fra Bonaventura Dude, kako više ne mogu 
izdavati Glas s Koncila bila presudna u odluci da se pokrene tiskano izdanje Glasa Koncila; 
odn. kako je, po njegovim riječima, "Dudin 'ne' rodio [je] današnji Glas Koncila". 5 Dakako, 
fokusirajući se na novine Glas Koncila , u radu nisam propustio kratko prikazati niti okolnosti 


1 Ispravak , u: Glas Koncila, br. 3, 9. veljače 1964., str. 2. 

2 Stradao životom prvi urednik Glasa Koncila Zorislav Lajoš, u: Glas Koncila, br. 17, 27. kolovoza 1972., str. 1, 

3. 

3 „Ljubavlju provoditi istinu u: Glas Koncila, br. 19, 27. rujna 1964., str. 7. 

4 5 godina Glasa Koncila, u: Glas Koncila, br. 19, 22. rujna 1968., str. 1. 

5 Vladimir STANKOVIĆ, Kako se rodio Glas Koncila, u: Glas Koncila, br. 41, 13. listopada 2013., str. 14. 

nastanka i djelovanje biltena Glas s Koncila, ali taj bilten ne uzimam u obzir kod analitičkog 
tematskog prikaza sadržaja lista. 

Što se pak tiče značenja toga lista danas je, dakako, nemoguće u potpunosti točno 
ustanoviti stoje on značio svojim tadašnjim čitateljima, kako onima u Crkvi, tako i onima izvan 
nje: kako je bio prihvaćen, što im je značio, što im je u njegovom sadržaju bilo važnije i 
privlačnije, a što manje važno i privlačno; zbog čega su ga, uostalom, uopće uzimali u ruke i 
čitali? Za odgovorima na sva ta legitimna i relevantna pitanja - u nemogućnosti da ih potražim 
nekim (retroaktivnim) istraživanjem među samim čitateljima - ja u ovome radu tragam 
posredno: istražujući i sistematizirajući sve one podatke, dostupne, ali i (do ovoga rada) javnosti 
nedostupne reakcije koje je on izazivao, tragajući za znakovima njegove prisutnosti u zemlji, 
ali i u svijetu, prikazujući podatke o njegovoj nakladi, pokušavajući među ostalim odgovoriti i 
na pitanje zašto je ona pred kraj istraživanoga razdoblja počela padati. Sve to, dakako, 
uzimajući u obzir njegov sadržaj, čiji tematski i analitički prikaz kvantitavno čini i najveći dio 
ovoga rada. No, bez uvida i razumijevanja toga sadržaja sve one reakcije - bilo pozitivne bilo 
negativne, bilo od strane njegovih čitatelja i crkvenih predstavnika, bilo od strane predstavnika 
vlasti - jednostavno ne bi bile shvatljive. 

I, dok se, pritom, crkveno značenje još i moglo koliko-toliko definirati a crkvena javnost, 
barem u jednome dijelu, ,,potražiti“ i pronaći kako na samim stranicama toga lista, tako i u 
drugim dostupnim izvorima, kod drugoga dijela samog naslova - društvenoga značenja - 
ponovno sam naišao na problem, kojega je valjalo rješavati. Naime, 60-te i početak 70-ih godina 
XX. stoljeća u Hrvatskoj i Jugoslaviji, gdje Glas Koncila izlazi i djeluje, nije bilo slobodnoga 
društva, koje bi se moglo javno i slobodno očitovati o Glasu Koncila. Listajući tadašnji 
društveni tisak, na njegovim stranicama nisam mogao uočiti niti jednu pohvalu na račun Glasa 
Koncila, ili barem neku objektivnu analizu njegova sadržaja, koja pritom ne bi bila "opterećena" 
i svojevrsnim "ideološkim ključem". Čak štoviše, način na koji je tadašnji društveni tisak 
tretirao Glasa Koncila u velikoj se mjeri poklapao s onime što su o tim novinama mislili i, u 
analizama za potrebe tadašnjih vlasti, pisali stručnjaci i dužnosnici tadašnje Komisije za vjerska 
pitanja 6 koja je, kao dio izvršne vlasti (Izvršnog vijeća Sabora SR Hrvatske), bila zadužena za 
praćenje vjerskih zajednica i odnose s njima. To će na stranicama ovoga rada na nekoliko 
primjera "interakcije" između Glasa Koncila i pojedinih društvenih novina toga doba biti i 


6 Taje Komisija tijekom svoga djelovanja mijenjala svoj naziv, pa ću ju, radi izbjegavanja nesporazuma, nazivati 
Komisijom za vjerska pitanja, ili skraćeno: Komisija. Kad u radu bude riječi o Komisiji na nekoj drugoj, a ne na 
razini SR Hrvatske, onda će to biti naznačeno riječima „savezna 1,4 , „općinska 44 , „gradska 44 i si. 

prikazano. Stoga sam, umjesto tadašnjega društva, bio prisiljen istražiti kakvo je značenje Glas 
Koncila imao među onima koji su to društvo kontrolirali i usmjeravali, a to je u to vrijeme bila 
komunistička vlast, odn. spomenuta Komisija, koja se Glasom Koncila za potrebe tadašnjih 
vlasti "bavila". 

Dodatna poteškoća s kojom sam se u ovome radu suočio jest i gotovo potpuni izostanak 
sustavnih i cjelovitih istraživanja njegove teme. Doduše, u posljednjih 50-ak godina, koliko je 
prošlo od pokretanja Glasa Koncila , nekoliko je autora (Mirko Mataušić 7 , Bonaventura Duda 8 , 
Josip Baloban 9 , Mato Zovkić 10 ) konstatiralo kako je on odigrao važnu ulogu u 
prihvatu/prihvaćanju (recepciji) Drugoga vatikanskog koncila u Crkvi u hrvatskome narodu. 
No, te konstatacije - kako zbog kraćeg fonnata radova u kojima su iznesene, tako i zbog 
činjenice daje Glas Koncila u njima uglavnom tretiran tek kao „jedan od“ brojnih promotora 
Drugog vatikanskog koncila u Crkvi u hrvatskome narodu - nisu bile popraćene i koliko-toliko 
sustavnim analizama njegovog sadržaja, kako bi se ta teza i konkretno potkrijepila. 

Jedan se diplomski rad, autorice Anamarije Luković, pozabavio (novim) katehetskim 
modelima koje je na svojim stranicama, u kontekstu koncilske obnove, promovirao taj list. 11 
Okolnosti u kojima je nastao Glas Koncila, kao i prikaz njegovoga osnutka i djelovanja, bili su 
predmetom i diplomskoga rada Marije Vuković 12 , no taj je rad velikim dijelom baziran na 
intervjuima s trojicom glavnih urednika Glasa Koncila - Vladimirom Pavlinićem, Živkom 
Kustićem i Ivanom Miklenićem - pri čemu sam objavljeni sadržaj lista, a ni reakcije koje je 
izazivao nisu, zbog formata toga rada, bile niti su mogle biti predmetom većega interesa njegove 
autorice. U prigodi pojedinih "okruglih" obljetnica početka izlaženja lista pojavljivale su se, pa 
i na samim njegovim stranicama, pojedini osvrti na okolnosti njegova nastanka, koje sam u 
ovome radu i sam (is)koristio. U istim prigodama bile su iznošene i ocjene važnosti njegova 
djelovanja, no sve su te ocjene uglavnom pretpostavljale kako je (među) onima kojima su bile 
upućene sadržaj Glasa Koncila već poznat a važnost prepoznata, pa nisu imale potrebu bilo što 
preciznije prikazivati ili dokazivati. Izuzetak, pritom, predstavlja tek knjiga sadašnjega 


7 Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska i odnosa 
Crkve prema medijima, u: Časopis za suvremenu povijest, 38 (2006.) br. 2, str. 499-521. 

8 Bonaventura DUDA, Prihvat II: Vatikanskog koncila u Hrvatskoj (II). Fragmenti za buduće cjelovitijeprouke, 
u: Crkva u svijetu, 31 (1996.) br. 3, 257-261. 

9 Josip BALOBAN, Pokoncilski pastoralno-teološkipomaci, u: Bogoslovska smotra, 70 (2000), br. 3-4, str. 563- 
564. 

10 Mato ZOVKIĆ, Recepcija Drugoga vatikanskog sabora u Crkvi u Hrvata, u: Bogoslovska smotra, 75 (2005.), 
br. 3, str. 693.-696 

11 Usp. Anamarija LUKOVIĆ, Katehetski novitet prema Glasu Koncila od godine 1962.-1972., diplomski rad, 
mentor doc. dr. se. Jadranka Garmaz, Katolički bogoslovni fakultet Sveučilišta u Splitu. 

12 Marija VUKOVIĆ, Glas Koncila (1962.763.-2011.). Nastanak, povijesni prikaz, značenje, glavni urednici, 
diplomski rad, mentor doc. dr. sc. Igor KANIŽAJ, Fakultet političkih znanosti Sveučilišta u Zagrebu 2011. 

urednika Glasa Koncila Ivana Miklenića Pogledi u Glas Koncila no ona, kako i njen autor 
napominje, nije imala znanstvenih pretenzija, te se zadržala uglavnom na publicističkoj razini 
prikaza toga lista. Izuzetak predstavlja i znanstveni kolokviji o 50. obljetnici izlaženja Glasa 
Koncila, održan 2013. godine u Zagrebu, no zbornik s toga kolokvija do trenutka završetka 
pisanja ovoga rada još nije tiskan, pa se njime nisam niti koristio. 

Stoga se, kad su izvori u pitanju, ovaj rad temelji prije svega na samome sadržaju Glasa 
Koncila kojega je, pritom, valjalo pomno iščitati, prikazati i tematski sistematizirati. Što se tiče 
„dešifriranja 44 autora pojedinih članaka, obzirom daje većina njih u tadašnjemu Glasu Koncila 
pisana bez potpisa svojih autora, ili su pak potpisani akronimima i pseudonimima, najvećma 
sam se oslonio na Bibliografiju Glasa Koncila 1962-1973. 13 , a u nekim slučajevima i na pisano 
„priznanje 44 nekog od autora kako upravo on stoji iza određenog pseudonima. 14 

U pogledu povijesnoga okvira u kojemu je list djelovao, osobito u kontekstu tadašnjih 
državno-crkvenih odnosa, najviše sam se oslanjao na knjige i radove Miroslava Akmadže, u 
kojima sam pronašao i vrlo značajne tragove o mjestu i ulozi katoličkog tiska, pa onda i Glasa 
Koncila u tim odnosima. No, kako se tom temom spomenuti istraživač bavio tek rubno, te je 
tragove trebalo provjeriti i proširiti na njihovome izvoru, odn. u Fondu Komisije za vjerska 
pitanja, koja je pohranjena u Hrvatskome državnom arhivu u Zagrebu (HDA), koji je i u ovome 
radu bio najizdašniji izvor podataka. Osim toga, temeljito sam, koliko su mi bile dostupne, 
istražio i arhivirane ostavštine Franje Šepera, kao osnivača i utemeljitelja toga lista, te Franje 
Kuharića kao njegovog dugogodišnjeg odgovornog urednika, pohranjene u Nadbiskupskome 
arhivu u Zagrebu (NAZ). Napokon, pregledao sam i iskoristio i građu pohranjenu u samome 
Arhivu Glasa Koncila koji, međutim, uglavnom ima sačuvanu građu tek od početka 1970. 
godine. Dio materijala (u preslikama) ustupio mi je i sam prvi glavni urednik Glasa Koncila 
Vladimir Pavlinić iz svog osobno arhiva, što mi je poslužilo kao važan „početni 44 putokaz u 
istraživanju. No, kad sam te materijale kasnije nalazio u Nadbiskupskome arhivu u Zagrebu u 
njihovim izvornicima, to sam kao njihov izvor navodio NAZ. Jedini izuzetak predstavlja jedno 
pismo tadašnjega nadbiskupa Kuharića uredništvu Glasa Koncila iz 1971. godine, čiji izvornik 
nisam uspio pronaći na navedenome mjestu. Iz Pavlinićevog osobnog arhiva, osim toga, u radu 


13 Bibliografija Glasa Koncila 1962-1973, Izradila mr. Elizabeta Palanović, Zagreb 1973. 

14 Tako, primjerice, „priznanje 1,1 Tomislava Sagi-Bunića kako je pseudonim „Janko Torbar 11 njegov. Usp. Janko 
TORBAR [Tomislav ŠAGI-BUNIĆ], Fenomen Glasa Koncila, u: Kana, br. 3, ožujak 1971., str. 6-7; Tomislav 
ŠAG1-BUNIC, Glas Koncila - Božji dar Crkvi u Hrvata, u: Glas Koncila, br. 32, 8. kolovoza 1993., str. 3. 

sam koristio i dio njegove uredničke korespondencije s tadašnjom suradnicom lista Smiljanom 
Rendić. 

I, dok materijali iz državnoga arhiva potvrđuju uobičajenu tezu o Glasu Koncila kao 
listu koji je od strane tadašnjih vlasti bio izložen sustavnome praćenju, analizi, pa i pritisku 
(koji se u najradikalnijem obliku očitovao kroz sudske procese pokrenute protiv toga lista i 
jednoga njegovog autora - Živka Kustića), dokumenti iz spomenutih crkvenih (kao i 
Pavlinićevog osobnog) arhiva pokazuju kako je list, odn. njegovo uredništvo, tijekom cijelog 
promatranog razdoblja, a osobito od 1968. godine, bilo izloženo i brojnim iskazima 
nezadovoljstva i dijela crkvene javnosti, pa crkvenih vlasti, koji su zbog njegovoga sadržaja, 
dijelove kojega su doživljavali "spornim", ne samo iskazivali nezadovoljstvo pojedinim 
postupcima i člancima, nego i razmatrali mogućnosti da se takvim pojavama u Glasu Koncila 
"stane na kraj". Upravo taj, dosad neistražen (izuzmemo li jedno pismo kardinala Šepera 
biskupu Kuhariću, u kojem on izražava svoje nezadovoljstvo Glasom Koncila, kojega je otkrio 
i dijelom prikazao povjesničar Miroslav Akmadža) segment povijesti djelovanja toga lista, 
kojega sam nastojao rasvijetliti i prikazati, ujedno smatram i najvećim znanstvenim doprinosom 
ovoga rada zainteresiranoj, pa i stručnoj, javnosti. 

II. POVIJESNO-DRUŠTVENE OKOLNOSTI NASTANKA I DJELOVANJA GLASA 
KONCILA 


Pojavu i djelovanje Glasa Koncila, dakako, nemoguće je pravo razumjeti ne uzmu li se 
u obzir ne samo crkvene prilike toga vremena - koje su ponajprije obilježene održavanjem 
Drugog vatikanskog koncila (1962.-1965.) i pokoncilskom obnovom Katoličke Crkve, nego i 
društveni kontekst u kojemu se taj list pojavljuje. 

A to vrijeme, od prve polovice 60-ih godina XX. stoljeća, kako ću u ovome radu nastojati 
potvrditi, u odnosima Crkve i države u Hrvatskoj bilo je obilježeno početkom obnove (kakvog- 
takvog) dijaloga koji će, do kraja toga desetljeća, rezultirati potpisivanjem Protokola između 
jugoslavenskih vlasti i Svete Stolice 1966. te, napokon, punom obnovom diplomatskih odnosa 
1970. godine. 

U tome smislu, i pojavu Glasa Koncila mogli bismo dijelom shvatiti i kao posljedicu 
takvih okolnosti, odnosno kao potvrdu stanovitog ,,zatopljenja“ odnosa između Crkve i države 
tijekom spomenutog razdoblja. Ili, drugačije rečeno, pojava katoličkog lista poput Glasa 
Koncila nije bila moguća u vremenima koja su toj obnovi dijaloga između države i Crkve u 
Hrvatskoj prethodila. 

Ipak, samo djelovanje Glasa Koncila, njegova tematska usmjerenost i društvena 
relevantnost, smatram, nipošto ne bi mogli biti shvatljivi ne uzmu li se u obzir i (barem dva) 
desetljeća koja su njegovoj pojavi prethodila, a koja će i u ovome radu biti opisana kao razdoblje 
netrpeljivosti i sukoba jugoslavenskih komunističkih vlasti i Katoličke Crkve u Hrvatskoj i 
tadašnjoj Jugoslaviji (dakako, i u drugim zemljama tzv. Istočnog, komunističkog bloka, čime 
se u ovome radu neću posebno baviti). 

1. Uzroci sukoba komunističke vlasti s Katoličkom Crkvom 


Premda cjelovit i argumentiran odgovor na to pitanje uvelike nadilazi nakane i 
mogućnosti ovoga rada, prikaz okolnosti u kojima je djelovala Katolička Crkva u Hrvatskoj u 
vremenu nakon završetka Drugoga svjetskog rata - koje je bilo obilježeno sukobom s tadašnjim 
komunističkim vlastima i vrlo ograničenim područjem djelovanja, koje će vremenom, zbog 
represije kojoj je Crkva bila izložena, neko vrijeme postajati i sve uže - ipak ću započeti s 

pitanjem: zastoje do toga sukoba Crkve i države uopće došlo? Je li taj sukob, kako smatraju 
neki autori, zapravo bio neizbježan? 

Za početak, valja konstatirati kako je vlast u poslijeratnoj Jugoslaviji, pa onda i 
Hrvatskoj, preuzela Komunistička partija. Naime, premda do prvih poslijeratnih izbora za 
Ustavotvornu skupštinu Demokratske Federativne Jugoslavije (DFJ) 11. studenoga 1945., na 
kojima je Narodni front, uz apstinenciju građanskih stranaka i brojne izborne manipulacije, 
osvojio uvjerljivu većinu, te nedugo potom i odluke Ustavotvorne skupštine 29. studenoga 
1945., kojom je ukinuta monarhija i uspostavljena Federativna Narodna Republika Jugoslavija 
(FNRJ), Komunistička partija Jugoslavije (KPJ) formalno-pravno još uvijek nije bila službeni 
nositelj vlasti u Jugoslaviji, u stvarnosti je ona upravljala zemljom, odn. njenim najvećim 
dijelom, još od kapitulacije Njemačke 7. svibnja 1945. godine. Ne bi stoga, smatram, bilo 
pogrešno zaključiti kako je sukob između jugoslavenskih vlasti i Katoličke Crkve u svojoj biti 
zapravo sukob KPJ i njene ideologije s jedne, te Katoličke Crkve (ali i drugih vjerskih 
zajednica, što nije primami interes ovoga rada) i njenog svjetonazora s druge strane. Uzroci 
toga sukoba mnogostruki su i obostrani: 

Komunistička partija imala je ateistički pogled na svijet, koji je u izravnoj suprotnosti s 
nazorom na svijet kojega imaju i razvijaju pripadnici vjerskih zajednica. Taj je pogled na svijet 
(baš kao i onaj vjerski) htio biti sveobuhvatan, odnosno imao je pretenzije protumačiti i 
promijeniti cjelokupnu stvarnost. 15 Kako je već u jednome prijeratnom tekstu 1936. godine to 
sažeto izrazio čelnik jugoslavenskih komunista Josip Broz Tito, „po svojim nazorima na svijet, 
mi, komunisti, smo nosioci dijalektičkog materijalizma, i kao takvi - bezvjerci. Katolici su po 
filozofskim nazorima idealisti, vjeruju u Boga i crkvene dogme. Među ta dva nazora na svijet 
suprotnost je zaista nepomirljiva". 16 No, kako Tito dalje navodi, zajednička opasnost od 
fašizma nalaže suradnju i s vjernicima jer „nama je danas važnije jedinstvo borbe svih 


15 O pretenzijama komunističkoga ateističkog svjetonazora da zamijeni i pojedine funkcije religijskoga 
svjetonazora u životu pojedinaca i društva vidi: Radmila RADIĆ, Politička ideologija kao sekularna religija i 
njena integrativna funkcija, u: Dijalog povjesničara-istoričara, 4, Pečuj, 20. - 22. oktobra 2000., prir. Hans- 
Georg Fleck, Igor Graovac, Zagreb 2001., str. 466-483. 

16 Navedeno prema: Tomo VEREŠ, Zaboravljeni tekst Josipa Broza Tita o komunistima i katolicima, u: Glas 
Koncila, br. 21, 23. listopada 1977., str. 4. Autor navodi kako je cijeli članak, kojega je Tito kao tadašnji 
organizacioni sekretar u Politbirou KPJ napisao u mjesecu studenom 1936. u Beču, a „objelodanio mjesec dana 
kasnije u Proleteru, br. 9“, ponovno objavljen u vojvođanskom dnevniku Magyar Szć (Mađarska Riječ) od 21. 
kolovoza 1977. u prilogu ,,Kommunista“ (Komunist), str. 4, te kako je isti u novije vrijeme „ugledao svjetlo dana 
na hrvatskosrpskom jeziku u luksuzno opremljenom izdanju Izbor iz djela, Sarajevo 1977., sv. 3., str. 18-23; 
Inače, isti autor (Vereš) u svom djelu Filozof sko-teološki dijalog s Marxom„ razrađujući tezu prema kojoj upravo 
ta sveobuhvatnost marksističkoga svjetonazora, ali i kršćanstva, predstavlja glavni izazov njihovu međusobnom 
dijalogu. Tamo će, međutim, zaključiti kako je dijalog ipak moguć, jer su i marksizam i kršćanstvo podvrgnuti 
zakonu povijesnosti, pa je ta “sveobuhvatnost koja ih obilježava u njima prisutna asimptotički (u težnji) kao 
posljednji cilj njihovih povijesnih napora i njihove nade, a ne kao jasno vidljiva i završena društvena veličina". 
Usp Tomo VEREŠ, Filozof sko-teološki dijalog s Manom, Zagreb 1981., str. 260. 

demokratskih i miroljubivih pokreta za mir, slobodu i napredak nego svjetovni nazori tih 
pokreta. Ostavimo za sada na stranu spor o raju na nebu, borimo se zajedno sa onima koji 
vjeruju u raj protiv pakla na zemlji, pakla čiji plamen obuhvaća i katolike i nekatolike. I baš 
zato da bismo olakšali njihovo pristupanje u frontu mira, slobode i napretka, mi treba da 
obustavimo sve što bi moglo da vrijeđa vjerske osjećaje“. Pozivajući se u svojim stavovima na 
pojedine članke Vladimira Lenjina i Karla Marxa, Tito svoj spomenuti članak završava 
pozivom komunistima: 

Ne gubeći iz vida šta nas razdvaja, mi moramo gledati i tražiti ono što nas približava njima. A približava 
nas, prije svega, zajednička borba za kruh svagdašnji. Zajednička borba za mir i slobodu, protiv rata i 
fašizma. Zajednička borba za ravnopravnost i slobodu hrvatskog i slovenskog naroda. Zajednička borba 
protiv šestojanuarskih fašističkih klika, koje su progonile i zatvarale ne samo komuniste nego i katoličke 
vođe i organizacije. Zajednička borba za život, dostojan čovjeka. 


Sličan odnos i metode borbe protiv vjerskih zajednica, ali i suradnje kad su to okolnosti 
nalagale, od pojedinih je autora prepoznat i rasvijetljen i kad je u pitanju komunistička Rusija 
još od 20-ih godina XX. stoljeća: od tajne Lenjinove direktive od 19. ožujka 1922., u kojoj se 
nalaže da „što više predstavnika reakcionarnog klera uspijemo strijeljati, to bolje“, pa sve do 
ponovnog dopuštanja obnove vjerskog života, pa i same Moskovske patrijaršije Ruske 
pravoslavne Crkve od strane Josifa Visarionoviča Staljina 1943. godine, u jeku rata protiv 
Njemačke. Odnos je to kojega pojedini autor opisuju kao „komunistički raspon između 
iskorijenjenja i instrumentalizacije“. 17 

Po glavnim ideološkim postavkama marksizma, na kojemu je komunistička ideologija 
gradila svoju doktrinu, religija je uopće bila negativna pojava, „opijum naroda“, i kao takva 
sredstvo u održavanju stanja potlačenosti masa. Ona je, kao takva, otežavala borbu za 
oslobođenje potlačenih pojedinaca i naroda, pojava koja pripada prošlosti i smetnja je progresu 
i razvoju. 18 Osim toga, u očima promotora komunističke ideologije religija je, kao i nacija, 


17 Ivo BANAC, Hrvati i Crkva. Kratka povijest hrvatskog katoličanstva u modemosti, Zagreb-Sarajevo 2013., 
str 96. 

18 Nisu rijetki autori koji ovakvo shvaćanje Marxa i marksizma smatraju iskrivljenim i vulgarnim. Sam Marx, 
naime, smatra kako zahtjev za ukidanjem religije treba započeti promjenom otuđene društveno-ekonomske zbilje 
koja je izvor religioznosti, jer religija postoji samo tamo gdje su proizvodne sile čovjeka nerazvijene, a on sam 
pritisnut lošim materijalnim uvjetima za život. „Ukidanje religije kao iluzorne sreće naroda zahtjev je njegove 
stvarne sreće. Zahtjev da napusti iluzije o svom stanju jest zahtjev da napusti stanje kome su iluzije 
potrebne' 11 (Usp. Prilog Kritici Hegelove filozofije prava, u : Karl MARX - Friedrich ENGELS, Rani radovi, 
Zagreb 1953., str. 81). Stoga, po izvornom Marxovom shvaćanju, borba protiv religije, u smislu privatne stvari, 
ne smije biti administrativna: „Svatko mora imati mogućnost da vrši svoju vjersku kao i svoju tjelesnu potrebu, a 
da policija u to ne zabada nos“ (Usp. Kritika Gotskog programa, Beograd 1959., str 27). Navedeno prema: Tomo 
VEREŠ, Filozofsko-teološki dijalog s Manom, Zagreb 1981., str. 140-144). 

shvaćana kao pojava koja stvara razlike i uzrokuje međuvjerske sukobe, pa je borba protiv nje 
od strane komunista shvaćena kao svojevrsni samorazumljiv imperativ. 

Osim ateističkog svjetonazora, komunistička je partija u svojim programskim 
dokumentima 19 , kako to navodi povjesničar Miroslav Akmadža, predviđala „neke poteze u 
slučaju dolaska na vlast koji se nisu sviđali kako Katoličkoj Crkvi tako ni drugim vjerskim 
zajednicama u tadašnjoj Jugoslaviji“. Od tih ,,poteza“ spomenuti autor osobito ističe „odvajanje 
Crkve od države i škole od Crkve, pljenidbu crkvene imovine, te postupnu eliminaciju Crkve 
iz političkog života“ 20 Završetkom rata, naime, nije završio i proces kojega mnogi autori 
nazivaju „uspostavom revolucionarne diktature“ 21 , koja je za cilj imala uspostavu kontrole nad 
cjelokupnim, ne samo političkim, nego i društvenim životom uopće. Pri tome su nositelji te 
nove diktature upravo vjerske zajednice, a osobito Katoličku Crkvu, smatrali najtežim i 
najopasnijim protivnikom, jer je upravo Crkva „ostala jedina institucija iz staroga građanskog 
društva, a u ispovijedanju vjere bila [je] suverena u odnosu prema državi“ te je „samim time 
bila i jedino utočište mnogih koji su bili otuđeni od novoga poretka“. 22 

Osim načelnih razloga, povezanih s programom KP i činjenicom daje Katolička Crkva, 
kao opozicijska snaga koja će od strane komunističkog režima biti doživljavana kao prijetnja 
potpunom preuzimanju vlasti u hrvatskome društvu, vodstvo KP s nepovjerenjem je gledalo na 
crkvene vlasti u Hrvatskoj i zbog uvjerenja daje to vodstvo Crkve podupiralo ustaški režim i 
okupacijske snage. Premda bi se moglo zaključiti kako je taj stav poslužio tek kao izgovor za 
obračun s Katoličkom Crkvom i kao čest formalni razlog zbog kojega su nakon završetka rata 
vođeni brojni sudski procesi protiv pojedinih biskupa i brojnih svećenika, čini se kako taj 
zaključak ipak ne bi bio sasvim ispravan. Naime, i prije otvorenog sukoba s Katoličkom 
Crkvom, do kojega će doći tijekom 1945. i u godinama nakon rata, Josip Broz Tito u svom 
pismu povjereniku za prosvjetu Nacionalnog komiteta oslobođenja Jugoslavije Eduardu 
Kocbeku od 26. kolovoza 1944. navodi kako „Odnos Katoličke Crkve (ne Crkve u cjelini, već 
one u Jugoslaviji) prema borbi naroda Jugoslavije za njihovu slobodu nije bila besprijekoran. 
Ne samo da svećenstvo nije stajalo uza svoj narod u toj njegovoj borbi, već je u ogromnoj svojoj 
većini bilo aktivno na strani neprijatelja. Bilo je čak i svećenika zločinaca/ 4 Zbog toga Tito 
Kocbeku, koji je u pismu od 8. kolovoza 1944. iz Rima bio predložio da se Katoličkoj Crkvi u 
budućoj Jugoslaviji prizna pravni položaj kojega je ona dotad uživala, odgovara kako, zbog 


19 Usp. KPJ1919-1941 , Izabrani dokumenti , Zagreb 1959. 

20 Miroslav AKMADŽA, Katolička crkva u komunističkoj Hrvatskoj 1945.-1980., Zagreb-Slavonski Brod 2013., 
str 15. 

21 Vidi u: Dušan BILANDŽIĆ, Hrvatska moderna povijest , Zagreb 1999., str. 214. 

22 BILANDŽIĆ, Hrvatska moderna povijest, str. 251. 

takvog držanja Katoličke Crkve u vrijeme rata, „mi ne možemo ničim garantirati njezin pravni 
položaj, a ne možemo pristati ni da se odre kn emo prava da izmijenimo njezin sadašnji položaj 
bez pristanka Sv. Stolice. 23 

Optužbe za kolaboracionizam Katolička je Crkva, inače, opovrgla i prije završetka rata, 
u poslanici Poslovnog odbora Biskupskih konferencija Jugoslavije (BKJ), ističući kako su 

hrvatski katolički biskupi voljni [su], da svaki pojedini slučaj dadu prosuditi i ispitati točno ne samo od 
stranih crkvenih predstavnika nego i međunarodnih svjetovnih povjerenstava, pa se i na taj način može 
ustanoviti, daje optužba radi „ratnih zločinstava" samo izlika i sredstvo za istrebljenje onih ljudi, koji su 
po računu komunizma zapreka ostvarivanju njegovoga stranačkog programa. 24 


I na strani Katoličke Crkve postojali su razlozi za sukob, odnosno za otpor prema 
komunizmu, i to ne samo prema njegovoj praksi - koja se u pojedinim dijelovima svijeta i prije 
kraja Drugog svjetskog rata već pokazala kao neprijateljski nastrojena prema vjerskim 
zajednicama - nego i prema njegovoj teoriji, odn. doktrini. 

Najjasnije je to, na razini opće Crkve, izraženo u enciklici pape Pija XI. „Divini 
Redemptoris“, objavljenoj 19. 3. 1937., samo pet dana nakon enciklike „Mit brennendem 
Sorge“, kojom je Papa osudio nacionalsocijalizam u Njemačkoj , 25 Relativno brzo nakon objave, 
već u svibnju 1937., enciklika „Divini Redemptoris“ predstavljena je i vrlo iscrpno prikazana i 
na hrvatskome jezičnom području, u časopisu Život, iz pera njegovog glavnog urednika, 
isusovca Ante Alfirevića. 26 

Autor, analizirajući tekst enciklike, komunizam opisuje kao „veliku opasnost“ koja 
„svojim nasiljem nadvisuje sve dosadašnje progone protiv sv. Crkve“ i koja prijeti „da cijeli 
narodi upadnu u barbarstvo 44 . 27 Kao temeljni razlog pogrešnosti komunističke ideje autor vidi 
njeno uporište u „Marksovom materijalizmu 44 u kome „Bog nema mjesta 44 i koji „oduzimlje 


23 Zvonimir DESPOT, Tito - Tajne vladara, Zagreb 2009., str. 57-58. 

24 Cjelovita poslanica Poslovnoga odbora Biskupske konferencije objavljena u: Katolički list, br. 96/1945., str. 
12-13, 93-95, a ovdje se navodi prema: Poslanica episkopata 24. ožujka 1945. u: Stopama pobijenih, br. 1/2009., 
str. 7-9. <http://www.pobijeni.info/userfdes/PoslanicaEpiskopatal945.pdl> (pregledano 13. siječnja 2015.), u 
kojoj se kao izvor navodi: Lucijan Kordić, Mučeništvo Crkve u Hrvatskoj, Chicago 1988., str. 58-62. 

25 Po tvrdnjama koje u svojoj redovitoj kolumni u Jutarnjemu listu (3. listopada 2009.) iznosi rimski dopisnik 
toga lista Inoslav Bešker, pozivajući se na L'Osservatore Romano, enciklici „Divini Redemptoris" prethodilo je 
„široko istraživanje o komunizmu u svim državama svijeta" koje je 1932. godine pokrenuo tadašnji kardinal 
državni tajnik Eugenio Pacelli (kasniji Pio XII.), a sama je objava enciklike „Mit brennendem Sorge", koja je 
već bila napisana, čekala pripremu teksta enciklike „Divini Redemptoris", kako bi oba totalitarizma, nacizam i 
komunizam, bila osuđena praktično istodobno; Usp. Inoslav BEŠKER, Kad je Papa htio vezu sa Staljinom, u: 
Jutarnji list, 3. listopada. 2009., <http://www.jutarnji.hr/kad-je-papa-htio-vezu-sa-staljinom/310988/> 
(pristupljeno 13. siječnja 2016.) 

26 Ante ALF1REVIĆ, Pijo XI. protiv komunizma, u: Život, br. 5/1937, str. 193-200. Puni tekst dostupan je i na 
portalu znanstvenih časopisa Hrčak, gdje se ime časopisa, međutim, pogrešno navodi kao „Obnovljeni život", što 
je naslov kojega je taj časopis počeo nositi tek od 1971. kad je, nakon ukidanja 1945., obnovljeno njegovo 
izlaženje: < http://hrcak.srce.br/file/908 10 > (pregledano 10. siječnja 2016.) 

27 Ante ALF1REVIĆ, Pijo XI. protiv komunizma, u: Život, br. 5/1937, str. 193. 

čovjeku slobodu, svako dostojanstvo čovječje osobe“. Što se tiče posljedica dolaska 
komunizma na vlast, autor tu nema nikakvih dvojbi, te navodi: „Mjesto privatnog vlasništva 
uvest će se kolektivizam. ’Buržujska ženidba' prilagodit će se kolektivizmu; nerazrješivost će 
nestati: slobodna ljubav, pobačaj pozakonjen, naturizam - mladež mora zabaciti sramežljivost. 
Zajednica (kolektiv) će se brinuti za odgoj djece, pa ženu valja oduzeti kući i obitelj i.“ 28 

Teško je procijeniti koliko je ta enciklika bila poznata širim vjerničkim krugovima, no 
vrlo je izvjesno da su s njenim sadržajem bili upoznati barem biskupi i svećenici na hrvatskome 
jezičnom prostoru. U prilog toj tezi govori i činjenica da se na nju, u svojoj okružnici 
svećenicima Krčke biskupije od 17. listopada 1944., poziva krčki biskup Josip Srebrnić, koji 
pritom ističe kako je komunizam u suštini zao „te njemu nikakvu pomoć ne smije pružiti onaj, 
koji je pozvan da brani kršćanstvo i građanski poredak od propasti.“ 29 

I mimo spomenute Papine enciklike, pa čak i prije njenog objavljivanja, vodstvo Crkve 
u Hrvatskoj osuđivalo je komunizam. Tako su biskupi na Biskupskoj konferenciji 1936. izjavili 
kako na svaki način žele zaštititi vjernike „od te užasne opasnosti za vjeru i civilizaciju 44 . 30 A 
pred sam kraj rata, kad je već bila izvjesna pobjeda partizanskog pokreta, predvođenog 
Komunističkom partijom, i saveznika okupljenih u antihitlerovsku koaliciju, sa zasjedanja 
Biskupske konferencije u Zagrebu 24. ožujka 1945. objavljena je poslanica u kojoj se oštro 
osuđuju postupci partizanskog pokreta. Biskupi pritom prosvjeduju protiv ubijanja katoličkih 
svećenika i vjernika kojima su „mrzitelji Katoličke Crkve oduzeli život protupravnim osudama 
osnovanim na fiktivnim krivicama 44 . 31 I sam je nadbiskup Alojzije Stepinac, nakon što je 7. 
prosinca 1937. preuzeo službu i naslov zagrebačkog nadbiskupa, u više navrata osuđivao 
komunizam i iskazivao bojazan od njegovog dolaska na vlast u Hrvatskoj. 32 Tako u svojoj 
propovjedi na Marijanskom kongresu u Glogovnici kod Križevaca 15. kolovoza 1940. 
komuniste naziva družbom zločinaca, koja je u nekim zemljama već stvorila pakao, što želi 
učiniti i u Hrvatskoj; u propovijedi na Uskrs 13. travnja 1941. komunizam naziva negacijom 
svake istine i pravde i najvećom zaprekom miru; u okružnici svećenstvu početkom 1943. 
upozorava kako je komunizam „zaprijetio ne samo kršćanstvu već i svim pozitivnim 
vrednotama čovječanstva uopće 44 . 33 


28 ALFIREVIĆ, Pijo XI. protiv komunizma, str. 194. 

29 Miroslav AKMADŽA, Katolička Crkva u komunističkoj Hrvatskoj 1945.-1980., str. 17. 

30 Josip FRANULIC, Skrajnje pogubna zabluda: jedan pogled u komunističku prošlost, Makarska 1994., str. 11. 

31 AKMADŽA, Katolička Crkva u komunističkoj Hrvatskoj 1945.-1980., str. 17. 

32 Prijeratni istupi nadbiskupa Alojzija Stepinca prikupljeni su, obrađeni i objavljeni u: Alojzije Stepinac: 
Propovijedi, poruke, govori 1934.-1940., priredio Juraj BATELJA, Zagreb 2000. 

33 Usp. AKMADŽA, Katolička Crkva u komunističkoj Hrvatskoj 1945.-1980., str. 16-17. 

Osim otpora prema komunističkome svjetonazoru, Katolička je Crkva svoju 
rezerviranost prema programu Komunističke partije razvila i na temelju svoje opredijeljenosti 
za samostalnost hrvatske države. Taj je stav najjasnije izrečen u spomenutoj poslanici 
Biskupske konferencije od 24. ožujka 1945. - koju su u ime Poslovnog odbora BK potpisali 
njen predsjednik, zagrebački nadbiskup Alojzije Stepinac, te članovi vrhbosanski nadbiskup 
Ivan Sarić, banjalučki biskup Jozo Garić, đakovački biskup i apostolski administrator Antun 
Akšamović i križevački biskup Janko Šimrak - a u kojoj se navodi: 

Povijest svjedoči, da Hrvatski narod kroz cijelu svoju tisuću tristo godišnju prošlost nije nikada prestao 
plebiscitarno naglašavati, da se ne odriče svoga prava na slobodu, i nezavisnost, koju on od srca želi i 
svakom drugom narodu. A kad je u drugom svjetskom ratu ta misao još jače naglašena i oživotvorena u 
vlastitoj državi, hrvatski su katolički biskupi poštivali volju Hrvatskoga naroda. Nitko prema tome nema 
prava optuživati bilo kojega građanina Hrvatske države, pa ni hrvatske biskupe za to što poštivaju tu 
neodstupnu volju Hrvatskoga naroda, kad on na to ima pravo i po Božjem i po ljudskim zakonima. 34 


Na otpor komunističkim vlastima od strane Katoličke Crkve svakako su utjecala i 
ubojstva katoličkih svećenika od strane partizanskih snaga, koja su se događala tijekom cijeloga 
razdoblja Drugog svjetskog rata, pa prema tome nisu samo pojava poslijeratnih zbivanja. 
Primjerice, po podacima koje iznosi Jozo Tomašević 35 , tijekom 1941. ubijeno je 6, 1942. 22, 
1943. 41, 1944. 60, a tijekom 1945. 205 katoličkih svećenika, dok za 20 ubijenih nije poznato 
vrijeme stradanja. Po istom izvoru, većina (njih 355) stradala je od strane partizana. 36 


2. Odnosi Katoličke Crkve i države u Hrvatskoj 1945.-1960. 


Poratno vrijeme u odnosima između Crkve i države bit će, kako to primjerice opisuje 
Akmadža 37 , obilježeno otvorenom borbom komunističkih vlasti protiv Katoličke Crkve, što se 
očitovalo uhićenjima, pa i pogubljenjima, brojnih svećenika i biskupa, otežavanjem i 


34 Poslanica episkopata 24. ožujka 1945., u: Stopama pobijenih, br. 1/2009., str. 9. 

35 Jozo TOMAŠEVIĆ, War and Revolution in Yugoslavia, 1941-1945, Occupation and CoIIaboration, Stanford 
2001., str. 572. 

36 Tablice s brojem stradalih svećenika, kao i različite izvore podataka s različitim procjenama broja žrtava vidi 
u: Zdenko RADELIĆ, Hrvatska u Jugoslaviji 1945. - 1991., Zagreb 2006., str. 100-102; Miroslav AKMADŽA, 
Katolička Crkva u komunističkoj Hrvatskoj 1945.-1980., str 20-22. 

37 Usp. Miroslav AKMADŽA, Uzroci prekida diplomatskih odnosa između Vatikana i Jugoslavije 1952. godine, 
u: Croatica christiana periodica, god. XXVII, br. 52, Zagreb 2003., str. 171-202. 

onemogućavanjem, a 1952. i zabranom vjeronauka u državnim školama, oduzimanjem crkvene 
imovine, zabranom vjerskog tiska i drugim oblicima gušenja vjerskih sloboda. 

Nepunih 9 dana nakon ulaska partizanskih jedinica u Zagreb, 17. svibnja 1945. uhićen 
je zagrebački nadbiskup Alojzije Stepinac, te je nad njim proveden istražni postupak pod 
optužbom za suradnju s okupatorom. Tijekom saslušanja Stepinac je nijekao te optužbe, uz 
napomenu kako okupatorima smatra prije svega Nijemce i Talijane. Što se tiče suradnje s 
ustaškim vlastima, istaknuo je kako su se i Crkva i narod, po kršćanskom moralu, morah 
pokoravati novoj vlasti uspostavljenoj nakon raspada Jugoslavije, podsjetivši i na poziv kojega 
je u tome smislu uputio i legitimni predstavnik naroda Vlatko Maček. O svojim susretima s 
poglavnikom Antom Pavelićem je ustvrdio daje na njima uglavnom intervenirao za osuđene 
logoraše, ili je pak bilo riječi o protokolarnim susretima. Na zadnjem susretu, neposredno prije 
Pavelićevog odlaska iz Zagreba, Stepincu je, kako je ustvrdio, poglavnik ponudio da u svojstvu 
vršitelja dužnosti preuzme vlast, što je on odbio, kao i poziv da s Pavelićem napusti zemlju. 
Tijekom saslušanja Stepinca su ispitivali i o poslanici Biskupske konferencije iz ožujka 1945., 
pri čemu je nadbiskup ponovio kako i dalje stoji na tezama iz te poslanice. Tako je ponovno 
branio pravo i želju hrvatskoga naroda na svoju državu, kao i tvrdnju da su zločine, nakon 
proglašenja NDH, prvi započeli i prouzročili četnici. Što se pak tiče ustaških zločina, Stepinac 
je ustvrdio daje činio sve što je mogao da se oni spriječe. A o odnosu prema komunističkim 
vlastima je istaknuo da je spreman prihvatiti svaku onu vlast koju prihvati narod. 

Nakon nekoliko saslušanja, nadbiskup Stepinac je 3. lipnja pušten iz pritvora obzirom 
da, po priznanju suca istražitelja i povjerenika UDB-e Stjepana Bibera navedenom u zapisniku 
sastavljenom na kraju istražnog postupka, „istraga protiv Stepinca nije urodila onim rezultatima 
koji bi ga mogli kompromitirati u ovoj mjeri da bi ga se moglo eliminirati kao izrazitog ustaškog 
saradnika“. Stoga je Stepinac 3. lipnja pušten na slobodu. No, Biber u svom izvješću o 
istražnom postupku predlaže da se tijekom suđenja ustaškim ministrima ponovno postave 
pitanja na temelju koji su oni već teretili Stepinca. Na kraju svog izvješća, Biber zaključuje: 

1. Sve reakcionarne grupe u svom radu oslanjaju se na kler i obratno. Zbog toga kleru treba posvetiti 
osobitu pažnju. 

2. Uspješna borba protiv klera zavisi od naše mreže u njihovim redovima. Za stvaranje mreže u redovima 
klera u ovom času najpogodnija su lica koja su poznata kao ustaše ili bar njihovi simpatizeri. 

3. Potrebno je hitno pristupiti provjeravanju lica koja rade na prosvjeti od sveučilišnih profesora do 

38 

osnovnih škola i dječjih obdaništa. 


Dan prije Stepinčevog oslobađanja Josip Broz Tito, koji je stigao u posjet Zagrebu, 
zajedno s predsjednikom Vlade Federalne Hrvatske Vladimirom Bakarićem i predsjednikom 
Komisije za vjerske poslove NR Hrvatske Svetozarom Ritigom 2. lipnja 1945. susreo se s 
predstavnicima Zagrebačke nadbiskupije: biskupom Franjom Salis-Seewisom, generalnim 
vikarom nadbiskupije koji je na temelju Stepinčeve odluke u vrijeme njegova zatočeništva 
upravljao nadbiskupijom, biskupom Josipom Lachom, kanonicima Nikolom Borićem, 
Stjepanom Bakšićem i Nikolom Kolarekom, Andrijom Živkovićem, isusovcem Karlom 
Grimmom, župnikom Mijom Selecom, te provincijalima dominikanaca i franjevaca. 

Biskup Salis-Seewis na tome je susretu izrazio nadu da će Katoličkoj Crkvi i u budućnosti biti 
omogućeno da vrši svoje poslanje, koje je važno „za mir pojedinca, obitelji i svekolikog 
društvenog napretka“, te da će nova vlast poštovati proklamirana načela 39 o slobodi vjere i 
savjesti, vjerskog odgoja u školi i katoličkim odgojnim ustanovama, te o pravu na privatno 
vlasništvo. Također je izrazio nadu u skoro Stepinčevo oslobađanje. 

Tito je u svom govoru istaknuo kako će se savezna vlast držati proklamiranih načela te 
da će vrhovno narodno predstavništvo izdavati zakone koji se tiču odnosa države i Crkve. 
Osvrćući se na držanje Katoličke Crkve u nedavnom ratu Tito je istaknuo: „Moram vam kazati, 
da ja kao Hrvat i kao katolik nisam bio zadovoljan s držanjem katoličkog svećenstva u ovim 
teškim historijskim momentima, koji su koštali velikih žrtava“. Uz dodatak da ne osuđuje kler 
u cjelini, Tito je pohvalio mlađi kler koji se, po njegovim riječima, odvojio od starijega, a to su 
sljedbenici Strossmayerove i jugoslavenske ideje. Pritom je priznao da je vjera duboko 
ukorijenjena u „našem narodu“, i da se odnosi Crkve i države ne mogu rješavati dekretom, jer 
su takve odluke obično doživjele poraz i „bile štetne za cjelokupnu zajednicu i opće dobro“. 
Najavio je i izradu elaborata za uređenje međusobnih odnosa. No, pritom je optužio Svetu 
Stolicu za naklonjenost Italiji, te je izrekao prijedlog, kojega je ocijenio temeljnim pitanjem, 
dok su sva ostala pitanja sekundama: 


38 Pojedinosti i navode sa saslušanja nadbiskupa Stepinca donosim prema: Juraj BATELJA, Blaženi Alojzije 
Stepinac svjedok Evanđelja ljubavi. Knjiga 1, Zagreb 2010., str. 331-346. 

39 Vlada Demokratske Federativne Jugoslavije je u ožujku 1945. objavila „Deklaraciju o slobodi vjeroispovijesti 
i savjesti 14 . 

Ja bih s moje strane rekao, da naša Crkva treba da bude nacionalna, da se više prilagodi naciji [...] Ja 
moram otvoreno reći, da ja ne preuzimam pravo, da osuđujem Rim, vrhovnu vašu rimsku instituciju, ne 
to neću. No, moram reći, da kritički gledam na to, jer je uvijek više naginjala Italiji nego našem narodu. 
Ja bih želio da vidim, da Katolička crkva u Hrvatskoj sada, kad imamo sve uslove tu, ima više 
samostalnosti. To bih želio, to je osnovno pitanje, to je pitanje koje bi mi željeli riješiti, a sva ostala 
pitanja, to su sekundarna pitanja, koja će se lako riješiti. 40 


Sutradan, 3. lipnja, nadbiskup Stepinac je pušten iz pritvora a istoga je dana Tito, 
zajedno s Vladimirom Bakarićem, primio papinog izaslanika opata Ramira Giuseppea 
Marconea, u čijoj je pratnji bio i njegov tajnik Giuseppe Masucci, pri čemu je papin izaslanik 
upozorio daje komunistička politika „upravo đavolska", da mediji napadaju svećenstvo i Svetu 
Stolicu, daje narod nezadovoljan a djecu se odvraća od kršćanstva. 41 

Dan poslije, 4. lipnja, Tito se susreo i sa samim Stepincem. Zagrebački je nadbiskup na 
tome susretu pozdravio prethodne razgovore vlasti s crkvenim predstavnicima, ali i jasno 
poručio da jedino Sveta Stolica može donositi odluke u ime Crkve. Stoga je predložio uspostavu 
konkordata ili barem modus vivendi, poput onoga koji je uspostavljen u Čehoslovačkoj. Tito 
je, pak, ponovno izrazio sumnju u sklonost Svete Stolice Slavenima, što je Stepinac opovrgnuo. 
Od svog sugovornika Tito je zatražio i potporu Crkve oko razgraničenja s Italijom u pitanju 
Istre, na što je nadbiskup uzvratio da je upravo Crkva najzaslužnija što je Istra još uvijek 
hrvatska. Zaključno, Stepinac je poručio kako bi se teškoće u odnosima između Crkve i države, 
uz dobru volju, mogle prebroditi. Akmadža, pozivajući se na izvore 42 , tvrdi kako taj razgovor 
Tito-Stepinac „nije baš bio srdačan“. 43 Tadašnji javni tužitelj FNRJ Josip Hrnčević, naime, 
dolazio je Titu upravo u trenutku kad je odlazio Stepinac, „vidno uzbuđen“, a ni Tito, tvrdi, 
„vidjelo se, nije bio zadovoljan tim razgovorom“. Svom bliskom suradniku, angažiranom 
vjerniku laiku i predsjedniku Akademskog križarskog bratstva ,,Mahnić“ Lavu Znidarčiću je, 
pak, sam Stepinac posvjedočio: „Razgovarali smo muški“. 

A kad je i nakon tih razgovora nova vlast nastavila provoditi represivne mjere protiv 
Katoličke Crkve, katolički su biskupi, na čelu s nadbiskupom Stepincem, na sve to ukazali 


40 Aleksa BENIGAR, Alojzije Stepinac - hrvatski kardinal, Zagreb 1993., str. 463. 

41 Usp. Giseppe MASUCCI, Misija u Hrvatskoj, Madrid 1967, str. 204-205; Usp. i Aleksa BENIGAR, Alojzije 
Stepinac - hrvatski kardinal, str. 466-467. 

42 Josip HRNČEVIĆ, Svjedočanstva, Zagreb 1986., str. 193; Lav ZNIDARČIĆ, Alojzije Stepinac, O stotoj 
godišnjici rođenja, Zagreb 1998., str. 28. 

43 Miroslav AKMADŽA, Katolička Crkva u komunističkoj Hrvatskoj 1945.-1980., str. 27. 

pastirskim pismom vjernicima, koje će u crkvama biti pročitano 30. rujna, te pismom Titu od 
22. rujna 1945. godine. 44 U tim pismima biskupi osuđuju ubijanja i uhićenja svećenika, 
oduzimanje crkvene imovine, i druge probleme s kojima je Crkva suočena, ali se osvrću i na 
ateizaciju vjernika, osobito putem odgoja mladeži. Na kraju pisma biskupi traže: 

[...] punu slobodu katoličke štampe, punu slobodu katoličkih škola, punu slobodu vjeronauka u svim 
razredima nižih i srednjih škola, potpunu slobodu katoličkog udruživanja, slobodu katoličke karitativne 
djelatnosti, potpunu slobodu ljudske ličnosti i njezinih neotuđivih prava, puno poštivanje kršćanskog 
braka, te vraćanje svih oduzetih zavoda i institucija. 45 


Vlast je najprije bila zatečena, ali će uskoro odgovoriti još oštrijim mjerama, što je 
kulminiralo najprije uhićenjem, 18. rujna 1946., a nedugo potom, 11. listopada, i osudom 
nadbiskupa Stepinca od strane vijeća Vrhovnog suda NR Hrvatske na 16 godina zatvora s 
prisilnim radom i gubitkom političkih i građanskih prava u trajanju od 5 godina. 

Daje upravo pastirsko pismo iz 1945., po mišljenju nadbiskupa Stepinca, imalo znatan utjecaj 
na otvoreno pogoršanje odnosa između Crkve i državnih vlasti, svjedoče i njegove kasnije 
izjave krašićkome župniku Josipu Vranekoviću: „Sve bi oni meni oprostili, samo da nije onoga, 
za njih 'nesretnoga’ pisma. Pa i to bi mi oprostili da sam ga kasnije opozvao“. 46 

Osim nadbiskupu Stepincu, država je u prvim poratnim godinama pokrenula i provela i 
brojne sudske postupke protiv svećenika, bogoslova i časnih sestara te je, po podacima 
republičke Komisije za vjerske poslove, do 1951. iz redova Katoličke Crkve osuđeno ukupno 
206 svećenika, 15 bogoslova i 15 redovnica. 47 

U međuvremenu, vlasti su donosile i počele provoditi brojne zakone koji će, među 
ostalim, biti usmjereni i na materijalno slabljenje Katoličke Crkve i smanjenje njenog utjecaja 
u društvu. 


44 Cjeloviti tekst biskupske predstavke Josipu Brozu u: Miroslav AKMADŽA, Crkva i država, dopisivanje i 
razgovori između predstavnika Katoličke Crkve i komunističke državne vlasti u Jugoslaviji, 1945.-1952., Svezak 
I., Zagreb 2008., str. 76-78. 

45 Aleksa BENIGAR, Alojzije Stepinac - hrvatski kardinal, str. 501. 

46 BENIGAR, Alojzije Stepinac- hrvatski kardinal, str 502; Na drugome mjestu Vraneković prenosi Stepinčeve 
riječi: „Nikada ne bi oni mene zatvorili, da nije bilo pastirskog pisma.“ Vidi: BATELJA, sv. 1., str 382, bilj. 
1179. 

47 Usp. AKMADŽA, Katolička Crkva u komunističkoj Hrvatskoj, str. 85-86. Cjeloviti popis vidi u: Stjepan 
RAZUM, Osuđeni vjerski službenici u Hi-vatskoj u razdoblju od 1944. do 1951. godine. Doprinos hrvatskom 
žrtvoslovlju, u: Tkalčić, br. 11/2007., str. 307-400. Sažeti popis vidi u: Miroslav AKMADŽA, Katolička crkva u 
Hrvatskoj i komunistički režim 1945.-1966., Rijeka 2004., str. 316-355. 


17 




Već tijekom 1945. godine vlasti, tako, donose dvije zakonske odredbe o braku 48 , Zakon 
o matičnim knjigama 49 , Zakon o agrarnoj reformi i kolonizaciji 50 , Zakon o konfiskaciji imovine 
i izvršenju konfiskacije. Iduće, 1946., donesen je i Zakon o nacionalizaciji privrednih poduzeća, 
1947. i Osnovni zakon o eksproprijaciji. 51 Nakon što je godinama, na različite načine, bilo 
otežavano održavanje nastave vjeronauka u školama 52 , on je Uputom ministra za prosvjetu NR 
Hrvatske od 31. siječnja 1952. naposljetku i ukinut, a svih je tih godina otežavano i održavanje 
vjeronauka u crkvama, kao i rad vjerskih škola za spremanje svećenika, koje su isključene iz 
redovitoga školskog sustava. Početkom 1952. i Katolički bogoslovni fakultet isključenje iz 
sastava Sveučilišta u Zagrebu. 

Osim toga, komunistička je vlast svoje odnose s Katoličkom Crkvom, odnosno njenim 
svećenicima, pokušala ,,riješiti“ zaobilaženjem crkvene hijerarhije - osnivanjem staleških 
društava (udruženja) katoličkih svećenika, služeći se pritom metodama pritisaka, ali i nudeći 
različite pogodnosti onima koji se u njih učlane. Biskupska konferencija Jugoslavije (BKJ) sa 
svojeg je zasjedanja 26. travnja 1950. poručila kako se članstvo u tim udruženjima „ne 
preporuča“ („Non expedit“), a s jesenskoga zasjedanja od 23. do 26. rujna 1952., na temelju 
uputa Sv. Stolice, svećenicima je pristupanje tim udruženjima i zabranila („Non licet“). 53 Na tu 
su odluku vlasti burno reagirale, optužujući biskupe za zloupotrebu Crkve i vjere u političke 
svrhe i ograničavanje slobode udruživanja građanima. 54 A, kako je imala saznanja da iza odluke 
biskupa stoji preporuka Sv. Stolice, jugoslavenska je Vlada i Sv. Stolici 1. studenoga 1952. 
uputila prosvjedno pismo, optužujući ju za miješanje u unutarnje poslove FNRJ. 55 Iste te 1952. 
godine, već nakon najave od 29. studenoga da će papa Pio XII. 13. siječnja 1953. nadbiskupa 
Stepinca uvrstiti u kardinalski zbor, Jugoslavija je tu najavu iskoristila kao povod kako bi 17. 
prosinca 1952. i prekinula diplomatske odnose sa Sv. Stolicom. 


48 Usp. AKMADŽA, Katolička Crkva u komunističkoj Hrvatskoj 1945.-1980., str. 54-56. 

49 Usp. Miroslav AKMADŽA, Oduzimanje crkvenih matičnih knjiga u Hrvatskoj u vrijeme komunizma, u: 
Croatica christiana periodica, br. 61, Zagreb 2008., str. 103-122. 

50 Usp. Marijan MATICKA, Agrarna reforma i kolonizacija u Hrvatskoj 1945-1948., Zagreb 1990. 

51 Više o oduzimanju imovine Katoličkoj Crkvi u: AKMADŽA, Oduzimanje imovine Katoličkoj Crkvi i crkveno- 
državni odnosi od 1945. do 1966. godine. Primjer Zagrebačke nadbiskupije, Zagreb 2003. 

52 Usp. Marin SRAKIĆ, Zabrana školskog vjeronauka u doba komunizma, Zagreb 2000.; Usp. i: Katarina 
SPEHNJAK, Problemi vjeronauka u školama u Hrvatskoj 1945.-1952. godine, u; Dijalog povjesničara- 
historičara, Pečuh, 19.-21. studenog 1999., knj. 2, (Prir: Hans-Georg Fleck, Igor Graovac), Zagreb 2000., str. 
601-616. 

53 Usp. AKMADŽA, Katolička Crkva u komunističkoj Hrvatskoj 1945.-1980., str. 135-139. 

54 Usp. Pismo đakovačkog biskupa Akšamovića mons. Ritigu od 17. listopada 1952. u: Miroslav AKMADŽA, 
Crkva i država - Dopisivanje i razgovori između predstavnika Katoličke crkve i komunističke državne vlasti u 
Jugoslaviji, Svezak I., 1945. - 1952., Zagreb 2008., str. 281-282. 

55 Usp. AKMADŽA, Katolička Crkva u komunističkoj Hrvatskoj 1945.-1980., str. 145. 

Ipak, premda su službeni odnosi s Crkvom, odn. Sv. Stolicom, od strane službenoga 
Beograda prekinuti, od 1953. uglavnom je prestala otvorena represija komunističkih vlasti 
prema Crkvi, te više nije bilo „ni značajnijih sukoba“, ali ni „konkretnijih poticaja za sređivanje 
tih odnosa“ 56 između Crkve i jugoslavenskih vlasti. U međuvremenu je donesen i Zakon o 
pravnom položaju vjerskih zajednica, no u njemu nije bilo većih promjena u pravima vjerskih 
zajednica. 


3. Položaj i djelovanje Katoličke Crkve u Hrvatskoj 1960,-1972. 


U listopadu 1958. u Vatikanu umire papa Pio XII. (1939.-1958.), a 28. listopada za 
novog papu izabran je Angelo Giuseppe Roncali - Ivan XXIII. U njegovom je relativno 
kratkom mandatu (umro je 3. lipnja 1963.) došlo do znatnih promjena u životu Katoličke Crkve, 
osobito u njenom otvaranju prema svijetu i pokretanju dijaloga s drugim vjerskim zajednicama, 
pa i s ateistima i ateističkim režimima u svijetu, što će osobito doći do izražaja održavanjem 
Drugog vatikanskog koncila (1962.-1965.), ali i u enciklici Pacem in terris (Mir na zemlji) od 
11. travnja 1963., u jeku tzv. „Kubanske krize“. Za vrijeme njegovog pontifikata Sv. Stolica je 
pokrenula i široku diplomatsku inicijativu uspostave odnosa sa zemljama srednje i istočne 
Europe, uključujući i SSSR (poznatu pod nazivom Vatikanske istočne politike - Ostpolitik), 
kako bi olakšao položaj katoličkih vjernika u tim zemljama s komunističkim režimima. 

U Hrvatskoj, pak, 10. veljače 1960. u kućnom pritvoru u župnom uredu u Krašiću umire 
kardinal Alojzije Stepinac. Iste te godine i sa strane Crkve u Hrvatskoj i od strane vlasti počeli 
su se pojavljivati signali da je „sazrelo vrijeme“ za „poboljšanje odnosa“. Da se vlasti 
pripremaju na obnovu kontakata s predstavnicima Katoličke Crkve, uključujući i Sv. Stolicu, 
pokazuju i upute koje je u tome smislu svim veleposlanstvima u svijetu 12. ožujka 1960. uputio 
savezni Sekretarijat inozemnih poslova: 

U posljednje vrijeme uočavaju se znaci da se Vatikan nastoji prilagoditi novonastaloj situaciji popuštanja 
u odnosima Istok-zapad, jer ocjenjuju da nekompromisnim stavovima slabe svoju ulogu i značaj pa i u 
strogo katoličkim zemljama Zapada, a posebno u katoličkim zemljama lagera. Ova tendencija odražava 
se i u odnosu na našu zemlju. Između ostalog Vatikan je prinuđen na elastičniji stav budući da dio 
katoličkog klera u našoj zemlji samoinicijativno normalizira odnose s lokalnim vlastima [...] Smatramo, 
da će smrt Stepinca omogućiti tolerantniji odnos države i Crkve [...] Ako ocijenimo daje realno stupiti u 

56 AKMADŽA, Katolička Crkva u komunističkoj Hrvatskoj 1945.-1980., str. 164. 

kontakte učinit ćemo to prema našem izbom, ali samo neformalno, jer u takvom smo slučaju, prvenstveno 
zainteresirani za stvaranje određenog modusa vivendi u kome bi i Vatikan morao preuzeti neke obveze 
koje bi pomogle naša nastojanja za unutarnjom konsolidacijom odnosa država-Crkva. Ovo je za nas 
osnovno; diplomatski odnosi pitanje je dalje perspektive. 57 


U srpnju 1960. savezna Komisija za vjerska pitanja izradila je i opsežan elaborat pod 
naslovom „Odnosi Vatikan - Jugoslavija" u kome su, među ostalim, navedena i traženja koja 
bi Jugoslavija postavila u eventualnim razgovorima te se procjenjuju i moguće teme koje bi 
Katolička Crkva u Jugoslaviji i Sv. Stolica mogli postaviti kao uvjet za sređivanje odnosa. 58 

Istodobno, i Sv. Stolica je počela s pripremama za moguću obnovu kontakata s 
Jugoslavijom, te je u srpnju 1960. na sjednici Kardinalske komisije za inozemne poslove bilo 
riječi i o tome pitanju, o čemu je informirana i Biskupska konferencija Jugoslavije 59 , nakon 
čega su se biskupi sa svog jesenskog zasjedanja vlastima obratili Predstavkom od 3. listopada 
1960. U njoj su biskupi izrazili spremnost na razgovore o normalizaciji odnosa između Crkve i 
države, uz napomenu kako je najvažniji sugovornik s crkvene strane i dalje Sveta Stolica 
odnosno Papa. U svome pismu biskupi su, istodobno, upozorili i na niz poteškoća s kojima se 
suočavaju Crkva i njezini vjernici, među kojima su navedeni i provedba ateizacija školske 
djece, oduzeta crkvena imovina i matične knjige, izgradnja i obnova crkvenih objekata. 60 

Prvi izravni razgovori predstavnika Sv. Stolice i Jugoslavije uslijedili su 1963. godine, 
susretima podtajnika Kongregacije za izvanredne crkvene poslove Agostina Casarolija i 
savjetnika u veleposlanstvu SFRJ Nikole Mandića, a kad 3. lipnja 1963. umire papa Ivan 
XXIII., na sprovodu je bio i jugoslavenski veleposlaniku Italiji Ivo Vejvoda, kao i na svečanosti 
ustoličenja novoga pape, Pavla VI., krajem istoga mjeseca. 

U isto vrijeme, Komisija za vjerska pitanja u svom izvještaju o radu u 1963. godini 
uočava kako se promjene koje na Drugom vatikanskom koncilu doživljava Katolička Crkva, 
osobito u smislu dijaloga sa svijetom i promicanja mira u svijetu, odražavaju i na držanje 
katoličkog klera u Hrvatskoj i njihovom sve pomirljivijem stavu prema „našoj društvenoj 
stvarnosti" - , pa zaključuje: 


57 Radmila RADIĆ, Država i verske zajednice 1945-1970, Knjiga II, Beograd 2002., str. 454-455. 

58 Elaborat: Odnosi Vatikan - Jugoslavija, u: HDA, KOVZ, kutija 41, Pov. br. 08-131/1960. 

59 Radmila RADIĆ, Država i verske zajednice 1945-1970, Knjiga II, str. 456. 

60 Pismo Predsjedništva Biskupske konferencije SIV-u FNRJ br. 96-BK-60. od 23. rujna 1960, u: HDA, KOVZ, 
kutija 41., 08-130-1/1960, str. 3.-14. 

Ovako evidentna izmjena Katoličke Crkve u odnosima s državom nužno nameće potrebu da i mi 
preispitamo svoju taktiku u odnosu na Crkvu jer se ona u sadašnjoj situaciji nužno mora mijenjati. 61 


Višegodišnja nastojanja u nonnalizaciji odnosa između Katoličke Crkve i 
jugoslavenskih vlasti napokon su, 25. lipnja 1966., rezultirala potpisivanjem „Protokola o 
razgovorima koji su vođeni između predstavnika vlade SFRJ i predstavnika Svete Stolice“, 
nakon čega je Sveta Stolica za svojeg izaslanika pri vladi SFRJ imenovala mons. Maria Cagnu, 
a Jugoslavija je u Vatikan poslala Vjekoslava Cvrlju. 

Premda su predstavnici Crkve u Hrvatskoj potpisivanje Protokola primili s primjetnom 
dozom rezerviranosti, nakon toga događaja, osobito zbog utjecaja Drugog vatikanskog koncila 
i koncilske obnove, uslijedila je primjetna pojačana aktivnost Crkve na mnogim područjima, 
što ću u ovom radu kasnije prikazati i kroz analizu sadržaja Glasa Koncila koji je tu aktivnost 
ne samo pozorno pratio, nego uvelike i poticao. 

Da su tu pojačanu aktivnost Katoličke Crkve uočavali i predstavnici vlasti - osobito na 
području jačanja vjerskoga odgoja i mladih, izdavačke djelatnosti, angažiranja laika, 
priređivanju velikih crkvenih proslava te zapaženim ekumenskim inicijativama ... - vidi se i iz 
pojedinih analiza koje su za potrebe predstavnika vlasti pripremane u Komisiji za vjerska 
pitanja SR Hrvatske. 62 

Što se pak tiče službenih odnosa Svete Stolice i Jugoslavije, oni su svoj vrhunac u to 
vrijeme doživjeli uspostavom punih diplomatskih odnosa 14. kolovoza 1970. a već iduće, 1971. 
godine, predsjednik SFRJ Josip Broz Tito službeno je posjetio Vatikan i susreo se s papom 
Pavlom VI. 

No, ti uspostavljeni „službeni odnosi“ nisu se uvijek u punoj mjeri očitovah i u 
konkretnim odnosima između Crkve i države u Hrvatskoj i Jugoslaviji, a osobito nisu značili i 
odustajanje dviju strana od svojih bitnih postavki. Tako su komunističke vlasti i dalje, na 
različite načine, priječile punu slobodu vjeroispovijesti svojih građana, osobito na području 
pune i stvarne ravnopravnosti vjernika u javnim i državnim službama, te su nastojale oslabiti i 
ograničiti djelovanje Katoličke Crkve, a osobito njen utjecaj na mlade i društvo u cjelini, o 


61 Zapisnik sa sjednice Komisije za vjerska pitanja NRH, od 1. i 8. veljače 1964., Prilog izvještaju o radu 
Komisije za vjerska pitanja Izvršnog vijeća Sabora SR Hrvatske za 1963. godinu, str. 27., u: HDA, KOVZ, 
Zapisnici sa sjednica Komisije (knjiga 6). 

62 Usp. Neke karakteristike odnosa s Katoličkom crkvom, u: HDA, KOVZ, kutija 70, Pov. br. 222/1-1966. 

čemu će u ovome radu, osobito u VI. poglavlju, također još biti riječi. A povijesno razdoblje 
obuhvaćeno ovim radom završit će ponovnim pogoršanjem odnosa Crkve i države i jačanjem 
represije tadašnjega režima, koje je uslijedilo nakon sloma Hrvatskoga proljeća 1971. što će, 
kako ću nastojati prikazati, biti vidljivo ne samo na stranicama Glasa Koncila, nego i u 
kon kr etnim sudskim postupcima protiv toga lista i nekih njegovih autora. 


4. Crkveni tisak u komunističkoj Hrvatskoj 


4,1. Stanje katoličkog tiska u poslijeratnoj Hrvatskoj 1945,-1960. 


Svoj najveći procvat u povijesti - kako po pitanju broja listova, tako i po pitanju njihove 
naklade - katolički je tisak doživio u vrijeme između dva svjetska rata. Tako su uoči početka 
Drugog svjetskog rata Katolička Crkva i katoličke organizacije imale više od 100 listova. 63 Već 
u vrijeme Drugoga svjetskog rata od 1941. do 1945. dostaje katoličkih listova, zbog ratnih i 
gospodarskih prilika, obustavilo izlaženje ili smanjilo nakladu. 64 Prestankom rata 1945. godine 
prestaje izlaziti gotovo sav katolički tisak na hrvatskome jeziku, jer je komunistička vlast 
sustavno - uskratom papira, konfiskacijom tiskarskih strojeva i zatvaranjem tiskara - 
onemogućila djelovanje katoličkih izdavača. 65 U prvim poratnim mjesecima i godinama zbog 
takvog su stanja predstavnici Katoličke Crkve u više navrata prosvjedovali kod predstavnika 
vlasti. Tako se, primjerice, u svojoj predstavci od 21. srpnja 1945. nadbiskup Stepinac žali 
Vladimiru Bakariću: „Došli smo do stanja, da nas u štampi gotovo svakodnevno napadaju, a ne 
daju štampati nijednoga katoličkog lista“. 66 


63 U pastirskome pismu iz rujna 1945. Biskupska konferencija navodi postojanje „nekih 100 časopisa, koliko 
smo ih imali prije rata“, dok se u predstavci katoličkih biskupa Predsjedništvu FNRJ sa sastanka u Ljubljani od 
29. srpnja 1947. navodi postojanje 137 predratnih listova na hrvatskom, slovenskom i listovima nacionalnih 
manjina; Usp: AKMADŽA, Katolička Crkva u komunističkoj Hrvatskoj 1945.-1980., str. 100, bilj. 407; str. 101. 

64 Usp: Juraj Mirko MATAUSIC, Prihvat Drugog vatikanskog koncila u Hivatskoj na primjeru katoličkog tiska i 
odnosa Crkve prema medijima, u: Časopis za suvremenu povijest, 38 (2006.) br. 2, str. 500; Mirko J. 
MATAUSIC, Katolički tisak u Zagrebačkoj nadbiskupiji, u: Zagrebačka biskupija i Zagreb 1094 - 1994., 
Zbornik u čast kardinala Franje Kuharića, Zagreb 1995., str. 656. 

65 O ulozi i kontroli medija u svrhu legitimiranja nove, komunističke vlasti, vidi: Katarina SPEHNJAK, Uloga 
novina u oblikovanju javnog mnijenja u Hrvatskoj 1945.-1952., u: Časopis za suvremenu povijest, 25 (1993.), br. 
2-3, str. 165-181; Katarina SPEHNJAK, Javnost i propaganda: Narodna fronta u politici i kulturi Hrvatske 
1945.-1952., Zagreb 2002. 

66 Nada KISIC-KOLANOVIĆ, Pisma zagrebačkog nadbiskupa Alojzija Stepinca predsjedniku narodne vlade 
Hrvatske Vladimiru Bakariću 1945., u: Croatica christiana periodica, god XVI, br. 29, Zagreb 1992., str. 147. 

Ipak, najjasnije je nezadovoljstvo Katoličke Crkve odnosom novih vlasti prema 
katoličkom tisku izraženo u pastirskome pismu Biskupske konferencije u rujnu 1945.: 

Katolička štampa je druga bolna točka u životu Katoličke Crkve. Od nekih 100 časopisa, koliko smo ih 
imali prije rata, danas nijedan ne izlazi. Kada je tražila dozvolu za izlaženje, navodili su se svi mogući 
razlozi, da se dozvola ne izda. Spominjala se i nestašica papira. A iz samog zagrebačkog Nadbiskupskog 
dvora odvezeno je nekoliko vagona papira, spremljena za katoličku štampu. Katoličke tiskare su većinom 
zatvorene i onemogućene. Zagrebačku Narodnu Tiskaru nastojalo se svim mogućim načinima 
onemogućiti. Kad nije išto drukčije, onda se ravnatelja tiskare osudilo na gubitak nacionalne časti a 
tiskaru, koja nije njegovo vlasništvo, zaplijenilo. Tek prije nekoliko dana tiskara nam je na naš protest 
povraćena 67 . Velika tiskara Katoličkog tiskovnog društva u Ljubljani oduzeta je iz katoličkih ruku. Ista je 
sudbina zadesila katoličke tiskare u Mostaru, Šibeniku, Mariboru i Sarajevu. Tako se sistematski i po 
planu postupa s katoličkom štampom. A sloboda je katoličke štampe za Katoličku Crkvu pitanje, o kojem 
ovisi dobro tolikih duša. Kako će se tim uvjetima moći razvijati katolička štampa, kad joj je oduzeta 
podloga, tiskare pa i papir? 68 


Da je onemogućavanje vjerskog tiska bilo sustavni dio partijske i državne politike 
svjedoči i zapisnik sa sjednice Politbiroa CK SKH od 27. prosinca 1946. na kojoj Vladimir 
Bakarić poručuje kako vjerski tisak treba uništiti, a Ivan Krajačić zaključuje da, ukoliko 
Agitprop nije u stanju nadzirati vjerski tisak, onda treba postići da on uopće ne izlazi. 69 

Unatoč takvomu stanju, ipak je bilo nekoliko pokušaja pokretanja katoličkih listova. 
Riječki svećenici pokušali su, krajem 1945., pokrenuti svoj list, ali je već prvo izdanje 
zabranjeno zbog sadržaja. 70 U Zagrebu je 1945. izašao list zagrebačkih župa Dobar pastir, a 
katoličke su organizacije pokušale pokrenuti i tjednike Nedjelja i Novi život, no te inicijative 
nisu zaživjele. 71 Tijekom 1946. godine u Đakovu je izašlo 16 brojeva tjednika Istina, u izdanju 
Biskupskoga ordinarijata u Đakovu, a glavni je urednik bio Ivan Sečkar. Zadnji je broj tiskan 
12. svibnja 1946. 72 


67 Nekoliko mjeseci poslije Narodna Tiskara bit će ponovno konfiscirana. Vidi u: AKMADŽA, Oduzimanje 
imovine Katoličkoj Crkvi, str. 133-137. 

68 Pastirsko pismo katoličkih biskupa Jugoslavije, izdano s općih Biskupskih Konferencija u Zagrebu, dne 20. 
rujna 1945., str. 3; u: NAZ, Ostavština Franje Kuharića, korice Spisi 1. 

69 Usp. Zapisnici Politbiroa Centralnog komiteta Komunističke partije Hrvatske 1945-1952, Svezak 1, 1945- 
1948., priredila Branislava VOJNOVIĆ, Zagreb 2005., str. 282-283. 

70 Usp. Miroslav AKMADŽA, Katolička Crkva u komunističkoj Hrvatskoj 1945.-1980., str. 101. 

71 Usp: Lav ZNIDARCIC, Organizirano djelovanje katoličkih svjetovnjaka na području zagrebačke 
nadbiskupije (1852-1994), u: Zagrebačka biskupija i Zagreb 1094-1994, Zbornik u čast kardinala Franje 
Kuharića, Zagreb 1995., str. 389-390. 

72 Usp: Tihonija ZOVKO, Đakovačke tiskare i novine u razdoblju od 1853. do 1948.godine, u: Knjižničarstvo, 
15-16/2011-2012. Osijek 2011/2012., str. 48. < http://www.kniiznicarstvo.com.hr/wp- 

No, predstavnici Katoličke Crkve s takvim se stanjem nisu mirili. Tema katoličkog tiska 
bila je česta tema brojnih predstavki predstavnicima vlasti, pa su se tako katolički biskupi sa 
svog sastanka u Ljubljani krajem srpnja 1947. Vladi FNRJ požalili i na stanje katoličkog tiska: 

U čitavoj Jugoslaviji izlaze danas svega četiri vjerska lista za katolike: 1 mjesečnik, dva tjednika i 1 
polumjesečnik. Jedan od njih izlazi u Beogradu, 2 u Sloveniji i 1 u Istri (Pazinu). Čitava Hrvatska zajedno 
s Dalmacijom, Bosna i Hercegovina pa i Bačka i Banat nemaju dakle ni jednog jedinog lista. To znači, 
daje nekoliko milijuna katoličkih vjernika potpuno lišeno blagodati vjerske štampe. Neka se ne kaže, da 
se nije ni pokušalo s izdavanjem vjerskim listova na području, gdje žive katolici, koji se u golemoj većini 
priznavaju Hrvatima. Pokušalo se, ali su ti pokušaju uvijekpropali: katolički listovi morali su brzo prestati 
izlaziti. Našlo seje načina na ih se uguši. Tako jadno izgleda slika katoličke štampe u zemlji, gdjeje prije 
rata izlazilo 75 listova na srpsko-hrvatskom jeziku, 52 lista na slovenskom jeziku i 10 listova na jezicima 
manjinskih narodnih skupina. 73 


Jedini katolički list namijenjen široj čitalačkoj publici, kojega spominju i biskupi u 
navedenome pismu, u prvim poratnim godinama bio je tjednik Gore srca kojega je, najprije u 
Trstu (od 1. travnja 1946.), a potom u Rijeci (od 1. rujna 1946.), uređivao svećenik Božo 
Milanović (do 1948.), a izdavalo Književno društvo sv. Mohora za Istru. Početna mu je naklada 
bila 6.000 primjeraka, no narasla je do 40.000. 74 No, i njegovi su pojedini brojevi bili 
zabranjivani. Tako je, primjerice, rješenjem javnog tužitelja za Istru od 5. srpnja 1947. jedan 
broj toga lista zabranjen, a kao razlozi se navode „članak 'Govor jednog ruskog nadbiskupa', te 
odvraćanje omladine od dobrovoljnog rada, prvenstveno nedjeljom, a zatim i to da list nikada 
ne donosi izvatke 'iz govora druga Tita i ostalih naših rukovodilaca, a Papinim reakcionarnim 
govorima i poslanicama posvećuje čitave stranice’ 44 ' 75 Da bi list mogao nastaviti s izlaženjem, 
izdavanje je 1948. preuzelo Jeronimsko društvo u Zagrebu, koje je preimenovano u Hrvatsko 
književno društvo sv. Ćirila i Metoda, a uređivanje je preuzeo kanonik Pavao Lončar. I u idućim 
godinama list će se suočavati s problemima nedostatka papira i zabranom pojedinih brojeva 


content/uploads/2012/12/198 Zovko 2011-2012 l-2.pdf > (pregledano 16. siječnja 2016.); Usp. i: Božidar 
NOVAK, Hrvatsko novinarstvo u 20. stoljeću, Zagreb 2005., str. 463. 

73 Predstavka katoličkih biskupa Jugoslavije Predsjedništvu vlade FNRJ sa sastanka u Ljubljani, od 29. srpnja 
1947., u: HDA, OF Ritig, kutija 7. 

74 Božidar NOVAK, Hrvatsko novinarstvo u 20. stoljeću, Zagreb 2005., str. 463. 

75 NOVAK, Hrvatsko novinarstvo u 20. stoljeću, str. 464. 


24 




(dva broja 1949. te jedan 1951.). List je konačno ugašen krajem 1952., kad mu je glavnim 
urednikom bio Franjo Grundler. 76 

Sljedećih deset godina Katolička Crkva u Hrvatskoj nije imala periodičkih publikacija 
za puk. Preživjela je tek beogradska Blagovest, katolički mjesečnik koji je izlazio na ekavici. U 
Đakovu je izlazio službeni mjesečnik Vjesnik Đakovačke biskupije (koji ima neprekinutu 
povijest izlaženja od 1873, a do 1945. je bio dvotjednik a potom, do 1948., pod imenima 
Obavijesti Biskupskog Ordinarijata i Okružnice, izlazi tek povremeno). List je bio namijenjen 
svećenstvu, kao i Službeni vjesnik Zagrebačke nadbiskupije. 

U poratnim godinama, nakon što je 1940. prestala izlaziti zbog talijanskog režima u 
Istri, od 1950. do 1954. objavljivana je i Istarska Danica, katolički kalendar u izdanju 
„Istarskog književnog društva sv. Ćirila i Metoda u Pazinu“ na čijem je čelu bio Božo 
Milanović. Ponovno je objavljena krajem 1971., ali je njeno raspačavanje od strane Okružnog 
javnog tužitelja u Puli zabranjeno zbog dvaju članaka: „Hrvatska i Istra jedno su“ autora dr. Ive 
Frangeša i „Mladi u Crkvi“, anonimnog autora“. 77 

Vjernici su, tako, mogli računati samo na godišnjake - Danicu, kojega je u Zagrebu 
izdavalo Hrvatsko književno društvo Sv. Ćirila i Metoda i Dobri pastir u izdanju Udruženja 
katoličkih svećenika NR Bosne i Hercegovine u Sarajevu. 78 


4. 2. Obnova katoličkog tiska u poslijeratnoj Hrvatskoj od 1960. 


U vrijeme ,,zatopljenja“ odnosa između Crkve i države stvorile su se i mogućnosti 
obnove katoličkog tiska. Omogućio je to i Zakon o štampi i drugim oblicima informacija od 31. 
listopada 1960. godine. 79 U njemu je bilo predviđeno da svi građani imaju pravo izdavati novine 


76 Povijest lista i okolnosti u kojima je djelovao obrađena je u diplomskoj radnji Zoran MILIĆ, Gore srca. 
Katolički tjedni list 1946-1953., Institut za teološku kulturu laika Katoličkog bogoslovnog fakulteta, Zagreb 
2002 . 

77 Usp. Zabrana ,,Istarske Danice“, u: Glas Koncila, br. 2, 23. siječnja 1972., str. 15; ,,Istarska Danica “ 
definitivno zabranjena zbog članka ,,Mladi u Crkvi", u: Glas Koncila, br. 5, 5. ožujka 1972., str. 15. 

78 Usp: Juraj Mirko MATAUSIC, Prihvat Drugog vatikanskog koncila u Hrvatskoj na primjeru katoličkog tiska i 
odnosa Crkve prema medijima , u: Časopis za suvremenu povijest, 38 (2006.) br. 2, str. 500-501; Usp. i ISTI, 
Katolički tisak u Zagrebačkoj nadbiskupiji, u: Zagrebačka biskupija i Zagreb 1094 - 1994., Zbornik u čast 
kardinala Franje Kuharića, Zagreb 1995., str. 656-657. 

79 Usp. Narodne novine, br. 45/60 i 15/65. 

i druge oblike tiska te osnivati i upravljati ustanovama i organizacijama za objavljivanje i širenje 
informacija. 80 

Među prvim listovima koji je iskoristio nove okolnosti i počeo s izlaženjem bila je 
Služba Božja , liturgijsko pastoralni list kojega je, od 1. studenoga 1960., izdavao 
Interdijecezanski liturgijski odbor, a uređivao Jure Radić, profesor na Franjevačkoj visokoj 
bogosloviji u Makarskoj. Uvodnik prvoga broja napisao je zagrebački nadbiskup Franjo Šeper, 
koji je bio i predsjednik spomenutog Odbora. Prvo godište umnažano je ciklostilom, a od 1962. 
tiska se u tiskari u zgradi Đakovačke biskupije. Kasnije će izdavanje lista preuzeti Franjevačka 
visoka bogoslovija Makarska-Dubrovnik. No, i taj je list bio prije svega namijenjen 
svećenicima i redovnicima. 

Prvi list koji se, po svojoj fonni i sadržaju, počeo obraćati i ,,običnim“ vjernicima bio je 
mjesečnik Glasnik sv. Antuna Padovanskog , koji se pojavio u travnju 1962. godine. Izdavala 
ga je u Zagrebu Provincija Franjevaca konventualaca, a prvi mu je glavni urednik bio franjevac 
konventualac Ivon Ćuk (najčešće je pisao pod pseudonimom Yves Ivonides). Od 1968. mijenja 
naziv u Veritas, kojega je zadržao do danas. 

Početkom 1963. franjevci u Splitu list počinju objavljivati list Marija, koji je u početku 
izlazio kao dvomjesečnik, a kasnije (od 1966.) u osam, odn. (od 1968.) u deset primjeraka 
godišnje. Isusovci u Zagrebu u listopadu 1963. obnavljaju izdavanje časopisa Glasnik Srca 
Isusova i Marijina . 81 Mariju je uređivao fra Vjenceslav Glibotić, a Glasnik Srca Isusova i 
Marijina, koji je tiskan u nakladi većoj od 40.000 primjeraka 82 , Franjo Šipušić. Iste, 1963. 
godine u Bakru počinju izlaziti Bakarska zvona. 

Teološka učilišta, pak, pokreću specijalizirane teološke časopise: Katolički bogoslovni 
fakultet u Zagrebu Bogoslovsku smotru (1963.), Visoka bogoslovna škola u Splitu Crkvu u 
svijetu (1966.), Franjevačka visoka bogoslovija u Makarskoj zbornik Kačić (1967.), Filozofsko- 


80 Usp. Božidar NOVAK, Hrvatsko novinarstvo u 20. stoljeću, str. 597; I glavni urednik Glasa Koncila Vladimir 
Pavlinić ističe važnost toga Zakona o štampi: „Novo se razdoblje relativne slobode štampe u Jugoslaviji otvorilo 
s novim Zakonom o štampi i drugim sredstvima informacije, izdanom 1960. godine. Ni prethodnim Zakonom o 
štampi nije sve to bilo zabranjeno, ali novim Zakonom bilo je izričito dopušteno“, Usp. Vladimir PAVLINIĆ, 
Katolička štampa u Hi-vatskoj, u: Mi Crkva i drugo, Zbornik bogoslovske tribine, Zagreb 1971., str. 66. 

81 List nije izlazio od prosinca 1945., nakon što su njegovu izdavaču konfiscirani tiskara i zalihe papira. Usp. 
MATAUSIĆ, Prihvat Drugog vatikanskog koncila u Hrvatskoj na primjeru katoličkog tiska i odnosa Crkve 
prema medijima , u: Časopis za suvremenu povijest, 38 (2006.) br. 2, str. 506, bilj. 21. 

82 Usp. NOVAK, Hrvatsko novinarstvo u 20. stoljeću, Zagreb 2005., str. 597. 

teološki institut Družbe Isusove u Zagrebu obnavlja izdavanje svog časopisa Obnovljeni život 
(1971.), koji je pod imenom Život izlazio od 1919. do 1945. godine. 

Od druge polovice 60-ih godina XX. stoljeća pojavljuje se i nekoliko publikacija, 
namijenjenih različitoj vrsti publike, od strane novoutemeljenog Centra za koncilska 
istraživanja, dokumentaciju i istraživanje „Kršćanska sadašnjost 14 (KS): teološki časopisi Svesci 
(od 1966./1967. izdaje ga Hrvatsko književno društvo sv. Ćirila i Metoda, a od 1969. KS), i 
Svjedočenje - građa i pogledi u Zagrebu (1968.) te Služba Riječi u Zadru (1969.), bilteni 
Poslušni Duhu (1966., u izdanju Glasa Koncila), Ejfata (1969.) i AKSA - aktualnosti Kršćanske 
sadašnjosti (1970.), obiteljska revija Kana (1970.). 83 Godine 1968. Hrvatsko književno društvo 
sv. Ćirila i Metoda (danas sv. Jeronima) pokreće i književnu reviju Marulić, najprije kao 
zbornik, a od 1969. i kao dvomjesečni časopis za književnost i kulturu. 

U isto vrijeme počinje i pokretanje župnih listova. Tako, primjerice, Božidar Novak u 
svojoj knjizi, prenoseći podatke o nakladi pojedinih listova za 1967. godinu, koje je objavilo 
glasilo Saveza novinara Jugoslavije, izrijekom spominje župski tromjesečnik iz Slavonskoga 
Broda Ministrant (naklada 7.000 primjeraka), mjesečnik Naša župa iz Karlovca (naklada 2.000 
primjeraka), dvomjesečnik Lanterna sv. Marka iz Korčule (naklada 1.000 primjeraka) te 
povremeni list Naš zavjet iz Makarske (naklada 800 primjeraka). 84 Da je već u to vrijeme bilo 
i drugih župskih listova, koje novinarsko glasilo nije evidentiralo, svjedoče i podaci iz Komisije 
za vjerska pitanja koja, primjerice, 1966. registrira kako u listopadu te godine i Župa sv. Antuna 
Padovanskog iz Zagreba započinje s izdavanjem župnog lista Vijesti, čiji je prvi broj izašao u 
nakladi od 800, a drugi u 900 primjeraka. 85 


U sklopu Glasa Koncila 1966. godine iz rubrike toga lista „Vama djeco“, koja je 
pokrenuta za Božić 1964., nastaje zaseban list za djecu Mali koncil, najprije kao podlistak Glasa 
Koncila, a potom i kao samostalni list za djecu. U početku ga uređuje Marko Majstorović, a od 
1968. glavni mu je urednik fra Gabrijel Đurak. 


83 Usp. Mario CIFRAK, Izdavačka djelatnost Kršćanske sadašnjosti kao vrijeme teologije u: Nastanak i razvitak 
Kršćanske sadašnjosti, Zbornik radova sa znanstvenog simpozija o 40. obljetnici djelovanja, Zagreb 2010., str. 
54-56; Stipe BAGARIĆ, Informativna sredstava Kršćanske sadašnjosti, u: Isto, str. 308-325; Božidar NOVAK, 
Hrvatsko novinarstvo u 20. stoljeću, str. 598. 

84 Usp: Božidar NOVAK, Hrvatsko novinarstvo u 20. stoljeću, str. 599-600. 

85 Usp. Mjesečne informacije o aktivnosti i pisanju vjerske štampe, god. III, br. 9, str. 3, u: HDA, KOVZ, kutija 
67, Pov.br. 61/1966. 

III. GLAS KONCILA : OSNIVANJE, DJELOVANJE, DOSEG 


1. Osnivanje Glasa (s) Koncila 1962.-1963. godine 


1.1. Crkveni i intelektualni krug iz kojega je potekao Glas (s) Koncila 


Premda je, kako sam već prikazao u prethodnome poglavlju ovoga rada, od početka 60- 
ih godina XX. stoljeća Crkva u Hrvatskoj dijelom obnovila izdavačku djelatnost, pri čemu se 
pojavilo i nekoliko periodičkih publikacija namijenjenih široj čitalačkoj publici, ipak je prve 
prave poslijeratne novine na hrvatskome jeziku Katolička Crkva dobila tek s pokretanjem Glasa 
Koncila u rujnu 1963. godine. Tomu će, pak, prethoditi 11 brojeva biltena Glas s Koncila koji 
je, umnažan ciklostilom, izlazio tjedno od 4. listopada do 19. prosinca 1962., u vrijeme prvog 
zasjedanja Drugog vatikanskog koncila. 

Sažimajući svjedočanstva svjedoka vremena i aktera pokretanja tih novina, moglo bi se 
zaključiti kako je Glas (s) Koncila rođen iz djelatnosti i nastojanja dvaju intelektualnih i 
vjerničkih krugova: 

1. Mladih zagrebačkih teologa koji će nešto kasnije (uglavnom) djelovati u okviru 
Kršćanske sadašnjosti 

2. Ostacima starijih krugova „predratnih" vjernika laika, čija je djelatnost u crkvenome 
tisku i aktivnom vjerničko-društvenom životu bila prekinuta dolaskom komunizma na 
vlast 1945. godine. 


Što se tiče prvoga navedenoga kruga, već sam naznačio kako je od početka 60-ih godina 
XX. stoljeća Crkvu u Hrvatskoj karakteriziralo buđenje brojnih katoličkih inicijativa 
uzrokovanih, s jedne strane, poticaj em kojega je na unutarcrkveni život dalo održavanje Drugog 
vatikanskog koncila i provođenje postkoncilske obnove Crkve, a s druge strane ponešto 
promijenjene i „poboljšane" društvene i političke okolnosti, koje neki autori ocjenjuju pojmom 
stanovite „liberalizacije društva". U tim je okolnostima stvoren i, u početku neformalan. 

teološki intelektualni krug koji će kasnije ,,iznjedriti“ i, po svojoj plodonosnosti, najznačajniju 
poslijekoncilsku crkvenu instituciju u Hrvatskoj - Kršćansku sadašnjost (KS). 86 

Sadašnji sisački biskup Vlado Košić u jednome je svome izlaganju sudionike toga 
intelektualnog kruga nazvao „zagrebačka teološka škola“ 87 , ubrojivši u taj krug Tomislava 
Janka Šagi-Bunića, Vjekoslava Bajsića, Josipa Turčinovića, Bonaventuru Dudu, Ivana Goluba, 
Marijana Valkovića, Jerka Fućaka, Adalberta Rebića, Aldu Starića ... 

Jedan od pokretača Kršćanske sadašnjosti Josip Turčinović svjedoči kako „isti ljudi koji 
su pokrenuli KS sudjelovali su naime u svim onim inicijativama koje je bio pobudio Koncil, a 
među njima je bila jedna od najznačajnijih upravo oživjeli tisak i fonniranje nove generacije 
teologa“. 88 Daje u toj skupini teologa niknula i ideja pokretanja Glasa (s) Koncila, Turčinović 
i izrijekom navodi kad opisuje kako je taj bilten/novinu „pokrenuo (gaje bio) čovjek iz istoga 
kruga i iste generacije [istaknuo A.M.], o. Zorislav Lajoš, kaptolski franjevac, čovjek pun 
inicijativa i neutrudiv radnik (poginuo je kasnije nesretno na cesti). Taj bilten je s neočekivano 
pozitivnim odjecima Koncila na našem tlu ubrzo preobražen u novine koje su dobile i nove 
urednike i, prošavši niz mijena, žive i danas kao sigurno najglasnija riječ u ovoj Crkvi“' 89 

Da su upravo ljudi, koji će kasnije pokrenuti KS, bili važni i u pokretanju Glasa Koncila, 
tvrdi i Živko Kustić. 

Kršćanska sadašnjost od početka je povezana s onim s čime sam se i ja bavio. Ti su ljudi bili također 
mozak Glasa Koncila. Glas Koncila bez Šagija, Turčinovića i Bajsića, pa svakako i fra Bonaventure 
Dude, ne bi mogao postojati. Ja sam ispočetka, došavši sa župe, u novinskom pogledu, bio skoro 
polupismeni administrativac. Vladimir Pavlinić bio je vrlo sposoban, ali bez spomenutih teologa Glasa 
Koncila ne bi bilo. Može se reći daje Kršćanska sadašnjost na svoj način već djelovala u Glasu Koncila. 
Tomislav Sagi-Bunićje bio i ostao mozak Glasa Koncila [,..]. 90 


86 Centar za koncilska istraživanja, dokumentaciju i informacije „Kršćanska sadašnjost'' formalno je utemeljena 
od strane zagrebačkog nadbiskupa kardinala Franje Sepera 22. veljače 1968., a na prijedlog teologa Josipa 
Turčinovića, Tomislava Šagi-Bunića i Vjekoslava Bajsića. No, krug teologa koji juje činio djelovao je i ranije, 
pa se tako za Božić 1966. pojavio časopis Svesci - Kršćanska sadašnjost. 

87 Usp.: Vlado KOŠIĆ, Recepcija Koncila u Hrvatskoj - uloga Kršćanske sadašnjosti u tome, u: Nastanak i 
razvitak Kršćanske sadašnjosti, Zbornik radova sa znanstvenog simpozija o 40. obljetnici djelovanja, Zagreb 
2010., str. 23. 

8888 Josip TURČINOVIĆ, Kršćanska sadašnjost u pokoncilskoj obnovi, u: Jeke jednog Koncila, Radovi 
Bogoslovske tribine o dvadesetoj godišnjici Drugog vatikanskog koncila (Spectrum 7), Zagreb 1984., str. 153. 
Ovdje navedeno prema Josip TURČINOVIĆ, Misao vjere, Zagreb 2010., str. 147. 

89 Josip TURČINOVIĆ, Misao vjere, str. 148. 

90 Živko KUSTIĆ, Naše crkvene i društvene prilike u vrijeme djelovanja Kršćanske sadašnjosti, u: Nastanak i 
razvitak Kršćanske sadašnjosti, st. 45. 

Doda li se ovoj ocjeni i svjedočenje fra Zorislava Lajoša kako je i Vjekoslav Bajsić 
neposredno sudjelovao u stvaranju Glasova s Koncila, snimajući na svoj magnetofon i 
prevodeći „vijesti izvana“ 91 , uistinu se može prihvatiti teza o tomu kako je Glas (s) Koncila 
stvoren u istome krugu u kojem će se, nekoliko godina kasnije, formirati i Kršćanska sadašnjost. 

Osim spomenutih svećenika i teologa, kao jednog od osnivača Glasa (s) Koncila, 
odnosno osoba koje su bile uključene u njegovo pokretanje, „uz. o. Zorislava Lajoša i dra 
Bonaventuru Dudu“ sam list, u razgovoru kojega je s njim vodio, ubraja i fra Karla Kaića, 
kasnijeg misionara na Filipinima 92 , premda za tu tvrdnju nisam našao potvde u drugim 
dostupnim izvorima. 

No, osim spomenutih svećenika i teologa, u novim inicijativama, pa tako i u pokretanju 
Glasa (s ) Koncila sudjelovali su i katolički intelektualci - laici. Lav Znidarčić dapače tvrdi, 
pozivajući se pritom na svoje dnevničke zapise, kako je „katolički dvotjednik (kasnije tjednik) 
pokrenut [je] na inicijativu katoličkih svjetovnjaka iz Zagreba, i to na blagdana sv. Franje 
Saleškog (29. siječnja) 1963.“ 93 

Još jedan istaknuti laik toga vremena, odvjetnik Šibe Zazinović, u jednome pismu 
uredništvu - koje u svome pismu suradnici lista Smiljani Rendić od 25. rujna 1972. citira glavni 
urednik Glasa Koncila Vladimir Pavlinić - tvrdi kako 

[...] pokretači vjerskog lista u nas nisu bili samo svećenici, nego u istoj mjeri i laici. O tome sam opširno 
pisao u odgovoru na članke gđice Smiljane Rendić koje je ona objavila u listu Svjedočenje, a koji se je 
člancima ona bila pridružila dijalogu koji seje o apostolatu laika vodio između o. Tomislava Sagi Bunića 
i mene. Taj je moj članak bio ciklostilom umnožen pod naslovom „Potrebna razjašnjenja 11 . Ovdje se neću 
ponavljati, ali ponovno tvrdim, jer sam i sam u toj akciji sudjelovao, da su u inicijativi za pokretanje 
vjerskog lista u nas aktivno i ravnopravno sudjelovali i laici. Nažalost, nije bio prihvaćen prijedlog da se 
uredništvo formira mještovito, od klerika i laika. 94 


I Bonaventura Duda navodi kako se ideja o pokretanju katoličkog lista bila 


91 Usp. Otac Zorislav javlja: Ovako se rodio Glas Koncila,, u: Glas Koncila, br. 5, 7. ožujka 1971.; str. 16; Isto i 
u: Glas Koncila, br. 5, 27. veljače 1993., str. 9. 

92 Usp. Otac Karlo Kaić vratio se na Filipine u: Glas Koncila, br. 21, 17. listopada 1971., str. 17. 

93 Lav ZNIDARČIĆ, Organizirano djelovanje katoličkih svjetovnjaka na području zagrebačke nadbiskupije 
(1852-1994), u: Zagrebačka biskupija i Zagreb 1094-1994, Zbornik u čast kardinala Franje Kuharića, Zagreb, 
1995., str. 390. Obzirom na navedeni nadnevak, očito je da Znidarčić ovdje ne misli na Glas s Koncila, koji je 
pokrenut 1962., nego na Glas Koncila kao tiskane novine. 

94 Pismo Vladimira Pavlinića Smiljani Rendić od 25. rujna 1972., u: Osobni Arhiv Vladimira Pavlinića, London. 

[...] već duže vrijeme uvriježila u više spontanih i organiziranih razgovora mlađih zagrebačkih svećenika 
i istaknutijih laika, osobito za vrijeme tadanjih tečajeva za svećenike... S istaknutim laicima iz predratne 
situacije sastajali smo se povremeno i spontano u prostorijama Hrvatskog književnog društva sv. Ćirila i 
Metoda, nekoć i sada opet sv. Jeronima, gdje je naš Zorislav [Lajoš] bio vrlo rado viđen. Među njima 
rado spominjem Luku Perinića, Velimira Deželića, Šibu Zaninovića, Milostislava Ciku i druge. Sastajali 
smo se i na novogodišnjim čestitanjima kod nadbiskupa Sepera. 95 


Daje utjecaj laika na donošenje odluke o pokretanju Glasa Koncila bio znatan sugerira 
i činjenica daje nadbiskup Šeper, uz Odluku o ustanovljenju Glasa Koncila od 31. prosinca 
1963., imenovao i tročlani direktorij koji je trebao upravljati tom ustanovom, a jednim od trojice 
njegovih članova imenovanje i katolički laik Milostislav Ciko. I na dužnost upravitelja lista 
također je bio imenovan laik Šibe Zaninović. 96 

I Živko Kustić iznosi kako je osnivanje katoličkih novina 

bila trajna želja i trajno nastojanje nemalog broja preživjelih aktivnih katoličkih laika koji su u raznim 
organizacijama katoličkog laikata pronijeli crkveni život kroz dva desetljeća između I. i II. svjetskog rata, 
koji su uslijed događaja II. svjetskog rata uglavnom sišli s pozornice života ili s pozornice javnosti, ali od 
kojih je određeni broj razmjerno ostarjelih bio željan pomoći da se Crkva pomakne naprijed. Kad je riječ 
dakle o počecima Glasa Koncila, ne smije se prešutjeti činjenica daje bilo nekoliko katoličkih laika koji 
su biskupima stavljali pred oči: „Treba početi s novinama, bez novina se ne može, postoje i neke 
šanse..,“. 97 


Sličnu formulaciju o poticajima ,,s mnogih [su] strana i iz različitih redova“ koji su, u 
vezi s potrebom da se pokrene list koji bi informirao o zasjedanju biskupa na Koncilu, pristizali 
Nadbiskupskom duhovnom stolu u Zagrebu, koristi i Stjepan Bakšić, generalni vikar 
Zagrebačke nadbiskupije, u uvodnome tekstu prvoga broja Glasa s Koncila od 4. listopada 
1962. godine. 98 


95 Bonaventura DUDA, Prihvat II: Vatikanskog koncila u Hrvatskoj (II). Fragmenti za buduće cjelovitije prouke , 
u: Crkva u svijetu , 31 (1996.) br. 3, str. 257-258. 


97 Živko KUSTIĆ, Glas Koncila u pokoncilskom vremenu , u: Jeke jednog Koncila, Vlado KOŠIĆ - Anton 
PERANIĆ (ur.), str. 122; Usp. i: Živko KUSTIĆ, U matičnom tijeku hrvatskoga katolištva, u: Glas Koncila, br. 
32, 8. kolovoza 1993., str. 5. 

98 Stjepan BAKŠIĆ, Braćo svećenici! Dragi vjernici!, u: Glas s Koncila, br. 1, 4. listopada 1962., str. 3. 

Kako ću kasnije prikazati, početkom zasjedanja Drugog vatikanskog koncila započelo 
je izlaženje Glasa s Koncila. Sadašnji glavni urednik Glasa Koncila Ivan Miklenić, pozivajući 
se na svjedočenje fra Bonaventure Dude", navodi kako neposrednu ideju da se pokrene taj 
bilten valja pripisati fra Zorislavu Lajošu, te daje ista potom prihvaćena ,,u krugu o. Zorislava 
Lajoša, o. Bonaventure Dude i o. Tomislava Sagi-Bunića“. 100 


1.2. Osnivanje Glasa s Koncila 


Bilten Glas s Koncila nije osnovan niti pokrenut nekim službenim aktom Izdavača, 
Nadbiskupskog duhovnog stola u Zagrebu, nego je do kon kr etne inicijative za njegovim 
pokretanjem došlo spontano, 2. listopada 1962., na dan kad je nadbiskup Franjo Šeper, zajedno 
sa svojim konciIskim teologom Tomislavom Šagi-Bunićem, putovao na prvo zasjedanje 
Drugog vatikanskog koncila. 

Fra Bonaventura Duda, prisjećajući se tih dana, navodi: 

Od Velike Gospe 1962. naši su biskupi bili u najbližim pripravama za put u Rim. Novi (za neke prvi) 
pasoši. Novi kofer. A svi uzbuđeni, jer ipak - ne putuje se ni svakog stoljeća na Koncil, opći sabor Crkve. 
Toga iskustva nitko odavna nije imao. A mi ovdje osjećali smo se sve više kao oni koji ,,čuju“ mirise iz 
kuhinje, ali znaju da neće sjediti za stolom. I tako, osobito u razgovorima između kolege i subrata 
Zorislava, Sagi-Bunića i mene zaiskrila je odjednom misao o nekom biltenu. Zapravo, samu ideju rodio 
je Zorislav. A Šagi-Bunić, sam zauzet pripravama za put, kao i uvijek, podgrijavao je zamisao da iskre 
ne utrnu, da se oganj ne ugasi. Ja sam pak igrao ulogu „diabolusa rotae“, što zbori onu iz Izreke (22,13): 
„Lav je vani, nasred trga poginuo bih“. 1 tako sam izazivao uvjerenja što sve više uvjeravahu uvjeravatelje. 
Zorislav pak, vječni Josip Sanjar, sve je više imao viđenja ostvarenja. 

I bijaše to dne 2. listopada. Uvečer je imao otputovati nadbiskup Franjo Šeper. S njime biskup Lach i 
drugi biskupi. U pratnji nadbiskupa, kao njegovo teolog, kolega Šagi-Bunić. Sagi se prije podne došao 
oprostiti. Opet smo razgovarali, po stoti put, ,,o nečemu što bi trebalo“, hoćemo li, nećemo li, može li se, 
ne može li se, kako, otkuda... Otpratio sam ga do crkvice sv. Martina u Vlaškoj ulici. Uvijek se sjećam 
toga mjesta. Rukujemo se, a on - kako je u ono doba češće znao - prostrijeli onu svoju ondašnju: „Mislite 
na sud Božji, ako ništa ne poduzmete, kad vam je Bog dao ideja...“ 

Brzo se vratim Zorislavu. Jedva je dočekao. Pola sata do podne. Valja naći dr. Bakšića, kojije već preuzeo 
upravu nadbiskupije, kao nadbiskupov vikar. Pohitjesmo na Duhovni stol. Onakvoj bistroj glavi nije 


99 Bonaventura DUDA, I tako je počelo, u: Glas Koncila , br. 20, 8. listopada 1972., str. 2. 

100 Ivan MIKLENIĆ, Pogledi u Glas Koncila, Zagreb 2013., str. 25. 

trebalo mnogo riječi. Zna on stoje tisak, bivši dugogodišnji urednik Katoličkog lista. Odmah mu je jasno. 
Duhovni stol će biti izdavač. Dr. Dragutin Hren, ravnatelj nadbiskupske kancelarije, bit će odgovorni 
urednik. Zorislav je imenovan glavnim urednikom. Prvi dobrotvor kanonik dr. Grundler. Zatim, u ime 
Društva sv. Cirila i Metoda, prof. Luka Perinić, itd. Odmah smo naslovili list. Za to sam „zaslužan 11 ja. 
Bio sam skrupulozan. Zvat ćemo ga „ Glas-s-Koncila“. Samo Koncil, mišljah, može izdavati „Glas 
Koncila“, a mi samo ,,s“ Koncila. U prvom tiskanom broju poslije godinu dana, taj je famozni ,,s“ 
iščeznuo. 

Da, trebat će u svoje vrijeme - na godinu, o desetoj obljetnici smrti - reći više o gospodinu dr. Stjepanu 
Bakšiću, zagrebačkom kanoniku, profesoru Bogoslovnog fakulteta, piscu, publicistu, tada generalnom 
vikaru Zagrebačke nadbiskupije. Njegovu razumijevanju Glas Koncila mnogo duguje. Prije nego će vlak 
krenuti onoga 2. listopada navečer, on je saopćio svoju nakanu o biltenu nadbiskupu Šeperu. Jedna široka 
gesta, prirođena velikodušnicima, značila je odobrenje, potporu: „stojim iza toga. [...]“. Bio je utorak, 
onoga 2. listopada. A u subotu popodne već su naši franjevački bogoslovi Zagrebom raznosili prve 
primjerke. Prvi broj nosi nadnevak 4. listopada, na svetkovinu sv. Franje. 101 


Na svoje prve dane list će se u više navrata osvrtati na svojim stranicama u jubilejskim 
brojevima 102 , a svojevrsnu bibliografiju članaka koji opisuju to vrijeme donio je i Bonaventura 
Duda. 103 

Impressum prvoga broja Glasa s Koncila kao odgovornog urednika navodi kancelara 
Nadbiskupskog duhovnog stola Dragutina Hrena, dok je (u Impressumu nenavedeni) 
organizator i glavni urednik bio fra Zorislav Lajoš iz franjevačkog samostana na zagrebačkom 
Kaptolu. Osim njega, tekstove (uglavnom vijesti, izvješća i crtice o tijeku samoga zasjedanja 
Koncila) su pisali i fra Bonaventura Duda, isusovac Mijo Škvorc i drugi suradnici, dok je svojim 
iskustvom u pripremi tiska izlaženju biltena i kasnijeg lista doprinio i Luka Perinić. 


101 Bonaventura DUDA, I tako je počelo, u: Glas Koncila , br. 20, 8. listopada 1972., str. 2-3. 

102 Usp. Glas Koncila od ciklostila do rotacije, u: Glas Koncila, br. 7, 2. travnja 1967., str. 10-11; Otac Zorislav 
javlja: Ovako se rodio Glas Koncila, u: Glas Koncila, br. 5, 7. ožujka 1971., str. 16; Bonaventura DUDA, I tako 
je počelo, u: Glas Koncila, br. 20, 8. listopada 1972., str. 2-3; 500 brojeva Glasa Koncila. Od listopada 1962. do 
veljače 1983. u: Glas Koncila, br. 5, 27. veljače 1983., str. 9; Prvi urednik Vladimir Pavlinić o prvim danim 
Glasa Koncila. Odnekud s višeg mjesta došao je ,,Stop, u: Glas Koncila, br. 32, 8. kolovoza 1993., str. 4; Zivko 
KUSTIĆ, U matičnome tijeku hrvatskoga katolištva, u: Isto, str. 5; Smiljana RENDIĆ, Glas Koncila - 
promicatelj krugova Pavla VI., u: Isto, str. 6; Vladimir STANKOVIĆ, Kako se rodio Glas Koncila, u: Glas 
Koncila, br. 41, 13. listopada 2013., str. 14. 

103 Bonaventura DUDA, Prihvat II: Vatikanskog koncila u Hrvatskoj (II). Fragmenti za buduće cjelovitije 
prouke, u: Crkva u svijetu, 31 (1996.) br. 3, str. 260. 

Za prvi broj Glasa s Koncila fra Mirko Mataušić navodi da je umnožen u 6.000 
primjeraka 104 , dok fra Bonaventura Duda piše daje načinjeno 12.000 primjeraka. 105 U samome 
Glasu Koncila također navode potonju brojku: „Naklada 4.000; naknadna potražnja odmah je 
povisila nakladu na 12.000 primjeraka 44 . 106 Do 11. broja naklada je dosegla 25.000 primjeraka. 
Kako je taj posao premašivao mogućnosti kaptolskih franjevaca, u umnažanju toga lista 
pomagale su i druge redovničke zajednice: Sestre Naše Gospe, trećoredci, isusovci. 107 Bilten je 
izlazio u formatu A5 na 24 stranice, osim broja 9, koji je brojao 30, i broja 11. koji je imao 40 
stranica. Kad je prvo zasjedanje Koncila u Vatikanu završilo, i list je, u prosincu 1962., prestao 
s izlaženjem. 

Sto se pak tiče sadržaja tih 11 brojeva biltena, članci objavljeni u njemu odnosili su se isključivo 
na Koncil, u formi vijesti i crtica. 108 

Kad je, nakon smrti pape Ivana XXIII. 3. lipnja 1963., 21. lipnja izabran novi papa - 
Pavao VI., fra Zorislav Lajoš i njegovi suradnici pripremili su i, ovaj put u tiskari - tiskali 
prigodnu brošuru U ime Gospodnje Habemus Papam - imamo Papu. Premda sama brošura 
nema nadnevka niti se u Impressumu navodi gdje je tiskana, u Glasu Koncila se navodi kako je 
ona izašla 30. lipnja 1963. u tiskari „Vjesnik 44 u nakladi od 40.000 primjeraka. 109 

No, i prije izdavanja te prigodne brošure, kaptolski su franjevci, kako tvrdi fra 
Bonaventura Duda, dali do znanja nadbiskupu Franji Šeperu kako nisu u mogućnosti nastaviti 
s izdavanjem Glasa s Koncila, te mu predložili da taj posao povjeri nekome drugome. 110 


104 „Prvi je broj Glasa s Koncila umnožen u 5.000 primjeraka, te je nakon potražnje umnoženo još tisuću, a onda 
je naklada počela rasti, da bi do kraja zasjedanja, tj. do 11. broja povećana na 25.000 primjeraka.“ U: Mirko 
MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska i odnosa Crkve 
prema medijima, u: Časopis za suvremenu povijest, 38 (2006.) br. 2, str. 504, bilj. 14. 

105 „Prvi broj naišao je na neočekivani prihvat. Još ne bijahu prve četiri tisuće ni raznesene Zagrebom, već 
stigoše prvi naručitelji. Mislim daje prvi došao tražiti još isusovački sakristan. Otisnemo nove četiri tisuće. I još 
toliko. Više nije izdržao ni ciklostil ni njegovi suradnici. Kod toga se broja - 12.000 - ostalo do kraja“. U: 
Bonaventura DUDA, I tako je počelo, u: Glas Koncila br. 20, 8. listopada 1972., str. 3. 

106 Ljetopis Glasa Koncila, u: Glas Koncila br. 20, 8. listopada 1972., str. 3. 

107 Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska i odnosa 
Crkve prema medijima, u: Časopis za suvremenu povijest, 38 (2006.) br. 2, str. 504, bilj. 14. 

108 Usp. Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska i 
odnosa Crkve prema medijima, u: Časopis za suvremenu povijest, 38 (2006.) br. 2, str. 504-505. 

109 Ljetopis Glasa Koncila, u: Glas Koncila, br. 20., 8. listopada 1972., str. 3. 

110 Usp. Bonaventura DUDA, Prihvat II: Vatikanskog koncila u Hrvatskoj (II). Fragmenti za buduće cjelovitije 
prouke, u: Crkva u svijetu, 31 (1996.) br. 3, str. 259. 

2. Osnivanje Glasa Koncila 


Dok je pokretanje Glasa s Koncila, unatoč ne baš obilatoj pisanoj građi, s velikim 
stupnjem izvjesnosti moguće nedvojbeno rekonstruirati, kod prerastanja toga biltena u novine 
Glas Koncila i promjene uredničke postave još je uvijek ostalo neodgovorenih pitanja i 
različitih interpretacija. 

Kako sam već napomenuo, sa završetkom prve sjednice Drugoga vatikanskog koncila u 
prosincu 1962., i Glas s Koncila prestao je izlaziti. Fra Bonaventura Duda na više je mjesta 
posvjedočio kako su kaptolski franjevci, koji su objavljivali taj bilten, u više navrata 
upozoravali nadbiskupa Šepera kako oni neće moći nastaviti taj posao. Primjerice, na 
predavanju što gaje održao na teološkom simpoziju u Splitu 25. listopada 1995., u povodu 30. 
obljetnice završetka Drugoga vatikanskog koncila, ističe: 

Već za vrijeme drugog zasjedanja Koncila, ujesen 1963. preuzeo gaje novi, srećom dugogodišnji njegov 
team. No i u tu novu inicijativu, bar početno i inspirativno, ugradio se naš Zorislav. Negdje o Uskrsu 
1963. bili smo na audijenciji kod nadbiskupa Šepera gdje smo ga u dužem razgovoru upoznali s koliko je 
entuzijazma list [Glas s Koncila, op. A.M.] prihvatila cjelokupna naša katolička javnost pa bi stoga trebalo 
sve poduzeti da se tiskani Glas Koncila razvije u prave katoličke novine. Ujedno smo upozorili 
Nadbiskupa da ga kao takva više nećemo moći izdržati u okvirima zagrebačkog franjevačkog samostana. 
Tom smo prilikom Nadbiskupu predali vrlo važnu promemoriju o daljnjoj postavi i organizaciji Glasa 
Koncila. U njoj već fungiraju sva imena budućeg teama što će od jeseni 1963. vrlo brzo i uspješno 
oblikovati i ustaliti visoku razinu Glasa Koncila. Tu je, uz direktora Josipa Ladiku i umješnog glavnog 
urednika Vladimira Pavlinića, mnogostruki glasokoncilski kolumnist, a poslije i glavni urednik Živko 
Kustić. 111 


Na drugome, pak, mjestu fra Bonaventura navodi: 

Negdje oko Tri kralja 1963. primio je našu malu delegaciju: istaknute katoličke laike (prof. [Luka] 
Perinić, pokojni dr. [Milostislav] Ciko, dr. [Šibe] Zazinović i dr.) zajedno s nama da mu izložimo daljnje 
planove. Uslijedilo je šire savjetovanje sa svećenicima i laicima za vrijeme Svećeničkog tjedna u veljači. 
Zatim negdje u lipnju odnijesmo Zorislav i ja nadbiskupu Šeperu pismeni prijedlog o osnivanju 
uredničkog kolegija i o mogućnostima tiskanja. 112 


111 Bonaventura DUDA, Prihvat II. Vatikanskog koncila u Hrvatskoj (II). Fragmenti za buduće cjelovitije 
prouke, u: Crkva u svijetu, 31 (1996.) br. 3, str. 258-259. 

112 Bonaventura DUDA, I tako je to počelo ..., u: Glas Koncila, br. 20, 8. listopada 1972., str. 3. 

Nije sasvim jasno radi li se o dvije odvojene promemorije, ili je ipak riječ o istome 
pismu, ali različite nadnevke (,,o Uskrsu“ i „negdje u lipnju“) valja pripisati (pre)velikim 
vremenskim odmakom od događaja kojih se fra Bonaventura prisjeća. Izglednije je ovo drugo. 
Naime, nepotpisani autor članka „500 brojeva Glasa Koncila. Od listopada 1962. do veljače 
1983.“, za kojega Ivan Miklenić pretpostavlja daje riječ o Živku Kustiću 113 , navodi kako 

u nadbiskupovu arhivu pronađosmo dopis što su ga o. Zorislav Lajoš i o. Bonaventura Duda uputili 
nadbiskupu Šeperu na blagdan sv. Marka Evanđelista 1963. Pozivajući se na spomenute želje i prijedloge, 
njih dvojica predlažu da se kao nastavak „ Glas s Koncila “ pokrenu novine, koji bi mogle biti i tjednik. 
Smatraju da bi glavni urednik trebao biti 'svećenik zagrebačke dijeceze, a ne redovnik ili laik'. Predlažu 
imena: dr. [Josip] Ladika, vlč. [Vinko] Kanižaj, [Vladimir] Pavlinić, [Franjo] Muren ...“. 114 

U nastavku pak navodi kako „kompletne dokumentacije iz tih prvih mjeseci nema niti u 
nadbiskupovoj arhivi“. 

Po svemu sudeći, nadnevak „na blagdan sv. Marka Evanđelista 44 , odnosno 25. travnja, 
moglo bi odgovarati onome fra Bonaventurinome ,,o Uskrsu 44 , dok je nadnevak „negdje u 
lipnju 44 vjerojatno pogrešan. 

Nažalost, spomenutu promemoriju, za koju fra Bonaventura navodi kako je „vjerujem, 
još uvijek u osobnoj nadbiskupskoj pismohrani, a možda i u arhivu Glasa Koncila" 115 ni u 
ostavštini kardinala Šepera u Nadbiskupskom arhivu u Zagrebu ni u Arhivu Glasa Koncila 
nisam uspio pronaći. A samo bi uvid u njen izvorni sadržaj mogao potpuno razriješiti tu dvojbu. 

Bilo kako bilo, nedvojbeno je kako su kaptolski franjevci nadbiskupu Šeperu dali do 
znanja kako nisu u mogućnosti nastaviti posao uređivanja publikacije koja bi pratila zasjedanje 
Koncila najkasnije u travnju 1963. godine. Premda neki autori tvrde kako je već tijekom ljeta 
te 1963. godine „okupljena uglavnom predložena ekipa koja je preuzela posao 44116 uređivanja 
budućega Glasa Koncila, čini se kako tomu ipak nije tako. Naime, po svjedočenju tadašnjega 
nadbiskupovog tajnika Vladimira Stankovića, Šeper je još sredinom rujna, neposredno pred 
nastavak zasjedanja, kaptolskim franjevcima predlagao da naprave prigodnu brošuru u povodu 

113 Ivan MIKLENIĆ, Pogledi u Glas Koncila, Zagreb 2013., str. 27, bilj. 12. 

114 500 brojeva Glasa Koncila. Od listopada 1962. do veljače 19832 ‘ u: Glas Koncila, br. 5, 27. veljače 1983., 
str. 9. 

115 Bonaventura DUDA, Prihvat II. Vatikanskog koncila u Hrvatskoj (II). Fragmenti za buduće cjelovitije 
prouke, u: Crkva u svijetu, 31 (1996.) br. 3, str. 259. 

116 Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska i odnosa 
Crkve prema medijima, u: Časopis za suvremenu povijest, 38 (2006.) br. 2, str. 506. 

nastavka zasjedanja, poslavši po Stankoviću i dio materijala koji bi se trebali naći u toj brošuri. 
Međutim, fra Bonaventura Duda je pisanom porukom odgovorio kako taj posao ne može 
preuzeti. Stanković dalje opisuje: 

Kad sam sve to referirao nadbiskupu, on mi reče neka hitno pozovem Vladimira Pavlinića, župnika u 
žumberačkom Oštrcu, koji se već kao bogoslov bavio pisanjem, prevođenjem s njemačkog i svojevrsnom 
izdavačkom djelatnošću - dakako, u ciklostilskoj tehnici jer tadašnje vlasti tiskarama nisu dozvoljavale 
za Crkvu tiskati knjige. [...] Pavlinić je već sljedećeg dana došao na razgovor s nadbiskupom Šeperom 
koji je od njega zatražio da u ime Nadbiskupskog duhovnog stola počne knjigotiskom izdavati vjerske 
novine „ Glas Koncila “. [... Dudin ,,ne“ rodio je današnji Glas Koncila'. 111 . 


Ostaje, dakako, nejasno zašto je od travnja 1963., kad je dobio promemoriju, pa sve do 
rujna, neposredno uoči nastavka zasjedanja, nadbiskup Šeper čekao s povjeravanjem posla 
izdavanja novog lista nekome drugome i zašto je još u rujnu očekivao da će kaptolski franjevci 
ipak biti voljni pripremati taj list. 


Za razliku od Glasa s Koncila, osnivanje lista Glas Koncila popraćeno je službenim, 
formalnim odlukama njegova osnivača. 

Najprije je 10. rujna 1963. nadbiskup Franjo Šeper nadbiskupskog kancelara Dragutina Hrena 
dekretom imenovao „glavnim i odgovornim urednikom tjednog lista Glas Koncila koji će 
izlaziti za vrijeme trajanja II. Vatikanskog koncila“. 118 

Nekoliko dana kasnije i Vladimir Pavlinić je, po tvrdnji u navedenom spomenutom članku „500 
brojeva Glasa Koncila ...“ „13. rujna 1963. dobio od nadbiskupa Šepera dekret u kojemu među 
ostalim stoji: 'Ovim vam povjeravam tehničko vodstvo i svu organizaciju oko izdavanja lista 
Glas Koncila. Glavni i odgovorni urednik bit će nadbiskupski delegat dr. Dragutin Hren’“. 
Nekoliko dana kasnije, 16. rujna 1963. 119 , Pavlinić je prihvatio tu službu. 


117 Vladimir STANKOVIĆ, Kako se rodio Glas Koncila , u: Glas Koncila, br. 41, 13. listopada 2013., str. 14. 

118 Odluka o imenovanju Dragutina Hrena glavnim i odgovornim urednikom Glasa s Koncila, br. 118/pr. od 10. 
rujna 1963. u: NAZ, Ostavština Franje Šepera, kutija 48, korice 228. 

119 Nadnevak „16. rujna“ kao dan kad je Pavlinić nastupio kao ,,de facto“ glavni urednik Glasa Koncila po prvi 
je put spomenut u Ljetopisu Glasa Koncila u: Glas Koncila, br. 20, 8. listopada 1972., str. 3. („16. rujna - 
Pozvan od nadbiskupa Šepera da uz župničku službu pravi Glas Koncila, dolazi iz Oštrca u Žumberku na svome 
motorkotaču, sa susjednim župnikom Živkom Kustićem, s vlastitim pisaćim strojem u naprtnjači, svećenik 
Vladimir Pavlinić u Zagreb, gdje u Bogoslovskom sjemeništu dobiva na privremenu upotrebu sobicu za prolazne 
goste. To je prvo uredništvo Glasa Koncila “)• Ivan Miklenić pak taj nadnevak navodi kao dan kad je Pavlinić „u 

Krajem godine, 31. prosinca 1963., nakon stoje već bilo tiskano prvih šest brojeva novoga lista, 
nadbiskup Šeper, ,,u suglasnosti s čl. 3. Zakona o pravnom položaju vjerskih zajednica te s 
propisima kanonskog prava“ donosi i službenu odluku 

[...] da se izdaje vjerski list Glas Koncila koji ima isključivo služiti širenju vjerske kulture, tumačenju 
vjerske problematike, informiranju savjesti vjernika u svijetlu Kristove nauke te o izvještavanju o 
događajima u katoličkom svijetu i na području vjerskog života uopće, a napose u vezi s II. Vatikanskim 
koncilom. List će izlaziti dva puta mjesečno, a može se pretvoriti i u tjednik. 120 


Kao odgovorni urednik, Hren će u Impressumu lista biti navođen do svibnja 1964., kad 
novim odgovornim urednikom biva imenovan novoimenovani pomoćni zagrebački biskup 
Franj o Kuharić. 121 

No, premda je Dragutin Hren formalno imenovan i glavnim i odgovornim urednikom 
Glasa Koncila dekretom od 10. rujna, službu glavnoga urednika u stvarnosti je od samoga 
početka toga lista obnašao tadašnji župnik u Oštrcu Vladimir Pavlinić, premda se u Impressumu 
samoga lista njegovo ime, u svojstvu glavnoga urednika, pojavljuje tek od br. 3 od 9. veljače 
1964. (u ranijim se brojevima navodi isključivo „odgovorni urednik“ Dragutin Hren). 

Da je Pavlinić uređivao i prve brojeve Glasa Koncila od njegovog nastanka u rujnu 
1963. navodi se i u „Ljetopisu Glasa Koncila “ u prigodi 10. obljetnice izlaženja, u kojem se 
navodi kako je prvi broj iz rujna 1963. „uredio Vladimir Pavlinić“. 122 Da Pavlinić kao glavni 
urednik lista djeluje „od rujna 1963.“ list navodi i u vijesti o njegovom imenovanju odgovornim 
urednikom 23. srpnja 1970. godine. 123 

Formalni glavni i odgovorni urednik Hren, kako je posvjedočio sam Pavlinić, svoju je 
službu u listu obnašao „ne imajući gotovo nikada prilike vidjeti ništa napisano prije odlaska u 


razgovoru s nadbiskupom Šeperom prihvatio novi dekret po kojemu je ovlašten raditi Glas Koncila “ (usp. Ivan 
MIKLENIC, Kardinal Franjo Šeper - utemeljitelj katoličkog lista ,, Glas Koncila u: Šeper. Veritatem facientes 
in caritate 3, Zbornik radova Međunarodnog simpozija, Zagreb 2003., str. 256), a taj datum preuzima i Miroslav 
Akmadža (Usp. Miroslav AKMADŽA, Katolička Crkva u komunističkoj Hi~vatskoj 1945.-1980., str. 301). Isti 
datum navodi u svom pisanom svjedočanstvu i Vladimir Stanković; vidi u: Pismohrana društva Tkalčić, 75/2009. 

120 Odluka o izdavanju Glasa Koncila br. 3130/1963 od 31. prosinca 1963. Preslika odluke u: Arhiv Glasa 
Koncila, Ur. br. 0/1963. 

121 Usp. Impressum Glasa Koncila br. 9, 10. svibnja 1964., str. 2. 

122 Ljetopis Glasa Koncila, u: Glas Koncila, br. 20, 8. listopada 1972., str. 3. 

123 Usp. Novi odgovorni urednik Glasa Koncila, u: Glas Koncila, br. 16, 9. kolovoza 1970., str. 3. 

tisak, zbog posve ludog procesa pripremanja građe, kad se redovito sve nosilo u tiskaru sa 
zakašnj enj em“. 124 

Daje „stekao utisak“ da Hren „ima malo udjela u pripremanju i politici lista“ naveo je 
i službenik Komisije za vjerska pitanja SR Hrvatske Ivan Ceranić, nakon sastanka kojega je 
održao s njime 5. veljače 1964., a na kojemuje bilo riječi i o Glasu Koncila. 125 Na tome sastanku 
i Hren mu je potvrdio kako „oko tih novina ima puno posla, tako da ponekad niti ne stigne 
pročitati sve rukopise, jer se moraju hitno odnositi u štampariju“, te kako „za pripremanje 
novina postoji redakcija“. 

No, o tome kad je Pavlinić i formalno postao glavnim urednikom lista, odnosno kad je 
to službeno prestao biti kancelar Hren, postoje različiti navodi. 

Ivan Miklenić tako navodi kako se to dogodilo već kod spomenute Odluke o 
ustanovljenju Glasa Koncila nadbiskupa Šepera od 31. prosinca 1963., kojom je „glavnim 
urednikom (imenovan) Vladimir Pavlinić“ 126 , dok autor članka (izvjesno je kako se radi o Živku 
Kustiću) „500 brojeva Glasa Koncila. Od listopada 1962. do veljače 1983.“ navodi kako 
„dekret od 23. srpnja 1970., kojim novi nadbiskup Franjo Kuharić imenuje Pavlinića i 
odgovornim urednikom Glasa Koncila, pokazuje daje on već mnogo ranije, najvjerojatnije od 
svibnja 1964. bio imenovan glavnim urednikom". 127 


124 Odnekud s višeg mjesta došao je,, Stop u: Glas Koncila , br. 32, 8. kolovoza 1993., str. 4. 

125 Usp. Zapisnik sa sastanka Ivana Ceranića s Dragutinom Hrenom u: HDA, KOVZ, kutija 57, Pov 202/1964.; 
Zapisnik je objavljen i u Miroslav AKMADŽA, Crkva i država. Dopisivanje i razgovori između predstavnika 
Katoličke crkve i komunističke državne vlasti u Jugoslaviji. Svezak III. 1961-1964., Zagreb 2012., str. 489-491. 

126 Ivan MIKLENIĆ, Pogledi u Glas Koncila, Zagreb 2013., str. 31. 

127 U; Glas Koncila, br. 5, 27. veljače 1983., str. 9. 

2.1. Kadrovski i materijalni uvjeti djelovanja Glasa Koncila 


Osim Vladimira Pavlinića 128 , jezgru uredništva, od početka izdavanja Glasa Koncila 
čini i tadašnji župnik u Sošicama Živko Kustić. 129 Obojica su prvih nekoliko mjeseci obavljali 
i svoje župničke dužnosti u Oštrcu, odn. Sošicama. 130 

Kao suradnici prvoga broja od 29. rujna 1963. navode se i Mijo Skvorc, Bonaventura 
Duda, Zorislav Lajoš i Josip Ladika, dok su u „tehničku i organizacijsku pomoć“ bili uključeni 
Luka Perinić i Milostislav Ciko. 131 U pripremi i realizaciji već od privih brojeva sudjelovao je 
i Franjo Muren 132 , a od jeseni 1963. i Tomislav Sagi-Bunić postaje članom uredništva, kao 
teološki savjetnik i redoviti suradnik. 133 

Najkasnije od početka veljače 1964. uredništvu će se, kao stalna vanjska suradnica, 
priključiti i novinarka iz Rijeke Smiljana Rendić, najprije kao autorica rubrike „Mi, ovdje“ s 
pseudonimom ,,Berith“, a kasnije i kao autorica brojnih drugih priloga, kronika i članaka, 
osobito s područja ,,vatikanistike“ i vijesti iz svijeta. 


128 Vladimir Pavlinić (1929.) za svećenika je zaređen 28. lipnja 1953. godine, nakon čega odlazi na odsluženje 
vojnoga roka u Pirot. Pred sam kraj vojnoga roka, 26. prosinca 1954. uhićenje pod optužbom za „neprijateljsku 
propagandu i podrivanje obrambene moći JNA“ te je pred Vojnim sudom u Nišu osuđen na tri godine zatvora. 
Kaznu je odslužio u zatvorima Bubanj kraj Niša (1955.-1956.) i Staroj Gradišci (1956.-1957.). Po povratku u 
Zagreb, u listopadu 1958. biva imenovan upraviteljem župe Oštre. U Glas Koncila dolazi u rujnu 1963., kao 
glavni urednik, u kojemu ostaje do listopada 1972. Bio je i prvi glavni urednik kršćanske obiteljske revije Kana 
(1970.-1971.). U listopadu 1972. godine napušta Hrvatsku i svećeničku službu te najprije boravi u Beču (1972- 
1973.), gdje je među ostalim bio i dopisnik Austrijskog radija. Od prosinca 1973. živi i radi u Londonu, gdje je 
bio član uredništva Nove Hrvatske, a potom jedan od pokretača i glavni urednik lista Poruka slobodne Hrvatske 
(1978-1983.) i suosnivač Hrvatskog informativnog ureda u Londonu (1990.). Godine 1990. vraća se u Zagreb, 
gdje sudjeluje u više medijskih projekata: kao glavni urednik tjednika Croatia Monitor (1992.), urednik 
televizijske emisije Udruge domovina i dijaspora (UDD) „Treća strana medalje 1,1 na OTV-u (1995-1996.), član 
uredništva Tjednika (1996.-1997.) te voditelj novinarske radionice u Hrvatskoj izvještajnoj novinskoj agenciji 
(1998.-1999.) Godine 2000., nakon odlaska u mirovinu, ponovno napušta Zagreb i vraća se u London, odakle 
redovito surađuje s mjesečnikom Kana. Osim novinarskim radom, bavi se i slikarstvom, grafičkim dizajnom te 
prevođenjem. 

129 Živko Kustić (1930.-2014.) za grkokatoličkog svećenika zaređen je 4. svibnja 1958., a svećeničku je službu 
obavljao na Žumberku: najprije u župi Mrzlo Polje (do 1961.), a potom u Sošicama. Od rujna 1993. član je 
redakcije Glasa Koncila, gdje je bio autorom brojnih članaka, komentara, reportaža ... Najzapaženije su bile 
njegove kolumne „Pismo seoskog župnika 11 koje je, pod pseudonimom „don Jure 11 , na stranicama toga lista 
objavljivao punih 30 godina: od studenoga 1964. do prosinca 2004. godine. Bio je glavni urednik više crkvenih 
medija: Glasa Koncila (1973.-1990.), glasila hrvatskih katoličkih zajednica u Njemačkoj Živa Zajednica (1991.- 
1993.) te prvi glavni urednik Informativne katoličke agencije (1993. do 1999.). Objavljivao je i u drugim 
katoličkim listovima, a nakon demokratskih promjena surađivao je i s društvenim medijima. 

130 Kustić je dužnosti upravitelja župe Sošice oslobođen početkom 1964. godine, te je stalno zaposlen kao član 
uredništva. Usp. 500 brojeva Glasa Koncila. Od listopada 1962. do veljače 1983., u: Glas Koncila, br. 5, 27. 
veljače 1983., str. 9. 

131 Ljetopis Glasa Koncila u: Glas Koncila, br. 20, 8. listopada 1972., str. 3. 

132 Usp. Ivan Miklenić, Pogledi u Glas Koncila, str. 182; Usp. i Vladimir PAVLINIĆ, Odnekud s višeg mjesta 
došao je ,,Stop“, u: Glas Koncila, br. 32, 8. kolovoza 1993, str. 4. 

133 Usp. MIKLENIĆ, Pogledi u Glas Koncila, str. 195. 

U prvih deset godina postojanja uredništvo i broj suradnika postupno su rasli pa, u 
listopadu 1972., prema dopisu kojega je Živko Kustić 24. listopada 1972. uputio Tiskari 
,,Zagreb“, na njen upit da im dostavi popis članova redakcije, kako bi im mogli osigurati 
propusnice za ulazak u krug tiskare 134 , u samoj redakciji Glasa Koncila djeluju ovi članovi i 
suradnici: 

Josip Ladika, direktor, Vladimir Pavlinić, (gl. urednik, ali ,,odsutan“ 135 ), Živko Kustić, 
zamjenik glavnog i odgovornog urednika, Gabrijel Đurak 136 , Luka Depolo 137 , Mijo Gabrić 138 , 
Janko Salmić 139 , Tomislav Sagi-Bunić, Stjepan Hosu 140 , korektor, Maja Hosu, pomoćni 
korektor i Danijel Bulajić, vozač. Uz navedene, u listu je od 1967., među ostalim i kao autor 
križaljki, stalno surađivao i novinar i enigmatičar Andrija Žic. 141 U prvom desetljeću postojanja 
lista, na administrativnim i pomoćnim poslovima, radili su i Danica Ivančić 142 , Viktorija 
Magdić 143 te Eugen Sabolić 144 i njegova supruga Ružica Sabolić, koja je vodila računovodstvo 
i administraciju Glasa Koncila od prvih dana njegova postojanja. 

No, i mnogi teolozi koji nisu bili članovima uredništva, sudjelovali su u kreiranju 
njegove uređivačke politike, pa i sadržaja, poput Josipa Turčinovića, Vjekoslava Bajsića, Ivana 
Goluba i drugih. 


134 Pismo Živka Kustića tiskari ,,Zagreb“ od 24. listopada 1972., Arhiv Glasa Koncila, Ur. br. 20/1972. 

135 Osim upravo takve formulacije iz dopisa Živka Kustića od 24. listopada 1972., u Arhivu Glasa Koncila 
nalazim i poziv Okružnog suda u Zagrebu gl. uredniku Vladimiru Pavliniću na raspravu u vezi s prijedlogom 
Okružnog javnog tužilaštva u Zagrebu za zabranom raspačavanja Glasa Koncila br. 21 od 22. listopada 1972., 
Rasprava je održana 23. listopada, ali je list na njoj predstavljao zamjenik gl. urednika Živko Kustić, što 
pokazuje daje Pavlinić već prije toga, ali svakako nakon izlaska „spornoga 1,1 broja lista sa 17. na 18. listopada, 
napustio Hrvatsku i otputovao u Beč, premda će kao glavni urednik u Impressumu lista biti navođen sve do br. 4 
(249) od 18. veljače 1973.; Usp. Poziv Okružnog suda Vladimiru Pavliniću od 24. listopada 1972. u: Arhiv 
Glasa Koncila, Ur. br. 17/1972; Zapisnik rasprave od 24. studenoga 1972. u: Arhiv Glasa Koncila, Ur. br. 
18/1971; Tekst obrane Živka Kustića na raspravi od 24. studenoga 1972., u: Arhiv Glasa Koncila, Ur. br. 
19/1972. 

136 U uredništvu lista od 1966., među ostalim i kao voditelj rubrike „Tko je moj bližnji? 11 i „Iz naših krajeva 11 , a 
od 1968. pa do svoje smrti 1974. bio je i glavni urednik mjesečnika za djecu Mali koncil. 

137 U listu surađivao i ranije kao student, a u uredništvo ulazi nakon svećeničkog ređenja 1966. Najprije je bio 
voditelj rubrike „Braća naša zaboravljena 11 , a od 1974. bio je glavni urednik Malog koncila. 

138 U Arhivu Glasa Koncila nalazim dekret o imenovanju Mije Gabrića članom uredništva lista 10. svibnja 1970, 
u: Arhiv Glasa Koncila, Ur. br. 23/1970. 

139 U listu, kao redakcijski novinar, od 1972. godine. 

140 U listu, kao lektor i redaktor, djeluje već od 1963. godine. Mnogi upravo njemu pripisuju zasluge za jezične 
standarde koje je postavio list. Tako, primjerice, Ivan Golub: „Glas Koncila čuvat će čist hrvatski jezik, otporan 
na nasilnu srpskohrvaštinu. Lektor je nekoć moj gimnazijskih profesor Stjepan Hosu, znalac jezika “, u: Ivan 
GOLUB, Običan čovjek, Zagreb 2013., str. 192; Usp. i Ivan MIKLENIĆ, Pogledi u Glas Koncila, str. 177. 

141 Usp. MIKLENIĆ, Pogledi u Glas Koncila, str. 211-212. 

142 Usp. MIKLENIĆ, Pogledi u Glas Koncila, str. 210. 

143 Usp. MIKLENIĆ, Pogledi u Glas Koncila, str. 209-210. 

144 Usp. Smrt suradnika Glasa Koncila, u: Glas Koncila, br. 3, 9. veljače 1969., str. 15. 

Osim uredništva, list je, na temelju spomenute Odluke o utemeljenju od 31. prosinca 
1963., dobio i direktorij, svojevrsni „Upravni odbor“, u kojega su imenovani Vladimir 
Stanković, Milostislav Ciko i Franjo Grundler, dok je upraviteljem lista imenovan Šibe 
Zaninović. No, taj je direktorij djelovao samo do sredine 1964., nakon čega se više nije sastajao. 
Novim je upraviteljem (direktorom) 24. siječnja 1965. umjesto Zaninovića imenovan Josip 
Ladika, koji je i nekoliko mjeseci prije imenovanja stvarno vršio tu službu. 145 

Za sadržaj lista, po Zakonu, odgovarao je odgovorni urednik. Prvih je mjeseci, po 
dekretu od 10. rujna, to bio kancelar Dragutin Hren, sve do 4. svibnja 1964. kad je nadbiskup 
Franjo Šeper za novog odgovornog urednika Glasa Koncila imenovao pomoćnog zagrebačkog 
biskupa Franju Kuharića. 146 On je tu službu obnašao sve do 3. kolovoza 1970., kad je 
odgovornim urednikom imenovan glavni urednik Vladimir Pavlinić. 147 

Redakcija je najprije bila smještena u jednoj prostoriji, svećeničkom prenoćištu, u 
Bogoslovskom sjemeništu na zagrebačkom Kaptolu 29, koja nije bila opremljena nikakvom 
potrebnom infrastrukturom, pa ni telefonom. 148 Kako je taj prostor bio neprikladan za pakiranje 
i otpremu velikog broja pošiljki, Prvostolni kaptol zagrebački za tu je namjenu Glasu Koncila 
dopustio korištenje kurije kanonika Stjepana Bakšića, koji je preminuo 7. kolovoza 1963, na 
adresi Kaptol 8. Nadbiskup Šeper u tako ispražnjenu kuriju više nije imenovao novoga 
kanonika 149 , pa će ona nešto kasnije, svakako prije kraja 1963., postati i novim sjedištem 
uredništva. 150 

Što se tiče materijalnih sredstava, Pavlinić navodi kako je inicijalna sredstva, u iznosu 
od „pola milijuna dinara“ za tiskanje prvih brojeva dobio od nadbiskupa Šepera. 151 No, kako su 
različiti članovi uredništva u više navrata isticali, sve otada list je živio isključivo od vlastitih 
prihoda, odn. prodaje, čime su dokazivali svoju prihvaćenost od strane vjerničke javnosti, 


145 Usp. MIKLENIĆ, Pogledi u Glas Koncila, str. 31-32; Usp. i: Pisano svjedočenje Vladimira Stankovića, u: 
Pismohrana društva Tkalčić, 75/2009. 

146 Dekret o imenovanju Franje Kuharića odgovornim urednikom Glas Koncila od 4. svibnja 1964., u: NAZ, 
Ostavština Franje Kuharića, korice Imenovanja 1947-1994. 

147 Usp. Odluka o promjeni odgovornog urednika od 3. kolovoza 1970., u: Arhiv Glasa Koncila, Ur. br. 28/1970. 

148 Usp. Vladimir PAVLINIĆ, Odnekud s višeg mjesta došao je ,,Stop“, u: Glas Koncila, br. 32, 8. kolovoza 
1993, str. 4. 

149 Usp. Ivan MIKLENIĆ, Kardinal Franjo Šeper - utemeljitelj katoličkog lista ,, Glas Koncila u: Šeper. 
Veritatem facientes in caritate 3, Zbornik radova Međunarodnog simpozija, Zagreb 2003., str. 259. 

150 Informaciju o promjeni adrese uredništva vidi u: Obavijesti, u: Glas Koncila, br. 3, 3. studenoga 1963., str. 

16. 

151 Usp. Vladimir Pavlinić, Odnekud s višeg mjesta došao je ,,Stop“, u: Glas Koncila, br. 32, 8. kolovoza 1993, 
str. 4. 

unatoč kritikama na račun lista kojih, kako ću prikazati u V. poglavlju ovoga rada, također nije 
nedostajalo. 

Živko Kustić tako ističe: 

Sto svećenstvo s narodom misli o Glasu Koncila pokazivalo je time što je naručivalo, raspačavalo i 
plaćalo. Jer treba posebno istaknuti da Glas Koncila za sve druge godine svoga postojanja i djelovanja 
nije ni od koga, ni od koje crkvene, državne ili bilo koje druge ustanove, nikad primao pomoć za svoje 
izlaženje. Od početa je živio isključivo do prodaje. Nikakvih subvencija, nikakvih dotacija. Tiskaru smo 
plaćali novcem koji je dolazio od prodaje novina. I sve druge troškove uredništva i uprave pokrivali smo 
redovito isključivo tim novcem. Iz toga smo novca još uspijevali od vremena do vremena izdvajati znatne 
pomoći za razne druge crkvene pothvate. 152 


Osim uključivanja uredništva u različite humanitarne akcije, o čemu je list svoje čitatelje 
informirao na samim stranicama lista, što ću u ovome radu prikazati nešto kasnije, u poglavlju 
IV.3.2.3., i podaci iz Arhiva Glasa Koncila potvrđuju navod o tome kako je Glas Koncila i 
materijalno pomagao različite crkvene i druge pothvate. Nažalost, zbog već spomenute 
,,praznine“ u tome Arhivu do početka 70-ih godina, pisane molbe različitih crkvenih tijela i 
inicijativa uredništvu i način njihovog udovoljavanja moguće je pratiti tek od početka 70-ih 
godina XX. stoljeća. Tako, primjerice, Institut za crkvenu glazbu od uredništva u proljeće 1970. 
moli donaciju za nabavu glasovira, čemu uredništvo nije pozitivno udovoljilo. 153 No, zato je 
udovoljeno molbi tadašnjeg župnika župe bi. Marka Križevčanina Josipa Frkina za posudbom 
650.000 starih dinara, namijenjenih troškovima organizacije izvedbe drame ,,Navještenje“ 
Paula Claudela u tamošnjoj dvorani 154 , kao i molbi za donacijom koju mu je uputila Matica 
hrvatska u Rijeci u studenome 1971., kojoj je udovoljeno donacijom od 30.000 novih dinara. 155 
Isto tako, u Arhivu nalazim i Zahvalnicu Općine Breza Glasu Koncila za sudjelovanje u pomoći 
obiteljima poginulih rudara, nakon rudarske nesreće koja je u proljeće 1970. pogodila jedan 
tamošnji rudnik. 156 


152 Živko KUSTIĆ, U matičnom tijeku hrvatskoga katolistva , u: Glas Koncila , br. 32, 8. kolovoza 1993., str. 5. 

153 Usp. Molba za donacijom od 17. ožujka 1970., u: Arhiv Glasa Koncila, Ur. br. 16/1970. 

154 Usp. Molba za posudbom od 3. travnja 1970., u: Arhiv Glasa Koncila, Ur. br. 17/1970. 

155 Usp. Molba za donacijom od 11. studenoga 1971., u: Arhiv Glasa Koncila, Ur br. 11/1971. 

156 Usp. Zahvalnica općine Breza Glasu Koncila od 24. kolovoza 1970., u: Arhiv Glasa Koncila, Ur. br. 33/1970. 

2.2. Početak tiskanja i naklada Glasa Koncila 


Prvi broj Glasa Koncila nosi nadnevak 29. rujna 1963., premda je stvarno tiskan 3. 
listopada 1963. u tiskari ,,Informator“ 157 , u formatu A4 dvobojno na 24 stranice u nakladi od 
40.000 primjeraka. Do kraja 1963. u tome je formatu izišlo pet brojeva, a od 6., božičnog broja 
1963. na dalje, list se tiska u standardnom novinskom formatu, uglavnom na 24 stranice, no u 
pojedinim prilikama, iz različitih razloga koje ću kasnije u radu navesti, znao je izlaziti i u 
skraćenom obliku na 16 stranica. Sve do siječnja 1985. izlazio je kao dvotjednik, a onda prelazi 
na tjedni ritam izlaženja. Nakladnik mu je u periodu koji je predmet ovoga rada bio 
Nadbiskupskih duhovni stol u Zagrebu, no od 1985. do 2003. list su zajedno izdavale 
nadbiskupije zagrebačka, splitska, sarajevska, riječka i zadarska, a od 1988. do 1992. suizdavač 
je bila i Beogradska nadbiskupija. 158 

Podatke o nakladi Glasa Koncila do 1970. nalazim u njegovom Arhivu 159 i, prema tim 
podacima, ona po godinama i brojevima izgleda kako je prikazano u Tablici 1. 


157 Usp. Vladimir Pavlinić, Odnekud s višeg mjesta došao je ,,Stop“, u: Glas Koncila , br. 32, 8. kolovoza 1993., 
str. 4; Usp. i Pisano svjedočenje Vladimira Stankovića, u: Pismohrana društva Tkalčić , 75/2009. 

158 Usp. MIKLENIĆ, Pogledi u Glas Koncila, str. 142. 

159 Podaci o nakladi od 12. veljače 1972., u: Arhiv Glasa Koncila, Ur. br. 5/1972. 

Tablica 1: Pregled naklade Glasa Koncila od 1963. do 1970. godine 











Br/god. 

1963. 

1964. 

1965. 

1966. 

1967. 

1968. 

1969. 

1970. 

1 

40.000 

46.000 

95.000 

130.000 

159.000 

170.000 

178.600 

179.200 

2 

46.000 

51.700 

97.000 

130.000 

163.000 

170.800 

180.000 

175.000 

3 

50.000 

54.500 

105.000 

131.000 

165.500 

169.000 

182.000 

174.400 

4 

47.000 

62.000 

50.000 

136.000 

167.500 

169.000 

181.000 

176.000 

5 

46.000 

62.000 

116.000 

137.400 

166.000 

168.000 

178.000 

176.000 

6 

86.000 

90.000 

106.000 

142.500 

227.000 

168.500 

179.000 

210.000 

7 


65.000 

145.000 

210.000 

170.000 

168.000 

213.000 

170.200 

8 


66.000 

108.000 

145.000 

170.000 

214.000 

179.000 

171.000 

9 


71.000 

107.700 

145.000 

171.000 

170.000 

178.000 

171.000 

10 


68.000 

110.000 

143.000 

170.000 

170.000 

178.000 

170.000 

11 


68.000 

108.000 

145.000 

172.000 

170.000 

180.000 

169.000 

12 


69.000 

107.000 

142.000 

172.500 

170.000 

176.800 

165.000 

13 


70.000 

107.000 

140.500 

170.000 

169.000 

174.500 

180.000 

14 


70.500 

105.000 

138.500 

170.500 

170.000 

175.000 

162.000 

15 


72.500 

102.500 

139.500 

166.500 

168.000 

173.500 

160.000 

16 


71.000 

103.000 

140.000 

167.500 

168.000 

168.000 

156.000 

17 


72.500 

103.000 

140.000 

165.000 

168.500 

169.500 

156.000 

18 


72.000 

105.000 

144.000 

165.000 

170.000 

168.000 

156.000 

19 


75.000 

107.000 

143.000 

167.500 

168.500 

170.000 

157.000 

20 


75.000 

126.000 

145.000 

167.250 

170.000 

171.500 

157.000 

21 


86.400 

108.000 

146.000 

166.000 

171.000 

171.000 

156.000 

22 


82.000 

110.000 

148.000 

164.000 

171.000 

172.000 

160.000 

23 


79.000 

120.000 

147.000 

170.000 

171.000 

171.200 

158.000 

24 


87.000 

200.000 

148.000 

168.250 

171.000 

171.000 

158.000 

25 


150.000 

234.000 

237.900 

240.000 

245.600 

240.000 

ukupno 

315.000 

1.836.100 

2.651.200 

3.690.400 

4.318.900 

4.353.300 

4.484.200 

4.262.800 

Nažalost, u Arhivu Glasa Koncila nema podataka o nakladi po mjesecima za 1971. i 
1972. godinu. No, iz predračuna tiskare za božični broj 1971. doznajem kako je on tiskan u 
220.000 primjeraka 160 , dok iz odgovora direktora Glasa Koncila Josipa Ladike tvrtki 
,,Jugoreklam“ nalazim podatak kako je planirana prosječna naklada za 1972. godinu 150.000 
primjeraka, dok se „dva puta na godinu (Božić, Uskrs)“ list tiskao u nakladi „iznad 200.000 
primjeraka“ uz dodatak kako se list „prodaje na svim kontinentima (Evropa, Amerika, 
Australija, Afrika)“. 161 

Podaci o nakladi koji se mogu naći na drugim mjestima, ponekad se razlikuju od ovih 
brojki. Tako, primjerice, u „Ljetopisu Glasa Koncila “, objavljenom u povodu 10. obljetnice 
izlaženja, za br. 6/1963 navedena je naklada od 80.000 primjeraka 162 , dok gornja tablica navodi 
86.000. No, usporedimo li podatke iz tablice sa službenim podacima koje je, primjerice, za 
godinu 1967. objavilo glasilo Naša štampa 163 , zaključujem kako su podaci iz tablice 
najvjerodostojniji izvor. Doduše, ipak ga se mora uzeti s određenom dozom rezerve, obzirom 
na činjenicu da u tablici nisu navedeni podaci o eventualnim neprodanim i vraćenim 
primjercima, odn. tzv. remitendi. 164 

Usporedimo li nakladu Glasa Koncila s drugim vjerskim listovima u zemlji, lako ćemo 
zaključiti kako je riječ o najčitanijem i najutjecajnijem vjerskom listu u Jugoslaviji u to vrijeme. 
Primjerice, po podacima koje je za godinu 1968. objavilo glasilo Saveza novinara Jugoslavije 
Naša štampa, prosječna naklada po broju za Glas Koncila iznosi 170.000 primjeraka, Mali 
Koncil tiskao se u 80.000, ljubljanska Družina imala je nakladu od 126.000 po broju, 
Pravoslavni misionar 50.000, Veritas i Glasnik Srca Isusova po 40.000, Blagovest 23.000, 
Marija 16.000, a islamski Glasnik i Kula stražara Jehovinih svjedoka po 15.000. Javljajući o 
tim podacima, Glas Koncila dodaje kako njima nisu obuhvaćeni svi vjerski listovi, te dodaje 
kako, po podacima kojima oni raspolažu, nespomenuti ljubljanski list Ognjišće ima 70.000, a 
beogradsko Pravoslavlje 30.000 primjeraka. 165 


160 Predračun za Božični broj GK od 4. studenoga 1971., u: Arhiv Glasa Koncila, Ur br. 9/71. 

161 Odgovor direktora Glasa Koncila Josipa Ladike ,,Jugoreklam“-u od 15. siječnja 1972., u: Arhiv Glasa 
Koncila, Ur. br. 1/1972. 

162 Ljetopis Glasa Koncila, u: Glas Koncila, br. 20, 8. listopada 1972., str. 3. 

163 Usp. Božidar NOVAK, Hrvatsko novinarstvo u 20. stoljeću, str. 599-600. 

164 Jedini podatak o remitendi nalazim u pismu Vladimira Pavlinića s početka 1964. godine, i ona je po tom 
izvoru iznosila 10 %. No, riječ je o samim počecima lista, pa taj podatak ne možemo uzeti kao vjerodostojan i za 
kasnija razdoblja. Usp. Pismo Vladimira Pavlinića Smiljani Rendić od 8. veljače 1964., u: Osobni Arhiv 
Vladimira Pavlinića, London. 

165 Usp. Podaci o vjerskim časopisima u Jugoslaviji za 1968., u: Glas Koncila, br. 4, 22. veljače 1970., str. 7. 

Ukoliko bismo podatke o nakladi Glasa Koncila htjeli usporediti s nakladom drugih 
javnih glasila u zemlji, bilo bi najprimjerenije tu usporedbu napraviti s tadašnjim tjednicima. 
Pritom je naklada Glasa Koncila, primjerice, manja od tada vrlo popularnog i čitanog Vjesnika 
u srijedu koji 1966. izlazi u prosječnoj nakladi od 300.000 primjeraka 166 , ali je veća od 
Hn’atskog tjednika čiji je zadnji broj prije ukidanja 1971. tiskan u nakladi od 130.000 
primjeraka. 167 

No, za razliku od tih listova, Glas Koncila nije imao pristupa redovitim kanalima 
distribucije puteni kioska i drugih prodajnih mjesta, o čemu ću kasnije donijeti nešto više 
podataka, nego se distribuirao isključivo putem crkvene prodajne mreže. 

Premda usporedba s dnevnicima, iz više razloga, ne bi bila primjerena, ipak ovdje 
donosim i podatke o nakladi nekih poznatijih dnevnih listova iz toga vremena. Zagrebački 
Večernji list tako 1968. ima nakladu od 89.000 primjeraka 168 , 1970. 132.348, a 1971. godine 
167.575; Vjesnik se 1969. tiska u nakladi od 101.738, a 1971. 102.999 primjeraka. 169 

I tadašnji poznati katolički novinar i publicist Čedomil Čekada, premda kritičan prema 
Glasu Koncila, u uvodu brošure Proigrana šansa, koju ću kasnije u radu (u poglavlju V.2.3.) i 
iscrpnije prikazati, spominjući nakladu toga lista od 150.000 primjeraka, prizna kako „za jedan 
mali katolički narod, kao što smo mi Hrvati [...] to je izvanredan uspjeh. To je više, nego da 
takav list u Americi ili Francuskoj ima milijun pretplatnika. Nije veća naklada ni mnogih 
poznatih svjetskih katoličkih listova i časopisa. I same nas je iznenadio taj njegov i naš 
uspjeh“. 170 

Što se pak tiče tendencije, iz priložene tablice je vidljivo kako je naklada Glasa Koncila 
rasla sve do kraja 1969., dok je u godini 1970. počela padati. Tu tendenciju list u jednome 
komentaru i sam priznaje, kad upozorava da ,,u našoj zemlji [...] ustrajno opada broj ozbiljnih 
čitatelja vjerska tiska (kao, uostalom, tiska uopće)“, te i sam priznaje da nema odgovor na 
pitanje zašto je to tako, ali primjećuje: „Nešto se događa, nešto što bi nas moralo barem 
zabrinuti“ 171 , pri čemu tu svoju zabrinutost list ne izražava samo za svoju nakladu, nago za 
interes za Crkvu uopće, koji je bio probuđen nadom da će nakon Koncila doći do obnove Crkve, 


166 Usp. Božidar NOVAK, Hi~vatsko novinarstvo u 20. stoljeću, str. 571. 

167 Usp. NOVAK, Hi-vatsko novinarstvo u 20. stoljeću, str. 664. 

168 Usp. NOVAK, Hrvatsko novinarstvo u 20. stoljeću, str. 565. 

169 Usp. NOVAK, Hrvatsko novinarstvo u 20. stoljeću, str. 668. 

170 Čedomil Čekada, Proigrana šansa. „Fenomen Glasa Koncila “ u svjetlu činjenica i dokumenata, Đakovo 
1971., str. 7. 

171 Jedno iščezavanje zanimanja, u: Glas Koncila, br. 8, 16. travnja 1972., str. 2. 

koja će se baviti pravim ljudskim pitanjima što se, priznaje list, „uglavnom nije dogodilo, i 
probuđeno zanimanje brzo je splasnulo 

Da opada interes za tiskom, pa tako i za Glasom Koncila, listu je posvjedočio i „župnik 
Franjo“ iz Turopolja u jednom spontanom „malom okruglom stolu“ toga lista: 

Ljudi su se umorili od tiska i praznih obećanja koja im se kroz tisak nude. Osobito od kraja prošle godine 
[1971.] opažam daje ljudima u mojoj župi sve manje stalo do novina. Pojava je široka. 172 


Taj je pad naklade crkvenih izdanja zabilježila i Komisija za vjerska pitanja SR 
Hrvatske, koja u „Izvještaju o nekim aktualnim pitanjima iz odnosa prema vjerskim 
zajednicama u SR Hrvatskoj“ od 15. veljače 1972. zaključuje: 

U prvo vrijeme nakon Drugog vatikanskog koncila izgledalo je kao da Katolička Crkva u svojoj aktivnosti 
doživljava ,,bum“ i preporod, no ubrzo se pokazalo da je to bio samo privid stvoren vještim 
iskorištavanjem koncilskih novosti na senzacionalistički i propagandistički način. Nakon ekspanzije 
vjerske štampe (koje ranije gotovo nije ni bilo), povećanja broja vjernika koji pohađaju vjerske obrede, 
povećanog broja djece na vjeronaučnoj obuci, što je rezultat moderniziranja pastoralnog rada, poslije 
rapidnog povećanja broja učenika u vjerskim školama, što je sve karakteriziralo Katoličku Crkvu 
neposredno nakon Drugog koncila, u posljednje dvije do tri godine aktivnosti Crkve i intenzitet vjerskog 
života opali su i zadržali se na „normalnoj 11 razini (naklada vjerske štampe opada - npr. Glas Koncila 
1968. god 170.000, a posljednji broj 3/1972- 143.000) [,..] 173 


Pad naklade možda bi se mogao pripisati i sve ozbiljnijim kritikama određenih crkvenih 
krugova na račun pisanja i uređivačke koncepcije Glasa Koncila. Takvu tezu u prikazu važnijih 
trenutaka u povijesti Glasa Koncila iznosi i sadašnji urednik lista Ivan Miklenić, kad ističe kako 
se izlazak iz tiska brošure Čedomila Čekade Proigrana šansa, „koja je neobjektivno optužila 
Glas Koncila za progresizam“ 174 , odrazio „na pad naklade Kako je ta brošura bila tek vidljiviji 
izraz puno šire kritičnosti nekih crkvenih krugova na račun Glasa Koncila, koja se intenzivirala 
krajem 60-ih i početkom 70-ih godina XX. stoljeća, što ću prikazati u V. poglavlju ovoga rada, 
u istom bismo ,,ključu“ mogli promatrati i početak pada naklade lista i prije Proigrane šanse iz 


172 Mali okrugli stol Glasa Koncila. Tri slučajna gosta i dva-tri važna pitanja naše Crkve, u: Glas Koncila, br. 
14, 9. srpnja 1972., str. 10. 

173 Izvještaj o nekim aktualnim pitanjima iz odnosa prema vjerskim zajednicama u SR Hrvatskoj od 15. veljače 
1972., u: HDA, KOVZ, kutija 94, Pov 38/1972. 

174 Ivan MIKLENIĆ, Pogledi u Glas Koncila, str. 215. Usp. i: Isto, str. 131. 

1971. godine. Daje do pada naklade „vjerskih listova“ došlo „zahvaljujući jednim dijelom 
javnim napadima samih svećenika na njihov progresizam“, smatra i novinar i publicist Ciril 
Petešić. 175 

A i sam je list, posredno, sličnu tezu puno ranije iznio i na svojim stranicama. Naime, 
kad su uslijedile kritike na njegov račun, a osobito kad su uslijedili pritisci zbog pisanja o 
„Đakovačkom slučaju“ - o čemu će u ovome radu biti više riječi u potpoglavlju IV.2.3.2. 
posvećenom tretiranjem crkvenih „slučajeva“ na stranicama Glasa Koncila, te u crkvenim 
reakcijama koje ću prikazati u poglavlju V. - list prenosi vijest o stanju katoličkoga tiska u 
SAD-u, kojemu je 1969. počela padati naklada. 176 Navodeći kao uzroke toj pojavi konkurenciju 
necrkvenoga tiska, opadanje interesa šire javnosti za Crkvu kao ustanovu i zasićenost 
prevelikim broj listova, „jer svaka biskupija hoće da ima svoj“, list osobitu pozornost posvećuje 
ocjeni promatrača kako je glavni uzrok ipak to „da katoličko novinstvo postaje sve više 
konformističko, da biskupi vrše na njim sve strožu cenzuru, da sve manje dopuštaju katoličkim 
novinarima slobodno pisati, slobodno tretirati goruće probleme Crkve“ pa to novinarstvo 
„postaje sve više 'službeno', a sve manje hrabro, otvoreno, konstruktivnog riječju - ,,dosadno“. 
Na kraju se zaključuje kako „jedan katolički list ne vrijedi mnogo ako se odriče uznemiravanja 
savjesti, navođenja na ozbiljno razmišljanje 14 te ako se „pretvori u karamelu“. 


Osim s pojačanim kritikam dijela crkvenih krugova na račun Glasa Koncila , koji su se 
najjasnije očitovali u objavi Proigrane šanse Čedomila Čekade, početak pada naklade toga lista 
njegov sadašnji glavni urednik Ivan Miklenić povezuje i ,,s pojavom Kane - u čijem su 
pokretanju sudjelovali članovi uredništva Glasa Koncila “, 177 


2.3. Distribucija Glasa Koncila 


Glas Koncila, kao i druge vjerske novine, distribuirale su se gotovo isključivo putem 
crkvene mreže, te su se prodavale u crkvama. 


175 Usp. Ćiril PETEŠIĆ, Što se događa u Katoličkoj Crkvi u Hrvatskoj, Zagreb 1972., str. 20. 

176 Katoličke novine ne vrijede ako ne uznemiruju, u: Glas Koncila, br. 7, 5. travnja 1970., str. 3. 

177 Ivan MIKLENIĆ, Pogledi u Glas Koncila, str. 131. Prvi glavni urednik Kane bio je Vladimir Pavlinić, 
istodobno i tadašnji glavni urednik Glasa Koncila. 

Da su pojedini župnici pronalazili načina da list distribuiraju i onim vjernicima koji nisu 
bili redoviti sudionici misnih slavlja, pokazuje primjer župnika u Gornjim Bogićevcima, koji 
se potpisao samo imenom Željko, čiji dopis list objavljuje a koji, nakon što mu je stigla uvećana 
pošiljka božičnoga broja lista 1969., piše: 

Prihvatio sam izazov, sazvao župno vijeće i, uz ostalo, riješio pitanje novina. Moji mali apostoli i 
nekadašnje udruženjarke (Treći red, Misna zadruga, Kruničarsko društvo) uključili su se u apostolat. 
Novine su začas stigle gotovo u svaku kuću. Osobito tamo gdje mnogi zbog udaljenosti ili duhovne 
nepokretnosti ne idu redovito u crkvu. Novine su im propovjednik u kući. inače mnogi još godinama ne 
bi znali što se to u Crkvi giba. Ne bi čuli poruke Sabora, ni ugledali novog lica Crkve. Zato se više ne 
srdim na vas. Šaljite i dalje 400 komada. 178 


Kanali distribucije katoličkog tiska, među kojima i Glasa Koncila, bili su predmetom 
interesa i državnih vlasti. Tako je Komisija za vjerska pitanja SR Hrvatske na sjednici održanoj 
8. travnja 1967., analizirajući izvješće pod naslovom „Problemi i stavovi iz oblasti odnosa s 
vjerskim zajednicama 44179 u kojemu je obrađena i „Izdavačka djelatnost vjerskih zajednica 44 1 80 , 
konstatirala kako „Katolička Crkva raspolaže sa solidnim kadrovima kako oko uređenja i 
pripremanja pojedinih listova i publikacija tako i oko raspačavanja, gdje su angažirani pored 
svećenika i crkveni odbori, ministranti, crkveni pjevački zborovi i najaktivniji vjernici, pa 
razumljivo da na taj način katolička štampa stiže i u one predjele zemlje gdje se ne raspačava 
naša štampa 44 . 181 

I u Informaciji Komisije o izdavačkoj djelatnosti vjerskih zajednica u SRH, koja je 
priređena 1966. godine, s nadnevkom 26. svibnja, navodi se kako u distribuciji izdanja 
Katoličke Crkve 

aktivno učestvuje oko 2.000 svećenika i redovnika, preko 3.000 časnih sestara, zatim brojni odbori, 
ministranti, članovi crkvenih pjevačkih zborova, za vrijeme ljetnih školskih praznika oko 2.500 
sjemeništaraca i bogoslova i najaktivniji vjernici. Sve se to radi po sistemu iz ruke u ruku. U cilju 
sprovođenja aktivnosti oko izdavačke djelatnosti i njenog raspačavanja svake godine se organizira „Dan 


178 ŽELJKO, Župnikovo novogodišnje razmišljanje o sebi i svojim župljanima, u: Glas Koncila, br. 2, 25. siječnja 
1970., str. 10. 

179 Osim u prilogu Sjednici Komisije od 8. travnja 1967., cjelovito izvješće vidi i u: HDA, KOVZ, kutija 182, br. 
258/1967, uz napomenu na omotu: „Materijal bio na informativnoj sjednici Izvršnog vijeća 13. III. 1967. 
godine“. 

180 „Problemi i stavovi iz oblasti odnosa s vjerskim zajednicama 1,1 , Prilog Zapisniku sjednice Komisije od 8. 
travnja 1967., str. 2-3, u: HDA, KOVZ, Zapisnici sa sjednica Komisije (knjiga 9). 

181 Prilog 5 Sjednici Komisije od 8. travnja 1967., str. 2, u: HDA, KOVZ, Zapisnici sa sjednica Komisije (knjiga 

9). 

katoličke štampe' 1 pod parolom „gdje ne dopire glas svećenika treba da dođe štampana riječ". U tu svrhu 
osnovane su i posebne komisije za vjersku štampu pri svim biskupskim ordinarijatima. 182 


Pritom se navodi kako vjerski tisak „dolazi u sve krajeve naše Republike pa i u one 
najudaljenije u koje ne dopire naša štampa “. Kako bi ilustrirala raširenost vjerskog tiska, 
spomenuta Informacija navodi: 

U selu Brušani (kod Gospića), gdje ima 137 domaćinstava, prodaje se 80 primjeraka Glasa Koncila, 30 
primjeraka Glasnika srca Isusova i Marijina, 20 primjeraka Bakarskih zvona, a samo 3 primjerka Borbe. 
Druga štampa u ovo selo ne dolazi. U Pag, koji ima 2.300 stanovnika, na katoličku štampu pretplaćeno je 
610 lica [...] u Rijeci su vrlo popularni (među vjernicima) vjerski listovi: Glasnik sv. Antuna Padovanskog 
i Glasnik srca Isusova i Marijina, Glas Koncila je svaki put formalno razgrabljen, pa se neprestano 
povećava broj prodanih primjeraka. U selu Brkač, Motovu i Kaldir (okolica Rijeke), dolazi po 150 
primjeraka vjerske štampe, a samo 2 primjerka Borbe i 7 primjeraka Glasa Istre. U Vrbniku na Krku 
prodaje se preko 100 primjeraka Glasa Koncila, a svega 2 primjerka Borbe. U okolici Zadra (prema 
podacima Kotarskog Komiteta SKkojije analizirao čitanje dnevne štampe na svom općinskom području) 
raspačava se 1144 primjerka Slobodne Dalmacije, 1635 primjeraka Borbe, 1699 primjeraka Vjesnika i 
2302 primjerka Glasa Koncila. m 


I sam list, vjerojatno kako bi potaknuo i druge na veći angažmana, povremeno izvješćuje 
o broju primjeraka katoličkih glasila koji se distribuiraju u pojedinim sredinama. Tako, 
primjerice, 1966. javlja kako samo franjevci trećoredci u dva samostana u Zadru „raspačavaju 
430 primjeraka Glasa Koncila, 250 Malog Koncila [..,].“ 184 

List se, dakako, distribuirao i u Srbiji, a župa Bor-Zaječar u proljeće 1966. od strane lista čak 
je nazvana „rekorderom katoličke štampe“ jer 300 tamošnjih katolika u to je vrijeme redovito 
nabavljalo čak 317 primjeraka katoličkog tiska, od čega 92 primjerka Glasa Koncila. 185 


182 Informacija o izdavačkoj djelatnosti vjerskih zajednica u SRH od 26. svibnja 1966., u: HDA, KOVZ, kutija 
67, Pov. br. 64/1966. 

183 Informacija o izdavačkoj djelatnosti vjerskih zajednica u SRH od 26. svibnja 1966., str. 13-14, u: HDA, 
KOVZ, kutija 67, Pov. br. 64/1966. 

184 Glagoljaški samostan u Zadru, u: Glas Koncila, br. 11, 5. lipnja 1966., str. 6. 

185 Bor: župa rekorder katoličke štampe, u: Glas Koncila, br. 7, 10. travnja 1966., str. 9. 

Unatoč takvim primjerima angažmana svećenika na terenu, koje je list u više navrata 
isticao na svojim stranicama, ipak se dade uočiti kako Glasa Koncila nije bio do kraja 
zadovoljan razinom angažmana (pojedinih) svećenika na terenu u promicanju i distribuciji lista. 

Tako u razgovoru sa župnikom Ivanca, objavljenom u sklopu reportaže iz toga kraja, 
autor reportaže Živko Kustić otvoreno pita ne bi li „za kršćanski život u župi bilo korisnije da 
se proda 300 primjeraka, a ne samo 120 kao sada?“, na što dobiva negativan odgovor. 186 U 
istome broju lista objavljeno je i pismo jednoga radnika iz Banata, koji se žali kako u gradu s 
5000 katolika nije uspio nabaviti primjerak lista, jer u župsku crkvu dolaze samo dva 
primjerka. 187 I u idućim brojevima, bilo kroz napomene u reportažama, bilo kroz dijalog s 
čitateljima na stranicama lista, vidi se nastojanje uredništva da poveća broj primjeraka lista koji 
se distribuira putem župa te da animira svećenike na povećanje broja primjeraka na koji su se 
preplatili. Početkom 1969., pak, donosi i konkretne podatke o povećanju, ali i o smanjenju broja 
primjeraka koji primaju pojedine župe. 188 Kako je ta objava kod nekih izazvala i negodovanje, 
kasnije se list ispričao uz napomenu kako smanjenje broja naručenih primjeraka ne treba 
doživljavati kao prijekor, jer im to nije bila namjera. 189 

Osim redovite distribucije preko crkvene mreže na terenu, list je pokušavao pronaći i 
druge načine svojeg dolaska do čitatelja. Tako je, primjerice, u manjoj mjeri i poštom slan 
pojedinačnim pretplatnicima, u početku bez omota što je, kako tvrdi sam list, nekim 
pretplatnicima bio razlog i za otkazivanje pretplate. „Mnogi su nam stali otkazivati, uz 
obrazloženje da im je neugodno pred okolinom primati štampu vjerskog sadržaja“. 19() Stoga je 
odlučeno da se list šalje zatvoren u omotnicu, a list pritom zaključuje kako „Glas Koncila ima 
mnogo čitalaca i među nekatolicima, i među nekršćanima, i među onima koji nemaju nikakve 
vjere“. 

1969. godine iz Glasa Koncila doznajemo da su se i pred pojedinim crkvama počeli 
postavljati kiosci „za raspačavanje vjerske štampe“, pa se tako navode crkve sv. Marka i sv. 
Obitelji u Zagrebu. 191 


186 Usp. AK [Živko KUSTIĆ], Od Varaždina do Lepoglave, u: Glas Koncila, br. 22, 3. studenoga 1968., str. 9. 

187 Tomo BOSANAC, „Pitam ja sada vas“, u: Glas Koncila, br. 22, 3. studenoga 1968., str. 14. 

188 Krivulja naklade Glasa Koncila, u: Glas Koncila, br. 3, 9. veljače 1969., str. 12. 

189 Ispričavamo se, u: Glas Koncila, br. 4, 24. veljače 1969., str. 18. 

190 Mogući pretplatnici! Nema bojazni ...!, u: Glas Koncila, br. 8, 14. travnja 1968., str. 8. 

191 Usp. Zagreb: Nova katolička dvorana, u: Glas Koncila, br. 9, 4. svibnja 1969., str. 9. 

Postoje potvrde da se Glas Koncila mogao pronaći i na pojedinim kioscima u inozemstvu. Tako, 
kako doznajemo iz dopisa svećenika Mate Zovkića uredništvu, Glas Koncila mogao se kupiti 
na jednome kiosku „Internationale Presse“ na fra nk furtskome glavnom kolodvoru. 192 

No, na redovite kioske i druga javna prodajna mjesta u Jugoslaviji Glas Koncila nije 
uspio doći premda je to, najkasnije od 1966., u više navrata pokušavao, za što postoje potvrde 
iz više izvora. 

Tako, primjerice, „don Jure“ (Živko Kustić) u jednome svome tekstu u listu u listopadu 
1966. navodi: 

Kad sam bio u Zagrebu, čuo sam da su neki od redakcije Glasa Koncila pokušali dati novine u kioske, ali 

im to nije uspjelo. Rekli su mi da su predali molbu, pa da mjesecima ne mogu na nju dobiti odgovora. I 

čekaju ljudi, šta će drugo. 

U tome tekstu, doduše, „don Jure“ poručuje i kako Glasu Koncila kiosci možda i ne trebaju, jer 
„imamo mi više kioska nego Vjesnik “, a „svaka crkva u selu i u gradu naš je kiosk [...] i u 
najzabitnijem selu, gdje nikakvih drugih kioska nema“. No, dodaje, ipak nije pravedno da Glas 
Koncila ostanu jedine novine koje se „legalno štampaju a ilegalno čitaju“ te bi trebalo i 
vjerskome tisku omogućiti pristup kioscima jer „i ljudi koji ne vjeruju i koji ne žele vjerovati“, 
i od kojih se „zaista ne očekuje da dođu u crkvu, ili čak u sakristiju“, mogli bi se „barem pošteno 
informirati o vjeri “. 193 

Za slobodu i ravnopravnost katoličkog tiska „u pogledu mogućnosti tiskanja i 
raspačavanja“ založio se i kardinal Franjo Šeper u razgovoru za Glas Koncila početkom 1967. 
godine. 194 

Pa i stručni suradnik CK SKH Zlatko Frid u razgovoru za Glas Koncila krajem 1967. 
ustvrdio je kako on osobno ne vidi „nikakvih razloga protiv raspačavanja vjerske štampe u 
kioscima“ 195 , no da njegov stav o tome pitanje nije mjerodavan, jer su kiosci „mreža određene 
privredne organizacije koja slobodno posluje i upravlja svojim poslovima". 


192 Mato ZOVKIĆ, Društvo ,,Borbe" i,, Glasa Koncila “ u Frankfurtu, u: Glas Koncila, br. 21, 25. listopada 
1970., str. 14. 

193 DON JURE [Živko KUSTIĆ], Šund, religija i kiosci, u: Glas Koncila, br. 21, 23. listopada 1966., str. 12. 

194 Razgovor s kardinalom Seperom. Kako Katolička Crkva vidi svoj položaj i zadatke u Jugoslaviji, u: Glas 
Koncila, br. 2, 22. siječnja 1967., str. 1, 3. 

195 Nema državne religije ni državnog ateizma, u: Glas Koncila, br. 23, 19. studenoga 1967., str. 5. 

Da se Glas Koncila htio distribuirati na ,,Vjesnikovim“ kioscima i sam je list pisao u 
proljeće 1967., u članku koji je istražio vijesti kako je knjižara ,,Naprijed“ na središnjem 
zagrebačkom trgu prestala prodavati katoličke knjige i časopis Svesci Kršćanske sadašnjosti. 
„Ovo je također prilika“, piše na kraju toga članka, „da izvijestimo mnoge čitatelje koji su se 
za to zanimali kako nam unatoč svim nastojanjima još nije uspjelo da bi se Glas Koncila 
prodavao u kioscima. Ali ni tu nije riječ ni o kakvoj administrativnoj mjeri, nego o ekonomskoj 
politici distribucijske mreže kuće ’Vjesnik'“. 196 

Kasnije će list, ipak, izraziti i sumnju u to daje riječ samo o „ekonomskoj politici“ 
,,Vjesnika“. U odgovoru jednoj čitateljici u rujnu 1967., list ističe kako to što Glasa Koncila 
nema na kioscima nema veze sa Zakonom o pravnom položaju vjerskih zajednica: 

To nam nitko ne tvrdi. Kad je riječ o kioscima velikih novinskih kuća „Vjesnika 11 i „Borbe 11 , sva naša 
dosadašnja nastojanja pala su u vodu. Nismo čak uspjeli dobiti ni jasnog odgovora s obrazloženjem. 
Navodno, sve ovisi o slobodnoj odluci distributera, tj. Uprave mreže tih kioska, koja uzima u prodaju ono 
što joj se isplati, a što neće, ne mora uzeti. 197 


Nešto kasnije, uredništvo lista javno je izrazilo svoje čuđenje kad se slovenski vjerski 
list Družina počeo distribuirati i puteni mreže kioska u Sloveniji, uključujući i kioske 
,,Vjesnika“: 

„Glas Koncila" još nikako nije uspio kod „Vjesnika 11 (gotovo monopoliziranog zagrebačkog prodavača 
novina) toga postići, ni nakon više uzastopnih zahtjeva. „Vjesnik 11 je uvijek imao nekih razloga za 
izmotavanje, i odgađanje odgovora, no obično bi na kraju izronio uvjet: štampajte kod nas...! 
Zanimljivo... 198 


A kad je, samo nekoliko tjedana kasnije, slovenska Družina izvijestila o obustavi 
prodaje svojih izdanja na „Vjesnikovim“ kioscima u Ljubljani, o čemu Glas Koncila odmah 
izvješćuje, list ponavlja da je, osim od ,,Vjesnika“, distribuciju na kioscima zatražio i od 
,,Borbe“, ali mu je stigao negativan odgovor, s obrazloženjem kako je „prodajni prostor za 


196 Katolička izdanja u zagrebačkim knjižarama, u: Glas Koncila, br. 6, 26. ožujka 1967., str. 11. 

197 Sanjarica i Glas Koncila ne i idu u istu vreću, u: Glas Koncila, br. 19, 24. rujna 1967., str. 15. 

198 Slovenske vjerske novine u kioscima „ Vjesnika “, u: Glas Koncila, br. 1, 7. siječnja 1968, str. 7. 

novine [je] pretrpan, nema više mjesta!“, te kako je jedno slično obrazloženje tome listu stiglo 
i iz „Vjesnika 44 . 199 

Da nastojanja „da dopremo s Glasom Koncila u kioske propadoše totalno 44 , doznajemo 
i od glavnog urednika toga lista Vladimira Pavlinića, u jednom njegovom pismu koje list 
objavljuje početkom rujna 1968. 200 

Pitanje prodaje vjerskoga tiska u kioscima, barem onima u Sloveniji, list je ponovno 
aktualizirao i 1970., kad su se činjenicom da su se slovenske vjerske novine Družina i Ognjišće 
pojavili na nekim kioscima u Ljubljani, počele baviti tamošnji predstavnici vlasti i društvenoga 
tiska. Naime, o tome je pitanju raspravljala i Komisija za komunikaciona sredstva SSRN 
Ljubljane koja je, kako proizlazi iz izvješća Dela (1. srpnja 1970.) odlučila sugerirati 
trgovačkim poduzećima koje se bave distribucijom tiska da prekinu svoju suradnju s vjerskim 
izdavačima. 201 

I u Arhivu Glasa Koncila nalazim potvrdu da je direktor Glasa Koncila Josip Ladika 
23. svibnja 1970. podnio Tiskari „Vjesnik 44 molbu da se i Glas Koncila uvrsti u njegovu 
distribucijsku mrežu. Iz toga dopisa doznajemo daje takvih molbi bilo i ranije ali one, očito, 
nisu bile usvojene: 

Uglednom Naslovu ovime ponovo [istaknuo A.M.] podnosimo molbu da naše novine GLAS KONCILA 
primi u prodaju na svojim prodajnim mjestima /kioscima/ uz drugu štampu. Dakako da smo spremni 
prihvatiti Vaše uobičajene uvjete koje primjenjujete na prodaju drugih novina i listova. 202 


No, iz ,,Vjesnikovog“ odjela Prodaje novina 9. lipnja 1970. došao je negativan odgovor: 

[...] obavještavamo Vas da nismo u mogućnosti preuzeti u prodaju Vašu ediciju, s obzirom na mali 
prodajni prostor u našim kioscima i nemogućnost adekvatnog izlaganja vlastitih izdanja. Preopterećenost 
mreže proizlazi iz naše obaveze /reciprociteta/ prema drugim izdavačima, vlasnicima prodajnih mreža u 
Jugoslaviji, koji također moraju prodavati naša izdanja. 203 


199 Novo o kioscima. Preuranjena radost, u: Glas Koncila, br. 3, 28. siječnja 1968, str. 6. 

200 V.[ladimir] P.[AVLINIC], Urednikovo pismo s mora, u: Glas Koncila, br. 18, 1. rujna 1968., str. 11. 

201 Usp. AKSA, Jesu li vjernici u ovoj zemlji „protivnička stranka ", u: Glas Koncila, br. 16, 9. kolovoza 1970., 
str. 3. 

202 Dopis Glasa Koncila Tiskar „Vjesnik' 1 od 23. svibnja 1970., u: Arhiv Glasa Koncila, Ur. br. 25/1970. 

203 Dopis tiskare „Vjesnik 11 Glasu Koncila od 9. lipnja 1970., u: Arhiv Glasa Koncila, Ur. br. 27/1970. Dopis je 
potpisao direktor Prodaje Branko Cvetković. 

Ipak, nasuprot ranije donesenim tvrdnjama Zlatka Frida kako distributeri kao „ privredne 
organizacije koje slobodno posluju i upravljaju svojim poslovima “ 204 pa onda i samostalno 
odlučuju o distribuciji vjerskoga tiska, a suprotno i obrazloženju ,,Vjesnika“ da je razlog 
odbijanja Glasa Koncila tehničke naravi i „mali prodajni prostor“, uvid u arhivsku građu 
Komisije za vjerska pitanja pokazuje da pravi razlozi nemogućnosti distribucije Glasa Koncila 
putem redovite mreže ipak treba tražiti drugdje. 

Naime, na sjednici Komisije od 22. ožujka 1966. razmotren je prijedlog Glasa Koncila 
,,Vjesniku“ da on preuzme njegovu distribuciju. Kako je rečeno u raspravi, ,,Vjesnik“ je to 
spreman prihvatiti 205 , pod uvjetom da njena tiskara preuzme i tiskanje lista, no Komisija je 
donijela zaključak „da se to ne može dozvoliti“. 206 Iz istog izvora doznajem i kako je nekoliko 
dana ranije sličan stav donijela i Služba za informacije CK SKH, koju je ,,Vjesnik“ pitao za 
mišljenje oko zahtjeva Uprave Glasa Koncila za distribucijom. Premda je ,,Vjesnik“ u svome 
upitu istaknuo kako „ima komercijalnog interesa, kako u korištenju kapaciteta štamparije, tako 
i u prodaji“, Služba je odgovorila kako „poduzeće 'Vjesnik' nije dužno da ga prodaje preko 
svoje mreže“ jer „'Glas Koncila' nije član Udruženja novinskih poduzeća“. 

Slično, i na sjednici Komisije za vjerska pitanja SR Hrvatske održanoj 8. travnja 1967. 
raspravljeni su zaključci s informativnoga sastanka Izvršnog vijeća SRH od 13. ožujka 1967. 
koje se, među ostalim, bavilo i izdavačkom djelatnošću vjerskih zajednica. Komisija je, 
razmatrajući izvješće pod naslovom „Problemi i stavovi iz oblasti odnosa s vjerskim 
zajednicama“ 207 u kojemu je obrađena i „Izdavačka djelatnost vjerskih zajednica“ 208 , 
konstatirala kako je uprava Glasa Koncila tražila da se njihov list prodaje i preko ,,Vjesnikove“ 
distribucijske mreže, pri čemu je zaključila „da ne bi bilo politički oportuno da se to dozvoli“, 
kao niti to da se Crkvi omogući “pristup sredstvima javnog informiranja 14 i korištenje „javnih 
prostorija i dvorana za predavanja i diskusije o Crkvi u suvremenom svijetu 11 . 209 


204 Nema državne religije ni državnog ateizma, u: Glas Koncila, br. 23, 19. studenoga 1967., str. 5. 

205 Usp. Informacija iz NIP „Vjesnik 11 od 11. veljače 1966., u: HDA KOVZ, kutija 67, Pov. br. 63/1966. 

206 Zapisnik Sjednice Komisije za vjerska pitanja SR Hrvatske od 22. ožujka 1966., str. 44, u: HDA KOVZ, 
kutija 67, Pov. br. 63/1966. 

207 Osim u prilogu Sjednici Komisije od 8. travnja 1967., cjelovito izvješće vidi i u: HDA, KOVZ, kutija 182, br. 
258/1967, uz napomenu na omotu: „Materijal bio na informativnoj sjednici Izvršnog vijeća 13. III. 1967. 
godine 11 . 

208 „Problemi i stavovi iz oblasti odnosa s vjerskim zajednicama 11 , Prilog Zapisniku sjednice Komisije od 8. 
travnja 1967., str. 2-3, u: HDA, KOVZ, Zapisnici sa sjednica Komisije (knjiga 9). 

209 „Problemi i stavovi iz oblasti odnosa s vjerskim zajednicama 11 , Prilog Zapisniku sjednice Komisije od 8. 
travnja 1967., str. 3, u: HDA, KOVZ, Zapisnici sa sjednica Komisije (knjiga 9). 

Isti je stav, kako doznajem iz zapisnika jedne kasnije sjednice Komisije, zauzelo i 
Izvršno vijeće Sabora, koje je „na svojoj sjednici od 13. III. 1967. zauzelo stav da se Crkvi ne 
mogu staviti na raspolaganje štampa, radio, televizija i javne dvorane za obavljanje njenog 
crkveno-vjerskog programa, niti da se vjerska štampa raspačava putem distributerske mreže 
novinskih poduzeća“. 210 

Taj je stav, kako donosi povjesničar Akmadža, promijenjen početkom 1971., te je na 
sjednici Komisije za vjerska pitanja zaključeno kako „nema zapreka za raspačavanje vjerskog 
tiska putem kioska, niti potrebe društva da se tome suprotstavlja 44211 , no do realizacije izlaska 
Glasa Koncila na kioske ipak nije došlo. A zašto, ostaje otvorenim pitanjem. 


I inače su, već od samoga početka izlaženja, Glas Koncila i njegova rasprostranjenost 
„na terenu 44 bili predmetom interesa ne samo Komisije za vjerska pitanja, nego i drugih organa 
državnih vlasti, pa i Službe državne sigurnosti. 

Tako, primjerice, u Uredovnoj zabilješci o obavljenom razgovoru s tadašnjim župnikom 
u Samoboru Franjom Kuharićem od 18. listopada 1963., službenik koji je obavio taj razgovor 
Službu DB Zagreb izvješćuje i o tome da „u pogledu vjerske štampe Kuharić uzima 100 komada 
Glasa Koncila i 200 komada Glasnika sv. Antuna 44 te da se župnik žalio „daje to premalen broj 
za tako veliku župu kao što je Samobor 44 . 212 

Komisija za vjerska pitanja podatke o rasprostranjenosti vjerskoga tiska, pa tako i Glasa 
Koncila, prikupljala je i iz javno dostupnih izvora. Primjerice, u redovitom izvješću „Mjesečne 
informacije o aktivnosti i pisanju vjerske štampe 44 , koje je priređivalo Javno tužilaštvo SRH te, 
među ostalim, dostavljalo i Komisiji, u broju za ožujak 1966. navode se podaci preuzeti iz 
Vjesnika zadarske nadbiskupije ,,o pretplatnicima vjerskih glasila na otoku Pagu, među kojima 
su najbrojniji pretplatnici Glasa Koncila (230) 44 te se, u rubrici s primjedbama, navodi: „Od 


210 Prilog 7 Zapisniku sjednice Komisije od 30. listopada 1967., str. 3, u: HDA, KOVZ, Zapisnici sa sjednica 
Komisije (knjiga 9). 

211 Miroslav AKMADŽA, Katolička Crkva u komunističkoj Hrvatskoj 1945.-1980., str. 393., Usp. i HDA, 
KOVZ, Zapisnici sa sjednica Komisije (knjiga 13). 

212 Dosje UDBA-e i Službe državne sigurnosti o Franji Kuhariću, uvezani dokumenti - dar ministra Ivana 
Jarnjaka, Zagreb 1995., str. 131-132, u: NAZ, Ostavština Franje Kuharića. 

2.300 stanovnika, zbroje li se pretplatnici svih katoličkih izdanja [...] proizlazi daje svaki treći 
stanovnik pretplatnik na neku od vjerskih edicija“. 213 

Na upit Sekretarijata za infonnacije Izvršnoga vijeća Sabora od 26. prosinca 1972. 214 , 
Glas Koncila je dostavio i precizne podatke o stranim zemljama u koje se list dostavlja, zajedno 
s pripadajućem brojem primjeraka. Iz toga dopisa, tako, za 1972. godinu doznajemo da se Glas 
Koncila dostavljao u Austriju (1.272), Australiju (124), Argentinu (28), Belgiju (83), 
Čehoslovačku (20), Englesku (6), Francusku (260), Nizozemsku (100), Italiju (94), Kanadu 
(772), SR Njemačku (8.082), Norvešku (44), Novi Zeland (4), Švedsku (70), Švicarsku (920) 
te Sjedinjene Američke Države (252 primjerka po broju). 215 

Bilo je čak i interesa da se Glas Koncila u pojedinim zemljama zasebno tiska i 
distribuira. 

Tako svećenik Vinko Kanižaj, u ime hrvatskih svećenika misionara u Australiji, u pismu 
Glasu Koncila 16. rujna 1972. pita za mogućnost da se taj list, u sažetome obliku i u mjesečnoj 
nakladi, te uz dodatak vezan uz vjerski život hrvatskih iseljenika u toj zemlji, zasebno tiska u 
Australiji u nakladi od 1.500 do 2.000 primjeraka. Brigu za organizaciju i tiskanje takvoga 
prilagođenoga izdanja Glasa Koncila preuzeli bi sami misionari, a od Glasa Koncila traže tek 
suglasnost te ih zanima bi li taj list u tome slučaju tražio neku novčanu naknadu, jer bi ostao 
bez svojih pretplatnika u toj zemlji. 216 

Na poleđini toga pisma direktor Ladika je naznačio kako je odgovor poslan 28. rujna 
1972., te da u njemu stoji kako „načelno nemamo ništa protiv, ah mora ostati GK i dalje po ideji 
i po koncepciji, da novi materijal po tim idejama mora ostati isti“, dok bi se o materijalnim 
uvjetima moglo dogovoriti naknadno. Cjeloviti odgovor u Arhivu nisam pronašao, kao niti 
potvrdu daje spomenuta inicijativa oživotvorena. 


213 Mjesečne informacije o aktivnosti i pisanju vjerske štampe, ožujak 1966., Broj 3., god. III, u: HDA, KOVZ, 
kutija 67, Pov 61/1966. 

214 Upit Sekretarijata za informacije Izvršnog vijeća Sabora SR Hrvatske Glasu Koncila o nakladi za inozemstvo 
od 26. prosinca 1972., u: Arhiv Glasa Koncila , Ur. br. 2/1973. 

215 Usp.: Dopis Glasa Koncila Sekretarijatu za informacije IV Sabora o nakladi za inozemstvo od 11. siječnja 
1973., u: Arhiv Glasa Koncila , Ur. br. 3/1973. 

216 Dopis Vinka Kanižaja Glasu Koncila od 16. rujna 1972, u: Arhiv Glasa Koncila, Ur. br. 37/1972. 

2.4. Dosezi Glasa Koncila 


Osim iz podataka o nakladi i distribuciji, koje sam donio u prethodnome poglavlju, 
tragove prisutnosti i prihvata Glasa Koncila s različitih strana moguće je pratiti i na njegovim 
stranicama, ponajprije iz reakcija čitatelja koje su pristizale iz zemlje i inozemstva, ali i iz 
povremenih vijesti o spominjanju toga lista na stranicama svjetskoga tiska. 

Tako je, primjerice, postojanje Glasa Koncila već 4. ožujka 1964. zabilježio i vatikanski 
poluslužbeni dnevni list L'Osservatore Romano u članku pod naslovom „Koncilsko gibanje u 
Jugoslaviji 44 . Osim što je donio informacije o nastanku i rastu, od brošure koju su tiskali 
kaptolski franjevci pa sve do novina u tadašnjem obliku, vatikanski dnevnik piše i o utjecaju 
Glasa Koncila na širenje ekumenskih ideja: 

Glas Koncila širi se diljem države. Zbog njegova ekumenskog značaja novine su rado primili i mnogi 
pravoslavci. Dok traju zasjedanja. Glas Koncila obavještava čitatelje o koncilskim zbivanjima, a sada 
zacrtava široke perspektive ekumenizma. 217 


Glas Koncila javlja kako je njegova reportaža o proslavi jubileja u crkvi Marije Snježne 
u Tekijama kod Petrovaradina iz 1966. prevedena na njemački jezik i uvrštena u spomen knjigu 
Maria Schnee bai Peterwardein 1716-1966, autora Michaela Lehmanna, objavljenu u Beču, a 
„istu je reportažu skoro nakon njezina objavljivana prenijelo više austrijskih katoličkih 
listova 44 . 218 

A kad je, u proljeće 1967., izašao 100. broj Glasa Koncila, iz čestitki koje su mu pristigle 
doznajemo i kako je gradišćanski Crikveni glasnik (9. travnja 1967.) objavio čestitku u kojoj 
ističe kako je „postala ova novina ne samo u Jugoslaviji obljubljena i stalno oduševljenjem 
primljena, nego i kod nas u Gradišću 44 , te kako u Gradišću očekuju da bi Glas Koncila i Mali 
koncil tamošnjim čitateljima mogli biti i „most k opširnijemu poznanju književnoga jezika 44 . 219 

Kako se dalje doznaje iz lista, u povodu 100. broja o Glasu Koncila je izvijestila i 
austrijska katolička novinska agencija Kathpress 120 , a list je, barem povremeno, nailazio i na 
odjeku Crkvi u Njemačkoj. Tako, primjerice, u ožujku 1968. list objavljuje demanti informacije 

217 Vatikanski dnevnik o koncilskom gibanju u Jugoslaviji, u: Glas Koncila, br. 6, 29. ožujka 1964., str. 2. 

218 Reportaža iz „ Glasa Koncila “ na njemačkom, u: Glas Koncila, br. 5, 5. ožujka 1967., str. 7. 

219 Čestitke Glasu Koncila, u: Glas Koncila, br. 8, 16. travnja 1967., str. 8. 

220 Katolička novinska agencija o Glasu Koncila, u: Glas Koncila, br. 11, 28. svibnja 1967., str. 13. 

objavljene u Glasu Koncila prema kojoj je njemački kancelar Kurt Kiesinger protestant, a 
potpisuje ga župnik u Magstadtu u Njemačkoj Benedikt Heiminger. 221 Iz Glasa Koncila 
doznajemo da se taj list pojavio i na Svjetskom kongresu katoličkog tiska, održanom u srpnju 
1968. u Berlinu, kao jedini katolički list iz Jugoslavije. 222 

Iz samoga lista, odnosno iz vijesti AKSA-e koju prenosi, doznajemo kako je i pariška 
katolička revija Informations catholicjues internationales u broju 383. (1. svibnja 1971.) 
donijela „jedno pismo iz Jugoslavije pod naslovom: Novo lice Crkve u Hrvatskoj“, a u kojemu 
dopisnik toga lista prikazuje stanje u Crkvi u našoj zemlji na temelju Okrugloga stola Glasa 
Koncila 123 , pri čemu se vrlo pohvalno izrazio i o djelovanju toga lista. 

Čedomil Čekada, pak, u uvodniku svoje brošure Proigrana šansa navodi kako je Glas 
Koncila u to vrijeme pozitivno ocijenjen i u jednome „uglednom njemačkom časopisu: 
Rheinischer Merkur (28. svibnja 1971., br. 22/26); Felix Kral: ’Sorgen fur 'Glas Koncila'. Bald 
Konkurrenzblatt“. 224 

Daje Glas Koncila „jedan od najčitanijih listova među našim radnicima u inozemstvu, 
među ostalim zbog rubrike posvećene njima“, ustvrdila je asistentica u Zavodu za migracije i 
narodnosti Božena Vranješ u članku objavljenom sredinom 1970. u Tjednom listu omladine 
Hn’atske - TLO, a prenosi Glas Koncila. 225 

Zanimljivi su i tragovi prisutnosti Glasa Koncila među hrvatskim misionarima i 
radnicima na drugim kontinentima. 

Tako, u studenome 1965. list na svojoj zadnjoj stranici donosi svjedočanstvo hrvatskog 
franjevca misionara Karla Kaića koji taj list, uglavnom s nekoliko mjeseci zakašnjenja, dobiva 
na daleke Filipine 226 , a i misionar u Zambiji Ilija Dilber moli uredništvo da mu osigura da i u 
tu afričku zemlju dobiva primjerke lista. 227 Kad je ta ,,akcija“ prikupljanja sponzora među 


221 Njemački kancelar je ipak - katolik, u: Glas Koncila, br. 7, 24. ožujka 1968., str. 14. 

222 ,, Glas Koncila “ u Berlinu, u: Glas Koncila, br. 17, 18. kolovoza 1968., str. 16. 

223 Usp. Crkva u Hrvatskoj pozitivno prikazana francuskoj javnosti, u: Glas Koncila, br. 10, 16. svibnja 1971., 
str. 9; Inače, nezadovoljan načinom na koji su Glas Koncila i AKSA prenijeli i interpretirali taj tekst, Veritas o 
tomu „slučaju“ donosi vrlo kritički intonirat tekst, sugerirajući čak da bi stvarni autor, ili barem izvor za taj 
članak, mogao biti i netko od članova uredništva Glasa Koncila. Usp. Drugi o nama. Novo lice Crkve u 
Hrvatskoj, u: Veritas, br. 7, srpanj 1971., str. 170, 194. 

224 Usp. Čedomil ČEKADA, Proigrana šansa. ,,Fenomen Glasa Koncila “ u svjetlu činjenica i dokumenata, 
Đakovo 1971., str. 5. 

225 Usp. Djelovanje Crkve među našim ljudima izvan domovine, u: Glas Koncila, br. 15, 26. srpnja 1970., str. 16 

226 Karlo KAIĆ, Pozdrav s Filipina, u: Glas Koncila, br. 22, 14. studenoga 1965., str. 2. 

227 Pismo našeg afričkog misionara, u: Glas Koncila, br. 17, 27.. kolovoza 1967., str. 14. 


60 



čitateljima uspješno dovršena, misionar Ilija iz Zambije šalje i pismo, kojega list objavljuje 228 , 
a slanje lista obećava mu i kasnije, 1968. godine. 229 Listu je iz Indije u više navrata pisao i 
tadašnji misionar Ante Gabrić, hvaleći poimence mnoge članke i rubrike iz toga lista. 230 

A radnik Zdravko Vretenar sa sjevera Kanade zahvaljuje uredništvu što i njemu, ,,u ovoj pustinji 
bez crkava i svećenika" ipak dostavlja primjerak Glasa Koncila. 231 Početkom 1968. list 
objavljuje i pismo jedne svoje čitateljice iz Švedske. 232 

Više je potvrda kako se Glas Koncila čitao i među pravoslavnima. 

Tako, primjerice, protojerej Spiro N. Dameski, paroh pri hramu Sv. Bogorodice u 
Bitolju, pohvaljuje „cenjeni i uzorno uređivani list" u kojemu ,,i laici mogu [...] čitati vrlo 
korisne stvari". 233 Ijedna pravoslavna obitelj (J.) iz Brežica potvrđuje kako se list ,,i kod nas u 
Sloveniji rado čita", te predlaže da se jedna stranica uredi i na slovenskome jeziku te da Glas 
Koncila „postane ekumenski časopis". Također svjedoče kako su „bili dirnuti kad ste naznačili 
broj tekućeg računa za pomoć postradalim pravoslavnim crkvama u Skoplju". 234 

Iz pisma-izvješća nadbiskupu Franji Šeperu jednoga suradnika lista, grkokatoličkog 
svećenika i publiciste Romana Miza, o boravku u Beogradu krajem 1964., doznajemo kako je 
primjerke Glasa Koncila uočio i u knjižnici tamošnje pravoslavne teologije. Pišući, pak, o 
okolnostima razgovora kojega je za Glas Koncila vodio s pakračkim episkopom Emilijanom, 
Miz svjedoči kako je i sam episkop „pretplaćen na katoličku štampu Glas Koncila, Blagovest i 
druge listove. Kako iz tih listova čita na propovijedima članke". U istome pismu Miz navodi 
kako gaje, za boravka u Beogradu, nazvao i banjalučki vladika Andrej koji gaje zamolio „da 
mu pošaljemo više primjeraka Glasa Koncila , jer ih on rastura 'po Beogradu'". Dodaje kako se 
u Beogradu susreo i s dalmatinskim episkopom Stefanom, koji je također izrazio svoje 
oduševljenje Glasom Koncila. „Rekao je: 'Pa to nije samo Glas Koncila , to je Glas ekumene. 
Ja sam okružnicom naredio svim svojim parohijama i parosima da se pretplate na taj list'", 


228 Ilija DILBER, Prvi afrički doživljaji brata Ilije , u: Glas Koncila, br. 8, 14. travnja 1968., str. 10. 

229 Brat Ilija javlja se iz Zambije, u: Glas Koncila, br. 24, 1. prosinca 1968., str. 10. 

230 Pismo našeg misionara iz Indije. Glas Koncila donosi mu domovinu u Indiju, u: Glas Koncila, br. 23, 17. 
studenoga 1968., str. 11; Ante GABRIĆ, Glas iz Indije, u: Glas Koncila, br. 25, Božić 1970., str. 11; Ante 
GABRIĆ, Pismo našeg misionara iz Bengalije (Indija). Kako je naš don Luka rasplakao Bengalce, u: Glas 
Koncila, br. 5, 5. ožujka 1972., str. 10. 

231 Pismo Glasu Koncila s dalekog sjevera Kanade, u: Glas Koncila, br. 8, 24. travnja 1966., str. 13 

232 Pismo iz Švedske, u: Glas Koncila, br. 3, 28. siječnja 1968, str. 15. 

233 Iz dopisa čitalaca, u: Glas Koncila, br. 5, 8. ožujka 1964., str. 11. 

234 Iz dopisa čitalaca, u: Glas Koncila, br. 5, 8. ožujka 1964., str. 11. 

navodi Miz, dodajući kako je Stefan ipak i „stavljao [je] neke primjedbe na račun jezika“ u 
Glasu Koncila . 235 

Isti autor drugdje tvrdi kako mu je i episkop moravički Sava posvjedočio kako „redovito 
prati“ Glas Koncila, te gaje pohvalio: „Lepo je uređen i sviđa mi se“. 236 

Da su i „gotovo svi svećenici Makedonske pravoslavne Crkve“ redoviti čitatelji Glasa 
Koncila, ustvrdio je u razgovoru za taj list njihov arhiepiskop Dositej, nedugo nakon što je ta 
Crkva proglasila svoju autokefalnost, uz opasku kako i on redovito čita i cijeni taj list. 237 

Nakon što je list 1964. godine pokrenuo akciju „Ekumenski četvrtak“, u nju se uključio 
i srpski pravoslavni svećenik „u jednom malenom srpskom selu rumunjskog Banata“, kojemu 
je primjerke lista poslala jedna vjernica iz Vukovara. 238 Osim što gaje Glas Koncila potaknuo 
na uključivanje u molitvenu akciju za jedinstvo kršćana, taj pravoslavni svećenik izražava 
zadovoljstvo sadržajem lista u kojem je, kako piše, „pročitao mnoge divne stvari iz savremenog 
života Crkve“. 

I jedan pravoslavni monah iz manastira Hilandar na Atosu u pismu katoličkom 
svećeniku Vjeki Čuliću, koje je on onda proslijedio redakciji, potvrđuje kako se taj list čitao i 
u tamošnjim samostanima. „Ovdje kod nas ima još par mlađih koji ovaj list sa velikim 
interesovanjem prati i sa još većim zadovoljstvom čita“, piše taj monah, a prenosi Glas 
Koncila. 239 

O jednom zanimljivom putu kojim je Glas Koncila, odnosno njegovi članci koji se 
odnose na islamski svijet, počeo stizati i do arapske publike, i to na arapskome jeziku, otkrio je 
njegov glavni urednik Vladimir Pavlinić. 

Pojašnjavajući kako je i zašto napravio reportažu iz Egipta, Pavlinić otkriva kako ga je 
u tu zemlju pozvao jedan arapski funkcionar, među ostalim i zato što, kako mu je otkrio, taj list 
prate i „muslimani Egipćani koji borave u Zagrebu, kao studenti ili članovi različitih 


235 Izvješće Romana Miza nadbiskupu Franji Šeperu o boravku u Beogradu od 10. do 12. ožujka 1964.; u: NAZ, 
Prezidijal Šeper, br. 52/Pr/1964. 

236 R[oman] M[IZ], „Mnogo ima dodirnih točaka u: Glas Koncila, br. 6, 29. ožujka 1964., str. 2. 

237 Anto BAKOVIĆ, Za Glas Koncila govori: makedonski arhiepiskop o svojoj Crkvi, u: Glas Koncila, br. 22, 3. 
studenoga 1968., str. 3. 

238 1. JANKOVIĆ, Glas iz Rumunjske, u: Glas Koncila, br. 18, 13. rujna 1964., str. 11. 

239 Vjeko CULIĆ, „ Glas Koncila “ na Atosu, u: Glas Koncila, br. 1, 10. siječnja 1965., str. 11. 

predstavništava 14 , pa se „članci Glasa Koncila koji se odnose na islamski svijet, u Parizu 
prevode na arapski 11 . 240 

Premda je danas vjerojatno i nemoguće pouzdano utvrditi utjecaj kojega je Glas Koncila 
imao na svoje čitatelje, zanimljivo je prenijeti i dojmove njegovih autora prigodom boravka „na 
terenu 11 . Tako je reporter i urednik lista Živko Kustić jednom prilikom posvjedočio: 

Kao reporter u jednom zabitnom bosanskom selu čuo starca koji je već jedva hodao kako mi kaže: „A, 
čitamja Sagi-Bunića“! Shvatio sam daje važan dio hrvatskog pismenog naroda baš Sagi-Bunićeve članke 
doživljavao na radićevski način. Ljudi su to čitali i razumjeli. Činjenica je daje naša dotadašnja politička 
crkvena i narodna prošlost ostavila mnogo pismenih ljudi koji su se nečemu od tiska nadali. Zapanjilo me 
je što taj jedva pokretni i naoko jedva pismeni starac u Bosni, u zabitnom katoličkom selu, te članke s 
razumijevanjem čita. 241 


Da je Glas Koncila imao utjecaja i među vjernicima u Vojvodini, svjedoči i razgovor sa 
skupinom vjernika prenesen u reportaži iz Novoga Sada, pri čemu jedan pravnik ističe kako bi 
Crkva „morala odgovarati današnjem čovjeku 11 te kako bi u njoj svi skupa trebali rješavati 
„zajedničke probleme 11 i „starati o svakom svom članu 11 , a ne da samo svećenik „sam i s visoka 
o svemu odlučuje 11 . Na pitanje reportera otkud mu te misli, umjesto njega odgovara jedna 
djevojka: 

Glas Koncila nam je ulio taj mentalitet, da u crkvi nije svaki sam s Bogom. Ja sam prije to tako osjećala 
kao daje dosta da ja dođem u crkvu i obavim svoju pobožnosti. Što su me se ticali drugi?! 242 


Kako su list relevantnim doživljavali i neki nekatolici u Bosni, svjedoči dopis jednoga 
povremenog čitatelja, muslimana iz Žepča, koji je posvjedočio o dobrom međureligijskom 
ozračju, kojem doprinosi i tamošnji katolički svećenik. 243 

Iz jednog članka-reportaže iz Krasnoga na Velebitu doznajemo kako već 1966. godine 
„gotovo svaka kuća prima Glas Koncila ili Mali koncil ili koji od glasnika 11 te kako se prošle 


240 Vladimir PAVLINIĆ, Susreti u dolini Nila. Bilješke s puta po Egiptu, u: Glas Koncila, br. 10, 17. svibnja 

1970., str. 11. 

241 Živko KUSTIĆ, Naše crkvene i društvene prilike u vrijeme djelovanja Kršćanske sadašnjosti, u: Nastanak i 
razvitak Kršćanske sadašnjosti, str. 45. 

242 AK [Živko KUSTIĆ], Od Đakova do Sangaja (2). Njive se bijele za žetvu, u: Glas Koncila, br. 8., 20. travnja 

1969., str. 12. 

243 IBNUS-SEBIL, Pismo mladog muslimana. „Naš velečasni Pero u: Glas Koncila, br. 6, 10. ožujka 1968., 
str. 7. 

godine, kad je u tome kraju sniman film ,,Tifusari“, „poznati naš filmski režiser Bulajić silno 
[se] iznenadio kad je vidio u župskom uredu kako poštar donosi velike pakete Glasa Koncila i 
glasnika“, jer se „kod nas vrlo slabo čita dnevna štampa, jer još ne postoji navika čitanja, pa se 
začudio da se u zabačenom ličkom selu čita toliko vjerske štampe“. 244 

Glavni urednik lista Vladimir Pavlinić u jednome je predavanju na bogoslovskoj tribini 
u Zagrebu 1968. godine istaknuo kako „osim vjernika sela i grada [ Glas Koncila ] čitaju s 
velikim interesom ateisti, komunistički aktivisti i funkcionari, mnogi inovjerci, osobito 
pravoslavni kler i mnogi pravoslavni laici - intelektualci, muslimani i drugi“. 245 

U samome listu nalazim nekoliko različitih potvrda da se Glas Koncila čitao i po 
tadašnjim vojarnama u Jugoslaviji. Kad se u javnosti aktualiziralo to pitanje, o čemu ću kasnije 
u radu nešto više reći, časopis Informator piše kako vojnici na odsluženju vojnoga roka imaju 
pravo primati i čitati vjerski tisak 246 , a da su ga neki vojnici u to vrijeme i primali, pokazuju 
pisma uredništvu skupine vojnika iz jedne vojarne u Skopju 247 , vojnika Mate Batora iz vojarne 
u Požarevcu 248 , (uz zanimljivu napomenu kako ga on, nakon čitanja, proslijedi pravoslavnome 
svećeniku u tome gradu, te su obojica zadovoljni sadržajem toga lista), kao i prijedlozi i 
sugestije vojnika Antuna Mirovića iz Beograda. 249 

Iz korespondencije zagrebačkih (nad)biskupa Sepera i Kuharića s pojedinim crkvenim 
institucijama u srednjo i istočnoeuropskim zemljama pronalazim i tragove prisutnosti Glasa 
Koncila na tamošnjim katoličkim učilištima i biskupijama. Tako, primjerice, rektor poljske 
Katoličke teološke akademije u Varšavi u pismu nadbiskupu Šeperu 10. svibnja 1966. 
predstavlja svoju instituciju i predlaže razmjenu knjiga i periodike, izravno spominjući i Glas 
Koncila. Na poleđini pisma rukom je napisan nalog: „Slati Bogoslovsku smotru i Glas Koncila “, 
a u naknadnoj bilješci: „ Glas Koncila se šalje od 11. X. 1966.“. 250 A 19. veljače 1968. svećenik 
Martin Hrbča iz Trnave u Cehoslovačkoj (danas Slovačkoj), - iz konteksta bi se moglo zaključiti 
daje riječ o tajniku tamošnjega biskupa - u pismu biskupu Kuhariću moh da se primjerci Glasa 


244 Zorislav LAJOŠ, Koncil na Velebitu u: Glas Koncila, br. 9, 8. svibnja 1966., str. 7. 

245 Vladimir PAVLINIĆ, Katolička štampa u Hrvatskoj, u: Mi Crkva i drugo, Zbornik bogoslovske tribine, 
Zagreb 1971., str. 68. 

246 Usp. Vojnik ima pravo na vjersku štampu, u: Glas Koncila, br. 19, 22. rujna 1968., str. 17. 

247 Vojnici o Glasu Koncila, u: Glas Koncila, br. 22, 3. studenoga 1968., str. 14. 

248 Usp. Mato BATOR, Iz pisma vojnika, u: Glas Koncila, br. 18, 13. rujna 1970., str. 13. 

249 Antun MIROVIĆ, Vojnik želi propovijed, u: Glas Koncila br. 16, 10. kolovoza 1969., str. 12. 

250 Vidi u: NAZ, Prezidijal Šeperbr. 114/Pr/l966. 

Koncila šalju biskupu Amrozu Laziku u Tmavu. Toj je molbi vjerojatno udovoljeno, jer je 
biskup Kuharić rukom označio i potpisao kako je „odgovorio 1.3.'68.“. 251 

Pa i pojedini svećenici i redovnici/redovnice iz tih zemalja povremeno su se javljali 
listu. Tako se 1970. Glasu Koncila pismom javlja i jedna redovnica, čitateljica, koja svoj 
primjerak lista dobiva u Čehoslovačku 252 , a poljski kapucin Wenanty Padewski početkom 1966. 
javlja se uredništvu iz Krakowa te svjedoči kako od sredine 1965. prati list, dobivajući ga 
„preko poljskog ureda za rasturanje štampe“ 253 , usput hvaleći i njegov „bogat sadržaj“. 


251 Pismo Martina Hrbče biskup Franji Kuhariću od 19. veljače 1968., u: NAZ, Ostavština Franje Kuharica, 
korice Spisi 2. 

252 Marija B., Glas iz Čehoslovačke, u: Glas Koncila, br. 20, 11. listopada 1970., str. 14. 

253 Glas iz Poljske, u: Glas Koncila, br. 2, 23. siječnja 1966., str. 7. 

IV. ANALITIČKI PRIKAZ SADRŽAJA GLASA KONCILA (1963.-1972.) 


Prije nego u ovome radu prijeđem na njegov tematski prikaz, uvodno navodim tri bitne 
napomene važne za razumijevanje sadržaja Glasa Koncila. 

Prva se napomena tiče obima sadržaja, odnosno tematske usmjerenosti tih novina. 

Naime, za razliku od svog „prethodnika" - biltena Glas s Koncila - koji je osnovan 
isključivo radi praćenja događaja i odluka s Drugoga vatikanskog koncila, te u svome sadržaju 
nije izlazio iz toga okvira, čini se kako je uredništvo Glasa Koncila od samoga početka imalo 
tendenciju taj okvir proširiti te se, na način „pravih" novina, baviti i drugim temama. Ta je 
tendencija vidljiva već od prvoga broja, a vremenom će postajati i sve vidljivijom. Tako se već 
u prvome broju list ne bavi samo događajima s Koncila, nego donosi vijest o pastirskome pismu 
američkih biskupa protiv rasne mržnje 254 , a u rubrici ,,S katoličkih antena" prenosi i nekoliko 
vijesti iz života Crkve koje nisu izravno vezane uz sam Koncil (posjet indijskoga nadbiskupa 
Zagrebu, o odnosu Crkve u Francuskoj prema radničkim pravima i štrajku rudara, prijenos 
zemnih ostatak Leopolda Mandića u kapucinsku crkvu u Padovi, ali i spomen Boga u 
burundijskome Ustavu) 255 . U drugome broju, uz poneku vijest nevezanu na sam Koncil, list 
objavljuje i priču o poginulome pilotu, vjerniku Yvesu Brunaudu 256 , u trećemu preporuča i neke 
katoličke knjige 257 , a već u četvrtome, uz vijest o Papinom obraćanju znanstvenicima, 
aktualizira i odnos vjere i znanosti, citirajući izjave o vjeri jednoga nobelovca vjernika 258 te, u 
novoj rubrici - „Ljudi naših dana" - donosi priču o humanitarnom djelovanju liječnika Thomasa 
Dooleya u Vijetnamu i Laosu. 259 Riječju, list sve više proširuje područje svojega pisanja, 
ostajući dakako na području crkvenih i vjerskih tema, no njihov sadržaj i način obrade sve više 
ukazuju na činjenicu da vjera nije stvar koja bi se mogla zadržati „u sakristiji", nego ona 
zahvaća i sva druga područja života (ljudska prava, znanost, kulturu...). 

Nije, stoga, slučajno da će takva, „šira", uređivačka koncepcija, kad su u pitanju sadržaj 
i ciljevi lista, biti navedena i u samoj Odluci nadbiskupa Šepera o osnivanju Glasa Koncila od 
31. prosinca 1963., prema kojoj će novoutemeljeni list „isključivo služiti širenju vjerske kulture, 


254 Katolička Crkva protiv rasne mržnje. Katolički biskupi Amerike ohrabruju vjernike u borbi za građanska 
prava, u: Glas Koncila, br. 1, 29. rujna 1963., str. 21. 

255 Vidi u: Glas Koncila, br. 1, 29. rujna 1963., str. 23-24. 

256 Svjedočanstvo s Breguetovih aviona, u: Glas Koncila, br. 2, 20. listopada 1963., str. 11-12. 

257 Nove knjige, u: Glas Koncila, br. 3, 3. studenoga 1963., str. 16. 

258 Crkva i moderna znanost. Misli jednog nobelovca, u: Glas Koncila, br. 4, 17. studenoga 1963., str. 6. 

259 Heroji nisu umorni, u: Glas Koncila, br. 4, 17. studenoga 1963., str. 11-12. 

tumačenju vjerske problematike, informiranju savjesti vjernika u svjetlu Kristove nauke te 
izvještavanje o događajima u katoličkom svijetu i na području vjerskog života uopće, a napose 
u vezi s II. Vatikanskim Koncilom 44 . 260 

Daje takva orijentacija i kod nekih čitatelja - a kako ću kasnije u radu prikazati, i kod 
državnih vlasti - dovodila do nedoumica oko toga je li Glas Koncila takvom uređivačkom 
koncepcijom izašao iz „dozvoljenog 44 , vjerskog područja, na sebi svojstven način 
problematizira i „don Jure 44 (Živko Kustić) u „Pismu seoskog župnika 44 u proljeće 1966. 
godine. 261 Kroz raspravu s jednim čitateljem (izmišljenim ili stvarnim, to u toj rubrici nikad nije 
bilo do kraja jasno) koji ga, nakon čitanja uskrsnog broja lista uvjerava kako to uopće nisu 
vjerske novine, jer se bave preširokim krugom tema, „don Jure 44 i njega i druge čitatelje poučava 
kako vjera nisu samo „molitve, krunica, misa, pričest, krštenje, crkveno vjenčanje, sprovod, 
svete slike, katekizam 44 , nego ona prožima sav život. „Još će vam netko reći da ni Deset 
zapovijedi Božjih ne spada u vjersku štampu, jer tamo piše da se ne smije ubijati, krasti, žene 
mijenjati itd. - a sve su to pitanja javnog društvenog života 44 , poentira na kraju autor toga teksta. 

Nakon što je uočeno da se Glas Koncila ne bavi samo izvješćivanjem s Drugog 
vatikanskog koncila, što bi se iz njegovog naziva moglo predmnijevati, list je čak primio i 
prijedloge čitatelja da promijeni ime pod kojim izlazi, na što uredništvo, još početkom 1964., 
odgovara ovako: 

Svima koji su list dosada pratili, očito je da se Glas Koncila nije orijentirao isključivo na izvješćivanje o 
zbivanjima na samom Saboru i oko njega, iako mu je to bio prvenstveni zadatak. Pokretač lista i 
uredništvo imali su od početka na umu da tako shvaćeno promatranje Koncila, s toga uskog, vanjskog 
gledišta, ne bi dopiralo dublje u onu silno zamašnu problematiku koja je iziskivala potrebu toliko golemog 
pothvata kao što je sazivanje općeg crkvenog sabora. To je mnogostrana i teška problematika Crkve i 
kršćanstva uopće u današnjem i budućem svijetu. To je problematika današnjeg čovjeka na svim 
prostranstvima Zemlje, u svim njegovim djelatnostima, težnjama, stremljenjima, čovjeka vijanog i 
trganog tolikim sukobima i previranjima u njemu i izvan njega. 262 


Dobar sažetak tematske usmjerenosti Glasa Koncila napravio je Mijo Škvorc u 
jubilarnome 100. broju lista, definirajući ga kao „papinski i koncilski orijentiran 44 list, kojega 


260 Odluka o izdavanju Glasa Koncila br. 3130/1963 od 31. prosinca 1963. Preslika Odluke u: Arhiv Glasa 
Koncila, Ur. br. 0/1963. 

261 Jesu li ovo vjerske novine?, u: Glas Koncila, br. 8, 24.travnja 1966., str. 13. 

262 Zar i dalje „ Glas Koncila “?, u; Glas Koncila, br. 3, 9. veljače 1964. 

zanima „sva problematika suvremenoga katolicizma u suvremenom svijetu“, pri čemu osobito 
ističe događaj Koncila kao središnji događaj koji je odredio sadržaj i Glasa Koncila i to: 


- u kronikama samih zasjedanja, pri čemu „ništa nismo željeli iskriviti ili na svoju 
tumačiti“, te su „lojalno iznosili diskusije, otvorenu borbu mišljenja, glasovanja i sve 
zaključke Koncila“; 

- u prenošenju koncilskih inicijativa iz cijeloga svijeta, a onda i „motreći naše prilike i 
teškoće ubrzo smo pomnije bilježili koncilsku jeku u našim stranama i sve kršćansko 
gibanje u zemlji“; 

- u nastojanju za međusobno upoznavanje vjernika iz različitih krajeva kroz „reportaže 
o vjerskom životu“, ah i „male vijesti, domaći vjerski portreti, žrtve, uspjesi naših župa“; 

- u orijentaciji prema mladima i budućnosti, jer je i Koncil „želio orijentirati one koji 
stvaraju buduće stoljeće“; 

- na karitativno djelovanje kroz rubriku „Tko je moj bližnji?“ i akciju za Fond Pape 
Ivana XXIII. 263 


Druga napomena tiče se načina na koji je list obrađivao spomenutu tematiku. 

Riječ je o uređivačkoj koncepciji prema kojoj se Glas Koncila pojavljuje u formi 
vjerskih novina 264 , a ne biltena, časopisa ili kojeg drugog oblika periodičkih publikacija. Daje 
riječ o svjesnoj odluci tadašnjega uredništva (ili glavnoga urednika), a ne ,,slučajnoj“ tendenciji, 
pokazuje ponajprije sam sadržaj lista već od prvih brojeva: u svima njima - isprva doduše još 
uvijek manje vješto i pomalo ,,nabacano“, no s vremenom sve ,,izbrušenije“ - uvelike 
prevladavaju informativni sadržaji kroz različite novinarske vrste, držeći se pravila 
novinarske struke: vijesti, izvješća, intervjui, crtice, komentari, reportaže ... Premda se iz 
današnje perspektive to nekomu i ne mora činiti kao začuđujući podatak, on ipak zavrjeđuje 
osobitu pozornost, osobito uzme li se u obzir činjenicu da ni glavni urednik Glasa Koncila 
Vladimir Pavlinić, kao niti njegov prvi suradnik u redakciji Živko Kustić, nisu imali ni 
prethodnoga novinarskog iskustva ni formalne novinarske izobrazbe. Vjerojatno je u tome 


263 Usp. M[ijo ŠKVORC], Sto brojeva u službi Koncila, u: Glas Koncila, br. 7, 2. travnja 1967., str. 3. 

264 U božićnome dvobroju iz 1964., uz podnaslov Novo lice Crk\’e, u samu je „glavu" lista dodano i „Vjerske 
novine". 

procesu formiranja lista kao novina bitnu ulogu odigrala i Smiljana Rendić 265 , koja je već na 
prijelazu iz 1963. u 1964. godinu postala stalnom vanjskom suradnicom Glasa Koncila a koja 
je, za razliku od svojih urednika, imala prethodnog novinarskog iskustva. 266 

Takav je pristup povremeno dovodio do napetosti između uredništva i onih koji su mu 
slali svoje priloge, očekujući da oni budu objavljeni na stranicama lista. Svjedoči tomu i 
intervencija uredništva, koje je krajem 1964. imalo potrebu u dva objavljena članka 267 pojasniti 
kriterije pod kojima se tekstovi u Glasu Koncila objavljuju. U tim se napisima ponajprije staje 
u obranu novinarske struke te ističe kako „kao i svaki ozbiljan posao, i pisanje za novine ima 
svoju tehniku, i tu tehniku treba poznavati, ako se za novine hoće pisati“, dodajući kako se u 
suprotnome „[...] pravi tek loše novinstvo, koje svojim diletantizmom čini lošu uslugu upravo 
ugledu Crkve kojoj štampa služi i kojoj dobronamjerni diletanti žele upravo u štampi služiti“. 
Dodajući kako ne očekuju od svih svojih suradnika da postanu profesionalni novinari, 
uredništvo ih ipak poziva da bi morali „naučiti barem osnove novinarskog posla, to jest shvatiti 
da su novine vijesti o događajima, a ne više ili manje pjesnički zapisi o ličnim osjećajima 
[istaknulo samo uredništvo] kolikogod ti osjećaji bili plemeniti i religioznih Stoga, poučava 
nepotpisani autor navedenoga priloga, a time odaje i bitnu odrednicu uređivačke politike svoga 
lista, „u novinama sve je vijest: kratka ili proširena, 'suha' ili komentirana, opisana ili samo 
zabilježena, osvijetljena tumačenjem ili obogaćena refleksijama, ali uvijek vijest: izvještaj o 
događaju. I onaj tko piše za novine mora pustiti događaje, to jest činjenice, da govore same“. 268 

Sličan stav o temeljnoj orijentaciji Glasa Koncila - biti informativan, odnosno biti 
vjerske novine - ponovit će kasnije i njegov drugi glavni urednik Živko Kustić. Sudjelujući na 
tribini Spectruma, na primjedbu kako Glas Koncila možda ne bi trebao samo „pisati novinske 
informacije o papi i nadbiskupu", te kako bi trebao više pisati „na vjerničkom temelju, 
teološki", odgovara: 


265 Da upravo njoj urednici Glasa Koncila mogu zahvaliti usvajanje novinarskog zanata, ustvrdio je u jednome 
intervju i sadašnji glavni urednik Ivan Miklenić: „Ona je bila vrhunska novinarka, koja se povezala s urednicima 
te ih učila novinarskim vrstama i samu zanatu 11 (Vedran OBUĆINA, U našim medijima mora doći do 
triježnjenja, u: Vijenac , 17. listopada 2013.) 

266 Smiljana Rendić, prije angažmana u Glasu Koncila, 1960. godine radila je u riječkome listu La Voće del 
Popolo, a nakon toga u časopisu Pomorstvo, sve do prisilnog umirovljenja krajem 1972. godine, nakon 
pokretanja sudskoga procesa kojemu je izvrgnuta zbog članka „Izlazak iz genitiva ili drugi hrvatski preporod 11 , a 
koji je objavljen u časopisu Kritika, svibanj/lipanj 1971. 

267 Pisati za novine, u: Glas Koncila, br. 23, 22. studenoga 1964., str. 14.; Pisati za novine. Povodom događaja, 
u: Glas Koncila, br. 25, 25. prosinca 1964., str. 22-23. 

268 Pisati za novine, u: Glas Koncila, br. 23, 22. studenoga 1964., str. 14. 

Od novina načiniti teološku reviju ili glasnik? Onda ne bismo više imali katoličke novine. A glasnika s 
pobožnim dobrim štivom imamo. I teoloških revija također imamo. Novine su novine zato što donose 
vijesti. U novinama je sve vijest. Liturgijski je komentar vijest o nedjeljnom Evanđelju. Ništa u novinama 
ne smije biti što na neki način nije vijest, inače novine nisu dobre. Ili da se dogovorimo da Crkvi ne 
trebaju novine nego glasnici! Onda to recimo, a ne tražimo da se novine pretvore u glasnik. 269 


I Smiljana Rendić, u jednome članku u povodu 10. obljetnice izlaženja Glasa Koncila , 
braneći temeljno usmjerenje toga lista, također je imala potrebu pojasniti kako su „novine [su], 
po samoj svojoj naravi, informativne: novine se ne prave od pobožne pedagoške edifikatorike, 
nego od tekućih zbivanja i komentara tih zbivanja“. 270 Na istome mjestu autorica priznaje kako 
ustrajavanje na takvoj koncepciji ne prolazi bez otpora, te kako su ,,u nas, sada, otpori tim 
strujanjima jači nego drugdje u Crkvi“. 


Treća napomena tiče se programske orijentacije lista koja je uvelike odudarala od 
katoličkih listova iz ranijih vremena. 

List, naime, nije bio pretežito apologetski nastrojen i nije, osobito prema kraju 60-ih 
godina, bježao od „osjetljivih tema“ i otvaranja unutarcrkvenoga dijaloga, pa i kritike, kao i 
otvaranja dijaloga s društvom u kojem je list djelovao. Takva je programska usmjerenost bila 
naslonjena na promjene koje je u općoj Crkvi pokrenuo Drugi vatikanski koncil - i obzirom na 
unutarnje refonne same Katoličke Crkva, ah i s obzirom na njeno otvaranje dijaloga sa 
svijetom. No, takva je programska orijentacija često nailazila i na kritike, pa i otpor, dijela 
crkvene javnosti. Ponajprije dijela crkvene hijerarhije koja je, kako ću kasnije u radu prikazati, 
očekivala da u unutarcrkvenim prijeporima koji su dijelom obilježili kraj 60-ih i početak 70-ih 
godina XX. stoljeća taj list obrani njen crkveni autoritet i stane na njenu stranu. Osim toga, list 
je nailazio i na kritike dijela laikata, predratnih crkvenih djelatnika u crkvenome tisku, koji se 
nisu slagali s programskom orijentacijom Glasa Koncila, što ću također podrobnije prikazati u 
V. poglavlju ovoga rada. 


269 Živko KUSTIĆ, „ Glas Koncila “ u pokoncilskom vremenu, u: Jeke jednog Koncila, Vlado KOŠIĆ - Anton 
PERANIĆ (ur.), Zagreb 1984., str. 152. 

270 Smiljana RENDIĆ, U čemu je novost i posebnost Glasa Koncila, u: Glas Koncila, br. 20, 8. listopada 1972., 
str. 5. 

Sam list nije krio da se njegova uređivačka koncepcija bitno razlikuje od predratnoga katoličkog 
tiska 271 , te da takva orijentacija izravno proizlazi iz promjene (samo)percepcije Crkve. Kako je 
to, primjerice, pojasnila Smiljana Rendić, predratne su katoličke novine izdavane „u doba kad 
su katolici shvaćali Crkvu kao opsjednutu tvrđavu“ 272 , stoje koncept kojega je Drugi vatikanski 
koncil upravo tih godina napuštao. 


271 Usp.: Zlatko KUNTARIĆ, Katoličkih novina prije rata nije bilo, u: Glas Koncila, br. 21, 22. listopada 1972., 
str. 17. U tome pismu uredništvu Glasa Koncila taj nekadašnji „istaknuti katolički javni radnik, djelatnik i na 
polju tiska“, u svojoj reakciji na članak Smiljane Rendić U čemu je novost i posebnost Glasa Koncila, (u: Glas 
Koncila, br. 20, 8. listopada 1972., str. 5.), osobito na ocjenu neimenovanog ateiste, kojega Rendić citira, o 
„agresivnom diletantizmu 1,1 predratne katoličke štampe, osim što opovrgava optužbe o diletantizmu, navodi i to 
kako se u to vrijeme radilo ,,o angažiranom tisku, kojega se ne može i ne smije zvati 'katoličkim tiskom'. Mi smo 
urednici bili kršćanski orijentirani, ali nismo stvarali 'katoličku' štampu 11 . Inače, taj je članak, uz dva druga, bio 
predmet optužbe i zabrane raspačavanja toga broja Glasa Koncila, po svemu sudeći zbog ocjene dr. Kuntarića 
prema kojoj je ,,i Glas Koncila [je] djelo sadašnjih prilika: djelo je ograničene slobode tiska, što više 
ograničeno u radu strahom 11 (istaknuo A.M.). 

272 Smiljana RENDIĆ, Glas Koncila -promicatelj krugova Pavla VI., u: Glas Koncila, br. 32, 8. kolovoza 1993., 
str. 6. 

1. Drugi vatikanski koncil i postkoncilska obnova 


1.1. Drugi vatikanski koncil - izvješća o zasjedanjima 


Drugi vatikanski koncil (1962.-1965.), vjerojatno najznačajniji crkveni događaj u 
cijelom XX. stoljeću, na više je načina odredio i sadržaj Glasa Koncila. 

List ne samo da je pratio samo odvijanje Koncila i izglasavanje njegovih konstitucija, 
dekreta i deklaracija, nego je svojim čitateljima iz pera ponajboljih hrvatskih teologa toga 
vremena te dokumente pristupačnim, neakademskim stilom uporno i tumačio, ali i aktualizirao, 
odn. povezivao s konkretnim crkvenim i društvenim prilikama toga vremena. Osim toga, list je 
bio uporan i u nastojanjima da potakne provedbu nekih od zaključaka Koncila i u konkretnoj 
Crkvi u hrvatskome narodu, u kojoj je djelovao. 

Koncilom se Glas Koncila zasigurno nadahnjivao i kod svojeg stalnog nastojanja oko 
stupanja u dijalog i poticanja dijaloga, kako među članovima Crkve na svim razinama 
(hijerarhija, svećenstvo, teolozi, vjernici laici...), nego i s pripadnicima i predstavnicima drugih 
Crkava (osobito SPC-a) i vjerskih zajednica (prije svega muslimanskom). 

Praćenje, pak, pokoncilske obnove, osobito one na Zapadu, listu će priskrbiti i mnoge 
od kritika i pritisaka od strane dijela svojih čitatelja, ali i dijela crkvenoga vodstva. 

Kad su posrijedi događaji na samome Koncilu, Glas Koncila vrlo je pozorno - koliko su 
mu to uvjeti u kojima je djelovao i ograničeni izvori informacija koje je imao dopuštali - pratio 
njegova zasjedanja. U tu je svrhu, u vrijeme koncilski zasjedanja, već od br. 2, 20. listopada 
1963., uveo i posebnu rubriku, „Dnevnik Koncila“ 273 , u kojoj je donosio vijesti povezane sa 
zasjedanjima. No, i izvan te rubrike, pa i izvan vremena zasjedanja, list je prenosio novosti 
vezane uz koncilske rasprave. 274 

U sklopu tih izvješća, Glas Koncila redovito bi prenosio i sažetke istupa biskupa iz 
Jugoslavije na Koncilu. Tako, primjerice, ističe pozornost na koju je naišao prijedlog 
nadbiskupa Franje Šepera u prilog obnove stalnog đakonata, kao i istupe drugih biskupa iz 


273 U: Glas Koncila, br. 2, 20. listopada 1963., str. 2-3; br. 3, 3. studenoga 1963., str. 2-3; br. 4, 17. studenoga 
1963., str. 2-3; br. 5, 8. prosinca 1963., str. 2-4. 

274 Usp. npr. Između drugog i trećeg zasjedanja, u: Glas Koncila, br. 15, 2. kolovoza 1964., str. 1, 3. 

Jugoslavije 275 , zalaganje biskupa Frane Franića za otvaranje dijaloga s ateistima 276 , ili pak 
prijedlog biskupa Franje Kuharića da se u nacrtu o vjerskoj slobodi „priznaju i osude sablazni 
koje su nedostojni članovi Crkve dali svijetu tokom stoljeća, a svijet neka se opomene 'da, ne 
obazirući se na naše grijehe, promatra Istinu vječnog Evanđelja i najneviniji život Gospodina 
našega Isusa Krista'.“ 277 

U skladu sa svojom uređivačkom politikom, list u svojim izvješćima, prikazima i 
intervjuima nije bježao niti od ,,kontroverznih“ tema vezanih uz samo održavanje Koncila. 
Primjerice, kad su neke svjetovne novine u svijetu, pa i kod nas, u listopadu 1964. prenijele 
vijesti kako je Koncil zapao u svojevrsnu krizu, te kako je skupina koncilskih otaca zatražila i 
posredovanje samog pape Pavla VI. da Koncil može samostalno donositi odluke, Glas Koncila 
o tome otvoreno izvješćuje (uz napomenu da se pritom služi izvorima u francuskom i 
talijanskom tisku), ah i tvrdi kako tu „nema senzacije“ te se „tako duboka pitanja i tako različiti 
stavovi vrlo brzo i s mnogo dobronamjernosti svode u normalan i konstruktivan tok“. 278 

Nije prešućivao ni vijesti o iznenadnim obratima do kojih je dolazilo tijekom koncilskih 
sjednica. Tako, primjerice, otvoreno javlja kako je došlo do velikih promjena u pripremi tzv. 
„Trinaeste sheme“, koja će kasnije prerasti u Pastoralnu konstituciju o Crkvi u suvremenom 
svijetu „Gaudium et spes“. 279 

No, tematici Koncila list je, prije svega, prilazilo polazeći od njegovih dokumenata - 
konstitucija, dekreta i deklaracija - i rasprava koje su na Koncilu o njima vođeni, pa i prije nego 
bi isti bili konačno usvojeni. 280 A nakon usvajanja pojedinih dokumenata list bi o tome najprije 
javio 281 , ponekad donio i prikaze svjetskoga tiska 282 , a na završetku zasjedanja često bi tome 


275 Usp. Naši biskupi na Koncilu, u: Glas Koncila, br. 3, 3. studenoga 1963., str. 3-4. 

276 Usp. Značajan prijedlog splitskog biskupa. Odnos prema ljudima bez vjere, u: Glas Koncila, br. 2, 20. 
listopada 1963., str. 3. 

277 Oci su raspravljali o problemima: ateizma, braka, blagostanja i mira u svijetu, u: Glas Koncila, br. 20, 17. 
listopada 1965., str. 2. 

278 Koncil razdvojen?, u: Glas Koncila, br. 21, 25. listopada 1964., str. 5. 

279 Usp. „Trinaesta shema“ iz temelja izmijenjena, u: Glas Koncila, br. 11, 13. lipnja 1965., str. 2. 

280 Tako, primjerice, o Konstituciji o liturgiji u Prvi rezultati Sabora - na vidiku. Kako će izgledati misa?, u: 
Glas Koncila, br. 4, 17. studenoga 1963., str. 4. 

281 Tako, npr. u: Papa u zajednici s biskupima prihvatio i svečano proglasio: Dogmatsku konstituciju o Crkvi, 
Dekret o ekumenizmu, Dekret o istočnim Crkvama, u: Glas Koncila, br. 24., 6. prosinca 1964., str. 1. 

282 Usp. Odsada možemo uživati u većoj spoznaji Božjih planova “, u: Glas Koncila, br. 24., 6. prosinca 1964., 
str. 3. 

posvećivao i redakcijske komentare. 283 Nakon službenog usvajanja, list bi u pravilu najprije 
donio sažeti prikaz 284 , a potom često i širi prikaz pojedinih dokumenata. 

List, tako, izvješćuje o izglasavanju pojedinih poglavlja buduće konstitucije o Crkvi 
„Lumen gentium“ 285 te deklaracijama o vjerskoj slobodi “Dignitatis humanae“ 286 i odnosu 
Crkve prema nekršćanskim religijama „Nostra aetate“. 287 

Nešto širi prikazi doneseni su, primjerice, kod Konstitucije o Božanskoj Objavi „Dei 
Verbum“ 288 , Dekreta o apostolatu laika „Apostolicam actuositatem“ 289 , o istočnim katoličkim 
Crkvama „Orientalium ecclesiarum“ 290 , o pastirskoj službi biskupa u Crkvi „Christus 
Dominus“ 291 te o obnovi redovničkog života „Perfectcae caritas“ 292 , o službi i životu svećenika 
,,Presbyterorum ordinis“ 293 , o sredstvima društvenog priopćavanja „Inter mirifica“ 294 , o 
temeljnim postavkama budućeg Dekreta o ekumeni z mu „Unitatis redintegratio“ 295 te kratki 
prikaz sadržaja Dekreta o odgoju i izobrazbi svećenika „Optatam totius“ 296 , kao i Deklaracije o 
odnosu Crkve prema nekršćanskim religijama „Nostra aetate“. 297 

Nekim je dokumentima na stranicama lista dana i veća pozornost. Primjerice, 
Dogmatska konstitucija o Crkvi, osim što je predstavljena 298 , kasnije biva obrađena i u intervjuu 
s koncilskim teologom Tomislavom Šagi-Bunićem 299 , a potom je objavljen i cijeli niz članaka 
u kojima se iz pera istoga teologa ta Konstitucija tumačila, po nekim njenim bitnim temama. 300 


283 Tako, npr. „Novo lice Crkve", u: Glas Koncila, br. 24., 6. prosinca 1964., str. 2. 

284 Usp. npr. Prvi svečani čin saborskog zakonodavstva. Uredba o liturgiji, u: Glas Koncila, br. 6-7, Božić 1963., 
str. 5. 

285 Sabor iznenađuje. Ubrzanim radom postignuti su već značajni rezultati, u: Glas Koncila, br. 20, 11. listopada 
1964., str. 1, 3-5. 

286 Saborska deklaracija o vjerskoj slobodi, u: Glas Koncila, br. 20, 11. listopada 1964., str. 4; Nacrt izjave o 
vjerskoj slobodi, u: Glas Koncila, br. 19, 3. listopada 1965., str. 3. 

287 Zidovi se ne mogu smatrati narodom bogoubojica, u: Glas Koncila, br. 20, 11. listopada 1964., str. 5. 

288 Tomislav ŠAGI-BUNIC, Koncilska konstitucija o Božanskoj Objavi, u: Glas Koncila, br. 24-25, Božić 1965., 
str. 6; Kakvu istinu treba tražiti u Bibliji, u: Glas Koncila, br. 12, 20. lipnja 1966., str. 3. 

289 Laički apostoli nisu privremeno rješenje nestašice svećenika, u: Glas Koncila, br. 22, 8. studenoga 1964., str. 
2; Tomislav ŠAGI-BUNIC, Dekret o apostolatu laika, u: Glas Koncila, br. 24-25, Božić 1965., str. 8. 

290 Sjedinjeni istočni kršćani utiru put jedinstvu, u: Glas Koncila, br. 22., 8. studenoga 1964., str. 3. 

291 Dekret opastoralnim dužnostima biskupa, u: Glas Koncila, br. 22, 14. studenoga 1965., str. 3. 

292 Dekret o obnovi redovničkog života, u: Glas Koncila, br. 22, 14. studenoga 1965., str. 3. 

293 Tomislav ŠAGI-BUNIC, Svećenik - misterij služenja, u: Glas Koncila, br. 13, 3. srpnja 1966., str. 3. 

294 Izglasan Dekret o sredstvima društvenog saobraćaja, u: Glas Koncila, br. 1, 12. siječnja 1964., str. 8. 

295 Stav prema pravoslavnima i protestantima, u: Glas Koncila, br. 21, 25. listopada 1964., str. 6. 

296 Dekret o odgoju svećenika, u: Glas Koncila, br. 22, 14. studenoga 1965., str. 5. 

297 Deklaracija o nekršćanskim religijama, u: Glas Koncila, br. 22, 14. studenoga 1965., str. 3. 

298 Najvažniji dokumenat II Vatikanskog sabora. Dogmatska konstitucija o Crkvi, u: Glas Koncila, br. 25, 25. 
prosinca 1964., str. 3. 

299 Novost i doseg konstitucije o Crkvi, u: Glas Koncila, br. 25, 25. prosinca 1964., str. 4. 

300 Tomislav ŠAGI-BUNIC, Crkva je misterij, u: Glas Koncila, br. 1, 10. siječnja 1965., str. 3; Crkva kao Božji 
narod, u: Glas Koncila, br. 2, 24. siječnja 1965., str. 3; Uz koncilsku Konstituciju o Crkvi. Zajednica Duha 
Svetoga, u: Glas Koncila, br. 6, 28. ožujka 1965., str. 3.; Povodom koncilske Konstitucije o Crkvi. Duh djeluje u 

I u slučaju Konstitucije o božanskoj objavi „Dei verbum“ list prenosi predavanje Tomislava 
Šagi-Bunića o raspravi koja se vodila 301 , dok u povodu proglašenja Dekreta o ekumeni z mu list 
donosi članak istog autora u kojem se razjašnjavaju temeljni pojmovi vezani uz ekumenski 
pokret. 302 

Velika je pozornost posvećena i Deklaraciji o vjerskoj slobodi. Najprije ju se najavljuje, 
nakon što je usuglašen konačni prijedlog, pri čemu se, vjerojatno procjenjujući da je taj dio 
Deklaracije aktualan čitateljima, ističe ovaj tekst: „Nikoga se ne smije siliti da radi ili misli 
protiv svoje savjesti, i nikoga se ne smije priječiti da privatno ili javno postupa po svojoj 
savjesti“, dodajući kako „to pravo treba da prizna i zakonodavstvo 14 . 303 Kasnije je list prenio i 
predavanje koje je o toj Deklaraciji u Dubrovniku održao splitski biskup Frane Franić 304 , a u 
kojem se on, osim za vjersku slobodu kako je izložena u tome dokumentu, zalaže za iskreni 
dijalog s drugima i drugačijima jer „mi u razgovoru i s drugim vjerama i s ovim svijetom 
možemo napredovati, možemo nešto dobiti, možemo svjesnije doživjeti svoju vjeru“. Širi 
prikaz te Deklaracije kasnije će dati teolog Tomislav Šagi-Bunić 305 , koji će se pritom založiti s 
jedne strane za razvijanje svijesti kod vjernika da zalaganje za vjersku slobodu ne znači vjerski 
i moralni relativizam, a s druge strane od države zatražiti da osigura stvarnu jednakopravnost 
vjernika i onih koji ne vjeruju da slobodno žive svoje uvjerenje, i to ne samo u privatnoj, nego 
i u društvenoj sferi. 

No, najveća pozornost posvećena je tzv. Shemi o prisutnosti Crkve u suvremenom 
svijetu, odn. budućoj Pastoralnoj konstituciji o Crkvi u suvremenom svijetu „Gaudium et spes“. 
„Tek ova shema pokazat će koliko je Crkva sposobna izaći iz svojih unutrašnjih problema da 
se posveti općeljudskim interesima 4 " 306 , konstatira tako komentator Glasa Koncila u listopadu 
1964., dok se u istome broju, u prikazu nacrta te sheme i komentarima svjetskoga tiska o njoj, 
ta shema već u naslovu članka ocjenjuje kao „najzanimljivija 44 . 3 07 Kasnije list prenosi i istupe 


Božjem narodu, u: Glas Koncila, br. 10, 30. svibnja 1965., str. 3; 1 laici vrše spasiteljskoposlanje Crkve, u: Glas 
Koncila, br. 14, 25. srpnja 1965., str. 3; Sto je s đakonatom?, u: Glas Koncila, br. 16, 22. kolovoza 1965., str. 3- 
4; Koncil - očitovanje Crkve, u: Glas Koncila, br. 18, 19. rujna 1965., str. 3; Monarhija ili aristokracija ili 
demokracija, u: Glas Koncila, br. 3, 6. veljače 1966., str. 4. 

301 Rasprava o Božjoj Objavi. Sveto pismo i Predaja, u: Glas Koncila, br. 21, 25. listopada 1964., str. 6. 

302 Tomislav ŠAGI-BUNIĆ, Povodom proglašenja Dekreta o ekumenizmu. Otvara se nova stranica u povijesti 
kršćanstva, u: Glas Koncila, br. 25, 25. prosinca 1964., str. 5. 

303 Izjava o vjerskoj slobodi, u: Glas Koncila, br. 16, 22. kolovoza 1965., str. 2. 

304 [Frane FRANIĆ], Nauka Koncila o vjerskoj slobodi, u: Glas Koncila, br. 5, 6. ožujka 1966., str. 5-6. 

305 Tomislav ŠAGI-BUNIĆ, Uz koncilsku Deklaraciju o vjerskoj slobodi, u: Glas Koncila, br. 8, 14. travnja 
1968., str. 3-4; Odgovorna sloboda (2). Jedina zadaća države na vjerskom području: osigurati slobodu, u: Glas 
Koncila, br. 9, 28. travnja 1968., str. 3. 

306 ,, Obećana zemlja “ II. Vatikanskog Koncila, u: Glas Koncila, br. 21., 25. listopada 1964., str. 2. 

307 Koncil se približava najzanimljivijem nacrtu, u: Glas Koncila, br. 21, 25. listopada 1964., str. 3-4. 

(nad)biskupa Franića, Kuharića i Šepera u raspravi o tome dokumentu 308 , a potom i ponovno 
nadbiskupa Šepera u okviru rasprave o toj Konstituciji, u kojemu je on progovorio o temi 
odnosa prema ateizmu. 309 Kad je u pitanju taj dio Konstitucije, koji govori o ateistima, list 
donosi čak i njegov prijevod. 310 

Isti je saborski dokument bio i temom razgovora s teologom Josipom Turčinovićem u 
studenome 1965., nakon što je on o toj Konstituciji održao predavanje na prvoj tribini 
„Koncilska misao“, koju je u svrhu promoviranja koncilskih ideja ustanovio kardinal Franjo 
Šeper. 311 Turčinović je, pritom, pojasnio i razloge zbog kojih upravo ta Konstitucija zavrjeđuje 
osobiti interes: 

Ovo je uopće prvi put da jedan koncil raspravlja o čisto ovozemaljskim, vremenitim problemima. 1 ti su 
problemi postali danas u velikoj mjeri novi, okrupnjeli su i narasli do svesvjetskih problema. Spomenimo, 
na primjer, prijetnju nuklearnog rata, problem ekonomske razvijenosti i istovremeno skrajnje zaostalosti, 
živu težnju za slobodom i razne oblike diskriminacije i porobljavanja, demografski problem, probleme 
braka, obitelji, kulture i si. [...] Tu Koncil nastoji formulirati ono što Crkva kani, može i treba da učini za 
današnji svijet. 312 


Naposljetku, nakon završetka Koncila, Pastoralna konstitucija „Gaudium et spes“ još je 
jedanput prikazana iz pera Mije Škvorca 313 , dok se naukom o braku sadržanom u tome 
dokumentu, kao i o povezanosti te Konstitucije s akcijom Crkve za pomoć gladnima u Indiji te 
antiratnim porukama u tome dokumentu, pozabavio Tomislav Šagi-Bunić. 314 Iz pera istog 
autora objavljeno je i još nekoliko tekstova tumačenja te koncilske Konstitucije. 315 


308 Naši biskupi na Koncilu, u: Glas Koncila, br. 23, 22. studenoga 1964., str. 4. 

309 Bog kojega niječu ateisti nije pravi Bog u kojega mi vjerujemo, u: Glas Koncila, br. 19, 3. listopada 1965., str. 
1,5. 

310 Problem ateizma u koncilskoj konstituciji„ Gaudium et spes". Oblici i korijeni ateizma, u: Glas Koncila, br. 

2, 23. siječnja 1966., str. 3. 

311 List će i kasnije pomno pratiti i najavljivati svako predavanje održano na toj tribini. Voditelj tribine bio je 
ravnatelj Glasa Koncila Josip Ladika. 

312 F[ranjo] M[UREN], Razgovarali smo s doktorom Turčinovićem. Crkva i svijet susreću se kao stari znanci, u: 
Glas Koncila, br. 23, 28. studenoga 1965., str. 4-5. 

313 M|ijo ŠKVORC], „ Gaudium et spes - radost i nada Pregled i sadržaj najopširnijeg koncilskog dokumenta 
Pastirske uredbe o Crkvi u suvremenom svijetu, u: Glas Koncila, br. 1, 9. siječnja 1966., str. 4. 

314 Tomislav ŠAGI-BUNIĆ, Sto je novo u koncilskoj nauci o braku, u: Glas Koncila, br. 4, 20. veljače 1966., str. 
3; Crkva u pomoć gladnima, u: Glas Koncila, br. 5, 6. ožujka 1966., str. 3; Kako izbjeći rat?, u: Glas Koncila, br. 
6, 19. ožujka 1966., str. 3. 

315 Tomislav ŠAGI-BUNIĆ, Uskrsli Krist i ostvarenje progresa, u: Glas Koncila, br. 7, 10. travnja 1966., str. 3; 
Koji su temelji zajedništva među ljudima?, u: Glas Koncila, br. 8, 24. travnja 1966., str. 3. 

Osim iz pera spomenutih autora, osobito teologa Šagi-Bunića, koji je bio i svojevrsni 
„stručni teolog“, pa i „glavni koncilski ideolog“ 316 lista te, u znatno manjoj mjeri, Mije Škvorca, 
list je pojedine dokumente i odredbe Koncila razjašnjavao i kroz razgovore s nekim članovima 
crkvenoga učiteljstva. 317 

Važnost svih tih izvješća, prikaza, tumačenja i aktualizacije pojedinih dokumenata 
Drugoga vatikanskog koncila tim je veća što domaća crkvena javnost službeni cjeloviti prijevod 
svih dokumenata Drugog vatikanskog koncila, u izdanju Kršćanske sadašnjosti, dobiva tek 
1970., punih 5 godina od završetka samoga Koncila, premda su pojedini dokumenti izdavani i 
ranije. No, šira crkvena, a i šira javnost, s naukom Drugog vatikanskog koncila, osobito za 
vrijeme samog zasjedanja, mogla se informirati gotovo isključivo sa stranica Glasa Koncila, pa 
stoga nije čudo da je taj doprinos prepoznat i u pojedinim stručnim radovima koji se tiču 
recepcije koncilskih ideja u Crkvi u hrvatskome narodu. 318 


1.2. Drugi vatikanski koncil - provedba i crkvena obnova 


Osim što je izvještavao o događajima i raspravama na Drugom vatikanskom koncilu, te 
prenosio i tumačio dokumente koji su na njemu usvajani, list je za vrijeme Koncila i nakon 
njega zauzeto promicao i provedbu njegovih zaključaka u domaćoj Crkvi. 

Već od prvoga broja, očito u skladu s odlukom uredništva, Glas Koncila je budio velika 
očekivanja od Koncila, u smislu obnove Katoličke Crkve, ali i novog načina prisutnosti Crkve 
u svijetu. Tako u prvome broju, koji nosi nadnevak 29. rujna 1963. kad je započelo i 2. 
zasjedanje Koncila, na naslovnoj stranici donosi dvije izjave, tad već pokojnoga pape Ivana 
XXIII. koje zvuče kao program cijeloga Koncila: „Koncil će pokazati život i mladost Crkve“; 
„Rad novog ekumenskog sabora, uistinu, sav je usmjeren na to da bi LICE ISUSOVE CRKVE 


316 Taj je izraz upotrijebio Živko Kustić: „[...] glavni [je] koncilski ideolog Glasa Koncila, i za vrijeme mojeg 
prethodnika i za vrijeme moje, bio [je] isti hrvatski teolog, koji je KG teološki i koncilski usmjeravao - dr. T. 
Šagi-Bunić, i u razdoblju Pavlinića i u razdoblju Kustića“. Usp. Živko KUSTIĆ, „ Glas Koncila “ u pokoncilskom 
vremenu, u: Jeke jednog Koncila, Vlado KOŠIĆ - Anton PERANIĆ (ur.), Zagreb 1984., str. 138. 

317 Tako, primjerice. Uredba o liturgiji, u razgovoru s beogradskim nadbiskupom-koadjutorom Gabrijelom 
Bukatkom: O plodovima i perspektivama Koncila, u: Glas Koncila, br. 3, 9. veljače 1964., str. 3; te u razgovoru s 
banjalučkim biskupom Alfredom Pichlerom: Biskupov ,,hobi“, u: Glas Koncila, br. 5, 8. ožujka 1964., str. 3. 

318 Usp. Juraj Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličkog tiska 
i odnosa Crkve prema medijima, u: Časopis za suvremenu povijest, 38 (2006.) br. 2, str. 499-521; Bonaventura 
DUDA, Prihvat II: Vatikanskog koncila u Hrvatskoj (II). Fragmenti za buduće cjelovitijeprouke, u: Crkva u 
svijetu, br. 31 (1996.) br. 3, str. 251-274; Josip BALOBAN, Pokoncilski pastoralno-teoloski pomaci, u: 
Bogoslovska smotra, 70 (2000), br. 3-4, str. 559-583. 

opet zablistalo u jednostavnijim i čistijim crtama - kao kod njezina rođenja - i da bi joj se vratio 
onakav izgled kakvom ju je učinio njezin božanski Utemeljitelj - sine macula et ruga, bez ljage 
i nabora (Ef 5,27)“ 319 , dok na idućoj stranici ushićeno zaključuje: „Kolik program! Kojih li 
nada! Kojih obećanja!“ 320 

U istome broju donosi i glavne misli govora pape Ivana XXIII. kod otvorenja Koncila 1962. 
godine, sažimajući ga u četiri točke, koje ujedno znače i glavne ciljeve Koncila i onoga što 
Katolička Crkva njime želi postići: 

- doživjeti sebesvijest 

- provesti obnovu Crkve 

- pozvati druge kršćane na ujedinjenje 

- premostiti jaz između Crkve i suvremenog svijeta. 321 


Da će nakana lista biti „podgrij avati“ refonnske procese vezane uz unutarcrkvene 
promjene, Glas Koncila u istome tome prvom broju naznačuje i u članku u kojem se sažeto 
prikazuju ranije izjave pojedinih sudionika Koncila, te se iznose i očekivanja lista od toga 
događaja: 

Mnogi misle, da sada možemo zbaciti historijske maske i obzire, kojima je povijest hladnokrvno ubijala 
duh, ideje i zanos. Kad se jednom dotuče konstantinovskog shvaćanje sekulariziranoga kršćanstva; kad 
se ukloni svaka želja za cezaropapizmom; kad se izvučemo iz feudalnih prekoncepcija, radi kojih je 
nezdrava klasna podjela razjedinila prvobitno bratsko kršćanstvo; kad se oslobodimo takozvane 
crkvene malograđanštine i formalizma - doći ćemo na čistinu, gdje se jasnije vidi i svjesnije hoće. [...] 
Trebalo bi nadalje dokinuti sve teretno, prepuno historijskog nepotrebnog balasta i izanđalo. Što će 
nam toliki gotovo nedolični običaji u paraliturgiji i obzirom na relikvije, u odijevanju i naslovima, u 
nezdravim i malne sujevjernim pobožnostima (Presmiono? Ne plašimo se - misli su iz srca i ustiju onih 
na vrhu; jedan je postao papa...). 322 


319 U: Glas Koncila br. 1, 29. rujna 1963., str. 1. 

320 Novo lice Crk\’e Isusove, u: Glas Koncila , br. 1., 29. rujna 1963., str. 2-3. 

321 Usp. Sabor je nanovo otvoren i... usmjeren!, u: Glas Koncila, br. 1, 29. rujna 1963., str. 13.; Usp. i: Krist, 
Krist - naš početak. Pavao VI. Crkvi, kršćanima, svim narodima, u: Glas Koncila, br. 2, 20. listopada 1963., str. 
4-7. 

322 U susret NOVOM PROLJEĆU CRKVE. Želje i proročanstva, u: Glas Koncila, br. 1, 29. rujna 1963., str. 7-8, 
14. 

U sličnome tonu i autor meditacije „Stara ili nova“, progovarajući iz pozicije 
personificirane Crkve, poziva „svoju djecu na novi život, uzdišem i tugujem što se mnogi 
vraćaju na staro odakle sam ih jednoć već izvadila“. 323 

Da su u očima pojedinih čitatelja ovakve i slične ocjene potrebe za reformom Crkve 
izgledale i kao pretjerana kritika postojećeg stanja u Crkvi, te da su takvi čitatelji zbog toga i 
negodovah, prikazat ću kasnije u ovome radu, u poglavlju V.2. 


1.2.1. Glas Koncila u službi promicanja liturgijske obnove u duhu Drugog vatikanskog 
koncila 


Kako je „najvidljivija 44 , vanjska, promjena proizišla iz Koncila bila ona na području 
liturgije - uvođenje narodnoga jezika, „okretanje 44 oltara, uvođenje koncelebracije ... - ne čudi 
da je upravo tome segmentu i Glas Koncila posvećivao osobitu pozornost. 

Već i prije uvođenja konkretnih promjena u liturgijska slavlja u domaćoj Crkvi, list je 
te promjene najavljivao, primjerice predstavljajući Instrukciju o primjeni Konstitucije o svetoj 
liturgiji. 324 Osim toga, list će domaću javnost na te promjene pripremati i javljajući o uvođenju 
promjena u izgled liturgijskoga slavlja u svijetu. Tako, primjerice, i prije završetka Koncila, u 
lipnju 1964., javlja o prvoj koncelebriranoj misi latinskoga obreda 325 , o uvođenju narodnoga 
jezika u liturgiju u SAD-u 326 i drugim zemljama u svijetu 327 . A kad se u Italiji pojavila jedna 
knjižica koja je otvoreno kritizirala način na koji se liturgijska obnova provodila, pri čemu je 
glavna zamjerka bila sve veće odustajanje od latinskoga jezika u njoj, list prenosi Papinu osudu 
te knjižice i njegovu potporu uvođenju narodnih jezika u liturgijska slavlja. 328 


323 [Tomislav ŠAGI-BUNIĆ], Crkvo, što kažeš o sebi? Stara ili nova?, u: Glas Koncila, br. 4, 17. studenoga 
1963., str. 7. 

324 Za nekoliko mjeseci: Počinje se provoditi liturgijska obnova, u: Glas Koncila, br. 23, 22. studenoga 1964., str. 
6 . 

325 Prvi put u povijesti latinskog obreda primijenjena koncelebracija, u: Glas Koncila, br. 11, 7. lipnja 1964., str. 
12 . 

326 Sjedinjene Države. Narodni jezik u liturgiji, u: Glas Koncila, br. 12, 21. lipnja 1964., str. 2. 

327 Kako je svijet prihvatio liturgijsku obnovu, u: Glas Koncila, br. 11, 13. lipnja 1965., str. 14, Promjene se tek 
očekuju, u: Glas Koncila, br. 4, 20. veljače 1966., str. 14. 

328 Papa javno ukorio protivnike liturgijske obnove, u: Glas Koncila, br. 9, 30. travnja 1967., str. 6. 

A kad su se primjeri liturgijske obnove počeli pojavljivati i u Hrvatskoj i Jugoslaviji, 
list te primjere žurno prenosi. Tako, primjerice, prvo podjeljivanje pričesti pod obje prilike ,,u 
našoj zemlji“ osobama koje nisu svećenici 329 , prvu koncelebriranu misu 330 i si. 

List je pritom nedvosmisleno stajao na stranu onih koji su bili skloni uvođenju 
liturgijskih promjena. Tako, primjerice, kod dvojbi oko službenoga jezika, odnosno uvođenju 
narodnoga jezika u liturgiju, list već 12. travnja 1964., i prije nego je Biskupska konferencija 
donijela upute o tome pitanju, prenosi stav tadašnjeg pomoćnog biskupa senjsko-modruškog 
Josipa Pavlišića, kako bi „trebalo živi jezik primijeniti u svim liturgijskim činima. Razumije se 
da ću seja pridržavati odluka Biskupskih konferencija i Svete Stolice, ali moje je mišljenje sada 
ovakvo i ne vidim razloga da bih ga mogao mijenjati.“ 331 

No, unatoč zauzimanju za uvođenje narodnoga jezika u liturgiju, list je prenosio i 
upozorenja onih koji su isticali da latinski jezik i dalje mora biti važan u životu Crkve. Tako, 
primjerice, prenosi vijest o motu propriu pape Pavla VI. „Studia latinitatis“ o upotrebi 
latinskoga jezika u životu Crkve, pri čemu list tumači kako svećenici i dalje trebaju učiti latinski 
jezik i kako on treba ostati službenim jezikom Crkve, što opet nije u neskladu s narodnim 
jezicima u liturgiji: „Kad to bude ostvareno, neće se jedinstvo morati čuvati zajedničkim 
liturgijskim knjigama na latinskom jeziku. Mnogo slobodnije i s većim pouzdanjem prepuštat 
će se liturgija živim jezicima 44 . 332 I u razgovoru s ljubljanskim nadbiskupom Jožeom 
Pogačnikom prenosi njegov stav da se latinski ne bi smio potpuno izbaciti iz Katoličke Crkve i 
njene liturgije te njegovu ocjenu kako bi „preziranje toga jezika 44 vodilo „kulturnoj 
pauperizaciji 44 , uz zaključak kako bi trebalo barem zadržati pjevane svečane mise na latinskome 
jeziku, kao i latinski jezik u privatnim misama. 333 

U približavanju vjernicima smisla obnovljene liturgije, u veljači 1965., neposredno prije 
početka njene provedbe, list donosi opširan članak u fonni pitanja i odgovora 334 , a u istome 


329 ,, Vino koje rađa djevice U Zagrebu: Sveta pričest pod obje prilike, u: Glas Koncila, br. 18, 13. rujna 1964., 
str. 5. 

330 Prva koncelebracija u našoj zemlji, u: Glas Koncila, br. 22, 8. studenoga 1964., str. 2-3. 

331 „Stvarnost je živi jezik". Razgovor s preuzv. g. Josipom Pavlišićem, pomoćnim biskupom senjsko -modruškim, 
u: Glas Koncila, br. 7, 12. travnja 1964., str. 3. 

332 Latinski jezik postavlja se na pravo i važno mjesto, u: Glas Koncila, br. 7, 12. travnja 1964., str. 2. 

333 AK [Živko KUSTIĆ], „Crkva mora odložiti feudalno ruho". Razgovor s mons. Drom Jožetom Pogačnikom, 
nadbiskupom ljubljanskim, u: Glas Koncila, br. 8, 26. travnja 1964., str. 3 

334 [Giacomo LERCARO], Povodom velikog datuma Crkve: 7. ožujka - reforma liturgije, u: Glas Koncila, br. 4, 
28. veljače 1965., str. 3-4. 

broju - fotografijom stola u gostionici s prigodnim tekstom 335 i kolumnom „don Jure“ 336 
ukazuju na bit nove liturgije: da Crkva na misi postane obitelj za istim stolom. 

U svrhu provedbe liturgijske obnove u duhu Drugog vatikanskog koncila, list je 
početkom 1965. uveo i posebno rubriku „Put i život“ 337 , u sklopu koje je pripremao vjernike za 
promjene koje će uslijediti provedbom koncilske Konstitucije o liturgiji. Tako je, na stranici te 
rubrike, primjerice, podupirao i nova rješenja u crkvenoj arhitekturi u duhu shvaćanja novih 
liturgijskih odredbi pa tako, čak i prije nego je počela prilagodba tadašnjih crkava ili izgradnja 
novih crkvenih prostora u Jugoslaviji novim oblicima u liturgiji, list vjernike priprema na te 
promjene: „Učini li se nekome da neke moderne crkve odviše naliče suvremenim 
predavaonicama, kazališnim i kino-dvoranama, ne treba se ni sablazniti ni odbacivati tu misao 
kao neumjesnu. Prvi kršćani ugledali su se u javne zgrade svoga vremena - koje čudo ako se 
današnji kršćani ugledaju u današnje javne zgrade?“. 338 

Kasnije će pojašnjavati i potrebu „okretanja oltara“ prema vjernicima 339 , izvijestiti o 
naputcima koji su dolazili iz Vatikana a odnose se na druge promjene u liturgijskim slavljima 340 , 
uvođenju novih misnih kanona 341 , dopuštenju da se pričest prima i stojeći 342 i „na ruku“ 343 , (ali 
i javljati kad neki domaći biskupi na prostoru svoje biskupije takvu pričest neće dopuštati 344 ), 
javljati o dopuštenju da pričest bolesnicima nose i laici. 345 List će braniti i tumačiti uvođenje 
znaka pružanja ruke mira na misnome slavlju 346 a u pozitivnom će tonu javljati i o novostima 


335 Da ne budemo jedni drugima stranci za istim stolom, u: Glas Koncila, br. 4, 28. veljače 1965., str. 1. 

336 DON JURE [Živko KUSTIĆ], Samoposluživanje, u: Glas Koncila, br. 4, 28. veljače 1965., str. 5. 

337 Prvi tekst u toj rubrici napisao je banjolučki biskup Alfred PICHLER: Ulazimo u Uskrsnu tajnu, u: Glas 
Koncila, br. 4., 14. ožujka 1965., str. 14. 

338 Zašto su se prvi kršćani odlučili za bazilike, u: Glas Koncila, br. 6, 28. ožujka 1965., str. 14. 

339 Jfosip] L[ADIKA], Božja obitelj oko očeva stola, u: Glas Koncila, br. 7, 18. travnja 1965., str. 17; Oltar kao 
obiteljski stol, u: Glas Koncila, br. 18, 1. rujna 1968., str. 16. 

340 Usp. Novosti u obredu Svete mise, u: Glas Koncila, br. 11, 28. svibnja 1967., str. 3. 

341 Uvode se tri nova misna kanona, u; Glas Koncila, br. 14, 7. srpnja 1968., str. 2; Kanon na hrvatskom, u: Glas 
Koncila, br. 16, 4. kolovoza 1968., str. 1; Inače, i prije nego su novi misni kanoni uvršteni u novi prijevod 
Misala, Glas Koncila ih je tiskao u zasebnoj knjižici, te ih nudio putem svojega lista; Usp. Oglas Ne treba čekati, 
u: Glas Koncila, br. 19, 28. rujna 1969., str. 14. 

342 Nepoznati podaci o radu zasjedanja Biskupske konferencije, u: Glas Koncila, br. 16, 4. kolovoza 1968., str. 5. 

343 „Pričest na ruku “ sve se više širi, u: Glas Koncila br. 15, 27. srpnja 1969., str. 2; Na teritoriju Jugoslavije 
dopuštenopričešćivanje „na ruku “, u; Glas Koncila, br. 5, 7. ožujka 1971., str. 4; Zagrebački nadbiskup 
dopustio pričest na ruku, u: Glas Koncila, br. 11, 30. svibnja 1971., str. 14; Framasuni i pričest na ruku, u: Glas 
Koncila, br. 5, 5. ožujka 1972., str. 19; Pričest na ruku, u; Glas Koncila, br. 6, 19. ožujka 1972., str. 19. 

344 Usp. Đakovački biskup zabranio pričest na ruku, u: Glas Koncila, br. 6, 21. ožujka 1971., str. 8. 

345 Laici će moći nositi pričest bolesnicima, u: Glas Koncila, br. 9, 30. travnja 1972., str. 14. 

346 Usp. DON JURE [Živko KUSTIĆ], „Kupite si rukavice", u; Glas Koncila, br. 2, 25. siječnja 1970., str. 13; 
Tomislav SAGI-BUNIĆ, Zar rukovanje kod mise?, u: Glas Koncila, br. 5, 8. ožujka 1970., str. 5-6; Zašto zapinje 
'znak mira', u: Glas Koncila, br. 4, 21. veljače 1971., str. 19; Rukovanje, mir i bakcili, u: Glas Koncila, br. 17, 

27. kolovoza 1972., str. 15. 

vezanima uz misna slavlja u svijetu, poput uvođenja novih glazbenih oblika u misna slavlja u 
svijetu. 347 


Sve te promjene nailazile su i na negodovanja i reakcije dijela čitatelja Glasa Koncila , 
a njihove pisane reakcije uredništvo lista redovito je podvrgavalo kritici te ih koristilo kao novu 
prigodu za ponovno tumačenje i promicanje uvođenja promjena. 

Tako se, primjerice, jedna čitateljica izjasnila protiv oženjenih đakona, uz tvrdnju da ih 
vjernici u njenoj župi ne žele, na što joj uredništvo odgovara protupitanjem: „Zar doista ne biste 
htjeli primiti svetu pričest iz ruke jednog zrelog i prokušanog katoličkog javnog radnika [...] I 
kakvo vam je to kršćanstvo, kakav katolicizam, izjavljivati da bi vas 'pola otpalo' od Crkve kad 
bi Koncil izglasao ovo ili ono?“. 348 

Jednome su pak čitatelju iz Zadra zasmetale promjene oltara u crkvama te se pita: „Zašto 
se poništavaju stari oltari koji sliče pravom Božjem žrtveniku a stavlja se stol koji je sličan 
onima na kojima se prodaje verdura (povrće) na pijaci“. Uredništvo mu odgovara kako je „prvi 
žrtvenik na kojemu je Isus prikazao prvu misu, bio [je] stol Posljednje večere. Prema tome novi 
oltari zaista naliče na pravi Božji žrtvenik“. No, zaključuje list, „nitko ne poništava stare oltare 
koje je izgradila vjera prošlih stoljeća, ali je sasvim u redu da se novi oltari postavljaju u duhu 
obnovljenih pogleda na svetu liturgiju 44 . 349 

I kasnijih godina znale su dolaziti primjedbe čitatelja koji su se opirali „okretanju oltara“ i 
napuštanju latinskoga jezika u liturgiji, pa tako anonimni čitatelj (koji se predstavio kao 
„vjernici, Zagreb“) ističe kako se uvedenim „novotarijama 14 gubi otajstvenost i mističnost 
liturgije, koja tako postaje vulgarna. List ga u odgovoru upozorava kako se svojim stavom 
„Nihil mutetur“ (Ništa ne mijenjati!) nalazi u „najbližoj opasnosti 44 da otpadne od Crkve, kao 
što se u povijesti događalo i mnogim drugima koji su hvalili „okamenjenu prošlost 44 . 350 

Odgovarajući, pak, onima koji su se protivili „pričešćivanju stojeći 44 , list na naslovnoj 
stranici objavljuje fotografiju pape Pavla VI. koji dijeli pričest vjernicima koji stoje, uz izričitu 


347 Usp. Kako je jedna djevojka doživjela „Džez misu u: Glas Koncila, br. 1, 8. siječnja 1967., str. 8. 

348 Ona je protiv oženjenih đakona, u: Glas Koncila, br. 22, 8. studenoga 1964., str. 15. 

349 Novi i stari oltari, u: Glas Koncila, br. 3, 6. veljače 1966., str. 15. 

350 Usp. „Ništa mijenjati!“, u: Glas Koncila, br. 25-26, prosinac 1968., str. 21. 

opasku kako to čine jer „neki u Crkvi misle daje to nedostojna novotarija 14 . 351 Nešto kasnije, 
list će donijeti i stručni članak svog suradnika Šagi-Bunića na tu temu. 352 

Neke primjedbe koje su dolazile do uredništva na račun provedbe koncilskih zaključaka 
dale su se naslutiti i u tekstovima „don Jure“. Tako, primjerice, sredinom 1967., u povodu letka 
„katoličkog pokreta VRATIMO SE OLTARU“, u kojemu se tvrdi kako su ,,u zagrebačkim 
crkvama maknuti [su] oltari ’versus populum’ (prema narodu) jer su svakako nadležni crkveni 
poglavari vidjeli nepriličnost obreda u kojemu se okreću leđa svetohraništu“ autor staje u 
obranu „okretanja oltara“, te dodaje kako je i „sam Kardinal [Šeper] posvetio crkvu i novi oltar 
licem prema narodu“, a i sam bi papa Pavao VI. koji „ne dopušta ni previše ni premalo 44 , 
zasigurno „da to s novim oltarima nije u redu 44 i sam reagirao, kao što je reagirao u nekim 
drugim, stvarno neprikladnima načinima „provedbe 44 Koncila. 353 Već u idućemu broju 
primjećuje, pozivajući se na jedan članak iz beogradskog Svet- a, kako čak i novinari ateisti 
priznaju daje koncilska obnova liturgije „glavni adut u rukama Katoličke Crkve 44 jer je „prije 
svećenik nešto radio na oltaru, a svijet mu gledao u leđa i zabavljao se svojim pjesmama i 
molitvama, a sada svaki vjernik vidi što svećenik radi, svi mole zajedno sa svećenikom 44 . 354 
Nedugo potom, „don Jure 44 će braniti i izmiještanje svetohraništa u crkvama s glavnih na 
pomoćne oltare. 355 

Tu „polemiku 44 oko uređenja liturgijskih prostora u duhu zaključaka Drugog 
vatikanskog koncila na određeni će način list „okončati 44 razgovorom s kardinalom Šeperom u 
božićnome broju lista 1967. godine u kojem je istaknuo: 

Sve je u tome da se promjene narodu jasno rastumače. Npr., koliko je ponegdje poteškoća i protesta bilo 
s premještanjem Svetohraništa s glavnog oltara. A da svećenici vjernicima jasno kažu: „Slušajte, 
svetohraništa u starini nikad nisu bila na oltaru. 1 u gotičkim crkvama bila su sa strane. I u velikoj većini 
rimskih crkvi čuva se presv. Sakramenat na pokrajnjim oltarima 1,1 . To treba da ljudima razjasnimo. Ako 
je nama sad zgodnije da oltar bude prema puku, a svetohranište sa strane, onda to nije ništa novo, nego 
vraćanje na najstariju praksu u Crkvi. 356 


351 Što misli Papa o primanju Pričesti stojeći?, u: Glas Koncila br. 12, 15. lipnja 1969., str. 1. 

352 Tomislav SAGI-BUNIC, Stajanje ili klečanje? Pred provedbu novog Obreda mise, u: Glas Koncila , br. 19, 
28. rujna 1969., str. 12-13. 

353 DON JURE [Živko KUSTIĆ], Tko to čini grimase?, u: Glas Koncila , br. 14, 19. srpnja 1967., str. 10. 

354 DON JURE [Živko KUSTIĆ], Po receptu beogradskog „Sveta “, u: Glas Koncila , br. 15, 23. srpnja 1967., 
str. 13. 

355 DON JURE [Živko Kustić], Tko će protiv Pape i tele Luče!, u: Glas Koncila, br. 19, 24. rujna 1967., str. 10. 

356 Razgovarali smo s nadbiskupom zagrebačkim, kardinalom drom Franjom Šeperom. ,,Mi ne idemo ni za 
kakvim političkim katolicizmom “, u: Glas Koncila, br. 25-26, Božić 1967., str. 4. 

A nakon što je 1968. objavljen i novi Misal, s misnim kanonom na hrvatskome jeziku, 
list u više navrata potiče župnike da ga počnu primjenjivati, odnosno da počnu s liturgijom na 
narodnome jeziku. „Teško nam je vjerovati da će još biti u našoj zemlji mjesta u kojima bi 
narodu o velikim blagdanima bila uskraćena misa na hrvatskom jeziku. Svi razlozi govore za 
to a ne postoji nikakva zapreka sa strane crkvene vlasti. Ako bi negdje župnik oklijevao, bojeći 
se da narod to ne bi dobro prihvatio ili shvatio, onda je tu zadatak aktivnih vjernika da župniku 
na vrijeme izraze svoju želju i da ga uvjere kako će narod to primiti oduševljeno. Jer hoće!“, 
odgovara tako uredništvo jednome vjerniku koji im piše na tu temu iz svoje župe u 
Đunnancu. 357 Slično i čitatelju koji upozorava kako se u crkvi Majke Božje Lurdske i dalje 
istodobno održava više misa na različitim oltarima, što je praksa koju je Drugi vatikanski koncil 
napustio, odgovara kako bi bilo „poželjno saznati što uprave tih crkava navodi da tako 
postupaju". 358 

Takvi su „naputci" lista nailazili i na kritiku od strane pojedinih svećenika. Tako je, 
primjerice, fra Karlo Nola reagirao na interpretaciju od strane lista novog Naputka o misnim 
slavljima, prema kojemu se „više neće smjeti u isto vrijeme služiti više misa na raznim 
oltarima". „Rješavati ovo pitanje ne spada na vaš list", poručuje tako fra Karlo, a list mu 
odgovara kako su samo izvijestili o onomu „što je u Naputku novo i radi čega je Naputak 
napisan", a svećenici će zasigurno „službenim putem dobiti potrebne instrukcije". 359 

I kad je 1969. propisan novi Obred mise, koji će se početi primjenjivati krajem te godine, 
list o tome najprije javlja, uz pomni opis budućega izgleda misnoga slavlja 360 , a kasnije, kad se 
s 1. nedjeljom došašća svugdje u svijetu počeo i primjenjivati, još jedanput opisuje novi misni 
obred 361 i donosi prigodni tekst teologa Bonaventure Dude, koji tumači znakove koje nova misa 
u sebi sadrži 362 , a nešto kasnije i teološku podlogu toga novoga obreda. 363 

Kad su dvojica istaknutih kardinala, Alfredo Ottaviani i Antonio Bacci, krajem 1969. 
istupili protiv Papine konstitucije „Missale Romanum" kojom se određuje stupanje na snagu 


357 Bar na Božić da bude hrvatski!, u: Glas Koncila, br. 23, 17. studenoga 1968., str. 15. 

358 V. GOLUBOVSKIJ, Više misa na raznim oltarima, u: Glas Koncila br. 17, 24. kolovoza 1969., str. 15. 

359 Samo jedna misa u isto vrijeme?, u: Glas Koncila, br. 13, 25. lipnja 1967., str. 15. 

360 Usp. Novi obred mise, u: Glas Koncila, br. 10, 18. svibnja 1969., str. 1-2. 

361 Novi obred mise, u: Glas Koncila, br. 23, 23. studenoga 1969., str. 10. 

362 Bonaventura DUDA, „Znakovitija“ misa, u: Glas Koncila, br. 23, 23. studenoga 1969., str. 11. 

363 Tomislav ŠAGI-BUNIC, Misa nije gluma, nego događaj, u: Glas Koncila, br. 24, 7. prosinca 1969., str. 4. 

novog Reda mise, list o tome informira svoje čitatelje, prognozirajući kako je malo vjerojatno 
da će to zaustaviti provedbu liturgijske obnove u Katoličkoj Crkvi u svijetu. 364 

Nešto kasnije, list na naslovnoj stranici prenosi komentar L' Osservatore Romano u 
kojem se poziva na poslušnost Papi u provođenju novog Obreda mise, te konstatira kako bi, 
kad je u pitanju nova Papina Uredba kojom je on uveden, „barem oni koji su nedavno branili 
encikliku Humanae vitae morali priznati vrijednost i zakonitost te Papine odluke“, te zaključuje 
kako njihova borba protiv te Papine odluke pokazuje kako im je Papa „naprosto krinka iza koje 
kriju privatne, makar i najsvetije misli, možda čak i izlika da bi se tu i tamo odbilo vlastite 
protivnike, uz mogućnost da se Papino mišljenje odbaci kad nam ne odgovara 44 . 365 

U obranu novog Obreda mise list objavljuje i Papin govor na tu temu na generalnoj 
audijenciji krajem studenoga 1969. 366 , ali i pozitivne dojmove jednoga talijanskog novinara, 
koji piše o „novoj misi 44 . 3 67 

Osim liturgijskoga jezika i pojedinih formulacija, te „okretanja oltara 44 , liturgijske su 
promjene bile vidljive i u unošenju novih glazbenih oblika u misna slavlja, što je također 
povremeno nailazilo na otpore i u nas i u svijetu. 

List tako javlja o osudi „nekih skretanja u liturgijskoj obnovi 44 , koja je početkom 1967. 
stigla iz Vatikana, pri čemu su osobito istaknute tzv. „beat-mise“ u Nizozemskoj 368 i Rimu 369 
koje su, nakon preispitivanja, pa i stanovitih osuda, kasnije, 1969., ipak prihvaćene od strane 
pape Pavla VI. 370 Kad je tzv. „beat-misa 44 po prvi put održana i u Hrvatskoj, u Kaštel Sućurcu, 
uz dozvolu biskupa Franića, list o tome javlja. 371 

Osim toga, Glas Koncila pozitivno piše o tzv. „misi ye-ye“ koja je, uz glazbenu pratnju 
jednog suvremenog vokalno-instrumentalnog sastava - „čupavih mladića s električnim 
gitarama 44 - održavana u jednom kolegiju u Rimu. 372 


364 ,, Bomba Ottaviani-BacciDva kardinala optužuju papinsku odredbu o novom obredu mise, u: Glas Koncila, 
br. 22, 9. studenoga 1969., str. 1-2. 

365 Papu treba slušati i kad nalaže obnovu, u: Glas Koncila, br. 24, 7. prosinca 1969., str. 1. 

366 Papa o novom obredu misu. Nova misa obvezatno vježbalište kršćanske sociologije, u: Glas Koncila, br. 25, 
Božić 1969., str. 3. 

367 Kako su doživjeli novi obred mise, u: Glas Koncila, br. 25, Božić 1969., str. 2. 

36S Deklaracija o skretanjima u liturgijskoj obnovi, u: Glas Koncila, br. 2, 22. siječnja 1967., str. 2. 

369 U Rimu dopuštene ,,beat“-mise, u: Glas Koncila, br. 9, 28. travnja 1968., str. 16. 

370 Papa pohvalio „mise mladih “, u: Glas Koncila, br. 4, 24. veljače 1969., str. 8. 

371 Kaštel-Sućurac: Beat-misa, u: Glas Koncila, br. 10, 18. svibnja 1969., str. 9. 

372 Neki su se djedovi i očevi oduševili, drugi sablaznili, u: Glas Koncila, br. 7, 24. ožujka 1968., str. 13. 

A kad je biskup Kuharić primio jednu pritužbu na način na koji mladi slave misu u crkvi 
sv. Petra u Zagrebu, „da se čak djevojkama dopušta da čitaju neka čitanja u misi, da se vide na 
misi i djevojke u mini-suknjama, da se za vrijeme mise svira gitara i da se pjevaju neke čudne 
modeme pjesme od kojih bi se moglo i zaplesati“, list zajedno s Kuharićem, na poziv 
tamošnjega vjeroučitelja, odlazi na ,,spomu“ misu mladih i objavljuje vrlo pozitivno intoniranu 
reportažu. 373 U obranu „električnih gitara“ u crkvi u jednome je tekstu iz 1972. stao i „don 
Jure“. 374 


Daje takve glazbene oblike na liturgijskim slavljima shvaćao kao način ,,inkulturacije“ 
Crkve u suvremenu kulturu, kao što se i ranije Crkva inkulturirala u druge kulture, list je 
pojasnio reagirajući na prosvjed jednoga čitatelja zbog objave fotografije plesa časnih sestara 
oko oltara. 375 List mu odgovara kako je to u kraju iz kojega fotografija dolazi, a nastala je u 
Africi, dio tradicije tamošnjega naroda, pri čemu „Crkva mudro dopušta da se takvi izrazi 
domaće pobožnosti uvrste u kršćanske obrede u tim zemljama 4 ". A to što Glas Koncila to prenosi 
ne znači da taj list želi „takvu praksu prenositi k nama, nego samo pokazivati kako je kršćanstvo 
sposobno da asimilira, usvoji, kulturne vrednote svih naroda, rasa i civilizacija"". Već u 
sljedećemu broju list prenosi i crticu o tome kako su crni bogoslovi iz Nigerije „za vrijeme 
svečane Papine mise u bazilici svetog Petra u Rimu, pod Prikazanjem, zaglušno udarali u tam- 
tam bubnjeve"" 376 , uz svoju opasku kako je „papinska bazilika još uvijek mjerodavna i za 
najvjernije katolike diljem svijeta"", očito aludirajući upravo na prigovor kojega su dobili u vezi 
s plesom. 

I inače, list je znao „koristiti"" Papin autoritet kako bi „opravdao"" svoje zauzimanje za 
obnovu Crkve u duhu Drugog vatikanskog koncila, pa tako i onu na području liturgije. Tako, 
primjerice, izvješćuje s generalne audijencije pape Pavla VI. u siječnju 1965., na kojoj je Papa 
govorio o promjenama koje u Sv. misu unosi Konstitucija o liturgiji, stavljajući podnaslov 
članku: „Promjene mogu izgledati bolne, ali katolik ima povjerenja u Papu"". 377 

Osim promjena u izgledu sv. Mise, koje su bile predmetom najvećeg interesa i javnosti 
i samoga lista, Glas Koncila je javljao i pojašnjavao i neke druge segmente liturgijske obnove. 


373 AK [Živko KUSTIĆ], „Braćo moja, radujmo se Bog je tu!“, u: Glas Koncila , br. 6, 22. ožujka 1970., str. 11- 
12 . 

374 DON JURE [Živko KUSTIĆ], Pismo u Rim i pismo iz Rima, u: Glas Koncila, br. 19, 24. rujna 1972., str. 12. 

375 N. V., Ples u crkvi u: Glas Koncila br. 11, 1. lipnja 1969., str. 19. 

376 Bubnjevi kod Papine mise, u: Glas Koncila br. 12, 15. lipnja 1969., str. 20. 

377 Papa o promjenama u svetoj misi. Kako prihvatiti novosti u liturgiji, u: Glas Koncila, br. 3, 7. veljače 1965., 
str. 2. 

Tako, primjerice, list pojašnjava i motive refonne liturgijske godine, kalendara i svetačkih 
slavlja 378 , te ih kasnije ,,brani“ od kritika čitatelja 379 , a drugdje javlja i o promjeni formule 
sakramenta Potvrde 380 , pri čemu je „latinska fonnula zamijenjena istočnjačkom" te je „ukinut 
udarac po licu“. 


Uključivanje u polemiku ,,kalež-čaša“ 

Kad je krajem 1968. i 1969. u hrvatskim crkvenim krugovima nastala polemika oko toga 
koju riječ upotrijebiti u liturgijskim prijevodima kanona - kalež ili čaša - Glas Koncila , preko 
svog teološkog stručnjaka/suradnika Tomislava Šagi-Bunića 381 premda on, greškom 382 , nije bio 
potpisan pod rečeni članak, staje na stranu onih koji su bili za riječ ,,čaša“ Iz toga članka, koji 
se naslanja na sličan članak zadarskog svećenika Josipa Kolanovića, objavljen u Svescima (br. 
13/1969.), doznajemo i kako je Biskupska konferencija svoju odluku da se uvede riječ ,,kalež“ 
donijela „suprotno prijedlozima svih komisija koje su na novom prijevodu radile", ali i suprotno 
hrvatskoj neprekinutoj glagoljskoj tradiciji koja koristi riječ „čaša", pa autor članka zaključuje: 
„Za takav korak - da se naime ukine živa riječ koja ima tu prednost da je već u tisućgodišnjoj 
liturgijskoj upotrebi u hrvatskom narodu i da se uvede bez potrebe strana riječ, koja se inače 
nigdje drugdje ne upotrebljava - teško bi se moglo naći opravdanja". 

U idućemu broju D.N. iznosi suprotno mišljenje 383 , zalažući se za riječ „kalež", jer riječ 
„čaša", koja se počela koristiti nakon što se odustalo od ranijih zajedničkih posuda, po 
njegovom mišljenju nema zajedničarske, komunitame dimenzije, pa bi se upotreba riječi „čaša" 
u kanonu kosila i ,,s biblijskim tumačenjem". No, na istome mjestu Sagi-Bunić odvraća kako 
riječ „kalež" ,,u našem narodu nigdje i nikad nije imala komunitamog (zajedničarskog) značaja, 
nego uvijek samo klerikalni i usko sakralni", kao posuda koja se „ne daje vjernicima" jer je 
„sveta posuda, rezervirana samo za svećenike". 


378 T.T. [Smiljana RENDIĆ], Što se događa s kalendarom i svecima? u: Glas Koncila br. 11, 1. lipnja 1969., str. 
7. 

379 Što se dogodilo s Novom godinom?, u: Glas Koncila, br. 1,11. siječnja 1970., str. 19. 

380 Usp. Nova formula sakramenta Potvrde, u: Glas Koncila, br. 20, 3. listopada 1971., str. 1. 

381 [Tomislav ŠAGI-BUNIĆ], Kako je kalež pobijedio čašu?, u: Glas Koncila, br. 8., 20. travnja 1969., str. 7. 

382 Da je riječ o grešci, navedeno je u idućemu broju. Usp. D.N., [Tomislav] Š.[AGI] B.[UNIĆ], „Kako je kalež 
pobijedio čašu", u: Glas Koncila, br. 9, 4. svibnja 1969., str. 7. 

383 D.N., [Tomislav] S.[AGI] B.[UNIC], „Kako je kalež pobijedio čašu “, u: Glas Koncila, br. 9, 4. svibnja 1969., 
str. 7. 

S time polemika nije bila gotova, pa nešto kasnije hercegovački svećen ik Srećko 
Bošnjak ponovno zagovara ,,kalež“, pozivajući se i na praksu nekih drugih europskih naroda, a 
u istome mu broju odgovaraju uredništvo lista, Vjekoslav Bajsić i Bonaventura Duda. 384 

No, unatoč toj polemici, koja nije vođena samo u Glasu Koncila , nego i u nekim drugim 
časopisima i listovima, BKJ je uskoro ponovno odlučila da se zadrži riječ ,,kalež“, „zato što je 
taj izraz narodu razumljiviji, kada se radi o tom da se izrazi pojam te svete misne posude“, uz 
dodatak kako je riječ ,,kalež“ upotrijebljena i kod prijevoda Biblije u izdanju ,,Stvamosti“. 385 
Unatoč tomu, list i u tome broju nastavlja s tom temom, objavljujući nekoliko dopisa čitatelja, 
čiji su prijedlozi po tom pitanju također bili podijeljeni. 386 No, već u idućemu broju list 
objavljuje kako prekida svaku daljnju polemiku o tome pitanju, unatoč činjenici da i dalje 
dobiva dopise na tu temu, jer je odluka BKJ o tome pitanju donesena, a svećenici su joj se 
„dužni pokoriti“, kao i svaki vjernik, „makar nije dužan da odbaci razloge koji govore za 
'čašu'“. 387 Premda je završio s polemikom na svojim stranicama, list ipak i dalje izvješćuje o 
osporavanjima te odluke BKJ, pa tako primjerice prenosi „žaljenje što se Biskupska 
konferencija, u prijevodu novih anafora, odlučila za riječ ’kalež' umjesto ’čaša'“ koju su izrazili 
riječki svećenici okupljeni na teološko-pastoralnom tjednu u tome gradu, te su izrazili i nadu 
„da će riječ 'čaša' opet naći svoje mjesto barem u konačnoj redakciji hrvatskog prijevoda 
misala“. 388 


1.2.2. Glas Koncila u promociji tzv. „koncilskog duha“, odn. crkvene obnove u duhu 
Koncila 


Kako sam već napomenuo, uredništvo Glasa Koncila nedvosmisleno se stavilo u službu 
provedbe crkvene obnove u duhu Drugog vatikanskog koncila. 


384 Još na temu: KALEŽ - ČAŠA. Uvozni razlozi - protiv hrvatske tradicije, u: Glas Koncila br. 12, 15. lipnja 
1969., str. 18. 

385 Usp. Saopćenje za štampu o plenarnom zasjedanju Biskupske Konferencije Jugoslavije, u: Glas Koncila br. 
13, 29. lipnja 1969., str. 2. 

386 Nastavak diskusije ,,Kalež čaša", u: Glas Koncila br. 13, 29. lipnja 1969., str. 16. 

387 Obustavlja se polemika ,,čaša-kcilež“. U pitanju je poslušnost, ne valjanost, u: Glas Koncila br. 14, 13. srpnja 
1969., str. 14. 

388 Teološko pastoralni tečaj za svećenike u Rijeci, u: Glas Koncila br. 15, 27. srpnja 1969., str. 7. 

Premda nije teološki list, niti je bio u prvome redu namijenjen teolozima, Glas Koncila 
ipak je, po shvaćanju i nekih njegovih istaknutih teologa suradnika, doprinio razvoju teološke 
misli u Crkvi u Hrvata u postkoncilskome vremenu. 

Teolog Tomislav Šagi-Bunić o tome ovako: 

Bilo bi neispravno ako ne bismo konstatirali daje kod nas, s ponovnim rascvatom religiozne štampe, nikla 
i teološka misao koja pokazuje stanovite značajke svježine i autentičnosti i sposobnosti da raste u svome 
vremenu i na svome tlu, ali je još daleko prerano da se pokušavaju praviti bilance. 389 


Kroz Glas Koncila domaća se publika, barem površno, mogla upoznati i s radom i 
djelom poznatih teologa u svijetu. Tako, primjerice, list prenosi razgovor s njemačkim 
teologom Karlom Rahnerom iz jednoga njemačkog časopisa na temu svećeničkog celibata 390 , 
a objavljuje i dva svoja intervjua s tim teologom 391 , članak o teologu Romanu Guardiniju u 
povodu njegove smrti 392 , kardinalu Augustinu Bei 393 , Thomasu Mertonu 394 , pa čak i kraći 
prikaz života i djela protestantskog teologa Karla Bartha . 395 

No, svoj pravi doprinos promociji ideja i zahtjeva s Drugog vatikanskog koncila list je 
ipak dao na svoj, novinarski/infonnativni, način. 

Među ostalim, činio je to informirajući o konciIskim raspravama koje su tih godina 
priređivane diljem zemlje. Tako, primjerice, javlja o osnivanju koncilske tribine „Koncilska 
misao “ 396 te najavljuje i izvješćuje sa svih predavanja održanih u sklopu te tribine. Isto tako, 
list je popratio i pokretanje tribine studenata Katoličkog bogoslovnog fakulteta u Zagrebu 
posvećene promociji koncilskih ideja . 397 Na sličan način izvješćuje s predavanja koja su o 
provedbi smjernica Drugog vatikanskog koncila održali istaknuti vjernici laici u šibenskoj 


389 Tomislav ŠAGI-BUNIĆ, Prekretnica ili kriza teologije (4), u: Glas Koncila, br. 3, 28. siječnja 1968, str. 3. 

390 Jedan razgovor o pitanju svećeničkog beženstva (celibata), u: Glas Koncila, br. 19, 22 rujna 1968., str. 6. 

391 Marko ORŠOLIĆ, Duh a ne slovo II. vatikanskog koncila, u: Glas Koncila, br. 5, 5. ožujka 1971., str. 8-9; 
Razgovarali smo s teologom Karlom Rahnerom. Raskola u Crkvi neće biti. Crkva se osipa, u: Glas Koncila, br. 
18, 10. rujna 1972., str. 8. 

392 Mijo ŠKVORC, Umro Romano Guardini mislilac kršćanske egzistencije, u: Glas Koncila, br. 21, 20. 
listopada 1968., str. 11. 

393 T.T. [Smiljana RENDIĆ], Umro „ kardinal ekumenizma “, u: Glas Koncila, br. 24, 1. prosinca 1968., str. 1, 3. 

394 p']’ [Smiljana RENDIĆ], Tragična smrt Thomasa Mertona velikog pjesnika, obraćenika, trapista, u: Glas 
Koncila, br. 25-26, prosinac 1968., str. 6. 

395 Umro Karl Barth, u: Glas Koncila, br. 1, 12. siječnja 1969., str. 6. 

396 ,,Koncilska misao", u: Glas Koncila, br. 18, 19. rujna 1965., str 14. 

397 [Luka] DEP[OLO], Zagrebački bogoslovi osnovali Koncilsku tribinu, u: Glas Koncila, br. 3, 6. veljače 1966., 
str. 6. 

katedrali u proljeće 1967. 398 , kao i s nagovora koje su, na temu koncilske Konstitucije 
„Gaudium et spes“, kroz jedan tjedan na večernjim misnim slavljima održali riječki studenti. 399 


I.2.2.I. Zalaganje za aktivniju ulogu laika i žena u Crkvi 


List je promovirao potrebu veće uključenosti laika u crkveni život, posve u skladu sa 
zaključcima Koncila. Tako, primjerice, tumačeći Konstituciju o Crkvi, teolog Šagi-Bunić ističe 
kako „prema svojem znanju, stručnosti ili odlikama koje posjeduju, laici imaju pravo da 
pastirima izraze svoje mišljenje o stvarima koje se tiču općeg dobra Crkve. Konstitucija ističe 
da će laici kadšto imati upravo dužnost da svojim pastirima reknu što bi trebalo izvršiti ili 
poduzeti ili izmijeniti i slično, na korist cijele Crkve [...] Ipak to iznošenje svoga mišljenja i 
svojih prijedloga mora svagda biti u istinoljubivosti, hrabrosti i razboritosti, s poštovanjem i 
ljubavlju prema pastirima 44 . 400 

No, i prije negoli je Koncil bilo što u tome smislu zaključio, list već u svom drugom 
broju 1963. javlja kako, za razliku od prvog zasjedanja, na kojemu je bio samo jedan laik, u 
nastavku zasjedanja sudjeluje njih čak 12, donoseći i njihova imena. 401 Pritom najavljuje i 
mogućnost da će i žene biti pozvane među promatrače, a kasnije potvrđuje tu mogućnost 402 , te 
javlja kako se ona i ostvarila. 403 

„Podgrijavajući 44 očekivanje da bi i žene u budućnosti mogle imati istaknutiju ulogu u 
životu Crkve, list, prenoseći članak iz francuskoga kršćanskog tjednika Temoignage Chretien, 
objavljuje i brojne kritičke glasove francuskih laika o Koncilu. Tako, primjerice, stav novinarke 
Marcelle Auclair prema kojemu „žene kao da osjećaju da Sabor na njih gleda jednim okom [...] 
Njihovi problemi jedva da se i čuju. Napose mlađe: žele da se jasnije postave i riješe načela o 
bračnom životu i moralu. Možda saborski Oci - neoženjeni! - teško shvaćaju žene i njihove 
nevolje, misli Auclairova. Koliko i među kršćanima smatraju ženu samo vrećom grijeha! 44 . 404 


398 Šibenik: Po prvi put kod nas: žena na propovjedaonici, u: Glas Koncila, br. 8, 16. travnja 1967., str. 6. 

399 Novost koja mnogo obećava. Rijeka: propovijedi mladih laika u: Glas Koncila br. 11,1. lipnja 1969., str. 9. 

400 Tomislav ŠAGI-BUNIĆ, 1 laici vrše spasiteljsko poslanje Crkve , u: Glas Koncila, br. 14, 25. srpnja 1965., str. 

3. 

401 Usp. Svjetovnjaci na drugom dijelu Koncila, u: Glas Koncila, br. 2, 20. listopada 1963., str. 10. 

402 1 žene na III. zasjedanju koncila, u: Glas Koncila, br. 18, 13. rujna 1964., str. 3. 

403 Žene na Koncilu, u: Glas Koncila, br. 20, 11. listopada 1964., str. 2. 

404 „Koncil" uz Koncil. Laici koncilskim očima, u: Glas Koncila, br. 4, 23. veljače 1964., str. 3. 

U tome smislu list, kasnije, prenosi vijest o odluci francuskih biskupa, koja je odobrena 
i od Svete Stolice, prema kojoj i žene mogu vršiti službu čitača i voditelja liturgijskog 

• 405 

pjevanja. 

Prenio je i vijesti o imenovanju prve žene redovitom profesoricom teologije na jednoj 
Visokoj školi u Njemačkoj 406 , imenovanju prvih žena naučiteljica Crkve, sv. Katarine Sijenske 
i sv. Terezije Avilske 407 , prvim ženama koje su zaposlene u Državnome tajništvu Svete 
Stolice 408 , te dopuštenjima pojedinih mjesnih Crkvi u SAD-u i Italiji redovnicama, pa i 
laikinjama, da dijele pričest 409 , pa čak i o imenovanju jedne žene za župnicu u Brazilu, premda 
nije ređena za svećenika. 410 

Te su poruke nailazile i na interes čitateljica Glasa Koncila koje su se listu javljale s 
pitanjima o stavovima Crkve prema ženama te mogućnostima da se „mjesto žene u Crkvi“ 
promijeni, pa čak i da žene postanu svećenice Katoličke Crkve. U svojim odgovorima list je 
priznavao kako je odnos prema ženama „kao nižem biću“, pa i u Crkvi, u prošlosti, pa „još i 
danas“, znao biti neprimjeren, ali da Crkva priznaje jednakost u dostojanstvu između muškarca 
i žene: 

Žena može biti i filozof i teolog. 1 ima teologa koji misle da nema nekog unutarnjeg razloga protiv toga 
da bi žena mogla biti svećenik, nego da su njezinu ..nesposobnost" uvjetovali gore spomenuti razlozi iz 
starine. Drugo je pitanje je li ovom času uputno da ona to bude. 411 


List je i u drugim prigodama povremeno, najčešće kroz stručne odgovore na upite 
čitatelj (ic)a, zagovarao ravnopravnost muškaraca i žena u Crkvi, odnosno borio se protiv 
uvjerenja da je žena „manje vrijedna“, a osobito protiv navodno vjerskih razloga za takva 

• 412 

uvjerenja. 


405 Francuska: Žene mogu čitati poslanicu, u: Glas Koncila, br. 6, 10. ožujka 1968., str. 3. 

406 Žena predaje teologiju, u: Glas Koncila, br. 4, 22. veljače 1970., str. 6. 

407 Prve žene crkveni naučitelji, u: Glas Koncila, br. 5, 8. ožujka 1970., str. 2; Bonaventura DUDA, Pive žene 
proglašene naučiteljicama Crkve, u: Glas Koncila, br. 21, 25. listopada 1970., str. 9. 

408 Žene u središnjim vatikanskim uredima, u: Glas Koncila, br. 5, 8. ožujka 1970., str. 2. 

409 1 žene dijele pričest, u: Glas Koncila, br. 5, 8. ožujka 1970., str. 2. 

410 Ana je pravi župnik, u: Glas Koncila, br. 6, 19. ožujka 1972., str. 20. 

411 Usp. Žena - niže biće?, u: Glas Koncila, br. 22, 8. studenoga 1970., str. 13. 

412 Usp. B.[onaventura] DUDA, Žena - nepravda koju Bog ne prihvaća, u: Glas Koncila, br. 4, 20. veljače 1972., 
str. 19. 

Što se pak tiče laika općenito, i potrebi njihove veće uključenosti u život Crkve, list 
prenosi korizmenu poslanicu nadbiskupa Šepera posvećenu ulozi laika u Crkvi, pri čemu ističe: 

Nadbiskup ističe kako „već dosta dugo mnogi katolici imaju prilično blijedu svijest o tome da su zapravo 
oni Crkva“. Otud onda krivo shvaćanje „kao da stvar Crkve nije njihova stvar, kao da Crkva pripada 
svećenstvu ili Crkva naprosto jest svećenstvo 11 . Osnovni je, dakle, cilj poslanice da svi kršteni ljudi 
postanu svjesni da su oni Crkva, da se Crkva tiče svakoga kršćanina, jer svaki u njoj ima nešto da izvrši 
što se bez njega ne može zbiti. 413 


Kasnije, kad je uspostavljen Odbor za apostolat laika BKJ, u kojemu su bili nadbiskup 
Smiljan Čekada te biskupi Franjo Kuharić i Josip Arnerić, list donosi razgovor sa šibenskim 
biskupom Arnerićem posvećen provedbi koncilskih zaključaka o laicima u Crkvi u Hrvata, pri 
čemu je osobito istaknuto to da se u Jugoslaviji neće pokretati nikakve nove laičke organizacije, 
nego će se laici nastojati uključiti u sve aktivnosti Crkve za koje nije nužan svećenički red. 414 

List je promovirao i teološku fonnaciju laika. Tako već u proljeće 1964., znatno prije 
nego su se u Hrvatskoj počeli pojavljivati instituti za teološku kulturu laika, donosi članak o 
teološkim tečajevima za svjetovnjake i dopisnim školama teologije u europskim zemljama 415 
Također je prenio vijest o prvom govoru kojega je jedan laik (Šibe Zaninović) u Hrvatskoj 
držao s propovjedaonice, prigodom priprave za obilježavanje 900. obljetnice u šibenskoj 
katedrali. 416 


I.2.2.2. Uključivanje mladih u komunikaciju i život Crkve 


Premda se u samome početku nije posebno obraćao mladima 417 , list je vrlo brzo uočio 
veliki potencijal koji leži u tome dijelu ,,publike“ ali, kako se čini, i važnost poticanja snažnijeg 


413 Položaj i zadaci laika u Crkvi. Korizmena poslanica zagrebačkog nadbiskupa, u: Glas Koncila , br. 5, 8. 
ožujka 1964., str. 2; Korizmena poslanica potom je objavljena i u cijelosti: Položaj i zadaci laika u Crkvi, u: 

Glas Koncila, br. 6, 29. ožujka 1964., str. 7; br. 7, 12. travnja 1965., str. 4; br. 8, 26. travnja 1964., str. 5; br. 9, 

10. svibnja 1964., str. 5; br. 10, 24. svibnja 1964., str. 5-6. 

414 Usp. Razgovarali smo s biskupom šibenskim Josipom Arnerićem, članom odbora za apostolat laika Biskupske 
konferencije Jugoslavije. Suradnja laika sa svećenicima, u: Glas Koncila, br. 4, 11. veljače 1968, str. 3. 

415 Svakome treba teologija. Teološki tečajevi za svjetovnjake, u: Glas Koncila, br. 6, 29. ožujka 1964., str. 7. 

416 Po prvi put u Hrvatskoj svjetovnjak na propovjedaonici, u: Glas Koncila, br. 15, 31. srpnja 1966., str. 6. 

417 U ovome se radu neću baviti obraćanjem Glasa Koncila djeci. Naime, premda je već od br. 2 od 24. siječnja 
1965. godine list uveo zasebnu rubriku „Vama, djeco 11 , ona već od ožujka 1966. godine prerasta u zaseban list za 
mlade Mali koncil. 

uključivanja mladih u život Crkve kao sastavni dio obnove Crkve u duhu Drugog vatikanskog 
koncila. 


Prvi veći članak o problemima i razmišljanjima mladih donesen je u lipnju 1964., i to 
na temelju članka iz francuskoga lista Pariš Match, koji se temeljio na sociološkim 
istraživanjima stavova mladih o moralnim i obiteljskim temama. 418 

U nekoliko navrata tijekom 1965. godine list svojim člancima tematizira probleme 
mladih, uglavnom razbijajući predrasude o „raskalašenoj“ i za vjeru nezainteresiranoj mladeži. 
Tako je, primjerice, Živko Kustić za svog boravka u Bosni, osim reportaža iz Travnika i Zenice, 
,,u jednom gradu Bosne“ napravio i intervju sa skupinom mladih koje je zatekao u crkvi o tome 
kako oni doživljavaju svoju vjeru i što oni očekuju od Crkve u budućnosti. 419 

No, vremenom su se uredništvu sa svojim pitanjima, uglavnom moralne prirode i 
povezane sa seksualnošću, sve više javljali i mlađi čitatelji, čije je dopise Glas Koncila 
povremeno objavljivao u rubrici „Naši razgovori“, zajedno s odgovorima svojih suradnika. 

Iz jednoga takvog dopisa jedne djevojke, Janje, koju je list objavio početkom rujna 
1965. 420 , zbog interesa kojega je to pismo polučilo list je u nekoliko idućih brojeva unutar 
spomenute rubrike pokrenuo svojevrsnu podrubriku - „Ima li ozbiljnih mladića (i djevojaka)?“ 
- u kojoj je objavljivao stavove mladih čitatelja i čitateljica uglavnom povezanih s pitanjem 
predbračne čistoće i spolnoga morala. Naposljetku je, počev od broja 21, od 31. listopada 1965., 
ta podrubrika postala novom rubrikom „Mladi i njihovi problemi“. 

Osim odgovora na brojna pitanja mladih i njihova razmišljanja, list je u toj rubrici 
povremeno polemizirao i s tezama koje je nalazio u društvenome tisku. Tako, primjerice, u 
travnju 1967. u toj rubrici biva objavljena i kritika nekih stavova dr. Marijana Košičeka 
objavljenih u Vjesniku (23. travnja 1967.), u kojima se on otvoreno zauzeo za tzv. „brak na 
pokus“, odnosno preporučio mladima da otvoreno stupaju u seksualne odnose sa svojim 
partnerima prije braka, kako bi se „potpuno upoznali“. List kritizira taj stav i to pozivajući se 
na „marksističkog pisca Ericha Fromma“ i njegovo djelo Umijeće ljubavi, te se Košičekovi 
savjeti odbacuju kao „već preživjela shvaćanja o braku i ljubavi koja su se razvila u 
dehumaniziranom i komercijaliziranom industrijskom društvu na Zapadu, u tzv. 'civilizaciji 


418 M|ijo ŠKOVRC], Za 20 godina oni će vladati svijetom, u: Glas Koncila, br. 11, 7. lipnja 1964., str. 8; br. 12, 
21. lipnja 1964., str. 3-4: br. 14, 19. srpnja 1964., str. 3-5; br. 16, 16. kolovoza 1964., str. 5, 10. 

419 AK [Živko KUSTIĆ], Mladež koja zna zašto živi, u: Glas Koncila, br. 12, 27. lipnja 1965., str. 7. 

420 Ima li ozbiljnih mladića?, u: Glas Koncila, br. 17, 5. rujna 1965., str. 11. 

potrošnje'“. 421 Na temu istupa Marijana Košičeka, list je kasnije donio i pismo jedne čitateljice, 
„prof. F.“, u kojemu ona listu predlaže da s njime napravi intervju, u kojemu bi ga se upozorilo 
na „netočnost i društvenu opasnost njegovih napisa“ te da se prenesu i „mišljenja kojeg 
katoličkog liječnika o tim i takvim problemima 44 . 422 

Umjesto razgovora s nekim katoličkim liječnikom, list ubrzo prenosi dio članka iz 
„svjetovne 44 Arene , koji je upozorio na opasnosti spolnih odnosa prije braka i neodgovorno 
prepuštanje mladih spolnim nagonima. 

Pitanjem seksualnog odgoja list se, kroz kompilaciju stavova koje je u NIN -u objavio, 
kako ga list predstavlja, „najpoznatiji seksolog u Jugoslaviji 44 Aleksandar Kostić, bavio i 
sredinom 1970. godine. 424 U tome se članku ističu Kostićevi stavovi kojima se on protivi 
brzopletom uvođenju obvezatnog seksualnog odgoja u škole, sve dok se taj predmet cjelovito 
ne osmisli i pažljivo pripremi, kako od njega ni bi bilo više štete nego koristi. „Zar nije čudno 
zahtevati da se seksualno vaspitanje što pre uvede u sve naše škole kao obavezan predmet, a 
nemati još jasnu predstavu što to vaspitanje treba da obuhvati, da li se srne izuzimati iz opšteg 
vaspitanja, niti ko treba da ga izvodi, ni kako to treba da se čini 44 , pita se Kostić i dodaje kako 
je čovjek kao cjelina, „celokupnom svojom vidljivom i nevidljivom telesnom i duševnom 
organizacijom 44 seksualno biće, pa onda i seksualni odgoj mora biti cjelovito, uključujući i ono 
„što je u čoveku, van genitalnih organa 44 . Taj se stručnjak požalio i na zanemarivanje odgojne 
uloge kod tzv. „seksualnog obrazovanja 44 koje se kod nas predlaže i uvelike provodi. 
Analizirajući pak suvremene prilike, Kostić na kraju članka nije bio optimističan, te je najavio 
kako „ćelom našem društvu u ovom trenutku predstoji beskompromisna bitka s poplavom 
pornografije, s pokušajem obezvređivanja svake pristojnosti, s nasiljem nad zdravim smislom i 
moralom 44 . 

Taj je razgovor naišao i na reakcije čitatelja, pa list tako objavljuje dopis s konkretnim 
prijedlozima o tome kako bi trebalo ustrojiti seksualni odgoj u školama, koje je poslao jedan 
zagrebački liječnik pedijatar. 425 Jedan je pak čitatelj Glasa Koncila zatražio od Crkve da od 
države zatraži zakonsku zabranu pornografije, na što mu list odgovara kako to „nije posao 


421 Nezrelima ni „pokus" ne pomaže, u: Glas Koncila , br. 9, 30. travnja 1967., str. 12. 

422 PROF. F, Još o savjetima dr. Marijana Košičeka, u: Glas Koncila, br. 11, 28. svibnja 1967., str. 14. 

423 Nagon se ne brine za sreću dvoje ljudi, u: Glas Koncila, br. 15, 23. srpnja 1967., str. 14. 

424 Ž.[ivko] K.[USTIĆ], Seksualni odgoj na sklisku putu, u: Glas Koncila, br. 16, 9. kolovoza 1970., str. 6-7; U 
uvodu članka ističe se kako je Kostić zamoljen za intervju listu, ali ih je on uputio da se, umjesto posebnog 
intervjua, sami posluže njegovim člancima objavljenima u beogradskom NIN-u. 

425 Usp. Ante BIJELIO, Seksualni odgoj, u: Glas Koncila, br. 17., 30. kolovoza 1970., str. 15. 

Crkve“ te kako bi bilo „sasvim nezgodno da Crkva poziva u pomoć državnu vlast kako bi u 
društvenoj javnosti nametnula svoja shvaćanja“. 426 

Nakon što se zagrebački Vjesnik (16. kolovoza 1970.) osvrnuo na stavove Aleksandra 
Kostića, kao i na činjenicu da se „Glas Koncila s tim mišljenjem složio“, autor toga članka 
(„Kako da im objasnimo one stvari“) Damir Mikulčić zamjerio je Glasu Koncila što „ignorira 
rad i napore zagrebačkih stručnjaka 14 , koji također pripremaju program seksualnog odgoja u 
školama. Možda i zbog tog prigovora, Glas Koncila objavljuje razgovor s voditeljem stručne 
skupine Marijanom Košičekom u kojem je on predstavio načela toga programa, ali u kojem je 
došlo do izražaja i barem djelomično neslaganje autora toga intervjua s nekim Košičekovim 
postavkama. 427 No, složili su se barem oko toga da je o seksualnome odgoju potrebno 
uspostaviti širi dijalog, u kojem bi sudjelovali i predstavnici roditelja i vjerskih zajednica, a list 
je na kraju intervjua pozvao roditelje da se o tome pitanju temeljito informiraju. 

Da se rubrika „Mladi i njihovi problemi 44 vremenom toliko razvila, da je svojom 
orijentacijom i zasmetala nekim starijim čitateljima, svjedoči pismo koje je „Juraj M. iz 
Osijeka 44 uputio odgovornom uredniku Glasa Koncila, biskupu Franju Kuhariću, a list ga u 
skraćenom obliku objavljuje u prosincu 1966. Bit te kritike mogla bi se sažeti njegovom 
konstatacijom da bi list trebao pripaziti da svojim previše pozitivnim pristupom prema mladima 
ne klizne u svojevrsni „kult mladih 44 , odnosno da se mladima ne dadne veći značaj negoli ga 
oni stvarno imaju i trebaju imati. List na tu kritiku odgovara na način da nipošto ne želi umanjiti 
značaj starijih u odgoju mladih, ali i da mu nije cilj „da se poslušnošću starijima i slijepim 
povjerenjem u životnu orijentaciju roditelja sačuvaju za Crkvu samo djeca dobrih katoličkih 
roditelja. Želimo kritički stav suvremene mladeži, njezinu neutaživu želju da sazna istinu, 
upotrijebiti da joj pokažemo Krista i da ona pođe za njim 44 . 42 8 

U „potragu 44 za mladima i njihovim stavovima, list je povremeno zalazio i na mjesta na 
kojima su se mladi okupljali, pa je tako o vjerskim pitanjima razgovarao s mladima i u poznatim 


426 Ante BABIĆ, Zašto ne pozivamo u pomoć državnu vlast?, u: Glas Koncila, br. 18, 13. rujna 1970., str. 19. 

427 Usp. Zivko KUSTIC, Mijo GABRIĆ, Razgovor s drom Marijanom Košičekom. Kako će osnovne škole u 
Hrvatskoj pripremati djecu za ljubav i brak?, u: Glas Koncila, br. 18, 13. rujna 1970., str. 8-9. 

428 Opasnost od „kulta mladih “, u: Glas Koncila, br. 24, 4. prosinca 1966., str. 8-9. 

okupljalištima mladih u Zagrebu: klubovima ,,Jabuka“ 429 i „Lapidarij“ 430 , studentskom domu 
„na Savi“ 431 te s mladima okupljenima oko Meštrovićeva „Zdenca života“. 432 

A nakon što je list u toj rubrici počeo objavljivati i stavove mladih koji nisu vjernici 433 , 
koji su iznosili razloge zbog kojih nisu vjernici, pa i iskazivali svoje predrasude o kršćanstvu, 
to je očito naišlo na reakcije čitatelja 434 , pa list ima potrebu i u jednome komentaru iznijeti 
razloge zbog kojih to čini. Koristeći sliku Crkve kao ,,kvasca“, autor komentara ističe. 

Samo onaj tko se više uopće ne bi nadao daje moguće tim kvascem zamijesiti u današnjem svijetu pravo 
Isusovo tijesto, ljutio bi se što ljudi iz Crkve otvorenim očima proučavaju kakvo je brašno taj sadašnji 
svijet. Eto zbog čega razgovaramo i s mladima koji ne vjeruju, odnosno kojih se pojmovi o vjeri nekako 
ne slažu s našim priželjkivanjima i mjerilima. Takvi su većina. A Crkva sigurno nije poslana samo malom 
dijelu izabranih, dobro odgojenih, prirodno sklonih kreposti. Srećom, čim se upustimo u razgovor s 
takvim mladim ljudima, vidimo da se ispod velike mjere rezignacije i gotovo očaja s obzirom na 
duhovnost krije neugasiva težnja da „čovjek preraste samoga sebe“, da se čak krije i neugušena svijest da 
se taj pothvat mora provesti nekako u vezi s Isusom Kristom, nekako na temeljima onoga najboljega što 
su nam namrla stoljeća kršćanstva. Treba imati hrabrosti upustiti se u rizik takvih traženja, da se doživi 
radost tako pronađene realne nade. Zaustaviti se ili se sablazniti na jednoj ili drugoj rečenici koja 'vrijeđa 
pobožne uši' značilo bi nadati se manje od njih, koji priznaju da su na rubu očaja. Preskakati ili ublažavati 
takve njihove rečenice značilo bi krivotvoriti situaciju. Progutati te veće ili manje ,,šokove“ da bi se ispod 
svega osjetilo disanje duše koja je „naturaliter christiana“ [po prirodi kršćanska] - to je rizik u koji se 
svjesno upuštamo. 435 


Osim brojnih odgovora na svakodnevne dvojbe mladih u življenju vjere, list je 
promovirao i molitvene i vjeronaučne skupine u kojima su se, osobito na području grada 
Zagreba, mladi okupljali. Tako, primjerice, u jednome broju iz 1967., na upit jednoga mladića, 
nabraja sva poznatija mjesta u Zagrebu u kojima se odvijao studentski vjeronauk 436 , kasnije 
povremeno izvješćuje i o posebnim vjeronaučnim skupinama, osobito na području grada 


429 Što mladi u klubu ,, Jabuka “ misle o religiji. Razgovor o nepoznatom, u: Glas Koncila, br. 11, 26. svibnja 
1968., str. 11. 

430 Mijo GABRIC, Susret s mladima u „ diskaču “ u: Glas Koncila, br. 21, 17. listopada 1971., str. 13. 

431 Mijo GABRIC, Pogled studenata iz Crkve i u Crkvu, u: Glas Koncila, br. 22, 31. listopada 1971., str. 15. 

432 Mijo GABRIC, Družba na Zdencu života, u: Glas Koncila, br. 16, 6. kolovoza 1972., str. 17. 

433 Usp. Z.[ivko] KUSTIC, M.[ijo] GABRIC, Razgovor s gimnazijalkama. Tri gimnazijalke za našim okruglim 
stolom, u: Glas Koncila, br. 8, 16. travnja 1972., str. 15-16. 

434 Usp. „Kako ih nije sram!“, u: Glas Koncila, br. 8, 16. travnja 1972., str. 19. 

435 Zašto razgovaramo s mladima koji nisu vjernici, u: Glas Koncila, br. 11, 28. svibnja 1972., str. 2. 

436 Izgubio sam vjeru u nevjeru, br. 5, 5. ožujka 1967., str. 12. 

Zagreba 437 , ali i drugdje 438 , pa čak i sam, u svome uredništvu, povremeno okuplja skupine 
studenata, polaznike vjeronauka, kako bi izravno prikupio i s čitateljima podijelio njihova 
iskustva i očekivanja od studentskoga vjeronauka. 439 

Da su pojedine svjetovne novine, a sasvim izvjesno i neki vladajući forumi, to 
doživljavale i kao opasnost političkog organiziranja vjernika laika, doznajemo iz pitanja koje 
je Glas Koncila postavio kardinalu Šeperu u razgovoru koji je s njim vodio za Božić 1967. 
godine 440 , a nešto kasnije i to da su ,,problemu“ okupljanja katoličke omladine neki, poput 
Studentskoga lista (8. travnja 1969.), pokušali tako pristupiti da ga jednostavno negiraju 
tvrdnjom kako „katoličke mladeži u Zagrebu zapravo i nema“. 441 


I.2.2.3. Glas Koncila kao poticatelj „buntovništva mladih“ u Hrvatskoj? 


Premda to vjerojatno nije bila nakana lista, neki su u načinu na koji je on izvješćivao o 
nekim sukobima mladih ,,osporavatelja“ (,,kontestatora“) i crkvene hijerarhije u zapadnim 
zemljama, o čemu ću u radu više reći nešto kasnije, mogli vidjeti i ohrabrenje mladima na slične 
istupe u Hrvatskoj i Jugoslaviji. Primjerice, kad je skupina mladih ,,osporavatelja“ upala na 
zasjedanje Francuske biskupske konferencije u svibnju 1968., list o tome događaju izvješćuje 
prenoseći čak i tekst letka kojega su mladi tamo pročitali, a koji je prepun optužbi na račun 
biskupa koje se nazivalo skupštinom „velikih svećenika, književnika i farizeja, koja 
monopolizira Evanđelje i ravna svećeničku kastu“ i koji, umjesto ljudima, ,,služ[it]e samo 
bogate i moćne“. 442 

A kad se su, nekoliko godina kasnije, u ,,sporna“ pitanja u Crkvi u Hrvatskoj i 
Jugoslaviji otvoreno uključili i mladi, potpisavši „Deklaraciju o položaju mladih u Crkvi“ koju 


437 Tako, primjerice, o vjeronauku kojega je u crkvi Marka Križevčanina predvodio dr. Ivan Golub, u: Vjeronauk 
za mlade intelektualce: Razgovor nad otvorenom Biblijom, u: Glas Koncila, br. 21, 22. listopada 1967., str. 7. 

438 Usp. Aktivnost pulske mladeži, u: Glas Koncila, br. 25-26, Božić 1967., str. 11; Ž[ivko] K[USTIĆ], Susret s 
mladima u Banjaluci. Sve o ljubavi i sve o patnji. U biskupovoj školi za život, u: Glas Koncila, br. 8, 14. travnja 
1968., str. 13. 

439 Usp. Sto studenti traže na vjeronauku?, u: Glas Koncila, br. 21, 20. listopada 1968., str. 8-9. 

440 Jedno od novinarskih pitanja bilo je formulirano ovako: ,,U posljednje vrijeme neke novine, osobito u 
Beogradu, upozoravaju javnost na opasnost organiziranja katoličkih laika. I u zagrebačkim novinama bilo je 
pokušaja da se studentski vjeronauk prikaže kao neka organizacija koja bi bila izvan granica zakona' 1 , Usp. 
Razgovarali smo s nadbiskupom zagrebačkim, kardinalom drom Franjom Seperom. ,,Mi ne idemo ni za kakvim 
političkim katolicizmom “, u: Glas Koncila, br. 25-26, Božić 1967., str. 4. 

441 DON JURE [Živko KUSTIĆ], „Jadna majka Hrvatska“, u: Glas Koncila, br. 8., 20. travnja 1969., str. 13. 

442 Svećenici na biskupskoj konferenciji, u: Glas Koncila, br. 12, 15. lipnja 1969., str. 7. 

je sastavilo šest studenata, članova Vijeća Instituta za teološku kulturu laika u Zagrebu, list 
javlja o toj Deklaraciji 443 , prenoseći dio njenog sadržaja. U njoj se mladi katolici žale kako su 
„uvijek na udaru“, te kako su „sve inicijative, ako su nepredviđene, nepoželjne, a sve službe u 
Crkvi rezervirane za kler i hijerarhiju, dok se ostali 'vjerni puk' tretira kao pasivna potrošačka 
masa“. U pojedinim slučajevima koji su u to vrijeme bili aktualni, odnosno u postupcima 
nositelja crkvene vlasti prema pojedinim akterima tih crkvenih slučajeva, potpisnici Deklaracije 
vide „grubu nehumanost i kršenje zakonitosti u okvirima Crkve“, te pozivaju na „sastanak 
mladih katolika“ koji bi raspravljao o tim temama. Deklaraciju je, po tvrdnjama Glasa Koncila, 
potpisalo oko 500 zagrebačkih studenata, a dostavljena je i predsjedniku BKJ nadbiskupu Franji 
Kuhariću te pročitana u nekim zagrebačkim crkvama nakon misa. 

Kasnije list prenosi i dio rasprave koju su autori Deklaracije imali na okruglome stolu 
13. ožujka 1971., nakon što su primlj eni na Vij eću za katehizaciju BKJ 444 , te izvj ešćuj e sa Zbora 
mladih katolika grada Zagreba, prenoseći na trenutke burnu atmosferu, ali i ističući izostanak 
bilo kakvih zaključaka s toga skupa 445 , na kojem su sudjelovali i pomoćni zagrebački biskup 
Josip Salač te nadbiskupski delegat za katehizaciju, i ravnatelj Glasa Koncila, Josip Ladika. 

U to vrijeme list javlja i o prosvjedu pedesetak srednjoškolaca koji su se okupljali na 
vjeronauku u župi sv. Petra u Zagrebu koji su - nezadovoljni odnosom svog župnika prema 
njima i njihovom vjeroučitelju - došli tražiti posredovanje zagrebačkog pomoćnog biskupa Mije 
Škvorca. 446 Kasnije, kad je spor između župnika sjedne, te vjeroučitelja i vjeroučenika s druge 
strane uključivanjem nadbiskupa Kuharića ,,izglađen“, list o tome ne samo da javlja 447 , nego i 
tvrdi kako je do rješenja toga „slučaja“, kao i onoga u Rijeci, vezanog uz dominikanca Tihomira 
Zovka i Synaxis - o čemu će u ovome radu više biti riječi kasnije, u poglavlju u kojem ću 
prikazati odnos Glasa Koncila prema tzv. „slučajevima" u Crkvi u Hrvatskoj (IV.2.) -, „dobrim 
dijelom" došlo i „otvorenim pisanjem našeg tiska" jer, kako se dodaje u komentaru lista, „kad 
se bolna pitanja zataje i zataškaju, to je kao kad se opasna rana površno zamaže. Bolest se 
prikrije, ah ozdravljenja nema". 448 


443 ,,Deklaracija opoložaju mladih u Crkvi“, u: Glas Koncila, br. 4, 21. veljače 1971., str. 8. 

444 ,, Okrugli stol “ mladih. Sloboda za zrelost, u: Glas Koncila, br. 6, 21. ožujka 1971., str. 17. 

445 Usp. Prvi zbor mladih katolika Zagreba, u: Glas Koncila, br. 7, Uskrs 1971., str. 8. 

446 Mole posredovanje, u: Glas Koncila, br. 4, 21. veljače 1971., str. 8. 

447 Izglađen spor u zagrebačkoj župi Sv. Petra, u: Glas Koncila, br. 8, 18. travnja 1971., str. 8. 

448 Između bontona i vjere, u: Glas Koncila, br. 8, 18. travnja 1971., str. 2. 

U jeku rasprave o zahtjevima mladih u Crkvi, list preporuča knjigu „ Slučajevi“ stuclenata- 
vjemika u Crkvi u Hrvatskoj koju je, pod pseudonimom Janko Torbar, napisao Tomislav Šagi- 
Bunić, te objavljuje i narudžbenicu kako biju čitatelji što lakše nabavili. 449 


1.3. Glas Koncila u ,,procjepu“ između tzv. ,,progresista“ i ,,konzervativaca“ 


Ne ulazeći dublje u uzroke i pojavnosti jednih i drugih, ovdje ću ipak, makar i površno, 
pokušati definirati pojmove navedene u naslovu ovoga podpoglavlja. 

„Na valu“ Drugog vatikanskog koncila, osobito na Zapadu, pojavili su se i teolozi, pa i 
pojedini biskupi i kardinali, koji su smatrali kako Koncil nije iskoristio sav potrebni reformski 
potencijal, te kako je crkvenim reformama trebalo otići i puno dalje negoli se to na Koncilu i 
nakon njega dogodilo. U Hrvatskoj su takvi, u pojedinim crkvenim krugovima, smatrani i 
nazivani ,,progresistima“ (rjeđe i „naprednjacima 14 ). Nasuprot njih stajali su oni koji su bili 
protiv bilo kakve, ili barem protiv znatnije obnove Crkve, smatrajući ju nepotrebnom, štetnom 
i, u krajnju ruku, „sumnjivom 44 u smislu odustajanja od tradicionalnoga crkvenoga nauka. Među 
zagovarateljima crkvene obnove takvi su smatrani i nazivani „konzervativcima 44 odn. 
„tradic ionali stima 44 . 

Dakako, i jedna i druga struja pritom su doživjele i svoje krajnjosti: među 
„progresistima 44 one koji su počeli osporavati i neke priznate katoličke dogme i nauk, te 
osporavati priznatu ulogu autoriteta u Crkvi (za takve su u nas korišteni izrazi ,,osporavatelji“ 
ili „kontestatori 44 ), dok je među „konzervativcima 44 već i u vrijeme samoga Koncila, bilo onih 
koji su se protivili bilo kakvim promjenama u Crkvi, pa se čak i isključili iz punog zajedništva 
s Katoličkom Crkvom, među kojima su bili najpoznatiji tzv. lefebvreovci (po nadbiskupu 
Marcelu Lefebvreu), a u nas se za takve bio uvriježio izraz ,,integristi“. 

Unatoč svoje opredijeljenosti u korist provedbe obnove Crkve u duhu Drugog 
vatikanskog koncila, čime se pozicionirao bliže „progresistima 44 negoli „konzervativcima 44 (no, 
ipak ne među „kontestatore 44 premda je, kako ću kasnije iznijeti, bilo i takvih optužbi na njegov 
račun), list je ipak pokušavao prevladati sukob i pomiriti te dvije crkvene struje. 


449 Usp. „ Slučajevi “ stndenata-vjernika u Crkvi u Hrvatskoj , u: Glas Koncila, br. 7, Uskrs 1971., str. 14. 

U početku je to činio na način daje oštre podjele i nepomirljivosti između ,,progresista“ 
i „tradicionalista 44 nijekao, odnosno umanjivao. Tako, primjerice, u jednome komentaru iz 
studenoga 1965., list poručuje kako razlike između pojedinih crkvenih predstavnika, koje su 
dolazile do izražaja i na samome Koncilu, nipošto ne znače neku podjelu u Crkvi: 

Na kraju dolazimo do toga da ne samo [da] nema nikakvih stranaka u Katoličkoj Crkvi nego da čak ni 
između Crkve i drugih kršćana nema takvih sukoba kakvi postoje između političkih stranaka. Svi će 
biskupi ponosno i zadovoljno napustiti koncilsku dvoranu. Svaki je slobodno rekao što je mislio i svi 
mogu biti zadovoljni što su pridonijeli da se velika Kristova misao potpunije izrazi za ljude našega 
vremena i za buduća stoljeća. 450 


Protiv podjele Crkve na „progresivnu 44 i „konzervativnu 44 list se izjašnjavao i iz pera 
„don Jure 44 (Živka Kustića). On, primjerice, u jednome tekstu krajem 1967. ističe kako „mi 
nismo ni konzervativni ni napredni, nego da smo Crkva Božja u kojoj se, ako treba, možemo i 
posvaditi i pomiriti, i dogovoriti se i razići se, ali sve ostaje u familiji, i na kraju sve koristi toj 
familiji 44 . 451 

Nešto kasnije, kad je postalo jasno da su „progresisti 44 na Zapadu počeli nailaziti i na 
sve oštrije osude crkvenih autoriteta, pa i samoga Pape, list je ponešto promijenio pristup toj 
temi, ističući kako „progresističkih pretjerivanja 44 na Zapadu doduše ima, ali da ih nema i u 
Crkvi u hrvatskome narodu. Jednom će, tako, zaključiti kako se kod nas primjećuje „da se snage 
u samoj Crkvi polariziraju i uzajamno optužuju za stavove kojih zapravo nitko ne zastupa 44 . 45 2 
Zbog toga se autor toga prikaza zalaže da umjesto „lova na vještice 44 i „nezdrave polarizacije 
snaga, uzajamnog etiketiranja, koje najčešće postaje izvrtanje stavova 44 , poradi na uzajamnom 
povjerenju koje će „dovesti do prave koncilske obnove. 44 

Da u Crkvi kod nas, a pogotovo ne u Glasu Koncila uopće ne postoji opasnost 
„osporavateljstva 44 , barem ne onih ,,s lijeva 44 , list je poručio i u jednome komentaru iz druge 
polovice 1969. poručujući kako su kod nas „neupitni 44 i vjernost Papi, i pobožnost prema Mariji 
i iskustvo „križa 44 . No, dodaje, „treba iskreno pogledati u oči činjenici da ima još podosta onih 
koji, iz nepokretnosti i neshvaćanja, osporavaju provođenje koncilskih smjernica 44 , te se treba 


450 U Crkvi nema stranaka, u: Glas Koncila, br. 23, 28. studenoga 1965., str. 2. 

451 DON JURE [Živko KUSTIĆ], Evanđelje na Opatijskom festivalu, u: Glas Koncila, br. 22, 5. studenoga 
1967., str. 10. 

452 Z.[ivko] K.[USTIC], Jean Danielou: Osporavanje i svjedočenje. Prava knjiga u pravom trenutku u: Glas 
Koncila br. 11, 1. lipnja 1969., str. 15. 

bojati samo jednoga: „da ta struja toliko ne ojača da izazove reakciju lijevih skretanja, kao ’tuk 
na luk'“. 453 


A kad je Ivica Mlinovčić u Vjesniku ustvrdio kako u našoj zemlji jedva da ima 
„katoličkih osporavatelja“, te to uzeo za dokaz daje „koncilska obnova u Crkvi u Hrvatskoj i u 
cijeloj Jugoslaviji zapravo bojažljiva“, Glas Koncila u prigodnom komentaru ističe kako to što 
kod nas nema ,,osporavatelja“ poput onih na Zapadu, još uvijek ne znači da među nama ne rastu 
„sasvim neuvezeni problemi, koji nisu manje uzbudljivi od onih sa Zapada, a koji su to ozbiljniji 
što su izvornije naši“, ah oni još uvijek nisu u dovoljnoj mjeri izašli u javnost, nego „napetosti 
rastu“ a „namjesto dijaloga, koji bi vodio jasnoći među različitim grupama i shvaćanjima, vlada 
uzajamna nepovjerljiva šutnja koja rađa nerazumijevanje i prijeti eksplozijama". Komentator 
stoga predlaže otvaranje otvorenog unutarcrkvenog dijaloga o tim spornim pitanjima, a da na 
čelo koncilske obnove „stanu naši biskupi, da preuzmu sve napore, sve rizike i sve nade takva 
angažmana". Taj je komentar, inače, objavljen upravo u trenutku kad su na Visovcu članovi 
BKJ raspravljah i o „prvim, premda slabašnim, simptomima katoličkog osporavanja u našoj 
zemlji". 454 


U međuvremenu, list će pokušati zauzeti svojevrsnu „srednju liniju", suprotstavljajući 
se pretjerivanjima i s jedne i s druge strane, odn. osuđujući i „progresiste" i „konzervativce", 
ah se ipak zauzimajući za koncilsku obnovu. Tomislav Sagi-Bunić to će, jednom prilikom, 
sažeti ovako: 

U ovo pokoncilsko vrijeme, postoje u Crkvi opasnosti, postoje i hereze, ali ne postoje samo u jednom 
smjeru. Nisu one samo među onima koji su željni novih stvari već i među onima koji žele život zaustaviti, 
koji misle daje najbolje i najpobožnije ostati kod staroga, ništa ne misliti i nikud ne kretati da ne bismo 
pogriješili. Postoje ne samo „lijeva skretanja 11 , nego postoje i „desna skretanja 11 . Postoje i grijesi propusta, 
nemara, čekanja, oklijevanja, lijenosti, zadovoljstva samim sobom. Ne griješi samo onaj koji ne prouči 
dobro Koncila pa se zaleti i načini kakvu glupost, nego ne manje griješi i onaj koji jednako ne prouči 
Koncila i nikuda ne kreće, nego se samo vlada kao sudac svih koji su nešto pokušali i počeli. 455 


I u ovome stavu list će se poslužiti Papinim autoritetom, prenoseći njegove istupe u 
kojima je kritizirao svako pretjerivanje u crkvenim redovima. Tako će, primjerice, javljajući o 
Papinoj generalnoj audijenciji od 7. rujna 1966., Glas Koncila, prenoseći ocjene komentatora 


453 Opasnost od desnih „ osporavatelja u: Glas Koncila, br. 20, 12. listopada 1969., str. 2. 

454 Što ćemo s „katoličkim osporavanjima “?, u: Glas Koncila, br. 19, 27. rujna 1970., str. 2. 

455 Tomislav ŠAGI-BUNIC, Odgojiti svećenika za novi svijet, u: Glas Koncila, br. 15, 23. srpnja 1967., str. 3-4. 

toga govora, zaključiti kako je „Papa ovim govorom upozorio na pretjeranosti i previše 
'konzervativnih’ i previše 'progresivnih' elemenata u Crkvi. S 'konzervativne strane ponegdje se 
oštro kritiziraju i odluke Koncila i crkvena hijerarhija koja ih je počela provoditi u djelo; i te se 
kritike dižu u ime vjernosti crkvenoj tradiciji [...] Ne manje pretjeranosti ima i na 'progresivnoj' 
strani“ 456 , navodeći i pojedine primjere tih „pretjerivanja 14 s obiju strana. 

Slično i 1968., kad javlja o generalnoj audijenciji na kojoj je papa Pavao VI. ponovno 
kritizirao „i bezobzirni ’progresizam’ i kratkovidni ’integrizam’, to jest obje skrajnosti koje se 
osjećaju u koncilskom gibanju u Crkvi“ 457 , te kasnije iste godine kad Papa poručuje kako se 
zbog „određenih zastranjivanja i pretjerivanja nekih članova Crkve“ ipak neće odustati od 
provedbe zaključaka Drugog vatikanskog koncila i „novog koncilskog duha“. 458 

A kad je Papa na Veliki četvrtak 1969. upozorio kako u krilu Crkve ima i raskola i 
raskolnika, te kako je Crkva teško nagrizena „osporavanjem hijerarhijskog ustrojstva 44 , o čemu 
list izvješćuje 459 , ali u komentaru toga broja također i dodaje kako je, osim tih koji dovode u 
pitanje „osnovne vjerske istine 44 i preziru „autoritet zakonitog Učiteljstva 44 , Papa „više puta 
upozoravao kako su za Crkvu isto toliko, ako ne i više, opasni oni koji u ime tobožnjeg 
pravovjerja žele zakočiti svaku obnovu, koji žele Crkvu ostaviti zatvorenu u prastare vanjske 
oblike, do kraja je odvojiti od težnja i problema suvremenog čovjeka, pretvoriti je u muzej 44 . 460 

I opet, osim na samoga Papu, list se u više navrata pozivao i na druge crkvene autoritete 
u svijetu, kako bi osnažio svoju poruku o potrebi podjednakog odmaka i od „progresista 44 i od 
„konzervativaca 44 želi li se na pravi način promicati koncilsku obnovu Crkve. Tako, primjerice, 
javljajući o jednome istupu bečkog kardinala Franza Koniga u kojem on, analizirajući koncilsku 
obnovu Crkve i opasnosti koje pred njom stoje, prenosi: 

Postoje ,,jurišnici“, koji pod plaštem obnove ne teže samo za promjenom onoga stoje u Crkvi promjenjivo 
već u nekim zemljama napadaju i na nepromjenjivi sadržaj vjere. [...] Ali obnovu Crkve za kojom teži 
Vatikanski sabor mogu ugrožavati i takozvani „kočničari 11 . To su oni koji jednostavno ne žele uvidjeti da 
je Crkva organizam koji raste, a ne muzejski komad. Stoga, tko drži da se Crkva po nutarnjim 


456 Usp. Papa izražava žalost i zabrinutost zbog pretjeranosti i na „konzervativnoj “ i na „progresivnoj" strani u 
Crkvi, u: Glas Koncila, br. 19, 25. rujna 1966., str. 2. 

457 Ni bezobzirni „progresizam “ ni kratkovidni „ integrizam u: Glas Koncila, br. 10, 12. svibnja 1968., str. 2. 

458 Zastranjivanja i pretjerivanja neće odvratiti Crkvu od novog koncilskog duha, u: Glas Koncila, br. 20, 6. 
listopada 1968., str. 1-2. 

459 Dramatična pitanja o Crkvi, u: Glas Koncila, br. 8., 20. travnja 1969., str. 2. 

460 Papa Pavao se ne poriče, u: Glas Koncila, br. 8., 20. travnja 1969., str. 2. 

prilagođavanjima izmijenila u svojoj nauci i u svojoj biti, taj je uistinu još malo shvatio stoje Crkva, taj 
još nije prodro dublje od vanjske i historijske pojavnosti Crkve. 461 


Suprotstavljajući se „tradicionalistima 14 , koji su nijekali potrebu bilo kakvih promjena u 
Crkvi, jer bi one, kako su smatrali, bile suprotne tradicionalnome nauku Crkve, list je isticao 
tezu prema kojoj Drugi vatikanski koncil zapravo nije uvođenje „novotarija 44 , nego baš povratak 
na izvorne i, tijekom crkvene povijesti, zaboravljene prastare crkvene tradicije. Tako, 
primjerice, prenosi i vijest o govoru pape Pavla VI. članovima Rimske Kurije, u kojemu on 
ističe kako Koncil, premda je bio „velika novost 44 , ipak nije suprotan „našim autentičnim 
tradicijama 44 jer je u mnogočemu bio „samo povratak na izvore, obnova izvornih oblika 
bogoštovlja, mišljenja i prakse 44 te nastojanje „da više cijenimo Božje zakone nego običaje koji 
su nastali tijekom vremena 44 . 462 

Krajem 1971. i početkom 1972. list, iz pera Tomislava Sagi-Bunića, pokreće i zasebnu 
rubriku „Glas kršćanske starine 44 kroz koju, donoseći citate kršćanskih pisaca iz prvih stoljeća 
kršćanstva, list potkrepljuje upravo tezu da koncilska obnova zapravo velikim dijelom znači 
povratak na izvorne ideje i oblike kršćanstva. Osim toga, kroz tu rubriku, kako to dobro 
primjećuje ijedan njegov čitatelj, Glas Koncila želi „rasvijetliti neke sadašnje dileme u Crkvi 
kod nas“ 463 , odnosno autoritetom starih crkvenih otaca poduprijeti one koji se u Crkvi u 
Hrvatskoj zalažu za obnovu u duhu Drugoga vatikanskog koncila. 

Tu je tezu list tim više isticao, kad je postalo jasno da se isticanje „suprotstavljanja 44 
između „stare 44 prekoncilske, i „nove 44 , postkoncilske Katoličke Crkve, počela i politički i 
ideološki zloupotrebljavati od strane svjetovnoga tiska. Da je prepoznao opasnost takvih 
zloporaba, list pokazuje odbijajući teze koje se provlače „kroz mnoge članke u domaćoj i stranoj 
građanskoj štampi 44 prema kojima je „jučerašnju Crkvu trebalo napadati jer je bila 
reakcionarna, dok se današnja može hvaliti da je napredna 44 . 464 

I inače, tadašnje su komunističke vlasti upravo odnos prema Drugome vatikanskom 
koncilu koristile kao novo sredstvo tzv. „diferencijacije 44 među svećenstvom i hijerarhijom, 
odn. kao novo sredstvo unošenja „podjela 44 u Katoličku Crkvu u Jugoslaviji, izrazito se 


461 ,, Jurišnici" i „kočničari", u: Glas Koncila, br. 16, 22. kolovoza 1965., str. 4. 

462 Božje zapovijedi važnije od crkvenih običaja ", u: Glas Koncila, br. 9, 8. svibnja 1966., str. 2. 

463 Marijan ZAGORSKI, Ante Starčević o slobodi tiska, u: Glas Koncila, br. 4, 20. veljače 1972., str. 16. 

464 Nesporazum oko Ivana Dobroga, u: Glas Koncila, br. 12, 20. lipnja 1966., str. 2. 

svrstavajući na stranu onih koji su bili skloniji provedbi koncilske reforme. Pritom su i članove 
svećeničkih udruženja poticali da ideje Koncila šire među svećenstvom i pukom, smatrajući 
kako im Koncil, svojim zalaganjem za dijalog i otvorenost Crkve svijetu, ide na ruku. 

A na koju je to „vrstu štampe“ list mislio i s kojim se tezama zapravo obračunavao, već 
u istome broju otkriva „don Jure“, citirajući članak prof. Olega Mandića „Pokolebane tradicije“ 
objavljenog u Vjesniku (10. lipnja 1966.), a u kojemu se ,,staru“ pretkoncilsku Crkvu 
označavalo kao onu koja je bila ,,nazadna“ i društveno štetna, upregnuta u kola ,,izrabljivača“, 
dok se s ovom ,,novom“, pokoncilskom Crkvom ipak dade surađivati jer je postala ,,naprednija“ 
i „korisna za društvo“. 465 

No, jednako tako, list je izražavao i svoj odmak od onih koji su Koncil koristili kako bi 
doveli u pitanje cjelokupni crkveni nauk i moralnu disciplinu. U tome smislu, Glas Koncila se 
više puta jasno izjašnjavao protiv moralnog relativizma i popuštanja u moralnim pitanjima. 
„Kad već ne možemo zaustaviti bujicu razvrata, kad nam ne uspijeva ljude nagovoriti da se 
oblikuju prema Evanđelju - takvi 'milosrdni’ kršćani gledaju ne bi li se Evanđelje moglo 
prekrojiti ili barem nategnuti na mjeru svijeta. Ne ide to bez krivotvorenja i sakaćenja 
Evanđelja“, zaključuje tako komentator lista analizirajući pobornike tzv. „novog morala“. 466 

Isto tako više puta prenosi i Papine poruke u tome smislu, uključujući i njegova 
upozorenja kako se Koncilu pripisuju i neke namjere koje on nije imao, navodeći tako 
„prilagođavanje kršćanskog života profanim i svjetskim običajima, takozvano horizontalno 
usmjerenje religije, upravljene ne više k prvoj i vrhovnoj ljubavi i čašćenju Boga, nego ljubavi 
prema čovjeku i čašćenju čovjeka“. 467 

Premda je gajio svojevrsni „koncilski optimizam" i zalagao se za provedbu koncilskih 
zaključaka, list ipak nije prešućivao ni glasove onih koji su prema koncilskim zbivanjima bili 
oprezni. Tako, npr., još i prije završetka Koncila donosi razgovor s tadašnjim skopskim 
biskupom Smiljanom Čekadom koji, prenoseći dojmove sa zasjedanja, ističe: 

Nađe se tu svačega: retorike, tendencije da se bude originalan, jako izražene želje za prilagođivanje duhu 

vremena, pokušaja da se taktičkim ustupcima, koji idu do krajnje granice istine, otupe razlike između 

Katoličke Crkve i drugih kršćanskih konfesija. Čuje se tu svašta: i trijeznih opreznih stavova, i smjelih, 


465 DON JURE [Živko KUSTIĆ], Hvala na takvom komplimentu, u: Glas Koncila, br. 12, 20. lipnja 1966., str. 
12 . 

466 AK [Živko KUSTIĆ], Jesu li kršćani postali mekušci?, u: Glas Koncila, br. 2, 24. siječnja 1965., str. 6. 

467 Papa o pitanjima obnove u Crkvi, u: Glas Koncila, br. 2, 26. siječnja 1969., str. 4. 

novotarskih ideja, i naivnih, jedva ozbiljnih prijedloga. - Sve je to bez sumnje zanimljivo, iako svakome 
ne mora biti simpatično. 468 


Kasnije, pak, kad je Čekada imenovan sarajevskim nadbiskupom, u novom razgovoru 
za Glas Koncila, prenesena je i njegova otvorena bojazan od „nove teologije“, koju je Čekada 
opisao kao pojavu „laicizacije života, posvjetovnjačenja čitavog našeg sistema, 
neomodemističkog shvaćanja religije, bježanja od dogmatskih fonnula i pribjegavanja nekim 
sin kr etističkim fonnulacijama kršćanstva 14 . 469 

I tada novoimenovani mostarski biskup koadjutor Pavao Žanić, u svom prvom 
razgovoru za list, kritički je progovorio o nekim pojavama u Crkvi koje su uslijedile nakon 
Drugoga vatikanskog koncila: 

Mislim da nije dobro sve što je novo zato jer je novo. To bi bila bolest pomodarstva. Ni svako kretanje 
ne smatram pozitivnim, jer je i razaranje neko kretanje. Omnia probate! Uvijek je u vrtlogu života, u eri 
vrijenja, potrebno s mnogo razbora promatrati, misliti i trijezno prosuđivati. I teologija mrtvog Boga 
skriva se u raznim oblicima pod plašt II. Vat. Sabora. U toj se lažnoj i maglovitoj teologiji kapitulantski 
kaska za duhom materijaliziranog svijeta, bezobzirno se obara katolička dogma, moral i askeza, da bi se 
ugađalo ušima modernoga čovjeka. 470 


Pa i u nekim drugim tekstovima može se osjetiti rezerviranost prema posljedicama 
Drugoga vatikanskog koncila, odnosno „nostalgija 44 za vremenima koja su mu prethodila. 
Primjerice, u prikazu knjige CREDIMUS - Ispovijest vjere Pavlci VI. s komentarom Ferdinanda 
Holbocka, koju je objavilo HKD sv. Ćirila i Metoda, autor prikaza, teolog Jordan Kuničić, ističe 
kako „vjera ne vrši svoju ulogu u životu današnjice 44 te kako „usporedimo li njezinu jasnoću, 
određenost i životnost kako je doživljavaju jednostavne duše vjernika s kompliciranošću nekih 
problematičara, ne treba se čuditi ako se za mnoge duše brod vjere ljulja 44 . Stoga autor prikaza 
tu knjigu preporuča i kao „priručnik za ispravnu orijentaciju usred idejnoga meteža 44 . 471 Inače, 
popratnu riječ za hrvatski prijevod te knjge napisao je kardinal Šeper, koji se pritom također 


468 Razgovaramo s Koncilskim očima. Staro vino u novim mijehovima. u: Glas Koncila , br. 15, 2. kolovoza 

1964., str. 3. 

469 Razgovor s novim sarajevskim nadbiskupom. „Želim biti otac i pastir u: Glas Koncila, br. 3, 28. siječnja 

1968., str. 6-7. 

470 Razgovor s našim novim biskupima. Mons. Pavao Žanić: „ Šteta što nema više svjetla i razboritosti u nama 
u: Glas Koncila, br. 3, 7. veljače 1971., str. 4-5. 

471 Jordan KUNIČIĆ, F. Holboeck: CREDIMUS. Između okamenjivanja i ispraznjavanja sadržaja vjere, u: Glas 
Koncila, br. 4, 21. veljače 1971., str. 17. 

požalio da ,,u ovoj našoj današnjici, kad tendencije za 'novom interpretacijom' vjerskih istina 
ne štede ni osnovnih istina te često puta idu tako daleko, da se gubi njihov istinski smisao, 
vjernici se nerijetko tjeskobno i u nekoj neizvjesnosti pitaju: Sto zapravo kao katolik imam 
vjerovati? Pavao VI. je osjećao ovu tjeskobu vjernika i to gaje potaklo da kaže jasnu i sigurnu 
riječ kojom će učvrstiti svoju braću u vjeri i koja će ljudima dobre volje poslužiti kao putokaz 
u ovoj pomutnji ideja“. Kardinal također dodaje kako „nažalost OVO Vjerovanje nije naišlo na 
publicitet i na pažnju koju zaslužuje. Negdje su ga čak namjerice prešutjeli ili kritizirali 44 . 472 

Ovo istodobno „supostojanje 44 na stranicama lista i „progresista 44 (u većoj mjeri) i 
„tradicionalista 44 , uočili su i analitičari Komisije za vjerska pitanja SR Hrvatskoj. Tako, u jednoj 
analizi sadržaja Glasa Koncila tijekom godina 1968. i 1969. njen priređivač Ivan Ceranić 
primjećuje kako su na stranicama lista „još uvijek prisutna i konzervativna i reakcionarna 
stanovišta 44 , ali su „sve prisutniji autori i stavovi koji se zalažu za koncilsku obnovu, za jedan 
moderniji pristup aktuelnim problemima 44 , pa se „stiče utisak da u cjelini GK sve više postaje 
tribina liberalnih snaga unutar Katoličke Crkve 44 . Glas Koncila , stoga, autor analize 
karakterizira kao „jedno od uporišta reformista, koji međutim odražava ukupna gibanja u 
Katoličkoj Crkvi 44 , pa se zato na njegovim stranicama „ukrštaju 44 različite ideje i koncepcije: 

Sto se tiče sadržaja potrebno je istaći da se u tim novinama sve više mogu naći vrlo različita, često sasvim 
suprotna, gledišta o pojedinim pitanjima. Za takvu fizionomija lista opredijelilo se i samo uredništvo koje 
naglašava da u GK ne pišu istomišljenici, niti dirigirani i cenzurirani informatori, da to nije glasilo 
nekakve stranke u Crkvi, već da žele slijediti osnovne koncilske kriterije i norme i biti odraz 
mnogostrukog života Crkve. Stiče se utisak da u tome sve više uspijevaju. 473 


1.3.1. Učestalo izvješćivanje o stanju u Crkvi u Nizozemskoj 


No, možda i glavno uporište „dojma 44 daje Glas Koncila blizak „progresističkoj struji 44 , 
pa i „kontestatorima 44 u Crkvi, njegovi su kritičari najčešće argumentirali tvrdnjom daje taj list 
u Crkvu u hrvatskome narodu „uvozio 44 njihove ideje iz Crkava na Zapadu, osobito iz 


472 Popratna riječ za Holboeck: ,,Credimus“ od 30. rujna 1970., u: NAZ, Ostavština Franje Šepera, kutija 9, 
korice 31. 

473 Neke karakteristike sadržaja Glasa Koncila (U toku 1968. i 1969. god.), u: HDA, KOVZ, Zapisnici sa 
sjednica Komisije (knjiga 12); Vidi i: Prilog sjednici Izvršnog komiteta CKSKH od 6. travnja 1970. godine, u: 
HDA, KOVZ, kutija 195, br. 112/70. 

Nizozemske, dok je tamošnja Katolička Crkva u očima domaćih ,,konzervativaca“ slovila kao 
najistaknutiji primjer ,,progresističke“ Crkve. 

Uistinu, kad se analizira pisanje Glasa Koncila, moglo bi se zaključiti kako je 
zbivanjima u Crkvi u Nizozemskoj posvećena razmjerno veća pozornost negoli ijednoj drugoj 
zemlji katoličkog Zapada. List, tako, prenosi opširnu reportažu o kršćanstvu u toj zemlji 474 , više 
vijesti o tzv. „holandskom pastoralnom koncilu“ iz 1967., pri čemu se list ograđuje 
formulacijom kako ne želi ulaziti ,,u ocjenu teoloških strujanja u suvremenom holandskom 
katolicizmu 14 . 475 

List objavljuje i razgovor s trojicom nizozemskih svećenika, koji su se našli u Hrvatskoj, 
o tome što se stvarno događa u Crkvi u Nizozemskoj jer, kako priznaje autor intervjua Ivan 
Golub, „naše obavijesti o Crkvi u Nizozemskoj crpljene su više-manje iz senzacionalističkog 
vrela“. 476 A kad je ljubljanska Družina objavila dojmove mariborskog pomoćnog biskupa 
Vekoslava Grmića, nakon što se on vratio iz Nizozemske, gdje je sudjelovao na sjednici tzv. 
„Pastoralnog koncila 11 , list prenosi dio toga članka u kojem je život Crkve u Nizozemskoj opisan 
u dosta pozitivnom svjetlu, te uz napomenu kako je „razlika između Crkve u Nizozemskoj i 
drugim Crkvama u tome da problemi nisu svuda izbili na površinu, ili još nisu toliko zaoštreni 
- a to zbog drugačijih prilika ili zbog toga što se umjetno prikrivaju ili ih se neće vidjeti 11 , dok 
se Nizozemci s njima suočavaju „sa svom iskrenošću 11 . 477 

Kasnije će list objaviti izvješće i s tzv. Nizozemskog pastoralnog koncila iz 1969. 
godine 478 , s kojeg će izvijestiti kako je prošao ,,u znaku umjerenosti 11479 , te prenosi intervju s 
tamošnjim primasom, kardinalom Bernardom Janom Alfrinkom, nadbiskupom Utrechta, u 
kojem on brani Crkvu u Nizozemskoj i ističe kako je ona često metom pretjeranih kritika. 480 Pa 
i nakon što su početkom 1970. nizozemski svećenici i laici na još jednom “Pastoralnom 
koncilu 11 zatražili ukidanje obveze svećeničkog celibata, list iz milanskoga II Giorna prenosi 
dio razgovora s kardinalom Alfrinkom, u kojem se on ne protivi tome zahtjevu uz pojašnjenje 


474 Intelektualci, trgovci, radnici, majke - ljudi svih slojeva i položaja koji su shvatili što je glavno u kršćanstvu, 
koji su našli ideal i žive po njemu, u: Glas Koncila, br. 21, 25. listopada 1964., str. 8-9. 

475 Duhovna mobilizacija svih katolika Nizozemske, u: Glas Koncila, br. 17, 27. kolovoza 1967., str. 4. 

476 Ivan GOLUB, Razgovarali smo s Nizozemcima o Nizozemskoj, u: Glas Koncila, br. 1, 12. siječnja 1969., str. 
7. 

477 Biskup Vekoslav Grmić vratio se iz Nizozemske. U Nizozemskoj život ne ide preko Crkve, u: Glas Koncila, br. 
9, 3. svibnja 1970., str. 1, 3. 

478 Nizozemski pastoralni koncil, u: Glas Koncila, br. 2, 26. siječnja 1969., str. 6. 

479 Pastoralni koncil u Nizozemskoj u znaku umjerenosti, u: Glas Koncila, br. 9, 4. svibnja 1969., str. 8. 

480 Postoji li u Nizozemskoj opasnost raskola ? Intervju s kardinalom Alfrinkom, u: Glas Koncila, br. 2, 26. 
siječnja 1969., str. 6. 

kako je pitanje u tome kako „da se nađe zakon koji će ostavljati mogućnost slobodnog prihvata 
celibata. Sloboda izbora, koja na stanovit način već postoji, morala bi se učiniti vidljivom 44 . 481 
No, nešto kasnije list prenosi i poruku pape Pavla VI. koji je „sveti celibat svećenika 44 nazvao 
„kapitalnim zakonom u našoj latinskoj Crkvi 44 kojega se ne može „napustiti ili staviti u 
diskusiju 44 , čime je jasno dao do znanja da neće udovoljiti zahtjevima nizozemskoga 
„Pastoralnog koncila 44 i biskupa koji su ih podupirali. 482 

Uskoro potom list prenosi i vijesti o mogućnosti susreta kardinala Alfrinka s Papom 483 , 
te opširno izvješćuje s toga susreta, kad se on kasnije dogodio. 484 

Ipak, u nekoliko navrata list će poručiti kako se Crkva u Hrvatskoj ne treba ugledati na 
onu u Nizozemskoj. Tako, primjerice, u jednome tekstu list priznaje kako je ,,u Holandiji (je) 
živa opasnost od pretjeranih i neukusnih novotarija 44 , ali i dodaje kako „kod nas jedva ima 
pokušaja, a kamoli da bi bilo opasnosti 44 . 485 No, u jednome komentaru s početka 1970. - nakon 
što je nizozemski „Pastoralni koncil 44 te godine, sastavljan od tamošnjih svećenika i laika, 
izglasao ukidanje obveze celibata i pripuštanje žena u svećeničku službu 486 - list ipak priznaje 
kako „ono što se događa u Crkvi u Nizozemskoj nije niti može biti naše - ni kao problem ni 
kao rješenje 44 , ah i ponavlja kako kod nas opasnost nije „kopiranje 44 nizozemskih problema nego 
sasvim suprotno - to da se „novopokretačke pojave u Crkvi ove zemlje (ono malo što ih ima) 44 
počne mjeriti „nizozemskim mjerilima 44 što bi zapravo dovelo do „paraliziranja svakog 
koncilskog gibanja kod nas 44 . 48 7 


481 Intervju s kardinalom Alfrinkom. ,,Nizozemski put “ katolicizma?, u: Glas Koncila , br. 3, 8. veljače 1970., str. 
18. 

482 Rim i Nizozemska. Kako Papa gleda na zahtjev nizozemskih svećenika i biskupa, u: Glas Koncila, br. 4, 22. 
veljače 1970., str. 4. 

483 Hoće li Alfrink ipak k Papi?, u: Glas Koncila, br. 8, 19. travnja 1970., str. 7. 

484 O ovome se mnogo govori i komentira, iako se malo zna. Napokon: Nizozemski kardinal Alfrink kod Pape 
Pavla VI., u: Glas Koncila, br. 15, 26. srpnja 1970., str. 4; Saopćenje nizozemskih biskupa o razgovoru Pape i 
kard. Alfrinka, u: Glas Koncila, br. 16, 9. kolovoza 1970., str. 5. 

485 Za Holandiju opasno - za nas nužno, u: Glas Koncila, br. 23, 17. studenoga 1968., str. 2. 

486 Usp. Pet točaka siječanjskog zasjedanja nizozemskog,, Pastoralnog koncila “, u: Glas Koncila, br. 2, 25. 
siječnja 1970., str. 6; Očitovanje nizozemskih biskupa o tim zahtjevima, kojima ih oni ne odbacuju, ali 
upozoravaju kako zahtjevi nizozemskih svećenika i laika mogu biti ispunjeni samo „sa Svetim Ocem i s općom 
Crkvom 11 , vidi u: Očitovanje nizozemskih biskupa, u: Glas Koncila, br. 3, 8. veljače 1970., str. 7. 

487 Dvosjekli mač opreznosti, u: Glas Koncila, br. 2, 25. siječnja 1970., str. 2. 

„Holandski katekizam 44 

Osim kardinalu Alfrinku, Crkvi u Nizozemskoj i tamošnjim „pastoralnim koncilima 44 , 
koji su uzburkavali crkvenu javnost, list je kontinuirano pratio i krizu nastalu objavom tzv. 
Holandskog katekizma koji je, od 1967., kad se pojavio, također izazivao niz sporenja u Crkvi 
u svijetu, pa i u Hrvatskoj. 

Premda je, sudeći po sadržaju jednog pitanja kojega su postavili svome sugovorniku 488 , 
„naloženi kurs 44 bio da se ne piše o Holandskome katekizmu, pri čemu oni tvrde da su se toga i 
pridržavali te su „kroz nekoliko godina šutjeli 44 o toj temi, iz sadržaja lista ipak se ne bi moglo 
zaključiti da je Glas Koncila u potpunosti ignorirao vijesti o toj knjizi koja je naišla na 
popriličan odjek, pa i osude, pojedinih crkvenih krugova. 

Dapače, čim se u svjetskom tisku pojavila vijest o tome daje Sveta Stolica zabranila 
objavu nekoliko prijevoda na svjetske jezike Holandskoga katekizma, jer je „Rimska Kurija 
našla [je] u tome katekizmu trinaest teških tvrdnja protivnih vjeri i četrdeset osam manjih 
zabluda 44 . 489 Kasnije pak prenosi vijest kako kardinalska komisija u tome katekizmu nije 
pronašla n ik akvih „vjerskih zabluda 44 , premda se „neke formulacije 44 u njemu moraju 
izmijeniti. 490 No, već u idućemu broju list donosi i širi članak o tome pitanju, priznajući kako 
je i L'Osservatore Romano donio „posebno pojašnjenje 44 prema kojemu su zaključci da u 
Holandskome katekizmu nema zabluda ,,u najboljem slučaju preuranjeni 44 . 491 Glas Koncila 
stoga dodatno pojašnjava kako „radovi na ispitivanju toga katekizma i na ispravljanju 
neprikladnih izraza 44 još uvijek traju, te kako su i sami nizozemski biskupi predložili neke 
izmjene. Dodatni je problem, kako pojašnjava list, pojava engleskoga prijevoda toga katekizma, 
koje „nema odobrenja ni holandskih ni engleskih biskupa 44 , a na koje se požalio i sam 
nizozemski kardinal Alfrink. 

Kratku rekapitulaciju spora oko Holandskog katekizma list donosi i nešto kasnije, kad 
iz talijanskog tjednika Vita prenosi dio razgovora s teologom Janom Visserom, koji je 
sudjelovao u pokušaju usklađivanja toga katekizma s primjedbama kardinalske komisije, 
prenoseći i njegovu ocjenu kako se nizozemski episkopat „nalazi u teškoj situaciji 44 , jer je 


488 Usp. V[ladimir] PAVLINIĆ, Ž[ivko] KUSTIĆ, Razgovor s biskupom Vekoslavom Grmićem o suvremenim 
pitanjima Crkve. Radujmo se - u Crkvi vrije!, u: Glas Koncila, br. 21, 26. listopada 1969., str. 7. 

489 Zabranjen Holandski katekizam, u: Glas Koncila, br. 19, 24. rujna 1967., str. 4. 

490 U holandskom Katekizmu nema zabluda, u: Glas Koncila, br. 4, 11. veljače 1968, str. 4. 

491 Holandski katekizam: Zablude ili zabune?, u: Glas Koncila, br. 5, 25. veljače 1968., str. 2. 

katekizam „načinjen po njihovu nalogu i objavljen s njihovim izričitim odobrenjem kao siguran 
voditelj“, a sad su suočeni s potrebom njegova ispravka. 492 Kad je kasnije Papinska komisija 
završila s radom i donijela svoje zaključke o ispravcima koje treba unijeti u taj katekizam, a 
njegovi autori poručili kako te ispravke ne mogu prihvatiti, list o tome dosta opširno 

• “ ' • 493 

izvješćuje. 

Pa i kad se prijevod tog katekizma pojavio u Italiji, uz dodatak s primjedbama koje je 
izradila papinska kardinalska komisija, te s Imprimaturom Torinske nadbiskupije, list o tome 
ponovno javlja, te daje novosti vezane uz sudbinu tog katekizma i u samoj Nizozemskoj 494 , a 
nešto kasnije i o izlasku njemačkoga prijevoda. 495 

A kad je zagrebačka ,,Stvarnost“ odlučila objaviti Holcindski katekizam , u Glasu Koncila 
se pojavio veliki oglas s anketom te izdavačke kuće u kojoj se propituje interes čitatelja za tom 
knjigom. U tekstu oglasa, međutim, objavljenje i tekst uredništva u kojemu se pojašnjava kako 
je list o tome katekizmu ponešto pisao, ali ,,premalo“, te kako su o razlozima te „relativne 
šutnje“ već govorili. Opisuje se, potom, spor nastao oko toga katekizma, te najavljuje kako će 
i hrvatsko izdanje, koje će nositi naziv Novi katekizam, biti objavljen zajedno s Dodatkom 
kardinalske komisije, kako je to učinjeno i u nekim drugim zemljama. Objavljuju se također i 
riječi jednoga od njegovih autora, isusovca Williama Blessa, ali i izjava koju je nakon 
zasjedanja BKJ o tome katekizmu dao splitski nadbiskup Frane Franić, u kojemu on ističe kako 
taj katekizam ima i redovito čita, ali i kako u njemu ima „veoma velike opasnosti, jer uz mnoge 
lijepo proživljeno iznesene vjerske istine ima u toj knjizi šupljina, prešućene su neke vjerske 
istine“ te kako, po njegovom mišljenju, „za široke slojeve ne vidim da bi od njega bilo 
koristi“. 4% 

Da je uredništvo Glasa Koncila ,,s jednog višeg crkvenog mjesta ove zemlje“ dobilo 
dopis „kojim se traži da se u Glasu Koncila ništa ne piše o Holandskom katekizmu [...] kako 
mu se ne bi pravila reklama“ list je otvoreno ponovio i u razgovoru s ljubljanskim nadbiskupom 
Jožeom Pogačnikom 497 , koji je pritom izrazio mišljenje da taj Katekizam, koji uskoro izlazi i u 
hrvatskome prijevodu, „treba prikazati da vjernici saznaju kako mu treba pristupiti“ pri čemu 


492 Kako zapravo stoji sada s famoznim holandskim katekizmom, u: Glas Koncila, br. 7, 24. ožujka 1968., str. 4. 

493 Novo o holandskom katekizmu, u: Glas Koncila, br. 25-26, prosinac 1968., str. 7. 

494 Holandski katekizam na talijanskom, u: Glas Koncila br. 13, 29. lipnja 1969., str. 5. 

495 Nizozemski katekizam s odobrenjem nadbiskupa, u: Glas Koncila br. 19, 28. rujna 1969., str. 2. 

496 „Stvarnost “ izdaje Novi (ili Holandski) katekizam, u: Glas Koncila, br. 25, Božić 1969., str. 22. 

497 Dva upita nadbiskupu Pogačniku. Svećenički celibat i Holandski katekizam, u: Glas Koncila, br. 12, 21. lipnja 
1970., str. 3. 

„treba pošteno istaknuti što je u njemu pozitivno, i upozoriti što u njemu nedostaje“, dodajući 
kako jedan takav test upravo priprema slovenska Družina, pa takav stav nadbiskup preporuča i 
Glasu Koncila. 

Kad je Holanclski katekizam objavljen od strane zagrebačke ,,Stvamosti“, list o tome 
donosi kratku vijest 498 , nazivajući ga ipak „glasovitim", i donijevši infonnaciju kako su ga 
preveli „Marijan Grgić i Josip Kolanović", tadašnji rektor Visoke bogoslovne škole u Zadru i 
upravo suspendirani voditelj tzv. radne ekipe za pasterizaciju Zadra, čime se daje do znanja 
kako su u pripremi toga djela sudjelovali tada poznati zadarski svećenici. Nešto kasnije donosi 
i prikaz te knjige, u kojemu je ona dobila uglavnom pozitivnu ocjenu GK- ovog književnoga 
kritičara. 499 


,,Status“ kardinala Lea Jozefa Suenensa na stranicama Glasa Koncila 


Osim Nizozemske i kardinala Alfrinka, na stranicama Glasa Koncila upadljivo je 
prisutno i praćenje istupa i stavova još jednoga „spornog" kardinala iz svijeta - belgijskoga 
briselskog kardinala Lea Jozefa Suenensa. 

Već za vrijeme trajanja Koncila, list ga uočava i predstavlja svojim čitateljima. 500 
Kasnije je, pak, ne samo povremeno prenosio njegove stavove 501 , nego je Glas Koncila, zajedno 
s Kršćanskom sadašnjošću, 1969. objavio i knjigu Dotrajalo i živo u Crkvi - prevedeni razgovor 
s kardinalom Seunensom izvorno objavljen u listu Informations Catholiques Internationales 
(15. svibnja 1969.). 

Taj je razgovor u središte pozornosti crkvene, ali i šire javnosti, došao nakon što gaje, 
ne spominjući izravno samoga Suenensa, na kardinalskom čestitanju imendana papi Pavla VI. 
24. lipnja 1969., kritizirao dekan kardinalskog zbora kardinal Eugene Tisserant, osuđujući 
„netočne doktrinarne i historijske perspektive, neke proizvoljne strukturalne refonnizme, neke 
uopćavajuće kriticizme, ne pravedne i ne obzirne". 502 Kako se doznaje iz istoga izvješća, na taj 


498 Nizozemski katekizam na hrvatskom jeziku, u: Glas Koncila, br. 17, 30. kolovoza 1970., str. 12. 

499 Usp. Marijan Ivan ČAGALJ, Novi katekizam, u: Glas Koncila, br. 22, 8. studenoga 1970., str. 14-15. 

500 Povjerljivi smješak, u: Glas Koncila, br. 22, 8. studenoga 1964., str. 7. 

501 Usp. npr .'.„Dijalog- najljepši izum našeg stoljeća", u: Glas Koncila, br. 6, 26. ožujka 1967., str. 4. 

502 Usp. Pavao VI. kardinalima na svoj imendan. „Ne možemo biti neosjetljivi na kritike ", u: Glas Koncila br. 
14, 13. srpnja 1969., str. 4; Suenens: „Spreman sam platiti cijenu svojih uvjerenja", u: Isto, str. 5; Kardinal 
Suenens i Kurija, u: Isto. 

se istup kardinala Tisseranta odmah osvrnuo i sam Papa, pri čemu je „ton Papinih riječi bio 
blaži i odmjereniji nego tog dekana kardinalskog zbora“, te je on pritom istaknuo kako 
„prigovore upravljene ovoj Apostolskoj Stolici“ razmatra ,,s dvostrukim osjećajem dužnosti: 
osjećajem ponizne i iskrene objektivnosti, spremne uzeti u obzir valjane razloge tih suprotnih 
stavove, voljne modificirati sadašnje čisto juridičke pozicije, kad se pokaže razboritim to 
učiniti“. Umjesto apriorne osude ,,osporavatelja“ i posezanjem za crkvenim kaznama, Papa je, 
dakle, najavio kako će crkvene vlasti ozbiljno razmotriti prigovore koje dolaze na njihov račun, 
što list u svojemu izvješću osobito ističe. 

I u nekoliko drugih članaka Glas Koncila staje u obranu kardinala Suenensa, prikazujući 
ga i dalje važnim sudionikom Drugog vatikanskog koncila, velikim zagovornikom koncilske 
obnove i prijateljem pape Pavla VI. još iz vremena prije njegovog imenovanja za papu. 503 Usto, 
list brani i svoju odluku da u obliku knjižice objavi razgovor s tim ,,spornim“ kardinalom, 
premda su i neki čitatelji prosvjedovali zbog njegove objave. 504 U prigodnome komentaru tako 
se ističe kako je postojanje prijevoda toga intervjua na hrvatskome jeziku „korisno i potrebno 
ne samo za svećenike nego i za sve koji žele biti u toku suvremenih zbivanja u Crkvi" 505 , jer će 
se i na predstojećoj Sinodi biskupa raspravljati upravo o temama „koje je na svoj način istakao 
kardinal Suenens“, a i naša će javnost moći bolje prosuditi koliko su objektivni svi komentari 
„po mnogim katoličkim i nekatoličkim časopisima", pri čemu su neke „naše novine pisale o 
događaju pod naslovom 'Kardinal protiv Pape'“. Zbog svega toga, zaključuje se u komentaru, 
„da intervju nije već objavljen na našem jeziku i svakome dostupan, bile bi moguće 
najfantastičnije kombinacije koje bi zbunjivale vjernike i svećenike" i dodaje kako, upravo zato 
što „ovoga puta nismo zaostali za događajima, nismo dali svjetovnoj štampi priliku da prva 
izvijesti o 'neugodnim' događajima u Crkvi, nakon čega se mi moramo izvlačiti naknadnim 
komentarima". Na kraju list poručuje kako se „ništa od onoga što je u svjetskoj javnosti već 
poznato ne može niti treba tajiti", kako je „javno mišljenje snaga s kojom treba otvoreno i 
pošteno računati" te kako se „vjernost naših vjernika i klera Svetoj Stolici, katoličko jedinstvo 
koje nam i u budućnosti potrebno kao što nam je bilo potrebno u prošlosti, ne može se čuvati 
zatajivanjem nego otvorenošću". 


503 Usp. „ Kardinal slavnog intervjua Različitost mišljenja savršeno je normalna u Crkvi", u: Glas Koncila br. 
14, 13. srpnja 1969., str. 4; Usp. i: Kardinal Suenens - novi Atanazije?, u: Glas Koncila , br. 20, 12. listopada 
1969., str. 6. 

504 Usp. Dosta se zna iz krnjataka, u: Glas Koncila br. 14, 13. srpnja 1969., str. 15. 

505 Uzbuđenje oko „slavnog intervjua u: Glas Koncila br. 14, 13. srpnja 1969., str. 2. 

I u idućemu broju list donosi intervju kojega je kardinal Suenens dao tjedniku Pariš 
Match, u kojemu on brani svoje teze o potrebi ozbiljnog dijaloga o problemima u Crkvi, osobito 
obzirom na „krizu autoriteta 14 i potrebi „reformi njenih pojedinih struktura 44506 , kao i naglaske 
iz kasnijeg intervjua kojega je dao Francuskoj televiziji 507 a i njegov istup na sastanku europskih 
biskupa u švicarskom Churu, koji je održan tih dana, također je zauzeo istaknuto mjesto u 
izvješću s toga skupa, zajedno s istupima teologa Karla Rahnera i Hansa Kiinga, čije je pismo 
na skupu pročitao upravo kardinal Suenens. 508 A kad je baš u to vrijeme (1969.) i „Kršćanska 
sadašnjost 44 objavila prijevod Suenensove knjige Redovnice i apostolat, list objavljuje pozitivnu 
kritiku toga djela iz pera svog suradnika Bonaventure Dude, u kojoj za Suenensa kaže kako je 
„poznat po svojim koncilskim i pokoncilskim zalaganjima 44 , te koji je već i prije „stekao ime 
nizom svojih djela kojima zasijeca u najživlje probleme nutarnje crkvene obnove 44 . 509 


Naposljetku, kad je kardinal Suenens došao u Zagreb na Mariološki i Marijanski 
kongres 1971., list s njime radi i intervju u kojem je, osim o mariološkim temama, bilo riječi i 
o nekim „spornim 44 pitanjima postkoncilske obnove, pa i o činjenici da neki upravo njega 
doživljavaju kao „simbol rastakanja tradicionalnoga katolicizma 44 . 510 

Kasnije je, na upit jednoga slovenskog svećenika je li istina daje kardinal Suenens u 
Zagrebu bio hladno primljen, list u svome odgovoru donosi još neke okolnosti njegova boravka 
u Hrvatskoj. 511 Tako, među ostalim, piše i o činjenici daje kardinal Šeper na Mariji Bistrici, na 
misi na kojoj je koncelebrirao i sam Suenens, u svojoj propovijedi „govorio protiv onih koji 
danas kritiziraju Papu, i u tome su neki vidjeli aluzije na kardinala Suenensa 44 . Također iznosi i 
to da prigodom obraćanja visokoga gosta u zagrebačkoj katedrali nije bio osiguran prijevod. 

Pa i u sklopu izvješća o Sinodi biskupa 1971. u Rimu 512 , na kojemu je potvrđena 
tradicionalna praksa svećeničkog celibata u Zapadnoj Crkvi, list u izdvojenom članku iznosi 
protivno mišljenje kardinala Suenensa, u kojemu se on založio za pravo pojedinih biskupskih 


506 Kard. Suenens: Intervju nakon intervjua. „Nemojmo voditi politiku noja", u: Glas Koncila br. 15, 27. srpnja 
1969., str. 5. 

507 Novi intervju kard. Suenensa, u: Glas Koncila, br. 19, 28. rujna 1969., str. 5. 

508 Sastanak biskupa Evrope u Churu. Između biskupa i svećenika mora postojati veza suodgovornosti, u: Glas 
Koncila br. 15, 27. srpnja 1969., str. 3-4. 

509 Bonaventura DUDA, Redovnice i apostolat, u: Glas Koncila, br. 19, 28. rujna 1969., str. 14. 

510 Usp. Razgovarali smo s kardinalom Leom Jozefom Suenensom, prvostolnikom Belgije. Sto zapravo misli 
kardinal Suenens?, u: Glas Koncila, br. 17, 22. kolovoza 1971., str. 8-9. 

511 Usp. Istina o prijemu kardinala Suenensa u Zagrebu u: Glas Koncila, br. 1, 9. siječnja 1972., str. 15. 

512 Smiljana REND1C, Sinoda biskupa (3), u: Glas Koncila, br. 23, 14. studenoga 1971., str. 3-8. 

konferencija da, ukoliko tako procijene, pod određenim uvjetima zaređuju i oženjene 
muškarce. 513 


Suenensov stav, kojega dijele i drugi belgijski biskupi, kako „pitanje prihvaćanja 
oženjenih ljudi za svećeničku službu“ treba proučiti, ali i kako „to proučavanje još ne znači da 
će uskoro do toga doći“ list prenosi i nešto kasnije 514 , kao i vijest o Suenensovom istupu u 
prilog ređenja žena, te njegov prijedlog da o ređenju oženjenih muškaraca odlučuju biskupske 
konferencije, a ne Sveta Stolica. 515 

Pa i kad je u svibnju 1970. kardinal Suenens dao intervju pariškome dnevniku Le Monde, 
Glas Koncila opširno prenosi naglaske iz toga intervjua, u kojem je primas Belgije kritizirao 
papu Pavla VI. daje nekim svojim potezima onemogućio otvorenu raspravu u Crkvi o nekim 
bitnim temama koje se tiču njene budućnosti, ali i otežao proklamirani kolegijalitet s biskupima 
u upravljanju Crkvom, navevši pritom temu celibata i zabranu daljnje rasprave o toj temi. 516 


1.3.2. Odjeci „krize autoriteta 44 u Hrvatskoj na stranicama Glasa Koncila 


Premda je kroz svoje brojne tekstove poručivao kako kani držati podjednaku 
,,ekvidistancu“ i prema ,,progresistima“ i prema ,,konzervativcima“, list je u dijelu svoga 
sadržaja od strane dijela crkvene javnosti, kako ću kasnije podrobnije prikazati, ipak smatran 
bliži „progresističkoj struji“ u Crkvi. Te su kritike svoje uporište pronalazile osobito u temama 
koje se tiču obveznosti svećeničkoga celibata, načinu izbora katoličkih biskupa, odn. 
promoviranju stava da u tome izboru određenu ulogu trebaju imati i svećenici, pa i vjernici 
određene biskupije, odnosu prema temi ,,krize“, pa i „osporavanja 44 crkvenoga autoriteta te, 
osobito, (pre)velikoj pozornosti koju je list posvećivao „spornim 44 zbivanjima u svijetu, pa i tzv. 
„slučajevima 44 u Crkvi u Hrvatskoj i Jugoslaviji u postkoncilskome vremenu, što je tema koju 
ću kasnije obraditi i u zasebnome poglavlju (IV.2.). 


513 Usp. Posljednja odlučna intervencija kardinala Suenensa, u: Glas Koncila, br. 23, 14. studenoga 1971., str. 8. 

514 Belgija: Biskupi misle na ređenje oženjenih , u: Glas Koncila, br. 5, 8. ožujka 1970., str. 4. 

515 Usp. Žensko svećenstvo?, u: Glas Koncila, br. 15, 25. srpnja 1971., str. 6. 

516 Nove izjave kardinala Suenensa koje su uzbudile javnost, u: Glas Koncila, br. 11, 31. svibnja 1970., str. 4, 6. 

Neosporno je da je list, u dijelu svojih tekstova, od samih početaka gajio i budio 
pretjerana očekivanja od Koncila. Tako, primjerice, uz početak 4. zasjedanja, ujesen 1965., 
Glas Koncila prenosi i vijest iz Perua kako su „po prvi put propovijedali mjesto svećenika laici 
na nedjeljnoj misi“ 517 , a nekoliko godina kasnije i vijest o tome kako je skupina španjolskih 
katolika laika predložila Papi svoje kandidate za upražnjeno mjesto biskupa Minorke 518 , a 
francuski laici, uz potporu skupine svećenika, zatražili da se i njih sasluša kod izbora novog 
pariškog nadbiskupa. 519 Slično i nekoliko mjeseci kasnije list prenosi želju skupine svećenika 
Kolnske nadbiskupije da i svećenici budu pitani pri izboru tamošnjeg novog nadbiskupa, nakon 
što je kardinal Josef Frings odstupio zbog starosti. 520 

No, najotvorenije je o pitanju načina izbora biskupa list progovorio izvješćujući o sporu 
koji je nastao nakon što je papa Pavao VI., suprotno volji nizozemskog kardinala Alfrinka, 
imenovao Hadrianusa Johannesa Simonisa novim biskupom Rotterdama što je, kako prenosi 
list, „podiglo val prosvjeda i u Rotterdamskoj biskupiji i u cijeloj crkvenoj provinciji 
Nizozemske, jer većina vjernika, biskupe i kler uključujući, smatra mons. Simonisa 
neprikladnim za biskupsku službu, i nametnutim 44 . 521 Osim što je u tome članku list jasno stao 
na stranu onih koji su problematizirali taj izbor 522 , u samome tekstu izvješća problematizirano 
je i načelo da Papa bira biskupe: 

Problem međutim i jest u tumačenju toga prava: papinsko imenovanje biskupa bez obzira na želje klera i 
puka nije u Crkvi stvar veoma stara, kroz cijelo prvo tisućljeće nije je bilo, izbor biskupa vršila je stvarno 
mjesna Crkva, a Papa je taj izbor potvrđivao u znak jedinstva odnosnog biskupa s Apostolskom stolicom 
u Rimu. Postoje II. vatikanski koncil vratio životu Crkve nauku o biskupskom kolegijalitetu i o mjesnoj 
Crkvi kao posebno profiliranoj crkvenoj zajednici, normalno je da se u svijest vjernika vraća i zahtjev za 
starim pravom suodlučivanja u izboru biskupa. 


517 Laici propovijedaju, u: Glas Koncila, br. 18, 19. rujna 1965., str. 4. 

518 Usp. Svećenici i laici žele birati biskupa, u: Glas Koncila, br. 4, 11. veljače 1968, str. 4. 

519 Traže da se i njih sasluša pri izbom biskupa, u: Glas Koncila, br. 6, 10. ožujka 1968., str. 3. 

520 Svećenici mole da se i njih pita pri izboru novog nadbiskupa, u: Glas Koncila, br. 15, 21. srpnja 1968., str. 2; 
Usp. i: Novinari su pitali kardinala, u: Isto, str. 3. 

521 S.[miljana] R.[ENDIC], Nov „slučaj" u Nizozemskoj, u: Glas Koncila, br. 2, 24. siječnja 1971., str. 8. 

522 Nešto će kasnije list ipak prenijeti popuštanje nizozemskih biskupa i prihvaćanje Papine odluke, ali i objaviti 
razgovor s kardinalom Alfrinkom kojega je donijela turinska La Štampa. Usp. Nizozemski biskupi prihvatili 
novoga biskupa Simonisa; Intervju s kardinalom Alfrinkom o novim događajima u Nizozemskoj, u: Glas Koncila, 
br. 3, 7. veljače 1971., str. 5-6. Kad je Simonis na kraju postao biskupom, list o tome donosi kratku vijest: Usp. 
Simonis posvećen za biskupa, u: Glas Koncila, br. 7, Uskrs 1971., str. 4. 

523 S.[miljana] R.[ENDIC], Nov „slučaj“ u Nizozemskoj, u: Glas Koncila, br. 2, 24. siječnja 1971., str. 8. 

O „krizi autoriteta 14 list je donosio i tumačenja nekih zapadnih teologa 524 , koji uglavnom 
izražavaju razumijevanje za zahtjeve za reformama institucija, pa tako i Crkve, pa i promjeni u 
odnosu na autoritet nositelja službi, koji su dolazili s mnogih strana, osobito od strane mladih 
okupljenih na sveučilištima. U tim se člancima, također, izražava i stav kako će se Crkva morati 
početi pozitivno odnositi prema konstruktivnim kritikama koje dolaze na njen račun. List je 
često prenosio i istupe pojedinih biskupa i teologa o tome kako ispravno shvatiti bit crkvenoga 
autoriteta. Tako, primjerice, izvješćuje o istupu bečkoga kardinala Franza Koniga u kojem je 
on istaknuo kako biskup danas mora odustati od nekadašnjeg poimanja svoga autoriteta te više 
ne može „ulaziti u sve u što je možda nekoć mogao“, te kako „crkveni autoritet ne smije suziti 
oko sebe prostor slobode više nego je nužno, štoviše on mora štititi slobodan prostor za 
pojedinca 44 te se „orijentirati na načelo 'supsidijarnosti’ i 'solidarnosti' 44 . 525 

Tzv. „krizu autoriteta 44 list je krajem 60-ih i početkom 70-ih aktualizirao i u domaćoj 
Crkvi, počevši od otvaranja pitanja treba li se autoritet u Crkvi i u nas početi drugačije 
doživljavati i prakticirati. Tako, primjerice, u razgovoru kojega je list objavio u dva broja u 
listopadu 1969. 526 , pomoćni mariborski biskup Vekoslav Gnnić dosta se oštro založio za 
provedbu zaključaka Koncila i to, kako je istaknuo, i promjenom postojećih crkvenih struktura, 
odn. napuštanjem modela po kojem autoritet proizlazi isključivo iz položaja kojega netko 
unutar Crkve obnaša, kao i mentaliteta „karijerizma 44 , zbog kojega se ljudi u Crkvi „boje reći 
što misle, da time sebi ne presijeku mogućnost napredovanja 44 . 

Osim toga, list je donio i vijesti o nekoliko slučajeva u Hrvatskoj, u kojima se očitovala 
ta tema - bilo kroz zahtjeve svećenika da i oni sudjeluju, ili barem budu konzultirani, u nekim 
odlukama koje su pridržane biskupima ili Sv. Stolici. Tako, primjerice, 1968. list javlja kako su 
i svećenici u Zadru, okupljeni na „svećeničkom danu 44 , samoinicijativno glasovali za izbor 
Marijana Oblaka za novoga zadarskog nadbiskupa, te su o rezultatu svojeg glasovanja izvijestili 
Svetu Stolicu 527 , a godinu dana kasnije prenosi rezoluciju zadarskih svećenika u kojoj su oni 
upozorili i na to kako je potrebno „odreći se u pastorizaciji mentaliteta 'vladanja' i 
institucionalnog ’autoritarizma' 44 , mijenjati „totalitarno shvaćanje institucije 44 i umjesto njega 


524 Usp. Bernhard HARING, Kriza autoriteta, u: Glas Koncila br. 18, 7. rujna 1969., str. 5; ISTI, Putovi za 
nadvladavanje krize autoriteta, u: Glas Koncila br. 19, 28. rujna 1969., str. 4. 

525 Protiv krivih predodžaba što biskup može i mora, u: Glas Koncila, br. 11,31. svibnja 1970., str. 3. 

526 V[ladimir] PAVLINIĆ, Žfivko] KUSTIĆ, Razgovor s biskupom Vekoslavom Grmićem. Tko ima telefon s 
Duhom Svetim? Nemoguće je provoditi novo u starim okvirima?, u: Glas Koncila, br. 20, 12. listopada 1969., str. 
1, 4-5; ISTI, Radujmo se - u Crkvi vrije! Kršćanstvo mora uvijek nastupati kao kritika postojećega, u: Glas 
Koncila, br. 21, 26. listopada 1969., str. 7-8. 

527 1 0. svećenički dan u Zadru. Sto za Crkvu znači informiranje, u: Glas Koncila, br. 15, 21. srpnja 1968., str. 6. 

promicati „više slobode unutar Crkve“, te su zatražili da se biskupi, prije donošenja odluka na 
zasjedanjima konferencije, ,,o pojedinim značajnim pastoralnim pitanjima prethodno savjetuju 
sa svećenicima i vjernicima 44 . 528 Slično i kod skupštine splitskih svećenika iz 1970., prenoseći 
vijest AKSA-e, list ističe kako je bilo govora i o potrebi da se razlikuje „evanđeoski 44 od 
„administrativnog 44 autoriteta. 529 

Daje pitanje „kolegij aliteta 44 u upravljanju Crkvom bilo predmetom i rasprava svećenika 
u Hrvatskoj, koji su razmatrali sudjelovanje svećenika u donošenju odluka na razini biskupije, 
ali i sudjelovanje laika, članova župskih vijeća, u upravljanju župama, moglo se doznati iz 
povremenih vijesti koje je list donosio, primjerice s rasprava svećenika na tzv. dekanatskim 
koronama. 530 


„Kriza autoriteta 44 na Svećeničkom tjednu u Zagrebu 1971, 


No, teme vezane uz „krizu autoriteta 44 najjasnije će se, i na stranicama lista, u Hrvatskoj 
očitovati na XI. Teološko pastoralnom tjednu za svećenike održanom krajem siječnja 1971. u 
Zagrebu, pri čemu je u jednoj od prihvaćenih rezolucija stajalo i to kako je „zahtjev [je] vremena 
da svećenici biraju svoje biskupe, kako je to bilo normalno u prvoj Crkvi 44 . O tome susretu 
svećenika, čija je središnja tema bila „Svećenik u kršćanskoj zajednici 44 list je vrlo iscrpno 
izvijestio. 531 

Osim pitanja biranja predstojnika crkvenih zajednica, prezbitera i biskupa, na tome je 
skupu aktualizirana i tema uvođenja mogućnosti ređenja oženjenih muškaraca za svećenike, 
drugačija organizacije Crkve - u crkvene zajednice umjesto dosadašnje teritorijalne župe, 
sudjelovanje svih vjernika u donošenju odluka koje se tiču života Crkve, veća uloga laika u 
životu crkvenih zajednica, ali i zahtjev da „ubuduće treba ovakve rezolucije mnogo ozbiljnije 
shvaćati, proučavati ih na različitim skupovima, brinuti se da ih biskupi ozbiljno shvate, da o 
njima diskutiraju na BK, da javnost izvijeste kako su ih primili 44 . Riječju, mnoge od tema o 


528 Plodan Svećenički dan u Zadru. Treba se odreći mentaliteta vladanja, u: Glas Koncila br. 16, 10. kolovoza 
1969., str. 7. 

529 Godišnja skupština svećenika splitsko-makarske nadbiskupije. Razlikovati evanđeoski i administrativni 
autoritet, u: Glas Koncila, br. 10, 17. svibnja 1970., str. 15. 

530 Usp. Svećenici raspravljaju o odgoju svećenika i kolegijalnoj upravi Crkve. Suodgovornost i suodlučivanje 
idu zajedno, u: Glas Koncila, br. 22, 8. studenoga 1970., str. 9. 

531 Usp. XI. Teološko-pastoralni tjedan za svećenike u Zagrebu. „Dani pomalo dramatični i puni odvažne volje 
... “. Dosad najživlji, po značaju najzamašniji i najperspektivniji skup naših svećenika u novije doba. Otvoren 
govor o mnogim gorućim pitanjima naše Crkve, u: Glas Koncila, br. 3, 7. veljače 1971., str. 1, 3-4. 

kojima su čitatelji Glasa Koncila ranijih mjeseci i godina sa stranica toga lista mogli čitati samo 
kad se radilo o zbivanjima u Crkvi u svijetu, tim su izvješćem i događajem na kojega se to 
izvješće odnosilo sad postali temom života Crkve u hrvatskome narodu. Ističe to na svoj način 
i komentar toga broja lista kad naglašava kako se „ovim Tjednom među nama zaista dogodilo 
nešto novo. Ih se barem do sada najjasnije izrazila naša situacija“ te kako se „usporedivši 
ovogodišnji Tjedan i njegove rezolucije s prošlogodišnjim, a još više s onima iz prijašnjih 
godina, opaža [se] kako se područje takozvanih „tabuiziranih tema“ brzo suzuje. Kako se može 
otvoreno govoriti o svim pitanjima, i kako iz toga ne proizlazi nikakvo katastrofalno rušenje 
niti sablazan, nego se baš tako rane uviđaju i liječe“. 532 

O rezolucijama toga Tjedna, kako se čini, raspravljao je i Poslovni odbor BKJ. Premda 
se u priopćenju to izričito ne navodi, iz njegova je sadržaja jasno kako su biskupi raspravljali i 
o problemima svećeničkog identiteta i egzistencije, istaknuvši kako te probleme žele rješavati 
zajedno sa svećenicima, najavivši kako će na zasjedanje BKJ pozvati i predstavnike klera. No, 
biskupi pritom poručuju kako će „voditi Božji narod očinskom dobrotom, ali i odlučnom 
rukom“ te kako ne smiju dopustiti „da se omalovažuje i prezire naša služba“, izražavajući 
žaljenje što „neki svećenici prelaze granice svoje kompetencije i zahtijevaju od nas rješenja i 
odluke koje nisu u skladu s duhom Koncila i za koje je isključivo kompetentna Sveta Stolica“. 533 
Da su i neki upućeniji čitatelji iz toga priopćenja iščitali osvrt na ,,spomi“ Teološko-pastoralni 
tjedan i njegove rezolucije, pokazuje i pismo Marije Grgić iz Zadra, članice Vijeća za 
sjemeništa i kler pri BKJ, u kojem ona ističe: „Svećeničko pitanje u Hrvatskoj postoji. Ono se 
ne može sakriti. Ono se ne smije sakriti. Ako se poslovni odbor BKJ sastao samo zato da ušutka 
postojanje svećeničkog pitanja kod nas, onda nije obavio dobar posao“. 534 A da je nedugo 
potom o Rezolucijama Tjedna raspravljala i BKJ, koja je pritom dala „neke svoje primjedbe i 
rezerve na rezolucije“, doznaje se iz Priopćenja za tisak sa zasjedanja održanog od 20. do 23. 
travnja 1971. 535 , a iz izvješća s konferencije za tisak nakon toga zasjedanja i to da su biskupi 
„posebno reagirali na one prijedloge svećeničkog tjedna prema kojima bi zajednica vjernika 
imala pravo sama birati svoga svećenika“ te one dijelove rezolucija koji su se odnosili na 


532 Nov izraz angažirane vjere naših svećenika, u: Glas Koncila, br. 3, 7. veljače 1971., str. 2. 

533 Usp. Saopćenje za tisak poslovnog odbora BKJ, u: Glas Koncila, br. 6, 21. ožujka 1971., str. 6. 

534 Sok svećeničkog tjedna, u: Glas Koncila, br. 7, Uskrs 1971., str. 9. 

535 Usp. Priopćenje za tisak o zasjedanju Biskupske konferencije, u: Glas Koncila, br. 9, 2. svibnja 1971., str. 2. 

svojevrsni „kolegijalitet svećenika“ i potrebu da biskup „javno i s valjanim razlozima obrazloži 
svaku svoju odluku“. 536 

Da „iz predavanja, diskusija i rezolucije 44 Teološko-pastoralnog tjedna „izbija neki dah 
revolucionarnosti 44 , nešto kasnije otvoreno je iščitao i sam Glas Koncila u svome komentaru 537 , 
dodavši kako je razumljivo da „ako u Crkvi ima struktura koje priječe saopćavanje objave, a to 
znači evangelizaciju svijeta, nije li jasno da se težnja prema objavi pokazuje kao revolucionarno 
nastojanje za uklanjanjem tih prepreka? 44 . Stoga list otvoreno predlaže da se postojeće strukture, 
običaji i zakoni u Crkvi temeljito prouče te se javno raspravi koje su od njih potrebne i 
pozitivne, a koje štetne, jer će se u protivnome dogoditi da ćemo ili „sve jednako sačuvati, 
odričući se naviještanja Evanđelja, ili ćemo svejednako rušiti, što će također voditi u negaciju 44 . 

Kako doznajemo iz lista koji prenosi AKSA-inu vijest, Teološko-pastoralni tjedan, 
odnosno njegove rezolucije, osudio je u Vjesniku Đakovačke biskupije isusovac Stanko 
Weissgerber, optužujući da je na njemu vođena i „prikrivena akcija protiv celibata koju je 
vodila mala grupica svećenika 44 ali i kako je „ustanova svećeničkog tjedna [...] sad upala u neka 
zastranjenja i potrebna joj je sanacija 44 . 5 3 8 Glas Koncila pritom, u istome tekstu, donosi i 
reakciju voditelja Tjedna Tomislava Sagi-Bunića na te kritike. 

Iz lista doznajemo kako su materijali s Teološko-pastoralnog tjedna 1971. u Zagrebu 
imali odjeka i u svijetu, pa su tako primjerice u obliku izvješća i dokumentacije izdani i od 
strane grupe „Prospective 44 u Bruxellesu. 539 

Osim u izvješću s Teološko-pastoralnog tjedna u Zagrebu, list je temu ređenja oženjenih 
muškaraca, pa i ređenja žena, otvarao i u svojim drugim člancima. Tako, primjerice, u 
razgovoru s generalom franjevačkog reda Konstantinom Koserom, koji nije isključivao 
mogućnost da bi male, euharistijske zajednice, mogle birati svoje predvodnike, te da tako 
izabran „svejedno oženjen ili neoženjen, [da] bude zaređen za svećenika 44 , a doveo je u pitanje 
i praksu nezaređivanja žena, postavljajući pitanja: „Gdje stoji daje to Božji zakon, Na temelju 
čega se može pozitivno tvrditi daje sakrament svetoga reda rezerviran samo za muškarce? 44 . 540 


536 Usp. Konferencija za novinare o plenarnom zasjedanju Biskupske konferencije. „ Ulazimo u krug Europe", u: 
Glas Koncila, br. 9, 2. svibnja 1971., str. 3. 

537 Revolucija ili objava?, u: Glas Koncila, br. 4, 21. veljače 1971., str. 2. 

538 ,,Zastranjenje “ teološko-pastoralnog tjedna za svećenike, u: Glas Koncila, br. 6, 21. ožujka 1971., str. 6. 

539 Usp. Zagrebački svećenički tjedan postao pristupačan svjetskoj javnosti, u: Glas Koncila, br. 13, 27. lipnja 
1971., str. 15. 

540 Usp. Z.[ivko] KUSTIC, G.fabrijel] ĐURAK, Razgovarali smo s Konstantinom Koserom, franjevačkim 
generalom. Što ,, vrhovni ujak" misli o slobodi u Crkvi, o hercegovačkom slučaju, o budućnosti svećeništva, u: 
Glas Koncila, br. 12, 13. lipnja 1971., str. 3-4. 

U istome broju list prenosi i rezultate anketa provedenih među svećenicima u SAD-u, pri čemu 
se „za fakultativni [neobvezatni] celibat izjasnio [se] 84 posto svećenika između 26 i 35 godina 
života“. 541 


Biskupska sinoda u Rimu 1971. godine i „tema celibata 44 

Svećenici i njihov položaj u Crkvi i društvu bih su i središnja tema Biskupske sinode u 
Rimu 1971. godine. U sklopu priprema za tu Sinodu iz Rima je biskupskim konferencijama 
upućen jedan spis s temama za raspravu, iz kojega list zaključuje kako „nema više nijedne teme 
o svećeništvu i svećeničkom životu o kojoj se ne bi smjelo raspravljati 14 , navodeći pritom i 
pitanje celibata, te dodaje kako će i kod nas o tim pitanjima među svećenicima biti provedena 
jedna anonimna anketa. 542 Nakon što su anketni listići bili poslani svećenicima, svećenici 
okupljeni na okruglim stolovima Glasa Koncila izrekli su i više kritika na račun pojedinih 
formulacija te ankete, kao i sumnji da njen rezultat neće biti do kraja vjerodostojan. 543 

Uoči odlaska predstavnika episkopata iz tadašnje Jugoslavije na Biskupsku sinodu, 
članovi BKJ sastali su se 22. lipnja 1971. i sa 70-ak predstavnika svećenika u Jugoslaviji, o 
čemu list kratko izvješćuje 544 , a kasnije donosi i sadržaj nacrta dokumenta kojega su svećenici 
izradili za biskupe koji će sudjelovati na Sinodi u Rimu 545 , te ga istodobno i komentira uz ocjenu 
kako taj Nacrt „nije drugo do sažetak glavnih rezolucija svećeničkog tjedna u siječnju 44 . 546 List 
objavljuje i razgovor s Ivanom Horvatom, predstavnikom „našega svećenstva 44 na Sinodi, pri 
čemu on iznosi i kritike na račun činjenice da svećenici na Sinodi, premda će o njima biti riječ, 
neće imati pravo riječi, niti će sudjelovati u glasovanjima o rezolucijama. 547 


541 Usp. Dvije svećeničke ankete u SAD, u: Glas Koncila, br. 12, 13. lipnja 1971., str. 4. 

542 Papa želi saznati što svećenici misle o sebi i svom svećeništvu. Raspravni nacrt o svećeništvu, u: Glas 
Koncila, br. 8, 18. travnja 1971., str. 5; Usp. i: Vijeće za kler BKJ razaslalo svećeničku anketu, u: Glas Koncila, 
br. 10, 16. svibnja 1971., str. 2. 

543 Usp. [Gabrijel ĐURAK, Zivko KUSTIC], Petorica gradskih župnika za okruglim stolom Glasa Koncila. 
Naviješta li se Evanđelje Zagrebu?, u: Glas Koncila, br. 10, 16. svibnja 1971., str. 4-5; Narod ne podnosi 
svećenika diktatora a prihvaća svećenika suradnika. Naši svećenici za okruglim stolom Glasa Koncila, u: Glas 
Koncila, br. 11, 30. svibnja 1971., str. 8-9. 

544 Usp. Sastanak koji mnogo obećava, u: Glas Koncila, br. 13, 27. lipnja 1971., str. 1. 

545 Usp. Nacrt zajedničkih prijedloga svećenstva Jugoslavije za Sinodu biskupa, u: Glas Koncila, br. 14, 11. 
srpnja 1971., str. 6. 

546 Zorenje zajedničke svijesti, u: Glas Koncila, br. 14, 11. srpnja 1971., str. 2. 

547 Usp. Razgovor s predstavnikom našeg svećenstva na Biskupskoj sinodi u Rimu. Hoće li svećenik Ivan Hoi'vat 
moći u Rimu i govoriti, ili će samo promatrati?, u; Glas Koncila, br. 19, 19. rujna 1971., str. 3-4. 

Kako se održavanje Sinode biskupa približavalo, list je sve češće prenosio vijesti iz 
svijeta povezane s tom temom, pri čemu je često isticano i problematiziranje obvezatnosti 
celibata. 548 

Tako, primjerice, javlja kako se oženilo čak 2.000 francuskih svećenika samo u okolici 
Pariza, od kojih neki i dalje, „više ili manje potajno“, vrše svoju svećeničku službu nakon što 
su „našli zajednice vjernika koji su ih voljni primiti“, te kako su se neki od njih udružili i u 
zasebno svećeničko udruženje. 549 

A u odgovorima čitateljima list je znao iskazivati razumijevanje za poteškoće na koje 
nailaze svećenici nakon ženidbe i tzv. „svođenja na laički stalež“ jer „činjenica da Crkva još 
uvijek otklanja svaku pastoralnu i apostolsku suradnju“ s tim svećenicima „teška je muka 
mnogih takvih osoba, jer oni se ženidbom nisu odrekli Crkve ni želje da joj služe, mnogi uporno 
uvjeravaju da ipak i dalje imaju živo svećeničko zvanje“ o čemu se, kako se zaključuje, ,,u 
nekim zemljama prilično raspravlja, i sve se više dižu glasovi u prilog tome da se bar neke 
pomoćne funkcije u Crkvi takvim ljudima dopuste“. 550 

No, list pritom nije prešućivao činjenicu da je većina crkvenih predstavnika u našoj 
zemlji sklona zadržavanju obveze svećeničkog celibata. Tako, primjerice, prenosi i cjelovitu 
izjavu biskupa iz Jugoslavije o tome pitanju, u kojoj se oni zalažu za očuvanje obvezatnosti 
celibata u Zapadnoj Crkvi i izražavaju svoju potporu i odanost Papi kad on „tumači opravdanost 
i vrijednost svećeničkog celibata u svjetlu Evanđelja i koncilske nauke“. Biskupi također dodaju 
kako razumiju da građanski mediji i javnost „ne mogu shvatiti vrijednost celibata, jer se on ne 
može razumjeti bez svjetla vjere“, ali i dodaju kako ih „veoma [nas] žalosti kad se s takvim 
nerazumijevanjem koji put piše o celibatu i u kršćanskoj štampi i kad se o njemu s nedovoljnom 
ozbiljnošću raspravlja u krugovima Crkve“, zaključujući kako „tu diskusiju ne smatramo 
konstruktivnom 44 . 551 Nakon što su i u pismu Papi iznijeli takav stav BKJ, stigao je odgovor iz 
Državnoga tajništva Svete Stolice u kojem im se zahvaljuje što „svećenici i vjerni narod tako 
ispravno misli o dragocjenom blagu svetog celibata, što se vjerno drže Prvosvećenika pridajući 
dužnu važnost ovoj časnoj stezi 44 , o čemu je list izvijestio čitatelje krajem svibnja 1970. 552 


548 Usp. Ispitivanja o problemima svećeništva; Problemi američkog svećenstva; Španjolska Crkva pred Sinodu, 
u: Glas Koncila, br. 20, 3. listopada 1971., str. 3; Studije o svećeničkom celibatu, u: Glas Koncila, br. 20, 3. 
listopada 1971., str. 4. 

549 Usp. Pariz: Udruženje oženjenih svećenika, u: Glas Koncila, br. 22, 8. studenoga 1970., str. 7. 

550 Svećenici koji napuštaju zvanje, u: Glas Koncila, br. 22, 8. studenoga 1970., str. 19. 

551 Izjava naših biskupa o svećeničkom celibatu, u: Glas Koncila, br. 5, 8. ožujka 1970., str. 1, 3. 

552 Zahvalno pismo našim biskupima, u: Glas Koncila, br. 11,31. svibnja 1970., str. 3. 

Objava toga pisma otkrila je i to kako je „naša [je] javnost saznala“ za činjenicu da je 
Sveta Stolica pitala BKJ za stav prema svećeničkom celibatu te daje BKJ na taj upit odgovorila. 
Stoga je to pismo naišlo, kako tvrdi list, na reakcije ,,više“ svećenika, koji su uredništvu uputili 
dopise, među kojima je i jedno skupno pismo koje je potpisalo „28 svećenika jedne naše 
biskupije“, a u kojima se „izražava žaljenje ’što Biskupska konferencija nije prethodno 
konzultirala ni svećenike ni narod o tome pitanju“ pa spomenuti svećenici smatraju znakom 
„ozbiljnog nepoštivanja Sv. Oca obavještavati ga o pitanjima koja nisu prethodno istražena“. 
Stoga je list na tu temu napravio i objavio kraći razgovor s v. d. predsjednika BKJ nadbiskupom 
Pogačnikom. U njemu je on pojasnio kako biskupi redovito komuniciraju i sa svećenicima i s 
vjernicima: „[...] poznajemo ih godinama, pa je sasvim naravno da znamo što većina od njih 
misli i o tome pitanju“, te se „anketama, glasovanjem, velikim sastancima [...] ne bi postigla 
željena svrha“. A sve one koji se ne slažu sa stavom kojega je o celibatu BKJ izvijestila Svetu 
Stolicu pozvao je da, ukoliko to žele, svoje mišljenje dostave „bilo izravno Svetom Ocu, bilo 
Biskupskoj konferenciji 14 . 553 

A kad je Biskupska sinoda posvećena svećeničkoj službi, 30. rujna 1971., napokon i 
započela, list o njoj vrlo iscrpno izvješćuje 554 , pa tako donosi sažetak i interventa nadbiskupa 
Kuharića na Sinodi 555 , kao i njegovu Izjavu po završetku Sinode, 556 u kojoj je on, među ostalim, 
dijelu tiska koji je izvještavao sa Sinode zamjerio što se „suviše isticala problematičnost 
celibata, a mislim daje trebalo posvetiti više objektivne i mirne pozornosti razlozima koji su 
uvjeravali savjest biskupa da potvrde zakon celibata u Katoličkoj Crkvi latinskog obreda“. No, 
kako je nadbiskup Kuharić u svome interventu na Biskupskoj sinodi prenio i stav dva biskupa 
istočnoga obreda iz Jugoslavije (Gabrijela Bukatka i Joakima Segedija), u kojem oni „poučeni 
iskustvom svojih biskupija 44 podupiru svećenički celibat, list je kod jednoga od njih u istome 
broju taj stav i provjerio, pa objavljuje članak u kojem iznosi i razgovor s križevačkim biskupom 
Joakimom Segedijem. 557 U njemu on, osim što prenosi dobra iskustva s oženjenim 
grkokatoličkim svećenicima, donosi i brojne teškoće, prije svega „ekonomske i administrativne 

553 Dva upita nadbiskupu Pogačniku. Svećenički celibat i Holandski katekizam, u: Glas Koncila, br. 12, 21. lipnja 

1970., str. 3. 

554 [Smiljana RENDIC], Sinoda biskupa živo raspravlja o pitanjima svećeništva i svećeničke službe, u: Glas 
Koncila, br. 21, 17. listopada 1971., str. 1, 3-5; ISTA, Nastavlja se Sinoda biskupa, u: Glas Koncila, br. 22, 31. 
listopada 1971., str. 3-8; Smiljana RENDIC, Sinoda biskupa (3), u: Glas Koncila, br. 23, 14. studenoga 1971., 
str. 3-8. 

555 Intervent nadbiskupa Kuharića na Sinodi u ime našeg episkopata, u: Glas Koncila, br. 21, 17. listopada 

1971., str. 5. 

556 Izjava nadbiskupa Kuharića Glasu Koncila nakon Sinode biskupa, u: Glas Koncila, br. 24, 28. studenoga 

1971., str. 1-2. 

557 Usp. Iskustva dvojice naših biskupa s oženjenim svećenicima u: Glas Koncila, br. 21, 17. listopada 1971., str. 
8 . 

naravi“ (što list posebno grafički ističe, slovima s razmacima, kao da želi sugerirati kako celibat 
ipak nije supstancijalno, nego više ,,praktično“, povezan sa svećeničkom službom). 


1.4. Rekapitulacija provedbe Drugog vatikanskog koncila na stranicama Glasa Koncila 


Kako je vrijeme od završetka Drugog vatikanskog koncila odmicalo, a prijepori u Crkvi 
postajali sve očitiji, postajalo je sve jasnije da provedba zaključaka Koncila ni u svijetu ni u 
domaćoj Crkvi neće ići onim intenzitetom i tempom kojega su neki - a u pojedinim svojim 
tekstovima i sam Glas Koncila - priželjkivali. List svoje (relativno) nezadovoljstvo tempom 
provedbe Koncila nije krio, a znao ga je potkrijepiti i upozorenjima koja su u tome smislu 
dolazila i od pape Pavla VI. 558 

Na tu je razliku između ,,želja“ i ,,stvamosti“ list najprije odgovarao poticanjem na 
strpljenje. „Nama - nestrpljivima - napose onima koji sve to premalo studiraju - Sabor bi 
mogao reći otprilike ovo: E, djeco Božja, ne budite kratkovidni, ne budite površni! Želite novi 
svijet? Obnovljen djelovanjem Crkve? Pravo! Samo znajte da kuća mora imati temelj“ 559 , 
poručuje tako u jednome svome tekstu na stranicama lista Mijo Skvorc. 

Isti autor svojevrsnu će „rekapitulaciju" provedbe koncilske obnove na stranicama lista 
napraviti i godinu dana nakon završetka Koncila, odgovarajući pritom i na najčešće prigovore 
koji su se mogli čuti na račun te obnove, kako iz redova „tradicionalista", tako i od strane 
predstavnika „progresista". 560 Priznajući otvoreno kako se mnogi pitaju nije li „crkvena lađa" 
skrenula s pravoga pita, te kako se i u samoj Crkvi osjeća stanovita „pobuna na brodu", pri 
čemu se „pojedini svećenici bore protiv biskupa", „u pojedinim biskupijama i cijelim 
kompleksima katoličkih biskupija vodila se gotovo smišljena borba protiv celibata", a „bacaju 
se u sumnju [i] same objavljene dogmatske istine", navodeći Papinu nezabludivost, stvarnu 
prisutnost Kristovu u euharistiji, djevičanstvo Blažene Djevice Marije, nauk o milosti i 
opravdanju ... S druge pak strane, primjećuje autor članka, „mnogima je žao što se u cijeloj 
pokoncilskoj Crkvi osjetio zapravo neki umor" te se „nakon četiri godine [koje] su uzbuđivale 


558 Usp. Pavao VI.: Buđenje koje je Koncil pokrenuo počinje se uspavljivati, u: Glas Koncila, br. 2, 25. siječnja 
1970., str. 1-2. 

559 [Mijo SKOVRC], „Sto je s tim Koncilom? “, u: Glas Koncila, br. 5, 8. prosinca 1963., str. 2. 

560 Usp. Mije ŠKVORC, Godinu dana nakon Koncila. Zatišje i bura, u: Glas Koncila, br. 1, 8. siječnja 1967., str. 
2-3. 

svijet“ prva pokoncilska godina „kao da gaje vraćala na staro“. No, navodeći pritom konkretne 
plodove Koncila, ipak zaključuje kako se „katolicizam ne raspada, nego se obnavlja“, te kako 
„nijedno rođenje nije uspješno bez nekog rizika i boli“. 

No, list će u jednome kasnijemu članku, iz 1970., uzrok sporosti provedbe Koncilske 
obnove detektirati u nositeljima crkvene vlasti, odnosno biskupima. 

Umjesto da budu glavni pokretači i pospješitelji obnoviteljskog procesa, mnogi biskupi svoju dužnost i 
poslije Koncila shvaćaju kao čuvanje primljenog poretka pod svaku cijenu i kao čvrsto držanje uzdi svih 
gibanja koja idu za tim da se što prije i što brže provede ono što su biskupi sami na Koncilu zaključili 
(...) Upravni je aparat biskupov u premnogo slučajeva uspio izvršiti svoj utjecaj na biskupa, pa se 
koncilska obnova ne promiče, nego se samo „propušta' 1 na najmanje doze: kao najveći grijeh ocjenjuje se 
tzv. „trčanje pred rudo 11 (kao da Crkva nije dobrano zakasnila sa svojim Koncilom!) (...) Koncilom bi se 
htjela ostvariti živa zajednica, ali se često osjeća da u crkvenom vodstvu živi strah od svake manifestacije 
života u zajednici, jer se ne dopušta rizik da se u zajednici pojavi misao, da se rode neki pothvati, da se 
čuju riječi, ako sve to nije unaprijed isplanirano. 561 


Pred kraj razdoblja proučenoga u ovoj radnji, u ljeto 1972., i „don Jure“ će priznati da 
rezultati obnove u duhu Drugog vatikanskog sabora u našoj Crkvi i nisu baš „spektakularni: 

A što se to lijepo dogodilo u Crkvi ovih godina? Što se promijenilo? Ništa, kažem vam ja: ništa! Samo 
ste nekoliko oltara okrenuli, namjesto nerazumljiva pjevanja na latinskom pjevate koji put malo 
razumljivije na hrvatskom. Crkvenih odbora i vijeća ili nemate ili su na papiru. Propovijeda se slabo kao 
i u stara vremena, na vjeronauku je djece sve manje. A među kršćanima ljubavi ni za lijek. Ništa, pustoš 
i praznina. 562 


Svojevrsna rekapitulaciju koncilske provedbe, o 10. obljetnici otvaranja Koncila, na 
stranicama lista donesena je i u članku Tomislava Šagi-Bunića „Gdje smo s Koncilom poslije 
deset godina?“ 563 , te Yvesa Congara, čiji komentar u istome broju list prenosi iz milanskoga 
dnevnika II Giorno. 56A 


561 Tomislav ŠAGI-BUNIĆ, ,, Svećenik - kome da služi?, u: Glas Koncila, br. 4, 22. veljače 1970., str. 12. 

562 DON JURE [Živko KUST1Ć], Rezanje repa, u: Glas Koncila, br. 15, 23. srpnja 1972., str. 12. 

563 U: Glas Koncila, br. 21, 22. listopada 1972., str. 3-4. 

564 Yves CONGAR, Stvarnost što iskvaruje i stvarnost što se rađa, u: Glas Koncila, br. 21, 22. listopada 1972., 
str. 4. 


124 



2. Glas Koncila i „slučajevi“ u Crkvi 


Premda je i ranije, u kontekstu ,,sporova“ u vezi s Drugim vatikanskim koncilom i 
njegovom provedbom - osobito u kontekstu napetosti između ,,progresista“ i ,,konzervativaca“ 
- Glas Koncila na svojim stranicama prenosio, tumačio i komentirao unutarcrkvene rasprave, 
polemike, pa i sukobe, do kraja 1967. te teme na njegovim stranicama ipak nisu zauzimale 
dominantno mjesto. No, od proljeća 1968. dade se uočiti kako list sve upornije i otvorenije 
počinje prenositi vijesti - najprije iz svijeta, a od proljeća 1970. i iz Hrvatske - o tzv. 
„slučajevima" koji su pokazivali otvoreno suprotstavljanje crkvenim autoritetima od strane 
nekih pojedinaca, svećeničkih i(li) vjerničkih skupina. 

Takav je pristup, kako ću nastojati prikazati, sjedne strane nailazio na reakcije i dijela 
njegovih „običnih" čitatelja, ali i dijela crkvenih vlasti i neformalnih vjerničkih skupina, pri 
čemu su one negativne bile vidljivije od pozitivnih. Vremenom će postati sve uočljivije kako 
svojevrsnu „otvorenost" prema tim temama uredništvo Glasa Koncila sve više počinje smatrati 
važnim dijelom poslanja toga lista, argumentirajući na različite načine takav svoj pristup. 


2.1. „Slučajevi" u Crkvi i „pravo na informaciju" 


Braneći se od sve učestalijih kritika koje je dobivao zbog svoje uređivačke politike, list 
se često pozivao na „pravo na informaciju", pa i unutar Crkve, koje je zajamčeno i Dekretom o 
sredstvima društvenog priopćavanja „Inter mirifica" Drugoga vatikanskog koncila, a nakon 
izlaska Pastoralne upute (instrukcije) „Communio et progressio" („Zajedništvo i napredak") 
1971., i na taj važan crkveni dokument. 

Tako, nakon kritika koje su pristigle zbog vijesti o zbivanjima u Crkvi u Nizozemskoj 
početkom 1968., list je u svome komentaru imao potrebu progovoriti i o temi prava na 
informaciju o zbivanjima u Crkvi, pa i onda kad se te infonnacije dijelu vjernika ne sviđaju. 
Pritom, kako se pojašnjava, katoličke novine mogu, a „nekad čak i moraju" javljati i o onim 
događajima „koje svojom neodređenošću zbunjuju", a da pritom te događaje ne mogu odmah 
osuđivati jer se „ne mogu donositi konačni sudovi o procesima koji nisu donijeli konačne 
rezultate". To, kako se pojašnjava, dovodi do nesporazuma s onim čitateljima koji očekuje da 
list o svemu o čemu javlja mora donijeti i svoj stav, te da sve ono što ne osuđuje, list istodobno 

i podupire. Premda se prizna kako su ranijih godina o nekim osjetljivim pojavama u Crkvi „do 
sada šutjeli“, list ističe kako se to pokazalo pogrešnim, jer su o tim zbivanjima pisali necrkveni 
mediji, koji to „prikažu na svoj način, izazovu sablazan i među vjernicima", a crkveni mediji 
onda to pokušavaju, često i bezuspješno, popravljati, ostavljajući dojam da su neugodne 
događaje pokušali zataškati. „Upravo takav stav katoličke štampe može sablazniti vjernike 
mnogo više od poštenog, makar i nepotpunog, infonniranja o svemu što se događa", poručuje 
komentator te zaključuje: 

Bez obzira na površne kritike kojima se katoličke novine izlažu kad žele biti zaista novine i kad žele zaista 
respektirati svoje čitatelje, a ne ih tretirati kao nezrelu djecu, držimo da nam ne preostaje drugo nego 
sasvim u duhu koncilskog dokumenta „tnter mirifica“ izvještavati o svemu što se događa u Crkvi, a 
zauzimati određene stavove samo onda kad se nađemo pred određenim rezultatima. I ne osuđivati brže 
od službene crkvene vlasti. 565 


Da je infonniranost u Crkvi preduvjet nastajanja „zrelih kršćana", poručit će kasnije i 
Tomislav Sagi-Bunić, pojašnjavajući kako se pitanje provedbe zaključaka Drugoga 
vatikanskog koncila, pa i problemi koji se pritom javljaju, tiču svih vjernika, članova Crkve, te 
kako je upravo Koncil, Dekretom o sredstvima društvenog saobraćanja, „htio da svi vjernici 
dođu do punoljetnosti u crkvenom životu, a to je nemoguće ako ne budu dobro informirani o 
problemima koji su gorući u današnjoj Crkvi, a onda osobito o onome što je pravi duh 
Koncila". 566 A Smiljana Rendić, prenoseći izvješće s jednoga skupa na tu temu, zaključuje kako 
je stvaranje javnoga mnijenja u Crkvi nezamislivo bez poštivanja principa slobode katoličkih 
novinara. 567 

„Vjetar u leđa" takvome pristupu novinarstvu, pa i ulozi crkvenoga tiska u životu Crkve, 
Glas Koncila je dobio i Pastoralnom uputom o medijima „Communio et progressio" 
(„Zajedništvo i napredak"), objavljenom početkom lipnja 1971., pa ne čudi daje prikazu toga 
dokumenta list dao značajnu pozornost, posebno ističući one njegove dijelove koji su 
odgovarali gledištima njegova uredništva o potrebi veće slobode informiranja unutar Crkve. 
Primjerice, u podnaslovima prikaza toga dokumenta list ističe kako se njime Crkva izjasnila 
„Za puno i otvoreno izvješćivanje", „Protiv pritisaka" i „Cenzure", a u istaknutome dijelu teksta 


565 Pravo na informaciju, u: Glas Koncila, br. 7, 24. ožujka 1968., str. 2. 

566 Tomislav ŠAGI-BUNIĆ, Sto je vjernost Koncilu i što s njome biva, u: Glas Koncila, br. 19, 28. rujna 1969., 
str. 3-4. 

567 Usp. S.[miljana] R.[ENDIC], Kongres o katoličkom tisku u znaku napetosti borbe za pravo slobodne 
informacije, u: Glas Koncila, br. 16, 15. kolovoza 1971., str. 5. 

prenosi: „Gotovo je s Crkvom tajne, koja je tisak smatrala vražjim djelom, javno mnijenje 
prijetnjom, a apologetiku važnijom od činjenica 14 . 568 

Osim na stranicama Glasa Koncila , tema slobode crkvenoga tiska i informiranja 
vjernika o zbivanjima u Crkvi široko je otvorena na svećeničkom danu Zadarske nadbiskupije, 
održanom od 9. do 11. srpnja 1968., čija je središnja tema bila upravo „Komuniciranje u 
suvremenoj Crkvi“. „Vjernici ne mogu doživjeti suodgovornost ako ne budu o svemu točno 
informirani. Oni imaju pravo na informaciju. Sistem tajne, koji bi morao čuvati i podržavati 
autoritet u Crkvi, pokazuje se kao velika opasnost koja priječi da vjernici rastu u zrelosti. 
Vjernike više ne možemo tretirati kao malu djecu. Katolička štampa mora ih o svemu 
obavještavati objektivno i iscrpno. Inače prepuštamo te vjernike neobjektivnim i proračunatim 
informacijama necrkvenih listova i drugih sredstava saobraćanja“, ističe se u prikazu toga 
skupa. 569 Osim toga, i sam list će na tu temu organizirati Okrugli stol, o čemu će u ovome radu 
više biti riječi na drugome mjestu, u poglavlju IV.3.3.5. 

Povremeno je list objavljivao i članke iz stranoga vjerskoga tiska, koji su stajali u obranu 
katoličkoga tiska i katoličkih novinara, pojašnjavajući kako njihov posao često uključuje i 
podnošenje velike žrtve jer se svo nezadovoljstvo publike zbog neugodnih događaja o kojima 
oni pišu često okreće protiv samih novinara koji o njima izvješćuju. 570 


2.2. Crkveni „slučajevi 44 u svijetu 


Jedan od prvih crkvenih „slučajeva 44 , kojima je list posvetio prostor na svojim 
stranicama, bila je „pobuna 44 bogoslova u austrijskom Linzu, koji su odbijali ređenje, tražeći 
smjenu rektora svog Bogoslovskog sjemeništa. Nakon odvojenih razgovora bogoslova i rektora 
s tamošnjim biskupom, rektor se povukao sa svoje službe. 571 


568 Usp. „ Zajedništvo i napredak “ - naputak Svete Stolice o sredstvima javnog priopćavanja. Sloboda i pravo 
informacije u Crkvi. Crkva razmiče granice slobode javnog izvješćivanja prema normama slobodnog 
građanskog društva, u: Glas Koncila, br. 12, 13. lipnja 1971., str. 1-2; O važnosti toga dokumenta u razvoju 
crkvenoga shvaćanja uloge medija u Crkvi i društvu vidi i: Slizana PERAN, Juraj Mirko MATAUSIĆ, Javno 
mnijenje i dijalog u Crkvi, u: Bogoslovska smotra, 83 (2013.) br. 2, str. 235-261. 

569 1 0. svećenički dan u Zadru. Sto za Crkvu znači informiranje, u: Glas Koncila, br. 15, 21. srpnja 1968., str. 6. 

570 Usp. Zar samo krivnja tiska? Zadaća katoličkog novinara teža je danas no igda, u: Glas Koncila, br. 15, 25. 
srpnja 1971., str. 5. 

571 Bogoslovi riješili problem s biskupom u međusobnom povjerenju, u: Glas Koncila, br. 7, 24. ožujka 1968., str. 
5. 

Svoju odlučnost da počne još otvorenije prikazivati prijepore koji se tih godina javljaju 
u Crkvi u svijetu, list je osobito otvoreno iskazao izvješćujući s 82. kongresa njemačkih 
katolika, Katholikentaga, koji je 1968. godine održan u Essenu, a s kojega je osobno otišao 
izvještavati glavni urednik lista Vladimir Pavlinić. „Na ovom Katholikentagu kao daje sve u 
Crkvi došlo u pitanje. Dominirala je kriza autoriteta. Prvi je na udaru bio Papa, osobito zbog 
nove encikl ik e [Humanae vitae], zatim episkopat [...] Bio je to kongres revolta mladih, zahtjeva 
da se lome stari okviri, da se ruše strukture Crkve, traženja demokracije na polju discipline 
Crkve, čak na području morala“, prenosi reporter Glasa Koncila izvješćujući iz Essena. 572 

Osim toga, list je počeo sve otvorenije pisati i o disciplinskim postupcima koji su 
pokrenuti protiv poznatog nizozemskog teologa dominikanca Edvvarda Schillebeeckxa 573 , te 
nizozemskog biskupa Johannesa Bluyssena 574 , koji su pozvani pojasniti neke svoje stavove ili 
postupke pred Kongregacijom za nauk vjere, kojoj je u to vrijeme na čelu bio utemeljitelj Glasa 
Koncila kardinal Franjo Šeper. 

S osobitom upornošću list će kroz punih godinu i pol pratiti i „slučaj Isolotto“, još jedan 
u nizu „slučajeva 'osporavanja' unutar Crkve“, u kojem je talijanski župnik Enzo Mazzi, zajedno 
sa skupinom mladih koji su ,,zaposjeli“ katedralu u Parmi, zatražio od svog nadbiskupa Firence, 
kardinala Ermenegilda Florita, nakon što mu je ovaj zaprijetio oduzimanjem župničke službe, 
da „dođe među njih i stupi s njima u dijalog“. I taj slučaj, zaključuje list, „potiče zapravo na 
veoma ozbiljno pitanje: pitanje autoriteta u Crkvi“. 575 A nakon što je sličan slučaj izbio u jednoj 
župi kod Barija, gdje su vjernici stali u obranu župnika kojega je smijenio tamošnji biskup, list 
ga naziva „novim Isolottom“. 576 

Javljajući pak o novome slučaju, tzv. „Amsterdamskoj minišizmi“, u kojoj su četvorica 
nizozemskih svećenika, studentskih kapelana, zaprijetila da će nastaviti svećeničko djelovanje 
i ukoliko im budu oduzete svećeničke službe. Jedan od njih, naime, najavio je kako će se oženiti 
i nastaviti svećeničko djelovanje, a trojica ostalih dali su mu u tome potporu. Opravdavajući se 
što uopće piše o tome slučaju, autor članka pojašnjava: 


572 VJladimir PAVLINIĆ], Burni katolički kongres u Essenu, u: Glas Koncila, br. 19, 22. rujna 1968., str. 9. 

573 Slučaj Schillebeecks, u: Glas Koncila, br. 21, 20. listopada 1968., str. 5.; Nema više govora o ,,krivovjerju" 
teologa Schillebeeckxa, u: Glas Koncila br. 14, 13. srpnja 1969., str. 2. 

574 ,,Slučaj Bluyssen“, u: Glas Koncila, br. 22, 3. studenoga 1968., str. 4. 

575 ,,Slučaj Isolotto ", u: Glas Koncila, br. 24, 1. prosinca 1968., str. 5; Novo iz izoliranog Isolotta, u: Glas 
Koncila br. 18, 7. rujna 1969., str. 5; Što se dalje događalo u Isolottu, u: Glas Koncila, br. 2, 26. siječnja 1969., 
str. 7; Kako je danas u Isolottu?, u: Glas Koncila, br. 7, 5. travnja 1970., str. 10; Najnovije iz Isolotta. Završen 
proces „smetačima bogoslužja ", u: Glas Koncila, br. 15, 25. srpnja 1971., str. 5. 

576 Usp. „Novi Isolotto ", u: Glas Koncila, br. 10, 17. svibnja 1970., str. 6. 

Pa što se i mi raspisasmo o samo četiri dosad tek potencijalna raskolnika, zapitat će možda pokoji naš 
valjani čitatelj. Pa, evo: pišemo i mi o tome jer „minišizma 1,1 , ako je i ,,mini“, nije tiha: bruji o njoj pomalo 
cio kršćanski svijet, i ima li baš smisla da naši katolički čitatelji budu o njoj obaviješteni samo iz 
nekatoličkih novina, od novinara koji nisu stručnjaci za crkvenu materiju? 577 

A kad je, uskoro, taj ,,slučaj“ okončan dogovorom spornoga svećenika, koji se odlučio oženiti, 
s biskupom koji mu je, unatoč suspenziji, odlučio ostaviti mogućnost držanja predavanja 
studentima izvan misnih slavlja, list zaključuje: „Takav ishod amsterdamskog slučaja zacijelo 
će razočarati one koji su očekivali mnogo veće senzacije. Crkva uvijek može svećeniku koji 
više nije sposoban živjeti u celibatu odobriti ženidbu, s tim da više ne može vršiti specifično 
svećeničkih službi“. 578 

U prikazima pojedinih „slučajeva“ list je u očima svojih čitatelja zasigurno mogao 
ostaviti dojam - a reakcije pojedinih od njih, što ću kasnije u radu prikazati, pokazuju da uistinu 
i jest - kao da njegovo uredništvo na tzv. ,,osporavatelje“ (,,kontestatore“) gleda sa stanovitim 
odobravanjem. Primjerice, kad je svjetski tisak u prvoj polovici 1970. počeo pisati o mogućoj 
vizitaciji Apostolskog vizitatora ravenskome nadbiskupu, list prenosi nagađanja o razlozima 
zbog kojih je njen nadbiskup Salvatore Baldassari došao na ,,udar“ vizitacije. Pritom se prenose 
ocjene dijela tiska kako se o ,,spornome“ nadbiskupu „govori kao o najnaprednijem biskupu 
Italije“, te se prenose i neki njegovi istupi kojima je on relativizirao opasnost od 
„osporavateljskih i revolucionarnih 14 pokreta u Crkvi, poručujući kako „povijest pokazuje da 
obnoviteljski pokreti konačno donose dobro“. 579 


2.3. Prikaz „slučajeva 44 u domaćoj Crkvi 


Prvi pravi „slučajevi“ u Crkvi u hrvatskome narodu, koji bi se mogli povezati s onima 
u svijetu, u javnosti, pa tako i na stranicama Glasa Koncila, počet će se razvijati od proljeća 
1970., premda su neki od tih „slučajeva“ i prije te godine imali manje ili više intenzivnu 
„povijest 44 . A, još i prije toga, negdje u vrijeme u kojem se bavio i „slučajevima 44 u zapadnoj 
Crkvi, list se počeo „baviti 44 i sukobom između dijela hercegovačkih franjevaca i mostarskoga 
biskupa, tzv. „Hercegovačkim slučajem 44 . 


577 „Amsterdamska minišizma", u: Glas Koncila, br. 4, 24. veljače 1969., str.7. 

578 „Amsterdamske minishizme “ neće biti, u: Glas Koncila, br. 5, 9. ožujka 1969., str. 4. 

579 Zašto nadbiskupu Ravenne dolazi apostolski vizitator?, u: Glas Koncila, br. 5, 8. ožujka 1970., str. 3-4. 

U prikazu ,,slučajeva“ u Crkvi u Hrvatskoj, kojima se bavio Glas Koncila, započet ću 
upravo s tim „Hercegovačkim 14 , i to ne samo stoga što je on i kronološki bio prvi, nego i zato 
što je, kako se čini, upravo važući razloge ,,za“ i ,,protiv“ izlaska s tim slučajem na stranice 
svoga lista, uredništvo donijelo neke odluke kojih se i kasnije, kad su se ,,slični“ slučajevi počeli 
događati drugdje, zbog svoje vjerodostojnosti moralo držati. 


2.3.1. „Hercegovački slučaj“ 


Premda datira još iz XIX. stoljeća, spor o crkvenoj nadležnosti nad pojedinim župama 
u Hercegovini između dijecezanskoga biskupa i hercegovačkih franjevaca ponovno je 
aktualiziran nakon što 1967. godine Kongregacija za evangelizaciju naroda donijela odluku da 
hercegovački franjevci biskupiji prepuste na upravljanje 5 od 14 preostalih spornih župa, koje 
franjevci još nisu bili prepustili dijecezanskim svećenicima. Potkraj godine, 13. studenoga 
1967., apostolski delegat Mario Cagna na temelju tog naloga sastavio je i Dekret o preuzimanju 
tih pet župa, a iduće, 1968. godine, mostarski biskup Petar Čule i franjevački provincijal Rufin 
Šilić potpisali su i sporazum o spornim župama, no Šilić je svoj potpis s toga ugovora ubrzo 
povukao. Nakon što je u svibnju 1968. istekao krajnji rok za primopredaju, predviđen Dekretom 
delegata Cagne, u tri ,,spome“ župe nastali su neredi: u Mostarskom Gracu vjernici nisu 
dopustili pristup crkvi biskupijskome svećeniku, u Cmču je novoimenovani župnik čak i fizički 
napadnut, a u Grudama je ulaz u župnu crkvu zazidan. 580 

Sa serijalom članaka o „Hercegovačkom slučaju 44 list je započeo urujnu 1968. godine. 581 

Kako se pojašnjava u uvodnome tekstu, premda se vijesti od „neobičnim, upravo 
skandaloznim događajima u nekim župama Zapadne Hercegovine 44 šire već nekoliko mjeseci, 
o čemu su pisah Vjesnik u srijedu i drugi svjetovni listovi, „Glas Koncila sve dosad nije držao 
prikladnim ni potrebnim da o tome piše 44 . 5 8 2 No, nakon što je u redakciju pristigao velik broj 
pisama čitatelja s raznih strana s prigovorom prema kojem „nije dostojno da katoličke novine 
šute o tako ozbiljnim događajima u životu Crkve u našoj domovini 44 te da „široki slojevi 
vjernika budu o svemu tome obavještavani samo iz građanske štampe ili iz glasina koje se šire 


580 Usp. Marko PER1Ć, Hercegovačka afera. Pregled događaja i važniji dokumenti, Mostar 2002., str. 121-132. 

581 Što se događa u Hercegovini?, u: Glas Koncila, br. 19, 22. rujna 1968., str. 12-14; br. 20, 6. listopada 1968., 
str. 8-11; br. 21, 20. listopada 1968., str. 10. 

582 Što se događa u Hercegovini, u: Glas Koncila, br. 19, 22. rujna 1968., str. 12. 

neodgovorno i nekontrolirano 14 , uredništvo je, kako piše, shvatilo „da zaista ne smijemo više 
šutjeti 44 . Dalje se navodi kako su svjesni daje pitanje osjetljivo, jer se radi o sporu u redovima 
Crkve, te da „kakvo god stanovište zauzeli, može se dogoditi da ne budemo dovoljno objektivni, 
da povrijedimo osjećaje, a možda i prava, jedne ili druge strane u tome sporu 44 . No, unatoč tomu 
riziku, „pošli smo u Hercegovinu s odlukom da ne zauzimamo niti iznosimo svoga suda o pravdi 
ili krivdi bilo koga. Samo ćemo nastojati vidjeti što se događa, čuti što govore jedni i drugi, 
pokušati što objektivnije iznijeti događaje pred javnost 44 . 

Nakon što je u tri nastavka list uistinu i objavio taj serijal, donijevši stavove svih 
uključenih strana u taj slučaj, što je nailazilo i na različite reakcije među čitateljima, od kojih 
su neke i objavljivane na stranicama samoga lista, list se u jednome uvodniku ponovno osvrnuo 
na taj svoj postupak. 583 Priznajući kako se tom serijom članaka Glas Koncila kao crkvene 
novine upustile „u nešto što dosad nisu činile, u otvoreno iznošenje nekih slabosti, bolnih 
pitanja i gotovo nerješivih problema unutar same crkvene zajednice 44 što je, očekivano, donijelo 
podijeljene reakcije ,,o tome je li s naše strane bilo pametno o tome pisati, ne bi li ipak bilo 
najbolje da smo šutjeli 44 , list ipak daje do znanja kako i ubuduće kani otvorenije „iskreno 
govoriti o bolnim unutarnjim problemima crkvenoga života 44 . 584 

Postoji li između tzv. trijumfalizma, koji sve što je u vezi s crkvenim životom nastoji prikazati kao 
blistavo, uspješno, ponosno i posvećeno, i nezdravog duha kritike, koja ne zna ni poštovati ni ljubiti Crkvu 
- postoji li, dakle, između te dvije krajnosti zdrava sredina koja bi se mogla nazvati stanovištem iskrenosti 
koja Crkvu ljubi i ne boji se pogledati u oči stvarnosti, svjesna da Crkvu iznutra oblikuje i vodi Duh Sveti 
koji je nikada neće napustiti. Odgovor na to dao je nedavno sam Pavao VI. kad je, govoreći o Crkvi kao 
našem najdražem bližnjem, rekao da bližnjega treba ljubiti i u njegovim slabostima, 

ističe se u tome članku te zaključuje kako je „naše [je] uvjerenje da Crkvi zaista nije potrebno 
velom šutnje i tajne zakrivati svoje unutarnje probleme 44 . 5 85 


583 Govoriti ili šutjeti?, u: Glas Koncila, br. 22, 3. studenoga 1968., str. 2. 

584 Kad je u pitanju tzv. „Hercegovački slučaj", list će to „obećanje" uglavnom i održati, jer će nastaviti prenositi 
vijesti koje se tiču spora dijecezanskoga biskupa i dijela franjevački redovnika u Hercegovini. Usp. U 
„Hecegovačkom pitanju “ i dalje zastoj, u: Glas Koncila, br. 22, 8. studenoga 1970., str. 8;,, U hercegovačkom 
pitanju i dalje zastoj “ - Zašto? (Izjava Biskupskog ordinarijata u Mostaru), u: Glas Koncila, br. 23, 22. 
studenoga 1970., str. 15; fra Bogdan CVETKOVIC, „Kompletno vraćam “, u: Glas Koncila, br. 24, 6. prosinca 
1970., str. 15; Rufin SILIC, Izjava hercegovačkog Provincijala. Zastoj ili nehotično osvjetljenje 
„Hercegovačkog slučaja" , u: Glas Koncila, br. 1, 10. siječnja 1971., str. 13; Nadbiskup Kuharić istjeran iz 
Gruda, u: Glas Koncila, br. 10, 16. svibnja 1971., str. 8. 

585 Govoriti ili šutjeti?, u: Glas Koncila, br. 22, 3. studenoga 1968., str. 2. 

2.3.2. „Đakovački slučaj“ - „Bijela knjiga“ 


Tzv. „Đakovački slučaj“, u crkvenim krugovima poznatiji kao tzv. „Bijela knjiga“ 586 u 
javnost je izašao nakon članka „Bijela knjiga o crnom biskupu“, autora Miljenka Predragovića, 
u tjedniku Vjesnik u srijedu (VUS) (25. veljače 1970.). 587 

U samoj „Bijeloj knjizi“ na 50-ak stranica iznosi se niz prigovora na način obnašanja 
biskupske službe od strane đakovačkog biskupa Stjepana Bauerleina i izražava nezadovoljstvo 
stanjem u biskupiji, te se traži da Sveta Stolica provede svoju istragu. Potpisalo ju je 10 
svećenika Đakovačke biskupije: trojica od njih - Ivan Rogić, Duka Marić i Marinko Prepunić 
- bezuvjetno, a ostala sedmorica - Stjepan Bulat, Mitar Dragutinac, Drago Domitrović, Branko- 
Antun Gilić, Josip Pavlović, Ivan Šešo i Luka Vincetić - ,,iuxta modum“ 588 (odn. „ne tvrdeći 
da su optužbe u njoj iznesene točne, jer o tome nemaju izravnih saznanja, nego vjerujući njenim 
sastavljačima traže da se one ispitaju od strane mjerodavnih crkvenih vlasti“). 

No, u članku VUS- a, osim prigovora iz „Bijele knjige“, autor iznosi i niz optužbi na 
račun samoga biskupa Bauerleina, poput tvrdnje da je „'zbog osobitih zasluga' dobio 
odlikovanje od poglavnika tzv. NDH Ante Pavelića“, da je povrijedio ispovjednu tajnu, da 
koristi novac biskupije za osobne svrhe i si. 

Glas Koncila o tome je slučaju, odnosno o načinu na koji je on dospio u javnost, najprije 
pisao 8. ožujka 1970. u komentaru „Crkveni problemi pred svjetovnom javnošću“ 589 , a da niti 
jednom riječju nije spomenuo niti VUS, niti „Bijelu knjigu“ niti Đakovačku biskupiju i njenoga 
biskupa ili svećenike. Nepotpisani komentator pritom je pokušao načelno pomiriti interes 
svjetovnih medija za unutarcrkvene teme i pravo da o njima pišu s potrebom da svoje unutarnje 
probleme Crkva ipak rješava „na neki način u krugu obitelji, u okviru Božjeg naroda“. 


586 Zapravo bi se moglo govoriti o 3 „Bijele knjige 11 : prvoj - „Izvještaju o prilikama u Đakovačkoj biskupiji 11 
autora dr. Ivana Rogića, koju je potpisalo još 9 svećenika Đakovačke biskupije, a koja je napisana i predana 
Apostolskom delegatu Mariju Cagni u Beogradu 24. srpnja 1968.; drugoj - „Druga bijela knjiga 11 dr. Duke 
Marića i još osam potpisanih svećenika od 29. svibnja 1969. godine te trećoj - „Izvještaj s argumentacijom 11 koju 
je 9 svećenika potpisalo 9. ožujka 1970. godine. Usp. Marin SRAKIĆ, Crnce et labore - Križem i radom, 

Đakovo 2014., str. 589-730. 

587 Miljenko PREDRAGO VIC, Bijela knjiga o crnom biskupu, u: Vjesnik u srijedu, 25. veljače 1970., str. 24-26.; 
Isti autor u istome tjedniku tom će se temom baviti i u članku „Još jednom: Bijela knjiga o crnom biskupu 11 , u: 
VUS, 18. ožujka 1970., str. 8-9. 

588 Usp. Marin SRAKIĆ, Crnce et labore - Križem i radom, str. 601. 

589 Crkveni problemi pred svjetovnom javnošću, u: Glas Koncila, br. 5, 8. ožujka 1970., str. 2. 

„Najednom smo suočeni s pojavom da svjetovna štampa počinje otvoreno raspredati 
domaće unutarnje crkvene probleme (i osobe) na način kako to nikada dosad nije činila. Tu 
prosvjedi načelno ne bi bili na mjestu, osim kad je riječ o dezinfonnacijama (kojih ima). Budući 
da živimo kao javno društveno biće u ovoj zemlji, ne možemo tražiti ni očekivati povlašteni 
položaj nekog izuzeća od javnosti 44 . No, komentator potom dodaje kako se „svećenici ili laici 
koji svjetovnim novinarima pružaju materijale za kritičke napise o odnosu prema 
pretpostavljenima ili o bilo kojim pitanjima svećeničkog života 44 teško mogu opravdati te su 
„naivni ili neodgovorni 44 . 

U članku se takav stav argumentira pojavom da se crkveni slučajevi, kad ih se promatra 
izvan crkvenoga konteksta, u necrkvenom tisku tretiraju na način da se ističe ono što je u njima 
„skandalozno, što draška puku radoznalost i glad za senzacijama 44 , te se na taj način stvara i 
produbljuje „jaz nepovjerenja među svećenicima i biskupima, među svećenicima među sobom, 
među klerom i laicima 44 . 

Stoga će posljedica takvoga tretiranja crkvenih problema, pribojava se komentator, biti 
to da će se biskupi još čvršće zbiti i zatvoriti „u okvire svoje hijerarhijske razine, izbjegavajući 
suočenje s problemima koje bi morali mirno i hitno rješavati 44 , a cijela se Crkva osjeća ugrožena 
i „gura nas se u stare nakostrušene borbene redove 44 . 

Zbog svega toga autor komentara zaključuje: 

Jao obitelji, kojoj njezine nutarnje probleme dolaze rješavati susjedi. Čak i da je riječ o sasvim 
dobronamjernim susjedima. A susjedi, koji se zaštitnički i savjetodavno upliću u kućne svađe svojih 
susjeda nisu uvijek dobronamjerni, teško imje oteti se barem malo zluradosti, neukusnoj znatiželji i užitku 
u čeprkanju po tuđoj nevolji. Zato se ne može lijepo misliti o sinu koji pred ocem traži zaštitu kod susjeda: 
a ni o obiteljskoj situaciji iz koje moraju takve razmirice izići na veliko zvono. 


Crkvene su vlasti, pa i đakovački biskup, bil zadovoljni ovakvim tretiranjem te teme od 
strane Glasa Koncila. Pokazuje to i činjenica da je upravo ovaj zadnji navedeni odlomak iz 
spomenutog komentara kancelar Đakovačke biskupije Rudolf Sverer pročitao u svome govoru 
na sastanku svih svećenika i redovnika te biskupije 9. ožujka 1970. kojega je, prema savjetu 
Apostolske nuncijature, u Đakovu sazvao biskup Bauerlein. 590 


590 Marin SRAKIĆ, Crnce et labore - Križem i radom, str. 626. Tijek cijelog sastanka opisan je na str. 625-642. 

No, zato je nezadovoljstvo u crkvenim redovima izazvao idući broj Glasa Koncila od 
22. ožujka 1970., odn. njegov članak „Đakovački slučaj - 'Bijela knjiga'“ 591 . 

U tome se članku ponajprije odgovara samome novinaru VUS -a Miljenku Predragoviću 
koji je Glas Koncila optužio daje svojim komentarom iz prošloga broja zapravo uputio prijetnju 
potpisnicima „Bijele knjige“. Osim što opovrgava tu optužbu, ističući kako je komentar u 
prošlome broju objavljen u dogovoru s potpisnicima „Bijele knjige“, list ističe kako se VUS, 
odnosno njegov novinar, nisu do kraja držali načela novinarske etike: 

Optužbe koje je novinar prenio protiv biskupa, način govora - ne samo o problemima koji bi tek morali 
biti predmet istrage nego i o samoj ličnosti biskupa Bauerleina - učinili su nam se neobični za uobičajenu 
novinarsku etiku. Govoriti o nekome daje politički sumnjiv i daje nezakonito prisvajao tuđu imovinu, to 
se obično smije tek nakon presude koja bi to potvrdila. 


Uz to, u članku se prenosi i informacija o dopisu koji je listu stigao iz Biskupskog 
ordinarijata u Đakovu, a u kojemu se donose infonnacije o tamošnjem sastanku svećenika od 
9. ožujka te pismo potpore Stolnoga kaptola Đakovačkog biskupu Bauerleinu. 

No, Glas Koncila pritom donosi i „drugu stranu“. Izvješćuje tako o pismu osječkoga 
župnika Stjepana Bulata, jednog od potpisnika „Bijele knjige“, u kojemu on vjernike upoznaje 
s demantijem kojega su potpisnici uputili VUS- u, uz tvrdnju kako ni on ni drugi potpisnici 
„nemaju nikakve veze sa člankom u VUS- u“. Osim toga, kako prenosi list, on je u tome pismu 
„upozorio daje viša crkvena vlast možda prije morala voditi računa o tim problemima, pa ne 
bi bilo došlo do ovakvog izbijanja tih problema u javnost, do sablazni za mnoge“. Glas Koncila 
u istome članku donosi i izvješće svećenika Luke Vincetića, također jednoga od potpisnika 
„Bijele knjige“, o tijeku sastanka u Đakovu. U tome je izvješću prenesen i intervent još jednoga 
potpisnika izrečen na tome sastanku - Stjepana Bulata - koji je ponovio neke od optužbi 
iznesene i u „Bijeloj knjizi“, poput onih „da je svećenstvo razdijeljeno, da biskup ne želi 
suradnike, da su i oni koji s njime surađuju nejedinstveni te ne žele otvoreno govoriti o 
problemima biskupije“ te je biskupu predložio da imenuje generalnog vikara, smijeni sadašnjeg 
ekonoma, riješi probleme u funkcioniranju sjemeništa ... 


591 Đakovački slučaj - „Bijela knjiga u: Glas Koncila, br. 6, 22. ožujka 1970., str. 14. 

Taj je pak članak Glasa Koncila izazvao nezadovoljstvo u upravi Đakovačke biskupije. 
Biskupski ordinarijat u Đakovu uputio je 19. ožujka 1970. prosvjedno pismo biskupu Franji 
Kuhariću, kao odgovornom uredniku Glasa Koncila. 592 

U pismu, kojega su potpisali tajnik Ćiril Kos i kancelar Rudolf Šverer, ističe se 
zaprepaštenje spomenutim člankom kojim se, kako se navodi, „ Glas Koncila nije udaljio daleko 
od VUS- a“. Pritom se pojašnjava kako su oni „zamolili Glas Koncila da objavi 'zajedničku 
rezoluciju' dakle ono u čemu su se složili svi svećenici prisutni na sastanku od 9. ožujka ove 
godine. Zašto ta rezolucija nije donesena u cijelosti'?“. 

Iz Biskupije Glasu Koncila zamjeraju i to što taj list tvrdi da potpisnici „Bijele knjige“ 
„nisu krivi, što je prodrla u javnost, i da ništa ne dokazuje činjenica daje ima SK u Slav. Brodu, 
a u isto se vrijeme hvali, da je i uredništvo posjeduje odavno. Posjeduje je uredništvo, a ne 
posjeduje je napadnuti Biskup!“ 

Također se ističe kako je, unatoč tomu što i sam piše kako je na sastanku više puta 
rečeno da njegova tema nije „Bijela knjiga“, nego pisanja VUS- a, Glas Koncila ipak donosi 
„svoje izvode iz 'Bijele knjige', a više je prostora posvetio 'Zahtjevima župnika Bulata', negoli 
i čemu drugome?“ 

U pismu se navodi i kako je istina da „smo mi pohvalili 'Uvodnik' iz prošlog broja. A 
zar sada nije taj isti List učinio nešto protiv čega se borio u prošlom Uvodniku.“ 

Glasu Koncila zamjeraju i to što prije pisanja spornoga članka nije konzultirao 
Biskupski ordinarijat te se pitaju „može li uredništvo Glasa Koncila dovoljno ocijeniti, hoće li 
taj i takav članak pozitivno djelovati na javnost i koristiti općem dobru!“ 

Na kraju se zaključuje kako „Glas Koncila ovim člankom nije odigrao svoju ulogu, koja mu je 
namijenjena" te kako to „nije prvi puta!“. 

„Da je Glas Koncila donio ono, što je Biskupski ordinarijat zamolio, da je štampao 
Rezoluciju, daje 'Bijelu knjigu'jednostavno izostavio, sve bi bilo drugačije", zaključuje se u 
prosvjednome pismu. 

Da je, osim toga pisma, bilo još prigovora, odnosno pisama na adresu samoga 
uredništva, pa i prosvjednih akcija pojedinih župnika zbog pisanja o „Đakovačkom slučaju", 

592 Cjelovito pismo preneseno je u: SRAKIĆ, Crnce et tabore - Križem i radom, str. 655-657., a kako se navodi 
u bilješci br. 665., čuva se u: NAĐ, BF, Bauerlein, Fascikl/registrator B3, Sjednica 9. III. 1970., Zapisnik. 

doznajemo iz samoga lista, u komentaru idućega broja. 593 Komentator tako spominje ,,pet-šest 
pisama“, ali i to da su im trojica svećenika iz Đakovačke biskupije vratila sve primjerke toga 
broja, a još četvorica istrgnula list s tim člankom, pa je „nekoliko stotina čitatelja dobilo GK 
broj 6 osakaćen lokalnom cenzurom 44 . Citirajući pojedine optužbe na svoj račun iz spomenutih 
pisama, list navodi kako ga se optužuje da spornim člankom „iznosi neistinite stvari, a 
povlađuje Bijeloj knjizi 44 , da će „neki izgubiti vjeru radi toga članka 44 , da list „bezrezervno javno 
podržava teroriste i daje im upadnim slovima punu podršku 44 daje „ovo škandal tisućljetni bez 
presedana u povijesti Crkve 44 te da su „sve nade u Glas Koncila propale kod mnogih 44 . 

No, umjesto vlastite obrane, list je naveo kako je o „spornome 44 članku austrijska 
katolička agencija Kathpress javila daje njime Glas Koncila „označio [je] objavljivanje teških 
optužbi protiv đakovačkog biskupa Stjepana Bauerleina u jugoslavenskom ilustriranom listu 
Vjesnik u srijedu kao otvorenu povredu novinarske etike 44 jer je i u Jugoslaviji običaj „tako teške 
stvari iznositi tek nakon što se redovitim sudom dokaže krivnja 44 . Pozivajući se na tu vijest, list 
zaključuje kako „vanjski čitatelji shvaćaju daje GK branio biskupa Bauerleina od nedokazanih 
optužbi, daje zamjerio onakav način pisanja o biskupu 44 . U nastavku komentara se ističe kako 
nije Glas Koncila taj koji je „slučaj 44 iznio u javnost, nego VUS, „koji se gotovo u svim tim 
župama prodaje možda u većem broju nego GK\ dok je Glas Koncila samo iznio poznate 
činjenice i stavove svih uključenih strana, te je „zamjerio VUS- u, zamjerio svećeniku Grgiću, 
upozorio da nijedna optužba protiv biskupa nije dokazana, da je to stvar u kompetenciji više 
crkvene vlasti 44 . No, kako se dodaje, „nekima to nije dosta 44 , već bi htjeli „da Glas Koncila ipak 
donese presudu prije provedenog postupka sa strane crkvene vlasti, da osudi one koji traže 
istragu 44 . Na kraju se zaključuje kako u nastalome sporu „nije u pitanju jedan članak, ni sam 
ugled ili uspjeh jednih katoličkih novina 44 , nego je u pitanju „sav napredak Crkve u ovoj zemlji, 
u pitanju je hoćemo li vjernike zauvijek smatrati nedoraslom masom, slijepim stadom koje ima 
onoliko prava da nešto sazna koliko mu mi odmjerimo, ili ćemo konačno povjerovati da su to 
ljudi, ličnosti, koje će biti zreli i odgovorni ili nikakvi članovi Crkve 44 . 

List će kasnije prenijeti i AKSAAm vijest o otvorenom pismu skupine od 44 vjernika iz 
Vinkovaca biskupu Bauerleinu, u kojem oni prosvjeduju zbog premještanja svećenika Luke 
Vincetića, tumačeći taj premještaj kao „kaznu 44 za ulogu toga svećenika u tzv. „Bijeloj knjizi 44 , 
uz dopunu kako se cjeloviti tekst toga pisma može pronaći u časopisu Svjedočenja KS-a (br. 


593 Usp. Glas Koncila u procijepu cenzura, u: Glas Koncila, br. 7, 5. travnja 1970., str. 2. 

50/70). 594 Nešto kasnije, kad se đakovački biskup susreo sa skupinom vjernika, potpisnika toga 
pisma, list prenosi vijest AKSA-e o tome događaju. 595 

Inače, u već spomenutom pismu Biskupskoga ordinarijata u Đakovu od 19. ožujka 1970. 
biskupu Franji Kuhariću, kao odgovornom uredniku Glasa Koncila, i sam je Kuharić bio 
povrgnut svojevrsnoj kritici. 

Naime, potpisnici Ćiril Kos i Rudolf Šverer u njemu su poručili kako ne vjeruju „daje članak 
tiskan pod vašim okom! A ako nije, onda bi bilo u redu, da uredništvo članke ovakovog 
značenja pokaže odgovornom uredniku, i da on donese konačnu odluku!“ 596 

Iz Kuharićevog je Dnevnika, međutim, jasno kako je i on bio nezadovoljan kritikom 
kojoj je bio izložen biskup Bauerlein, te da je u njoj, odnosno u objavi VUS-ovog članka, on 
vidio prije svega političku dimenziju. Naime, već 24. veljače 1970. Kuharić u svome Dnevn ik u 
taj članak ocjenjuje kao „objavu rata Crkvi.“ Kuharić, naime, ne vjeruje da bi „ovakav jedan 
napad na jednoga biskupa mogao biti objavljen samo inicijativom jednoga novinara bez 
konsultacija s političkim organima. Nije li to uzvrat za članak o Kardinalu? 597 Nije li to osveta 
đakovačkom biskupu radi istočne granice? 598 [...] Ono što je najtragičnije i najžalosnije u tom 
članku jest to da su si neki svećenici potražili komuniste da ruše svoga biskupa. Osveta je to i 
za Udruženje!". 599 

Kasnije je Kuharić ipak doveo u pitanje taj svoj zaključak. Nakon što mu je 5. ožujka 
1970. Tomislav Sagi-Bunić prenio sadržaj svog telefonskog razgovora s tajnikom republičke 
Komisije za vjerska pitanja Ivanom Lazićem - u kojem mu je Lazić ustvrdio da su i oni u 
Komisiji šokirani člankom protiv Bauerleina u VUS-u, te da i sami imaju rezervi prema 


594 Usp. Otvoreno pismo đakovačkom biskupu, u: Glas Koncila, br. 20, 11. listopada 1970., str. 9. 

595 Usp. AKSA, Đakovački biskup razgovarao s grupom vjernika, u: Glas Koncila, br. 23, 22. studenoga 1970., 
str. 17. 

596 Marin SRAK1Ć, Cruce et labore - Križem i radom, str. 656. 

597 Misli se na članak zbog kojega je bilo zabranjeno raspačavanje toga primjerka lista „Nikad nismo izgubili 
pouzdanje u Boga Kard. Alojzije Stepinac, nadbiskup zagrebački - 10 godina od blažene smrti, u: Glas 
Koncila u br. 4, 22. veljače 1970., str. 9. 

598 Kuharić ovdje aludira na činjenicu daje biskup Bauerlein na jesenskome zasjedanju BKJ 1969. godine bio 
među onim biskupima koji su se protivili tomu da se u budućem crkvenom razgraničenju između Đakovačke 
biskupije i Beogradske nadbiskupije, dijelovi Đakovačke biskupije koji se nalaze sa srbijanske strane 
međurepubličke granice (Srijem) prepuste Beogradskoj nadbiskupiji. Iz te se rasprave moglo zaključiti da neki 
biskupi ne prihvaćaju niti međurepubličku granicu između Hrvatske i Srbije kao pravednu i utemeljenu. Kuharić 
je iz nekih naknadnih razgovora doznao da su sa sadržajem te rasprave, premda ona nije ušla niti u zapisnik sa 
zasjedanja, upoznati predstavnici vlasti. Usp: NAZ, Ostavština Franje Kuharića, Dnevničke zabilješke 1969- 
1973., korice 1, Sveš. 1, str. 86-87. 

599 Dnevnički zapis Franje Kuharića od 24. veljače 1970., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 1, str. 112. 

svećeniku Grgiću - Kuharić u svom Dnevniku piše: „Dakle, ako se to može vjerovati, onda 
[članak u VUS-u \ ne [bi] bila [bio?] službeno planiran napad na Crkvu“. 600 

Da su infonnacije koje je Kuhariću prenio Šagi-Bunić bile vjerodostojne, sugerira i 
rasprava Komisije za vjerska pitanja o članku VUS-a na sjednici od 27. veljače 1972., na kojoj 
je konstatirano „daje članak nekorektan i nepogodan s obzirom na posljedice koje može imati 
na odnose s Katoličkom Crkvom u nas, te je zauzeto stanovište o potrebi češćeg informiranja i 
kontakta Komisije s novinarima koji pišu o problematici rada vjerskih zajednica i odnosima“. 601 

O „Đakovačkom slučaju“ bilo je riječi i na zasjedanju Biskupske konferencije od 7. do 
9. travnja 1970. u Zagrebu, s koje je upućena i posebna Izjava. 602 

U njoj se navodi kako biskupi priznaju „da prema koncilskom dekretu o sredstvima društvenog 
saobraćanja svaki čovjek ima pravo biti obaviješten o svim događajima u svijetu i u Crkvi“ ali 
se „pri tom moraju poštivati moralne norme, osobito nonne objektivne istine, pravde, ljubavi i 
humanosti. Mi ipak sa žalošću moramo konstatirati da su te norme u posljednje vrijeme, u 
nekim slučajevima, teško pogažene u našem javnom životu, pa i u domaćoj štampi.“ 

I na konferenciji za novinare upriličenoj nakon zasjedanja, nadbiskup Smiljan Čekada 
je prenio kako se Glasu Koncila prigovara da ,,u pitanju đakovačkog biskupa nije bio lojalan. 
Da ste morah otvorenije uzeti đakovačkog biskupa u zaštitu, ovako ste vi zauzeli potpuno 
neodređeno stanovište. Dopustili ste mogućnost da i ti kontestatori mogu imati pravo. Da niste 
osudili ni te 'Bijele knjige'. To vam zamjera đakovački biskup. Oni su vam poslali svoj 
komunike, vi ga niste donijeli u listu, nego ste donijeli izvještaj vlč. Vincetića“. 

Na taj prigovor glavni urednik Glasa Koncila Vladimir Pavlinić odgovara: 

Mi nismo donijeli ni izvještaj Vincetićev, ni komunike, nego smo o obojemu referirali. Međutim, pitanje 
je sada opet načelno da li štampa treba da nešto osudi ili naprosto da izvješćuje? U pitanju Đakova mi 
očekujemo da sud donese netko tko je za to kompetentan. Mi pak sada izvješćujemo o stanju stvari, i 
nismo nikakva suda donijeli ni protiv biskupa ni protiv svećenika, nego smo na način novinstva, po 
njegovim pravilima, informirali javnost o čemu se radi. A od onih na kojima stoji da donesu sudove 
čekamo da ih donesu [...] A ako se dobiva dojam da smo mi na strani ovoga ili onoga, to je nutarnja sila 
informacije, ona sama sobom govori. Pitanje je sada da li neke stvari javnog značaja treba maskirati, 

600 Dnevnički zapis Franje Kuharića od 5. ožujka 1970., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 1, str. 116. 

601 Zapisnik sa sjednice Komisije za vjerska pitanja od 27. veljače 1970., u: HDA, KOVZ, Zapisnici sjednica 
Komisije (knjiga 12). 

602 Izjava katoličkih biskupa Jugoslavije (o đakovačkom i hercegovačkom slučaju), u: Glas Koncila, br. 8, 19. 
travnja. 1970., str. 5. 

prikrivati. Ako same iznesene činjenice nekoga navode da se više prikloni ovamo ili onamo, da smatra da 
je nešto upereno protiv nekoga - to je krivnja samih činjenica. 603 


Zbog priopćenja Biskupske konferencije, u kojem je „Đakovački slučaj“ stavljen u istu 
službenu izjavu sa „Hercegovačkim slučajem“, kao i zbog izjava pojedinih biskupa na 
konferenciji za tisak nakon zasjedanja, potpisnici „Bijele knjige“ uputili su Biskupskoj 
konferenciji Otvoreno pismo. 604 

U njemu ponajprije izražavaju žaljenje što se „Đakovački slučaj“ u Izjavi biskupa stavlja 
u isti kontekst s „Hercegovačkim slučaje“, premda u slučaju Đakova „nije do sada bilo 
nikakvog postupka sa strane crkvenih vlasti na bilo kojem nivou, niti je doneseno bilo kakvo 
rješenje, a pogotovo nije donesena nikakva konačna odluka“. 

U pismu se, također, žale na činjenicu da ih do sada još nitko iz Crkve nije saslušao, 
premda su svoje primjedbe na račun vođenja biskupije uputili službenim putem na mjerodavnu 
crkvenu vlast, te zaključuju: 

Zbilja je tragično, daje stvar došla gotovo do vrhovnog foruma, a da nas nitko nije saslušao i izgleda, kao 
da mi pred crkvenim forumima ne postojimo. Zato smo i posebno zahvalni Glasu Koncila, da je on bio 
jedini koji je barem nešto svjetla unio u stvar onako kako je mi gledamo prema opće usvojenom načelu: 
audiatur et altera pars! Mislimo, da bi protivnim držanjem teško potresao povjerenje u svoju 
VJERODOSTOJNOST I ISTINOLJUBIVOST! 605 


Pismo sličnog sadržaja sarajevskom je nadbiskupu Smiljanu Čekadi uputio ijedan od 
potpisnika „Bijele knjige“ Josip Pavlović, župnik u Vinkovcima, 26. travnja 1970. godine. I on 
izražava čuđenje „daje Đakovački slučaj iznesen zajedno s Hercegovačkim, jer Hercegovački 
je slučaj jasan i odlučen, dok Đakovački, po svemu sudeći, nije jasan ni Vama ni nadbiskupu 
Pogačniku, a nije ni odlučen“. Pojašnjavajući kako potpisnici upravo i žele da Sveta Stolica 


603 Naši biskupi govore za tisak, u: Glas Koncila, br. 8, 19. travnja 1970., str 4. 

604 Cjelovito pismo objavljeno je u: Marin SRAKIĆ, Crnce et labore - Križem i radom, str. 661-668. Premda je 
poslano i uredništvu Glasa Koncila, taj ga list nije objavio. Tek se, ne spominjući daje riječ o Otvorenom pismu, 
u komentaru Odjeci biskupske konferencije za štampu (u: Glas Koncila br. 9, 3. svibnja 1970., str. 2) navodi: 
„Oni koji su izravnije povezani s tzv. 'Đakovačkim slučajem' tuže se što se taj slučaj uspoređuje s 
Hercegovačkim, a razlika je bitna i jasna. U Hercegovini je, pišu oni, riječ o neprihvaćanju jasne odredbe Svete 
Stolice, a u Đakovačkoj biskupiji Sveta Stolica nije ni započela istragu, a kamoli da bi bila donijela neko rješenje 
kojega se netko ne bi pridržavao 1,1 . 

605 Marin SRAKIĆ, Cruce et labore - Križem i radom, str. 664. 

„prilike u našoj biskupiji ispita i onda da donese odluku“, Pavlović nadbiskupu Čekadi zamjera 
što na konferenciji za tisak „službeno donosite osude“ te što „pozivate Glas Koncila na 
odgovornost što nas nije osudio“. 606 Vjerojatno je isti dopis upućen i Glasu Koncila jer u 
komentaru idućega broja komentator navodi kako je zbog konferencije za novinare uredništvo 
primilo mnogo pisama, „pohvala, napadaja i kritičkih opaski“, te kako se „oni koji su izravnije 
povezani s tzv. 'Đakovačkim slučajem' tuže [se] što se taj slučaj uspoređuje s Hercegovačkim, 
a razlika je bitna i jasna. U Hercegovini je, pišu oni, riječ o neprihvaćanju jasne odredbe Svete 
Stolice, a u Đakovačkoj biskupiji Sveta Stolica nije ni započela istragu, a kamoli da bi bila 
donijela neko rješenje kojega se netko ne bi pridržavao 14 . 607 


2.3.3. “Zadarski slučaj“ 


Napetosti u odnosima između skupine reformski orijentiranih mlađih zadarskih 
svećenika i zadarskoga nadbiskupa Marijana Oblaka - koji će kulminirati 1971. i 1972. godine, 
kad je 18 zadarskih svećenika napustilo svećeničku službu - započele su najkasnije 1968. 
godine 608 , što sam u ovome radu dijelom već i „natuknuo 44 u poglavlju koje se bavilo 
Holandskim katekizmom (u poglavlju IV.1.3.1.), koji je preveden upravo u krugu zadarskih 
teologa. No, početak prave „krize 44 , odn. „slučaja 44 na stranicama lista moglo se naslutiti tek iz 
jedne vijesti, koju Glas Koncila preuzima od AKSA-c u ljeto 1970. godine. List, naime, javlja o 
suspenziji rada Visoke bogoslovne škole u tome gradu, zbog malog broja studenata, ali i o 
suspenziji rada Kršćanske sadašnjosti - Radne grupe Zadar. Premda se ističe kako je i ta 
suspenzija „povezana sa suspenzijom bogoslovne škole 44 , jer je ta grupa i osnovana „uz samu 
školu 44 , iz nastavka vijesti ipak se vidi da te suspenzije nisu bile „slučajne 44 . Naime, članovi te 
radne grupe, Josip Kolanović, Miljenko Žagar i Josip Balabanić, razriješeni su i dužnosti 
članova radne ekipe za pasterizaciju Zadra, a „očekuje se da će svojih dužnosti biti oslobođeni 
i drugi članovi ekipe 44 . 609 


606 Pismo Josipa Pavlovića nadbiskupu Smiljanu Čekadi od 26. travnja 1970., u: NAZ, Ostavština Franje Šepera, 
kutija 48, korice 227. 

607 Odjeci biskupske konferencije za štampu, u: Glas Koncila, br. 9, 3. svibnja 1970., str. 2. 

608 Usp. AKMADŽA, Katolička Crkva u komunističkoj Hrvatskoj 1945.-1980., str. 458-462. 

609 AKSA, Suspenzije u Zadru, u: Glas Koncila, br. 16, 9. kolovoza 1970., str. 11. 

Nekoliko tjedana kasnije, list prenosi otvoreno pismo koje je nadbiskupu Marijanu 
Oblaku, zbog te odluke, uputila skupina vjernika Zadarske nadbiskupije, u kojemu izražavaju 
„duboko negodovanje i nezadovoljstvo s personalnim promjenama što ih je nadbiskup izvršio 
u pastoralnoj ekipi 'Religiozni centar Poluotok-Zadar’“. Potpisani vjernici su taj čin povezali s 
provedbom prijetnji koje su iznesene u anonimnom pismu koje je objavio Glas Koncila kako 
su „riječi kardinala dra Franje Šepera izrečene u crkvi sv. Jeronima vama [su] upućene i vašoj 
braći u KS“, što, kako se nastavlja, „izaziva zabrinutost [...] za razvoj Crkve kod nas općenito 
jer [...] izgleda da kretanje unutar Crkve u Hrvatskoj vodi zatvaranju, a nipošto prihvaćanju 
temeljnog zadatka evangelizacije današnjeg društva. Zbog toga panika koja nastaje u redovima 
naše hijerarhije, koja nastoji samo očuvati postojeći oblik prisutnosti Crkve, namjesto 
otvorenog pristupa suvremenom čovjeku i njegovim problemima“. Pismo je, kako se navodi, 
potpisalo 148 vjernika raznih zanimanja. 610 

Iz izvješća s konferencije za novinare nakon jesenskoga zasjedanja BKJ na Visovcu 
1970. godine doznaje se kako je „Otvoreno pismo“ od strane vjernika upućeno i Biskupskoj 
konferenciji, i to još početkom ljeta (o čemu Glas Koncila u to vrijeme nije izvještavao) te kako 
je je BK na njega odgovorila jednim dokumentom. 611 

Glavnog urednika Glasa Koncila pritom je zanimalo „treba li taj slučaj sada prešućivati, 
ili se o tome može također preko sredstava komunikacije tražiti neki lijek. Mi na tom području 
nailazimo na nerazumijevanja, jer se obavještavanje o tom smatra otkrivanjem naših unutarnjih 
obiteljskih svađa, stavljanjem prljavštine pred svijet“. Odgovorio mu je nadbiskup Franić, kako 
je bolje da se pitanja rješavaju „ovako u dijalogu, nego da se odmah izlazi pred vanjski svijet“, 
ali i kako je riječ o manjoj skupini vjernika - „veoma malen broj, neki intelektualci, skupina 
koja se sakupila na vjeronauku oko jednog ili drugog svećenika" - a koja, prema informacijama 
koje imaju biskupi, „uopće ne odrazuju mišljenje nadbiskupije, zadarske Crkve". 

Nadbiskup Kuharić osvrnuo se pak na susret kojega su biskupi na Visovcu upriličili s 
predstavnicima tih laika, ocijenivši ga korisnim, otvorenim i iskrenim, te potrebnim. Što se, 
pak, tiče uloge katoličkoga tiska u sličnim situacijama, nadbiskup ističe: 


610 Usp. Otvoreno pismo vjernika zadarske nadbiskupije svome nadbiskupu, u: Glas Koncila, br. 19, 27. rujna 
1970., str. 15. 

611 Usp. Konferencija za tisak Biskupske konferencije Jugoslavije, u: Glas Koncila, br. 20, 11. listopada 1970., 
str. 3-4. Usp. i ,, Zadarskom slučaju “pristupa se dijalogom. Razgovor biskupa posrednika sa zadarskim 
vjernicima potpisnicima „ Otvorenog pisma u: Glas Koncila, br. 20, 11. listopada 1970., str. 5. 


141 



Rekao bih još nešto u odnosu na štampu. To je štampa u obitelji Crkve. I vi kao novinari također ste 
vjernici, i na vama stoji velika odgovornost, tako da štampa obavješćuje, ali da nekako i uozbiljuje i da 
problematiku što više produbljuje. 


Kad je riječ razgovorima predstavnika episkopata s laicima iz Zadra, iz lista se doznaje 
kako su održana dva susreta: jedan na samome Visovcu, gdje su biskupi primili troje vjernika, 
potpisnika „Otvorenog pisma“ 612 , a drugi u Nadbiskupskom dvoru u Zadru, gdje su delegaciju 
biskupa činili nadbiskupi Kuharić, Pogačnik i Franić te biskupi Arnerić i Salač, a na susret je 
došlo 13 laika te „smijenjeni 44 svećenici Josip Kolanović, Marijan Grgić i Miljenko Žagar. 613 
Na njemu su prisutni laici stali u obranu svećenika koji su suspendirani sa svojih ranijih službi, 
dok su trojica svećenika biskupima predstavili svoj rad na promicanju koncilskih ideja u 
zadarskoj Crkvi. Marijan Grgić konstatirao je, pak, kako je između „nadbiskupa i klera, 
odnosno nadbiskupa i određene skupine vjernika 44 posijano nepovjerenje, i to „sa strane 44 , te 
kako je sve počelo ,,s prevođenjem Holandskog katekizma kojega su preveli upravo 
suspendirani zadarski svećenici. 

Iz Glasa Koncila doznajemo i o odluci zadarskoga nadbiskupa Marijana Oblaka o 
zabrani raspačavanja knjige Svećenički celibat - problem Crkve, čiji je prijevod s nizozemskoga 
objavio zadarski svećenik Frane Miočić. 614 Za tu je odluku nadbiskup, kako se dodaje, dobio i 
potporu članova Vijeća za nauk BKJ, nadbiskupa Pogačnika, Franića i Čekade, koji su mu „dali 
negativnu ocjenu knjige u svome pismu 44 . 

List kasnije prenosi i AKSA-inu vijest o sastanku 29 svećenika zadarske nadbiskupije 
„na Murteru (šibenska biskupija) 44 nakon što je zadarski nadbiskup „neposredno pred sastanak 
[...] zabranio njegovo održavanje 44 . 615 Iz kasnijeg će dopisa paškoga župnika čitatelji moći 
doznati i dodatne pojedinosti toga slučaja 616 , a iz AKSA- ine vijesti i o kasnijem susretu 


612 Usp. S biskupima na samotnu otočiću, u: Glas Koncila, br. 20, 11. listopada 1970., str. 12. 

613 ., Zadarskom slučaju" pristupa se dijalogom. Razgovor biskupa posrednika sa zadarskim vjernicima 
potpisnicima ,,Otvorenog pisma", u: Glas Koncila, br. 20, 11. listopada 1970., str. 5-6. 

614 Zadar: Zabrana knjige ,,Svećenički celibat", u: Glas Koncila, br. 19, 27. rujna 1970., str. 15. 

615 Usp. Zadarski svećenici raspravljali o prijedlozima za biskupsku sinodu, u: Glas Koncila, br. 22, 8. studenoga 

1970., str. 8. 

616 Usp. Grgo BATUR, Osvrt na vijest o sastanku zadarskih svećenika, u: Glas Koncila, br. 24, 6. prosinca 

1970., str. 15. 

zadarskoga nadbiskupa sa svećenicima koji su se okupili u Murteru, i to u Zemuniku, mjestu 
na kojemu su se oni uobičajeno sastajali. 617 

List prenosi i poruku zadarskog nadbiskupa s proslave 200. obljetnice župe u Preku na 
Ugljanu kako je on „za saborsku obnovu“, te kako se napetosti pojavljuju „kada pitamo kako 
provesti saborsku obnovu“, pri čemu on nije „za revoluciju u zadarskoj nadbiskupiji, niti u 
Katoličkoj Crkvi, već za evoluciju, za prirodni, postupni razvitak“. 618 Sličnu poruku nadbiskup 
je poslao i u radijskoj emisiji na Trećemu programu Radio-Zagreba početkom 1971., o kojoj 
list izvješćuje i svoje čitatelje 619 , a u kojoj je bilo govora o postkoncilskim zbivanjima u Crkvi, 
pa i o tzv. „Zadarskome slučaju“. U istoj su emisiji objavljene i izjave dvojice ,,spornih“ 
svećenika, Kolanovića i Grgića, koji je pritom poručio kako „danas više trebamo autoritet 
kompetencije, a dosta nam je autoriteta formalizma“. 

Kad se u jesen 1971. „Zadarski slučaj“ ponovno aktualizirao, otvorenim pismom 
šesnaestorice svećenika zadarskome nadbiskupu, list vrlo otvoreno donosi i prikaz toga pisma, 
kao i pismo-odgovor u kojem su 43 zadarska svećenika stala u obranu nadbiskupa Oblaka i 
iznijela niz prigovora na račun potpisnika „pisma šesnaestorice“, ali i razgovor sa samim 
nadbiskupom na tu temu. Iz toga razgovora doznajemo i što je sve zamjerao svećenicima, koji 
su već smijenjeni s nekih ranijih dužnosti: 

Tražila se gotovo posvemašnja sloboda u organizaciji bogoslužja. Bilo je služenja mise u civilnom 
odijelu. Nerazborito su se iznosili neki nedomišljeni noviji teološki stavovi o sakramentima, o 
predbračnom i bračnom moralu, o svećeništvu kao takvom. Ti svećenici također su utjecali na odgoj 
sjemeništaraca i bogoslova, što se na mnoge od njih negativno odrazilo, o čemu svjedoče upravo oni 
dječaci koji su napustili sjemenište. Bila je to prenaglašena kritičnost prema crkvenim strukturama i 
crkvenoj povijesti u razdoblju kada se mlada osoba mora u prvom redu upoznati s onim pozitivnim u 
Crkvi za što se želi živjeti i žrtvovati kao svećenik [...] 620 


Napokon, u proljeće 1972. list donosi i svojevrsni „epilog zadarskoga slučaja“, 
prenoseći sadržaj priopćenja kojega su sa sastanka Stolnoga kaptola, Svećeničkog vijeća, 
dekana i Komisije za ekonomska pitanja Zadarske nadbiskupije uputili njegovi sudionici, a u 


617 AKSA, Zadarski nadbiskup razgovarao sa svećenicima u Zemuniku , u: Glas Koncila, br. 25, Božić 1970., str. 
8 . 

618 Zadarski nadbiskup o koncilskoj obnovi, u: Glas Koncila, br. 1, 10. siječnja 1971., str. 9. 

619 Usp. Dalmatinski biskupi i svećenici govorili na Radio-Zagrebu, u: Glas Koncila, br. 4, 21. veljače 1971., str. 
4. 

620 Usp. Opet aktualan „slučaj Zadar". Dva otvorena pisma - još bez konačnog odgovora, u: Glas Koncila, br. 
20, 3. listopada 1971., str. 7-8. 

kojemu se zadarske svećenike, koji još uvijek nisu napustili svoju svećeničku službu a ne 
pristaju na zajedništvo sa zadarskim nadbiskupom, poziva da to učine. Pritom se iznose i brojke 
prema kojima je od 1966. u toj nadbiskupiji 14 svećenika napustilo svoju službu, a još ih 5 to 
namjerava učiniti. 621 I komentar istoga broja lista spominje posljedice „Zadarskoga slučaja“ i 
izražava žaljenje zbog njegovoga ,,epiloga“, ocjenjujući daje „sve to moglo biti drugačije, uz 
samo malo više uzajamnog razumijevanja i poštovanja 14 . 622 


2.3.4. „Riječki slučaj“ 


I prije negoli je, krajem 1970. i početkom 1971., izbio „Riječki slučaj“ - odn. prosvjedi 
dijela riječkih svećenika protiv načina rada riječkoga dominikanca Tihomira Zovka s tamošnjim 
mladim vjernicima, što će kulminirati odlukom riječkoga nadbiskupa Viktora Burića od 20. 
veljače 1971. da Zovku oduzme kanonske ovlasti svećeničkog propovijedanja i poučavanja - 
Glas Koncila je pratio djelovanje toga riječkoga dominikanca. Tako je, primjerice, 1969. 
izvijestio s tribine priređene u crkvi riječkih dominikanaca, na kojoj su laici i svećenici 
razgovarali o propovijedima, što je, sudeći po pismima čitatelja, naišlo na velik odjek među 
publikom Glasa Koncila 623 

Kasnije će iz tih okupljanja vjernika u dominikanskoj crkvi sv. Jeronima u Rijeci nastati 
i, najprije neformalna a do kraja 1971. i, od strane države priznate, „formalna 44 i registrirana 
vjernička skupina ,,Synaxis“ 624 , o kojoj će pastoralno skrbiti upravo Tihomir Zovko, a čije će 
djelovanje list redovito pratiti. Tako, primjerice, vrlo iscrpno izvješćuje s njihovoga susreta na 
temu „Mladi laik u Crkvi 44 održanog u crkvi na riječkoj Kozali, na kojoj su uz molitvene 
sadržaje dominirali otvorena rasprava o budućnosti Crkve, a usvojeni su i Zaključci vezani uz 
pastoral mladih u Rijeci, u kojima se traži i sudjelovanje mladih u izboru kateheta te osiguranje 
prikladnoga prostora za okupljanje mladih vjernika. 625 Slično i s „drugog susreta mladih 


621 Usp. Zadar: Predloženi putovi za saniranje postojećeg stanja u nadbiskupiji, u: Glas Koncila, br. 10, 14. 
svibnja 1972., str. 14. 

622 Kao u mraku, u: Glas Koncila, br. 10, 14. svibnja 1972., str. 2. 

623 Usp. T.T. [Smiljana RENDIC], Javni razgovor svećenika i laika o propovijedanju, u: Glas Koncila, br. 13, 
29. lipnja 1969., str. 13-14; Reakcije na članak „Javni razgovor svećenika i laika o propovijedanju, u; Glas 
Koncila, br. 14, 13. srpnja 1969., str. 15; Tihomir Ilija ZOVKO, Ne naručeno nego omogućeno, u: Glas Koncila 
br. 15, 27. srpnja 1969., str. 15. 

624 Usp. Andrea ROKNIC BEZANIC, Uloga i djelovanje katoličke zajednice mladih Synaxis u riječkome 
Hrvatskom proljeću, u: Croatica christiana periodica, 37, br. 71, rujan 2013., str. 158. 

625 Andrija VUCEMIL, Synaxis. Susret mladih u Rijeci, u: Glas Koncila, br. 1, 11. siječnja 1970., str. 11-12. 

katolika Rijeke“ koji je u prosincu 1970. održan na riječkom Trsatu, s kojega list objavljuje 
prigodni tekst Smiljane Rendić - po fonni izvješće protkano osobnim razmišljanjima njene 
autorice - a sadržajno uglavnom naklonjen mladima i ispunjen razumijevanjem za njihova 
nastojanja da se pastoral mladih prilagodi njihovim željama i potrebama. 626 

No, kad su javne vlasti uskratile dozvolu za izdavanje časopisa kojega bi izdavali mladi 
katolici Rijeke, ,,synaxisovci“ 627 , „don Jure“ u svojoj kolumni izražava razumijevanje za takvu 
odluku vlasti: 

Ti mladići oko Synaxisa nisu htjeli da reviju izdaje neko već postojeće crkveno tijelo, prijavili su se kao 
posebna „grupa građana' 1 . Ali tu grupu građana okuplja i drži zajedno vjera. To po našim zakonima ne 
ide. Grupu građana može okupljati bilo koji zajednički interes, sport, ekonomija, filatelija, briga za zaštitu 
životinja, turizam, nudizam [...] Alije vjera je nešto posebno, za nju postoji poseban zakon. Zašto se oni 
nisu lijepo prijavili kao dio Katoličke Crkve, kao župa, kapelanija, sjemenište, samostan ili što slično? 
Ne, oni hoće biti nešto posebno [...] 628 


Sam „Riječki slučaj“ u Glasu Koncila je otvoren viješću o „izvanrednom sastanku 
riječkog svećenstva“, na kojemu su bili i nadbiskupi Viktor Burić i Josip Pavlišić, a na kojemu 
je Tihomir Zovko odgovarao na pitanja koja su se ticala njegove vjere ,,o Presvetom Trojstvu, 
o Kristovu božanstvu i o pitanju Kristova uskrsnuća". Neki su riječki svećenici, naime, 
predložili takav sastanak „u svezi sa zbunjenošću nekih riječkih katoličkih intelektualaca nad 
nazorima što ih je u propovijedima i konferencijama iznosio" taj riječki dominikanac, a u 
raspravama protiv Zovka korištenje i članak „Teror u Crkvi šutnje" kojega je suradnica Glasa 
Koncila Smiljana Rendić objavila u časopisu Služba Božja 629 , čemu se ona, kako prenosi list, 
na spomenutome sastanku riječkog svećenstva suprotstavila. 630 Na tu je objavu ispravkom 
reagirala sama Rendić, pojašnjavajući kako je došlo do zabune, jer ona nije sudjelovala na tome, 
nego na jednome drugome sastanku s riječkim nadbiskupima, ali da poanta i dalje stoji, a taje 
da se ona ograđuje „od svih pokušaja da se jedan moj članak, nedavno objavljen u Službi Božjoj, 
bilo kako uporabi protiv Tihomira Ilije Zovka i zajednice mladih ,,Synaxis“ u Rijeci". 631 Iz toga 


626 Usp. Mir s nama (Misli uz susret mladih katolika na Trsatu). „ Gledajte, oni više nisu ljudi s ulice! “, u: Glas 
Koncila, br. 25, Božić 1970., str. 20. 

627 Usp. Časopisu ,,Synaxis“ uskraćeno dopuštenje za izlaženje, u: Glas Koncila, br. 22, 8. studenoga 1970., str. 
9. 

628 DON JURE [Živko KUSTIĆ], Smiješan skandal, u: Glas Koncila, br. 25, Božić 1970., str. 16. 

629 Smiljana RENDIĆ, Teror u Crkvi šutnje, u: Služba Božja, XI. (1971.) br. 1, str. 35-46. 

630 Usp. Dijalog riječkog svećenstva u vezi s teološkim mišljenjima oca Tihomira Zovka , u: Glas Koncila, br. 2, 
24. siječnja 1971., str. 12. 

631 Smiljana RENDIĆ, Ispravak i razjašnjenje Smiljane Rendić, u: Glas Koncila, br. 3, 7. veljače 1971., str. 9. 

dopisa doznajemo i to kako, daje znala kako će ,,integristi“, koji „najgorljivije kamenuju moje 
inozemne kronike u Vašem listu“ koristiti taj njen članak u obračunu sa svojim 
neistomišljenicima, „nikad ga ne bih napisala“. 

A kad je u veljači 1971. riječki nadbiskup Viktor Burić „oduzeo kanonsku misiju 
poučavanja i propovijedanja Tihomiru Iliji Zovku“ jer, kako stoji u dekretu, njegov „način 
djelovanja izaziva u posljednje vrijeme sve negativnije reperkusije na pastoralnom pa i na 
doktrinarnom području“, list je tome slučaju posvetio veliku pozornost. 632 Osim stoje donio 
Priopćenje za tisak Nadbiskupskog ordinarijata u Rijeci, list izvješćuje i o sadržaju dekreta 
kojim je nadbiskup priopćio svoju odluku Zovku i pisma njegovim redovničkim poglavarima, 
kao i sa sastanka skupine mladih ,,Synaxis“, te s kasnijeg susreta te skupine s nadbiskupom 
Burićem i njegovim suradnicima. 633 Osim toga, u dogovoru s nadbiskupom, list je u Rijeku 
poslao čak trojicu svojih urednika i novinara, predvođenih glavnim urednikom Pavlinićem, koji 
su s nadbiskupom i njegovim suradnicima svećenicima održali zasebni susret, s kojega je 
izviješteno u obliku skupnoga intervjua, u kojem je Glas Koncila postavljao vrlo konkretna, 
svojim sugovornicima zasigurno na trenutke i neugodna pitanja, kojima je pokušao dobiti 
odgovor na pitanje: koji su stvarni razlozi kazne dominikanca Zovka i na koji je način došlo do 
provjere inkriminacija na temelju kojih je ta kazna izrečena. 634 Nakon tog razgovora, članovi 
uredništva sastali su se s mladima i samim Zovkom, te su s toga skupa izvijestili u formi 
reportažnog prikaza. 635 

Da je to izvješće naišlo na brojne reakcije, pa i pisma uredništvu, doznajemo iz 
komentara idućega broja u kojem se ističe kako „jedni misle da na temelju toga članka mogu 
oca Zovka bez daljnjega osuditi kao krivovjerca, dok drugi na temelju istoga članka misle da 
se prema njemu i zajednici 'Synaxis' nepravedno postupilo [...] Iznijeli smo jedne i druge, pa 
smo sad jednima krivi zato što navodno branimo o. Zovka, a drugima zato što smo ga navodno 
izložili napadajima javnosti“. U dvije crkve Riječke nadbiskupije taj broj lista nije raspačan, a 
i „neki svećenici daleko od Rijeke mislili su da ga po savjesti ne smiju pustiti u prodaju“. 636 


632 Tko je i što u pitanju u Rijeci? I Rijeka dobila svoj „slučaj", u: Glas Koncila, br. 5, 7. ožujka 1971., str. 6-7, 
9. 

633 Susret 65-ero ,,Synaxista “ s nadbiskupom i svećenicima, u: Glas Koncila, br. 5, 7. ožujka 1971., str. 6. 

634 Usp. Urednici Glasa Koncila kod nadbiskupa, u: Glas Koncila, br. 5, 7. ožujka 1971., str. 7, 9. 

635 Usp. Kod skupine mladih (i starih) u crkvi sv. Jeronima, u: Glas Koncila, br. 5, 7. ožujka 1971., str. 9. 

636 Sudovi i protusudovi oko jednog dekreta, u: Glas Koncila, br. 6, 21. ožujka 1971., str. 2. 

List kasnije prenosi i izvješće sa sastanka riječkih svećenika, na kojemu je bilo riječi o 
„slučaju Zovko“ 637 , i na kojemu je, na informativnome glasovanju, 31 od 50 svećenika dalo 
potporu nadbiskupovoj odluci, ali izvješćuje i o problemima u funkcioniranju Instituta za 
teološku kulturu laika nakon „slučaja Zovko“, jer je on bio i predstojnik toga Instituta, a većina 
njegovih studenata bili su istodobno i članovi grupe ,,Synaxis“. 638 No, u istome broju list 
najavljuje i kako će prestati pisati o „Riječkome slučaju“ jer, kako se pojašnjava, količina 
reakcija koje su prispjele u redakciju „sačinjavali bi dobru knjigu“, te Glas Koncila „očito više 
ne može biti iscrpan kroničar zbivanja - ne dopušta nam to ni prostor, a takvo potanko praćenje 
toga događaja premašilo bi i karakter ovoga lista“ jer bi, uz ostalo, ,,i brojne druge skupine 
mogle tražiti od nas da objavljujemo njihove poruke, pitanja, gledišta, pa bi se sve proširilo i 
oteglo u nedogled“. Stoga, dok ne bude nekih bitnih novosti vezanih uz taj slučaj, „držimo 
glavninu afere u njezinu dosadašnjem toku za Glas Koncila okončanom". 639 

No, već u idućemu broju list objavljuje pismo kojim mu se obratio sam Zovku, uz molbu 
za objavom. 640 U njemu on pojašnjava kako se dosad nije htio javno izjašnjavati o svome 
slučaju „jer se optuženi mora smatrati pravednim sve dotle dok mu se krivnja ne dokaže". U 
svome pismu on opovrgava tvrdnje o svojoj nepravovjemosti, izražavajući svoje prihvaćanje 
Apostolskog vjerovanja, te zaključuje kako su optužbe protiv njega plod ili nerazlikovanja vjere 
i teologije ili pak namjernog vađenja nekih njegovih izjava iz konteksta. Na kraju poručuje kako 
njegov ostanak u Rijeci, kao redovnika i poglavara samostana, nisu rezultat nikakvoga 
neposluha prema odluci riječkoga nadbiskupa, koju on u potpunosti provodi. 

I kasnije je prenosio vijesti povezane s tzv. „Riječkim slučajem", pa tako javlja o ostavci 
dominikanca Stanka Vukoje na mjesto profesora na Riječkoj teologiji. 641 

Daje o „Riječkom slučaju", kao i o „novim prilikama i strujanjima u našoj Crkvi i o 
našem tisku" bilo riječi i na Zasjedanju BKJ u travnju 1971., premda te teme nisu navedene i u 
priopćenju s toga zasjedanja, doznajemo iz izvješća s Konferencije za novinare upriličene 
nakon njega. 642 


637 Riječki slučaj. Sastanak riječkog svećenstva, u: Glas Koncila, br. 6, 21. ožujka 1971., str. 14. 

638 Usp. Neprilike s nastavkom rada Instituta za teološku kulturu laika, u: Glas Koncila, br. 7, Uskrs 1971., str. 8. 

639 ,JUječki slučaj"premašuje mogućnosti našega izvještavanja, u: Glas Koncila, br. 7, Uskrs 1971., str. 16. 

640 Tihomir Ilija ZOVKO, ,, Vjerujem u Kristovo Božanstvo i Uskrsnuće. ,, Tužitelji se nisu međusobno složili u 
tome za koju me stvar osuđuju, u: Glas Koncila, br. 8, 18. travnja 1971., str. 5. 

641 Usp. Ostavka riječkog dominikanca, u: Glas Koncila, br. 10, 16. svibnja 1971., str. 9. 

642 Konferencija za tisak o plenarnom zasjedanju Biskupske konferencije. „ Ulazimo u krug Europe ", u: Glas 
Koncila, br. 9, 2. svibnja 1971., str. 1, 3-4. 

2.3.5. Ostali, manji „slučajevi“ u Crkvi na stranicama Glasa Koncila 


Za razliku od „Hercegovačkog", „Đakovačkog" i „Riječkog" slučaja, o zbivanjima u 
Mariji Bistrici - gdje je nekoliko tisuća vjernika krajem 1971. prosvjedovalo i organiziralo 
peticiju, te ju uputilo zagrebačkom nadbiskupu Franji Kuhariću kako bi spriječili premještaj 
tamošnjega kapelana Željka Kasala - list je izvijestio vrlo šturo. Potaknut dvama pismima 
čitatelja, od kojih mu se u jednome zamjera što o tome još ništa nije pisao, a u drugome 
upozorava da o tome i ne treba ništa pisati, list je iznio tek kraći pregled bistričkih zbivanja, uz 
napomenu daje iz svjetovnoga tiska „sva naša javnost, pa i crkvena, toliko informirana da Glas 
Koncila i nema potrebe da u to ulazi, pogotovo imajući u vidu neviđene pritiske s nekih strana, 
gdje se osjeća velika uznemirenost pred takvim događajima i strah od 'zaraze'", te kratko 
priopćenje Nadbiskupskog duhovnog stola u Zagrebu, u kojem se najavljuje kako će se tim 
„slučajem" uskoro pozabaviti nadbiskup Kuharić, čim se vrati sa Sinode u Rimu. 643 

U ljeto 1972. list će popratiti i svojevrsni „Sarajevski slučaj", kad je vrhbosanski 
nadbiskup Smiljan Čekada odbio rediti dvojicu franjevačkih kandidata - Milu Babića i Rudu 
Barišića - nezadovoljan člancima koje su oni napisali u novopokrenutome studentskom 
zborniku Jukić . 644 

U tim se člancima analizira suvremeno stanje u Crkvi u svijetu i Jugoslaviji te se zalaže 
za radikalne promjene crkvene organizacije i discipline. Primjerice, Babić pritom založio za 
„desakralizaciju struktura, najprije izvan Crkve, a zatim u Crkvi" (str. 12), jer je Crkva „još 
tako piramidalno ustrojena daje pretpostavljeni podčinjenome bog-despot na zemlji" (str. 13), 
a za uzor poželjne organizacije Crkve nudi se izvorno franjevaštvo, koje se „pojavilo kao 
permanentna kontestacija u Crkvi, kao odbijanje diktature novca, etabliranog poretka i 
nepromjenjivog društva" (str. 17). 

Kako su čitatelji Glasa Koncila mogli doznati, odmah po izlasku Zbornika, nadbiskup 
je donio i odluku kojom zabranjuje njegovo „čitanje i širenje", navodeći kako se u trima 


643 Usp. „Bistrički slučaj"; Izjava uprave Zagrebačke nadbiskupije o ,,Bistričkom slučaju “ u: Glas Koncila, br. 
23, 14. studenoga 1971., str. 15. 

644 Usp. Uskraćeno ređenje dvojici franjevaca, u: Glas Koncila, br. 15, 23. srpnja 1972., str. 14; ,,Sporni“ članci 
objavljeni su u prvome broju časopisa Jukić, br. 1/1971., pod naslovima „Dijalog 11 i „Teologija nekad i danas 11 
(Mile Babić), te „Osvrt na današnju katoličku teologiju u Jugoslaviji 11 (Rudo Barišić). 

člancima objavljenima u tome zborniku, „iznose misli, teorije i teze, koje se ne mogu složiti s 
tradicionalnom, od Crkve odobrenom i prihvaćenom naukom, nego svojom konfuznošću, 
odsutnošću svake dogmatske preciznosti, svojim stopostotnim modernističkim mentalitetom i 
mnogim pogrdama na adresu Crkve i njezine hijerarhije teško vrijeđaju katoličku vjersku 
svijest“. 645 U istome broju list prenosi i vijest kako su se čak 74 franjevačka studenta teologije 
solidarizirala sa svojim kažnjenim kolegama, te su nadbiskupu Smiljanu Cekadi uputili 
prosvjedno pismo, na koje im je on i odgovorio. 646 Isto tako, list iz službenoga vjesnika 
Sarajevske nadbiskupije Vrhbosna prenosi i kronologiju „Slučaja Jukić“ 641 , kao i vijest da 
isusovci, nakon 80 godina, napuštaju upravu Bogoslovskog sjemeništa u Sarajevu. 648 

I u kasnijim će brojevima list donijeti nekoliko vijesti i osvrta povezanih s tom 
,,aferom“. 649 

Nešto ranije, list će popratiti i tzv. „Slučaj Cankova“ u Mariborskoj biskupiji, u kojoj 
je jedan svećenik odbio predati ključeve tamošnje crkve, nakon što je biskup donio odluku da 
u tu župu pošalje drugoga svećenika. 650 Nakon što je list, kasnije, objavio kratki dopis 
slovenskog svećenika Jože Čampe na tu temu 651 , na taj je dopis reagirao i tamošnji biskup 
Maksimilijan Držečnik, 652 a uredništvo oba ta dopisa objavljuje na slovenskome jeziku, iz čega 
možda možemo zaključiti i to kako ga nije smatralo osobito zanimljivim i relevantnim za 
hrvatsku publiku. 


645 AKSA, Nadbiskup Čekada zabranio čitanje zbornika „Jukić “, u: Glas Koncila, br. 16, 6. kolovoza 1972., str. 
14. 

646 AKSA, Solidarnost s kolegama kojima je uskraćeno svećeničko ređenje, u: Glas Koncila , br. 16, 6. kolovoza 
1972., str. 14. 

647 Objavljena povijest afere oko „Jukića “, u: Glas Koncila, br. 16, 6. kolovoza 1972., str. 14. 

648 Isusovci napuštaju Bogosloviju u Sarajevu, u: Glas Koncila, br. 16, 6. kolovoza 1972., str. 14. 

649 Mišljenje o ,,Sarajevskoj aferi “ oko zbornika ,,Jukić“, u: Glas Koncila, br. 17, 27. kolovoza 1972., str. 12. 

650 ,, Slučaj Cankova u: Glas Koncila, br. 1, 11. siječnja 1970., str. 8; Smirilo se stanje u pobunjenoj župi. 

„Proljeće u Cankovi“, u: Glas Koncila, br. 8, 19. travnja 1970., str. 8. 

651 Jože CAMPA, K „slučaju Cankova“, u: Glas Koncila, br. 9, 3. svibnja 1970., str. 9. 

652 Izjava mariborskog biskupa ,,K slučaju Cankova “, u: Glas Koncila, br. 10, 17. svibnja 1970., str. 14. 

3. Glas Koncila u službi povezivanja Crkve i njenih vjernika 


Koliko bi god iz dosadašnjeg dijela ovoga rada, na prvi pogled, moglo izgledati daje 
Glas Koncila svojim djelovanjem - pišući o problemima, razmimoilaženjima pa i sukobima u 
Crkvi, kako u svijetu tako i u nas - možda bio i dezintegrativni faktor crkvene zajednice, takav 
bi zaključak bio uvelike pogrešan. 

Naime, uza sve pisanje o „slučajevima“ u Crkvi u svijetu i Hrvatskoj, velika većina 
njegovog sadržaja ipak je povezivala: s jedne strane univerzalnu Crkvu s onom mjesnom i 
nacionalnom, s druge pak strane vjernike drugih Crkava, denominacija i religija s katolicima, 
svojim najbrojnijim čitateljima, ali i same katoličke vjernike i njihove krajeve međusobno, kako 
u njihovim razmišljanjima i „intelektualnim 14 potrebama, tako i u njihovim egzistencijalnim 
„mukama 44 , pa i materijalnim potrebama. 


3.1. Papa i (nad)biskupi na stranicama Glasa Koncila 


List je tijekom cijelog perioda koji je predmet ovoga rada uporno, iz broja u broj, 
komunicirao poruke crkvene hijerarhije - od Pape i sv. Stolice, preko apela, poruka i 
dokumenata kardinala i biskupa iz svijeta i Crkve u Jugoslaviji - prenoseći njihove odluke, 
javljajući o njihovim pozivima i porukama, prenoseći njihova razmišljanja u brojnim 
intervjuima ... 

Osobito je bila vidljiva usmjerenost i pozornost Glasa Koncila na Papu. Vjerojatno neću 
pogriješiti ukoliko ustvrdim da nije bilo niti jednoga broja toga lista u kojemu barem jedna 
vijest nije govorila o Papi. Otvoreno to ističe i sam Glas Koncila kad, u jednome svome tekstu 
primjećuje: 


Glas Koncila je - a to mu pripisuju i mnogi iz širokog svijeta - više od ikojeg sličnog katoličkog glasila 
u svijetu uvijek posvećivao mnogo prostora prenošenju Papinih govora, tako da je svaki naš svećenik i 
vjernik u mogućnosti pratiti Papinu misao, njegovu tjeskobu i traženje, njegovu otvorenost i oprez, ali i 
nepokolebljivu dosljednost u provođenju koncilskih smjernica. 653 


653 Falsificirani Papa. ,, Svećenici ruše vjeru i Crkvu u: Glas Koncila br. 12, 15. lipnja 1969., str. 2. 

Tu pozornost na Papu i njegovo djelovanje na stranicama Glasa Koncila u svome tekstu u 
povodu 10. obljetnice lista istaknuo i nadbiskup Franjo Kuharić: 

Velik je dio prostora od početka Glas Koncila posvećivao zbivanjima u središtu katolicizma; ne samo o 
Koncilu, povodom kojega se list i pojavio, nego i poslije Rim je imao prvo mjesto interesa na stranicama 
Glasa Koncila. Možda još nismo imali glasila za široke slojeve vjernika koji bi toliko prostora posvećivao 
Papi, njegovoj riječi, njegovu životu, njegovom učiteljstvu i očinstvu. Izvješćivalo se opširno o papinskim 
enciklikama i drugim dokumentima, osobito obnoviteljskim pokoncilskim aktima. 654 


Tu bi se pojavu moglo različito tumačiti. S jedne strane kao odraz svijesti njegovog 
uredništva daje upravo povezanost s Papom jedan od bitnih temelja opstojnosti svake mjesne 
katoličke Crkve, pa tako i one u hrvatskome narodu, u kojoj je Glas Koncila djelovao. Ta se 
svijest ogledala i u njegovim izvješćima s Koncila, u raspravama o mjestu i ulozi biskupske 
službe, kad list, primjerice, navodi: 

Svaki biskup izravno treba daje u zajednici s Papom. Povijest dokazuje ovu činjenicu: dok su biskupi 
sjedinjeni s Papom, u isto su vrijeme slobodni i sjedinjeni među sobom. U svakom drugom slučaju brzo 
padaju pod utjecaj, ako ne i podčinjenosti građanskim vlastima. 655 


No, imajući u vidu konkretne prilike Crkve u Jugoslaviji, pa i njenu noviju povijest, ta 
bi se urednička odluka mogla razumjeti i kao svojevrsni ,,refleks“ na činjenicu da je 
komunistička vlast na tu „univerzalnost 14 Katoličke Crkve i povezanost hrvatskih katolika s 
Rimom gledala kao na „otežavajuću okolnost 44 u nakani da umanji i suzbije snagu te Crkve i 
njen utjecaj u hrvatskome i jugoslavenskome društvu. Ne treba, naime, smetnuti su uma daje 
u Crkvi u hrvatskome narodu bila poznata i svježa „uspomena 44 na sudbinu kardinala Alojzija 
Stepinca, kao i uvjerenje daje ta njegova sudbina bila povezana i s njegovom vjernošću Papi i 
Sv. Stolici. Svega su toga, zasigurno, itekako bili svjesni i u uredništvu Glasa Koncila, a još 
više u sjedištu njegovoga osnivača i nakladnika - Zagrebačkoj nadbiskupiji. 


654 Franjo KUHARIĆ, Riječ nadbiskupa zagrebačkog o našoj desetoj obljetnici, u: Glas Koncila , br. 20, 8. 
listopada 1972., str. 1. 

655 Dnevnik Koncila, u: Glas Koncila, br. 5, 8. prosinca 1963., str. 3. 

Bilo kako bilo, Glas Koncila Papu prati „na svakome koraku“: na njegovome putu u 
Svetu zemlju 656 , prenosi njegove božične poruke 657 , opširno ga prikazuje u povodu 1. obljetnice 
pontifikata 658 , donosi prikaz njegove prve enciklike „Ecclesiam suam“ 659 , kao i kasnijih 
enciklika „Populorum progressio“ 660 , „Humanae vitae“ 661 - odajući mu pritom priznanje na 
hrabrosti što je „imao snage reći istinu premda je znao da time ugrožava svoju popularnost i 
popularnost Katoličke Crkve“ 662 , ali i prenoseći neslaganja svjetskoga tiska, nekih svećenika i 
teologa, pa i jednoga čitatelja Glasa Koncila sadržajem te enciklike, kao i izraze potpore Papi i 
enciklici. 663 

To će činiti i u idućim mjesecima kad se rasprava o toj enciklici bude ,,razmahala“ u 
svijetu, prenoseći izraze potpore i poslušnosti predstavnika crkvenih vlasti iz brojnih zemalja 
Europe i svijeta. 664 

List prenosi i njegovu poruku za mir u svijetu 665 , ,,prati“ ga na njegovom putu u Monte 
Cassino 666 , vrlo opširno izvješćuje o njegovu putu u Indiju, 667 najavljuje 668 i prati 669 njegov 
posjet sjedištu UN-a u New Yorku, javlja o uspjehu njegove mirovne inicijative u Vijetnamu, 


656 Papa Pavao VI. hodočasti u Svetu zemlju, u: Glas Koncila, br. 6-7, Božić 1963., str 3; Kristov namjesnik u 
Kristovoj domovini, u: Glas Koncila, br. 1, 12. siječnja 1964., str. 1-6; Tom je posjetu posvećen i niz članaka u 
br. 2, 26. siječnja, str. 1-7, 10, 12; br. 3, 9. veljače 1964., str. 7. 

657 Božična poruka pape Pavla VI. svijetu, u: Glas Koncila, br. 1, 12. siječnja 1964., str. 7-8; br. 1, 10. siječnja 

1965., str. 1-2; Papina Božična poruka mira „svim ljudima ove zemlje", u: Glas Koncila, br. 1, 9. siječnja 1966., 
str. 1-2; Božična poruka Pape Pavla VI.: Bez Boga nema Mira - ni čovjeka, u: Glas Koncila, br. 1, 8. siječnja 

1967., str. 1-2; Božična poruka Pape Pavla VI., u: Glas Koncila, br. 1, 7. siječnja 1968., str. 3; „Poruka nade “ 
Pavla VI. Danas se sve mijenja i miče snagom nade - ali nada je ranjena, u: Glas Koncila, br. 1, 12. siječnja 

1969., str. 1-2; Papina novogodišnja poruka svim građanima svijeta. „Mir vama, ljudi godine 1970. ", u: Glas 
Koncila, br. 1, 11. siječnja 1970., str. 1; Papina poruka za Dan mira. „Ljudi godine 1971.!", u: Glas Koncila, br. 
25, Božić 1970., str. 1; „Ako hoćeš mir, radi za pravdu “. Papina novogodišnja poruka mira u: Glas Koncila, br. 

1, 9. siječnja 1972., str. 1, 3. 

658 21. lipnja godišnjica čudesnog pontifikata, u: Glas Koncila, br. 12, 21. lipnja 1964., str. 6-7. 

659 S[miljana] R[ENDIĆ], Krugovi pape Pavla, u: Glas Koncila, br. 17, 30. kolovoza 1964., str. 1-2. 

660 S[miljana] R[ENDIĆ], Zasnovati novi, integralni humanizam, u: Glas Koncila, br. 8, 16. travnja 1967., str. 1- 

2 . 

661 Nova enciklika pape Pavla VI. o regulaciji poroda, u: Glas Koncila, br. 16, 4. kolovoza 1968., str. 1; 
Enciklika „Ljudskog života". Papa rekao dugo očekivanu riječ o kontroli poroda, u: Glas Koncila, br. 16, 4. 
kolovoza 1968., str. 1-2; Još o enciklici „Humanae vitae“, u: Glas Koncila, br. 19, 22. rujna 1968., str. 8. 

662 Protiv devalvacije ljubavi, u: Glas Koncila, br. 17, 18. kolovoza 1968., str. 2. 

663 Usp. Nakon veoma uzgibanog svjetskog javnog mišljenja Papa tumači encikliku, u: Glas Koncila, br. 17, 18. 
kolovoza 1968., str. 3; Odjeci enciklike u svijetu, u: Isto, str. 4; Odjeci enciklike kod nas, u: Isto, str. 5. 

664 Usp. 3000 riječi francuskih biskupa. Sredstva za sprečavanje začeća nikada ne mogu biti dobro, u: Glas 
Koncila, br. 24, 1. prosinca 1968., str. 4; Američki biskupi o enciklici Humanae vitae u: Isto 

665 „Čujte, ljudi, dobre volje! “ Papa zabrinut za mir, u: Glas Koncila, br. 18, 13. rujna 1964., str. 1-3. 

666 Papa u Monte Cassinu, u: Glas Koncila, br. 22. 8. studenoga 1964., str. 5. 

667 BERITH [Smiljana RENDIĆ], Papa u Indiji, u: Glas Koncila, br. 25, 25. prosinca 1964., str. 7-11. 

668 Papa putuje u Ujedinjene Nacije, u: Glas Koncila, br. 18, 19. rujna 1965., str. 1-2; Papin put u Ujedinjene 
Narode, u: Glas Koncila, br. 19, 3. listopada 1965., str. 1-2. 

669 Papa u Ujedinjenim Narodima. Jedan dan za mir u svijetu, u: Glas Koncila, br. 20, 17. listopada 1965., str. 1, 
3-4,7-10. 

kojom je postignuto božično primirje 670 , izvješćuje o njegovu pastoralnom pohodu Fatimi 671 , 
najavljuje 672 , a potom i iscrpno izvješćuje o njegovom pohodu Carigradu i Turskoj 673 , te ga 
tumači u kontekstu ekumenskih nastojanja Katoličke Crkve. 674 Papu Pavla VI. list ,,prati“ i na 
njegovom posjetu Kolumbiji. 675 

Pogledaju li se samo pojedini podnaslovi reportaže koju su novinari Glasa Koncila 
napisali s Papinog pohoda Turskoj - „Papa širi ruke prema polumjesecu 44 , „Pred muslimanskim 
svetinjama 44 , „Kako je lijepo i ugodno kad braća stanuju zajedno 44 , „Papa se križa s tri prsta 44 - 
jasno je vidljivo koliko je ekumenskih i međureligijskih naglasaka list s toga pohoda istaknuo. 

No, neke fonnulacije lista kojima je praćen Papin put u Tursku, osobito Papine tvrdnje 
„kako katolici i pravoslavni imaju identičnu vjeru, kako su to dvije sestrinske Crkve, kako 
pravoslavni biskupi imaju snagom apostolskog nasljedstva vlast i brigu za onaj dio Božjega 
naroda kojim upravljaju 44676 očito su naišle i na negodovanje i primjedbe dijela čitatelja. Neki 
svećenici pisali su listu i s pitanjem „smiju li onda uopće primiti u Katoličku Crkvu 
pravoslavnog vjernika koji bi to zaželio 44 te kako se odnositi prema mješovitim ženidbama, na 
što ih list poziva da se ravnaju prema postojećem crkvenom zakonodavstvu, dok „Papa svojim 
novim postupcima i riječima poziva sve vjernike, a osobito stručne teologe, da traže nove, 
prikladnije izraze, da formiraju propise koji će bolje odgovarati novim potrebama Crkve 44 . 

List Papu „prati 44 i na njegovom putovanju u Ženevu 677 , naglašeno ga tumačeći kao 
Papin korak na putu dijaloga s protestantima, opširno izvješćuje s njegova puta u Afriku, 
odnosno Ugandu 678 , te Dalekome Istoku, od Irana, preko Pakistana do Filipina 679 , te najavljuje 


670 Na Papin apel: Božični mir u Vijetnamu , u: Glas Koncila, br. 1, 9. siječnja 1966., str. 1. 

671 S[miljana] R[ENDIĆ], Papa u Fatimi, u: Glas Koncila, br. 11, 28. svibnja 1967., str. 1-2. 

672 Pavao VI. putuje u Tursku, u: Glas Koncila, br. 15, 23. srpnja 1967., str. 1. 

673 Žfivko] KUSTIĆ, snimke V[ladimir] PAVLINIĆ, Papa u Turskoj. Zagrljaj Rima i Carigrada, u: Glas 
Koncila, br. 16, 6. kolovoza 1967., str. 1, 7-11. 

674 Pavao VI. opet se usudio, u: Glas Koncila, br. 15, 23. srpnja 1967., str. 2; Kamo smjera Papa sa svojim 
ekumenizmom?, u: Glas Koncila, br. 16, 6. kolovoza 1967., str. 2; I brojni drugi članci toga broja posvećeni su 
Papinom pohodu Turskoj i reakcijama na taj pohod. 

675 Pavao VI. na Euharistijskom kongresu u Bogoti. Evanđelje siromasima, u: Glas Koncila, br. 18, 1. rujna 
1968., str. 1, 3-6. 

676 Neizbježne nejasnoće i neosnovane bojazni, u: Glas Koncila, br. 17, 27.. kolovoza 1967., str. 2. 

677 T. T. [Smiljana RENDIC], Posjet dvjema svjetskim organizacijama u ,,protestantskom Rimu “, u: Glas 
Koncila br. 13, 29. lipnja 1969., str. 1, 3-5; Papin govor pred Sekretarijatom Svjetskog vijeća Crkava. „Mi smo 
Petar", u: Isto, str. 5. 

678 Pavao VI. u Africi. Prvi Papa na tlu „ Crnoga kontinenta ", u: Glas Koncila br. 16, 10. kolovoza 1969., str. 1, 
3-4. 

679 [Smiljana RENDIC], Put pape Pavla VI. na Daleki Istok. Najveće putovanje što ga je ikad poduzeo jedan 
Papa. Atentat na Papu u Manili, u: Glas Koncila, br. 24, 6. prosinca 1970., str. 1, 3-4; S.fmiljana] R.[ENDIĆ], 
Devet dana u Aziji i Australiji, u; Glas Koncila, br. 25, Božić 1970., str. 3-6. 

njegov pohod Udinama, gdje će se pridružiti talijanskom Nacionalnom euharistijskom 
kongresu 680 , i izvješćuje s toga posjeta. 681 

Izvješćuje i o 50. obljetnici njegova ređenja 682 , pa čak i o njegovom 75. rođendanu. 683 

Dakako, osim Pape, s vjernicima su sa stranica Glasa Koncila komunicirali i domaći 
biskupi, preko poslanica i poruka koje je taj list redovito objavljivao, kroz brojne intervjue koje 
su mu dali, a koliko je crkvena hijerarhija Glas Koncila doživljavala redovitim sredstvom svoje 
komunikacije s vjernicima ne samo u prigodama kad su slali svoje blagdanske čestitke 
čitateljima lista, „katolicima Hrvatima u domovini i izvan domovine“ 684 , kao što to primjerice 
čini biskup Kuharić o Božiću 1969., nego čak i u tako ,,banalnim“ prigodama kao što je 
uzvraćanje na uskrsne i božićne čestitke koje su od vjernika primili, kao što to primjerice čini 
kardinal Šeper 685 , biskup Mato Garković 686 i drugi. 


3.2. Glas Koncila kao medij povezivanja ljudi i krajeva 


3.2.1. Reportaže Glasa Koncila 


Ulogu Glasa Koncila kao lista koji je na različite načine, a osobito preko svojih 
reportaža, odigrao veliku ulogu u međusobnom upoznavanju i povezivanju različitih hrvatskih 
krajeva i vjerničkih sredina, u svojoj ocjeni toga lista u prigodi njegove 10. obljetnice istaknuo 
je i zagrebački nadbiskup Franjo Kuharić: 

Po ovim se novinama naša Crkva u ovoj zemlji upoznavala i povezivala međusobno. U vijestima, 
reportažama, slikama, razgovorima pojedini su se krajevi, često zabačeni i zaboravljeni zakutci, 
predstavljali ostaloj zajednici. Vjernici Zagorja saznavali su što se zbiva u Bosni, a oni iz Hrv. Primorja 
doživljavali su crkveno zajedništvo s onima u Slavoniji; katolici Slovenije i Srbije nisu nam više nepoznati 


680 Papa ide u Udine, u: Glas Koncila, br. 18, 10. rujna 1972., str. 1. 

681 Gabrijel ĐURAK, snimke: Mijo GABRIĆ, Papa na Euharistijskom kongresu u Udinama, u: Glas Koncila, 
br. 19, 24. rujna 1972., str. 1, 3-4. 

682 Proslava zlatne mise pape Pavla VI., u: Glas Koncila, br. 11,31. svibnja 1970., str. 1-2. 

683 Papin 75. rođendan, u: Glas Koncila, br. 20, 8. listopada 1972., str. 6. 

684 Franjo KUHARIĆ, Božična čestitka zagrebačkog biskupa. „Bit ćemo osobito slični Bogu u noći kad je on 
postao toliko sličan nama u: Glas Koncila, br. 25, Božić 1969., str. 1; ISTI, Božična poruka zagrebačkog 
nadbiskupa. Oslobođenje ponuđeno čovjeku i cijeloj povijesti, u: Glas Koncila, br. 25, Božić 1970., str. 1. 

685 U: Glas Koncila, br. 7, 2. travnja 1967., str. 2. 

686 Zahvala zadarskog nadbiskupa, u: Glas Koncila, br. 3, 28. siječnja 1968, str. 15. 

tuđinci; velegrad i brdsko selo otkrivaju jedno drugome svoje probleme, međusobno se pomažu darivajući 
uzajamno ono što imaju najbolje. 687 


Samo pak uredništvo lista u tim je svojim reportažama vidjelo i dimenziju nužnog 
upoznavanja sa stanjem Crkve „na terenu“, kako bi oni koji vode Crkvu i crkvene zajednice 
mogli planirati i prilagođavati svoje pastoralne planove. Po tumačenju samoga uredništva, tim 
se reportažama „želi pripomoći velikoj, neophodnoj potrebi Crkve u našoj zemlji da se proučava 
religiozna situacija na tome tlu, da se studira vjerska razina, da se suočujemo sa stvarnim 
problemima, da ustanovimo na čemu smo, gdje napredujemo, gdje nazadujemo, gdje 
propadamo, gdje su izgledi za obnovu i oživljavanje vjere, gdje bi te izglede tek trebalo tražiti, 
gdje smo zatajili, gdje ima invencioznih i perspektivnih pokušaja, da se unaprijedi kršćanski 
život u našem narodu Uredništvo također dodaje kako svojim reportažama ne želi 

„jeftinog trijumfaliziranja, ne žele romantičarskog, barjaktarskog i bubnjarskog veličanja 
'nepobjedive vjere našeg kršćanskog puka', ne žele umjetnom maglom skrivati naše slabosti i 
pogibli“. 688 

U promatranom razdoblju, od 1963. do pred kraj 1972., list je objavio 100-tinjak 
reportaža iz gotovo svih krajeva u kojima su u bivšoj Jugoslaviji živjeli katolici, ah i dvije 
reportaže iz susjednih zemalja s brojnom hrvatskom iseljeničkom zajednicom: iz Gradišća u 
Austriji 689 te iz talijanske pokrajine Molise 690 , kad je tamošnje ,,Moliške“ Hrvate na povratku s 
nacionalnog hodočašća u Rim pohodio kardinal Franjo Šeper. Najčešći autor tih reportaža bio 
je Živko Kustić, najčešće potpisan kao ,,AK“. Nekoliko reportaža iz Bosne i Hercegovine 
potpisuje Stjepan Džalto, a kao autori reportaža u nekoliko se navrata pojavljuju i Vladimir 
Pavlinić te Anto Baković. 

Osim što su čitatelji Glasa Koncila imali prilike upoznati različite ljude i krajeve diljem 
zemlje, list je povremeno objavljivao i reportaže iz svijeta. Tako, primjerice, od Božića 1966. 
pa sve do rujna 1967. list vrlo opširno, kroz nekoliko nastavaka, donosi reportaže iz Svete 
zemlje 691 , a sredinom iduće godine i višedjelnu reportažu s velikog hrvatskog nacionalnog 


687 Franjo KUHARIĆ, Riječ nadbiskupa zagrebačkog o našoj desetoj obljetnici, u: Glas Koncila, br. 20, 8. 
listopada 1972., str. 2. 

688 UREDNIŠTVO GK, Što hoće naše reportaže. A što ne žele naše reportaže?, u: Glas Koncila br. 13, 29. lipnja 
1969., str. 12. 

689 Vladimir PAVLINIĆ, Bilješke s puta po Gradišću, u: Glas Koncila, br. 20, 11. listopada 1964., str. 10. 

690 Luka DEPOLO, Tri sela izgubljena među brežuljcima, u: Glas Koncila, br. 21, 22. listopada 1967., str. 8. 

691 Bonaventura DUDA, Gradovi našeg spasenja, u: Glas Koncila, br. 25, Božić 1966., str. 12-14; br. 2, 22. 
siječnja 1967., str. 8-10; br. 6, 26. ožujka 1967., str. 13; br. 7, 2. travnja 1967., str. 13-14; Vladimir PAVLINIĆ, 

hodočašća u Fatimu, Lurd, Santiago de Compostellu i Padovu. 692 Reportažni prikazi objavljeni 
su i s prvog hrvatskog hodočašća bolesnika u Lurd 693 , iz jedne zajednice Pokreta svećenika 
radnika u švicarskom Fribourgu 694 , a jedina zemlja iz koje list objavljuje reportažu bez nekog 
očitog i konkretnog vjerskog ili crkvenog povoda povezanog s hrvatskim vjernicima bila je 
Poljska. 695 


3.2.2. Glas Koncila kao instrument povezivanja domovine i iseljenika 


Od samoga početka svoga djelovanja, Glas Koncila bio je povezan i s hrvatskim 
iseljeništvom. Osim što je sam list bio distribuiran i u inozemstvo, sudeći po objavljenim 
pismima čitatelja (ona neobjavljena, nažalost, nisu sačuvana u Arhivu Glasa Koncila ) taj je list 
bio vrlo dobro primljen od strane čitatelja-iseljenika, odnosno radnika na „privremenom radu“ 
u inozemstvu, te hrvatskim misionara diljem svijeta. 

Od kraja 1968. list uvodi i zasebnu rubriku posvećenu iseljenicima „Naši ljudi izvan 
domovine“ 696 u kojoj je sustavno pratio, uglavnom crkveni, ali i ,,obični“ život naših 
iseljenika. 697 U toj će rubrici povremeno biti objavljivana i izvješća o stanju među našim 
iseljenicima, koja će pisati 1969. godine imenovani ravnatelj dušobrižništva Hrvata u 
inozemstvu Vladimir Stanković. 698 


U zemlji gdje je Riječ postala Tijelo, u: Glas Koncila, br. 10, 14. svibnja 1967., str. 1, 8-10; br. 11, 28. svibnja 
1967., str, 8-10; br. 12, 11. lipnja 1967., str. 9-11; br. 13, 25. lipnja 1967., str. 9-11; br. 14, 9. srpnja 1967., str. 
11-12; br. 15, 23. srpnja 1967., str. 10-11; br. 17, 27. kolovoza 1967., str. 10-11; br. 18, 10. rujna 1967., str. 9-11. 

692 Vladimir PAVLINIĆ, Karavana romara preko 4 granice, u; Glas Koncila, br. 12, 26. svibnja 1968., str. 8-10; 
br. 13, 23. lipnja 1968., str. 9-10; br. 14, 7. srpnja 1968., str. 9-10; br. 15, 21. srpnja 1968., str. 9-12. 

693 Živko KUSTIĆ, Prvo hrvatsko bolesničko hodočašće u Lurd. S nama se vozilo čudo, u: Glas Koncila br. 14, 
13. srpnja 1969., str. 12-13; S našim bolesnicima u Lurdu. Kruh, voda i svijeća, u: Isto, br. 15, 27. srpnja 1969., 
str. 8-10; S našim bolesnicima u Lurdu. Čudo pod okom znanosti, u: Isto, br. 16, 10. kolovoza 1969., str. 8-9. 

694 Stjepan BAGARIĆ, Kao da vidiš nevidljivo, u; Glas Koncila, br. 2, 23. siječnja 1972., str. 8. 

695 Stjepan DŽALTO, Jasna Gora - bedem poljskog katoličanstva, u: Glas Koncila, br. 19, 28. rujna 1969., str. 
10 - 11 . 

696 Rubrika Naši ljudi izvan domovine, u: Glas Koncila, br. 23, 17. studenoga 1968., str. 10. 

697 Vidi, npr., prikaz nesreće na gradilištu u Frankfurtu, u kojoj su stradali hrvatski radnici iz okolice Livna; u: 
Marija Teofila FUNES, Kod preživjelih u frankfurtskoj nesreći, u: Glas Koncila, br. 6, 21. ožujka 1971., str. 10. 

698 Vidi, npr.: Vladimir STANKOVIĆ, Pismo ravnatelja dušobrižništva Hrvata u inozemstvu. Hrvati glavnina 
katolika u Švedskoj, u: Glas Koncila, br. 2, 25. siječnja 1970., str. 14; ISTI, Sastanak hrvatskih misionara u 
Austriji, u: Glas Koncila, br. 5, 8. ožujka 1970., str. 7; ISTI, Naši ljudi na radu u tuđini - njihove želje i 
problemi. „Nismo avanturisti, omogućite nam povratak“, u: Glas Koncila, br. 1, 10. siječnja 1971., str. 1, 4. 

No, i prije uvođenja te zasebne rubrike, sustavnije od 1966., list se bavio iseljeničkom 
tematikom. Tako u dva broja, iz pera Vladimira Stankovića, putopisnom reportažom izvješćuje 
o boravku kardinala Šepera u SAD, tijekom kojega se susreo i s brojnim hrvatskim iseljeničkim 
zajednicama. 699 List prati i posjet kardinala Šepera hrvatskim iseljenicima u Austriji 700 te 
biskupa Oblaka SAD-u 701 , prikazuje život hrvatskih iseljenika u Austriji, u razgovoru s 
njihovim dušobrižnikom Marijanom Kopićem 702 , te u Frankfurtu u Njemačkoj u intervjuu s 
misionarom Bernardom Dukićem 703 , a prenosi i pismo skupine hrvatskih svećenika misionara 
u Njemačkoj o pastoralnim prilikama među našim iseljenicima u toj zemlji. 704 

Kasnije list u više nastavaka izvješćuje i s pohoda splitskog nadbiskupa Frane Franića i 
Vladimira Stankovića hrvatskim vjernicima u Australiji, Novom Zelandu i Južnoj Americi, 705 
a po povratku nadbiskupa Franića o tome pohodu s njime je objavio i prigodni intervju. 706 

U pratnji nadbiskupa Smiljana Čekade, reporter Glasa Koncila početkom 1972. posjetio je 
hrvatske iseljenike u Austriji, Njemačkoj i Nizozemskoj, objavivši po povratku prigodnu 
reportažu. 707 

Glas Koncila donosi i reportažu o životu hrvatskih iseljenika u Švicarskoj 708 i Austriji, 
pri čemu jednu reportažu u dva nastavka započinje razgovorima s iseljenicima u vlaku iz 


699 Vladimir STANKOVIĆ, Kardinal Šeper u Americi, u: Glas Koncila, br. 12, 20. lipnja 1966., str. 7-8; br. 13, 

3. srpnja 1966., str. 13-14. 

700 Kardinal Šeper među našim radnicima u Austriji, u: Glas Koncila, br. 19, 25. rujna 1966., str. 6; Kardinalov 
susret s našim radnicima u Austriji, u: Glas Koncila, br. 3, 5. veljače 1967., str. 6. 

701 Biskup Oblak među iseljenicima u Kaliforniji, u; Glas Koncila, br. 15, 21. srpnja 1968., str. 6. 

702 O svijetlim i tamnim stranama života onih koji dolaze trbuhom za kruhom u inozemstvo. Razgovarali smo s 
dušobrižnikom naših radnika u Austriji, u: Glas Koncila, br. 9, 28. travnja 1968., str. 9-10. 

703 M.[arija] T.[eofila] TUNES, Razgovor s o. Bernardom Dukićem, misionarom hrvatskih radnika u Frankfurtu, 
u: Glas Koncila, br. 10, 16. svibnja 1971., str. 11. 

704 Pismo naših svećenika iz Njemačke. Hrvatski misionari o našim vjernicima u Njemačkoj, u: Glas Koncila, br. 
15, 21. srpnja 1968., str. 5. 

705 V.[ladimir] S.[TANKOVIC], Delegacije hn’atske Crkve u Australiji, u: Glas Koncila, br. 22, 31. listopada 
1971., str. 9-10; Vladimir STANKOVIĆ, Kronika putovanja splitskoga nadbiskupa po Australiji (2). Susreli smo 
20.000 australskih Hrvata, u: Glas Koncila, br. 24, 28. studenoga 1971., str. 9; Apostolsko putovanje nadbiskupa 
Franića i svećenika Stankovića po Australiji (3), u: Glas Koncila, Božić 1971., str. 5; Izaslanstvo naših biskupa 
kod Hrvata u Australiji, Novom Zelandu i Južnoj Americi (5). Raspršeni po golemom južnom kontinentu, u: Glas 
Koncila, br. 2, 23. siječnja 1972., str. 9-10; Izaslanstvo naših biskupa kod Hrvata u Australiji, Novom Zelandu i 
Južnoj Americi (6). Gospi Sinjskoj na Ognjenu Zemlju, u: Glas Koncila, br. 3, 6. veljače 1972., str. 9, 12; Putopis 
pohoda izaslanstva hrvatskih biskupa sunarodnjacima u Australiji, Novom Zelandu i Južnoj Americi, Kod naših 
u Argentini i Brazilu, u: Glas Koncila, br. 5, 5. ožujka 1972., str. 9-10. 

706 Razgovor s nadbiskupom Franom Franićem o iseljenim Hrvatima koji se neće vratiti. Kako zaustaviti 
iseljavanje? Kako pomagati iseljenicima? u: Glas Koncila, br. 1, 9. siječnja 1972., str. 8-9. 

707 Živko KUSTIĆ, 12 dana u Iseljenoj Hrvatskoj, u: Glas Koncila, br. 7, 2. travnja 1972., str. 10-11; br. 9, 30. 
travnja 1972., str. 10-11; br. 11, 28. svibnja 1972., str. 11-12. 

708 V.[ladimir] PAVLINIĆ, Kod Hrvatske katoličke misije u Švicarskoj, u: Glas Koncila, br. 22, 3. studenoga 


1968., str. 7-8. 

Zagreba za tu zemlju, a nastavlja ju iz Innsbrucka 709 , te kasnije donosi još jednu reportažu o 
hrvatskim iseljenicima u Beču. 710 

Objavljene su i putopisne bilješke biskupa Mije Škvorca s pohoda iseljenicima u 
Njemačkoj 711 i Francuskoj 712 , kao i s boravka biskupa Amerića u Njemačkoj 713 , te članak o 
djelovanju dominikanca Vjekoslava Lasića u Skandinaviji. 714 

List javlja i o otvorenju centra „za naše radnike“ u Linzu 715 , a u istome broju prenosi 
dopis hrvatskog misionara iz Frankfurta Bernarda Dukića, kojim on staje u obranu Caritasovog 
ureda za pomoć hrvatskim iseljenicima u Frankfurtu. Njegov je rad, naime, u Vjesniku (9. 
travnja 1967.) novinar Mario Profaca okarakterizirao kao djelovanje „emigrantskih 
organizacija [...] neofašista“. 716 Nešto kasnije objavljuje i adrese Caritasovih ureda u njemačkoj 
biskupiji Meinz u kojima se obavlja socijalna služba „za naše radnike u toj zemlji“. 717 

Da su i članovi uredništva lista, povremeno, znali posjetiti hrvatske iseljenike u 
inozemstvu, kako bi s njima uspostavili odnose i predstavili im djelovanje Glasa Koncila 
doznajemo, primjerice, iz jednoga izvješća iz austrijskog Graza. 718 

Iz odgovora jednome čitatelju iz Australije, koji se žali kako u „našoj crkvi“ u tamošnjoj 
Viktoriji uopće nema za kupiti Glasa Koncila, možemo naslutiti kako u nekim iseljeničkim 
krugovima ,,politika“ Glasa Koncila ipak i nije bila dobro primljena. U svom odgovoru, naime, 
uredništvo ističe kako ne zna koji su razlozi da pojedini svećenici u iseljeništvu ne naručuju 
njihove novine. 

Možda su to u ponekom slučaju politički razlozi? Svakako, s onim svećenicima koji su politiku 

pretpostavili apostolskom i evangelizatorskom djelovanju ne možemo u ista kola. Oni su daleko od 

domovine i njezinih muka, mi živimo ovdje i ovdje želimo preživjeti - kao narod i kao Crkva. Udobno je 


709 Stjepan DŽALTO, Naši ljudi i tuđi krajevi, u: Glas Koncila , br. 23, 17. studenoga 1968., str. 8-9; br. 24, 1. 
prosinca 1968., str. 8-9. 

710 Vladimir PAVLINIC, „Zdravo, hrvatski dušobrižniče!Potrebni i nevoljni „gosti" radnici - vjetrom 
raznošeni. Crkva ih sve teže može pratiti, u: Glas Koncila, br. 4, 20. veljače 1972., str. 8-9. 

711 Mijo SKVORC, Prostranstvima Njemačke u pohode našima, u: Glas Koncila, br. 21, 25. listopada 1970., str. 
11 - 12 . 

712 Mijo SKVORC, S našim ljudima u Francuskoj, u: Glas Koncila, br. 12, 13. lipnja 1971., str. 10. 

713 Josip ARNERIC, Biskup Amerić o problemima naših ljudi izvan domovine i potrebi naše pomoći. Bolno je 
gledati ih gdje traže rada i zarade daleko od domovine, u: Glas Koncila, br. 6, 21. ožujka 1971., str. 9; ISTI, 
Vjerski život naših radnika u inozemstvu, u: Glas Koncila, br. 7, Uskrs 1971., str. 13. 

714 Župa oca Vjekoslava obuhvaća više država, u: Glas Koncila, br. 17., 30. kolovoza 1970., str. 14. 

715 Antun MRAKOVCIC, Otvoren centar za naše radnike u Linzu, u: Glas Koncila, br. 13, 25. lipnja 1967., str. 

11 . 

716 Bernard DUKIĆ, Proglašen popom neofašistom, u: Glas Koncila, br. 13, 25. lipnja 1967., str. 7. 

717 „Karitas “ za naše radnike u Njemačkoj, u: Glas Koncila, br. 1, 7. siječnja 1968, str. 7. 

718 Urednici Glasa Koncila - gosti naših radnika u Grazu, u: Glas Koncila br. 14, 13. srpnja 1969., str. 14. 

iz daljine osuđivati. Odbacujemo kao ubojito lakomislene poneke optužbe što se na nas amo nabacuju iz 
jednog sasvim drugog podneblja. Rekli smo jasno i opširno u jednom nedavnom broju naših novina što 
držimo o odnosu kršćanstva i nacionalizma i rodoljublja. Izložili smo to svima, i lijevo i desno. 719 


U svojim prikazima života i rada u iseljeništvu, kao i njihovog odnosa s domovinom, 
list nije donosio uljepšanu, idealiziranu sliku. 

Tako, primjerice, prenosi dio članka iz glasila Hrvatske bratske zajednice u SAD-u 
Zajedničar o konvenciji na kojoj je ta organizacija odbila pružiti financijsku pomoć za gradnju 
novih crkava, koju je od njih zatražio splitski biskup Franić 720 , uz zaključak kako se „crkvene 
zajednice u Hrvatskoj nemaju više čemu osobitome nadati od inozemstva, čak ni od iseljenika 
našega podrijetla 44 . „Ljudi po svijetu drže da su vjernici sami sebi dužni otkinuti od usta i graditi 
crkve za sebe. Oni će zacijelo pružati pomoć, ne samo crkvama i drugim ustanovama, u 
trenucima nekih iznenadnih nesreća, elementarnih katastrofa, ali redovite poslove svaka 
crkvena zajednica morat će sama financirati 44 , zaključuje list. Jedan će čitatelj kasnije 
prigovoriti što u tome članku nije pokazano razumijevanje ,,i za splitsko-makarskog biskupa 
dra Franu Franića 44 i njegovu molbu, a list priznaje da se članak i tako mogao razumjeti, ali mu 
je glavna namjera bila ukazati na činjenicu da pomoć iz inozemstva dolazi „sve manje i sve 
teže, te nam svima skupa, i u Zagrebu i u Splitu, i svuda, ne preostaje drugo nego računati u 
prvom redu na vlastite žrtve 44 . 721 

Iz lista se moglo doznati i za neke pojave među iseljenicima, za koje bi se drugdje teško 
mogle naći informacije. Primjerice, u jednome dopisu Marijana Kopića, dušobrižnika za Hrvate 
izvan domovine, doznajemo kako je u Austriji, kako muje posvjedočio jedan austrijski kapelan, 
postala sve raširenija pojava da se naši iseljenici, kako bi izbjegli plaćanje „crkvenoga poreza 44 , 
jer smatraju daje pomoć potrebnija Crkvi u domovini iz koje su došli, negoli onoj u Austriji, 
izjašnjavaju kao ateisti, pa čak i kao muslimani. 722 

No, nisu ni iseljenici uvijek bili zadovoljni načinom na koji ih je prikazivao Glas 
Koncila. Svjedoči tomu i pismo upravitelja hrvatskog dušobrižništva u Beču Mate Božića koji, 
osim nezadovoljstva nekim navodima o životu hrvatskih iseljenika u Beču koje je u svojoj 


719 Pismo iz Australije, u: Glas Koncila br. 16, 10. kolovoza 1969., str. 13. 

720 Iseljenici poručuju: Gradite crkve sami!, u: Glas Koncila, br. 8, 14. travnja 1968., str. 17. 

721 Dr. J. J., Lekcija Splitu?, u: Glas Koncila, br. 9, 28. travnja 1968., str. 15. 

722 Marijan KOPIĆ, ,,Katolički muslimani", u: Glas Koncila, br. 2, 25. siječnja 1970., str. 15. 

reportaži iznio njen autor Stjepan Džalto 723 , uredništvu prigovara i to da je „ Koncil [Glas 
Koncila ] u posljednje vrijeme dobio PEČAT - KARAKTER - NARAV glasila 'nezavisnih 
novinara', koji po svom ćeifu oblikuju javno mišljenje u Hrvatskoj.“ 724 Slično i Josip Čugura, 
hrvatski dušobrižnik iz Mimchena, prigovara listu odnos prema ženama i djevojkama koje su 
otišle na rad u iseljeništvo izražen u reportaži „Kome zvono zvoni“ 725 u kojima ih se, po 
mišljenju toga svećenika misionara, prikazuje kao osobe „sumnjive prošlosti“ i nečiste savjesti 
koje su se „podale razvratu“. 726 No, na tu se kritiku kasnije, pismom uredništvu, osvrnula jedna 
hrvatska iseljenica iz Austrije, stajući u obranu pisca reportaže, ističući kako je sporna reportaža 
„upravo stvarnost, kruta istina“, te da njen autor nije kriv što je prenio ono što je sam vidio. Ona 
pak sama ističe kako je taj opis za nju „i za mnoge druge djevojke [je] opomena, poticaj i 
ohrabrenje da budemo čestiti, pošteni i plemeniti i u tuđem svijetu“. 727 

A kad je, početkom 70-ih, u Hrvatskoj aktualizirano pitanje demografske krize i potrebe 
osmišljavanja sustavne demografske politike, list prenosi Pismo koje su biskupi iz Jugoslavije 
uputili „vjernicima u domovini i izvan domovine“, koje je čitano po crkvama na blagdan sv. 
Obitelji 28. prosinca 1969., a u kojima se izražava zabrinutost zbog sve većeg iseljavanja koje 
„otvara vrata mnogostrukim problemima i ljudskim dramama 14 , dovodi do razdvajanja članova 
obitelji, ali i do činjenice „da hrvatski narod umire 11 , te stoga pozivaju vjernike „da se na laku 
ruku ne odlučuju na odlazak iz obitelji i domovine i da ostanu u trajnoj vezi ljubavi sa svojima 
u svijetu 11 . 728 

Pitanje iseljeništva list je, početkom 1971., i teološki promislio u članku Tomislava 
Šagi-Bunića 729 , koji je prenesen iz njegove knjige Crkva i domovina. 

I u ovoj temi Glas Koncila je znao ulaziti u polemiku sa svjetovnim tiskom. Tako, 
primjerice, Večernji list, iz pera Zvonimira Milčeca, (9., 10. i 11. kolovoza 1969.), tragom jedne 
priče koja je nastala u Glasu Koncila, objavljuje reportažu o našim redovnicama u inozemstvu. 
Glas Kondicije, naime, na temelju jednoga dopisa čitatelja 730 koji je primijetio kako s Glavnoga 


723 Stjepan DŽALTO, Jasna Gora - Bedempoljskog katoličanstva, u: Glas Koncila , br. 19, 28. rujna 1969., str. 
10 - 11 . 

724 Mate BOŽIĆ, Ljutito pismo iz Beča koje pruža dobre informacije. „ Ovakvoj misi nisam nikada 
prisustvovao", u: Glas Koncila, br. 20, 12. listopada 1969., str. 14. 

725 Stjepan DŽALTO, Kome zvono zvoni?, u: Glas Koncila, br. 3, 8. veljače 1970., str. 16. 

726 Usp. Josip ČUGURA, Osvrt na članak „Kome zvono zvoni", u: Glas Koncila, br. 5, 8. ožujka 1970., str. 7. 

727 Marija LUKIĆ, „ Kome zvono zvoni", u: Glas Koncila, br. 7, 5. travnja 1970., str. 12. 

728 Pismo naših biskupa o problemima naše emigracije. Teško je živjeti umiranje svoga naroda., u: Glas Koncila, 
br. 1, 11. siječnja 1970., str. 1-2. 

729 Usp. Tomislav SAGI-BUNIĆ, Katolička Crkva u Hrvatskoj i Ivvatski radnici u inozemstvu, u: Glas Koncila, 
br. 2, 24. siječnja 1971., str. 5-6. 

730 Usp. Marko RENIĆ, Vode časne Njemice naše djevojčice, u: Glas Koncila br. 14, 13. srpnja 1969., str. 15. 

kolodvora u Zagrebu jedna redovnica, Njemica, vodi skupinu djevojčica na vlak za Njemačku, 
na što mu je prijatelj pojasnio kako je riječ o već uobičajenoj pojavi da redovnice sa Zapada, 
zbog nedostatka zvanja u svojim zemljama, obilaze naše krajeve „pa traže kandidatice za svoj 
red“. 


Reagirali su neki čitatelji, među kojima i svećenici 731 ; reagirao je i misionar Hrvata u 
inozemstvu Marijan Kopić, koji je potvrdio postojanje te prakse i iznio službene podatke, ali i 
upozorio kako nije riječ ni o kakvoj ,,ilegalnoj“ praksi, koju bi trebalo onemogućavati ili zbog 
nje stvarati histeriju, kao i to kako te djevojke u inozemnim samostanima imaju dobre uvjete 
života i duhovnog razvoja 732 . Javila im se i jedna od tih redovnica 733 , a kasnije će taj problem 
opširnim člankom pokušati osvijetliti i ravnatelj inozemne pastve Vladimir Stanković. 734 

Glas Koncila je, međutim, imao potrebu ograditi se od načina na koji je Milčec prikazao 
razgovor kojega je, stvarajući tu reportažu, imao s uredništvom toga lista, te je poručio kako 
„izjave koje pripisuje našim urednicima ne odgovaraju istini, već su proizvoljna 
rekonstrukcij a“. 735 

Od početka 70-ih godina i u tekstovima koji se tiču života u hrvatskome iseljeništvu 
počinje se polako osjećati i svojevrsni „nacionalni zanos“, što je pojava na stranicama lista kojoj 
ću se više posvetiti u poglavlju IV.7. ovoga rada. 

Tako, kad je u listopadu 1970. zagrebački nadbiskup Franjo Kuharić, zajedno s 
ravnateljem inozemne pastve Vladimirom Stanko vičem otišao u višednevni posjet hrvatskim 
iseljenicima u SAD i Kanadi, s njima je putovao i novinar Glasa Koncila Živko Kustić. Osim 
što je taj susret u listu praćen redovitim vijestima i izvješćima, 736 čitatelji su o njegovim 
dojmovima s toga puta mogli čitati i u iscrpnim reportažama, koje su bile nabijene i 
„nacionalnim zanosom“. 737 Tako, osim što ističe svijest hrvatskih iseljenika u SAD-u o svome 


731 Usp. „ Vode časne Njemice naše djevojčice u: Glas Koncila br. 16, 10. kolovoza 1969., str. 15. 

732 Marijan KOPIĆ, Više svjetla o pitanju naših djevojaka u inozemnim samostanima, u: Glas Koncila br. 16, 10. 
kolovoza 1969., str. 12. 

733 Javlja se jedna od „naših djevojčica “ iz Njemačke, u: Glas Koncila br. 16, 10. kolovoza 1969., str. 12. 

734 V.[ladimir] S.[TANKOVIĆ], Hrvatske redovnice u Zapadnoj Evropi, u: Glas Koncila, br. 7, 5. travnja 1970., 
str. 6. 

735 Objašnjenje uredništva Glasa Koncila povodom reportaže Z Milčeca u „ Večernjem listu “, u: Glas Koncila 
br. 17, 24. kolovoza 1969., str. 12. 

736 Usp. Nadbiskup Kuharić u Americi, u: Glas Koncila, br. 21, 25. listopada 1970., str. 8; Putovanje nadbiskupa 
Kuharica po Americi, u: Glas Koncila, br. 23, 22. studenoga 1970., str. 4; Povratak nadbiskupa Kuharica iz 
SAD, u: Glas Koncila, br. 24, 6. prosinca 1970., str. 5. 

737 Usp. Ž.[ivko] KUSTIĆ, Marija Bistrica u glavnom gradu SAD. Hrvati su se u Washingtonu predstavili kao 
narod, u: Glas Koncila, br. 22, 8. studenoga 1970., str. 1, 10, 12; ISTI, Od Omahe do San Franciska, u: Glas 
Koncila, br. 23, 22. studenoga 1970., str. 10-12; ISTI, S Hrvatima na Pacifiku, u: Glas Koncila, br. 24, 6. 

hrvatskome podrijetlu i nacionalnoj pripadnosti, list u reportaži iz Washingtona donosi i 
fotografiju „hrvatskoga oltara Majke Božje Bistričke“, na kojoj se vide hrvatski grb i medaljoni 
s likovima zaslužnih Hrvatica i Hrvata, među kojima i kralja Zvonimira koji „svjedoči kako je 
on čvrsto povezao Hrvatsku sa Zapadnom Crkvom i zapadnom kulturom“ te kardinala Alojzija 
Stepinca koji „evocira najnovije godine Crkve među Hrvatima“. 738 A i u istupima nadbiskupa 
Kuharića, koje list prenosi svojim čitateljima, mogla se iščitati poruka o važnosti očuvanja 
nacionalne svijesti i ljubavi prema svojoj domovini i narodu, jer „čovjek od rođenja pripada 
svome narodu i ta ga pripadnost obvezuje da nosi u srcu svu povijest, prošlost, sadašnjost i nadu 
budućnosti svoga naroda“ a Crkva, kao „druga domovina“, uvijek nas uči „ljubiti Boga, 
domovinu, narod, obitelj i svakoga čovjeka [,..].“ 739 

Zaključno, i nadbiskup Franjo Kuharić je o 10. obljetnici lista istaknuo i njegov doprinos 
očuvanju veza između domovinske i iseljene Crkve u hrvatskome narodu: 

U ovom za naš narod bolnom vremenu velikoga ,,exodusa“ - razilaska naših ljudi širom svijeta, u potrazi 
za radom, ovaj je list nastojao pratiti taj naš svijet na njegovim putovima, pomagati im da se ne gube, da 
svuda nađu dodir sa svojom Crkvom, preko nje da budu povezani međusobno i s braćom u domovini; 
pružao je također svoju službu Crkvi u domovini da bude što prisutnija kod sinova i kćeri rasutih 
tuđinom. 740 


3.2.3. Karitativno i socijalno djelovanje Glasa Koncila 


Od prvoga broja list je, preko rubrike „Iz dopisa čitalaca“, njegovao i održavao kontakte 
sa svojim čitateljima, objavljujući njihova pisma s različitim sadržajem, ulazeći povremeno s 
njima i u manje polemike no, kako se čini, i osluškujući njihove želje i potrebe. 

Da bi Glas Koncila mogao postati uspješnim sredstvom pružanja pomoći svojim 
čitateljima koji su imali neku konkretnu materijalnu potrebu, list se uvjerio već ujesen 1964., 
nepunih godinu dana nakon pokretanja. Naime, u toj je rubrici objavio svjedočanstvo vjere 


prosinca 1970., str. 9-10; ISTI, Kamo ide Amerika, u: Glas Koncila, br. 25, Božić 1970., str. 13-14, 16; ISTI, 
„Neću umrijeti, nego živjeti ... u: Glas Koncila, br. 1, 10. siječnja 1971., str. 11-12; ISTI, Ročište američki 
Kuharića, u: Glas Koncila, br. 3, 7. veljače 1971., str. 11-12; ISTI, Kardinal je održao riječ, u: Glas Koncila, br. 
4, 21. veljače 1971., str. 9. 

738 Ž.[ivko] KUSTIĆ, Marija Bistrica u glavnom gradu SAD. Hrvati su se u Washingtonu predstavili kao narod, 
u: Glas Koncila, br. 22, 8. studenoga 1970., str. 10. 

739 Isto, str. 12. 

740 Franjo KUHARIĆ, Riječ nadbiskupa zagrebačkog o našoj desetoj obljetnici, u: Glas Koncila, br. 20, 8. 
listopada 1972., str. 2 

jednoga svoga čitatelja, Jakova Butkovića iz Gunje koji, među ostalim, moli i neki savjet za 
liječenje od tuberkuloze, od koje je bolovao. 741 Nekoliko mjeseci kasnije uredništvo je, opet 
preko čitatelja, doznalo da je Jakov preminuo, ali je u međuvremenu primio 140 pisama, a 
njegova supruga Jaga još uvijek prima dopise čitatelja Glasa Koncila. Stoga list u studenome 
1964. preporuča da čitatelji, osim načelne potpore, i konkretno pomognu toj udovici, koja je 
ostala sama s četvero malodobne djece. 742 

Već godinu dana kasnije doznajemo kako je i samo uredništvo ustanovilo svojevrsni 
„fond solidarnosti 44 , iz kojega pomaže one koji mu se jave s kakvom konkretnom materijalnom 
potrebom. List je to javnosti otkrio odgovarajući jednome čitatelju, koji je predložio veću 
solidarnost sa sugrađanima u potrebi, uz napomenu kako „zasad 44 nije u mogućnosti objavljivati 
sve one pozive u pomoć koji mu dolaze pisanim putem na adresu uredništva, jer bi animiranje 
i koordiniranje pomoći za te ljude premašivalo mogućnosti sadašnje redakcije. 743 No, iz tog se 
odgovora već naslućuje želja uredništva da po tome pitanje nešto konkretno poduzme. Nedugo 
potom, s brojem 23, od 28. studenoga 1965., pokrenuta je rubrika „Tko je moj bližnji? 44 kojom 
je list ustanovio fond koji se punio prilozima čitatelja, a korišten je za pomoć ugroženim 
pojedincima i obiteljima. Da je upravo spomenuto pismo čitatelja, s inicijalima B.C., bilo 
presudni poticaj da list ustanovi tu rubriku s pripadajućim fondom, kasnije je posvjedočio i 
urednik te rubrike Gabrijel Đurak. Naime, kako je pojasnio, sam je taj čitatelj, osim samog 
dopisa, „učinio i prvi korak, poslavši uredništvu 'ne čekajući odobrenje' prvi prilog od 3.000 st. 
dinara 44 . 744 

Kroz tu će rubriku, u godinama njenog postojanja, brojni čitatelji lista dobiti i kon kr etnu 
materijalnu pomoć, još će se brojniji uključiti u različite akcije solidarnosti, a osim novca ili 
drugih materijalnih dobara, kroz tu će rubriku vremenom i djeca koja su ostala bez roditeljske 
skrbi pronalaziti svoje nove roditelje ili udomitelje. 745 

A daje upravo ta rubrika i njen pripadajući „fond solidarnosti 44 postao i jezgrom obnove 
Caritasa Zagrebačke nadbiskupije, odn. zagrebačke podružnice Međunarodnoga Caritasa 
(Caritas Internationalis), koji je bio trajno i usko povezan s rubrikom „Tko je moj bližnji? 44 , i 


741 Predanje u volju Božju nije tupa rezignacija, u: Glas Koncila, br. 18, 13. rujna 1964., str. 11. 

742 Umro je naš Jakov, u: Glas Koncila, br. 23, 22. studenoga 1964., str. 14. 

743 Usp. ,,Sablazan bijede", u: Glas Koncila, br. 22, 14. studenoga 1965., str. 14. 

744 Gabrijel ĐURAK, Deseta obljetnica Glasa Koncila a ova rubrika pred sedmom, u: Glas Koncila, br. 20, 8. 
listopada 1972., str. 18. 

745 Mali Robert traži nove roditelje, u: Glas Koncila, br. 19, 28. rujna 1969., str. 18. 

sam će list u više navrata ,,priznati“. 746 U povodu 10. obljetnice Glasa Koncila i Franjo Kuharić 
je potvrdio ulogu lista u obnovi zagrebačkog Caritasa: 

Glas Koncila pokretač je i organizator međusobnog pomaganja: zajednica zajednici, zajednica i pojedinci 
pojedincima u nevolji. To je tako bitno u životu Crkve. Tako se rodio i Karitas kao samostalna ustanova 
- za naše prilike golemo, iako tiho i skrovito djelo ljudske solidarnosti, kršćanske ljubavi, gdje nađoše 
utočišta nebrojeni koji ga nigdje nisu mogli naći. 747 


Na važnost toga pothvata jednom će prilikom upozoriti i fra Bonaventura Duda: 

Jesmo li svjesni koliko se zamašan karitativni rad razvio iz rubrike „Tko je moj bližnji? 11 u Glasu Koncila. 
Da to nije nešto usput, nego nešto vrlo bitno i važno. 748 


No, postojanje te rubrike i njeno karitativno djelovanja dovest će i do ozbiljnih prigovora 
listu od strane državnih vlasti, da se njome „nedopušteno miješa“ u poslove države, o čemu će 
kasnije u radu, u poglavlju VI. 1., više biti riječi, pa je u Božičnoj poruci 1965. kardinal Šeper 
imao potrebu poručiti kako ta akcija treba biti nastavljena, ali „ne kao pretenzija da time 
rješavamo ekonomske i društvene probleme, već kao bratska pomoć, suosjećanje s članovima 
iste obitelji“. 749 

A, nakon što je negativan stav vlasti i društvenih medija prema akciji „Tko je moj 
bližnji?“ počeo davati i konkretne, negativne posljedice, list je u nekoliko ,,akcija“ stao u obranu 
te svoje rubrike. 

Da će, u protivnome, i rubrika i taj humanitarni fond trpjeti konkretne posljedice, postalo 
je jasno kad je, primjerice, krajem travnja 1968. Glas Koncila započeo akciju u kojoj je od 
zadarske tvrtke ,,Bagat“ dogovorio donaciju nekoliko šivaćih strojeva, koje bi list potom 
prosijedio ženama u potrebi, a zauzvrat bi promovirao njihove proizvode. No, sredinom svibnja, 


746 Usp. Konferencija za tisak o plenarnom zasjedanju Biskupske konferencije. „ Ulazimo u krug Europe “, u: 
Glas Koncila, br. 9, 2. svibnja 1971., str. 4; Usp. i: Smiljana RENDIĆ, Oklopnici straha u borbi protiv nade, u: 
Glas Koncila, br. 22, 31. listopada 1971., str. 13. 

747 Franjo KUHARIĆ, Riječ nadbiskupa zagrebačkog o našoj desetoj obljetnici, u: Glas Koncila, br. 20, 8. 
listopada 1972., str. 2. O početku primanja neželjene djece od strane zagrebačkog Caritasa vidi i svjedočanstvo 
njegove voditeljice Jelene Brajše u: Gabrijel ĐURAK, slike: Luka DEPOLO, Neželjena djeca dobila dom, u: 
Glas Koncila, br. 21, 22. listopada 1972., str. 4. 

748 Okrugli stol Glasa Koncila (4). Bez informacije nema ni straha ni slobode, u: Glas Koncila, br. 1, 10. siječnja 
1971., str. 6. 

749 Božična poruka i čestitka kardinala Šepera čitaocima Glasa Koncila, u: Glas Koncila, br. 25, Božić 1965., 
str. 1. 

nakon članka Ivice Maštruka u zadarskome Narodnom listu (18. svibnja 1968.) u kojem je ta 
tvrtka pozvana da javno pojasni kako može „pokloniti crkvenoj katoličkoj organizaciji 8 šivaćih 
strojeva“, iz Glasa Koncila se žale kako je „tvornica nakon toga napisa u novinama zašutjela, i 
mi već tjednima ne možemo dobiti nikakvu vezu s odgovornim ljudima tvomice“. 75() No, list 
poručuje kako će ipak nastaviti s akcijom, jer je već dobio nekoliko rabljenih šivaćih strojeva, 
a od prihoda čitatelja kupit će i nove strojeve „od raznih tvornica“. 

Kao svojevrsni odgovor na takve stavove, u Zagrebu je početkom svibnja održana 
sjednica Izvršnog komiteta Međunarodnoga Caritasa (Caritas Intenationalis), na kojega su došli 
predstavnici Caritasa iz desetak zemalja, a konferencija za novinare održana je upravo u 
prostorijama Glasa Koncila. 751 

A i „don Jure“ (Živko Kustić) se, na sebi svojstven način, pozabavio kritikama prema 
kojima Crkva ne bi trebala karitativno djelovati i pomagati siromasima, da se to ne bi shvatilo 
kao propaganda, nego taj posao treba prepustiti „organima društva“ i Crvenome križu“. 752 

Slični prigovori na račun djelovanja Katoličke Crkve, osobito u karitativnoj djelatnosti 
i radu s mladima, pojavili su se i u Sloveniji, o čemu je hrvatska javnost doznala posredstvom 
lista Vjesnik (16. travnja 1968.) koji je u članku „Prekoračene funkcije 44 , donio prikaz jednog 
dokumenta Predsjedništva i Izvršnog odbora Republičke konferencije Socijalističkog saveza 
Slovenije. Nakon pojave toga članka, Glas Koncila izvješćuje o njegovom sadržaju, ah i donosi 
kraći razgovor s ljubljanskim nadbiskupom Jožeom Pogačnikom na tu temu. 753 Već u idućemu 
broju toj temi i „don Jure 44 posvećuje nekoliko rečenica, izražavajući svoju bojazan jer se i on, 
kako priznaje, bavi nekim poslovima koji se ne shvaćaju kao crkveni posao, poput organizacije 
hodočašća i davanja besplatnih instrukcija iz matematike i prirode. 754 

Osim konkretnog djelovanja kroz rubriku „Tko je moj bližnji? 44 , list je i izvješćivao o 
karitativnoj i opće-društveno korisnoj djelatnosti Crkve u Hrvatskoj. 

Tako, primjerice, 1966. donosi opširnu reportažu o djelatnosti Kannelićanki Božanskog 
Srca Isusova, odnosno o njihovim domovima za nezbrinutu djecu u Zagrebu i Hrvatskome 


750 „Bagat pozvan da polaže račun javnosti. Akcija ,,Šivaći stroj “ ipak ide naprijed, u: Glas Koncila, br. 12, 9. 
lipnja 1968., str. 14. 

751 Usp. Kad se pomaže, ne pita se tko je koje vjere, u: Glas Koncila, br. 11, 26. svibnja 1968., str. 3. 

752 DON JURE [Živko KUSTIĆ], Kako me Toma istjerao iz „pukotine", u: Glas Koncila, br. 25-26, prosinac 
1968., str. 14. 

753 Povodom komunikeja SSRN Slovenije o djelatnosti Katoličke Crkve. U Ljubljani bez uzbuđenja, u: Glas 
Koncila, br. 9, 28. travnja 1968., str. 7. 

754 DON JURE [Živko KUSTIĆ], Rog za svijeću, u: Glas Koncila, br. 9, 28. travnja 1968., str. 10. 

Leskovcu 755 , a iduće godine prenosi i zapažanje beogradskog tjednika Svet kako smještaj djeteta 
u Domu za nezbrinutu djecu na zagrebačkom Vrhovcu košta čak tri puta manje, negoli smještaj 
u istovjetnom domu u vlasništvu države. 756 List pritom zaključuje kako onaj „tko može jednu 
društveno korisnu funkciju vršiti mnogo bolje i mnogo jeftinije od drugih sličnih ustanova, 
može i ono malo što zaradi štedljivo i skromno trošiti, da bi zašteđeno 'bogatstvo' ulagao u nove 
slične društveno korisne pothvate“ te dodaje kako „to i jest jedina namjena toliko spominjanog 
bogatstva kojim navodno po svijetu raspolažu katolički redovi“. 

U sličnom tonu izvješćuje i o karitativnom djelovanju Marijinih sestara za privatnu 
njegu bolesnika u Zagrebu. 757 

Svoje karitativno djelovanje list je iskazao i u slučajevima elementarnih nepogoda i 
humanitarnih katastrofa. Tako je, primjerice, senzibilizirao svoje čitatelje na potrebe potresom 
pogođene Makedonije 758 , prenoseći i pismo biskupa Jugoslavije koji, među ostalim, pozivaju 
katoličke vjernike da pomognu stradalima. 759 U sličnoj situaciji Glas Koncila objavljuje 
reportažu iz potresom pogođenih područja Slavonije 760 , poziva na post za žrtve rudarske 
nesreće u rudniku Breza u Bosni i Hercegovini, dodajući kako je u Fond solidarnosti za pomoć 
obiteljima rudara uplatio i novčanu pomoć. 761 Kasnije će javiti i o brzojavu sućuti kojega je 
nadbiskupu vrhbosanskom Smiljanu Čekadi u povodu te tragedije uputio papa Pavao VI. 762 

List se humanitarno iskazao i nakon poplave koja je u listopadu 1964. pogodila Zagreb, 
pa u br. 22 od 8. listopada prenosi poruku nadbiskupa Šepera 763 , s pozivom na pomoć 
nastradalom stanovništvu, te opširnu reportažu 764 i vijest o pomoći zagrebačkih bogoslova 


755 Majke za djecu bez majki, u: Glas Koncila, br. 18, 11. rujna 1966., str. 9. 

756 Općinama se samostan - isplati, u: Glas Koncila, br. 4, 19. veljače 1967., str. 14. 

757 Marijine sestre za privatnu njegu bolesnika. Za dva dinara po satu, u: Glas Koncila, br. 13, 25. lipnja 1967., 
str. 7. 

758 Katolici Skopja nakon potresa. Prikaz skopskog biskupa, u: Glas Koncila, br. 4, 17. studenoga 1963., str. 10. 

759 Biskupi nam pišu. Biskupi Jugoslavije koji zasjedaju na II. Općem Vatikanskom Saboru svima svećenicima i 
vjernicima svojih biskupija pozdrav i blagoslov, u: Glas Koncila, br. 5, 8. prosinca 1963., str. 5-6; Dio tog pisma 
iz Glasa Koncila preuzeo je i Vesnik - Službeni list Makedonske pravoslavne Crkve. Vidi u: Zahvala 
Makedonske pravoslavne Crkve, u; Glas Koncila, br. 8, 26. travnja 1964., str 10. 

760 Roman MIZ, Velent VUK, Uzdrmana zemlja, kuće i - savjesti. Reportaža s područja postradalogpotresom, 
u; Glas Koncila, br. 8, 26. travnja 1964., str. 6-7. 

761 Veliki Petak postimo za žrtve nesreće u rudniku Breza, u: Glas Koncila, br. 6, 22. ožujka 1970., str. 18; Usp. i: 
G.[abrijel] ĐfURAK], Predstavnici „ Glasa Koncila “ u Brezi. Fond solidarnosti već ima solidne dugoročne 
planove za budućnost rudarske siročadi, u: Glas Koncila, br. 7, 5. travnja 1970., str. 14. 

U Arhivu Glasa Koncila nalazim i Zahvalnicu općine Breza na primljenoj pomoći od 24. kolovoza 1970., u: 
Arhiv Glasa Koncila, Ur. br. 33/70. 

762 Papina sućut povodom katastrofe u Brezi, u: Glas Koncila, br. 7, 5. travnja 1970., str. 2. 

763 U toplim domovima nastanila se ledena šutnja, u: Glas Koncila, br. 22, 8. studenoga 1964., str. 1. 

764 Poplava u Zagrebu, u; Glas Koncila, br. 22, 8. studenoga 1964., str. 8-9. 

ugroženom stanovništvu. 765 Prenosi i brzojav pape Pavla VI. te vijest o pomoći koju je uputio 
poplavljenima 766 , kao i pomoć koju su upućivale druge hrvatske biskupije. 767 I sam je list bio 
posrednikom distribucije pomoći, pa su tako hrvatski iseljenici iz Njemačke putem Glasa 
Koncila dostavili novčanu pomoć namijenjenu stradalima od poplava. 768 Zbog svoje uloge u 
pomoći poplavljenima uredništvo je, među ostalima, dobilo i zahvalu iz poplavljenog 
salezijanskog samostana na zagrebačkoj Knežiji. 769 

A, kad je krajem listopada 1969. potres teško pogodio Banju Luku, glavni urednik 
Vladimir Pavlinić odmah putuje u taj grad te je u idućemu broju objavljena reportaža, koja je 
već svojim sadržajem pozivala čitatelja da se uključe u akcije pomoći tamošnjemu 
stanovništvu 770 , a prenosi se i Apel kojega su svećenicima i vjernicima uputili hrvatski 
biskupi. 771 Osim toga, na izravnom susretu s našim iseljenicima u Beču, gdje je otišao u pratnji 
Vladimira Stankovića, član uredništva lista Gabrijel Đurak u prigodnom je govoru opisao i 
stradanje Banje Luke, na što su okupljeni odmah prikupili novac za pomoć u iznosu od „oko 
milijun st. dinara“. 772 List je redovito javljao i o pomoći koja Banjoj Luci pristiže posredstvom 
Međunarodnoga Caritasa, ali i iz hrvatskih katoličkih misija u Europi. 773 A kad se, kako piše 
list, pojavila glasina kako se pomoć koja pristiže preko zagrebačke podružnice Međunarodnoga 
Caritasa ne dijeli ravnomjerno, nego samo za katolička sela, list iz pera tadašnje voditeljice 
zagrebačkog Caritasa i suradnice Glasa Koncila Jelene Brajše objavljuje podulji članak o tome 
što je sve poduzeto u pomoći stradalima u Banjoj Luci. 774 A kad je 17. prosinca 1969. Vjesnik 
u srijedu upozorio na neprimjerene uvjete smještaja nekih izbjeglica iz okolice Banja Luke, koji 
su smješteni u Hrvatskoj, Brajša je u članku u Glasu Koncila otkrila kako su vlasti brojnim 
administrativnim mjerama, poput onemogućavanja školovanja djeci u novim sredinama, 
otežavale humanitarno djelovanje zagrebačkog Caritasa na štetu same djece kojoj je Caritas 


765 Pomoć bogoslova u zagrebačkoj katastrofi, u: Glas Koncila, br. 22, 8. studenoga 1964., str. 9. 

766 Brzojav Svetog Oca povodom poplave u Zagrebu; Papina pomoć Zagrebu 5000 dolara, u: Glas Koncila, br. 
23, 22. studenoga 1964., str. 4. 

767 Vidi, npr. Đakovačka biskupija u pomoć Zagrebu, u: Glas Koncila, br. 23, 22. studenoga 1964., str. 7. 

768 Dopis iz Njemačke, u: Glas Koncila, br. 24., 6. prosinca 1964., str. 10. 

769 Zahvalnica postradalog samostana, u: Glas Koncila, br. 22, 8. studenoga 1964., str. 15. 

770 Vladimir PAVLINIĆ, Katastrofa Banje Luke. U porušenoj Banja Luci, u: Glas Koncila, br. 22, 9. studenoga 
1969., str. 1, 8-10. 

771 Apel naših biskupa za pomoć Banjoj Luci, u: Glas Koncila, br. 22, 9. studenoga 1969., str. 7. 

772 Usp. Gabrijel ĐURAK, Na Sve Svete kod naših u Beču, u: Glas Koncila, br. 23, 23. studenoga 1969., str. 14. 

773 Usp. Sve za Banju Luku, u: Glas Koncila, br. 23, 23. studenoga 1969., str. 18. 

774 Jelena BRAJŠA, Kako pomažemo Banju Luku, u: Glas Koncila, br. 25, Božić 1969., str. 7. 

pronašao sigurna utočišta. 775 Kasnije će list, povremeno, javljati i o tijeku obnove sakralnih 
objekata u banjalučkome kraju. 776 

I kad je krajem 1968. potres pogodio Crnu Goru, list poziv apel za pomoć u obnovi 
porušenih crkava i drugih crkvenih objekata koji je uputio barski nadbiskupa Aleksandar 
Tokić. 777 

A kad je potres pogodio kninski i drniški kraj, a društveni mediji javili kako su štete 
velike i kako ima dosta porušenih kuća, list je pošao u pohod tome kraju, zajedno s 
predstavnikom Caritasa, kako bi se i sam uvjerio u razmjere štete i potrebu za pomoći. No, kako 
se ističe u tekstu, ispostavilo se da su vijesti bile pretjerane: da u Kninu gotovo da i nema štete, 
kao ni u Drnišu, te da šteta ima tek u nekim okolnim selima, prije svega u Lukaru i Kosovu. 
Stoga su lukarskom župniku odmah uručili prvu materijalnu pomoć, a pomoć koja je stigla iz 
švicarskoga Caritasa proslijeđena je Crvenome križu u Kn inu i Drnišu. 778 Kasnije, pak, list 
dijelom korigira to svoje izvješće, nazivajući ga rezultatom „kratka pohoda tome kraju i 
informacija dobivenih većinom na prvi pogled i po kazivanju“ te se dodaje kako potrebe za 
pomoći stanovništvu toga kraja itekako ima, te se donose točni podaci o stradalim objektima. 779 

Premda je uglavnom promicao humanitarne i karitativne akcije namijenjene 
pojedincima i krajevima u Hrvatskoj i Jugoslaviji, nakon što je Sveta Stolica pozvala Caritase 
diljem svijeta, pa tako i onaj u Zagrebu, da pomognu ublažavanju posljedica prirodne katastrofe 
u Pakistanu 780 , list je preko svoje rubrike „Tko je moj bližnji?“ pokrenuo akciju skupljanja 
pomoći za tu svrhu među svojim čitateljima. 781 Kako se kasnije doznaje sa stranica lista, „poziv 
Svetog Oca preko našeg lista naišao [je] na vrlo dobar odjek među našim čitateljima“. 782 


775 Jelena BRAJŠA, Zašto su se djeca morala vratiti na ruševina i snijeg, u: Glas Koncila, br. 1,11. siječnja 

1970., str. 18. 

776 Usp. Kako je s banjolučkim crkvama , u: Glas Koncila, br. 23, 22. studenoga 1970., str. 16. 

777 Pismo barskog nadbiskupa. Treba pomoći žrtvama potresa u Crnoj Gori, u: Glas Koncila, br. 24, 1. prosinca 

1968., str. 10. 

778 Usp. J.B., Sto je od potresa stradalo (a što nije)?, u: Glas Koncila, br. 19, 27. rujna 1970., str. 7. 

779 Usp. Naknadno dobiveni podaci -potpunija slika. Sto je stradalo od potresa, u: Glas Koncila, br. 20, 11. 
listopada 1970., str. 8. Do ovoga je naknadnoga članka došlo nakon stoje predsjednik republičke Komisije za 
vjerska pitanja Zlatko Frid uredniku Vladimiru Pavliniću na susretu 20. lipnja 1969. godine prigovorio daje list 
u prvoj reportaži pogrešno prikazao razmjere potresa, pri čemu su srpska sela u tome kraju opisana kao 
pošteđena, a hrvatska kao pogođena. Usp. Zabilješka sa sastanka Zlatka Frida i Vladimira Pavlinića od 20. lipnja 

1969., u: HDA, KOVZ, kutija 82, Pov. br. 102/1969; S tim je razgovorom i njegovim rezultatima Frid izvijestio i 
Komisiju na sjednici 29. rujna 1970. Usp. Zapisnik sa sjednice Komisije za vjerska pitanja od 29. rujna 1970, u: 
HDA, KOVZ, Zapisnici sa sjednica Komisije (knjiga 12). 

780 Usp. Papin poziv stigao i u Zagreb, u: Glas Koncila, br. 24, 6. prosinca 1970., str. 5. 

781 Usp. Goruće pitanje: Pakistan, u; Glas Koncila, br. 24, 6. prosinca 1970., str. 14; Naša nova velika akcija: 
Moj dinar za braću u bijedi, u: Glas Koncila, br. 25, Božić 1970., str. 22. 

782 Istočni Pakistan je imao prednost, u: Glas Koncila, br. 1, 10. siječnja 1971., str. 18. 

O katastrofi u Pakistanu, u kojemu su nevrijeme i poplave odnijele nekoliko stotina 
tisuća ljudskih života, list je razgovarao i s humanitarcem Vladimirom Palečekom, voditeljem 
fonda „Gladno dijete“, kojemu je Glas Koncila i inače mjesecima davao medijsku potporu, 
prateći djelovanje toga Fonda i animirajući čitatelje da mu svojim prilozima pomognu.™ 3 Da 
su ti apeli naišli na odaziv, pokazuje i vijest o pošiljci pomoći koju je taj Fond sredinom lipnja 
1971. uputio izbjeglicama iz Pakistana, koji su utočište našli u Indiji, pri čemu se ističe kako ,,u 
prikupljanju novčanih sredstava za tu pomoć osobito značajnog udjela imaju čitatelji dvaju 
vjerskih novina: Družine i Glasa Koncila 1 '. 7m 

Nedugo potom list, kroz razgovor s predstojnikom zagrebačke „bolnice u Petrovoj“ 
Brankom Rajhvajnom, poziva čitatelje da se uključe i u akciju izgradnje i opremanja Odjela za 
maligne bolesti pri Klinici za ženske bolesti i porode u Zagrebu. 785 

Kad je pak 1971. raspisan zajam za izgradnju tunela kroz Učku, u povodu kojega je i 
porečko-pulski biskup Dragutin Nežić u okružnici „svećenicima i vjernicima hrvatske Istre“ 
pozvao na uključenje u tu akciju, list osim te okružnice donosi i dodatne izjave za list biskupa 
Nežića i predstavnika grada Rijeke, pojašnjavajući to činjenicom „da je to, koliko je nama 
poznato, prvi slučaj da jedan naš biskup izravno poziva svećenike i vjernike na suradnju sa 
svima ostalim snagama društva u ostvarivanju jednog konkretnog projekta od društveno- 
gospodarskog značenja 44 . 786 Slično i kad je splitski nadbiskup Franić pozvao vjernike da se 
uključe u zajam za izgradnju autoceste Zagreb-Split, list o tome pozivu informira svoje 
čitatelje. 787 

Glas Koncila je, počevši od 1964., svoje čitatelje upoznao i s likom i djelom redovnice 
i humanitarke Majke Terezije, koja je najprije predstavljena u rubrici „Ljudi naših dana 447 8 8 , da 
bi potom prenio i članak iz njemačkoga časopisa Neue Illustrierte o njoj 789 , a nakon što je o toj 
danas poznatoj misionarki i katoličkoj svetici članak napisao svjetski poznati novinar Curiš Bili 


783 Usp. Razgovor s ing. Vladimirom Palečekom, glavnim tajnikom Međunarodnog fonda „Gladno dijete“ - 
očevicem posljedica katastrofe u Istočnom Pakistanu. Gdje zatajuje savjest svijeta, u: Glas Koncila, br. 2, 24. 
siječnja 1971., str. 14. 

784 Naša pomoć izbjeglicama, u: Glas Koncila, br. 14, 11. srpnja 1971., str. 20. 

785 Usp. Rak proždire žene u najboljim godinama. Izgradnjom Centra za ginekološki karcinom spasile bi se 
mnoge žene i majke, u: Glas Koncila, br. 1, 10. siječnja 1971., str. 13. 

786 Učka više neće razdvajati. Tunel koji treba da spoji ono što ide zajedno, u: Glas Koncila, br. 7, Uskrs 1971., 
str. 7. 

787 Splitski nadbiskup poziva na suradnju u izgradnji autoputa Split-Zagreb, u: Glas Koncila, br. 8, 18. travnja 

1971., str. 9. 

788 S[miljana] RfENDIĆ], U sjeni hramova okrutne boginje. Majka Terezija, u: Glas Koncila, br. 24., 6. prosinca 

1964., str. 9. 

789 Majka Terezija „kalkutski anđeo", u: Glas Koncila, br. 9, 30. travnja 1967., str. 11. 


169 




Pepper, list ponovno piše o Majci Tereziji, služeći se podacima iz toga članka. 790 I kad je papa 
Pavao VI. Majku Tereziju odlikovao nagradom za mir pape Ivana XXIII., list o tome javlja. 791 

Svojim je čitateljima list također predstavljao i djelovanje misionara Ante Gabrića, 
uključujući i njegovo djelovanje u prilog siromašnima, objavivši s njime intervju 792 , ali i 
povremene dopise koje im je slao iz Indije. 793 

Osim u spomenutoj zasebnoj rubrici i brojnim drugim člancima, Glas Koncila je svijest 
o potrebi kršćanske solidarnosti i blizine ljudima u potrebi osobito razvijao i kroz rubriku 
„Braća naša zaboravljena 44 , koja je čitateljima predstavila brojne obične, „male 44 ljude i 
predstavila njihove, mahom teške, životne priče. 


790 j rp [s m jjj ana RENDIĆ], Čudesni put Skopljanke Agneze, u: Glas Koncila, br. 6, 23. ožujka 1969., str. 5-6. 

791 Nagrada mira Majci Tereziji, Skopljanki. Pavao VI.: „Širi se zlo, ali širi se i dobro u: Glas Koncila, br. 2, 
24. siječnja 1971., str. 3. 

792 U Srcu Ante Gabrića žive skupa Hrvatska i Indija. Razgovarali smo s našim misionarom koji je nakon 31 
godine pohodio domovinu, u: Glas Koncila br. 17, 24. kolovoza 1969., str. 9-10. 

793 Usp. Naš indijski misionar piše nam u groznici o „ Glasu Koncila “ i „Kani “, u: Glas Koncila, br. 13, 28. 
lipnja 1970., str. 16; Ante GABRIĆ, Glas iz Indije, u: Glas Koncila, br. 25, Božić 1970., str. 11. 

3.3. Okrugli stolovi Glasa Koncila 


Počevši od 1967., Glas Koncila je u razdoblju kojim se bavi ovaj rad organizirao 6 
okruglih stolova, pri čemu je njihov stvarni broj veći, jer su pojedini okrugli stolovi održavani 
u nekoliko nastavaka, pa i s različitim sudionicima. 

Tim je okruglim stolovima list nastojao proširiti prostor unutarcrkvenoga dijaloga o 
važnim, nerijetko i spornim temama, koje su bile, pa i ostale, aktualne u životu Katoličke Crkve 
u hrvatskome narodu, ah i Katoličke Crkve u svijetu uopće. 


3.3.1. O pastoralnom stanju u Zagrebu 


Prvi okrugli stol priređen je početkom 1967. na temu stanja pastorala u Zagrebu. 794 
Najprije su okupljeni župnici iz prigradskih naselja grada Zagreba (u članku su predstavljeni 
samo imenima i župom koju vode, bez prezimena: Drago, Nikola, Bernardin, Zvonko, Tepeš, 
Tadija), koji su iznijeli kako oko 15 % stanovnika prigradskih zagrebačkih naselja redovito 
dolazi na nedjeljnu misu, još toliko dolazi povremeno, a vrlo rijetko oko polovica stanovnika. 
Što se tiče pohađanja vjeronauka, iznesen je podatak prema kojemu u nekim naseljima na njega 
dolazi i više od polovice djece, dok drugdje „iz cijelih naselja novih blokova dolazi jedva tko“, 
a „škole se još uvijek brinu da se taj broj ne bi povećao“. Premda, kako se dodaje, nema otvorene 
represije prema djeci koja pohađaju vjeronauk, ipak se iznose primjeri omalovažavanja učenika 
koja se izjašnjavaju kao vjernici (primjerice, imaju križić oko vrata), te iznose primjeri 
organiziranja školskih aktivnosti u vrijeme nedjeljne mise za djecu, te školskih sati na kojima 
se Isus proglašava mitskom, izmišljenom ličnošću. 795 

U drugome susretu okupili su se župnici iz nekoliko župa iz „uže periferije“, koji su 
ovaj put predstavljani samo prezimenom i župom koju vode (Kociper, Blažević, Mihelčić, 
Dionizije Dmić, Đurić, Holi, Friml, Škvorc, Jurak). I oni su se također požalili „daje u jednom 


794 AK [Živko KUSTIĆ], Što je s Crkvom u Zagrebu? Zagrebački svećenici za okruglim stolom. Prvi krug 
Zagreba, u: Glas Koncila, br. 3, 5. veljače 1967., str. 1, 8-9, 13; Zagrebački svećenici za okruglim stolom. Drugi 
krug Zagreba u: Glas Koncila, br. 4, 19. veljače 1967., str. 8-10; Zagrebački svećenici za okruglim stolom. 
Gorući problemi u srcu grada, u; Glas Koncila, br. 5, 5. ožujka 1967., str. 8-9. 

795 Usp. AK [Živko KUSTIĆ], Što je s Crkvom u Zagrebu? Zagrebački svećenici za okruglim stolom. Prvi krug 
Zagreba, u; Glas Koncila, br. 3, 5. veljače 1967., str. 9, 13. 

dijelu zagrebačkih škola neposredno pred Božić vođena izvjesna protuvjerska kampanja“ koju 
„možemo [je] nazvati blagom, ali ne možemo reći daje nije bilo“. Što se tiče blagoslova kuća, 
župnici su iznijeli kako „dobar dio vjernika u velikim stambenim blokovima želi da im 
svećenici dolaze u civilu“ jer se dio vjernika, „možda i bez stvarnog temelja“ ipak boji 
posljedica ukoliko bi ih javno posjećivao svećenik. No, kako se dodaje, „bila bi teška zabluda 
kad bismo vjerovali da u gradovima dosta slabo stojimo samo zato što se dugo vršio ili se još 
uvijek vrši stanovit protuvjerski pritisak“, jer valja priznati da Crkva „još ni izdaleka“ nije 
iskoristila sve pastoralne mogućnosti koje joj stoje na raspolaganju, poput uspostave posebnog 
dušobrižništva za studente, srednjoškolce, radničku mladež .. , 796 

Da glavna ugroza vjerskoga života ne dolazi od „sistematskog ateizma“, nego od 
vjerskog indiferentizma, još je više istaknuto u trećem nastavku okruglog stoga, na kojem su se 
okupili župnici iz župa u središtu Zagreba. Pod dojmom netom završenog Svećeničkog tjedna, 
na kojem su izneseni i podaci o tome kako u tzv. kršćanskim zemljama na Zapadu svega 7 do 
9 posto gradskoga stanovništva redovito vrši vjerske obrede, sugovornici su se otvoreno suočili 
s pitanjem očekuje li to i gradove u Hrvatskoj? „Situacija je u nas još uvijek procentualno nešto 
bolja nego u Evropi, ali kamo idemo?“, istaknuo je tako Mijo Škvorc, te dodao: „Računali 
ovako ili onako, zbrajali, oduzimali, dijelili i množili bilo kojim redom, ispada da se broj 
Zagrepčana koji nedjeljom redovito dolaze na misu možda penje malo iznad 10 % od 
sveukupnog broja katolika u gradu“, a ukoliko se nešto ne poduzme, „broj posjetilaca naših 
crkava past će na kojih 5 %“ jer otprilike toliko djece, izuzme li se redovita priprava na 
sakramente, dolazi na vjeronauk“. 

Biskup Kuharić je čak prenio kako su „već dvije dosadašnje reportaže o ovom pitanju 
izazvale nemalu zabunu“ kod nekih svećenika i vjernika po našim seoskim župama: „Što će 
nam reći taj vjerni seoski svijet? Neće li pomisliti: ako Zagrepčani ne idu u crkvu, ne moramo 
ni mi! Ako oni ne šalju svoju djecu na vjeronauk, zašto da mi našu šaljemo? Je li to pravo da 
Glas Koncila sablažnjava vjernike, da širi defetizam?“, ali odmah i dodao kako „istini treba 
pogledati u oči“. Na skupu je zaključeno kako župama u gradovima, obzirom na broj vjernika, 
nedostaje svećenika, te kako je za budućnost vjerskog života presudno bolje ,,pokriti“ 
pastoralne potrebe naših gradova. 797 


796 Usp. AK [Živko KUSTIĆ], Zagrebački svećenici za okruglim stolom. Drugi krug Zagreba u: Glas Koncila, 
br. 4, 19. veljače 1967., str. 8-10. 

797 Usp. AK [Živko KUSTIĆ], Zagrebački svećenici za okruglim stolom. Gorući problemi u srcu grada, u: Glas 
Koncila, br. 5, 5. ožujka 1967., str. 8-9. 

Inače, promišljanjem pastoralnih izazova u gradovima Glas Koncila se bavio i u drugim 
prilikama. Tako, primjerice, u nekoliko reportaža tijekom 1969. godine 798 , kao i nakon reakcija 
na neke od njih, njihov autor Živko Kustić, kao i uredništvo, zalažu se za drugačiju organizaciju 
župa, pri čemu bi se, umjesto velikih crkava, možda moglo „otvoriti više manjih bogoštovnih, 
liturgijskih središta“ 799 u kojima bi se okupljale manje zajednice vjernika. „Zar je zaista još 
uvijek jedina i najsigurnija mogućnost da se i u gradovima djeluje na način sela, da župni 
dvorovi budu posljednji modeli drevnih gradskih gospoštija s neprikrivenim feudalnim 
mentalitetom? Da okupljaju starosjedioce koji više ne prepoznaju svoga grada i doseljenike koji 
se u njemu još nisu snašli .. .?“ 800 , pita se tako Kustić u jednoj od navedenih reportaža. 

S druge strane, u jednoj seriji teoloških tekstova Tomislav Sagi-Bunić pozabavio se 
pitanjem hrvatskoga sela, njegova raslojavanja i depopulacije, upozorivši kako i Crkva mora 
postati svjesna tih promjena te im prilagoditi načine svoga pastorala. 801 


3.3.2. O enciklici „Populorum progressio“ 


Drugi okrugli stol list je priredio u travnju 1967. na temu Papine enciklike „Populorum 
progressio“ - kojom se papa Pavao VI., uočavajući sve veći jaz između razvijenih i nerazvijenih 
zemalja i naroda, zauzeo za ideju razvoja, ali shvaćenu integralno: kao dobro svih ljudi i cijeloga 
čovječanstva - u travnju 1967., i na njemu su sudjelovali teolozi Jordan Kuničić, Tomislav Sagi- 
Bunić, Bonaventura Duda, Vjekoslav Bajsić, Josip Turčinović i Mijo Škvorc. 802 Kako se 
pojašnjava već u uvodu teksta, okrugli je stol sazvan zbog „burnih komentara mnogih listova“ 
koje je ta Papina enc ik lika izazvala, pri čemu se, kako su istaknuli članovi uredništva lista, koji 
su na okruglome stolu također sudjelovali, može očekivati „da jedan dio vjernika neće biti 
spreman da te stavove jednostavno prihvati“ jer su predstavljeni na način „da Crkva sada 


798 Usp. AK [Živko KUSTIĆ], Katakombe na rubovima Zagreba, u: Glas Koncila, br. 5, 9. ožujka 1969., str. 11- 
12; Između punih ,,katakomba" i praznih katedrala, u: Glas Koncila, br. 6, 23. ožujka 1969., str. 11-12; Od 
Đakova do Šcmgaja. Novi Sad - grad - kotao i vizija budućnosti, u: Glas Koncila, br. 7, 6. travnja 1969., str. 10- 
13. 

799 Kakve nam crkve trebaju?, u: Glas Koncila, br. 6, 23. ožujka 1969., str. 2. 

800 AK [Živko KUSTIĆ], Od Đakova do Šcmgaja. Novi Sad - grad - kotao i vizija budućnosti, u: Glas Koncila, 
br. 7, 6. travnja 1969., str. 11. 

801 Usp. Tomislav ŠAGI-BUNIĆ, Seljačko pitanje i Katolička Crkva, u: Glas Koncila, br. 5, 7. ožujka 1971., str. 
5; br. 6, 21. ožujka 1971., str. 3. 

802 Enciklika ,, O razvitku naroda "pred okruglim stolom Glasa Koncila, u: Glas Koncila, br. 9, 30. travnja 1967., 
str. 1, 3, 5; Kako da se angažiramo a da se neporeknemo, u: Glas Koncila, br. 10, 14. svibnja 1967., str. 3. 

mijenja svoje dogme, da odbacuje tradiciju“ jer je „velik dio javnosti godinama vjerovao da 
Crkva brani privatno vlasništvo kao neku dogmu“. 803 

Takva se motivacija organizacije okrugloga stola nije svidjela Šagi-Buniću, koji je 
i z razio primjedbu daje mislio kako je pozvan razgovarati o samoj enciklici, i što ona poručuje 
vjernicima, ,,a ne o tome što misle neke kapitalističke ili neke socijalističke novine“. Ipak, i u 
nastavku rasprave istaknuta je činjenica da ovu encikliku, za razliku od ranijih crkvenih 
stavova, socijalistička štampa hvali, dok je ona naišla na kritike konzervativnoga tiska, jer se 
čini kao daje Papa prihvatio neka praktična rješenja koja su se u socijalističkim zemljama već 
pokazala neuspješnima. U nastavku rasprave sugovornici su se uglavnom složili kako je i 
najnovija Papina enciklika poziv na angažman vjernika u izgradnji svijeta, te da se i vjernici u 
Hrvatskoj i Jugoslaviji - gdje se, primjerice, radnik katolik „možda godinama uzdržava od 
sudjelovanja u organima upravljanja, sindikatima i slično, misleći da po kršćanskoj savjesti ne 
smije vući tuđa kola“, odn. za „izgradnju sistema koji će na kraju eliminirati njegovu religiju“ 804 
- ipak trebaju više uključiti u javni i društveni životu, poštujući pritom svoju savjest. Crkva 
pak, kako je rečeno, treba javno istupati tražeći slobodu vjernika za taj angažman. 


3.3.3. O revolucionarnom „pokretu mladih“ 1968. 


Treći okrugli stol - priređen upravo u jeku „revolucionarne 14 1968., odn. „povodom sve 
učestalijih pokreta i demonstracija mladih u cijelom svijetu 44 - list je organizirao u lipnju te 
godine, zajedno s uredništvom Svezaka Kršćanske sadašnjosti, a na njemu su sudjelovali 
Tomislav Šagi-Bunić, Josip Turčinović, Vjekoslav Bajsić, Julije Sulić i Stipe Bagarić. 805 

„Pokret mladih 44 tom su prigodom sugovornici uglavnom vrednovali pozitivno, uz 
poruku da ga Crkva treba uzeti kao ozbiljan poticaj za prilagodnu svoga rada i svojih struktura 
potrebama i opravdanim težnjama mladih. Šagi-Bunić tako je izričito poručio kako, „ako 
hoćemo biti koncilski ljudi, moramo prijateljski pristupiti tom fenomenu mladih, njihovu, ako 
ga tako hoćete nazvati, buntu protiv onoga u čemu se oni ne osjećaju kao kod kuće, u čemu smo 


803 Enciklika „ O razvitku naroda “pred okruglim stolom Glasa Koncila, u: Glas Koncila, br. 9, 30. travnja 1967., 
str. 3. 

804 Kako da se angažiramo a da se neporeknemo, u: Glas Koncila, br. 10, 14. svibnja 1967., str. 3. 

805 Mladi se bune. Hoće li Crkva proigrati povjerenje koje je pobudila Koncilom, u: Glas Koncila, br. 13, 23. 
lipnja 1968., str. 3-4. 

mi stariji živjeli iako nismo bili previše zadovoljni". Josip Turčinović je primijetio kako 
aktualna zbivanja imaju i religiozne pobude, podsjećajući na ranija zbivanja na katoličkim 
sveučilištima u SAD-u i Europi, koje on shvaća „kao neki uvod u ovo što je danas izbilo u liku 
velikih pokreta", a Vjekoslav Bajsić zaključio kako nije toliko riječ o „sukobu starih i mladih", 
koliko o sukobu mladih sa strukturama i njihovim kompliciranim pravilima, te se i Crkva, sa 
svojim strukturama, našla pred velikim izazovom: „nećemo li proigrati povjerenje koje je Crkva 
probudila u svijetu Drugim vatikanskim koncilom". 


3.3.4. Nova teologija i Crkva u Hrvata 


Četvrti okrugli stol priređen je u travnju 1969. na temu (ne)postojanja tz. „Nove 
teologije" kod Hrvata, a u Glasu Koncila objavljivanje kroz tri broja. 806 Uz članove uredništva 
Vladimira Pavlinića i Živka Kustića, na njemu su sudjelovali profesori KBF-a Vjekoslav Bajsić, 
Tomislav Sagi-Bunić, Bonaventura Duda, Josip Turčinović i Ivan Golub te župnik iz Osijeka 
Stjepan Bulat. 

Govoreći o razlozima za organizaciju ovog okruglog stola Kustić je uvodno istaknuo: 

[...] nas na ovo pitanje potiču, među ostalim, i alarmantni članci u raznim domaćim časopisima i 
novinama, gdje se govori o nekakvoj krizi u teologiji, o nekakvim krvovjerjima, o nečem sumnjivom, 
sablažnjivom. Glas Koncila jedva se osvrće na takve glasove. Ali zbog toga nam dio čitalaca zamjera da 
stalno nešto krijemo, da se bojimo cijele istine. A drugi dio čitalaca osjetljiv je i na ono malo što o tim 
gibanjima napišemo, pa nam prigovara da sablažnjavamo kršćanski puk. Eto to je naša muka. Tražimo 
načina da objektivno obavijestimo čitaoce što se to u Crkvi zapravo događa. 807 


No, Turčinović i Bajsić već na početku ističu kako „mi teologije kao istraživanja uopće 
nemamo", ne samo nove, nego ni stare, pa se Golub zato snebiva „nad stanovitim alarmima 
koji se kod nas pojavljuju", jer mu se to čini „nerazmjerno sa samom stvarnošću koja bi imala 
izazvati ta uzbuđenja". Šagi-Bunić je pak tvrdio kako „kriza, o kojoj toliko danas govore, nije 


806 Okrugli stol Glasa Koncila. Ima li kod Hrvata nove teologije? Što je ona i kamo vodi?, u: Glas Koncila, br. 9, 
4. svibnja 1969., str. 1, 3-4; Okrugli stol Glasa Koncila (2). Živjeti opasno, u: Glas Koncila, br. 10, 18. svibnja 
1969., str. 3-4; Okrugli stol Glasa Koncila (3). Učiteljstvo i teolozi. S Duhom u tjeskobi vremena, u: Glas 
Koncila br. 11, 1. lipnja 1969., str. 4. 

807 Okrugli stol Glasa Koncila. Ima li kod Hrvata nove teologije? Što je ona i kamo vodi?, u; Glas Koncila, br. 9, 
4. svibnja 1969., str. 3-4. 

samo kriza same teologije, nego kriza struktura Crkve“. Slučajevi u zapadnim Crkvama, o 
kojima čitamo u medijima, nisu problem teologije, „nego su to problemi pomanjkanja zrelog 
dijaloga u Crkvi u kome bi se nastala pitanja mogla raspravljati bez potrebe da se povisuje glas, 
a u mnogočemu je to naprosto problem bržeg ili polaganijeg hoda koncilske obnove“ i „borba 
tko će imati inicijativu 14 . Pritom je kritizirao pristup nekih katoličkih glasila, spomenuvši 
Vjesnik Đakovačke biskupije i Službu Božju, u kojem se očituje „stanovita naša nacionalna 
samoljubivost, neki čudni ponos da bismo baš mi bili najvjerniji, 'mi ćemo ostati vjerni, mi 
jedini!', da ćemo se baš mi sačuvati od svih stranih bolesti i boleština 11 . Umjesto toga, on 
predlaže da se ljude infonnira ,,o pravom kršćanstvu, biblijskom 11 , a ne o „nekom plitko- 
političkom, ne nekom emocionalno-nastranom 11 . 

U idućemu nastavku Duda pak upozorava kako nije dovoljno stalno isticati samo 
potrebu „budnosti 11 , kako se u našu vjeru „ne uvuku neke zablude 11 : 

Dakako da to treba paziti, ali prvenstvena budnost sviju nas ovdje mora biti u tome da budno proučavamo 
Evanđelje i da to Evanđelje budno svjedočimo u ovom svijetu, ovakvom kakav danas jest. Je bi se moglo 
dogoditi da budemo jako budni pazeći da „iz Holandije“ nešto ne dođe, a da sasvim spavamo kad je riječ 
o tome da vidimo kako se svijet oko nas mijenja, pa da i dalje Evanđelje pospano shvaćamo i pospano 
propovijedamo. 808 


Turčinović je pak upozorio na krilaticu, koja se kod nas često koristi kad se hoće 
zaustaviti bilo kakva promjena - „to nije za naš narod 11 , pri čemu se ,,s 1 i k a 'našeg naroda’, 
koja se nekom prirodnom nuždom pretvara u subjektivno nepovredivo mjerilo po kojemu se u 
tom narodu nešto smije ili ne smije reći, smije ili ne smije vidjeti 11 , a da se pritom uopće nema 
nikakvoga pravoga istraživanja o tome istom narodu. Stoga se, nastavio je, ne čudi negativnim 
reakcijama kod nas „na navodne uznemirujuće novosti u Crkvi poslije Koncila 11 . Njemu je, 
kaže, „razumljivo da stanoviti ljudi, osobito oni na odgovornijim mjestima, pogotovo ako ne 
mogu biti u živom dodiru sa stvarnim zbivanjima i ako ne uspijevaju smoći vremena za 
razmišljanje, u ovako promjenjivim prilikama proživljavaju ozbiljan strah: čini im se da sve 
izmiče iz ruku, ne vide kako bi se ova složena zbivanja još dala kontrolirati, kako bi se još 
mogla održati stara cjelina 11 . 

U zadnjem nastavku toga okrugloga stola, sugovornici su se pozabavili i pitanjem 
odnosa teologije i crkvenoga učiteljstva, pri čemu je Šagi-Bunić istaknuo kako teolozi ne 

808 Okrugli stol Glasa Koncila (2). Živjeti opasno, u: Glas Koncila , br. 10, 18. svibnja 1969., str. 3-4. 

dovode u pitanje autoritet učiteljstva, ali u svome istraživanju moraju ići dalje od razine pukog 
,,slušanja“ učiteljstva i ponavljanja njegovih riječi, jer onda „teologije ne bi ni bilo“. 809 Osim 
toga, upozorio je kako „nisu u opasnosti od krivovjerja samo oni koji traže novo nego i oni koji 
se tvrdoglavo drže starog“, pa su tako „starokatolici odbacili Prvi vatikanski u ime onoga stoje 
bilo prije, nisu prihvatili rast i razvitak Crkve“. Bonaventura Duda se pak nadovezao, dodavši 
kako je važno da taj razvitak Crkve mi „ne shvaćamo kao neki kompromis, kao neko pogađanje 
s duhom ovoga svijeta, nego kao organički rast same Crkve“. 


3.3.5. O ulozi katoličkog tiska 


Idući okrugli stol održanje u listopadu 1970. i na njemu su sudjelovali Tomislav Šagi- 
Bunić, Josip Turčinović, Adalbert Rebić, Ivan Golub, Vjekoslav Bajsić, Bonaventura Duda i 
Vladimir Pavlinić. 810 

Jedna od tema toga okrugloga stola, na poticaj glavnoga urednika Glasa Koncila bilo je 
i pitanje uloge i mjesta katoličkog tiska, pri čemu je Pavlinić primijetio kako su od prošlog 
okrugloga stola „biskupi iskazali tisku to povjerenje da su dah konferencije za štampu, gdje se 
moglo s njima gotovo pred javnošću raspravljati o nekim problemima naše Crkve“, ali i kako 
se na tim susretima „razgovor zaoštrio oko nekih pitanja te se odmah došlo na problem 
autoriteta. I dobio se dojam kao da se zamjera odozgora tisku uopće to zalaženje u teške 
probleme Crkve, kao da bi to bila nekakva povreda autoriteta, koji treba sve sam da rješava“. 

Na to je Šagi-Bunić istaknuo kako je tisak „jedan zaseban svijet, i ne može se nikako 
svesti na odnose biskupi-štampa. To je jedan novi svijet, svijet religiozne kulture, koji na 
mnogostrukoj razini raste, i on se nikako ne može uzeti kao produkt neke svjesne promišljene 
volje“. Za razliku od nekadašnji vremena kad je štampa bila „strogo instrumentalizirana, u 
funkciji prenošenja i utuvljivanja nekih ideja“ danas smo ,,u procesu da se kod nas katolička 
štampa javlja kao jedna komponenta života Crkve“. Spomenuvši pak pokretanje agencije 
AKSA, izrazio je nadu da „postoji mogućnost da se u našoj katoličkoj zajednici rodi svijest da 


809 Okrugli stol Glasa Koncila (3). Učiteljstvo i teolozi. S Duhom u tjeskobi vremena, u: Glas Koncila br. 11, 1. 
lipnja 1969., str. 4. 

810 Nakon godinu i pol ponovno :,, Okrugli stol“ Glasa Koncila. Crkva nije poslana da sebe čuva nego da spasi 
svijet, u: Glas Koncila, br. 21, 25. listopada 1970., str. 1, 3-5; Svećenik za svoje vrijeme, u: Glas Koncila, br. 22, 
8. studenoga 1970., str. 3-5; Okrugli stol nije vlast, u: Glas Koncila, br. 23, 22. studenoga 1970., str. 5-7; Bez 
informacije nema ni straha ni slobode, u: Glas Koncila, br. 1, 10. siječnja 1971., str. 5-6. 

treba biti informiran o stanju stvari, da treba znati što se dogodilo, a zauzimanje stavova dolazi 
poslije, nakon informiranja. Kod nas smo neprekidno najprije zauzimali stavove, da tek poslije 
kažemo što jest i što će biti“. Što se tiče Glasa Koncila , on ima „neprekidno tu nevolju“, i to 
više od svećenika nego od vjernika, jer se svećenici boje „da bi sad Glas Koncila svojim 
informiranjem mogao učiniti da više ne budemo mogli stvar u rukama držati“. Tog se 
mentaliteta, poručio je, treba rješavati te shvatiti „da života današnje Crkve i buduće Crkve bez 
toga nema, i da tu treba imati jedno toleranciju, jedno pomanjkanje pretjerane samosvijesti, 
koju mi svećenici još uvijek imamo te mislimo da točno znamo što i koliko tko može podnijeti, 
kao da smo mi slagali glave“. 

Bajsić je dodao kako do napetosti između autoriteta i tiska dolazi zato što do sad nismo 
imali prostora za govor, „prostora koji bi svima bio otvoren“, kao daje taj prostor „već oduvijek 
od nekoga zaposjednut, pa treba tražiti najprije dopuštenje da uopće netko smije govoriti“. 
Stoga on važnost katoličkog tiska vidi upravo u tome što je stvorio taj prostor govora, „koji je 
kao neki trg na koji svi mogu doći i svaki može mirne duše nešto reći“. 

Turčinović je pak primijetio kako u našemu tisku još uvijek nema prave kritike, nego 
„imamo polemike, osobne razračune“, što pokazuje da naša Crkva još uvijek nije osposobljena 
za pravu kritiku. Upozorio je i na problem, kako ga je nazvao, mistifikacije, mitologizacije 
katoličkoga tiska, prema kojem „mnogi štampu osjećaju kao nekakvu pisanu propovijed, i onda 
misle: ili moraju sve odbaciti ili sve prihvatiti, jednostavno zato što je to katoličko, što je 
’sveto'“, umjesto da se ono što je izneseno u tisku shvati kao neko polazište kojemu se uvijek 
može suprotstaviti netko drugi s drugim mišljenjem, „gdje napokon sam problem ima odlučiti 
tko kod toga ima ili nema pravo“. 

Duda je, pak, problem ,,sablažnjivih“ informacija pokušao razriješiti pitanjem: „Je li zlo 
što se zlo događa, ili što se o njemu piše? Da li se o zlu piše da bi se ono još negdje dogodilo, 
ili zato da se ne dogodi, da se ne ponovi? Ako se zla djela razglašuju, to je zato da više nitko u 
Crkvi ne misli da može zlo raditi i - lijepo proći“. Osim toga, Duda smatra kako mnogi problemi 
s katoličkim tiskom polaze od krive ekleziologije, odnosno od uvjerenja da se Crkva sastoji 
samo od pravednika, dok je istina da u Crkvi „ima i grešnika“. Pritom je zaključio kako je Glas 
Koncila „mnogo doprinio ovom porastu osjećaja za život Crkve, osjetljivosti za probleme 
obnove, novih odnosa unutar struktura Crkve. Pridonio je i porastu zdrave kritike i zajedničke 
odgovornosti i suodgovornosti 44 . 

Pavlinić se pak požalio kako, unatoč svega stoje napisano, malo se toga istinski mijenja 
i kao da su „sve te rečene stvari naprosto nekako pokopane“. 

Sagi-Bunić je konstatirao i to kako on ima dojam da to što on piše zapravo ne čita baš 
puno ljudi 811 , a osobito ne čitaju „oni odgovorni", na što je Pavlinić iznio nekoliko primjera 
koji potkrjepljuju tu tezu te zaključio kako „najviše napadaja što ih je Glas Koncila do sada 
dobivao bili su za naslove. Pročita čovjek naslov, i odmah se u njemu neki mehanizam pokrene 
koji pronalazi nekakvu zabludu ili opasnost, a da nije čitao što to unutra piše, kako se to dalje 
izlaže i argumentira". Pritom je dodao kako ima dojam da katolički tisak i njegovu važnost 
bolje analiziraju i proučavaju protivnici Crkve, nego sami svećenici. 

A kad su na račun okrugloga stola u uredništvo lista počele pristizati brojne reakcije, i 
pohvale i kritike, uglavnom od strane čitatelja svećenika - osobito nakon što su sudionici 
raspravljali o potrebi promjene mentaliteta svećenika i promjeni načina njihova odgoja u 
sjemeništima - list ih najprije objavljuje u svojoj rubrici „Pišu čitaoci" 812 , a onda je ustanovio i 
prigodnu mini-rubriku „Riječ imaju naši svećenici", u kojoj su objavljeni sažeti osvrti 15-ak 
svećenika na stavove izrečene na „Okruglome stolu". 813 

Neki su svećenici prigovarali da njih „na terenu" teolozi intelektualci iz Zagreba teško 
mogu razumjeti, drugi su zamjerali što se na „Okruglim stolovima" uvijek okupljaju isti teolozi, 
istomišljenici, a izbjegava se pozvati nekog biskupa ili teologa koji se s njima ne bi slagao, dok 
su neki sjemeništarci Josipu Turčinoviću zamjerili što je konstatirao kako u sjemeništa 
uglavnom dolaze djeca sa sela, te kako ona uopće niti nisu prilagođena dolasku većeg broja 
sjemeništaraca koji bi bili prethodno odgojeni u građanskim obiteljima. Stoga su se u nastavku 
„okrugloga stola" njegovi sudionici osvrnuli na te kritike 814 , braneći svoje pravo da iznose svoje 
mišljenje i rade svoj posao teologa intelektualaca, ali i poručujući svima nezadovoljnima da i 
oni mogu upriličiti svoje okrugle stolove i iznositi svoja mišljenja te ostavljajući Glasu Koncila 
mogućnost da, u skladu sa svojom uređivačkom politikom, o tim okruglim stolovima izvijesti 


811 Kasnije će list objaviti pismo jednoga svećenika, župnika u Karlobagu, prema kojemu je taj dojam pogrešan, 
pojašnjavajući to pojavom po kojoj mnogi svećenici članke čitaju, pa i zajednički diskutiraju, ali „nismo naučeni 
da reagiramo, te štampu ostavljamo u zabludi". Usp. Zlatko SAFARIĆ,,, Okrugli stol", u: Glas Koncila, br. 22, 
8. studenoga 1970., str. 17.1 Bonaventura Duda kasnije će pozvati na oprez kod donošenja zaključka o čitanosti 
katoličkog tiska i njegovoj recepciji: „Malobrojne ali glasne kritike se čuju, one dopiru do vrhova, a redovita 
upotreba, mirno primanje i čitanje onih koji su zadovoljni, to se ne čuje". Usp. Okrugli stol Glasa Koncila. Bez 
informacije nema ni straha ni slobode, u: Glas Koncila, br. 1, 10. siječnja 1971., str. 6. 

812 Usp. „Okrugli stol", u: Glas Koncila, br. 22, 8. studenoga 1970., str. 17. 

813 Usp. Riječ imaju naši svećenici, u: Glas Koncila, br. 23, 22. studenoga 1970., str. 7-9. 

814 Usp. Okrugli stol Glasa Koncila (3). Okrugli stol nije vlast, u: Glas Koncila, br. 23, 22. studenoga 1970., str. 
5-7. 

ili ne. Šagi-Bunić se pritom osvrnuo i na stav izražen u Veritasu „kako bi zastupnici svih idejnih 
smjerova nekako morali naći mjesta u visokotiražnom tisku“, poručujući kako je borba za 
visoku tiražu otvorena svima, no „listovi ne postižu tiražu nekako iz neba ili nekim dekretom, 
nego prema onome što i kako pišu. Ovisi o stilu i materiji koju neki list obrađuje hoće li ga ljudi 
čitati više i manje“, te kako tiraža ovisi o onima koji ga uređuju. Urednik lista Pavlinić poručio 
je pak kako Glas Koncila nema nikakav monopol na katolički tisak, te kako i tzv. „katolička 
desnica“ ima „svoj tisak“, ali i dodao kako je zanimljivo „da ta štampa ne nailazi ni na kakav 
glasniji odjek“. 

Kad su, pak, reakcije na taj Okrugli stol postale toliko brojne, da ih list više nije imao 
prostora objaviti, umjesto u Glasu Koncila, reakcije su objavljene u publikaciji KS-a 
Svjedočenje . 815 

Po prvi put list objavljuje i potpisani komentar, a komentator toga broja bio je jedan od 
sudionika okrugloga stola Vjekoslav Bajsić, koji je pritom branio koncepciju toga okrugloga 
stola ističući kako se „najveći problemi koncentriraju oko toga da li danas netko ima ili nema 
pravo nešto reći“ i pozivajući čitatelje da svoju pažnju usmjere na sadržaj izrečenoga, a ne na 
same govornike. 816 

Završetak toga okruglog stola, kojega list objavljuje tek početkom 1971., također je bio 
u znaku poziva na slobodno informiranje unutar Crkve, pri čemu je Josip Turčinović zaključio: 

[...] gdje nema informacije, nema ni straha. Ali nema ni slobode vjere. Pa kako onda može biti zrelih 
vjernika? Ako igdje ima prostora za slobodu, mora ga biti u Crkvi. Ja svu ovu diskusiju doživljavam kao 
probijanje prema prostoru gdje bismo se našli u slobodi djece Božje, da se problemi i stvari gledaju s 
pouzdanjem. Pouzdanje pripada vjerniku, jer inače ne vidim kako bi se moglo vjerovati. No, to se neće 
promijeniti dok ne bude mogućnosti za dublje informacije. Trebaju nam tekstovi, tribine, razgovori, 
doškolovanja i susreti. To je golem posao. To će neke nervirati, bit će napadaja, ali taj posao treba 
izdržati. 817 


815 Usp, „Na čemu smo poslije Okruglog stola", u: Glas Koncila, br. 14, 11. srpnja 1971., str. 6; Usp. i: 
Svjedočenje, br. 65/1971. 

816 Usp. Vjekoslav BAJSIĆ, Okrugli sto, stara ploča i vatrogasci, u: Glas Koncila, br. 22, 8. studenoga 1970., 
str. 2. 

817 Usp. Okrugli stol Glasa Koncila (4). Bez informacije nema ni straha ni slobode, u: Glas Koncila, br. 1, 10. 
siječnja 1971., str. 5-6. 

Pozivajući se pak na načelo supsidijarnosti, pojasnio je i što to načelo donosi u pogledu 
crkvenoga informiranja: 

Novinar ne smije shvatiti sebe kao daje biskup. Novinarov je posao registrirati, gledati, saopćavati, kako 
bi cijela Crkva bila informirana, kako bi mislila. Teolog neka razmišlja o stvarima vjere. Ono što on 
domisli to još nije odredba. Ne treba sve gledati kroz prizmu vlasti. Biskup je poslan da sve vodi i 
oživljuje, a ne da sve sam napravi. 


O atmosferi koja je stvorena oko „okruglog stola“, ali još više o atmosferi koja se stvara 
u Crkvi, u svojoj je kolumni progovorio i „don Jure“: 

E, ljudi moji, u ovoj našoj zemlji, među ovim našim kršćanima nije više moguće biti svoj i Božji, nego 
moraš biti ,,naš“ ili ,,njihov“. Rekneš li riječ prigovora na račun „okruglog stola“, odmah ti plješću razni 
šjor Luke i don Frane, odmah te pozivaju da zakreneš vratom onima drugima, onim teolozima, novinarima 
i samome sebi. Rekneš li riječ u prilog „okruglog 1,1 stola, odmah se misli da potpisuješ svaku riječ koja je 
za tim stolom izrečena. A iznad svega je strašno što malo tko želi govoriti o onome što se reklo i što se 
htjelo reći, nego se odmah počne govoriti o onima koji su pisali ili govorili. 818 


3.3.6. Dijalog s pastoralnim svećenicima 


Idući okrugli stol, za razliku od većine prethodnih (osim prvoga, iz 1967.), nije 
organiziran s poznatim teolozima, nego sa šestoricom zagrebačkih župnika: Đurom Pukecom, 
Dragutinom Kociperom, Danijelom Labašom, Matijom Stepinčem, Ivanom Plenkovićem i 
Stjepanom Katulićem 819 , u svibnju 1971. Nakana toga okrugloga stola pojašnjena je već u 
uvodu, u kojem se ističe kako se sa svećenicima „koji rade u pastoralnoj službi na župama“ želi 
razgovarati ,,o mogućnosti da Glas Koncila, kao i drugi naš vjerski tisak, što slobodnije i što 
razboritije istražuje našu crkvenu situaciju, osvjetljavajući naše crkvene probleme“. 

Na njemu je prevladao stav kako katolički tisak treba otvoreno sudjelovati u životu i 
upoznavanju naše crkvene stvarnosti, pa i problema poput sve manjeg broja crkvenih vjenčanja, 
crkvenih zvanja (osobito iz gradova), ali i života svećenika i župnih zajednica uopće. Neki su 
sugovornici pritom listu prigovorili da premalo pozornosti posvećuje konkretnim pitanjima, 

818 DON JURE [Živko KUSTIĆ], „Naši i njihovi “, u: Glas Koncila, br. 1, 10. siječnja 1971., str. 12-13. 

819 [Gabrijel ĐURAK, Živko KUSTIĆ], Petorica gradskih župnika za okruglim stolom Glasa Koncila. Naviješta 
li se Evanđelje Zagrebu?, u: Glas Koncila, br. 10, 16. svibnja 1971., str. 4-5. 

vezanima primjerice uz sakramente, osim u rubrici „Naši razgovori“, dok su drugi primjećivali 
kako su pojedine pastoralne potrebe ipak isticane u reportažama iz pojedinih krajeva. Neki su 
pak, pozivajući se na razgovore s drugim svećenicima, istaknuli kako nitko ne dovodi u pitanje 
„pozitivni doprinos Glasa Koncila na mnogim i premnogim poljima“ i ne traži „njegovo 
ukidanje“, ali se prigovara „načinu na koji neke stvari iznose i usmjerenju nekih članaka“, 
odnosno ističe potreba da se „uz negativnosti iz crkvenog života iznosi i ono što je pozitivno, 
da se vjernici ne sablažnjavaju“. Jedan je sugovornik ipak primijetio kako nikad nije „našao 
vjernika koji bi se sablaznio nad pisanjem Glasa Koncila “, te kako prigovori ipak ne dolaze od 
vjernika, „nego od nekih svećenika“. Svi su se ipak ogradili i osudili pojavu anonimnih letaka 
protiv Glasa Koncila i Kršćanske sadašnjosti, koji su tih mjeseci stizali na adrese mnogih 
svećenika u Zagrebu. 

Nastavak okrugloga stola priređen je u Varaždinu, gdje je sudjelovalo devet tamošnjih 
svećenika: Tomo Blaži, Bono Sagi, Slavko Gabud, Dragutin Joč, Alojzije Domislović, Josip 
Dumbović, Nikola Bašnec i Josip Vizjak. 820 Osim o pastoralnim prilikama u njihovim župama, 
i na tome je okruglome stolu bilo riječi o odnosu svećenika i vjernika prema katoličkom tisku, 
osobito Glasu Koncila, pri čemu je ponovljena konstatacija kako optužbe za navodno 
sablažnjavanje pisanjem toga lista ne dolaze od vjernika, nego od pojedinih svećenika, o čemu 
kapelan u Lepoglavi Nikola Bašnec ističe: 

Znamo pozitivno da nijedan od nas svećenika nije doživio da bi mu se neki vjernik tužio kako se sablaznio 
ovim ili onim člankom u GK. Nego nađe se pokoji svećenik koji sam doživljavao ono što pišete kao 
vlastito uznemirenje te u tom smislu i s oltara komentira neke članke. Takav čita u crkvi iz Glasa Koncila 
komentirajući baš tako da bude sablažnjivo. Ali u našem se kraju još nije dogodilo da bi se narod 
sablaznio. 


Slijedeći okrugli stol uredništvo je, kako samo pojašnjava, organiziralo početkom lipnja 
1971. ,,ad hoc“ u Ozlju nedaleko Karlovca, gdje su bili okupljeni svećenici triju dekanata iz 
karlovačkog kraja, i to nakon što im organizacija okrugloga stola u jednome drugome 
neimenovanome gradu nije uspjela. 821 Na tome okruglome stolu sudjelovali su, uz dvojicu 
potpisanih članova redakcije, svećenici Matija i Juraj Jezerinac, Stjepan Prgić, Lovro Cindori i 


820 Usp. Narod ne podnosi svećenika diktatora a prihvaća svećenika suradnika. Naši svećenici za okruglim 
stolom Glasa Koncila, u: Glas Koncila, br. 11, 30. svibnja 1971., str. 8-9. 

821 M.[ijo] GABRIC, Z.[ivko] KUSTIC], Za okruglim stolom „ Glasa Koncila svećenici karlovačkog kraja. 
Crkva mora prihvatiti rizik, u: Glas Koncila, br. 12, 13. lipnja 1971., str. 7-8. 

Antun Ringl. Osim o pastoralnim prilikama u svome kraju, svećenici su veći dio razgovora 
iskoristili kako bi prenijeli svoje nezadovoljstvo dijelom sadržaja Glasa Koncila. Tako je 
odmah na početku rasprave svećenik Prgić prenio prigovore na račun pisanja Glasa Koncila 
koji „se čuju“ od „unatrag desetak brojeva“, a prema kojima bi trebalo izbjegavati „one stvari 
koje izazivaju, neću reći smutnju, nego možda kao neku zabunu, nejasnoću“, spomenuvši 
pritom „Hercegovački slučaj, pa Riječki slučaj, pa patra Luttea i još neke“, konstatirajući kako 
je „za takve negativne stvari dosta da znaju oni kojih se to tiče, na onim područjima gdje se to 
događa“, te kako „ne trebaju takve informacije širokoj javnosti“. I Juraj Jezerinac je pritom 
dodao kako bi, u slučaju sukoba mišljenja, osobito pojedinih teologa, možda trebalo pričekati 
„dok se stavovi pojasne, dok sve to nekako sazrije 44 , a i onda „držimo da bi na kraju takvih 
članaka uvijek trebalo staviti nekoliko riječi za usmjerenje, da običan čovjek ne ostaje u 
neugodnoj neizvjesnosti 44 . S toga okruglog stola doznajemo daje pisanje Glasa Koncila bilo 
temom svećeničkih okupljanja na dekanatskim razinama, te da su s njih ponekad slana i pisana 
upozorenja uredništvu. 

Serija okruglih stolova sa svećenicima u pastoralu potom je nastavljena sredinom lipnja 
1971. sa svećenicima imotskoga kraja, gdje su se pozivu uredništva Glasa Koncila odazvali 
svećenici Ivan Vuka, Josip Visković, Franjo Mirković, Petar Sikavica, Ivan Marunica, Eugen 
Poljak, Nikola Bulat i Josip Bilić. 822 I na tome je susretu, osim o pastoralnim prilikama toga 
kraja, osobito obzirom na velik broj iseljenika iz toga kraja u inozemstvo, bilo riječi i o recepciji 
katoličkog tiska u tome kraju. Od župnika u Vinjanima Petra Sikavice tako doznajemo i točan 
broj katoličkih novina koje se distribuiraju u toj župi: 

Vjernika imamo 3.500. Primamo 101 Glasa Koncila, 130 Malog koncila, 21 Veritasa, 45 Marija, 40 Kana 
i 6 Glasnika Srca Isusova, od vjernika nisam čuo prigovora katoličkim našim novinama, niti kakva 
sablažnjavanja, osim u vezi s Hercegovačkim slučajem. 


Da prigovore na račun pisanja katoličkog tiska ne iznose toliko obični vjernici, nego baš 
klerici, poručio je župnik iz Imotskog Eugen Poljak, ističući: 

[...] postoje svakako i određene bojazni u našim crkvenim krugovima. Pojedini župnici, pa i biskupi, boje 
se pisanja dijela katoličkog tiska, upravo zbog toga što ti listovi žele istjerati nešto na čistac. A mnogi se 
- meni se tako čini - boje istine. 


822 Usp. Ž.[ivko] K.[USTIĆ], Okrugli stol Glasa Koncila. Govore svećenici Imotske krajine, u: Glas Koncila, br. 
13., 27. lipnja 1971., str. 5-6. 

A župnik iz Runovića Josip Visković, pak, neizravno detektirajući uzroke napetosti oko 
Glasa Koncila u sukobu između starije i mlađe generacije katoličkih novinara i publicista, 
poručio je kako „treba i starijima i mlađima priznavati dobru volju, jedni od drugih treba da s 
povjerenjem prihvaćaju, da vjeruju kako jedni druge žele obogatiti. Starija generacija mora biti 
svjesna da će je netko naslijediti. A mladi moraju znati da ne započinju, nego da nastavljaju". 

4. Glas Koncila u službi ekumenizma i dijaloga 


Posve u skladu s Koncilom, list je u periodu koje je predmet ovoga rada veliku pozornost 
posvećivao otvaranju i njegovanju dijaloga s drugima i drugačijima: kršćanima (osobito 
pravoslavnima), muslimanima, pa i ateistima odn. prilagođeno domaćim društvenim prilikama, 
marksistima toga doba. 


4.1. Ekumenske teme Glasa Koncila 


Već u prvome broju u rujnu 1963. Glas Koncila najavljuje kako će biti ekumenski 
nastrojen list: 

Poziv pokojnog pape Ivana XXIII. nesjedinjenim kršćanima da pošalju svoje promatrače na II. Vatikanski 
sabor, ponovo je probudio ekumensku misao u Katoličkoj Crkvi i izvan nje i kao prvo srušio onu vjekovnu 
zapreku nepovjerenja, tako da danas s velikim nadama i povjerenjem gledamo u budućnost u ovom 
pogledu. 

Sadašnji je Sveti Otac u brojnim prilikama stavio na znanje cijelom svijetu daje Vatikanski sabor njegovo 
prvo i najglavnije djelo, a mogućnost sjedinjenja svih kršćana njegova najžarča želja, te da u pogledu 
ekumenizma pođe putem svoga velikog Prethodnika. 823 


Daje takva uređivačka politika bila izravno naslonjena na Drugi vatikanski koncil, jasno 
je i iz izvješća toga lista sa zaključenja Drugog vatikanskog koncila, pri čemu se ističe kako je 
„najveći pljesak koji je ikad odjeknuo bazilikom svetoga Petra prolomio se u 10,30 sati, kad je 
tnons. Willebrads, iz Sekretarijata za sjedinjenje kršćana, pročitao dokumenat kojim Atenagora, 
Patrijarh carigradski, skida izopćenje kojim je Mihajlo Cerularije, Patrijarh carigradski, udario 
Papu Leona IX. prije 911. godina, 16. srpnja 1053.“ 824 

Svoje ,,ekumensko“ i ,,međureligijsko“ djelovanje Glas Koncila je vršio na različite 
načine. Ponajprije, rado prenoseći ekumenske poruke koje je slao poglavar Katoličke Crkve, ali 
i vjerski predstavnici drugih Crkava i vjerskih zajednica; javljajući o njihovim međusobnim 

823 Da svi budu jedno: Srušimo ograde! Gibanje među nesjedinjenim kršćanima između dva zasjedanja Koncila, 
u: Glas Koncila, br. 1, 29. rujna 1963., str. 11. 

824 Završen je „Koncil čovjeka u: Glas Koncila, br. 24-25, Božić 1965., str. 2. 

susretima, zajedničkim molitvenim i drugim pothvatima; prenoseći ekumenske inicijative i 
susrete u Hrvatskoj i Jugoslaviji; pojašnjavajući u čemu bi se sastojao istinski ekumeni z am i 
međureligijski dijalog, ali i upozoravajući na pogrešna shvaćanja tih pojmova. List se, kako ću 
pokazati, pritom ipak nije libio ulaziti ni u polemike s predstavnicima Srpske pravoslavne 
Crkve, kad bi neke njihove istupe i poruke prepoznao kao suprotne duhu ekumenizma, a osobito 
kad bi ih prepoznao kao oruđe u sredstvima politike. 

Sam list gajio je optimističan pogled na ekumenska nastojanja, pa i onda kad situacija 
„na terenu“ koji put ne izgledala ,,blistavo“ po pitanju ekumenskih izgleda. Živko Kustić, tako, 
jednom prigodom ističe: 

Ako hoćemo biti aktivni članovi Crkve koju je u ovo vrijeme pokrenuo Ivan a vodi je Pavao, moramo 
poput njih znati zaboravljati i doskočice teoloških disputa i tzv. pouke povijesti, koja nas tjera na sitničavu 
i opreznu uskogrudnost. Mi kršćani moramo vjerovati u čudesa, moramo se nadati da će jučerašnja 
razočaranja postati sutrašnji uspjesi. 825 


Kao i u slučaju mnogih drugih tematskih cjelina, i ovoj je list pristupio na način daje, 
najprije, rado i naglašeno prenosio njeno ostvarenje na primjerima iz svijeta, da bi potom, preko 
sličnih događaja ili inicijativa u domovini, koje bi i sam inicirao ili podupirao, tu temu učinio 
„domaćom 44 . 

List je, kad je riječ o ekumenizmu, ponajprije s velikom pozornošću pratio poruke i 
susrete vjerskih poglavara u svijetu. Tako, primjerice, s velikim oduševljenjem piše o susretu 
pape Pavla VI. i carigradskog patrijarha Atenagore u Jeruzalemu, (pod)naslovljujući ga kao 
„historijski susret 44826 , te javlja o njihovoj zajedničkoj molitvi. 827 Kasnije će list, štoviše, tvrditi 
kako je središnji cilj Papinog putovanja u Svetu zemlju bio ekumenski: „da se otvori razgovor 
s nesjedinjenom braćom. Tome je služilo njegovo pokorničko hodočašće u Svetu zemlju 44 . 828 
Isto će tako prenijeti i izjavu Atenagore I. kako je Pravoslavna Crkva „već u jedinstvu s 
Rimskom Crkvom 44 , dok na pitanju „međusobnog saobraćanja 44 predano rade teolozi jedne i 
druge strane. 829 Kasnije, uoči Atenagorinog posjeta papi Pavlu VI., bez ograde ističe kako 


825 [Živko] KfUSTIĆ], Zmije i golubovi, u: Glas Koncila, br. 7, 12. travnja 1964., str. 2. 

826 Kristov namjesnik u Kristovoj domovini, u: Glas Koncila, br. 1, 12. siječnja 1964., str. 4. 

827 Molili su zajedno Oče naš, u: Glas Koncila, br. 2, 26. siječnja 1964., str. 1. 

828 N[ikola] K[OLAREK], Palestinska katehezapape Pavla VI., u: Glas Koncila, br. 3, 9. veljače 1964., str. 1. 

829 Atenagora I.:,, Već smo u jedinstvu s Rimskom Crkvom “, u: Glas Koncila, br. 17, 28. kolovoza 1966., str. 5. 

„Patrijarh Atenagora vjeruje u skoro jedinstvo Pravoslavne i Katoličke Crkve 44 8 30 , premda u 
istome broju javlja i o otporu pojedinih predstavnika Pravoslavne Crkve Atenagorinome posjetu 
i njegovome odnosu s Papom. 831 Kad je do Atenagorinog posjeta Rimu, krajem listopada 1967., 
i došlo, list s toga susreta opširno izvješćuje. 832 

A kad Atenagora 1972. umire, list ga na naslovnoj stranici u naslovu naziva „velikim 
osamljenim sanjarem sjedinjenja Crkava“. 833 

Glas Koncila rado prenosi i vijesti o izgradnji zajedničkih bogoštovnih prostora, 
primjerice „kapele jedinstva“ koju su u Francuskoj zajedno izgradili katolici, pravoslavni, 
protestanti i Židovi 834 ili pak pravoslavne kapelice unutar katoličke bazilike u talijanskom 
Bariju, uz istaknutu poruku u nadnaslovu kako nas „od pravoslavne braće ne dijeli [nas] zid 
nego tanka koprena“, 835 ili zajedničkoj upotrebi crkve u Rotterdamu od strane katolika i 
starokatolika 836 , pa čak i ustupanje jedne katoličke kapele u francuskome Lilleu muslimanima, 
kako bi od nje napravili džamiju. 837 

No, osim oduševljenih i optimističnih poruka vezanih uz izglede ostvarenja ekumenskih 
nastojanja, list je prenosio i one vijesti koje su ukazivale na to da se sjedinjenje različitih 
kršćanskih Crkava ipak neće ostvariti tako skoro i tako ,,bezbolno“. Tako, primjerice, prenosi 
upozorenje pape Pavla VI. početkom 1971. kako, bez obzira na poboljšanje međusobnih odnosa 
kršćanskih Crkvi, „međusobno poštivanje 44 i „dijalog 44 , „jedinstvo, ako hoće biti iskreno, ne 
može još biti polučeno 44 jer su „razlike nažalost duboke i dosad neuklonjive 44 . 838 

I nekoliko godina ranije, u studenome 1968., kad je Papa upozorio da se „neki izrazi 
ekumenskog duha 44 , poput zajedničke euharistijske liturgije različitih vjeroispovijesti i 
zajedničke pričesti vjernika koji pripadaju različitim vjeroispovijestima, „ne mogu [se] 
odobriti 44 , list tu vijest donosi bez ikakvoga dodatnoga komentara 839 , a nešto kasnije jednome 


830 Pdtrijcirh Atenagora:,, Ljubav se ne dijeli. Ona liječi rane - tako ću početi razgovor s Papom ", u: Glas 
Koncila, br. 6, 26. ožujka 1967., str. 4. 

831 Atenski nadbiskup ponovno kritizira Atenagoru, u: Glas Koncila, br. 6, 26. ožiljka 1967., str. 4. 

832 Atenagora u Rimu. Treći zagrljaj Atenagore 1. i Pavla VI., u: Glas Koncila, br. 22, 5. studenoga 1967., str. 1, 
3-4. 

833 Umro patrijarh Atenagora I., veliki osamljeni sanjar sjedinjenja Crkava, u: Glas Koncila, br. 15, 23. srpnja 

1972., str. 1,3. 

834 Kapela jedinsNa, u: Glas Koncila, br. 10, 22. svibnja 1966., str. 2. 

835 Pravoslavni dobili svoj kutak uz grob sv. Nikole, u: Glas Koncila, br. 11, 5. lipnja 1966., str. 4. 

836 Rotterdam: Zajednička crkva za dvije vjeroispovijesti, u: Glas Koncila, br. 18, 1. rujna 1968., str. 16. 

837 Katolička kapela dana muslimani za džamiju, u: Glas Koncila, br. 12, 11. lipnja 1972., str. 6. 

838 Papa o jedinstvu kršćana. „Razlike nažalost duboke i dosad neuklonjive", u: Glas Koncila, br. 3, 7. veljače 

1971., str. 2. 

839 Papa o granicama katoličkog ekumenizma, u: Glas Koncila, br. 24, 1. prosinca 1968., str. 2. 

svome čitatelju, koji je sudjelovao na pravoslavnim obredima, poručuje kako sakramente od 
pravoslavnih svećenika katolici trebaju primati samo u iznimnim situacijama, kad u blizini 
nemaju katoličkog svećenika, i obrnuto. Pa zaključuje: „Ovo nije nikakvo uzajamno 
nepovjerenje, nego realizam. Ne smije se trčati pred rudo“. 840 Nešto kasnije, jednoj 
pravoslavnoj vjernici koja se htjela pričestiti u katoličkoj crkvi, pa ju je svećenik potjerao, 
odgovara kako je svećenik svakako pogriješio, jer ju je javno povrijedio, ali i jer ju ipak nije 
pričestio, jer ne bi učinio ništa nevaljalo, premda bi ona u redovitim okolnostima trebala ići na 
pričest u pravoslavnu crkvu. „Zašto? Zato što se katolički i pravoslavni biskupi u ovoj državi, 
nažalost, još nisu o tome dogovorili 1 ? 841 

List je vrlo pozorno pratio i događaje u pravoslavnim Crkvama. Tako, primjerice, 
najprije najavljuje 842 , a potom i izvješćuje 843 te komentira 844 rezultate Svepravoslavne 
konferencije na Rodosu, koja je održana u prvoj polovici studenoga 1964. godine. 

Pritom prenosi i stav Ruske pravoslavne Crkve kako još nije vrijeme za razgovore s Katoličkom 
Crkvom. 845 

No, nezadovoljan interpretacijama koje su se u medijima pojavile nakon 
Svepravoslavne konferencije na Rodosu, a vjerojatno potaknut i sviješću da Glas Koncila čitaju 
i pravoslavni vjernici u Hrvatskoj i Jugoslaviji, pravoslavni paroh Jovan Nikolić posjetio je 
redakciju Glasa Koncila 2. lipnja 1965. Pritom je predložio, a list je to i prihvatio, da se objavi 
ponešto drugačija interpretacija rezultata te konferencije, koju je i Glas Koncila ocijenio kao 
neuspješnu u pogledu ekumenskih očekivanja. List stoga prenosi izjavu paroha Nikolića prema 
kojoj je Srpska pravoslavna Crkva na toj konferenciji „učinila veliku uslugu općoj stvari 
zbližavanja 14 jer je, po njegovim riječima, uspjela spriječiti da se ta konferencija raspusti zbog 
nepomirljivih stavova pojedinih pravoslavnih Crkvi u pogledu otvaranja dijaloga s Katoličkom 
Crkvom, te je „nastojanjem naše delegacije postignuto ipak najviše od onoga što se moglo 
postići, a to je da su otvorene mogućnosti razgovora s Rimom 4 ? 846 


840 Ekumenizam bez trčanja pred rudo, u: Glas Koncila, br. 8., 20. travnja 1969., str. 19. 

841 ,, Uklonite se, pravoslavci u: Glas Koncila br. 13, 29. lipnja 1969., str. 19. 

842 Svepravoslavna konferencija na Rodosu, u: Glas Koncila, br. 22, 8. studenoga 1964., str. 2. 

843 Završena svepravoslavna konferencija na Rodosu, u: Glas Koncila, br. 23, 22. studenoga 1964., str. 3. 

844 Ne pitamo tko je kriv za raskol, u: Glas Koncila, br. 23, 22. studenoga 1964., str. 2. 

845 Moskovska patrijaršija: Još nije vrijeme za razgovore s Katoličkom Crkvom, u: Glas Koncila, br. 2, 24. 
siječnja 1965., str. 2. 

846 Istina o stavu delegacije Srpske pravoslavne Crkve na III. Svepravoslavnoj konferenciji na Rodosu, u: Glas 
Koncila, br. 11, 13. lipnja 1965., str. 7. 

Nikolićeve tvrdnje o ulozi Srpske pravoslavne Crkve na konferenciji na Rodosu potvrdit 
će nekoliko tjedana kasnije i predstojnik Tajništva za jedinstvo kršćana mons. Johannes 
Willebrads. nakon što je krajem lipnja 1965. posjetio patrijarha Germana u Beogradu, a na 
povratku je dao posebnu izjavu za Glas Koncila prema kojoj se uvjerio „da je Srpska 
pravoslavna Crkva dala vrlo pozitivan prilog da Konferencija na Rodosu dođe do ovakvih 
zaključaka.“ 847 

Nešto kasnije list će izvijestiti i o tome da je Srpska pravoslavna Crkva poslala i svoje 
promatrače na Drugi vatikanski koncil, što je „prvi slučaj da Srpska pravoslavna Crkva nakon 
svog osnutka 1219. šalje svoje predstavnike u Vatikan“. 848 Na tu je tvrdnju i u idućemu broju 
reagirao jedan čitatelj - o. LM. iz Đakova - koji, pozivajući se na relevantnu literaturu, 
opovrgava tvrdnju da u prošlosti nije bilo veza Srpske pravoslavne Crkve s Vatikanom, pa i na 
način slanja izaslanika SPC-a u Rim. 849 Uredništvo se u kratkome odgovoru od ranije tvrdnje 
ogradilo, uz pojašnjenje kako je i u spornome tekstu istaknuto da je ta tvrdnja preuzeta iz 
stranoga, uglavnom francuskoga tiska. 

Iduće, 1966. godine, neki je pravoslavni vjernik u pismu listu Pravoslavni misionar 
zamjerio Srpskoj pravoslavnoj Crkvi što je na Drugi vatikanski sabor poslala svojega 
promatrača. Taj je list, potom, objavio odgovor jednoga od dvojice službenih promatrača SPC- 
a u Vatikanu, Lazara Milina, a Glas Koncila taj odgovor prenosi, uz kraći komentar, ističući 
kako i sam Milin, premda je kritičar „katoličke nauke o Papinu prvenstvu u Crkvi“, u svome 
odgovoru ističe da i „Pravoslavna Crkva zna da je Rimski biskup od najstarijih kršćanskih 
vremena uživao veliki ugled i veliku čast - prvu po rangu - među svim kršćanskim biskupima 
svijeta“. 850 

A kad je postalo jasno da i u Grčkoj pravoslavnoj Crkvi nisu svi dijelili ekumenske 
stavove patrijarha Atenagore, list prati i prenosi vijesti koje govore o toj podjeli. 851 Kasnije će 
objaviti i kratki intervju s gornjokarlovačkim episkopom Simeonom o odluci pape Pavla VI. da 


Predstavnik Svete Stolice u posjetu kod srpskog pravoslavnog patrijarha, u: Glas Koncila, br. 13, 11. srpnja 
1965., str. 3. 

848 Srpska Crkva poslala promatrače na Koncil, u: Glas Koncila, br. 21, 31. listopada 1965., str. 2. 

849 Povodom vaše vijesti o promatračima Srpske pravoslavne Crkve, u: Glas Koncila, br. 22, 14. studenoga 
1965., str. 15. 

850 Odgovor zabrinutom za Pravoslavlje, u: Glas Koncila, br. 9, 8. svibnja 1966, str. 4-5. 

851 Usp. npr. Grčki arhiepiskop sprema prekid ... ?, u: Glas Koncila, br. 6, 29. ožujka 1964., str 10. 

moći sv. Andrije preda pravoslavnoj crkvi u Patrasu 852 , te prenijeti pisanje grčkog 
pravoslavnoga tiska na tu temu. 853 

U odgovoru jednome čitatelju list izražava nezadovoljstvo stavom atenskoga mitropolita 
o jedinstvu s Katoličkom Crkvom, odnosno njegovom izjavom kako ne želi jedinstvo s 
rimokatolicima. „[...] dok atenski mitropolit (i ne on jedini) daje takve izjave i to nakon što mu 
je Papa vratio glavu svetog apostola Andrije, nakon stoje izmijenio zagrljaj i darove s njegovim 
Patrijarhom, nakon što je u Jeruzalem pravoslavnima vratio moći svetog Tita i Sabe, nakon što 
je dopušteno da katolički svećenici dijele sakramente pravoslavnima ne tražeći da prelaze na 
katoličku vjeru [...] A atenski mitropolit još uvijek misli da ga Papa želi prevariti“. 854 


4.1.1. Ekumenske geste i susreti na području Jugoslavije 


Od prvih brojeva Glas Koncila je vrlo pomno javljao i o ekumenskim susretima na 
području tadašnje SFRJ na svim razinama. Tako, primjerice, javlja o posjetu slovenskih 
katoličkih bogoslova Pravoslavnom fakultetu u Beogradu 855 i uzvratnom posjetu pravoslavnih 
bogoslova Ljubljani 856 , kasnijem posjetu zagrebačkih i ljubljanskih bogoslova pravoslavnim 
kolegama u Beogradu 857 , slučajnom susretu na slapovima Krke splitskih bogoslova i članova 
pjevačkog zbora Pravoslavnog fakulteta iz Beograda 858 , posjetu novosadskog episkopa 
Nikanora đakovačkom biskupu Bauerleinu 859 , posjetu hrvatskih hodočasnika patrijarhu 
Atenagori u Carigradu 860 , a i u Atenagorinom posjetu Beogradu, odnosno Srpskoj pravoslavnoj 
Crkvi u listopadu 1967., list vidi (i) ekumensku dimenziju. Naime, osim što u izvješću ističe 
kako su na susret s Atenagorom došli i brojni katolički vjernici 861 , u komentaru toga broja se 


852 Još jedan gest razvedravanja, u: Glas Koncila , br. 15, 2. kolovoza 1964., str. 10. 

853 Komentari pravoslavne štampe o vraćanju glave sv. Andrije u Patras, u: Glas Koncila, br. 16, 16. kolovoza 

1964., str. 10. 

854 ,, Ta je riječ grešna “, u: Glas Koncila, br. 18, 19. rujna 1965., str. 15. 

855 LJUBLJANA-BEOGRAD. Posjet katoličkih bogoslova pravoslavnim, u: Glas Koncila, br. 2, 20. listopada 

1963., str. 14. 

856 Roman MIZ, Od Zagreba do Beograda u društvu pravoslavnih teologa, u: Glas Koncila, br. 6, 29. ožujka 

1964., str. 4. 

857 Ivan VNUCEC, Zagrebački i ljubljanski bogoslovi kod pravoslavnih kolega u Beogradu, u: Glas Koncila, br. 
11, 7. lipnja 1964., str. 4. 

858 Ekumenizma na slapovima Krke, u: Glas Koncila, br. 3, 3. studenoga 1963., str. 14. 

859 Posjet Srpsko-pravoslavnogpatrijarha đakovačkom biskupu, u: Glas Koncila, br. 6-7, Božić 1963., str. 12. 

860 Ivan GOLUB, Bili smo kod patrijarha Atenagore, u: Glas Koncila, br. 11, 5. lipnja 1966., str. 5. 

861 Usp. AK [Živko KUSTIĆ], Patrijarh Atenagora u Beogradu. Srpska Crkva podupire rad za jedinstvo 
kršćana, u: Glas Koncila, br. 21, 22. listopada 1967., str. 1, 5. 

ističe činjenica kako je Atenagora među pravoslavnima pobornik približavanja Katoličkoj 
Crkvi, te kako je i SPC, primajući ga, neizravno poduprla ekumenska nastojanja, dok je patrijarh 
Gennan i izrijekom istaknuo „kako su stvaraoci Srpske Crkve i države bili tijesno povezani s 
rimskom Papom, kako je prva srpska kruna došla od Pape“. 862 

Kad Srpska pravoslavna Crkva, dvije godine kasnije, bude slavila svoju 750. obljetnicu 
utemeljenja, list će o tome izvijestiti. 863 

Na poziv organizatora - Udruženja srpskog pravoslavnog sveštenstva eparhije Niske - 
Glas Koncila je poslao svoga izvjestitelja Živka Kustića i na veliki susret koji je u rujnu 1970. 
u Niskoj Banji okupio oko 300 srpsko-pravoslavnih svećenika, i na kojem su raspravljali ,,o 
suvremenim gibanjima u Crkvi i u svijetu“, a na kojem je bilo izrečeno i dosta ekumenskih 
poruka, ali i pozitivno ocijenjena uspostava punih diplomatskih odnosa između Vatikana i 
Jugoslavije 864 , do kojih je došlo upravo te godine. 

U nastojanju da donese vijesti iz života Srpske pravoslavne Crkve, Glas Koncila 
povremeno prenosi i članke iz pojedinih pravoslavnih listova. Tako, primjerice, javlja o 
pokretanju lista SPC-a Pravoslavlje 865 , te prenosi i pohvaljuje pisanje lista Srpske pravoslavne 
Crkve Pravoslavni misionar o Koncilu i ekumenskim nastojanjima Katoličke Crkve. 866 Isto 
tako, list prenosi predavanje Č. Draškovića na proslavi sv. Save na pravoslavnom 
Bogoslovskom fakultetu u Beogradu, koje je tiskano u listu Glasnik Srpske Pravoslavne Crkve, 
u kojemu se predavač pozitivno osvrće na ekumenska nastojanja Katoličke Crkve i Drugog 
vatikanskog koncila. List zaključuje kako „za naše čitatelje koji preko Glasa Koncila prate 
koliko Katolička Crkva nastoji u ljubavi se približiti pravoslavnima, bit će zanimljivo ovo 
predavanje kao izraz onoga što pravoslavni sami među sobom, upravo na proslavi svetog Save 
u Beogradu i u službenom Glasniku svoje Crkve, misle o jedinstvu.“ 867 

Koliko je i drugima, a ne samo katoličkim vjernicima, bilo važno što se objavljuje u 
Glasu Koncila, svjedoči i reakcija koju je listu u rujnu 1969. uputio crnogorski mitropolit 


862 Optimizam koji ne mora biti naivan, u: Glas Koncila, br. 21, 22. listopada 1967., str. 2 

863 750 godina samostalnosti Srpske pravoslavne Crkve, u: Glas Koncila, br. 19, 28. rujna 1969., str. 5; Još o 
proslavi jubileja Srpske pravoslavne Crkve, u: Glas Koncila, br. 20, 12. listopada 1969., str. 7. 

864 Usp. Z.[ivko] K.[USTIC], Značajan skup pravoslavnih svećenika u Niskoj Banji, u: Glas Koncila, br. 20, 11. 
listopada 1970., str. 13-14. 

865 Još jedne vjerske novine u Jugoslaviji, u: Glas Koncila, br. 13, 25. lipnja 1967., str. 5. Vladimir Pavlinić u 
predavanju na bogoslovnoj tribini u Zagrebu 9. svibnja 1968. istaknuo je i kako uredništvo Glasa Koncila 
održava kontakte s redakcijom toga lista ,,i nastoji im pomoći svojim iskustvom 1 ' 1 . Usp. Vladimir PAVLINIĆ, 
Katolička štampa u Hrvatskoj, u: Mi Crkva i drugo, Zbornik bogoslovske tribine, Zagreb 1971., str. 68. 

866 pravoslavni misionar “ o Koncilu, u: Glas Koncila, br. 4, 17. studenoga 1963., str. 16. 

867 Javno predavanje na svetosavskoj proslavi u Beogradu, u: Glas Koncila, br. 10, 30. svibnja 1965., str. 7. 


191 



Srpske pravoslavne Crkve Danilo. On se, naime, obraća listu kako bi opovrgnuo navode o 
napetostima između katolika i pravoslavaca u Crnoj Gori, a koje je Glas Koncila prenio u 
rubrici „Iz domaće štampe“ iz lista VUS. m Premda, dakle, uopće nije bila riječ o napisu samoga 
Glasa Koncila , mitropolit je ipak imao potrebu obratiti se upravo tome listu te ga, uz 
uvjeravanja da su ekumenski odnosi u Crnoj Gori na visokoj razini, moli „neka to provjeri“ u 
razgovoru s predstavnicima Katoličke Crkve u toj tadašnjoj jugoslavenskoj Republici. 

A kad je sredinom travnja 1968. došlo do susreta kardinala Sepera i zagrebačkog 
mitropolita Damaskina, list u svome izvješću prenosi cjelovite pozdravne govore obojice 
crkvenih velikodostojnika, u kojima su bile istaknute poruke zbližavanja dvaju naroda i vjernika 
dviju Crkava. 869 Slično i nešto kasnije, kad su se u Srijemskim Karlovcima 25. travnja 1968. 
susreli kardinal Šeper i patrijarh SPC-a German, list tome susretu pridaje vrlo veliku pozornost, 
izvješćujući o njemu u tri odvojena članka 870 , te ga ocjenjujući kao važan korak u zbližavanju 
dviju Crkava, iz kojega „izbija i dobra volja i trijezni realizam“, ali čiji značaj prelazi okvire 
čisto vjerskog pitanja, već „imaju i mnogo širi aspekt“. Zbog toga autor reportaže s toga susreta 
nije propustio izraziti svoje čuđenje što „dnevni listovi ni u Beogradu ni u Zagrebu nisu ovom 
događaju posvetili ni najmanje vijesti“. 871 

List veliku pozornost posvećuje i susretu patrijarha Germana s potpredsjednikom BKJ, 
ljubljanskim nadbiskupom Jožeom Pogačnikom, koji ga je posjetio kad je u Beograd donio 
predstavku katoličkih biskupa u vezi sa Zakonom o pobačaju. Osim tekstova pozdravnih govora 
koje su pritom izrekli sugovornici, list u sklopu svog izvješća prenosi i komentar lista SPC-a 
Pravoslavlje , 872 

A kad je susret kardinala Šepera i mitropolita Damaskina naišao i na kritike, kako kod 
dijela katolika tako i kod nekih pravoslavnih vjernika, list staje u njihovu obranu prigodnim 
komentarom, u kojem se ističe kako taj susret ni na koji način ne dovodi u pitanje ulogu koju 
te Crkve imaju u životu pojedinih naroda a ne predstavlja niti težnju da se neka od tih Crkvi 


868 Usp.,, Ukršteni mačevi “ u Crnoj Gori, u: Glas Koncila br. 17, 24. kolovoza 1969., str. 12; MITROPOLIT 
DANILO, Povodom člančića: „ Ukršteni mačevi u Crnoj Gori", u: Glas Koncila br. 18, 7. rujna 1969., str. 12. 

869 Sastanak kardinala Sepera spravoslavnim mitropolitom zagrebačkim , u: Glas Koncila, br. 9, 28. travnja 
1968., str. 1,3. 

870 Prvi sastanak najviših ličnosti Katoličke i Pravoslavne Crkve u Jugoslaviji, u: Glas Koncila, br. 10, 12. 
svibnja 1968., str. 1, Da se ljubav zacari u srcima svih nas, u: Isto, str. 3, AK [Živko KUSTIĆ], Susret nade u 
Srijemskim Karlovcima, u: Isto, str. 8-9. 

871 AK [Živko KUSTIĆ], Susret nade u Srijemskim Karlovcima, u: Glas Koncila, br. 10, 12. svibnja 1968., str. 8- 
9. 

872 Sastanak: patrijarh German — nadbiskup Pogačnik. Nov korak u uzajamnom razumijevanju katolika i 
pravoslavnih, u: Glas Koncila, br. 23, 17. studenoga 1968., str. 1, 3. 

podloži onoj drugoj te se „pokornički i na koljenima vrate u dom koji su napustili“, nego ga 
treba gledati kao nastojanje da se „ide za uzajamnim upoznavanjem, da bi se iz toga rodila 
nesebična ljubav, a ljubav po svojoj naravi teži k jedinstvu 14 . 873 

Iste te 1968. godine vjernicima koji Božić slave po julijanskom kalendaru list objavljuje 
prigodnu čestitku tradicionalnom pozdravom: „Hristos se rodi!“ 874 

Glas Koncila javlja i o skorom završetku nove pravoslavne crkve u Banjoj Luci 875 , te o 
posvećenju pravoslavne crkve u Duvnu, na kojem je sudjelovalo i „mnogo vjernika katolika sa 
svojim svećenicima-franjevcima“ 876 , dok je na prvim pučkim misijama u katoličkoj župi u Boru 
u Srbiji krajem 1967. „na završnoj svečanosti [...] na počasnom mjestu uz oltar stajao [je] i 
pravoslavni paroh“. 877 

Slično i kadje 1968. u Slavonskom Kobašu na mjestu stare, porušene pravoslavne crkve, 
izgrađena nova, prenosi iz lista Pravoslavlje kako su „kod gradnje crkve sudjelovali [su] i 
katolički žitelji potaknuti od svoga župnika 44 te kako su i u posveti crkve sudjelovala i trojica 
katoličkih svećenika i brojni katolički vjernici. 878 U istome broju iz lista pravoslavnog 
svećenstva Vesnik prenosi dio članka o proslavi 110. obljetnice katedrale u Zrenjaninu, na koju 
su došli i pravoslavni svećenici iz toga grada, pri čemu se „nadbiskup Bugatko izdvojio [se] iz 
povorke, prišao pravoslavnim svećenicima i s njima se srdačno pozdravio i izgrlio, što je među 
stotinama vjernika izazvalo radost i osjećaj da su rimokatolički i pravoslavni svećenici 
propovjednici istoga Krista i jedne saborne i apostolske Crkve' 44 . 879 

List rado prikazuje i primjere korištenja pojedinih molitvenih prostora za vjerske 
potrebe obiju Crkava u pojedinim dijelovima Jugoslavije. Tako, primjerice, u reportaži iz 
banjolučkog kraja opisuje reakcije koje je izazvalo redovito odvijanje katoličkih misnih slavlja 
u pravoslavnoj kapeli u Slatini. „Sad se i jedni i drugi čude kako je pravoslavna misa slična 
katoličkoj i katolička pravoslavnoj. Kad budu katolici sve služili na hrvatskom a pravoslavni 
na srpskom, bit će to samo dvije varijante u osnovi istog obreda mise ih liturgije 44 8 80 , zaključuje 
tako autor reportaže. A kad je u katoličkoj kapeli u zagrebačkoj bolnici Vrapče održana 


873 Nije to ,,unijačenje“, u: Glas Koncila, br. 12, 9. lipnja 1968., str. 2. 

874 U: Glas Koncila, br. 1, 7. siječnja 1968., str. 9. 

875 Nova episkopska crkva u Banjaluci, u: Glas Koncila, br. 6-7, Božić 1963., str. 12. 

876 Posvećenje pravoslavne crkve u Duvnu, u: Glas Koncila, br. 23, 19. studenoga 1967., str. 10. 

877 „Sto to zvoni kod katolika?", u: Glas Koncila, br. 24, 3. prosinca 1967., str. 10. 

878 Katolici sudjelovali kod pravoslavne svečanosti u Kobašu, u: Glas Koncila, br. 7, 24. ožujka 1968., str. 6. 

879 Zrenjanin: Ekumenizam na djelu, u: Glas Koncila, br. 7, 24. ožujka 1968., str. 7. 

880 AK [Živko KUSTIĆ], Jedna banjalučka nedjelja. Ujaci, misionari, rudari, biskupi katehete, u: Glas Koncila, 
br. 8, 14. travnja 1968., str. 9. 


193 



pravoslavna Služba Božja, list javlja kako je u toj bolnici i ranije bilo suradnje katoličkog i 
pravoslavnog svećenika u pastoralu bolesnika, ali je ovo, „koliko nam je poznato, prva uopće 
pravoslavna liturgija u jednoj katoličkoj crkvi kod nas“. 881 

I kad je skupina hodočasnika - katolika, pravoslavnih i protestanata - na putu iz Svete 
zemlje prema Engleskoj posjetila Šibenik, gdje su ih primili pravoslavni episkop Stefan i biskup 
šibenski Josip Amerić, list donosi reportažu, u kojoj je posebno istaknuta zajednička molitva u 
šibenskoj katedrali. 882 

Glas Koncila je promovirao i ekumenske molitve. 

Tako, primjerice, Svjetsku molitvenu osminu za jedinstvo kršćana. 883 Upravo je viješću 
o toj molitvi u listu zaživjela i povremena rubrika „Da svi budu jedno“, koja će s brojem 5 iz 
1964. godine postati stalna rubrika u kojoj će se redovito objavljivati ne samo vijesti o 
ekumenskim izjavama i gestama iz drugih kršćanskih crkava, nego i općenite vijesti o životu 
tih crkava i vjerskih zajednica. 884 

I kasnijih će godina redovito izvješćivati o odvijanju Tjedna za jedinstvo kršćana, kako 
u svijetu, tako i u pojedinim hrvatskim krajevima 885 , a 1970., uz biskupa Franju Kuharića, 
predavači na tom ekumenskom događanju koje je priređeno u svetištu Gospe Lurdske u 
Zagrebu mahom su bili članovi uredništva i suradnici Glasa Koncila : Vladimir Pavlinić, Živko 
Kustić, Josip Ladika, Tomislav Šagi-Bunić, Bonaventura Duda. 886 

Posredstvom Glasa Koncila pokrenuta je i molitvena akcija „Ekumenski četvrtak“ koja 
je, kako piše list, nastala nakon što je Uvodnik pomoćnog biskupa Franje Kuharića 887 naišao na 
velik odjek među svećenicima, te su oni „uputili Glasu Koncila preporuke da bi se uveo neki 
javni i redoviti oblik tih molitava, u kome bi trebali sudjelovati svećenici i vjernici diljem naše 


881 Pravoslavna liturgija u katoličkoj crkvi u: Glas Koncila br. 11,1. lipnja 1969., str. 8. 

882 GAfabrijel ĐURAK], Ekumenski susret u Šibeniku, u: Glas Koncila, br. 11, 26. svibnja 1968., str. 7. 

883 Da svi budu jedrio. Svjetska molitvena osmina od 18. do 25. siječnja, u: Glas Koncila, br. 2, 26. siječnja 
1964., str. 11. Kasnije će list pojasniti i kako je nastala Molitvena osmina; Vidi u: Sfmiljana] RJENDIĆ], Kako je 
nastala molitvena osmina za sjedinjenje kršćana, u: Glas Koncila, br. 2, 24. siječnja 1965., str. 4. 

884 Tako u tome broju list objavljuje vijesti o gradnji pravoslavnog samostana pokraj protestantskoga u 
francuskom gradiću Taizć-u, poznatog po tamošnjoj ekumenskoj redovničkoj zajednici; izjavu jednog 
evangeličkog predstavnika kako „protestanti više nemaju protiv čega protestirati"; javlja o osnutku ekumenskih 
komisija u Anglikanskoj i Ruskoj pravoslavnoj Crkvi, ali i vijesti o stanju u Moskovskoj patrijaršiji te među 
protestantima u Južnoj Americi. Vidi u: Da svi budu jedno, u: Glas Koncila, br. 5, 8. ožujka 1964., str. 10. 

885 Usp., primjerice: Marija GRGIĆ, „ U Zadru se ovih dana dogodilo nešto veliko “, u: Glas Koncila, br. 4, 11. 
veljače 1968., str. 6. 

886 Usp. Biskup Kuharić o odnosima Katoličke i Pravoslavne Crkve, u: Glas Koncila, br. 2, 25. siječnja 1970., 
str. 7. 

887 Franjo KUHARIĆ, Poziv braći i sinovima, u: Glas Koncila, br. 10, 24. svibnja 1964., str. 2. 

zemlje, a mogla bi se priključiti i braća drugih kršćanskih crkava“, što su biskup Kuharić i 
uredništvo Glasa Koncila konkretizirali u prijedlog „da bi posebno četvrtak bio dan molitve i 
žrtve za jedinstvo“. 888 

Kasnije je u posebnoj rubrici „Ekumenski četvrtak“ list pratio i dalje poticao ostvarenje 
te inicijative 889 , te je redovito javljao o njenom širenju. 890 

Glas Koncila u ljeto 1966. počinje izdavati i zaseban ekumenski mjesečni bilten 
Poslušni duhu , s Tomislavom Šagi-Bunićem kao glavnim urednikom, a u pokretanju i 
uređivanju sudjelovali su i Josip Turčinović i Ivan Golub. 891 


Intervju s pakračkim episkopom Emilijanom 

Početkom 1964. Glas Koncila objavljuje i kratak, ali vrlo važan i alirmativno intoniran 
intervju sa slavonskim (pakračkim) pravoslavnim episkopom Emilijanom, u kojem on u 
pozitivnom svjetlu govori o ranijem susretu pape Pavla VI. i patrijarha Atenagore te, među 
ostalim, svjedoči i o svojim susretima s katoličkim svećenicima uz njegov zaključak kako i 
takvi „izrazi prave hrišćanske ljubavi i bratstva vode do ostvarenja svih ideala u hrišćanstvu“ 892 , 
a u proljeće iste godine i s moravičkim episkopom Savom, vikamim episkopom patrijarha 
Srpske pravoslavne Crkve Germana. 893 

Intervju s pakračkim episkopom Emilijanom osobito je značajan, jer su okolnosti 
nastanka toga intervjua opisane u izvješću koje je njegov autor Roman Miz dostavio nadbiskupu 
Šeperu nakon što je, zajedno sa skupinom pravoslavnih bogoslova koji su posjetili zagrebački 
Katolički bogoslovni fakultet, od 10. do 12. ožujka 1964. boravio u Beogradu, kao suradnik 
Glasa Koncila} 94 


888 p ran j 0 KUHARIĆ, UREDNIŠTVO GLASA KONCILA, Akcija „Ekumenski četvrtak“, u: Glas Koncila, br. 
12., 21. lipnja 1964., str. 1. Usp. i: Bez toga ništa, u: Glas Koncila, br. 12., 21. lipnja 1964., str. 2. 

889 Tako u: Glas Koncila, br. 13, 5. srpnja 1964., str. 10. 

890 Usp. Zadarski biskuppreporuča ,,Ekumenski četvrtak“ svojim svećenicima, u: Glas Koncila, br. 16, 16. 
kolovoza 1964., str. 4. 

891 Usp. Ivan MIKLENIĆ, Pogledi u Glas Koncila, str. 14; Usp. i Ivan GOLUB, Običan čovjek, Zagreb 2013., 
str. 191-192. 

892 R[oman] M[IZ], „Imamo mnogo toga jedni drugima reći", u: Glas Koncila, br. 4, 23. veljače 1964. 

893 R[oman] M[IZ], „Mnogo ima dodirnih točaka", u: Glas Koncila, br. 6, 29. ožujka 1964., str. 2. 

894 Izvješće Romana Miza, duhovnog pomoćnika i v.d. dekana, nadbiskupu Franji Šeperu o boravku u Beogradu 
od 10. do 12. ožujka 1964., u: NAZ, Prezidijal Šeper, br. 52/Pr/1964. 

U tome pismu Miz opisuje kako je s pakračkim vladikom Emilijanom i ranije održavao kontakt, 
te svjedoči kako mu je vladika početkom godine u Pakracu oduševljeno govorio o ekumenizmu: 

Vladika [je] mnogo pričao o odjecima Vatikanskog koncila. Iz svake je njegove riječi izbijala želja za što 
boljim odnosima sa Katoličkom Crkvom [...] Iz njega je izbijao ekumenizam kod svake riječi. Pričao je 
o zajedničkom, sa katolicima, frontu protiv nastupajućeg ateizma. 


Ohrabren takvim episkopovim stavovima, u dogovoru s uredništvom Glasa Koncila 
predložio mu je da za taj list naprave intervju, opisuje Roman Miz u pismu, te nastavlja: 

Ispočetka se oduševio, a zatim kao da se uplašio: „Sto će mi reći patrijarha? Mi, episkopi nikada ne 
običavamo govoriti u ime Crkve, to pravo imade samo patrijarha". Umirio sam ga da ja nisam predstavnik 
Katoličke Crkve, već samo novinar, da on ne mora govoriti u ime Crkve, da to nitko od njega ne traži niti 
da će tako shvatiti, neka kaže samo svoje privatno mišljenje. 


Nakon konzultacija sa svojim tajnikom, jeromonahom Vasilijem, pristao je na razgovor, 
no i nakon toga je, sve do izlaska intervjua, u nekoliko navrata u pismima „izrazio bojazan da 
u uredništvu štogod tendenciozno ne izvrnu“, opisuje Miz u svome izvješću nadbiskupu Šeperu. 

Za svog posjeta Beogradu, do kojega je došlo nakon objave intervjua, Miz se ponovno 
susreo s Emilijanom, koji mu je prenio „kako su oduševljeni njegovom izjavom, kako svi prate 
sa simpatijama Glas KoncikG. 

Miz potom iznosi svoje dojmove s boravka u Beogradu, te prenosi: 

[...] viši kler, episkopat, naročito profesori fakulteta iskreno žele suradnju s Katoličkom Crkvom u smjeru 
sjedinjenja. Strahuju, potpuno opravdano, od svakog prenaglog koraka, pogrešne riječi i zato to prebacuju 
na duže termine [...] Kod ovog pristupanja veliku ulogu može odigrati katolička štampa, konkretno Glas 
Koncila, koja bi mogla, a to je i štampi svojstveno i bez ikakovih obaveza, konfrontirati stavove, ovako 
posredno iskristalizirati nazore i pripremiti eventualne susrete, a da i ne spominjem psihološku pripremu 
vjernika. 

Da je objavljeni intervju pozitivno primljen u visokim krugovima Srpske pravoslavne 
Crkve u Beogradu, episkop Emilijan je potvrdio i u pismu kojega je uputio Romanu Mizu. 895 


4.1.2. Kritike i polemike s predstavnicima SPC-a 


Unatoč svoje ekumenske opredijeljenosti, Glas Koncila se ipak nije libio objaviti ni 
sadržaje koji nisu bili po volji nekima u Srpskoj pravoslavnoj Crkvi. 

Jedan od prvih takvih tekstova objavljenje već 1965., kad „don Jure“ (Živko Kustić) 
osuđuje jedan članak iz neimenovanog lista - no iz konteksta je jasno daje riječ o nekom listu 
Srpske pravoslavne Crkve, dok je autor vjerojatno bio pravoslavni teolog Lazar Milin - u kojem 
se dovodi u pitanje katoličko vjerovanje o Petru kao apostolskom prvaku i prvome rimskome 
biskupu. „Pitam se što je pisac htio s tim člankom. U ovo naše vrijeme, gdje katolici nastoje 
svim silama izbjegavati sporna pitanja, a naglašavati ono što nas spaja!“, pita se Kustić, te 
pritom odaje ijednu redakcijsku ,,tajnu“ Glasa Koncila : 

Makar koliko bio učen i utjecajan gospodin koji donosi suradnju, nađe li se u njegovu članku išta što bi 
moglo povrijediti kršćansku braću, stvar ne objavljuje. Meni se samom dogodilo da mi je urednik vratio 
članak zato što je osjetio da nije dovoljno obziran prema kršćanskom Istoku. 896 


Da rješavanje nekih konkretnih pitanja u odnosima između Katoličke Crkve i SPC-a 
neće biti niti brzo niti jednostavno, list sugerira i početkom 1967., prenoseći sadržaj novoga 
Dekreta o mješovitim ženidbama između katolika i pravoslavnih. Njime je, naime, Katolička 
Crkva omogućila takve ženidbe, što list naziva važnom činjenicom i za „naše prostore“, ah i 
dodaje kako je pitanje „kakav će stav prema svemu ovome zauzeti Pravoslavna Crkva“, 
odnosno kako će ona „gledati na svoju djevojku koja se bude htjela udati za katolika i vjenčati 
u katoličkoj crkvi?“ jer „sadašnji pravoslavni ženidbeni zakoni nisu već dugo doživjeli 
promjene 44 . 897 


895 Prijepis pisma Roman Miz dostavio je nadbiskupu Šeperu. Vidi u: NAZ, Prezidijal Šeper, br. 52/Pr/1964. 

896 DON JURE [Živko KUSTIĆ], Tako nešto u ovo vrijeme ...!, u: Glas Koncila , br. 20, 17. listopada 1965., str. 
13. 

897 Nove odredbe o ženidbama između katolika i pravoslavnih , u: Glas Koncila, br. 6, 26. ožujka 1967., str. 2. 
Kako pravoslavna teologija gleda na sakrament ženidbe, list je iscrpno prikazao javljajući o predavanju profesora 

Nešto kasnije, kad je u Vatikanu objavljen „Ekumenski direktorij“ koji je donio odredbe 
o sudjelovanju u liturgijskim činima između katolika i drugih kršćana, list o njemu opširno 
izvješćuje, te ga pojašnjava. 898 Unatoč pohvalnim ocjenama toga Direktorija, list ističe kako 
„ne treba biti naivan i nadati se da će ikoji dekret, pa ni ovaj Direktorij, ukloniti opasnost, 
razbistriti sve pojmove, svakoga naučiti da dobro razlikuje vjersku od nacionalne pripadnosti, 
ekumenska nastojanja od političkih pitanja“, ali i dodaje kako Direktorij jasno ističe „duboku i 
bitnu srodnost ne samo podrijetla nego i sadržaja katolicizma i pravoslavlja 44 . 899 

Glas Koncila početkom studenoga 1968. objavljuju razgovor s čelnikom Makedonske 
pravoslavne Crkve, nedugo nakon proglašenja samostalnosti te Crkve (čiju autokefalnost SPC 
tada, kao niti danas, nije priznavala), arhiepiskopom Dositejem u kojemu on, među ostalim, 
pojašnjava i odnose svoje Crkve s SPC-om, uz tvrdnju kako su „pravoslavne eparhije 
(biskupije) na području sadašnje NR Makedonije potpale [su] pod jurisdikciju Srpske 
pravoslavne Crkve 1919-20. kad su, protiv volje naroda, putem otkupnine bile prenesene ispod 
vlasti Carigradske patrijaršije pod Srpsku Pravoslavnu Crkvu 44 . 900 

Premda to nije izrijekom navedeno, vjerojatno se upravo na taj potez Glasa Koncila 
aludiralo u komentaru idućega broja lista SPC-a Pravoslavlje (7. studenoga 1969.), koji je bio 
posvećen susretu patrijarha Gennana i nadbiskupa Pogačnika, a na kojem je bilo riječi i o 
potrebi bolje suradnje katoličkih i pravoslavnih listova, kad komentator Radimir Rakić ističe: 

Bolja obaveštenost bila bi od ogromne važnosti. Ili se pak mešamo u probleme druge Crkve tamo gde su 
oni čisto interni problemi te Crkve. Svakako se pri ovome istina ne bi smela relativizirati i razvodnjavati 
neodređenostima i nedorečenostima. 901 


Nedugo potom, 13. studenoga 1969., u Stični kraj Ljubljane održan je i prvi susret 
predstavnika vjerskih listova Družine , Glasa Koncila i Pravoslavlja, na kojemu su doneseni i 
zaključci o boljoj međusobnoj suradnji, uključujući i uspostavu redovite međusobne 


s Teološkog fakulteta SPC-a Dimitrija Dimitrijevića na Bogoslovskoj tribini KBF-a u Zagrebu. Usp: 
Bogoslovima predavao pravoslavni teolog, u: Glas Koncila, br. 10, 16. svibnja 1971., str. 9. 

898 ,,Ekumenski direktorij “. Novo u ekumenizmu, u: Glas Koncila, br. 12, 11. lipnja 1967., str. 3; Velik korak 
prema uspostavljanju prvobitnog zajedništva, u: Isto, str. 3-4; Tomislav SAGI-BUNIC, Nova etapa u razvitku 
ekumenskih odnosa, u: Glas Koncila, br. 13, 25. lipnja 1967., str. 3. 

899 Velik korak prema uspostavljanju prvobitnog zajedništva, u: Glas Koncila, br. 12, 11. lipnja 1967., str. 3-4. 

900 Anto BAKOVIC, Za Glas Koncila govori: makedonski arhiepiskop o svojoj Crkvi, u: Glas Koncila, br. 22, 3. 
studenoga 1968., str. 3. 

901 Usp. Sastanak: patrijarh German — nadbiskup Pogačnik. Novi korak u uzajamnom razumijevanju katolika i 
pravoslavnih, u: Glas Koncila, br. 23, 17. studenoga 1968., str. 3. 

konzultacije „kad god bude riječ o objavljivanju diskutabilnih tema i materijala (glede druge 
Crkve ili drugog naroda)“. 902 

Možda kao i rezultat toga susreta, u listu se uskoro pojavljuje i nova rubrika „Vijesti iz 
Srpske pravoslavne Crkve“, a u proljeće 1969. list na zadnjoj stranici „pravoslavnoj braći i onim 
katolicima istočnoga obreda koji slave Uskrs“ čestita taj blagdan, a čestitka je uključivala i tekst 
„Hristos voskrese!“ ispisan na ćirilici. 903 

Krajem 1969. objavljen je vrlo otvoren razgovor s vikamim episkopom patrijarha 
Gennana Danilom Krstićem, iz kojega se mogu doznati i neki razlozi zbog kojih Srpska 
pravoslavna Crkva i dalje ima rezervi prema pitanju ujedinjenja s Katoličkom Crkvom, pa i to 
da među pravoslavnim teolozima ima i onih koji osporavaju valjanost katoličkih sakramenta, 
izuzev krštenja. U razgovoru je došla do izražaja i osjetljivost pitanja žrtava Drugoga svjetskog 
rata 904 , pri čemu je episkop prenio i mišljenje nekih „unutar Pravoslavne Crkve [koji] smatraju 
da pojedini članci koji su se pojavili u Glasu Koncila nisu bili na mestu, budući da su 
nedelikatno tretirali bolne probleme naše najbliže prošlosti“. Autor intervjua, Živko Kustić, u 
tome je prigovoru prepoznao nedavno „spominjanje statističkih podataka o žrtvama rata“, uz 
opasku kako list smatra da ta pitanja treba razbistriti upravo povijesnim istraživanjima, pri čemu 
je važno doći i do objektivnog broja žrtava ,,s jedne i s druge strane“. 905 Sudeći po brojnim 
reakcijama čitatelja 906 , taj je intervju među katoličkim vjernicima uglavnom doživljen kao 
neekumenski, pa je uredništvo tom prigodom imalo potrebu ponoviti kako njegov istup nije bio 
službeni istup u ime Srpske pravoslavne Crkve, ali ga i dalje smatra korisnim, kao „ključ za 
razumijevanje izvjesne uzdržljivosti naših pravoslavaca prema ekumenskim nastojanjima s 
katoličke strane“. 

No, za razliku od većine čitatelja, slovenski katolički list Družina (11. siječnja 1970.) 
pozdravio je ,,sporni“ Krstićev istup, a osobito odluku Glasa Koncila da taj razgovor objavi jer, 
kako je istaknuo komentator toga lista, ujedno i tajnik Ekumenskog vijeća slovenskih biskupija 


902 Prvi dogovor katoličkih i pravoslavnih novinara u Jugoslaviji, u: Glas Koncila, br. 24, 1. prosinca 1968., str. 
5. 

903 Hristos voskrese, u: Glas Koncila, br. 7, 6. travnja 1969., str. 20. 

904 Tom ću se temom u istome ovome poglavlju pozabaviti i nešto kasnije, pod zasebnim naslovom „Polemika 
vezana uz 'jasenovačke žrtve'“ (u: poglavlju IV.4.1.2.) 

905 Živko KUSTIĆ, Razgovor s drom Danilom Krstićem vikamim episkopom patrijarha Germana. Mogućnosti i 
granice ekumenizma kod nas, u: Glas Koncila, br. 22, 9. studenoga 1969., str. 6-7. 

906 Odjeci na razgovor s episkopom Krstićem, u: Glas Koncila, br. 23, 23. studenoga 1969., str. 14; Odgovor 
onima koji su reagirali Povodom razgovora s drom Krstićem, u: Glas Koncila, br. 24, 7. prosinca 1969., str. 
12; Odjeci na intervju spravoslavnim episkopom drom Danilom Krstićem, u: Glas Koncila, br. 1,11. siječnja 
1970., str. 16. 

Jože Vesenja, ekumenizam je moguć samo kroz otvoreni razgovor i izlaganje vlastitih stavova, 
stoje Danilo Krstić učinio „bez krzmanja i poljepšavanja“. 907 

Nešto kasnije list će pojasniti kako su tim intervjuom „nakon višegodišnjih nastojanja 
da se naglašava ono što je katolicima i pravoslavnima zajedničko, morali [smo] progovoriti i o 
nekim realnim zaprekama na putu uzajamnog zbližavanja i razumijevanja“. No, odmah potom 
list, odnosno njegov autor Živko Kustić, ističu kako to nisu učinili kako bi obeshrabrili 
ekumenska nastojanja, a još manje kako bi dah povoda „onima kojima je svako ekumensko 
nastojanje kroz sve ove godine bilo tm u oku“ da „dođu na svoje“. Jedan takav istup list je 
prepoznao u jednome članku objavljenom u Bakarskim zvonima čiji je autor, katolički svećenik 
Vinko Pulišić, prepričao razgovor s jednim pravoslavnim vjernikom koji mu se, kako kaže, 
žalio na pravoslavne svećenike i njihovu vjeru, a osobito se zalažući za svećenički celibat jer, 
„ako nema celibata, onda će sveštenik biti službenik“. No, Kustić se usprotivio takvome 
pisanju, jer „takve izjave nisu samo uvredljive“ za pravoslavne svećenike, nego i „krivovjerne , 
jer „niječu vrijednost sakramenta svetoga reda u onima koji su ga valjano i zakonito primili“. 
Na taj je članak reagirao autor spornoga članka iz Bakarskih zvona a list je njegovu reakciju, 
zajedno s odgovorom Živka Kustića, i objavio. 908 

Premda nije izravan odgovor na stavove episkopa Krstića list je, kako sam navodi, i u 
jednome članku pravoslavnog teologa Dimitrija Bogdanovića, objavljenom u Vesniku 
udruženog pravoslavnog svestenstva SFR Jugoslavije , prepoznao kritiku njegovih stavova 
iznesenih u razgovoru za Glas Koncila. U njemu se Bogdanović zauzeo za ponovno 
premišljanje, „pa čak i reviziju“ pravoslavnih stavova vezanih uz valjanost katoličkih 
sakramenata, poručivši kako bi se pravoslavni teolog trebao „čuvati da daje izjave o tome kako 
su svete tajne Rimokatoličke Crkve, na primer, problematična ili čak nevaljane, i kako svete 
tajne postoje samo u Pravoslavnoj Crkvi“. 909 

Nekoliko mjeseci kasnije list, pozivajući se na austrijsku katoličku agenciju Kathpress, 
javlja kako se i profesorski kolegij Srpskog pravoslavnog fakulteta u Beogradu, u pismu 
Patrijaršiji, izjasnio protivno Krstićevim stavovima, a u korist priznavanja svih sakramenata 


907 Usp. Osvrt „Družine “ na izjave episkopa Krstića, u: Glas Koncila, br. 2, 25. siječnja 1970., str. 7. 

908 Živko KUSTIĆ, Bez uzajamnog poštivanja nema ekumenizma. Promašaj jednoga napisa u ,,Bakarskim 
zvonima", u: Glas Koncila, br. 25, Božić 1969., str. 11. Usp. i: Vinko PULIŠIĆ, Živko KUSTIĆ, U povodu 
članka: „Bez uzajamnog poštivanja nema ekumenizma", u: Glas Koncila, br. 1, 11. siječnja 1970., str. 12. 

909 Iz Srpske Pravoslavne Crkve. Stav ,,jedne konzervativne školske struje ", u: Glas Koncila, br. 7, 5. travnja 
1970., str. 5. 


200 



Katoličke Crkve od strane SPC-a. 910 Iz vijesti doznajemo kako je Kathpress u svome izvješću 
donio i cijelu kronologiju spora, napominjući kako je on započeo upravo Krstićevim intervjuom 
Glasu Koncila. 

A kad je pravoslavni jerej Milan Babić u pravoslavnom Vesniku (1. prosinca 1971.) 
iznio tezu da je za povijesne sukobe i nerazumijevanja između Srba i Hrvata odgovorna i 
liturgija Katoličke Crkve na latinskome jeziku, pa „se Hrvatima nije dozvoljavalo da čitaju sv. 
Pismo i prate bogosluženje na svom narodnom jeziku“ te „narod nije mogao da stekne prave 
pojmove o hrišćanskoj ljubavi“, „don Jure“ na to vješto odgovara u svojoj kolumni, 
podsjećajući na činjenicu da su upravo Hrvati u svom velikom dijelu jedini među slavenskim 
katolicima molili na staroslavenskome, kojega su itekako razumjeli. 911 

A kad je početkom 1972. pravoslavni teolog Lazar Milin u listu Pravoslavlje donio 
prikaz predavanja prof. Andrije Krešića - u kojemu je on Katoličku Crkvu, a osobito njene 
teologe ,,progresiste“ neizravno optužio za ateizam - Tomislav Sagi-Bunić u Glasu Koncila piše 
kritički intonirani osvrt, pozivajući Milina da nakon tog „razočaravajućeg članka“ dadne ,,u 
javnosti kakav znak kojim će i on poduprijeti našu kr hk u ekumensku nadu“. 912 List kasnije 
donosi i vijest o Milinovom ,,odgovoru“ na taj Šagi-Bunićev članak u listu Pravoslavlje , 913 

U isto vrijeme Tomislav Sagi-Bunić je otvorio polemiku i s valjevskim arhimandritom 
Justinom Popovićem, koji je u jednome svome tekstu iz 1967. kritizirao katolički nauk. Na 
Šagi-Bunićev članak reagirao je pravoslavni j ero monah iz Atene Irinej Karanušić-Bulović, pa 
list tu njegovu reakciju objavljuje, zajedno s odgovorom Šagi-Bunića. 914 


Polemika vezana uz „jasenovačke žrtve“ 


Premda ću neke povijesne teme, pa i one vezane uz Drugi svjetski rat u ovome radu 
obraditi nešto kasnije, pod točkom 8. ovoga poglavlja, ovdje ipak donosim prijepor koji je 


910 Beograd: Pravoslavni fakultet priznaje katoličke sakramente?, u: Glas Koncila, br. 19, 27. rujna 1970., str. 6. 

911 Usp. DON JURE, Sjor Luka sve pokvari, u: Glas Koncila, br. 1, 9. siječnja 1972., str. 10. 

912 T.[omislav] ŠAGI-BUNIĆ, Žaljenje koje je dezinformacija , u: Glas Koncila, br. 6, 19. ožujka 1972., str. 8. 

913 T.[omislav] ŠAGI-BUNIĆ, Dr. Milin odgovorio Sagi-Buniču, u: Glas Koncila, br. 11, 28. svibnja 1972., str. 
8 . 

914 Irinej KARANUŠIĆ-BULOVIĆ, Ekumenski (polemično-irenički) razgovori. „Nepogrešiv čovjek i papina 
nepogrešivost (Pismo pravoslavnog monaha iz Atene u povodu članka pod gornjim naslovom od T. Sagi- 
Bunića); Tomislav ŠAGI-BUNIĆ, Odgovor Tomislava Sagi-Buniča, u: Glas Koncila, br. 9, 30. travnja 1972., 
str. 16. 

nastao između Glasa Koncila i pojedinih srpsko-pravoslavnih krugova u Jugoslaviji, a koji je 
vezan uz pitanje jasenovačkih žrtava. 

Naime, početkom 1968. Glas Koncila donosi vrlo kritički intoniran članak na račun 
pisanja lista SPC-a Pravoslavlje. „Don Jure“, naime, u jednoj svojoj kolumni osudio je članak 
,,D. Iv“-a objavljen u tome listu u kojem je iznesen stav kako Srbi ne bi trebali biti velikodušni 
i praštati onima koji su nad srpskim narodom vršili zločine u Drugom svjetskom ratu, jer se „na 
drugoj strani“ takvi zahtjevi za velikodušnošću nikad ne nalaze. „Don Jure“ zaključuje kako je 
takvo pisanje suprotno duhu Evanđelja i kršćanstva, te podsjeća kako su i katolički predstavnici, 
počev od samog Pape, pa i sam Glas Koncila nebrojeno puta pozivali na kršćansku ljubav i 
opraštanje. 915 

Sredinom iduće, 1969. i Glas Koncila se uključio u raspravu o broju žrtava Drugoga 
svjetskoga rata, koju je otvorio Hrvatski književni list člankom Brune Bušića. 

Jedno je kao sunce jasno: nakon rata prebrojavanje pučanstva pokazalo [je] da upravo Hrvatska, dakle 
pretežno katolički kraj, ima stanovnika manje nego prije rata, dok svi drugi narodi Jugoslavije imaju 
barem nešto više. Dakle, hrvatska nacija je kroz rat doživjela najbrojnije gubitke. Znači: padale su i 
katoličke glave, a ne samo pravoslavne. A broj žrtava u koncentracionim logorima nije ni blizu onome 
što se pročulo po zemlji i po svijetu: u svim tim logorima poginulo je svega do 60 tisuća ljudi, katolika, 
pravoslavnih, muslimana 916 , 

piše tako „don Jure“ u članku kojega je, inače, ,,obukao“ u jedan ekumenski nastrojen tekst o 
svom prijateljstvu s jednim pravoslavnim svećenikom s kojim se, kako kaže, zajednički radovao 
zbog tih novih podataka jer, 

kad se brojevi još bolje ustanove, kad svima bude jasno kako je to bilo i koliko je toga bilo na obje strane, 
a osobito kad se shvati i prizna da nije bilo vjerskog rata, nego da su političke snage u sukobu pokušavale 
iskoristiti i vjerske osjećaje naroda, kad sve to postane svima jasnije, nitko neće tražiti od drugoga da se 
javno i kolektivno kaje, nego ćemo zajedno oplakivati zajedničku ludost i sramotu, i zajedno se radovati 
boljim vremenima. I graditi ih. 


Kad je jedan čitatelj uskoro zamjerio Glasu Koncila što u tome članku nisu spomenuti i 
ubijeni Židovi u Jugoslaviji, list u svome odgovoru ističe kako se don Jure prije svega 


915 Usp. DON JURE [Živko KUSTIĆ], ..Kršćanstvo" protiv Evanđelja, u: Glas Koncila, br. 5, 25. veljače 1968., 
str. 11. 

916 DON JURE [Živko KUSTIĆ], Moj zagrljaj s pop Stevom, u: Glas Koncila br. 16, 10. kolovoza 1969., str. 10- 
11 . 

„katoličko-pravoslavnim aspektom“ problema žrtava Drugog svjetskog rata, pa Židove zato 
nije uključio, ali je zato u tome odgovoru donio i dostupne podatke o stradanju Židova u 
Jugoslaviji, ali svijetu, u vrijeme nacističkoga režima. 917 

Spominjanje statističkih podataka o broju stradalih bio je predmet kritike i poznatoga 
serijala Miloša Žanka u beogradskoj Borbi iz studenoga 1969., u kojem se Žanko obračunava s 
„nacionalističkim tendencijama 44 , pa „don Jure 44 u svom odgovoru ponovno problematizira broj 
stradalih. Kako se Žanko pozvao i na „službene statistike o žrtvama fašističkog terora, stranog 
i domaćeg 44 , ah ih nije i naveo, Kustić ga otvoreno pita kako da se on, koji tih statistika nema, 
snađe kad istodobno Opća enciklopedija Leksikografskog zavoda navodi kako je „samo u 
Jasenovcu stradalo oko 70.000 osoba 44 , a Vojna enciklopedija navodi kako je u tome logoru 
„pobijeno oko 600.000 osoba 44 . „Pa snađi se usred tako različitih podataka 44 , zaključuje „don 
Jure 44 . 918 


Temom Jasenovca, odnosno ulogom bivšeg franjevca Miroslava Filipovića- 
Majstorovića u tome logoru, „don Jure 44 se bavio i kasnije, početkom 1971., nakon što je u listu 
Pravoslavlje Lazar Milin ustvrdio kako su „za vrijeme rata katolički fratri klali malu srpsku 
djecu 44 . Kustić pritom pojašnjava kako je opće poznato da su spornog franjevca sami fratri 
„odmah negdje početkom rata istjerali iz samostana, da ga je sam nadbiskup Stepinac 
suspendirao i ekskomunicirao zbog njegovih postupaka 44 , zaključujući stoga kako „već svako 
dijete zna da su priče o fratrima koji su klali obične izmišljotine 44 . 919 

Od toga se razvila i mini-polemika, jer se Milin u Pravoslavlju (25. veljače 1971.) 
osvrnuo i na taj „don Jurin 44 napis, a ovaj mu odgovara nešto kasnije 920 , žaleći što Milin 
poslijeratnu propagandnu komunističku literaturu uzima kao neupitan izvor za navođenje 
zločina pripadnika Katoličke Crkve, ali i što takvim optužbama dovodi u pitanje napredak 
postignut u ekumenskom dijalogu dviju Crkvi. 

„Ruku na srce, Lukijane [Lazar Milin je, po uzoru na don Juru, sebi uzeo taj pseudonim, 
op. A.M.], kome to treba? Kome treba nas katol ik e u Hrvatskoj i na neki način cio hrvatski 
narod kroz desetljeća držati u nekom osjećaju krivice? 44 , zaključuje „don Jure 44 svoju polemiku 
s Milićem. I taj je članak u Pravoslavlju (15. travnja 1971.) naišao na novi Milinov odgovor, a 


917 ...A što je sa Židovima?, u: Glas Koncila br. 17, 24. kolovoza 1969., str. 15. 

918 DON JURE [Živko KUSTIĆ], Doktoru Žanku, da pokuša shvatiti , u: Glas Koncila, br. 24, 7. prosinca 1969., 
str. 11. 

919 DON JURE, [Živko KUSTIĆI], Te nesretne novine!, u: Glas Koncila, br. 3, 7. veljače 1971., str. 12. 

920 DON JURE [Živko KUSTIĆ], Baš ti hvala, oče Lukijane, u: Glas Koncila, br. 6, 21. ožujka 1971., str. 12 

„don Jure“ mu poručuje kako s ,,Lukijanom“ mora „prekinuti dopisivanje 14 ; jer „on moje riječi 


iskreće, tumači ih kako hoće i odgovara ono što ga nisam pitao“. 921 


4.1.3. Prikaz ispravnoga ekumenizma u viđenju Glasa Koncila 


Nakon završetka Koncila, list objavljuje članak Tomislava Šagi-Bunića u kojem su 
sadržani preduvjeti uspješnog nastavka ekumenskog pokreta, osobito „u našim krajevima 44 . 922 
U njemu, nakon što je prikazao povijesne prilike koje su dovele do raskola Zapadne i Istočnih 
Crkava, Šagi-Bunić ističe kako su bitni preduvjeti ponovnog sjedinjenja, među ostalim: 

- odustajanje od trijumfalističkog stava (gledanje na sjedinjenje kao na „našu pobjedu, 
a njihov povratak u očinsku kuću 44 ), 

- reforma Crkve u duhu Drugog vatikanskog sabora i obraćenje srca, 

- oslobođenje ekumenizma od ne-vjerskih elemenata („Ekumenizam je čisto religiozna 
i duhovna stvar, to nije pitanje ovozemaljsko. To nije pitanje ni nacionalizma, ni 
patriotizma, ni političko, ni rasno, ni krvno, niti pitanje bilo kakvih ovozemaljskih 
interesa. [...] Svi naši vjernici moraju jasno shvatiti da sjedinjenjem kršćana niti Hrvati 
postaju Srbima niti Srbi Hrvatima 44 ). 


Načela kojima se vodio list u promicanju konkretnog ekumenizma na području Hrvatske 
i Jugoslavije Šagi-Bunić je sažeo i u jubilarnom, 100. broju lista u travnju 1967., osobito ističući 
daje taj list prije svega nastojao ići „putem stvaranja ekumenske klime, ostvarivanja jednog 
iskrenog stanja kršćanske ljubavi i razumijevanja, putem strpljivog i dugotrajnog odgajanja 
sviju za poštivanje drugoga i za ljubav a protiv fanatizma 44 . 923 

Taj je članak naišao na pozitivnu reakciju među pravoslavnima, pa list tako objavljuje 
pismo protosinđela Stefana Cakića iz pravoslavnog manastira Kruševdol, u kojem on osobito 
pohvaljuje misao kako „Hrvati ostaju Hrvati, a Srbi ostaju Srbi - jer o tome i nije riječ 44 . 924 


921 DON JURE [Živko KUSTIĆ], Vic i antivic, u: Glas Koncila, br. 8, 18. travnja 1971., str. 12. 

922 Tomislav SAGI-BUNIĆ, Gdje smo s ekumenizmom?, u: Glas Koncila, br. 1, 9. siječnja 1966., str. 3. 

923 Tomislav SAGI-BUNIĆ, Ekumenizam bez romantike, u: Glas Koncila, br. 7, 2. travnja 1967., str. 4. 

924 Povodom članka ,, Gdje smo s ekumenizmom “, u: Glas Koncila, br. 3, 6. veljače 1966., str. 6. 

I početkom 1968., nakon završetka molitvenog tjedna za jedinstvo kršćana, list u svome 
komentaru ponavlja tezu kako „pravi ekumeni z am ne može naškoditi naciji“ jer se život naroda 
mora temeljiti „na njegovoj vlastitoj biološkoj, ekonomskoj, političkoj i kulturnoj snazi, a ne 
na političkoj zaštiti koju bi mu pružala religiozna zajednica“. 925 

List je znao upozoravati i na ne-koncilska gledanja na ekumenizam od strane nekih 
katolika. Tako, služeći se jednim čla nk om objavljenim u talijanskom listu Civilta cattolica, list 
prenosi tumačenje kako se kod ispravnog ekumenizma ne radi o „'vraćanju' 'krivovjeraca' ili 
'raskolnika', nego o dinamičnom gibanju prema jedinstvu, o gibanju koje ne smije biti samo sa 
strane odvojenih kršćana prema Katoličkoj Crkvi, nego i s njezine strane prema drugim 
kršćanima“. 926 Slične poruke list je slao i javljajući o novoj knjizi predstojnika Tajništva za 
jedinstvo kršćana kardinala Augustina Bea-e, ističući kako ekumenski i međureligijski dijalog, 
kako ga vidi Koncil, „u svojoj biti nije nastojanje da drugoga odvratimo od njegove vjere“. 927 

U tome svjetlu list je popratio i polemiku koja se razvila između splitskog biskupa Frane 
Franića i pariškog Le Monda - koji je jedan Franićev članak u časopisu Crkva u svijetu 
protumačio kao pokušaj „vjerskog proželitizma“, odnosno privlačenja pravoslavnih vjernika u 
okrilje Katoličke Crkve - na što je biskup Franić uzvratio demantijem, pojašnjavajući kako je 
smisao njegovog članka bio poziv na ekumenski dijalog, a ne „da obraćamo druge na svoju 
vjeru“. 928 

Nedugo potom, list i iz jednog Papinog istupa ističe upravo poruku kako „treba 
izbjegavati prozelitizam, nastojanje da se vjernici jedne zajednice prevode u drugu, što opet ne 
znači da se negira sloboda vjere onima koji iz pravog uvjerenje žele pristupiti ovoj ili onoj 
Crkvi“. 929 


No, bilo je i kritika i otpora pojedinih čitatelja Glasa Koncila zbog izraženog 
ekumenskog opredjeljenja toga lista, ali i ekumenskih nastojanja same Crkve. Tako, primjerice, 
u listopadu 1967. jedan čitatelj iz Kanade izražava nezadovoljstvo zbog pisanja o „zagrljaju 
Rima i Carigrada“, te se pita „je li isti Duh Sveti vodio onog papu prije tisuću godina koji je 
prokleo Carigrad i ovog sada koji se grli s tim Carigradom“, te „koliko je naše braće Hrvata 


925 Muke naše ekumenske, u: Glas Koncila, br. 4, 11. veljače 1968, str. 2. 

926 Katolička Crkva postat će u susretu s odijeljenima više katolička, u: Glas Koncila, br. 3, 7. veljače 1965., str. 
10 . 

927 Kardinal Bea: Sto znači ekumenizam?, u: Glas Koncila, br. 13, 3. srpnja 1966., str. 3. 

928 Pariški list krivo tumači misao splitskog biskupa, u: Glas Koncila, br. 7, 2. travnja 1967., str. 6. 

929 Držimo da između časne Pravoslavne Crkve i Katoličke već postoji neko zajedništvo, u: Glas Koncila, br. 10, 
14. svibnja 1967., str. 4. 

dalo živote za katoličku vjeru i Rim, a što se ovo danas radi?“. 93() Uredništvo mu odgovara kako 
„raskol u Crkvi nije djelo Duha Božjega, nego nesloge i slabosti ljudske“ te kako ni ondašnji 
Papa „nije izopćio sve pravoslavne, nego samo ondašnjeg carigradskog patrijarhat „Tko god 
sluša Duha, raduje se pomirenju i ljubavi“, zaključuje list u svome odgovoru. 

No, u odgovoru drugome čitatelju, koji se pita imaju li uopće više smisla katoličke misije 
ako je, kako se sada govori, „svaka religije [je] u sebi dobra“ i u svakoj je od njih „moguće 
spasenje“, list ipak ističe kako Crkva ne smatra kako su „sve vjere u sebi dobre, još manje da 
su svejednako vrijedne 44 . 931 

A početkom 1968. dominikanac Dominik Budrović, član jedne Komisije pri Biskupskoj 
konferenciji Jugoslavije, upozorava kako jedan odgovor lista o pravoslavnoj vjeri i 
Pravoslavnoj Crkvi 932 „nije teološki ispravan, pa može lako stvoriti zabunu kod vjernika, kao 
da tu i nema bitne razlike između Katoličke Crkve i Pravoslavne 44 . 93 3 Među ostalim, taj teolog 
zamjera što se u spornome odgovoru odvajaju pojmovi „vjere 44 i „crkvene zajednice 44 , za koje 
on smatra da se u biti ne razlikuju, a osobito tvrdnju Glasa Koncila prema kojoj je „Pravoslavna 
vjera nastala ... od Isusa Krista 44 . List se u svome odgovoru, pak, poziva na izjavu pape Pavla 
VI. prema kojoj između katolika i pravoslavnih postoji „identitas fide 44 , odn. istovjetnost vjere, 
dok je za Crkve upotrijebio naziv „sestrinske 44 . No, na kraju odgovora ipak se ističe kako, 
naglašavajući „istovjetnost 44 vjere između katolika i pravoslavnih ,,u smislu kako je taj izraz 
upotrijebio Papa 44 , Glas Koncila ipak redovito upozorava kako se „iz toga ne smije izvući 
zaključak kako razlika nema i kako je svejedno kojoj tko Crkvi pripada 44 . 


4.2. Odnos prema protestantima, Židovima i muslimanima 


Premda manje negoli u slučaju pravoslavnih Crkava, osobito Srpske, list je na svojim 
stranicama pratio i djelovanje različitih protestantskih crkvenih zajednica u svijetu i SFRJ, 
osobito kad su one imale ekumenski karakter. 


930 Uznemirenost zbog zagrljaja, u: Glas Koncila, br. 21, 22. listopada 1967., str. 15. 

931 Sve vjere ipak nisu jednake, u: Glas Koncila, br. 3, 7. veljače 1965., str. 15. 

932 Pravoslavna vjera i pravoslavna Crk\’a, u: Glas Koncila, br. 23, 17. studenoga 1968., str. 15. 

933 ,,Pravoslavna vjera i Pravoslavna Crkva", u: Glas Koncila, br. 1, 12. siječnja 1969., str. 17. 

Tako, primjerice, list već u drugome broju, u listopadu 1963., prenosi tekst molitve 
redovničke zajednice iz Taize-a za jedinstvo kršćana 934 , a kasnije i šire predstavlja povijest i 
djelovanje te ekumenske zajednice. 935 

Na informativnoj je razini Glas Koncila iscrpno izvijestio i o posjetu anglikanskog 
poglavara, nadbiskupa Michaela Ramseya Rimu i papi Pavlu VI. u proljeće 1966. godine, 
prvome takvome susretu nakon 4 stoljeća odvojenosti dviju Crkava 936 , a vrlo je pozorno pratio 
i održavanje 4. Svjetskog ekumenskog kongresa, kojega je u švedskoj Uppsali 1968. 
organiziralo Svjetsko vijeće Crkava. 937 

Premda je, dakle, i ranije doticao pitanje različitih protestantskih denominacija u sklopu 
ekumenskog pitanja, najjasnije se o tome izrazio u rubrici „Da svi budu jedno“ u povodu 450. 
obljetnice Lutherove reforme, kad je u nekoliko članaka prenio vijesti koje su govorile o 
mogućnosti da se ukine ekskomunikacija Martina Luthera te je prenosio izjave nekih istaknutih 
katoličkih teologa koji su tvrdih kako Luther uopće nije želio crkveni raskol do kojega je u 16. 
stoljeću došlo u Zapadnoj Crkvi. 938 

I nešto kasnije, izvješćujući o skupštini Svjetske luteranske federacije, koja je održana 
u srpnju 1970. u francuskome Evianu, osim što je prenio poruke izrečene na tome skupu, 
osobito vezane uz suradnju s Katoličkom Crkvom i odnos prema Drugom vatikanskom koncilu, 
navodi i kako se izaslanik Katoličke Crkve na tome skupu, predstojnik Tajništva Sv. Stolice za 
ujedinjenje kršćana kardinal Johannes Willebrads, pozitivno izrazio o Martinu Lutheru. 939 

No, nisu izbjegavane ni one vijesti koje nisu išle u prilog „približavanju 14 s 
protestantskim crkvenim zajednicama. Tako, primjerice, prenosi vijest o odbijanju pape Pavla 
VI. da ukine odluku o ekskomunikaciji Martina Luthera. 940 


934 Molitva naše protestantske braće iz Tciizea za jedinstvo, u: Glas Koncila, br. 2., 20. listopada 1963., str. 7. 

935 Usp. Jezgra koja buja. Sve je počelo kad se mladić s biciklom zaustavio u nepoznatom selu, u: Glas Koncila, 
br. 18, 5. rujna 1971., str. 17. 

936 Nadbiskup Ramsey posjetio Papu, u: Glas Koncila, br. 7, 10. travnja 1966., str. 5-6. 

937 Uppsala. Četvrti svjetski ekumenski kongres, u: Glas Koncila, br. 15, 21. srpnja 1968., str. 4; Iz rada 
zasjedanja Svjetskog vijeća crkava u Uppsali. Pravoslavni o Crk\’i, Sv. Duhu, Bogorodici i svecima, u: Glas 
Koncila, br. 18, 1. rujna 1968., str. 12. 

938 Usp. Za skidanje ekskomunikacije s Martina Luthera; Luther nije htio raskol; „Hoćemo li danas 
propovijedati vjerski rat'. Kardinal na Luteranskoj proslavi, u: Glas Koncila, br. 23, 19. studenoga 1967., str. 4. 

939 S.fmiljana] R.fENDIC], Skupština Svjetske luteranske federacije. Kardinalova pohvala Lutheru, u: Glas 
Koncila, br. 16, 9. kolovoza 1970., str. 5. 

940 Usp. Papa odbio molbu da se skine ekskomunikacija s Luthera, u: Glas Koncila, br. 19, 19. rujna 1971., str. 4. 

Osim što je prenosio vijesti iz svijeta koje su govorile o približavanju pojedinih 
protestantskih Crkava s Katoličkom Crkvom u svijetu, primjerice katolika i anglikanaca o 
pitanju euharistije 941 , list je povremeno donosio i pozitivne primjere suradnje katolika i 
protestanata u SFRJ pa tako, primjerice, opširno prikazuje dobre odnose katolika i evangelika 
u slovenskoj Murskoj Soboti. 942 

I kad su u pitanju odnosi sa Židovima, list je javljao o međureligijskim susretima 
katoličkih i židovskih vjerskih poglavara, pa i o zajedničkom molitvama, primjerice u sklopu 
molitvene osmine za jedinstvo kršćana 943 , ali i u drugim prigodama. 944 Čitatelji Glasa Koncila 
bili su i n fonu i ran i i o dijalogu katoličkog teologa Jeana Danieloua sa židovskim teologom 
Andreom Chouraquijem, koji su zajednički objavili i jednu knjigu svojih dijaloga o odnosu 
kršćana i Židova. 945 

No, najveći naglasak lista, kad su Židovi u pitanju, bio je u njegovom nastojanju da se 
suprotstavi antisemitizmu, za kojega je smatrao da je duboko ukorijenjen u pojedinim 
kršćanskim sredinama. 

List tako, izvješćujući o prijedlogu kardinala Augustina Bea-e i novoustanovljenog 
Tajništva za sjedinjenje kršćana koncilskim očima da se u Dekretu o ekumenizmu jedno 
poglavlje posveti i Židovima, a u lipnju 1964. vrlo upućeno tumači kako je optužba Židova za 
bogoubojstvo, premda „nikad nije bila izričito fonnulirana u katoličkoj teologiji“ ipak „na 
području kršćanske civilizacije praktički [je] trajala stoljećima i stvarala [je] ili pojačavala 
antisemitsku psihozu masa, pa su joj se tragovi osjećali čak i u katoličkoj katehezi i katoličkoj 
liturgiji 44 . Također, na temelju pisanja francuskoga židovskog povjesničara Julesa Isaaca, 
poručuje kako „kršćani, koji svoju vjeru zasnivaju na Kristu, ne smiju prezirati narod iz kojega 
je Krist izišao i čijim je jezikom govorio“. 946 


941 Usp. Što katolici i anglikanci drže zajednički o euharistiji i svećeništvu, u: Glas Koncila, br. 20, 3. listopada 

1971., str. 6. 

942 AK [Živko KUSTIĆ], Na Veliku subotu u Murskoj Soboti. Evangelici i katolici u Prekmurju prepoznaju se 
kao braća, u: Glas Koncila, br. 9, 28. travnja 1968., str. 8. 

943 Usp. npr. Kardinal propovijedao u židovskoj sinagogi, u: Glas Koncila, br. 4, 19. veljače 1967., str. 7. 

944 Tako, npr., javlja o zajedničkoj molitvi katolika i Židova u jednoj španjolskoj katoličkoj crkvi. Usp. Katolici i 
Zidovi molili zajedno, u: Glas Koncila, br. 6, 26. ožujka 1967., str. 4. 

945 Dijalog Zidova i kršćana, u: Glas Koncila, br. 7, 24. ožiljka 1968., str. 4. 

946 BERITH [Smiljana RENDIĆ],,, U tebi će biti blagoslovljeni svi narodi “, u: Glas Koncila, br. 11., 7. lipnja 

1964., str. 3. 

List je, na kraju zasjedanja Koncila, vrlo opširno izvijestio i o službenom odustajanju 
od antisemitizma u Deklaraciji o nekršćanskom odgoju, zajedno s rezultatima glasovanja o 
tome pitanju, kao i o otporu kojega su pojedini biskupi pružali tome koncilskome tekstu. 947 

I u odgovorima čitateljima pojašnjava stav Crkve prema Židovima, ističući kako je raniji 
antisemitizam ,,u nekim kršćanskim sredinama“ bio „strašna povijesna zabluda“. 948 

Nešto više negoli u slučaju protestanata i Židova, Glas Koncila posvećivao je temi 
odnosa prema muslimanima, što je razumljivo obzirom na brojnost pripadnika te vjerske 
zajednice u SFRJ, osobito u BiH. 

Već početkom 1965., prije negoli je i završio Drugi vatikanski koncil, pod čijim je 
utjecajem list i formirao svoju uređivačku politiku u mnogim, pa tako i u ovoj temi, Glas 
Koncila javlja o proslavi završetka ramazanskog posta i molitvi muslimana u katedrali u Kolnu, 
pri čemu konstatira kako je prošlo „vrijeme krvavih osvajanja u ime Alaha i Muhameda, prošlo 
je vrijeme krvave obrane s križem na zastavi i na oklopu“. 949 

Svoj stav o muslimanima list je najjasnije izrazio o odgovoru jednome čitatelju, K. 
Tonyju iz Zadra, koji se žali kako ga, zbog njegove islamske vjere, ponekad posprdno nazivaju 
,,Turčin“, te kako mu smeta što se u Tjednu za jedinstvo kršćana u njegovom gradu ,,o nama 
islamcima [se] šuti“. 

List mu odgovara kako su „više puta izrazili poštovanje prema ljudima koji u okvirima 
te vjerske zajednice čvrsto vjeruju u jedinoga Boga Stvoritelja i Zakonodavca“, te kako se i 
Koncil „riječima najdubljeg poštovanja izrazio o muslimanima 44 . No, kako se dodaje, za razliku 
od odnosa među različitim kršćanskim zajednicama, gdje se teži jedinstvu, kad su u pitanju 
muslimani, kršćani tu ne teže jedinstvu, nego uspostavi „poštovanja, razumijevanja, dijaloga, 
izmjeni misli 44 , te da „zajednički možemo tražiti putove za ono što se zove dijalog s ateizmom, 
i složno pomagati svijetu da ne izgubi vjeru u Boga 44 . 95 0 

Slično kao i u odnosu na druge teme, i u ovoj je list osnaživao svoj stav, prenoseći 
poruke najviših crkvenih autoriteta, koje su ga u tome stavu podupirale. Tako, primjerice, list 
prenosi i poruku pape Pavla VI. Africi, u kojoj je on pozvao muslimane na suradnju s kršćanima, 


947 Dnevnik Koncila, u: Glas Koncila, br. 21, 31. listopada 1965., str. 3. 

948 Usp. Crkva i Zidovi, u: Glas Koncila, br. 24., 1. prosinca 1968., str. 15. 

949 S[miljana] R[ENDIĆ], Zvuči nevjerojatno - ali se dogodilo, u: Glas Koncila, br. 4, 28. veljače 1965., str. 10. 

950 Muslimani i kršćani, u: Glas Koncila, br. 19, 22. rujna 1968., str. 19. 

te je osudio jednostrano gledanje dijela europske javnosti na zbivanja u Africi zbog nasilja 
prema tamošnjim kršćanima koje je pratio pokret osamostaljivanja brojnih afričkih država. 951 

No, u fokusu interesa Glasa Koncila svakako je bio kon kr etan odnos katolika i 
muslimana u „našoj zemlji“, te mogućnosti unaprjeđenja međureligijskoga dijaloga, što su bile 
i glavne teme i razgovora s referentom u Vrhovnom islamskom vjerskom starješinstvu u 
Sarajevu profesorom Hadži Huseinom Dozom u prvoj polovici 1970. godine. 952 Na taj se 
razgovor pozitivno osvrnula skupina iseljenika iz Švedske, među kojima je bilo i muslimana, 
koji u pismu listu hvale taj potez, ali i predlažu izdavanje zajedničkih ,,islamsko-katoličkih“ 
novina, što je uredništvo ocijenilo zasad nerealnim. 953 

Početkom 1972. list donosi i prigodan članak prof. Muhameda Talbija, profesora iz 
Tunisa, koji je izvorno objavljen u L'Osservatore Romano u povodu Kurban-Bajrama, a u 
kojemu se on zalaže za dijalog između kršćana i muslimana. 954 U sklopu toga članka objavljena 
je i redakcijsku čestitku muslimanima u prigodi njihova blagdana. 

Odnosi s muslimanima, odnosno suživot katolika i muslimana, osobito u Bosni, znao se 
naći kao tema i u pojedinim reportažama. Tako, primjerice, u reportaži iz Bihaća list prenosi 
razmišljanje jedne starije vjernice o pitanju vječnoga spasenja islamskih vjernika: 

U mladosti nisam znala. Pa sam mislila: Bože moj, kamo će muslimani kad nisu kršteni? A ima ih u Bosni 
više od nas. I pitala sam to časnu sestru Tereziju. Njoj je to bilo smiješno što pitam. Ali časna majka je to 
čula i rekla mije: Tko čvrsto vjeruje u Boga, Bog će njega spasiti. Eh, to sam zaboravila kako mije točno 
rekla, ali mislim da će njih Bog na kraju, valjda na Sudnji dan, koji su tvrdo vjerovali i koji su bili dobri, 
da će Bog njih krstiti i uvesti u raj. Tako ja mislim. 955 


Nedugo potom list javlja i o otvorenju džamije u Gunji, prvoj u Slavoniji, te ističe kako 
su u gradnji pomogli i tamošnji župnik i katolički vjernici, te kako su i muslimani ranije pomogli 


951 Papina poruka Africi, u: Glas Koncila, br. 23, 19. studenoga 1967., str. 2. 

952 Petar CALIĆ, Razgovor s Hadži Huseinom Dozom. Muslimani i katolici u našoj zemlji, u: Glas Koncila, br. 6, 
22. ožujka 1970., str. 8. 

953 Muslimani i kršćani, u: Glas Koncila, br. 8, 19. travnja 1970., str. 19. 

954 Muhamed TALBI, Kakav mora biti dijalog muslimana i kršćana, u: Glas Koncila, br. 2, 23. siječnja 1972., 
str. 3. 

955 Ž.[ivko] K.fUSTIĆ], Sveti Ante opet u Bihaću u: Glas Koncila, br. 21, 17. listopada 1971., str. 5. 

izgradnju stana časnih sestara i dvorane za katolički vjeronauk 956 , a nešto kasnije uredništvo 
lista objavljuje i posebnu kraću poruku „braći muslimanima 44 u povodu početka Ramazana. 957 

Iz jedne pak reportaže iz Egipta - u kojoj glavni urednik Vladimir Pavlinić obrazlaže 
kako je do tog puta uopće došlo, odnosno zašto je jedan arapski funkcionar i Glas Koncila, 
među drugim redakcijama i omladinskim organizacijama, pozvao da posjeti tu zemlju - 
doznajemo kako „muslimani Bosne i Hercegovine gledaju u Glasu Koncila prijateljsko glasilo, 
mnogi ga među njima pažljivo prate i neobično znaju cijeniti i najmanju vijest ili bilješku koja 
se na njih odnosi 44 . 95 8 

Ipak, jedna fonnulacijakojuje upotrijebio list, dovela je do manjeg spora između dijela 
katoličkih glasila i Islamske zajednice. Naime, prigodom kanonizacije Nikole Tavelića, na kojoj 
je bio i Asaf Duraković, kao izaslanik zagrebačke islamske zajednice, Glas Koncila ga je u 
svome izvješću nazvao „predstavnikom hrvatskih muslimana 44 , a Radio Vatikan predstavio i 
kao izaslanika reis-ul-uleme Jugoslavije. Nakon što je čelnik muslimanske vjerske zajednice to 
demantirao u izjavi za Tanjug, Radio Vatikan je donio ispravak svoje obavijesti, a Glas Koncila 
cijeli taj slučaj pojašnjava u svome listu. 

Što se tiče fonnulacije „predstavnik hrvatskih muslimana 44 , koju je upotrijebio Glas 
Koncila, uredništvo pojašnjava ovako: 

[...] pod izrazom „muslimani 11 misli [se] na vjersku pripadnost (zato pišemo malo ,,m“), a ne nacionalnu; 

ni oznaka „hrvatski 11 ne označava nacionalnu pripadnost, nego se odnosi na vjernike muslimane koji žive 

u Hrvatskoj, odnosno poglavito u Zagrebu. 959 


No, u svome pojašnjenju list je otišao i korak dalje, pokazujući kako je proglašenje 
Nikole Tavelića, kojega su u 14. stoljeću u Jeruzalemu pogubili tamošnji muslimani, za 
muslimane u Jugoslaviji bilo daleko osjetljivije pitanje, negoli se iz „ljutnje 44 njihovoga 
predstavnika zbog „pogrešnog 44 tituliranja dalo iščitati: 


956 Usp. Pi~va džamija u Slavoniji , u: Glas Koncila, br. 18, 13. rujna 1970., str. 14. 

957 UREDNIŠTVO GLASA KONCILA, Braći muslimanima uz ramazan i Bajram, u: Glas Koncila, br. 23, 22. 
studenoga 1970., str. 14. 

958 Vladimir PAVLINIĆ, Susreti u dolini Nila. Bilješke s puta po Egiptu, u: Glas Koncila, br. 10, 17. svibnja 
1970., str. 11. 

959 Ispravci i demantiji u vezi s vijestima o muslimanskom predstavniku na kanonizaciji u Rimu, u: Glas Koncila, 
br. 14, 12. srpnja 1970., str. 17. 

[...] spontani pljesak kojim su tisuće naših hodočasnika pozdravile toga predstavnika u bazilici na 
Lateranu pokazuje kako naši vjernici znaju da kanonizacija Nikole Tavelića ne smije biti ni pod koju 
cijenu krivo shvaćena tako da bi bacila i najmanju sjenu na rastuće uzajamno povjerenje između katolika 
i muslimana u našoj zemlji. Sveti Otac, i sam svjestan kako je slučaj osjetljiv, u svom je govoru upozorio 
da ova kanonizacija mora biti poticaj za iskrenije proučavanje prilika u kojima se dogodilo Nikolino 
mučeništvo te za sve bolje uzajamno poštivanje i razumijevanje između katolika i muslimana. 


4.3. Dijalog s ateistima na stranicama Glasa Koncila 


Već i kroz različita izvješća o događanjima na Koncilu, te o sadržaju pojedinih 
koncilskih dokumenata. Glas Koncila promiče potrebu dijaloga s ateistima. No, na stranicama 
lista ta se tendencija osobito uočava od 1965. godine, kad papa Pavao VI. ustanovljuje zasebno 
Tajništvo za one koji ne vjeruju, o čemu list također izvješćuje, te prenosi komentar Radio 
Vatikana 960 , kojega sažima nadnaslovom „Ne protiv nevjernika, već za njih“. U istome broju, 
u svibnju 1965. - izvješćujući s korizmenih konferencija u bazilici Srca Isusova u Zagrebu, čija 
je tema bila upravo odnos prema ateizmu i ateistima - parafrazirajući izlaganje voditelja 
konferencije isusovca Josipa Ćurića, list poručuje: 

Živimo među ateistima i svakog dana s njima saobraćamo. Postavlja se sasvim konkretno pitanje: Kakav 
treba da bude naš stav prema njima? Gledati na njih s odbojnošću ne bi bilo ni ljudski ni kršćanski. 
Sklapati kompromis s ateizmom po liniji nekog ,,sporazumaštva“ ne samo što nije pravovjerno nego je i 
najmanje sretno rješenje. Pravo nas stavu prema bezbožnicima uči Pavao VI. kad taj stav označuje 
izrazom d i j a 1 o g. 961 


Kako se tema dijaloga sve češće pojavljivala i u crkvenoj i u društvenoj javnosti, list je 
imao potrebu, u dva nastavka, objaviti i članak o tome kako Koncil zapravo shvaća dijalog, iz 
pera teologa Tomislava Sagi-Bunića. 962 

U tim se člancima najprije konstatira kako je koncilska Crkva „odlučno zakoračila 
prema dijalogu“ i to kako „unutar same sebe“ tako i „prema drugim grupama ljudi“ i tu više 


960 Sekretarijat za nevjernike, njegova svrha i zadaće, u: Glas Koncila, br. 8, 2. svibnja 1965., str. 2. 

961 [Luka] DEP[OLO], Korizmene konferencije u bazilici Srca Isusova u Zagrebu, u: Glas Koncila, br. 8, 2. 
svibnja 1965., str. 12. 

962 Tomislav ŠAGI-BUNIĆ, Što je dijalog?, u: Glas Koncila, br. 15, 31. srpnja 1966., str. 3; br. 16, 14. kolovoza 
1966., str. 3. 

„nema vraćanja natrag“. Potom se iznose ključni preduvjeti da bi dijalog doveo do nekog cilja: 
od toga da u dijalog stupaju ljudi, koji se međusobno moraju uvažavati i priznavati dostojanstvo 
drugoga; preko potrebe da sudionici u dijalogu, premda polaze od različitih mišljenja i stavova, 
budu otvoreni mogućnosti da svoje ideje kroz dijalog „upotpunjuju, usavršavaju, mijenjaju, pa 
gdjekad neke i odbacuju“; pa sve do potrebe da dijalog, za razliku od polemike, „ne ide za tim 
da pobije, već da razumije, dosegne maksimum istinitog u protivnikovom mišljenju 44 . Na kraju 
autor zaključuje kako papa Pavao VI. u svojoj enciklici „Ecclesiam suam 44 inzistira na tome da 
„Crkva svima nudi dijalog bez obzira da li oni sada pokazuju [spremnost] da na tu ponudu 
odgovore 44 , te da su katolici spremni i žele ,,u lojalnom i iskrenom dijalogu sudjelovati sa svima 
na svijetu 44 , ali istodobno i dodaje kako „mi kod toga ne smijemo biti naivni i euforijski 
kratkovidni 44 te „ne možemo na primjer vidjeti volju za dijalogom ondje gdje zasad vidimo 
samo polemički stav 44 . 

A kad je spomenuto Tajništvo Sv. Stolice za one koji ne vjeruju 1968. objavilo 
dokument o dijalogu s ateistima, isti je autor u tri nastavka donio prikaz toga dokumenta i 
njegovu aktualizaciju za hrvatske prilike. 963 U tome prikazu Sagi-Bunić ističe kako spomenuti 
dokument ne predlaže „dijalog koji bi išao za obraćenjem sugovornika 44 i čiji bi predmet bile 
„prvenstveno vjerske istine 44 , nego sva druga pitanja koja su od „važnog općeljudskog interesa 
ih od životne vrijednosti za sugovornike i različite zajednice ljudi 44 . No, i za takav dijalog 
potrebni su neki preduvjeti, a prije svega „recipročno priznavanje ljudskoga dostojanstva, 
uzajamno prihvaćanje drugoga u njegovoj osebujnosti, sa stanovitom dozom iskrene 
radoznalosti i želje da od drugoga primimo sve što otkrijemo daje prihvatljivo, a naše da mu 
iznesemo u obliku koji će za njega biti što shvatljiviji 44 . 964 

Isti je autor predstavio i „Smjernice o studiju ateizma i izobrazbi za dijalog s onima koji 
ne vjeruju 44 , koje je spomenuto Tajništvo objavilo 1970., a koje preporučaju bogoslovskim 
školama proučavanje različitih oblika ateizma, među kojima i marksizma, i u kojima je, uz 
negativnu, istaknuta i „pozitivna strana sekularizacije 44 , koja može biti iskorištena ,,u procesu 
posadašnjenja pastoralnog rada 44 . 965 


963 Tomislav ŠAGI-BUNIĆ, Načela dijaloga s ateistima, u: Glas Koncila, br. 25-26, prosinac 1968., str. 5; br. 3, 
9. veljače 1969., str, 6; br. 4, 23. veljače 1969., str. 6. 

964 Usp. Isto, u: Glas Koncila, br. 25-26, prosinac 1968., str. 5. 

965 Usp. Tomislav SAGI-BUNIĆ, Novi dokumenat Papinskog sekretarijata za nevjerujuće. Proučavanje ateizma 
i odgoj za dijalogu visokim bogoslovskim školama, u: Glas Koncila, br. 25, Božić 1970., str. 7. 

Dakako, i u ovoj je temi list svoju poziciju osnaživao prenoseći poruke crkvenih 
autoriteta. Tako, primjerice, na svojim stranicama donosi i dio predavanja kojega je 19. prosinca 
1965. kardinal Šeper održao na zapadnonjemačkom radiju a u kojemu je, među ostalim, 
istaknuo kako „mi moramo tražiti uzroke te pojave i k ljudima koji se proglašuju ateistima ili 
su pod utjecajem ateizma pristupiti sa živim svjedočanstvom kršćanskog života“. 966 

Na tragu te poruke, list je u nekoliko navrata objavljivao i tekstove koji su vjernicima 
trebali približiti ateizam, njegove uzroke i razloge, te povijesni razvoj toga svjetonazora. Tako 
1968., nakon stoje u Rimu objavljena enciklopedija Suvremeni ateizam, koju je uredio profesor 
salezijanac G. Girardi, list o tome djelu najprije opširno izvješćuje 967 a potom, iz pera Mije 
Skvorca, u nekoliko brojeva donosi i njegov širi prikaz. 968 Središnja poruka toga prikaza jest to 
da suvremeni ateizam „uvijek raste na zapuštenom religioznom tlu“, te je on „kudikamo oštrija 
kritika 'religioznog čovjeka' nego samog Boga“. 

A kako bi svojim čitateljima dočarao svoje uvjerenje da se i „na strani ateista“ događaju 
neke pozitivne promjene u njihovom odnosu prema vjernicima, list je posezao i za prenošenjem 
nekih rasprava iz tadašnjeg SSSR-a, koje su govorile tomu u prilog. Tako, primjerice, prenosi 
naglaske iz jednoga članka objavljenog u sovjetskom ateističkom m jesečniku Nauka i religija, 
u kojem se zaključuje kako „treba prestati s primitivnim i jednostavnim argumentacijama protiv 
religiozne ideologije, jer taj oblik propagande, umjesto da religiji zada smrtni udarac, pridonosi 
ponovnom učvršćenju Crkve“. 969 

Slično i 1967. godine, kad izvješćuje da se čak ijedan moskovski list usprotivio prisilnoj 
ateizaciji u toj zemlji, osuđujući postupak jednog partijskog funkcionera koji je odbio odobriti 
obnovu kuće jednoj starici u kolhozu u Volgogradu, jer se ona izjasnila kao vjernica. 970 

No, kad se nešto kasnije moskovski časopis tamošnje komunističke partije Sovjetskaja 
Rosija ponovno oštro okomio na Crkve u socijalističkim zemljama, prozivajući ih za 
sudjelovanje u „urotničkim planovima imperijalističkih neprijatelja“ i pozivajući na 


966 Kardinal Šeper o ateizmu, u: Glas Koncila, br. 2, 23. siječnja 1966., str. 3. 

967 M.|ijo SKVORC],„ Suvremeni ateizam “ - enciklopedija o bezboštvu, u: Glas Koncila, br. 12, 9. lipnja 1968., 
str. 5. 

968 M.|ijo SKVORC], Korijeni suvremenog ateizma, u: Glas Koncila, br. 15, 21. srpnja 1968., str. 3-4; Socijalno 
tlo ateizma, u; Isto, br. 16, 4. kolovoza 1968., str. 3-4; Psihološki razlozi ateizma, u: Isto, br. 19, 22. rujna 1968., 
str. 3-4. 

969 Da ateistička propaganda ne bude ,, uvredljiva za vjernike sovjetskog naroda “, u; Glas Koncila, br. 17, 5. 
rujna 1965., str. 5. 

970 Sovjetske novine za slobodu vjere, u: Glas Koncila, br. 2, 22. siječnja 1967., str. 13. 

„revolucionarnu budnost“ prema djelovanju vjerskih zajednica, Glas Koncila to prenosi, 
nazivajući takvo pisanje ,,neobičnim“ pozivom na „stari tip borbe protiv religije“. 971 

Da mu je cilj otvoriti temu svrsishodnosti i utemeljenosti „antireligiozne propagande 14 i 
u Hrvatskoj i Jugoslaviji, list je pokazao prenoseći dva članka iz ,,Vjesnikova“ Izbora 972 koji 
na različit, pa i oprečan način progovaraju o odnosu marksizma i kršćanstva. Prvi od njih je 
osvrt jednoga čitatelja (Župarić) na pismo jednoga svećenika iz prethodnoga broja te revije, u 
kojoj se taj čitatelj zalaže za otvorenu „antireligioznu propagandu i slobodu borbe protiv 
religioznih shvaćanja, a za naučno i istinito shvaćanje svijeta i života“ jer su, po njegovu 
shvaćanju, „komunisti [su] ti, a ne religija, koji uvažavaju i poštuju svakog čovjeka bez obzira 
na vjeru ili rasu“ a antireligiozna propaganda je samo „sastavni dio borbe za progresivni 
razvitak društva, a ne mržnja religioznog čovjeka 11 . 973 

Autor članka, osvrćući se na te teze, otvoreno se pita „kako bi uopće bilo moguće da 
milijuni vjernika aktivno sudjeluju u izgradnji socijalizma i kako bi uopće bilo moguće da 
religiozni ljudi budu ravnopravni članovi društva koje izgrađuje socijalizam 11 ako „izgrađivanje 
socijalizma samo po sebi znači obaranje religije 11 . 

Shvaćanju spomenutog čitatelja Izbora potom je suprotstavljen stav člana Centralnog 
komiteta i Politbiroa KP Francuske Rogera Garaudy-a, kojega prenosi isti taj Izbor , prema 
kojemu je antireligiozni ateizam, koji „smatra da nauka može razriješiti ama baš sve probleme 
koje sebi postavlja čovjek 11 zapravo zastarjeli ateizam, koji pripada 19. stoljeću, dok „današnji 
stupanj naučnog razvitka ne dopušta da se tako misli 11 jer „van nauke postoji sva sila pitanja na 
koja ona ne odgovara 11 , navodeći pritom primjer pitanja smrti. Stoga Garaudy zaključuje kako 
„ima područja koja je kršćanstvo istražilo i plod njegovih iskustava možda bi mogao da obogati 
marksističku misao 11 . Pritom je izričito poručio kako „pobjeda socijalizma ne smije dovesti do 
toga da ateizam postane državna religija 11 jer „jedno je partija, a drugo država: njihove uloge i 
zadatke treba jasno lučiti 11 . Slične poruke toga autora list je prenosio i kasnije, primjerice kad 
je objavio dio razgovora kojega je Garaudy dao austrijskim novinama Kleine Zeitung 974 , te 


971 SSSR: „Crkva vodi u urotničkim planovima ", u: Glas Koncila, br. 8., 20. travnja 1969., str. 6. 

972 Usp. Izbor, br. 6, 1966., str. 15-20, 159. 

973 Religija u socijalističkom društvu, u: Glas Koncila, br. 11, 5. lipnja 1966., str. 3. 

974 Roger Garaud)’, komunist i kršćanin, o odnosu između marksizma i kršćanstva , u: Glas Koncila, br. 10, 17. 
svibnja 1970., str. 7. 

izvješće s TV rasprave koju je imao s kardinalom Jeanom Danieloum 975 i predavanju kojega je 
održao na skupu mladih kršćana u Asizu. 976 

List je često prenosio informacije i o sastancima kršćanskih i marksističkih 
intelektualaca iz Jugoslavije, koji su se najprije susretali na konferencijama te vrste u Austriji i 
Njemačkoj. Tako prenosi vijest o jednom sastanku u Austriji, na kojemu je sudjelovao i hrvatski 
filozof Branko Bošnjak, završavajući ga zaključkom kako se „marksisti i kršćani premalo 
poznaju međusobno. Boljim i iskrenijim međusobnim upoznavanjem mnoga bi se pitanja 
možda pokazala manje problematična." 977 U proljeće 1967. i u Zagrebu je organizirana tribina 
na kojoj su, u prostorima Studentskoga centra pred oko 2.500 studenata, raspravljali Branko 
Bošnjak i Mijo Škvorc o čemu list također, doduše relativno kratko i bez većeg ulaženja u 
sadržaj rasprave, izvješćuje. 978 List kasnije javlja i o sudjelovanju teologa u svojstvu predavača 
na novoustanovljenome Seminaru za poslijediplomski studij religije i ateizma, koji je na 
Sveučilištu u Zagrebu pokrenuo Branko Bošnjak. 979 

S tim je filozofom, inače, u rubrici „naši razgovori“ list već u prosincu 1964. stupio i u 
svojevrsnu polemiku, nakon što je on ujednome radijskome istupu, kako je uredništvo izvijestio 
„čitatelj J. B. iz Slana“, ustvrdio „da je korijen religija u ljudskom egoizmu i da se cijela 
katolička nauka o otkupljenju bazira na čisto pravnim odnosima“ te „kako Bog šalje Sina u smrt 
ne želeći riskirati sam sebe“. 98<) Uz citirane tvrdnje, uz ogradu da emisiju nisu slušali, u 
uredničkom se odgovoru referira i na neke navode iz Bošnjakovog članka objavljenom u 
časopisu Praxis . 981 

Iz odgovora ovdje ističem tek tvrdnju uredništva kako se katolička vjera temelji na 
Evanđelju Isusa Krista, a kako je upravo Evanđelje [je] priznato kao zakonik civilizacije, kao 
temelj humanizacije, povelja sveopćeg ljudskog bratstva i početak oslobađanja čovjeka od 
svakovrsnog 'otuđivanja" 4 . 


975 TV-razgovor kardinala Danieloua s marksistom R. Garaudvjem. Komunist bez partije i biskup bez biskupije, 
u: Glas Koncila, br. 12, 21. lipnja 1970., str. 5. 

976 Usp. Marksistički mislilac o kršćanstvu i marksizmu. Pronaći u marksizmu najbolji dio kršćanske baštine. 
Marx nije čovjeka smatrao marionetom, u: Glas Koncila, br. 1, 10. siječnja 1971., str. 7. 

977 Sastanak kršćanskih i marksističkih učenjaka, u: Glas Koncila, br. 9, 16. svibnja 1965., str. 2. 

978 Pokušaj dijaloga između kršćanskog i ateističkog filozofa, u: Glas Koncila, br. 8, 16. travnja 1967., str. 7. 

979 Teolozi govore na seminaru za postdiplomski studij religije i ateizma pri Sveučilištu u Zagrebu, u: Glas 
Koncila, br. 8, 19. travnja 1970., str. 9. 

980 Religija i sebičnosti, u: Glas Koncila, br. 24, 6. prosinca 1964., str. 11. 

981 Usp. Praviš, br. 2/1964. 

List će se osvrnuti i na jedan drugi članak Branka Bošnjaka, objavljen također u časopisu 
Praxis (br. 4/1968.) pod naslovom „Religija kao privatna stvar i problem dijaloga“. 
Opovrgavajući pojedine Bošnjakove navode, uz opasku kako „najčešće marksisti netočno 
poznaju ono što Crkva misli sama o sebi, da njezine tekstove tumače drugačije nego što ih ona 
shvaća“, autor toga članka Živko Kustić ipak poručuje kako je „članak dr. Bošnjaka po svojoj 
namjeri pozitivan“, ali i dodaje kako je međusobno bolje upoznavanje potrebno upravo zato da 
se izbjegne „takve nesporazume koji sav dijalog dovode u opasnost da postane neuvjerljiv, a 
ponekad ga - barem po formi, koja bi trebala biti znanstvena - snizuju na nivo pamfleta“. 982 

Izvješćujući, pak, s Međunarodnog simpozija marksista i kršćana održanog u Češkoj, 
Tomislav Šagi-Bunić - neizravno sugerirajući kako je stanje u Jugoslaviji u neskladu sa 
suvremenim tendencijama u svijetu suvremenih marksističkih mislilaca - prenosi istupe 
poznatih marksističkih filozofa prema kojima „modema država ne bi smjela poznavati ni 
državne religije a ni državnog ateizma“ te i „religija i ateizam moraju imati jednake šanse da 
ljude uvjeravaju". Autor također dodaje kako su se i marksistički filozofi usprotivili tendenciji 
„da se jedno filozofsko usmjerenje podigne na dostojanstvo državne filozofije pa da se započne 
kulturkampf protiv drugih svjetovnih naziranja za uspostavu stanovitog monopola". 983 

Slične poruke poslane su i u izvješću s međunarodnog simpozija katoličkih i 
marksističkih stručnjaka, koji je 1969. održan u Rimu, a na kojemu je jedan marksistički 
predstavnik istaknuo kako „mi marksisti odbijamo brutalni ateizam koji smo slijedili prije 
dvadeset godina". 984 

Početkom 1968. Glas Koncila, uz dozvolu autora, prenosi i dijelove članka profesora 
etike s beogradskog Filozofskog fakulteta Vuka Pavičevića iz lista Politika, u kojemu se on 
suprotstavlja borbenom ateizmu „koji se administrativno obračunava s religijom i u ma čemu 
ograničava versku slobodu". Premda prizna kako „socijalističko društvo i država do sada nisu 
neutralni prema ideološkoj dilemi teizam-ateizam, već se, bar kroz školu, zalazu za naučni 
pogled na svijet, a time i za ateizam", autor također prizna kako „neke komunističke partije na 
Zapadu drže kako bi socijalistička država bila ideološki neutralna, osobito neutralna u pitanju 
ateizma i teizma", te kako treba uzeti u obzir i nastojanje da se i u našem društvu provede 
princip samoupravljanja a „samoupravljači nisu samo ateisti - njih je čak manjina", u čemu 


982 [Živko] K.[USTIĆ], Dobronamjerni nesporazumi. Uz članak dra Branka Bošnjaka „Religija kao privatna 
stvar i problem dijaloga u: Glas Koncila, br. 21, 20. listopada 1968., str. 13. 

983 Tomislav Šagi-Bunić, Marksisti protiv državnog ateizma, u: Glas Koncila, br. 11, 28. svibnja 1967., str. 4. 

984 Međunarodni simpozij „Kultura nevjerovanja u: Glas Koncila, br. 7, 6. travnja 1969., str. 4. 

Glas Koncila prepoznaje svojevrsno otvaranje vrata „neutralnosti države prema pitanja vjere i 
nevjere“ i u našoj zemlji. Osim toga, list pohvaljuje i autorov stav kako karitativna djelatnost 
vjerskih zajednica spada u „Ustavom zajamčene slobode vjeroispovijesti 14 , te ju se ne bi smjelo 
onemogućavati. 985 

Slične teze, prema kojima „ateist ne smije zbog toga što je ateist biti privilegiran u 
društvu, niti teist smije zbog toga što je teist biti ugrožen 44 istaknute su i u razgovoru kojega je 
u dva broja list objavio sa sociologom religije Esadom Cimićem. 986 Osim te poruke, sugovornik 
se založio za ustrajan i otvoren dijalog između kršćanske i marksističke filozofije, ističući kako 
za to postoji puno prostora. No, kad je nedugo nakon toga Ćimić gostovao na televiziji, „don 
Jure 44 (Živko Kustić) je morao priznati kako gaje ,,dr. Esad razočarao 44 , jer je tamo tvrdio „da 
se religija i nauka jedna drugoj protive 44 , te je prenio i prigovor kojega mu je uputio česti 
„sugovornik 44 u njegovim kolumnama u Glasu Koncila - „šjor Luka 44 : 

Evo, don Jure, evo vam dijaloga! U Glasu Koncila on govori jedno, a ovdje sasvim drugo. U Glasu 

Koncila uspavljuje vjernike, a preko televizije tješi ateiste. 987 


Osim „don Jure 44 , na gostovanje Esada Ćirnića na televiziji osvrnuo se i jedan čitatelj 
Glasa Koncila, koji je uputio i službeni prigovor televiziji, a list objavljuje sadržaj toga 
prigovora, sažetoga u 11 pitanja, među ostalim i: „Zašto se drugu Ćimiću dozvoljava da na 
državnoj televiziji vrši ateističku propagandu? 44 te „Zašto televizija kao zajednička narodna 
institucija ne dozvoli i drugoj strani, tj. i vjernicima, da na televiziji održe svoja predavanja iz 
te oblasti? 44 . 9 8 8 

Da dijalog u tadašnjim društvenim i političkim okolnostima neće biti nimalo lak, 
kolikogod da mu Crkva bila otvorena, list pokazuje i na primjeru osvrta dužnosnika savezne 
Komisije za vjerska pitanja Petra Šegvića objavljenog u časopisu Encyclopedia moderna (br. 
7), na kojega se Glas Koncila pak osvrće početkom 1969. godine. 989 U njemu, naime, Šegvić 
prigovara tome časopisu što objavljuje i članke katoličkih pisaca Josipa Turčinovića i 
Vjekoslava Bajsića, i to „paralelno s prilozima marksista, i što to čini sasvim ravnopravno, 


985 Prof Vuko Pavičević o dijalogu s Crkvom , u: Glas Koncila, br. 1, 7. siječnja 1968, str. 5. 

986 Razgovarali smo s drom Esadom Cimićem. Poslije Koncila: Povjerenje koje traži povjerenje, u: Glas 
Koncila, br. 10, 12. svibnja 1968., str. 5-6; br. 11, 26. svibnja 1968., str. 5. 

987 DON JURE [Živko KUSTIĆ], U škripcu, u: Glas Koncila, br. 12, 9. lipnja 1968., str. 10. 

988 Pitanja Radio-televiziji Beograd, u: Glas Koncila, br. 14, 7. srpnja 1968., str. 12. 

989 Dijalog u interpretaciji Petra Šegvića, u: Glas Koncila, br. 2, 26. siječnja 1969., str. 9. 

nekritički, tako da čitatelji ne mogu lako razlikovati što ta redakcija smatra naprednim i 
pozitivnim, a što nesuvremenim, ’popovskim'“. Kad bi se provelo to što Šegvić traži, zaključuje 
list, „svaki dijalog između vjernika i onih koji ne vjeruju u ovoj zemlji bio bi sasvim nemoguć“ 
jer bi, kako se dodaje, „vjernici [bi] morali prihvatiti položaj ljudi koji su, eto, opterećeni 
zastarjelim i zapravo bolesnim idejama, a napredni članovi društva dobrohotno se upuštaju s 
njima u razgovor želeći da ih izliječe“. 

A, obraćajući se onim vjernicima koji su se protivili dijalogu Crkve s nevjernicima, 
bojeći se da se Crkva time ne bi odrekla svojega nauka, list se koristio čak i izjavama 
komunističkih predstavnika koji su ukazivali na činjenicu da će Crkva ostati vjerna svojim 
ciljevima. Tako početkom 1968. iz lista Mladost prenosi dio članka o VIII. Kongresu Saveza 
omladine Jugoslavije na kojemu je jedan nastavnik iz Zagreba istaknuo kako Crkva, unatoč 
promjeni ,,taktike“ i približavanju suvremenom čovjeku, ipak „neće nikada napustiti svoju 
vrhovnu dogmu o bogu i po njemu stvorenom i uređenom svijetu“, pa Glas Koncila zaključuje: 

Dobro je da ovo pročitaju bojažljivi katolici koji misle da bi se Crkva u dijalogu s ljudima koji nisu 
vjernici mogla odreći sama sebe. Neće se ona odreći Boga i Krista. 990 


No, premda je često ukazivao na potrebu dijaloga s onima koji ne vjeruju, list je ipak 
prenosio i stavove onih koji su i kod teme dijaloga pozivali na oprez. Tako, primjerice, sredinom 
1966. prenosi riječi venecijanskog kardinala Giovannija Urbanija kako „ne smijemo zaboraviti 
koliko se često danas dijalog, potican od drugih, javlja s oblicima i ciljevima ideološke i 
političke instumentalizacije; to je dakle zamka, koja zahtijeva oprez“. 991 

Da su i u Glasu Koncila bili svjesni tih rizika, te su gajili uvjerenje kako dijalog nipošto 
ne znači i odustajanje od temeljnih postavki kršćanskoga nauka, list pokazuje i izvješćujući o 
proslavi 75. obljetnice socijalne enciklike pape Lava XIII. „Rerum novarum“, prenoseći riječi 
pape Pavla VI. kako „Crkva ne može pristati uz postavke historijskog materijalizma u 
društvenom kao ni na ideološkom području, i da ih mora otkloniti kao protivne svojoj nauci“. 992 
Još će jasnije list precizirati preduvjete za suradnju vjernika i marksista pišući o Apostolskom 
pismu pape Pavla VI. „Octogesima adveniens“ („Osamdeseta obljetnica 14 ), u povodu 80. 
obljetnice enciklike „Rerum novarum“, pojašnjavajući kako „kršćanin može prionuti uz 


990 Ateist svjedoči da Crkva neće izdati samu sebe, u: Glas Koncila, br. 5, 25. veljače 1968., str. 11. 

991 Protiv nepokretnosti i kritičkog stava prema Koncilu, u: Glas Koncila, br. 14, 17. srpnja 1966., str. 2. 

992 Papa o socijalnoj nauci Crkve, u: Glas Koncila, br. 11, 5. lipnja 1966., str. 1-2. 

socijalizam samo onda ako socijalizam poštuje temeljna i neotuđiva prava ljudske osobe, od 
kojih je jedno i vjerska sloboda“. 993 

A kad krajem ožujka 1967. papa Pavao VI. objavljuje encikliku „Populorum 
progressio“, list iz pera svog komentatora opovrgava tezu, koja se mogla pronaći u tisku, prema 
kojoj se Crkva i tom enciklikom „priklanja marksističkim pogledima na neka društvena 
pitanja“. 994 „Papa je osudio samo pretjerana shvaćanja privatnog vlasništva kao apsolutnog 
prava i slobodne konkurencije kao osnovne norme, ali je isto tako upozorio kako materijalistički 
ateizam može dovesti u pitanje osnovna prava ljudske slobodne ličnosti“, zaključuje 
komentator. 

No, unatoč zalaganju za dijalog, list je ipak bio suzdržan kod davanja savjeta o tomu 
smije li vjernik stupiti u brak s nevjernikom, ukazujući na mnoge rizike za vjerski odgoj buduće 
djece, ali i moguće probleme koje različiti svjetonazori supružnika mogu sa sobom donijeti, te 
stoga „nikome ne preporučamo brak s osobom čiji je životni nazor sasvim protivan 44 . 995 Kako 
bi potkrijepio taj svoj savjet, u idućemu broj list objavljuje i svjedočanstvo čitateljice J. M. koja 
u takvome braku živi već 20 godina, a iskustva joj nisu nimalo pozitivna, jer joj djeca „od oca 
stalno slušaju kako će on meni izbiti religiju iz glave 44 . 996 

Daje zalaganje Glasa Koncila za dijalog s drugima i drugačijima prepoznao i pozitivno 
vrednovao, u svome je tekstu u povodu 10. obljetnice lista istaknuo i zagrebački nadbiskup 
Franjo Kuharić: 

Glas Koncila s pouzdanjem je pokrenuo dijaloge, otvaranja Crkve prema braći iz drugih Crkava, prema 
onima izvan Crkve. Dijalog s misliocima, učenjacima, umjetnicima, i s nevjernicima. Pobudio se interes 
mnogih izvan Crkve za Crkvu, upravo tom otvorenošću da se priznaju i vlastite povijesne i sadašnje 
slabosti i da se pošteno traže nova rješenja za veće dobro. Pokazalo se i na ovom našem prostoru da svijet 
otuđen Crkvi nije prema njoj sasvim indiferentan. Mnogi ljudi dobre volje, makar udaljeni od Crkve, 
počeli su se za nju zanimati s iskrenošću i nadom. 997 


993 Pismo Pavla VI. o socijalnoj problematici. Kršćanska zauzetost u socijalnom i političkom životu, u: Glas 
Koncila, br. 11, 30. svibnja 1971., str. [l-]2. 

994 Encikliku treba - pročitati, u: Glas Koncila, br. 8, 16. travnja 1967., str. 2. 

995 Brak s ateistom, u: Glas Koncila, br. 5, 6. ožujka 1966., str. 15. 

996 Kako može izgledati takav brak?, u: Glas Koncila, br. 6, 19. ožujka 1966., str. 15. 

997 Franjo KUHARIĆ, Riječ nadbiskupa zagrebačkog o našoj desetoj obljetnici, u: Glas Koncila, br. 20, 8. 
listopada 1972., str. 2. 

5. Glas Koncila u borbi za slobodu djelovanja Crkve 


Na različite načine Glas Koncila borio se za slobodu Crkve i slobodu vjeroispovijesti u 
tadašnjoj Jugoslaviji. Doduše, Ustavom i zakonima sloboda Crkve i vjeroispovijesti bili su 
zajamčeni, no ograničeni uglavnom na tzv. „privatnu sferu“, a uz to je, kako ću i ovdje nastojati 
prikazati, bilo poteškoća u praktičnoj primjeni slobode vjeroispovijesti zajamčenih Ustavom i 
zakonima. 

To se osobito očitovalo u praksi ateizacije djece u školama suprotno volji njihovih 
roditelja, poteškoćama na koje su nailazili vjernici u pojedinim javnim i državnim službama, 
ali i u sustavnom otežavanju i onemogućavanju javnog djelovanja Crkve, osobito 
onemogućavanjem njenih predstavnika u pristupu javnim medijima i dvoranama, ali i 
nepovoljnom odnosu državnih vlasti prema karitativnoj djelatnosti Crkve, pa i samoga Glasa 
Koncila, kako ću dalje u radu nastojati prikazati. 

U takvim je okolnostima Glas Koncila na različite načine sudjelovao u nastojanju Crkve 
da slobodno vrši svoje poslanje u javnoj sferi: prenošenjem izjava i istupa crkvenih 
predstavnika iz svijeta i tadašnje Jugoslavije koji su promicali ili tražili slobodu crkvenoga 
djelovanja; „popularizacijom 14 slučajeva neravnopravnosti vjernika s drugim građanima, 
osvrtanjem na javne i medijske istupe državnih dužnosnika ili javnih djelatnika koji su svojim 
izjavama materijalističke i/li ateističke svjetonazore pretpostavljali vjerničkome pogledu na 
svijet ili su pak branili „prednost 44 svojega svjetonazora pred onim vjerničkim u pojedinim 
javnim i državnim službama, poput škola i si. 

U mnogim slučajevima ta su nastojanja za slobodom i ravnopravnošću Crkve ujedno 
predstavljala i borbu za demokratizaciju društva i slobodu javnog djelovanja svih građana, bez 
obzira na njihov životni svjetonazor, odn. borbu za „slabljenje 44 utjecaja države u javnoj sferi 
što bi se, iz današnje perspektive, moglo okarakterizirati i kao zalaganje za liberalizaciju i 
demokratizaciju društva. 

5.1. Informiranje o teškom položaju Crkve i kršćana u nekim dijelovima svijeta 


Od samog početka svojega izlaženja, list je posvećivao veliku pozornost stradanjima 
kršćana u svijetu, osobito u misijskim zemljama Afrike. Tako već početkom 1965. prenosi 
agencijske vijesti o protjerivanju i ubojstvima svećenika u Kongu: na naslovnoj stranici donosi 
priču o misionaru Karlu Mosci, koji je preživio i strijeljanje od strane pobunjenika u toj 
zemlji 998 , javlja o ubojstvu misionara u mjestu Mombosa 999 , donosi priču o ubojstvu najprije 6 
misionara 1000 , a onda i još njih 31 u toj zemlji 1001 , a kasnije i priču o mučeništvu kongoanske 
katoličke redovnice, koju je jedan tamošnji vojni zapovjednik htio prisiliti da mu bude 
ljubavnica. 1002 

Na sličan način list je izvještavao i o ratnim prilikama u Južnom Sudanu 1003 , u kojemu 
su kršćani trpjeli nasilje od strane arapskih pobunjenika, te u Burmi 1004 , Ugandi 1005 , Gvineji 1006 , 
Nigeriji/Bijafri. 1007 To je pisanje, kako ću kasnije prikazati, nailazilo na prigovore od strane 
predstavnika vlasti. Na to će aludirati i sam list, nakon što im je jedan čitatelj ujesen 1971. 
prigovorio što su, svojedobno, iscrpno pisali o tragičnim zbivanjima u Bijafri, dok sad vrlo 
oskudno pišu o sličnim tragedijama u Istočnom Pakistanu, iznoseći sumnju daje to zbog toga 
što su u Bijafri stradavali vjemici-katolici, dok u Pakistanu to nije slučaj. 1008 Uredništvo mu 
odgovara kako je za pisanje u Bijafri, kao vjerski i katolički list, imao povoda, jer je tamo 
uvelike bio angažiran Međunarodni Caritas, dok za Istočni Pakistan takvoga povoda list ne 


998 Preživio strijeljanje, u: Glas Koncila, br. 2, 24. siječnja 1965., str. 1. 

999 Blagoslov između koplja i metka, u: Glas Koncila, br. 2, 24. siječnja 1965., str. 5. 

1000 Svjedoci krvi u Kongu, u: Glas Koncila, br. 3, 7. veljače 1965., str. 16. 

1001 Trideset i jedan svećenik bačen u ralje krokodila, u: Glas Koncila, br. 12, 27. lipnja 1965., str. 4. 

1002 Crna Agneza otišla je s bijelim vijencem, u: Glas Koncila, br. 2, 22. siječnja 1967., str. 11. 

1003 Tragedija Afrikanaca u Južnom Sudanu, u: Glas Koncila, br. 4, 20. veljače 1966., str. 5. 

1004 239 europskih misionara istjerano iz Burme, u: Glas Koncila, br. 8, 24. travnja 1966., str. 3; Svećenik- 
liječnik izagnan iz Burme, u: Glas Koncila, br. 4, 19. veljače 1967., str. 5; Sto se događa u Burmi, u: Glas 
Koncila, br. 5, 5. ožujka 1967., str. 4. 

1005 Državni razlozi Ugande za protjerivanje misionara, u: Glas Koncila, br. 6, 26. ožujka 1967., str. 4. 

1006 p r0 fj er i van j e misionara iz Gvineje, u: Glas Koncila, br. 13, 25. lipnja 1967., str. 4; Izgon svećenika iz 
Gvineje, u: Glas Koncila, br. 14, 9. srpnja 1967., str. 5. 

1007 T. [Smiljana RENDIC], ,,Nepoznati rat" u Biafri. Jedan narod pogiba kraj ravnodušnosti svijeta, u: Glas 
Koncila, br. 15, 21. srpnja 1968., str. 1, 5; T. [Smiljana RENDIC], Sve stravičnija slika skapavanja naroda Ibo, 
u: Glas Koncila, br. 19, 22. rujna 1968., str. 5-6; Strava slomljene Bijafre. S prestankom rata tek počela 
najmasovnija pogibija izgladnjeloga pučanstva. Proglašeni nepoćudnima svi koji su pomagali gladnima, u: Glas 
Koncila, br. 2, 25. siječnja 1970., str. 1, 3; Izgon misionara iz bivše Bijafre, u: Glas Koncila, br. 4, 22. veljače 
1970., str. 3. 

1008 Usp. Miroslav MODRIĆ, Zašto šutite o Istočnom Pakistanu?, u: Glas Koncila, br. 20, 3. listopada 1971., str. 

nalazi. Pritom dodaje kako čitatelju „sigurno nije nepoznato da u takvim slučajevima dobijemo 
po prstima s lijeva ili s desna, odozgora ili odozdola“. 

No, osim o zbivanjima u Africi, list će uporno prenositi vijesti i o stradanju Crkve i 
njenih službenika u komunističkim i socijalističkim zemljama Istoka. 

Tako, primjerice, u više navrata tijekom 1966. i 1967. izvješćuje o „kulturnoj revoluciji" 
u Kini, koja se „oborila i na ostatke kršćanstva" u toj zemlji, te se obeščašćuju sakralni objekti, 
a vjerski službenici progone. 1009 

List, pritom, nije prešućivao niti vijesti o represiji u SSSR-u - najprije prema baptistima 
u toj zemlji, koji su osuđeni zbog protudržavne djelatnosti 1010 , a kasnije i prema skupini 
kršćanskih intelektualaca 1011 - kao niti teškoće Crkve u Poljskoj 1012 , Rumunjskoj 1013 , 
Albaniji 1014 , Mađarskoj. 1015 

A kad je u rujnu 1971. mađarski kardinal Jozef Mindszenty, nakon 8 godina zatvora i 
15 godina utočišta u američkoj ambasadi u Budimpešti ipak pristao napustiti zemlju i otići u 
Rim, list opsežno piše o poslijeratnim prilikama u toj zemlji, koje su dovele do tzv. „slučaja 
Mindszenty“. 1016 

U pojedinim brojevima list je prenosio i po nekoliko vijesti o crkvenim prilikama u 
socijalističkim zemljama pa je tako, primjerice, u jednome broju s početka 1967. ,,ad hoc" 
stvorena i mini-rubrika „Iz istočnoevropskih zemalja", u kojoj su prenesene različite vijesti koje 


1009 „Kulturna revolucija “ u Kini uništava „ ostatke prošlosti Među prvima na udaru ostaci kršćanstva, u: Glas 
Koncila, br. 18, 11. rujna 1966., str. 1,4; „ Crvenogardijci “ traže od časnih sestara da pogaze križ, u: Glas 
Koncila, br. 19, 25. rujna 1966., str. 4; Veliko čišćenje u Kini, u: Glas Koncila, br. 24, 4. prosinca 1966., str. 4; 
„Od ovog časa nema više u Kini nikakve religiozne aktivnosti", u: Glas Koncila, br. 20, 8. listopada 1967., str. 5. 

1010 Osuđeni baptisti, u: Glas Koncila, br. 24, 4. prosinca 1966., str. 4. 

1011 Suđenje grupi intelektualaca kršćana u Moskvi, u: Glas Koncila, br. 3, 28. siječnja 1968, str. 5. 

1012 Tako, npr. u: Žurna sjednica poljskog episkopata zbog ugroženih sjemeništa, u: Glas Koncila, br. 1, 8. 
siječnja 1967., str. 2; Težak položaj ženskih redova u Poljskoj, u: Glas Koncila, br. 8, 16. travnja 1967., str. 5. 

1013 Katolička Crkva u Rumunjskoj. Zar baš s biskupom hoće razgovarati?, u: Glas Koncila, br. 11, 28. svibnja 

1967., str. 10. 

1014 / u Albaniji provode „kulturnu revoluciju", u: Glas Koncila, br. 11, 28. svibnja 1967., str. 11; U Albaniji 
zah’orena i posljednja crkva, u: Glas Koncila, br. 15, 23. srpnja 1967., str. 5; U Albaniju stigla ,,kulturna 
revolucija", u: Glas Koncila, br. 19, 24. rujna 1967., str. 5; Je li iskorijenjena religija u Albaniji?, u: Glas 
Koncila, br. 12, 9. lipnja 1968., str. 3; Džamija pretvorena u javni zahod, u: Glas Koncila, br. 1, 12. siječnja 

1969., str. 7. 

1015 Mađarska: Pritisak školskih vlasti protiv vjeronauka, u: Glas Koncila, br. 21, 23. listopada 1966., str. 4. 

1016 Usp. S.[miljana] R.[END1C], „Završeno jejedno poglavlje". „Čovjek iz Budimpešte", dugogodišnji 
zatočenik kardinal Mindszenty, napustio Budimpeštu, iako je do kraja htio proživjeti među svojim narodom u: 
Glas Koncila, br. 21, 17. listopada 1971., str. 7. 

se tiču vjerskoga života i (ne)poštivanja vjerskih prava u Poljskoj, Mađarskoj, Rumunjskoj, 
Čehoslovačkoj i SSSR-u. 1017 

List je pritom često, pišući o prilikama u nekim drugim zemljama, istodobno i slao 
poruku kako, unatoč represiji od strane državnih vlasti, vjera ipak ne može biti uništena. 
Zasigurno je pritom list aludirao i na prilike u Jugoslaviji, ali i slao poruku ohrabrenja svojim 
(domaćim) čitateljima 

Tako je, primjerice, početkom 1966. objavljen jedan nepotpisani članak o vjerskim 
prilikama u SSSR-u nakon nepunih 50 godina od Oktobarske revolucije. Premda su u toj zemlji 
odgojene nove generacije izložene sustavnoj ateizaciji, vjera u toj zemlji nije niti blizu 
izumiranju, zaključuje list. 

U brojnim predavanjima, knjigama i udžbenicima prikazivana je religija kao ostatak prošlosti. Vjeri se 
poriču svi fdozofski i znanstveni temelji. Postojalo je ozbiljno očekivanje da će mlade generacije u novim 
uvjetima odrasti sasvim bez vjere, da će se Crkva i drugi organizirani oblici vjerskog života s vremenom 
raspasti i iščeznuti. Zacijelo nigdje u dosadašnjoj povijesti nije izvršen veći i dugotrajniji pokus da se u 
šire slojeve ucijepi ateizam kao znanstveni pogled na svijet. 101X 


No, unatoč svemu tome, zaključuje list iznoseći brojne podatke o vjerskome životu u 
SSSR-u, „religija u Rusiji nije umrla 'prirodnom smrću'. I zaključak je siguran: najveći 
eksperiment u historiji da se odgoji generacija koja ne bi bila 'opterećena religijom’ nije uspio. 
Nameće se zaključak da vjera uopće ne može umrijeti.“ 

Sličnu poruku list je (po)slao i prigodom proslave 1000. obljetnice kršćanstva u 
Polj skoj, pri čemu već u podnaslovu članka objavljenog na naslovnoj stranici konstatira: „Vjera 
u Poljskoj nadživjela je sve tragedije povijesti“. 1019 Već u idućemu broju list nije propustio 
ukazati na to kako je poljska vlast otvoreno opstruirala tu proslavu jer Papa, biskupi iz 56 
zemalja i „barem dva milijuna“ hodočasnika, koliko ih se očekivalo, jednostavno „nisu mogli 
doći“, dok se istodobno ,,u Narodnom kazalištu u Varšavi davala [se] predstava Namjesnik “ a 


1017 Popustila zategnutost u Poljskoj?; Propaganda protiv crkvenih obreda; Bogoslovi u Rumunjskoj; Pismo 
vjernika moskovskom Patrijarhatu; SSSR: Porast crkvenih sprovoda; Porez na neoženjene; CSSR: Zanimanje za 
Protokol Vatikan-Beograd; Mađarski župnik u zatvoru , u: Glas Koncila, br. 4, 19. veljače 1967., str. 4. 

1018 Vjera ne može umrijeti „prirodnom smrću", u: Glas Koncila, br. 3, 6. veljače 1966., str. 7. 

1019 Tisuću godina kršćanstva Poljske , u: Glas Koncila, br. 9, 8. svibnja 1966., str. 1. 

u Katowicama je održan „veliki miting povodom godišnjice prvoga poljskog ustava od 1791. i 
oslobođenja Poljske 1945.“, na kojem je govorio i poljski predsjednik. 1020 

Nakon proslave, list javlja i o kritikama kojima je u poljskoj političkoj i medijskoj 
javnosti bio izložen tamošnji kardinal Stefan Wyszynski, te o pokušajima tamošnjih medija da 
mu suprotstave breslavskog nadbiskupa Boleslawa Komineka koji je, za razliku od 
Wyszynskog, prikazivan kao „prelat sklon miroljubivoj koegzistenciji 14 . List također podsjeća 
kako je i ranije bilo takvih pokušaja unošenja podjela u Katoličku Crkvu u Poljskoj, ali su oni 
„dosad [su] ostali bez uspjeha 44 . 1021 

Napokon, list i sam šalje svoje reportere u Poljsku, a na samome početku objavljene 
reportaže otvoreno poručuje kako je to bilo „zapravo, zakašnjelo hodočašće u Čenstohovu, 
kamo nismo mogli na proslavu tisućljeća pokrštenja Poljske 44 . 1022 U tome se tekstu na više 
mjesta crkvene i nacionalne prilike u Poljskoj otvoreno uspoređuju s onima u Hrvatskoj: 

Dvije slavenske katoličke zemlje. Jedna velika, a druga malena. Povezane uspomenama na povijest u 
kojoj su obje počašćene naslovom „Predziđe kršćanstva 1,1 . Obadvije na granici svjetova. U obadvije narod 
nerazdvojno povezan sa svećenicima i biskupima. Dvije povijesti pune vjernosti Križu i pobožnosti 
Mariji. 


Osim izravnih usporedbi, prilike u dvije zemlje na više se mjesta i neizravno uspoređuju, 
a nedvojbena je i poruka koja se time šalje hrvatskim čitateljima teksta: „Jedno je svima jasno, 
tako jasno daje to suvišno i govoriti: Crkva je neuništiva. To mirno i stoljećima provjereno 
povjerenje u neslomivu snagu križa čini sve katoličke Poljake optimistima. Oni vjeruju u logiku 
povijesnog razvitka. Ovaj sukob između Crkve i države je anahronizam koji ne može dugo 
potrajati 44 . 1023 . 

U trećem nastavku reportaže iz Poljske list donosi i priču iz Auschwitza. 1024 


1020 -pjj [Smiljana Rendić], Proslava 1000-godišnjice kršćanstva Poljske u Čenstohovi, u: Glas Koncila, br. 9, 8. 
svibnja 1966., str. 1. 

1021 Kardinal Visinski ocijenjen kao reakcionar, u: Glas Koncila, br. 13, 3. srpnja 1966., str. 2 

1022 AK [Živko KUSTIĆ], Od Hrvatske do Poljske, u: Glas Koncila, br. 19, 25. rujna 1966., str. 7-8. 

1023 AK [Živko KUSTIĆ], Reportaža iz Poljske. Staro i novo u starom Krakovu i Novoj Huti, u: Glas Koncila, br. 
21, 23. listopada 1966., str. 8-10. 

1024 AK [Živko KUSTIĆ], Censtohova oprašta Osvjenćim, u: Glas Koncila, br. 22, 6. studenoga 1966., str. 7-8. 

5.2. Zalaganje za „izlazak iz sakristije 44 


Premda je u početku bio naglašeno oprezan kod izravnijega bavljenja „politikom 44 , list 
vremenom, potaknut prije svega Koncilom i postkoncilskim zbivanjima, počinje pozivati na 
djelotvorniji angažman Crkve i vjernika u javnome životu. 

Tako već nekoliko mjeseci nakon svog osnutka, list s Papinog puta u Svetu zemlju, u 
siječnju 1964., prenosi i dio njegove poruke iz Betlehema, prema kojoj „mi ništa ne tražimo, 
osim slobode da propovijedamo i svima, koji to slobodno zažele, pružimo kršćansku religiju te 
da radimo za dobro svijeta, za njegove probitke, za njegovo spasenje 44 . 1025 Iduće, pak, godine u 
jednome komentaru, govoreći o tendencijama pokrenutima Drugim vatikanskim koncilom, list 
primjećuje kako se Crkva „sve više angažira na mnogim područjima javnog i društvenog života, 
a svijet ne prigovara, nego se oduševljava i povlađuje 441026 , a nešto kasnije, ponavljajući tu istu 
tezu, prenosi i Papin apel na vlade „koje još uvijek ne odustaju od nastojanja da uklone religiju 
iz javnog života 44 , a njegov primjer traženja pomoći za gladne u Indiji uzima kao primjer kako 
se „Crkva zauzima za ovozemaljske potrebe čovječanstva 44 , što neminovno potiče i sve članove 
Crkve da se i sami uključe u izgradnju boljega svijeta. 1027 

No, najotvorenije zalaganje Glasa Koncila za uključivanje Crkve u javni život list je 
pokazao u izvješću o Papinoj poruci biskupima Latinske Amerike, kad s naslovne stranice u 
vrlo istaknutome naslovu poručuje kako „Crkva ima od Boga vlast da ulazi u društvena, 
ekonomska i politička pitanja 44 . 1028 Već u istome broju, u dva druga teksta, list pojašnjava kako 
Crkva time ne želi zamijeniti državnike i privredne stručnjake, nego im tek osvijetliti put 
„zdravim moralnim načelima 441029 te kako „zanimanje za ovozemaljske probleme neće 
Katoličku Crkvu odvratiti od njezine usmjerenosti prema vrhunaravnom životu 44 . 103 0 

Kako su ideje o većem javnom angažmanu vjernika, i u javnosti i među čitateljima lista, 
očito nailazile na mnoge otpore i pogrešna tumačenja, list u travnju 1967. objavljuje članak 
Tomislava Sagi-Bunića o odnosu kršćana i politike u svjetlu koncilske Konstitucije o Crkvi u 


1025 K r i S f OV namjesnik u Kristovoj domovini, u: Glas Koncila, br. 1, 12. siječnja 1964., str. 5. 

1026 Ljubav se ne može zatvoriti u četiri crkvena zida, u: Glas Koncila, br. 15, 8. kolovoza 1965., str. 2. 

1027 Pavao VI. 'političar' i 'prosjak, u: Glas Koncila, br. 4, 20. veljače 1966., str. 2. 

1028 Crkva ima od Boga vlast da ulazi u društvena, ekonomska i politička pitanja, u: Glas Koncila, br. 22, 6. 
studenoga 1966., str. 1. Ista tema nastavljena je i u: Papa diplomatima: Teškoća zadaće Crkve u modernom 
svijetu, u: Glas Koncila, br. 2, 22. siječnja 1967., str. 1-2. 

1029 Usp. Između dva kvasca, u: Glas Koncila, br. 22, 6. studenoga 1966., str. 2. 

1030 Crkva se ne odriče vertikale, u: Glas Koncila, br. 22, 6. studenoga 1966., str. 2. 

suvremenom svijetu, u kojem autor potrebu uključenja vjernika u politiku stavlja u kontekst 
dijaloga Crkve sa suvremenim svijetom. U tome članku pojašnjavaju se i pojmovi Crkve - kao 
zajednice koju „prije svega sačinjava narod vjernika" koji za svoj društveni angažman „nemaju 
mandata od službene Crkve" - i politike kao djelatnosti koja, po nauku Drugog vatikanskog 
koncila, svoj prvotni motiv nema u „osvajanju vlasti i zatim održavanju na vlasti", nego kao na 
djelatnost „u funkciji općega dobra". Stoga, zaključuje autor, 

[...] političko djelovanje i politika naprosto ne može biti monopol samo javne vlasti, nego da u pojam 
političkog djelovanja može biti uklopljeno sve što aktivno i neposredno doprinosi stvaranju i rastu općega 
dobra u političkoj zajednici i da tu mogu i moraju svoj ulog pridonositi svi građani i sve grupacije građana 
bez obzira jesu li momentalno na vlasti ili oni u svojim nekim stavovima predstavljaju opoziciju grupi 
građana koja u rukama drži vlast. 1031 


I vjernici su, dakle, i kao pojedinci i zajedno s drugima, pozvani na uključenje u politički 
život svoje zajednice, što nipošto ne znači da Crkva kao organizirana zajednica smije biti „ni 
što se tiče njezine službe ni što se tiče kompetencija [...] poistovjetovana s političkom 
zajednicom" te „nije vezana ni uz koji politički oblik". „Politička zajednica i Crkva nezavisne 
su i autonomne jedna od druge" ali ijedna i druga „stoje u službi osobnog i društvenog poziva 
jednih te istih ljudi" te je među njima „potrebna prikladna suradnja", pri čemu crkveni autoritet 
ne može „nametati sasvim određene odluke u konkretnim političkim ili ekonomskim ili 
društvenim problemima". 

Što se pak tiče domaćih prilika i Crkve u hrvatskome narodu, najjasnija nakana Crkve 
da pojača svoju javnu djelatnost u tadašnjoj Jugoslaviji iskazana je u razgovoru kardinala Franje 
Šepera za Glas Koncila početkom 1967. godine. 1032 

Kardinal je tom prigodom istaknuo kako Crkva „želi sa svoje strane pridonijeti rastu 
slobode i sve boljih humanih i društvenih odnosa među svim građanima ove države", te kako 
„katolička zajednica neće bježati pred angažmanom", za što joj je potreban „veći prostor 
slobode". 


1031 Tomislav ŠAGI-BUNIĆ, Uz koncilsku konstituciju „ Crkva u suvremenom svijetu Kršćani i politika, u: 
Glas Koncila, br. 8, 16. travnja 1967., str. 3-4. 

1032 Razgovor s kardinalom Šeperom. Kako Katolička Crkva vidi svoj položaj i zadatke u Jugoslaviji, u: Glas 
Koncila, br. 2, 22. siječnja 1967., str. 1, 3. 

Što podrazumijeva pod tim „prostorom slobode“, kardinal je pojasnio u nastavku razgovora, 
navevši potrebu izgradnje novih crkvenih objekata, jačanja i ravnopravnosti katoličkog tiska, 
otvaranja prostora za Crkvu na radiju i u javnim dvoranama, omogućavanje i razvijanje 
karitativne djelatnosti, pri čemu Crkva „ne može i ne želi nadomjestiti javnu socijalnu službu“, 
te osobito na području prosvjete i u drugim javnim sektorima gdje, kako je upozorio, „ljudi 
moraju prikrivati svoje religiozno uvjerenje i praksu ili se boje posljedica ako se očituju kao 
vjemici“. 

Nedugo nakon toga intervjua, u zagrebačkom je Vjesniku, u dva nastavka (23. i 24. 
ožujka 1967.), objavljen feljton Olega Mandića u kojem se analizira djelovanje Crkve u 
jugoslavenskome društvu, u kojemu je Glas Koncila prepoznao izravan odgovor „na izjave koje 
je naš Kardinal dao za Glas Koncila u nedavnom intervjuu 44 , pa uredništvo autoru toga feljtona 
odgovara prigodnim komentarom. 1033 U njemu kritizira Mandićevo shvaćanje odvojenosti 
Crkve i države, prema kojemu bi se moglo zaključiti „da je svaka aktivnost Crkve, svako 
djelovanje Crkve na javni život izvan četiri crkvena zida zapravo protivno Ustavu 44 . List, 
nasuprot tomu, ističe kako, osim dogme i liturgije, Crkva naučava i svoj moral, „a taj moral 
nadahnjuje ponašanja vjernika u svim prilika privatnog i javnog života 44 te bi oduzimanje prava 
Crkvi da svoj moral promiče „značilo [bi] zanijekati njezinu bit, [značilo bi] onemogućiti joj 
vršenje njezina poslanja 44 . Pozivajući se potom na Papin govor jugoslavenskom izaslaniku pri 
Sv. Stolici Vjekoslavu Crvlji, list zaključuje kako je svaki vjernik „slobodan da zauzme svoj 
stav prema svim konkretnim pitanjima društvenog života 44 . Osim sadržaja, list iznosi i kritiku 
na formu toga članka jer, zaključuje komentator Glasa Koncila, Mandić „vrlo autoritativnim 
stilom dijeli lekcije našim biskupima 44 , što kao privatna osoba ima pravo, „ali kad se takvi napisi 
pojave u Vjesniku, postoji opravdana bojazan da velik dio čitatelja shvati to kao proklamaciju 
nekog službenog stava 44 . 

Nedugo potom list izvješćuje i o predavanju koje je stručni suradnik CK SKH Zlatko 
Frid održao u Studentskome centru u Zagrebu, u kojem je on istaknuo kako se Crkvi „nikako 
ne može dopustiti nastupanje na radiju ili televiziji 44 , kako „vjerskoj štampi nije mjesto u javnim 
kioscima 44 a karitativnu akciju Glasa Koncila „Tko je moj bližnji? 441034 ocijenio je kao 


1033 U čije ime nastupa prof Oleg Mandić, u: Glas Koncila, br. 7, 2. travnja 1967., str. 2. 

1034 Toj je „njegovoj 11 ocjeni prethodila službena Informacija koju je o toj i drugim karitativnim akcijama Glasa 
Koncila sastavila Komisija za vjerska pitanja, i u kojoj se konstatira kako „te akcije poprimaju sve masovniji 
karakter i imaju određenu propagandno političku svrhu na našu štetu“. Usp. Informacija o socijalinim 
(caritativnim) akcijama Rimokatoličke Crkve u SR Hrvatskoj pokrenutim i vođenim preko Glasa Koncila od 16. 
ožujka 1966., u: HDA, KOVZ, kutija 67, Pov. br. 64/1966. 

„presizanje Crkve na društveno područje“, dok se u samoupravljačkom društvu Crkvi „ne može 
dopustiti da se bavi društvenim poslovima“ jer je „društvo u SFRJ (je) socijalističko, a 
socijalizam polazi od načela marksizma koji je nužno ateistički 14 . 1035 

Potaknut vjerojatno tim, ali i nekim drugim istupima tog stručnog suradnika CK SKH, 
koji će kasnije preuzeti i dužnost predsjednika republičke Komisije za vjerska pitanja, Glas 
Koncila je s Fridom krajem 1967. napravio i intervju, koji je objavljen u dva nastavka. 1036 

U tome razgovoru Frid se izjasnio o većini spornih pitanja u odnosima između Crkve i 
države koji su tih mjeseci bili aktualni. Tako je, primjerice, istaknuo kako on ne bi imao ništa 
protiv distribucije vjerskoga tiska i putem kioska, ah i da nije sklon uvođenju vjerskih emisija 
na radiju i televiziji, jer bi time velike vjerske zajednice bile privilegirane u odnosu na one 
manje pa bi, po njegovu mišljenju, tako bila ugrožena zakonom uređena jednakost svih vjerskih 
zajednica. No, kako je dodao, o tome ipak u konačnici odlučuju same društvene organizacije 
koje upravljaju kioscima, odnosno redakcije pojedinih medija. Upitan zašto Zakon o pravnom 
položaju vjerskih zajednica ograničava njihovo djelovanje ,,u okvire određenih prostorija i 
određenih tema“, čime se po mišljenju uredništva „Crkvu tretira kao neku društvenu opasnost 
koje [čije?] djelovanje treba strogo kontrolirati 44 , Frid odgovara kako nije riječ o ograničavanju, 
nego o „zakonskom ovlaštenju 44 , jer svi drugi za organizaciju javnih skupova trebaju dobiti 
odobrenje, dok Crkve za svoje skupove u vjerskim prostorima takva odobrenja ne trebaju tražiti. 

Za socijalističko društvo u Jugoslaviji Frid je ustvrdio kako mu je „stran svaki odnos 
prema vjeri koji bi značio psihički, politički, moralni pritisak na slobodu savjesti ili 
vjeroispovijesti 44 , te kako su i vjernici i ateisti ravnopravni pred zakonom i slobodni zajedno 
izgrađivati socijalističko društvo. No, odgovarajući na pitanje novinara, ipak se izjasnio protiv 
crkvenih poziva za većim angažiranjem vjernika u političkom životu, jer ih on doživljava kao 
politizaciju vjere i novi klerikalizam koji bi neminovno završio u osnivanju neke katoličke 
stranke i zahtjevom za uvođenjem „višepartijskog sistema 44 , dok „budućnost socijalizma i 
njegova demokratičnost nije ni u jednopartijskom ni u višepartijskom sistemu, već u pluralizmu 
građana, tj. u samoupravljačkom socijalizmu 44 . Stoga Frid zaključuje kako učestale pozive na 
veći angažman vjernika u političkom životu on doživljava na način da „Crkva želi angažirati 
vjeru u političke svrhe, na koji način vjera prestaje biti privatna stvar svakog građanina i stvar 
njegova ličnog uvjerenja, te dobiva direktnu političku boju 44 . Autor(i) intervjua takvom su se 

1035 Zlatko Frid o Katoličkoj Crkvi u suvremenom svijetu, u: Glas Koncila , br. 11, 28. svibnja 1967., str. 4. 

1036 Razgovor sa stručnim suradnikom Centralnog komiteta SKH Z. Fridom. Nema državne religije ni državnog 
ateizma, u: Glas Koncila, br. 23, 19. studenoga 1967., str. 1, 5-6; br. 24, 3. prosinca 1967., str. 5-7. 

Fridovom shvaćanju suprotstavili, ističući kako je upravo u članku „Kršćani i politika 441037 , na 
koji je on aludirao, jasno izneseno kako „Crkva nije politička stranka, da nema svoje političke 
stra nk e i daje ne želi imati 44 , ali da Crkva „aktivno djeluje na formiranje savjesti svojih vjernika, 
a to se mora odraziti preko njih i u javnom životu 44 , a svatko je slobodan utjecati „na fonniranje 
zajedničkih zakona u duhu svoga uvjerenja 44 . 

Što se tiče škola i njene uloge u socijalističkom društvu, Frid je ustvrdio kako učenik ne 
smije „zbog svog vjerskog uvjerenja biti omalovažavan, ponižavan, diskriminiran 44 te se 
„socijalistička škola ne ’bori’ protiv vjere, ali je ni ne favorizira na štetu materijalističkog nazora 
na svijet 44 . Na primjedbu kako u njegovim istupima „naučno znači isto što i ateističko, odnosno 
da je ateizam mnogo bliži naučnoj misli od religije 44 , Frid uzvraća kako Glas Koncila 
marksizam tumači „suviše jednostrano, vjerojatno zbog toga što se on javljao ili što se i danas 
javlja kao dogmatizam 44 , te kako ,,i u našem društvu ima još uvijek pojedinačnih slučajeva 
dogmatiziranog shvaćanja marksizma, iz čega proizlazi i pojava ideologiziranog odgoja 44 , no 
kako to nije ispravno shvaćanje ni marksizma ni socijalizma, koji žele izgradnju „slobodnog 
čovjeka 44 , pri čemu je pročitao i neke zaključke sa sjednice CK SKH od 3. ožujka 1967. kojima 
se osuđuje pojava „sektaških odnosa prema vjerskim osjećajima građana 44 . 

I samo pisanje Glasa Koncila bilo je predmetom kritike Zlatka Frida u tome razgovoru. 
On mu, tako, zamjera što propagira „stavove koji smjeraju za presizavanje Crkve van njene 
vjerske aktivnosti 44 , što se u tim novinama „osjeća otpor i vrlo rezervirano prihvaćanje novog 
duha u Katoličkoj Crkvi 44 i bliskost „onim snagama u krilu Katoličke Crkve koje stoje na 
'tradicionalističkim’ pozicijama 44 te učestalo pisanje ,,o obespravljenju i prikraćivanju Crkve, u 
kojima se generaliziraju pojedini slučajevi, a ne ide se za objektivnim prikazivanjem stvari, pa 
vaše pisanje ne odražava stepen dostignutih odnosa između Crkve i države 44 . U tome kontekstu 
zamjerio im je i odgođeno pisanje o potpisanom Protokolu, te iznošenje pohvala „za svećenike 
koji su se u prošlosti ogriješili o pozitivno zakonodavstvo SFRJ“, kao i navodno 
poistovjećivanje pojma „hrvatstva i katolicizma 44 . List se takvim ocjenama usprotivio, 
pozivajući se na neke svoje članke, a u zamjerci o svećenicima koji su se ogriješili o zakon 
prepoznali su aluzije na kardinala Stepinca: 

Mi smo o njemu pisali vrlo malo, zapravo usput. Osim toga, ni jednom se pozitivnom zakonu ne protivi 

spominjanje ličnosti koja je bila suđena, izdržala veliki dio kazne, umrla i pomilovana. Riječ je o čovjeku 


1037 Tomislav ŠAGI-BUN1Ć, Uz koncilsku konstituciju „Crkva u suvremenom svijetu". Kršćani i politika, u: 
Glas Koncila, br. 8, 16. travnja 1967., str. 3-4. 

koji je donedavno upravljao Zagrebačkom nadbiskupijom i ima nesumnjivih i višestrukih zasluga za 
razvitak vjerskog života u njoj. Mi smo se doticali samo tog aspekta njegove ličnosti. 1038 . 


U razgovoru je dotaknuta i tema karitativnog djelovanja Crkve, „koju posebno 
popularizira vaš list“. Ne sporeći pravo Crkve da se bavi i humanitarnim radom, Frid dodaje 
kako bi ona to morala činiti ,,u duhu Ustava i drugih pozitivnih zakona“ jer je „socijalna 
djelatnost upravna funkcija ovog društva i daje društvo u tom pogledu organiziralo posebne 
specijalizirane organizacije 14 . Ukratko, Frid poručuje kako se pri podjeli prikupljene pomoći ne 
bi smjeli „favorizirati vjernici 44 , te kako bi prikupljena pomoć morala biti podijeljena „putem 
društvenih, za to osnovanih organizacija 44 . List mu uzvraća kako karitativna djelatnost Crkve 
nije društvena, nego vjerska, jer karitativno djelovanje „po shvaćanju naše vjere ide u red 
molitve i crkvenih obreda 44 , pa je se Crkve zasigurno neće odreći, a ni društvenim 
organizacijama, poput Crvenog križa, zasigurno ne smeta „ako i drugi građani na ovaj ili onaj 
način djeluju karitativno 44 , pri čemu Crkva ne bježi od suradnje s društvenim organizacijama. 

Neposredno nakon razgovora sa Fridom, list u božićnome broju 1967. objavljuje novi 
razgovor s kardinalom Franjom Šeperom iz kojega uredništvo, u opremi teksta, izdvaja upravo 
kardinalovu tvrdnju koja se može shvatiti i kao odgovor na dio intervjua s Fridom: „Vjera nije 
samo prihvaćanje nekih teoretskih istina, nego proživljena vjera traži djelotvornu ljubav prema 
bližnjemu - Meni nije poznat nijedan zakon koji bi nam zabranjivao takvu djelatnost 44 . 103 9 

Iz prikazanih rasprava, očito je kako su neke teme - poput dostupnosti radijskih i 
televizijskih programa i crkvenim predstavnicima, odnosno vjernicima i vjerskim temama, 
dostupnosti javnih dvorana i za vjerske potrebe te izgradnja crkvenih objekata - pokazale kao 
ključna mjesta „borbe 44 Crkve za mogućnost javnog djelovanja, pa ću kratko i zasebno prikazati 
kako je Glas Koncila u toj „borbi 44 sudjelovao. 


1038 Razgovor sa stručnim suradnikom Centralnog komiteta SKH Z. Fridom. Nema državne religije ni državnog 
ateizma (2), u: Glas Koncila , br. 24, 3. prosinca 1967., str. 6. 

1039 Razgovarali smo s nadbiskupom zagrebačkim, kardinalom drom Franjom Šeperom. „Mi ne idemo ni za 
kakvim političkim katolicizmom u: Glas Koncila, br. 25-26, Božić 1967., str. 3-5. 

5.2.1. Otvaranje radijskih i televizijskih programa i za vjerske sadržaje 


Za uspostavu vjerskih programa na radiju i televiziji, osim nadbiskupa Šepera u već 
spomenutim intervjuima iz 1967. godine, na izričit upit novinara Glasa Koncila u to se vrijeme 
izjasnio i banjolučki biskup Alfred Pichler: „Nije mi poznato da bi netko od strane episkopata 
tako nešto već bio zatražio, ali držim da bi trebalo stupiti u dodir s odgovornim faktorima da se 
Crkvi ustupi neko mjesto u tim programima. To bi, izvan svake sumnje, odgovaralo željama 
velikog dijela građana ove države koji se javno priznaju vjernicima 44 . 1040 

Kad se rasprava o potrebi vjerskoga programa na televiziji povela u ljubljanskome 
vjerskome listu Družina , koji je u prvoj polovici 1969. u nekoliko brojeva objavljivao pisma 
vjernika koji su to zahtijevali, na što je potoni reagirao list Borba , Glas Koncila prenosi jedno 
pismo iz Družine čitatelja Franca Cerera, koji se predstavio kao bivši partizan i vjernik, a koji 
iznosi niz pitanja koja dovode u sumnju službena objašnjenja koje je dala RTVLjubljana , prema 
kojemu vjerski program ne bi bio u skladu s „rastavom Crkve i države 44 . 1041 

Nedugo potom, i Glas Koncila ponovno otvara temu potrebe uvođenja vjerskih sadržaja 
na televiziju, preko redakcijskoga osvrta na članak Drage Tovića, objavljen u Vjesniku u srijedu 
(2. travnja 1969.) pod naslovom „Oltar na ekranu 44 . Ovaj put, međutim, Glas Koncila ističe 
kako „mi ne tražimo da se Crkvi osiguraju posebne emisije koje bi ona sama uređivala 44 te kako 
„Crkva nema političkih ambicija, te nema želje da bude tako prisutna u emisijama koje se bave 
političkim, ekonomskim i sličnim pitanjima 44 . No, dodaje se u članku, 

[...] kad gotovo cijela zemlja slavi Uskrs ili Božić, radio i televizija o tome totalno šute. Zašto? Ne tražimo 
mi da božične emisije uređuju službeni predstavnici Crkve. Ali neka ljudi iz televizije kojima je to struka 
konzultiraju crkvene stručnjake, crkvene muzičare, povjesničare, umjetnike. Neka se o Božiću u takvoj 
emisiji pojavi netko tko zna nešto reći o Božiću ... 


Osim toga, kad su na programu emisije koje se izravno bave vjerom, „zašto su u takvim 
emisijama nastupali samo ateistički mislioci, a kršćanski ne?“, pita se list i zaključuje: „Crkva 


1040 Pitanje katoličkog centra za ocjenjivanje filmova, u: Glas Koncila, br. 5, 5. ožujka 1967., str. 3. 

1041 Javna diskusija o pitanju vjerskog programa na radiju i televiziji, u: Glas Koncila, br. 6, 23. ožujka 1969., 
str. 7. 

ne traži privilegirane emisije, nego vjernici traže ravnopravnu prisutnost u svim sredstvima 
društvenog saobraćaja“. 1042 

Sličnu poruku Živko Kustić je poslao i u jednoj kasnijoj kolumni u kojoj se, međutim, 
može iščitati i kritika predstavnicima vjerskih zajednica u našoj zemlji „što takav zahtjev nisu 
još nikada zajednički i javno postavili“ 1043 , što bi svakako ojačalo težinu toga zahtjeva. 

Očito kako bi podupro nastojanje Crkve da joj se omogući prisutnost u društvenim 
medijima, osobito na radiju i televiziji, početkom 1967. list prenosi vijest o tome kako čak i na 
Japanskoj televiziji postoje vjerske emisije, ističući pritom kako „za evropske zemlje to nije 
više nikakva senzacija“, a i „po ostalim kontinentima sve je manje i nekršćanskih i nekatoličkih 
država koje u redovitim programima svoje televizije ne bi našle mjesta i za emisije vjerskog 
sadržaja“. 1044 Tako, iduće godine, list javlja i o nizu emisija na Talijanskoj televiziji posvećenih 
socijalnim enciklikama pojedinih Papa. 1045 Ipak, neće propustiti prenijeti ni vijest kako je 
Francuska televizija odbila prikazati neke programe koje su u sklopu tamošnje televizijske 
službe izradili katolici i protestanti, s obrazloženjem kako o cenzuriranim temama - a radilo se 
o razgovoru na temu nenasilja, intervjuu o socijalnom tjednu i diskusijama u vezi s nedjeljnom 
misom - ne treba govoriti Crkva. „Ako se Crkvi daje prilika da priređuje religiozne emisije, to 
se događa s nakanom da u njima bude govor o nebu, a ne o svijetu“, stoji u obrazloženju 
Francuske televizije koju list prenosi. 1046 

List javlja i o otkazivanju prijenosa uskrsne mise koju je jedna televizijska postaja iz 
njemačkoga Baden-Badena planirala prenositi iz zagrebačke katedrale 1970., jer iz Radio¬ 
televizija Zagreb „nisu spremni da nam pruže tehničku pomoć“ i „svaku drugu suradnju“. U 
citiranom se pismu „postavlja pitanje nije li tome odbijanju TV-Zagreb uzrok političke naravi“, 
navodi se dalje u vijesti. Premda se ne donosi izvor vijesti o tome pismu, kao niti to kome je 
ono bilo upućeno, moglo bi se zaključiti daje riječ o dopisu spomenute njemačke televizije 
biskupu Kuhariću, koji je predvodio tu misu. 1047 

I kad su se svećenici okupljeni na Svećeničkom danu u Zadru u ljeto 1968. zauzeli za to 
„da se radio i televizija otvori i vjernicima, jer je nelogično i nepravedno da o religioznim 


1042 Crk\’a i televizija, u: Glas Koncila, br. 8., 20. travnja 1969., str. 5. 

1043 DON JURE [Živko KUSTIĆ], Ekumenska karikatura , u: Glas Koncila, br. 22, 9. studenoga 1969., str. 11. 

1044 Tri katolička televizijska programa na tjedan u Japanu, u: Glas Koncila, br. 4, 19. veljače 1967., str. 13. 

1045 Papinske socijalne enciklike na televiziji, u: Glas Koncila, br. 9, 28. travnja 1968., str. 13. 

1046 Crk\’a nek govori samo — ,,o nebu u: Glas Koncila, br. 19, 22. rujna 1968., str. 20. 

1047 Zagrebačka televizija otkazala uslugu, u: Glas Koncila, br. 6, 22. ožujka 1970., str. 18. 

temama govore samo oni koji ne vjeruju“ 1048 , list o tome izvješćuje, kao i o potrebi da se 
drugačije pristupi pitanju javnog informiranja u samoj Crkvi, o čemu će više biti riječi u V. 
poglavlju ovoga rada. 

Glas Koncila prenosi i pismo jednoga čitatelja koji prigovara što Jugoslavenska radio¬ 
televizija „uskraćuje tisućama svojih pretplatnika (vjernicima) vjerske emisije 44 , ali i otkriva 
kako se u rasporedima RTV-programa koji se tiskaju u Vjesniku lažno prikazuje da program 
Talijanske TV nedjeljom počinje ,,u 14 sati emisijom za poljoprivrednike 44 , dok je činjenica da 
taj program počinje ,,u 11 sati emisijom za vjernike (sv. Misa i ostalo) 44 . Stoga se taj čitatelj 
pita: „Misli li se time reći onima koji na televiziji traže vjerske programe: 'Sto tražite takve 
programe kad ih čak ni Talijani nemaju'? 44 . 1049 

Jednom će se prilikom list narugati i Radiju Zagreb što, u željama i pozdravima 
slušatelja, izbjegava formulaciju „imendan 44 pa koristi „njegov/njezin dan 44 . „To su religiozni 
blagdani, reći će tkogod, a religija je privatna stvar, s njom se ne može u javnost [...] Mislim 
daje to neukusna i sasvim nesuvremena diskriminacija, eto što mislim 44 . 1050 


5.2.2. Dostupnost javnih dvorana i vjerskim sadržajima i programima 


Nastojanja Crkve da se izbori za mogućnost korištenja javnih dvorana za organizaciju 
crkvenih događaja, list je podupro i kod dolaska poznatog baptističkog propovjednika Billyja 
Grahama u Zagreb u srpnju 1967. godine. Naime, on je i u Zagrebu, kao što je to činio i u 
drugim zemljama koje je posjećivao, htio nastupiti na zagrebačkom stadionu Maksimir, ali mu 
zagrebačke gradske vlasti to nisu odobrile. List se, stoga, uključio u praćenje toga „slučaja 44 , te 
piše: 


Organizatori su onda molili da se dopusti nastup na kojem sportskom terenu na Salati. 1 to je odbijeno. 
Onda su se obratili kardinalu Šepem. On je dopustio da Billy Graham nastupi na prostoru pokraj 
Nadbiskupskog dječačkog sjemeništa na Salati [...] Zagrepčani nisu bili obaviješteni, jer su dnevni listovi, 
kao Večernji list, odbili - nakon 3 sata razmišljanja - da objave i najmanju vijest, plaćeni oglas o ovim 
priredbama. 1051 


1048 1 0. svećenički dan u Zadru. Što za Crkvu znači informiranje, u: Glas Koncila, br. 15, 21. srpnja 1968., str. 6. 

1049 A. JUKOPILA, Krnji TV-program, u: Glas Koncila, br. 21, 26. listopada 1969., str. 12. 

1050 DON JURE [Živko KUSTIĆ], „Pare ne mirišu na tamjan “, u: Glas Koncila, br. 25, Božić 1966., str. 8. 

1051 Billy Graham u Zagrebu, u: Glas Koncila, br. 15, 23. srpnja 1967., str. 7. 

Ipak, kad je nekoliko mjeseci kasnije Vokalno-instrumentalni sastav (VIS) studenata 
KBF-a u Zagrebu ,,Žeteoci“ održao svoj prvi koncert izvan crkvenih prostora, u koncertnoj 
dvorani Istra u Zagrebu, list o tome javlja, 1052 a najavljuje i turneju toga glazbenog sastava u 
nekoliko hrvatskih gradova u organizaciji jedne zagrebačke turističke agencije. 1053 

Kasnije, pak, javlja kako planirani koncert u Studentskom centru u Zagrebu 1969. „nije 
dopušten“ od strane Sekretarijata javne sigurnosti 1054 , te kako je čak i koncert koji je trebao biti 
održan u crkvenoj dvorani župe sv. Marka Križevčanina u Zagrebu, za što „nije potrebna 
nikakva dozvola, niti može doći do zabrane“, ipak bio otkazan. Kako se opisuje u članku, do 
toga je došlo nakon što je donedavni tajnik gradske Komisije za vjerska pitanja Zvonimir Ljubić 
posjetio dekana KBF-a, te izrazio nezadovoljstvo tim koncertom, spominjući pritom i „buduće 
dozvole za lokaciju i za gradnju nove zgrade“ fakulteta, iz čega su „poglavari fakulteta i 
sjemeništa shvatili 44 kao poruku da bi zbog koncerta mogli imati problema s vlastima, pa su 
„Žeteoci 44 od njega odustali. 1055 

Zbog toga je članka protestirao dekan KBF-a Jordan Kuničić, ističući kako je taj 
razgovor sa Zvonimirom Ljubićem bio „privatne naravi 44 , te mu „Žeteoci 44 nisu bili u središtu 
pozornosti, kao i da je objavljeni izvještaj „nepotpun i netočan, jer vas nitko od učesnika u 
razgovoru nije o njemu informirao niti vas ovlastio da to štampate 44 . 105 6 Uredništvo mu odmah 
odgovara kako je taj razgovor „imao sasvim javnu posljedicu: otkazivanje koncerta 44 , te kako 
su i prije pisanja Glasa Koncila „barem bitni obrisi toga razgovora doprli ujedan krug javnosti 44 . 

Uključivanje Glasa Koncila u ovaj slučaj njegovom je glavnom uredniku Vladimiru 
Pavliniću na susretu održanom 20. lipnja 1969. prigovorio i predsjednik republičke Komisije 
za vjerska pitanja Zlatko Frid 1057 , o čemu će u ovome radu više riječi biti u poglavlju VI.2.1., a 
zbog toga će se događaja razviti i prava mini-polemika između Glasa Koncila i Vjesnika. 
Naime, nakon ovoga teksta, Vjesnik (20. svibnja 1969.) je iz Omladinskog tjednika prenio 
tvrdnje da su „Žeteoci 44 nastupili na „Hrvatskom danu 44 u Essenu, u sklopu Njemačkog 


1052 „Žeteoci" po prvi put nastupili u javnoj dvorani, u: Glas Koncila, br. 4, 11. veljače 1968., str. 12. 

1053 Koncerat „Zetelaca" najavljen u više gradova, u: Glas Koncila, br. 9, 28. travnja 1968., str. 6. 

1054 Nije dopušten koncert„Zetelaca “ u Studentskom centru, u: Glas Koncila, br. 9, 4. svibnja 1969., str. 12. 

1055 Usp. Zašto nije održan koncert „Zetelaca “ ni u crkvenoj dvorani? u: Glas Koncila br. 11, 1. lipnja 1969., str. 
6 . 

1056 Jordan KUNIĆIĆ, Oko neodržanog koncerta „Zetelaca u: Glas Koncila br. 12, 15. lipnja 1969., str. 18. 

1057 Zabilješka o razgovoru Zlatka Frida i Vladimira Pavlinića od 20. lipnja 1969., u: HDA, KOVZ, kutija 82, 
Pov. br. 102/1969. 

katoličkog dana, uz tvrdnju daje bila riječ o ,,ustaško-političkoj“ priredbi. I ne samo to, dodao 
je Vjesnik pozivajući se na emigrantski list Hrvatska država, na istome je događaju bio i glavni 
urednik Glasa Koncila Vladimir Pavlinić. Potom je Pavlinić poslao svoj odgovor - u kojem se 
demantira daje bila riječ o takvoj priredbi i da su je organizirali vođe „emigrantske ustaške 
organizacije 44 Branka Jelića - kojega je Vjesnik i objavio (1. lipnja 1969.), ali uz istodobnu 
objavu novih optužbi na Pavlinićev račun, prema kojima su svi drugi izlagači na toj priredbi 
bili „emigranti, pripadnici i simpatizeri ustaške grupacije dra Branka Jelića 44 , što je Pavlinić 
„morao znati 44 , i od čega se niti do dana današnjeg nije ogradio, niti poslao demanti Hn’atskoj 
državi. Na tu optužbu, Pavlinić svoj odgovor objavljuje u Glasu Koncila te opovrgava i te 
optužbe, uz pojašnjenje kako Hrvatsku državu niti prima niti čita, te se čudi daje za Vjesnik taj 
list, njegovo čitanje i komuniciranje s njim, u ovoj zemlji „sasvim normalna stvar 44 . 1058 

Na kraju, kad je koncert „Žeteoca 44 u dvorani župe sv. Marka Križevčanina u Zagrebu 
napokon održan, u sklopu „Dana mladih katolika Zagreba 44 , list o tome javlja. 1059 


5.3. Tema izgradnje crkava i drugih vjerskih objekata na stranicama Glasa Koncila 


List je u više navrata, osobito kroz razgovore s nadbiskupom Franjom Šeperom, slao 
poruke prema kojima je omogućavanje izgradnje novih crkava ne samo jedno od pitanja na 
kojima će Crkva inzistirati, nego je ono usko povezano i s pitanjem vjerskih sloboda. Tako, 
primjerice, u razgovoru sa Šeperom iz rujna 1964. godine 1060 , a osobito u idućemu razgovoru 
objavljenom u lipnju 1965. U njemu je kardinal Šeper, govoreći o pastoralnim potrebama za 
gradnjom novih crkava i osnutkom novih župa u gradu Zagrebu, obzirom na porast broja 
njegovih stanovnika, nedvosmisleno izrazio svoje nezadovoljstvo: 

Sto se tiče crkvi, potrebno je da se ispune tri uvjeta: lokacija, građevna dozvola i financijska sredstva. 
Kod sva tri uvjeta postoje teškoće. Prve dvije točke morale bi nam se priznati kao pravo, a treću bi naši 
vjernici morali shvatiti kao svoju dužnost - što se i nadamo. Glede lokacija i građevnih dozvola do sada 
smo više puta nailazili na teškoće, no s obzirom na opći pojam o građanskim pravima smatramo da 
uskraćivanja u tom smislu ne bi bila u duhu vjerske slobode koja se u cijelom svijetu toliko naglašuje. 1061 


1058 Vladimir PAVLINIĆ, Busija „ Vjesnik - „Hrvatska država Odgovor urednika „ Glasa Koncila 
„ Vjesniku", u: Glas Koncila br. 12, 15. lipnja 1969., str. 6. 

1059 Dan mladih katolika Zagreba, u: Glas Koncila br. 12, 15. lipnja 1969., str. 19. 

1060 Zagrebački nadbiskup poručuje, u: Glas Koncila, br. 19, 27. rujna 1964., str. 7. 

1061 Potreba je tragično velika, u: Glas Koncila, br. 11, 13. lipnja 1965., str. 3. 

Tim se razgovorom list uključio u tzv. Fond pape Ivana XXIII. za izgradnju novih 
crkava, kojega je posebnom okružnicom 23. svibnja 1965. ustanovio nadbiskup Šeper. 

Ni kasnije list neće propuštati prenositi apele crkvenih predstavnika da se omogući 
izgradnja novih crkava i kapela, jer postojeće ne zadovoljavaju potrebe vjernika. 1062 A kad je u 
jesen 1969. stiglo negativno rješenje Grada Zagreba na zahtjev da se u Novom Zagrebu odobre 
lokacije za nove crkvene građevine, uz obrazloženje kako, uz ranije odobrenu izgradnju crkve 
u Sigetu, „podizanje još jedne crkve u južnom Zagrebu sa urbanističkog stajališta ne bi dolazilo 
u obzir“, Glas Koncila jasno izražava svoje nezadovoljstvo: 

Nije nam poznato po kojim su kriterijima zagrebački urbanisti zaključili da je za desetke tisuća vjernika 
dosta jedna crkva. Prema ustaljenim svjetskim normama jedna se crkva grad najmanje na deset do 
petnaest tisuća vjernika. Razumije se da takvo stanovište Gradske uprave ne može biti konačno. Rješenje 
kojim se zauvijek ograničuje broj katoličkih crkava u tijelu grada preko Save, što je zapravo novi veliki 
grad, teško se može uklopiti u suvremeno shvaćanje samoupravnog društva. Ako velik broj građana na 
jednom području traži crkvu za zadovoljenje svojih duhovnih potreba, ako ti građani ne traže od društvene 
zajednice novčana sredstva za tu gradnju - po kojim se principima to njima može uskraćivati. Zadatak je 
urbanista da opravdane zahtjeve građana uklope u urbanističke planove, a ne da se tim planovima služe 
kao instrumentima za izvjesno sprečavanje. 1063 


U prigodi podjele sakramenta Sv. potvrde u zagrebačkom naselju Kozari bok, koja je 
upriličena pod šatorom, Glas Koncila opisuje spor koji je nastao oko djelomične izgradnje, pa 
potom rušenja tamošnje kapele koja je, kao i većina okolnih javnih i privatnih objekata, bila 
izgrađena bez građevinske dozvole, nakon što su „organi vlasti donijeli [su] odluku da se u 
ovom slučaju strogo primijene propisi“. 1064 

Nešto kasnije list objavljuje i pismo koje je jedan vjernik iz Lepoglave napisao biskupu 
Kuhariću, a u kojemu traži da se tamošnja crkva napokon vrati vjernicima na upotrebu. Pritom 
je donesen i Kuharićev odgovor kako je „duhovna vlast [je] učinila sve što je bilo u njezinoj 
moći“. 1065 


1062 Usp. primjerice: Novi apel kardinala Šepera: Zagreb raste - ali u njemu ne rastu crkve, u: Glas Koncila, br. 
21, 23. listopada 1966., str. 1, 5. 

1063 Južni Zagreb: Komunalci određuju koliko crkvi, u: Glas Koncila, br. 19, 28. rujna 1969., str. 13. 

1064 „Sveti šator “ u predgrađu, u: Glas Koncila, br. 12, 20. lipnja 1966., str. 5. 

1065 Pismo iz Lepoglave. Da nam vrate crkvu, u: Glas Koncila, br. 1,11. siječnja 1970., str. 16. 

A kad se 1970. počelo najavljivati da bi moglo doći do uspostave punih diplomatskih 
odnosa između Svete Stolice i Jugoslavije list, koristeći već spominjanu metodu prenošenja 
stranih vijesti kako bi se poslala neka ,,domaća“ poruka, jednu vijest iz Poljske prenosi pod 
naslovom: „Bez dozvola za nove Crkve nema sređenih odnosa Crkve i države“. 1066 

Da ta poruka lista nije slučajno odaslana, odn. daje list možda imao informacija kako i 
vlasti, premda im nije odgovarala gradnja novih crkava, ipak to pitanje počinju promatrati i u 
kontekstu obnove punih diplomatskih odnosa sa Sv. Stolicom, svjedoči i arhivska građa iz toga 
doba. Primjerice, predsjednik NO-a grada Zagreba Marko Blažević još je 1963., na savjetovanju 
s predsjednicima općinskih komisija za vjerska pitanja, konstatirao Šeperovu ustrajnost na 
pitanju dozvola za izgradnju novih crkava, te je zaključio kako će se nešto u tom smislu morati 
poduzeti, obzirom na moguće pregovore sa Sv. Stolicom. 1067 

No, list nije prešućivao niti pozitivne primjere, pa će tako izvijestiti o prvoj građevinskoj 
dozvoli za kapelu na području grada Zagreba, onoj u naselju Rudeš 1068 , kao i o završetku njene 
izgradnje 1069 , a redovito će izvještavati i o drugim otvorenim bogoštovnim prostorima po cijeloj 
tadašnjoj Jugoslaviji. 1070 U nekima od tih „pozitivnih primjera“ izgradnje novih crkvenih 
objekata list će i sam, na svoj način, sudjelovati. Tako, primjerice, nakon što je list objavio 
poziv Sestara dominikanki da im čitatelji Glasa Koncila pomognu u izgradnji crkvice na 
Škrapama u Splitu, koji je objavljen početkom 1965. 1071 , taje crkvica do kraja godine uistinu i 
izgrađena. Sudeći po zahvali koje su sestre uputile uredništvu 1072 , a u kojoj zahvaljuju ,,u prvom 
redu cijenjenom uredništvu Glasa Koncila koje se pridružilo našem apelu i time znatno 
pridonijelo njegovu uspjehu“, čitatelji su se očito uključili u taj pothvat. 

Osim u primjeru izgradnje novih crkava, list će pratiti i druge znakove poboljšanja 
prilika u kojima je Crkva djelovala u tadašnjemu društvu pa, primjerice, javlja o obnovi 
djelatnosti Bogoslovije u Splitu, koja je 1963. ponovno otvorena 1073 (zatvorena je 1956. godine, 
zajedno sa splitskim sjemeništem, nakon sudske presude profesoru Visoke bogoslovne škole u 


1066 U: Glas Koncila, br. 8, 19. travnja 1970., str. 7. 

1067 HDA, KOVZ, kutija 49, Pov. br. 63/1963; Više o problematici izgradnje crkava u Zagrebačkoj nadbiskupiji 
u to doba vidi u: Miroslav AKMADŽA, Fond pape Ivana XXIII. i gradnja crkava u Zagrebu, u: Tkalčić, 
13/2009, Zagreb 2009., str. 7-108. 

1068 Zagreb: prva građevna dozvola za kapelu, u: Glas Koncila, br. 13, 3. srpnja 1966., str. 6. 

1069 p rva a Zagrebu poslije rata, u: Glas Koncila, br. 25-26, Božić 1967., str. 10. 

1070 Usp. npr. Prva „ Gospina crkva “ u Splitu, u: Glas Koncila, br. 4, 19. veljače 1967., str. 6; Novi samostan 
„Zvijezda mora “ kod Splita, u: Glas Koncila, br. 7, 2. travnja 1967., str. 6. 

1071 Apel iz Splita (koji je i naš apel), u: Glas Koncila, br. 1, 10. siječnja 1965., str. 10. 

1072 Zahvala, u: Glas Koncila, br. 23, 28. studenoga 1965., str. 6. 

1073 Oživjela Centralna dalmatinska bogoslovija u Splitu, u: Glas Koncila, br. 13, 5. srpnja 1964., str. 4. 

Splitu mons. Anti Pilepiću i bivšem profesoru Biskupske klasične gimnazije u Splitu Branku 
Ostojiću). List javlja i o ponovnom otvaranju Bogoslovije u Sarajevu 1969., nakon stoje punih 
25 godina bila zatvorena 1074 , a kasnije će javiti i o tome daje Vrhbosanska nadbiskupija od 
države ponovno otkupila svoje oduzeto sjemenište. 1075 

Da list ne kani odustati od tema koje su vlasti smatrale „zabranjenim područjem“ za 
vjerske zajednice, pa i za vjerski tisak, list je najjasnije i z razio kad je - potaknut čla nk om koji 
je, bez navođenja autora, pod naslovom „Odnosi crkve i Države u socijalističkim zemljama i 
stavovi komunističkih radničkih partija prema religiji (teze)“ objavljen kao sveščić u 
zagrebačkom Studentskom listu - krajem 1968. poručio: 

I što će to značiti „ispovijedanje vjere“? Gradnja crkava nije ispovijedanje vjere, zauzimanje moralnog 
stava prema pitanjima rata i mira također nije ispovijedanje vjere. Pomaganje siromašnih također nije. 
Shvatimo li tekst u ovim „tezama 1,1 doslovno, u skoroj budućnosti svećenici bi s propovjedaonice ili kroz 
vjersku štampu smjeli, ili mogli, citirati samo pitanja i odgovore iz katekizma. Citati Sveto Pismo 
vjerojatno ne, jer ono vrlo konkretno zauzima stav prema ekonomskim i ondašnjim političkim pitanjima, 
prema pitanjima braka, obitelji, života itd. Najmanje bi se smjeli u našoj vjerskoj štampi navoditi Papini 
govori, jer on redovito govori o suvremenim prilikama u svijetu. Eto, prošlog je mjeseca Mali koncil (br. 
28) suđen i kažnjen (ukorom) što je u članku „Inkvizicija više nije važna 11 u vezi s problemima iz crkvenog 
života govorio i o nekim suvremenim političkim prilikama u svijetu. Tu je sud protumačio neke izraze iz 
Zakona o pravnom položaju vjerskih zajednica unajstriktnijem smislu. A što ako se na sličan način ustvrdi 
da, npr. ni rubrika „Priroda govori o Stvoritelju 11 ne spada u vjerske novine, jer obrađuje materijale iz 
prirodnih znanosti, a ne samo iz katekizma? 1076 


5.4. Tema normalizacije odnosa SFRJ i Sv. Stolice u Glasu Koncila 


Uredništvo Glasa Koncila vjerojatno je imalo infonnacije o kontaktima između 
predstavnika jugoslavenskih vlasti i Svete Stolice, koji su ostvareni od početka 60-ih godina 
XX. stoljeća. Na stranicama lista, stoga, tema „normalizacije 44 odnosa Crkve i države bila je 
prisutna puno prije negoli su Jugoslavija i Sveta Stolica uspostavile prekinute diplomatske 
odnose - najprije potpisivanjem Protokola 1966., a potom i uspostavom punih diplomatskih 
odnosa 1970. godine. 


1074 Ponovno oh’orena Bogoslovija u Sarajevu, u: Glas Koncila, br. 1, 11. siječnja 1970., str. 9. 

1075 Vrhbosanska nadbiskupija kupila svoje vlastito sjemenište, u: Glas Koncila, br. 16, 6. kolovoza 1972., str. 
14. 

1076 Naš komentar. Sto je to ,, ispovijedanje vjere? u: Glas Koncila, br. 25-26, prosinac 1968., str. 4. 

List je temu, u početku, aktualizirao prenoseći vijesti o sličnim procesima koji su se 
događali u nekim drugim (istočno)europskim zemljama. 

Tako, primjerice, javlja o dogovoru kojega su u rujnu 1964. sklopili Mađarska i Sv. 
Stolica, a kojim je potvrđeno pravo Pape na imenovanje biskupa u Mađarskoj, osigurana 
sloboda dušobrižničkog rada svećenika u toj zemlji, povećana sloboda katoličkog tiska te 
otvoreno pitanje vjerske slobode u mađarskim školama. 1077 Potom je list izvijestio i o prvim 
rezultatima toga dogovora, odnosno o imenovanju i posveti pet novih biskupa u toj zemlji. 1078 

Slično i u slučaju susreta rumunjskoga premijera Gheorgea Maurera s papom Pavlom 
VI., uz ocjenu kako se taj susret „tumači kao korak naprijed na putu normalizacije odnosa 
između Katoličke Crkve i Države u Rumunj skoj“ te iznosi mogućnost obnove diplomatskih 
odnosa. 1079 U istome svjetlu možemo promatrati i vijest o ponovnom izdavanju putovnice 
poljskom kardinalu Stefanu Wyszynskom. 1080 

U drugoj polovici 60-ih godina, list će iscrpno javljati i o tadašnjim zbivanjima u 
Čehoslovačkoj, gdje je vlast otvorila mogućnost rehabilitacije brojnih osuđenih svećenika i 
vjernika 1081 , kao i druge znakove popuštanja režima u odnosima prema Crkvi. Tako, primjerice, 
u ljeto 1968. na naslovnoj stranici donosi vijest o obnovi hodočašća u jedno proštenište u 
Slovačkoj, uz konstataciju kako je, nakon 20 godina otežavanja hodočašća, toga ljeta „događaj 
nosio obilježje odobravanja i sa strane državnih vlasti“ 1082 , a početkom iduće, 1969. godine, 
prenosi kako je „Čehoslovačka televizija prenosila po prvi put ovog Božića svečanu 
polnoćku“. 1083 

Da se polako obnavljaju i službeni kontakti između Sv. Stolice i Jugoslavije, čitatelji 
lista mogli su naslutiti već i iz vijesti kako je papa Pavao VI. 1964. uručio odlikovanje 
jugoslavenskom ambasadoru u Italiji Ivi Vejvodi 1084 , a osobito kad list u siječnju 1965. prenosi 
Tanjug -ovu vijest o boravku predstavnika Sv. Stolice Agostina Casarolija u Beogradu, gdje je 
vodio „preliminarne razgovore o sređivanju odnosa između SFRJ i Vatikana“. Znakovito, list 


1077 Sporazum Vatikan-Madžarska, u: Glas Koncila, br. 19, 27. rujna 1964., str. 5. 

1078 Posveta pet novoimenovanih madžarskih biskupa, u: Glas Koncila, br. 23, 22. studenoga 1964., str. 5. 

1079 Rumunjski ministar predsjednik kod Pape, u: Glas Koncila, br. 4, 11. veljače 1968, str. 2. 

1080 Kardinal Visinski opet dobio pasoš, u: Glas Koncila, br. 23, 17. studenoga 1968., str. 2. 

1081 Uzbudljive vijesti iz Cehoslovačke; Što traži Crkva u Čehoslovačkoj, u: Glas Koncila, br. 8, 14. travnja 
1968., str. 5; „ Nismo više Crkva šutnje„Bili smo kao Job na smetištu “, u: Glas Koncila, br. 9, 28. travnja 
1968., str. 11. 

1082 Studenti, marijanske pjesme i milicija, u: Glas Koncila, br. 16, 4. kolovoza 1968., str. 1. 

1083 Prag: Polnoćka na televiziji, u: Glas Koncila, br. 1, 12. siječnja 1969., str. 2. 

1084 Papa Pavao VI. odlikovao ambasadora Vejvodu, u: Glas Koncila, br. 4, 23. veljače 1964., str. 2. 

u istoj vijesti taj događaj povezuje s nedavnim dogovorom Svete Stolice i Mađarske, koji je 
također u ime Sv. Stolice potpisao Casaroli. 1085 

No, kad je 25. lipnja 1966. potpisan Protokol o razgovorima između predstavnika Vlade 
SFRJ i Svete Stolice, list o tome izvješćuje dosta suzdržano, pozivajući se na „domaće i strane 
novinske agencije“, uz opasku kako, osim izmjene predstavnika, „Protokol uglavnom konstatira 
sadašnje stanje odnosa“. 1086 U istome broju list prenosi i sadržaj izjava potpisnika Protokola, 
mons. Agostina Casarolija i člana SIV-a Milutina Morače. 1087 

Tu svojevrsnu suzdržanost u ocjeni Protokola svakako možemo tumačiti u svjetlu 
rezerviranosti prema tome događaju i kod dijela crkvenih vlasti u Hrvatskoj i Jugoslaviji, koja 
se bojala da će Sv. Stolica biti izigrana od strane jugoslavenskih vlasti, jer Protokoli sadržajno 
nisu donijeli nikakva nova prava Crkvi, kao niti jamstvo da će ustavna i zakonska prava vjernika 
biti dosljednije poštovana, što je tema koja je već dosta istražena. 1088 No, jednim dijelom ona 
je plod i načina na koji je Protokol tumačen u domaćemu tisku, o čemu list također sažeto piše 
u istome broju prenoseći, primjerice, ocjene prema kojima se Crkva, želi li opstati „u jednom 
društvu, pogotovo modemom i savremenom kao što je socijalističko, ona se mora prilagoditi 
njegovim tekovinama, mora svoju aktivnost usmeravati i iscrpljivati isključivo u verskim i 
crkvenim obredima“ (Politika), te da Protokol pokazuje kako „Crkva shvaća formulaciju da 
aktivnost svećenika treba da ostane u okvirima vjere i Crkve (Borba) u . m9 

Tek u idućemu broju list će objaviti i cjeloviti tekst Protokola ali će, umjesto vlastitog, 
prenijeti komentar koji je o tome dokumentu objavljen u vatikanskom dnevniku L'Osservatore 
Romano. 1090 Ta će suzdržanost prema Protokolu od strane Glasa Koncila , kao i od strane nekih 
crkvenih predstavnika u Hrvatskoj, biti predmet osude predstavnika vlasti, o čemu će u 
nastavku rada biti više govora u poglavlju VI.2. 

Stav uredništva o samome Protokolu moći ćemo doznati tek početkom 1967. u rubrici 
„Naši razgovori“, u odgovoru jednome neimenovanome čitatelju, koji je svoj identitet htio 


1085 predstavnik Vatikana u Beogradu, u: Glas Koncila, br. 3, 7. veljače 1965., str. 2. 

1086 Razmjena poluslužbenih predstavnika između jugoslavenske vlade i Svete Stolice, u: Glas Koncila, br. 13, 3. 
srpnja 1966., str. 1. 

1087 Izjave potpisnika protokola o razgovorima vođenim između SFRJ i Svete Stolice, u: Glas Koncila, br. 13, 3. 
srpnja 1966., str. 2. 

1088 Usp. AKMADŽA, Katolička Crkva u komunističkoj Hrvatskoj 1945.-1980., str. 296-324; Usp. i: Zvonimir 
ANCIC, Pregovori i ponovna uspostava diplomatskih odnosa između Vatikana i SFRJ, magistarski rad, mentor 
Miroslav AKMADŽA, Fakultet političkih znanosti Sveučilišta u Zagrebu 2012. 

1089 Komentari domaće štampe, u: Glas Koncila, br. 13, 3. srpnja 1966., str. 4. 

1090 Beogradski protokol, u: Glas Koncila, br. 14, 17. srpnja 1966., str. 3-4. 


241 



zaštititi iz straha, ali koji je izrazio i bojazan da i Glas Koncila ne bude ,,slomljen“, pa ih stoga 
moli „da pišete tako i toliko da nikome ne date izliku da Vam spočitne da niste bili u duhu 
Protokola“. 

U svome odgovoru list navodi kako, što se Protokola tiče, „mi taj dokumenat i duh koji 
on odražava želimo svakako poštivati onako kako gaje zamislio i kako pa poštuje Papa Pavao 
VI.“ 1091 , a u idućemu broju, prenoseći cjelovite poruke koje su izmijenili papa Pavao VI. i 
predsjednik SFRJ Josip Broz Tito 1092 , donosi i svoj komentar, u kojem se osvrće i na donošenje 
i provedbu Protokola. 

Djelo Protokola je, koliko nam je poznato, započeo, razvio i izveo ponajviše sam Papa svojim osobnim 
zalaganjem i utjecajem. Ali u ostvarivanju toga plana on želi biti najtješnje povezan sa svom svojom 
djecom u granicama ove države. Daljnji razvitak događaja ovisit će o našim biskupima, svećenicima i 
vjernicima. Na njima je da ispravno ocijene situaciju, da nađu i zauzmu svoje pravo mjesto u životu 
zemlje, da traže i ostvaruju svoja prava - i da surađuju sa svim dobronamjernim ljudima u svim 
pothvatima koji su po sebi korisni cijeloj zajednici. 1093 


U nastavku teksta list pak pojašnjava kako je za tu suradnju nužan preduvjet poštivanje vjerskih 
prava građana u Jugoslaviji, „ne samo bogoštovlja unutar četiri crkvena zida nego i suvremeni 
religiozni odgoj kršćanske djece i korištenje suvremenih sredstava društvenog saobraćaja“. 
Ukratko, list Protokol tumači kao sredstvo koje treba upotrijebiti za unaprjeđenje vjerskih 
sloboda u Hrvatskoj i Jugoslaviji. 

Sličnu poruku, prema kojoj Glas Koncila „od početka“ ulijeva svojim čitateljima 
„povjerenje u sva Papina nastojanja koja idu za sređivanjem odnosa Crkve i Države u našoj 
zemlji“, nasuprot onima „koji prigovaraju Svetoj Stolici što je potpisala Protokol s Vladom 
SFRJ, jer daje taj Protokol uspjeli manevar da se 'popovi konačno stjeraju u sakristiju' 44 , list je 
ponovio i u komentaru, kojim je reagirao na članke prof. Olega Mandića u Vjesniku . 1094 Pisanje, 
pak, samog Mandića, zaključuje list, „kompromitira djelo Protokola 44 . 


1091 ,,Bijaše neki čovjek imenom Nikodem... On dođe noću kIsusu, u: Glas Koncila , br. 2, 22. siječnja 1967., str. 
15. 

1092 Izaslanik Svete Stolice predao Papinu poruku predsjedniku Titu, u: Glas Koncila, br. 4, 19. veljače 1967., str. 
1 - 2 . 

1093 Duh i smisao Papine poruke predsjedniku Titu, u: Glas Koncila, br. 4, 19. veljače 1967., str. 2. 

1094 U čije ime nastupa prof. Oleg Mandić, u: Glas Koncila, br. 7, 2. travnja 1967., str. 2. 


242 



Neizravno, list se temom Protokola bavio i „između redaka“, kad u svojim člancima 
progovara i tematizira pitanje odnosa Svete Stolice s državama koje u potpunosti ne poštuju 
slobodu vjeroispovijesti. Tako, primjerice, komentator u odgovoru na pismo jednoga čitatelja, 
koji Papi prigovara ,,naivnost“ zbog pokušaja da pokrene dijalog s Mao Ce Tungovom Kinom, 
ističe: 


Kad Sveta Stolica nastoji uspostaviti kakve-takve odnose čak i s NR Kinom, to nipošto ne znači da želi 
dati potporu bilo njezinoj unutrašnjoj, bilo vanjskoj politici. Želi samo iskoristiti - ili još bolje: ne 
propustiti - svaku mogućnost da bude manje zla, da se otvore makar i slabašne perspektive dobra. 
Kontakti Svete Stolice s vladama i državama nemaju namjeru da ograniče slobodu političkog 
opredjeljenja katolika u tim državama, da ih u savjesti obavežu da pristanu možda ne uz opoziciju nego 
uz vladu ili obratno. 1095 


No, unatoč ,,rezerviranosti“ prema Protokolu, list će i kasnije redovito pratiti nastavak 
normalizacije odnosa između Sv. Stolice i SFRJ, pa tako javiti i o izmjeni diplomatskih 
predstavnika između SFRJ i Svete Stolice, kad je vladinim izaslanikom u Vatikanu imenovan 
Vjekoslav Cvrlje, a delegatom Svete Stolice u Beogradu mons. Mario Cagna 1096 , a kasnije i 
izvješćuje o njegovu dolasku u Jugoslaviju, pri čemu je najprije svratio do Zagreba. 1097 

Vrlo je iscrpno izvijestio i o prvoj audijenciji izaslanika jugoslavenske Vlade 
Vjekoslava Cvrlje kod pape Pavla VI., pri čemu prenosi i cjelovite tekstove govora koji su tom 
prigodom izrečeni, ističući (već u naslovu) Papinu tvrdnju kako je ponovna uspostava odnosa 
između Svete Stolice i SFRJ osigurala da „katoličkoj zajednici [bude] bolje zajamčeno 
poštivanje njezinih prava i sloboda akcije“. 1098 


Za razliku od Protokola iz 1966., uspostavi punih diplomatskih odnosa između Svete 
Stolice i Jugoslavije list će posvetiti veliku pozornost. Najprije će, kad su se pojavili prvi glasovi 
o tome, tu normalizaciju odnosa najavljivati 1099 , a kad su puni diplomatski odnosi 14. kolovoza 


1095 Tko je naivan?, u: Glas Koncila, br. 3, 5. veljače 1967., str. 2. 

1096 Izmjena predstavnika između SFRJ i Svete Stolice, u: Glas Koncila, br. 19, 25. rujna 1966., str. 2. 

1097 Nakon 14 godina Sveta Stolica opet ima svoga predstavnika u Jugoslaviji, u: Glas Koncila, br. 24, 4. 
prosinca 1966., str. 1, 3. 

1098 Katoličkoj zajednici bolje zajamčeno poštivanje njezinih prava i sloboda akcije, u: Glas Koncila, br. 1, 8. 
siječnja 1967., str. 1, 3. 

1099 Usp. Mons. Cagna kod Pape, u: Glas Koncila, br. 8, 19. travnja 1970., str. 2; Razgovori delegacija SFRJ i 
Svete Stolice, u: Glas Koncila, br. 15, 26. srpnja 1970., str. 2. 

1970. i uspostavljeni, list o tome ne samo da javlja na naslovnoj stranici 1100 , nego o tome 
događaju donosi i vlastiti komentar 1101 u kojem ističe kako „tražeći svoj životni prostor, bolje 
rečeno prostor slobode, Crkva u isto vrijeme, makar i neizravno, proširuje prostor slobode i za 
sve ljude, za svako slobodno mišljenje i stremljenje 14 , te šire teološko-politološko tumačenje iz 
pera Tomislava Sagi-Bunića. 1102 Uz to, u istome broju list prenosi i razgovor što ga je s 
dužnosnikom Svete Stolice Agostinom Casarolijem objavila Zagrebačka televizija 1103 , a u 
idućemu i sam objavljuje intervju s njime. 1104 Kasnije će list, na upit čitatelja, morati 
pojašnjavati kako obnova diplomatskih odnosa ne znači i sklapanje konkordata između dvije 
zemlje, niti se sklapanje konkordata očekuje u budućnosti jer se u novije vrijeme polako 
odustaje od konkordata u diplomatskoj aktivnosti Svete Stolice te „ne postoji nikakva 
tendencija da se s državama s kojima se održavaju diplomatski odnosi sklope i konkordati 44 . 1105 

I posjet jugoslavenskoga predsjednika Josipa Broza Tita Vatikanu i njegov susret s 
papom Pavlom VI. 29. ožujka 1971. u listu će dobiti zapažen prostor 1106 , uključujući i cjelovite 
govore koje su na susretu izrekli Tito i Papa. No, u Papinu govoru posebno su istaknuta mjesta 
koja je, kako se pojašnjava u opasci na kraju članka, u svome izvješću agencija Tanjug ispustila. 
Radi se o mjestima u kojima je Papa spominjao „Providnost 44 , „bezrazložan strah da Crkva ne 
bi prešla granice 44 svoje kompetencije te „zazvao zaštitu Svevišnjega 44 nad narode Jugoslavije. 
List nagađa i o razlozima izostavljanja tih dijelova Papina govora u Tanjug -ovu izvješću te piše: 

Da se možda ne bi narod sablaznio saznavši da papa Pavao VI. ozbiljno vjeruje u Boga? Ili da mu ne 
podbace netaktičnost što je tu vjeru izrazio i pred našim Predsjednikom? No, ako netko od Pape usred 
Vatikana očekuje da zatajuje svoju vjeru, što takvi od nas ovdje očekuju?. 


1100 Usp. S.fmiljana] R.[ENDIĆ], Uspostava potpunih diplomatskih odnosa Sveta Stolica - Jugoslavija, u: Glas 
Koncila, br. 17., 30. kolovoza 1970., str. 1, 4. 

1101 Crkvena diplomacija u službi slobode, u: Glas Koncila, br. 17., 30. kolovoza 1970., str. 2; Usp. i: 
Apolitičnost ipolitičnost Crkve, u: Glas Koncila, br. 18, 13. rujna 1970., str. 2. 

1102 Usp. Tomislav Sagi-Bunić, Diplomatski odnosi između Svete Stolice i Jugoslavije i Katolička Crkva u 
Hrvatskoj, u: Glas Koncila, br. 17., 30. kolovoza 1970., str. 3-4; br. 18, 13. rujna 1970., str. 3-4. 

1103 TV-razgovor s mons. Agostinom Casarolijem. Od početnoga razumijevanja prema mogućoj suglasnosti, u: 
Glas Koncila, br. 17, 30. kolovoza 1970., str. 5. 

1104 Intervju s mons. Agostinom Casarolijem. Služenje mjesnoj Crkvi prva briga vatikanske diplomacije, u: Glas 
Koncila, br. 19, 27. rujna 1970., str. 3. 

1105 Usp. Diplomatski odnosi i konkordati, u; Glas Koncila, br. 1, 10. siječnja 1971., str. 19. 

1106 Usp. Tito kod Pavla VI., u: Glas Koncila, br. 7, Uskrs 1971., str. 3. 

Osim izvješća, susret pape Pavla VI. i Tita popraćen je i prigodnim komentarom 
nadbiskupa Franje Kuharića 1107 u kojem on, pojašnjavajući razloge toga susreta, ističe kako u 
odnosima Crkve i države, ali i u životu vjernika u konkretnim društvenim institucijama u 
Jugoslaviji, i dalje ima problema i poteškoća, te da susreti državnih i crkvenih predstavnika 
primarno i služe tomu da se ti problemi rješavaju i u budućnosti izbjegavaju. Pri kraju svoga 
komentara, međutim, znakovito poručuje kako bi bilo potrebno i korisno da se, u kontekstu 
opće revalorizaciji povijesti, posebno u Hrvatskoj, ,,i povijest Crkve, novija i starija, s njezinim 
životom, zbivanjima i osobama tretira i rehabilitira s punom objektivnošću“ (istaknuo A.M.). 

Na čiju je rehabilitaciju pritom mislio, Kuharić tumači u svojem dnevničkom zapisu od 
29. ožujka 1971.: 

Nespojiv je svečani susret Tita i Pape s činjenicom da se u školama povijest Crkve jednostavno 
propagandistički izvrće bez ikakve znanstvene objektivnosti i da se Nadbiskup Stepinac još uvijek 
prikazuje kao ratni zločinac! Nisam smio propustiti a da na to ne upozorim, makar najopćenitije! Riječ 
rehabilitacija u Izjavi ima to značenje! 1108 


Da je taj Kuharićev komentar naišao i na dobar prijam kod tadašnjeg pronuncija Maria 
Cagne, on mu je sam poručio u prigodi svog proputovanja kroz Zagreb 31. ožujka 1971. jer, 
kako piše Kuharić, „smatra neophodnim da proklamirana načela budu i ostvarena! Ne može se 
jedno govoriti a drugo činiti!“. 1109 

A kako je sam list zamišljao ,,idealan“ odnos između Crkve i države, možda je najjasnije 
izrazio u jednome komentaru u proljeće 1968., koji je bio posvećen tadašnjim zbivanjima u 
Čehoslovačkoj. Nakon što je konstatirao kako je položaj Katoličke Crkve u toj zemlji, „kao i u 
Madžarskoj“ u proteklih 20-ak godina bio nepovoljniji nego u Jugoslaviji, jer je „ondje Crkva 
stalno bila intenzivno i neposredno kontrolirana i ograničavana od Države u najintimnijim 
sferama svoga života“, sad iz te zemlje dolaze vijesti kako su „čehoslovački biskupi sudjelovali 
na sjednici skupštine koja je birala novog predsjednika Republike“. „Ne veseli nas to, kao što 
nas nisu veselile vijesti da su sve donedavno u biskupskim ordinarijatima i upravama sjemeništa 
sjedili državni komesari“. Komentator pritom izražava bojazan da bi to moglo značiti povratak 


1107 Usp. Franjo KUHARIĆ, Riječ zagrebačkog Nadbiskupa u povodu susreta Tito-Pavao VI., u: Glas Koncila, 
br. 7, Uskrs 1971., str. 2. 

1108 Dnevnički zapis Franje Kuharića od 29. ožujka 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 1. 

1109 Dnevnički zapis Franje Kuharića od 31. ožujka 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 1. 

na „stare klerikalističke tendencije 14 i pretijesno povezivanje ,,s političkim strujanjima, s ovom 
ili onom strankom, s građanskom vlašću“, te zaključuje: 

Ideal nam je slobodna Crkva u slobodnoj državi, neovisna Crkva u neovisnoj državi. Crkva koja se ne 
plete u državne poslove, i kao takva ima pravo očekivati da se ni država ne plete u njezine poslove. 1110 


Da se uistinu ne zalaže za pretijesne veze države i Crkve, list je pokazivao i vrlo 
intenzivno prenoseći vijesti o procesu udaljavanja Crkve od Francovog režima u Španjolskoj. 
Tako, primjerice, prenosi vijest o sukobu s policijom španjolskih svećenika i redovnika, koji su 
podupirali studentski otpor Francovom režimu, ističući kako ,,u pokretu mladih studenata protiv 
diktature režima vodeću riječ imaju mladi katolici 44 . 1111 List će kasnije pratiti i razvoj te „priče 44 , 
izvješćujući o potpori katoličkih intelektualaca napadnutim svećenicima. 1112 U jednom 
kasnijem članku list konstatira kako su mlađi svećenici „uspjeli [su] svojim radom kroz 
posljednje godine ukloniti staro uvjerenje da je Crkva u Španjolskoj vezana za režim 44 te da 
„danas već i španjolski komunisti izričito priznaju da se Crkva ne poistovjećuje ni s jednim 
režimom 44 . 1113 Kad je situacija u toj zemlji eskalirala i kad je Francov režim pojačao represiju, 
list uvodi svojevrsnu „minirubriku 44 naslovljenu „Događaji u Španjolskoj 44 , u kojoj će u 
nekoliko brojeva objaviti brojne vijesti o zbivanjima i položaju Crkve u toj zemlji. 1114 

A nakon što su u uredništvo primili, kako se navodi, ,,s nekoliko strana prosvjede u vezi 
s našim izvještajima o prilikama u Španjolskoj 44 , uz tvrdnje da su nasjeli na socijalističku 
propagandu, list će ponoviti teze iznesene u ranije spomenutom komentaru, te ponovno oslikati 
svoju viziju poželjnih odnosa između Crkve i države: 

Ali mi još uvijek vjerujemo u mogućnost slobodne Crkve u slobodnoj državi. I nadamo se da kod nas 
biskupi i svećenici nikad neće postati državni službenici. Da neće nikad biti ni državnih plaća za svećenike 
ni propisanih zakletvi na Ustav za biskupe. 1 da će se i dalje biskupi postavljati bez ikakva uplitanja sa 
strane državnih organa. Čak smo uvjereni da će upravo takva stvarna rastava i uzajamno nemiješanje biti 
od najveće koristi i Crkvi i društvenoj zajednici. I usuđujemo se nadati da u ovom našem društvu, i među 


1110 Čehoslovačka iz naše perspektive, u: Glas Koncila, br. 10, 12. svibnja 1968., str. 2. 

1111 Španjolska:policija zlostavlja svećenike, u: Glas Koncila , br. 10, 22. svibnja 1966., str. 2. 

1112 Španjolska: Zlostavljani svećenici traže zadovoljštinu, u: Glas Koncila, br. 13, 3. srpnja 1966., str. 2. 

1113 Situacija u Španjolskoj nakon Koncila i novog Papinog motuproprija, u: Glas Koncila, br. 19, 25. rujna 
1966., str. 5. 

1114 Događaji u Španjolskoj, u: Glas Koncila, br. 4, 24. veljače 1969., str. 8; br. 5., 9. ožujka 1969., str. 4; br. 6, 
23. ožujka 1969., str. 4; br. 7, 6. travnja 1969., str. 5. 

vjernicima i među ateistima, postoje stvarne snage koje su sposobne uočiti svu dalekosežnost te 
problematike. 1115 


Da se zalaže za „zdravu sekulamost“ i protiv „klerikalizacije 14 političkog života, list će 
pokazivati i u drugim prilika, primjerice prenoseći vijest o pozivu brazilskih biskupa vođama 
Katoličke akcije „da ne poistovjećuju vjeru s ciljevima bilo koje političke stranke“ 1116 , ili pak 
prenoseći vijest o deklaraciji Talijanske biskupske konferencije o odnosu Crkve prema 
političkom životu, uz zaključak kako Crkva, premda se „mora baviti i pitanjima političkog 
života“ te „djelovati na savjest i svijest 44 svojih vjernika, ipak ne želi da se njeni interesi 
„izjednačuju s interesima nikoje političke stranke, čak ni kršćanske demokracije 44 . 1117 

Odnos prema tadašnjoj državi, ali i vladajućem komunističkom režimu, Živko Kustić 
sažet će kasnije, nakon pada komunizma, ovim riječima: 

Mi smo se u Glasu Koncila smatrali i smatramo se baštinicima i pro voditelj ima osnovnog Stepinčeva 
stava. Toga se ne stidim i mislim da smo to dobro radili. Bio je to stav, već sam o tome više puta pisao, 
apsolutne vjernosti Bogu i narodu. To znači narodu u kome je Crkva živa u pokretu. Ne državu rušiti - to 
nije naš posao - ali u njoj živjeti i društvo oživljavati. Mi smo tu pristupili opstanku i djelovanju u 
konkretnom komunističkom sustavu, ne kao protivnici režima, nego živi i djelatni unatoč njemu. To mora 
biti jasno onima koji znaju reći da smo djelovali na neki način u režimu. Da, bili smo u režimu onako 
kako je i, blage uspomene, nadbisup Frane Franić, potpuno neovisno od nas, primjetio da je to sustav u 
kome živimo, da nije naš neprijatelj nego križ. A križ, puput Isusa, treba spasenjski nositi.“ ul8 


1115 Za slobodnu Crkvu u slobodnoj državi, u: Glas Koncila, br. 5, 9. ožujka 1969., str. 2. 

1116 Vjera se ne smije miješati spolitikom, u: Glas Koncila, br. 8, 26. travnja 1964., str. 12. 

1117 Crkva u Italiji ne želi imati svoju političku stranku, u: Glas Koncila, br. 5, 25. veljače 1968., str. 1. 

1118 Živko KUSTIĆ, Naše crkvene i društvene prilike u vrijeme djelovanja Kršćanske sadašnjosti, u: Nastanak i 
razvitak Kršćanske sadašnjosti, Zagreb 2010., str. 46. 

6. Glas Koncila protiv ateizacije društva 


U borbu protiv ateizacije u tadašnjemu društvu, izuzmemo li ,,neizravne“ oblike te 
borbe, o kojima će više riječi biti kasnije u ovome poglavlju (6.3.-6.5.), list je ušao prenoseći 
Poslanicu BKJ iz 1965. godine, koja će dovesti i do najozbiljnijih napetosti u odnosima između 
Crkve i države od početka 60-ih godina. Ta poslanica nosi nadnevak 21. svibnja, a vjerničkoj 
(i široj javnosti) obznanjena je upravo na stranicama Glasa Koncila 9. rujna 1965. godine 1119 , 
neposredno uoči početka zadnjeg Koncilskog zasjedanja, na kojemu su sudjelovali i biskupi iz 
Jugoslavije. Vjerojatno potaknuti i tekstom Deklaracije o vjerskoj slobodi, koja je pripremljena 
za završno zasjedanje Drugoga vatikanskog koncila, biskupi su u toj poruci pozvali roditelje 
vjernike da osiguraju vjerski odgoj svojoj djeci, da poštuju ljudski život od začeća, te da 
slobodno i hrabro ispovijedaju svoju vjeru. 

Govoreći o vjeronauku, biskupi ističu kako su svjesni „da nažalost i danas, unatoč 
zakonskim propisima i ustavnim jamstvima, ima pokušaja da se na razne načine ograniči i 
spriječi poučavanje vjeronauka. Mi izjavljujemo da ti pokušaji znače povredu vaših roditeljskih 
prava. Kada se u bilo kakvom obliku nešto slično dogodi, obratite se u svakom pojedinom 
slučaju nama, i mi ćemo - prema svojoj pastirskoj dužnosti - ustati na obranu vaših svetih 
prava, jer su ta prava zagarantirana pozitivnim državnim zakonima“. Poručivši nadalje kako se 
Crkva zalaže za „slobodu i ljubav među ljudima svih boja i rasa, svih uvjerenja i staleža“ te želi 
pomoći u izgradnji boljega svijeta, u poruci se konstatira kako Crkva pri tome „ipak nailazi na 
protivljenje i nerazumijevanje 14 , ali unatoč tomu „propovijeda ljubav prema svakom čovjeku: i 
onom koji ne prihvaća Evanđelje kao svoje životno uvjerenje, i onom koji se izjavljuje 
nevjernikom 11 . No, kako se dodaje, „ni u čije uvjerenje ne smije se silom dirati. Nikom se silom 
ne može nametnuti vjera, ali ni ateizam. U ime ljudskog dostojanstva mi svečano naglašavamo 
da i vjernik ima pravo na poštovanje 11 . Također se ističe kako biskupe zabrinjava „čudna 
psihoza izvjesnog straha i obzira u ispovijedanju vjere i vršenju kršćanskih dužnosti 11 , dodajući 
kako „čovjek ima pravo na punu slobodu, da svoj život proživljava u skladu sa svojom vjerom 
i svojom savješću. To pravo zajamčeno je Ustavom SFRJ. To pravo je posebno naglašeno u 
povelji Ujedinjenih naroda, koju su potpisale sve zemlje članice 11 . No, premda je zakonima 
zaštićena sloboda savjesti i vjeroispovijesti, „izvjesni faktori nedopuštenim postupkom zlorabe 
svoj položaj i na razne načine vrše pritisak na savjesti, te tako stvaraju psihozu straha, što je 


1119 Zajednička poslanica biskupa Jugoslavije, u: Glas Koncila, br. 17, 5. rujna 1965., str. 1-3. 

protiv zakona. Takvih zloporaba ima osobito u školama, poduzećima i ustanovama. Od 
odgovornih mi iskreno i svečano zahtijevamo zaštitu zakonitosti, a od vjernika hrabrost i 
odlučnost u ispovijedanju svoje vjere [...] Ne dopustite, dragi vjernici, da vas obuzme osjećaj 
manje vrijednosti, i budite svjesni svojih prava“, zaključuju biskupi u svojoj poslanici. 

Taje poslanica, očekivano, naišla na oštre kritike tadašnjih vlasti. 1120 


6.1. Glas Koncila protiv ateizacije u školama 


Premda je i ranije znao otvarati tu temu, uglavnom odgovarajući pojedinim čitateljima 
na njihova pitanja, list se od 1966. u više navrata intenzivno bavio temom provođenja ateizacije 
u školama, bilo na način da se djeci ateizam predstavljao kao „napredniji 44 životni svjetonazor 
od onoga vjerskoga, bilo da su učitelji i nastavnici koji su se javno deklarirali vjernicima zbog 
toga imali problema na svojim radnim mjestima. 

Tako se „don Jure 44 početkom 1966. pozabavio jednim slučajem „teške povrede 
nastavnog plana 44 u jednoj dubrovačkoj osnovnoj školi (OŠ „Nikica Franić 44 ), za kojega je 
doznao čitajući Dubrovački vjesnik (8. siječnja 1966.). Nastavnica likovnog odgoja dala je, 
naime, djeci zadatak da nacrtaju Isusa i svece, što je naišlo na protivljenje nekih roditelja, a 
potom i osudu ravnatelja škole i drugih nastavnih vlasti u tome gradu. Taj je slučaj Živko Kustić 
potom usporedio s člankom iz Školskih novina „Tretiranje religije u sistemu obrazovanja 44 (br. 
17/1965), u kojem se zaključuje kako bi se đaci u našim školama naprotiv morali bolje upoznati 
s kršćanstvom i Biblijom, napose Evanđeljem, jer je to nužno za bolje shvaćanje europske 
civilizacije i kulture. 

Sad ni sam ne znam što bih o svemu tome mislio. Ili oni u Dubrovniku ne čitaju Školskih novina , ili misle 
da Dubrovčani i previše znaju o značenju kršćanstva za kulturu Europe i njihova slobodnog grada, pa da 
svako upoznavanje kršćanskih motiva kroz školu ipak ne može biti ništa drugo nego religiozna 
propaganda“ 1121 , 

zaključuje ironično „don Jure 44 . 


1120 Usp. Miroslav AKMADŽA, Katolička Crkva u komunističkoj Hrvatskoj 1945.-1980., str. 306-310. 

1121 DON JURE [Živko KUSTIĆ], Uzbuna u Dubrovniku , u: Glas Koncila, br. 3, 6. veljače 1966., str. 12. 

Isti autor, u povodu pisma jednoga prosvjetnog djelatnika kojega je pročitao u VUS-u u 
svibnju 1966., otvoreno je stao u obranu djece od nedopuštene ateizacije, ohrabrujući roditelje 
da joj se odupru: 

Tako bi na roditeljskom sastanku kršćanski roditelji zamolili prosvjetnog radnika da ih upozna s 
nastavnim planom i da im pokaže da li taj nastavni plan od njega traži da „iz dana u dan, sistematski 
uporno i s umišljajem objašnjava djeci da nema boga“. U nastavnom planu toga nema, zna se. Onda bi 
kršćanski roditelji, koji se s pravom osjećaju punopravnim građanima ove zemlje, zamolili učitelja neka 
se drži nastavnog plana, a neka ne pokušava iskorištavati svoj položaj prosvjetnog radnika za vršenje 
moralnog pritiska na maloljetne građane - a protiv izričite volje njihovih roditelja. Jer ti su roditelji djecu 
dali krstiti, učlanili ih u Crkvu, šalju ih na vjeronauk, pa žele da ta djeca znaju i vjeruju da Bog jest. Učitelj 
ima pravo djeci reći da on sam ne vjeruje u Boga. Može čak iznositi ono što zakon zove „naučnom 
kritikom religije“. Nemamo ništa protiv toga. Neka djeca čuju oba zvona, neka prosude i neka izaberu. 
Ali ako im on „iz dana u dan“ tvrdi kako je vjera znak zaostalosti, onda je to vršenje diskriminacije. Jer 
pred društvom i pred zakonom nitko ne smije biti bolji ili gori zato što vjeruje ili ne vjeruje i nikoga se 
zbog toga ne smije vrijeđati. 1122 


List je, u tome smislu, pratio i pisanje drugih školskih listova, čak i onih lokalnih, te se 
osvrtao napise u kojima bi prepoznao nametanje ateizma ili omalovažavanje vjerskih pogleda 
na život. Tako, primjerice, na jedan napis u časopisu osječke gimnazije „Braća Ribar“ 
Perspektive 1123 , Školske novine 1124 i druge. 


A za neke slučajeve diskriminacije učenika ili nastavnika, list je doznavao i preko 
pisama koja su im oni sami slali. 

Tako, primjerice, prenosi i pismo jedne čitateljice učenice iz Mostara, kojoj je zbog 
izostanka iz škole na Božić prijetilo i izbacivanje iz škole 1125 , a u istome broju u rubrici „Naši 
razgovori“ odgovara i jednome čitatelju koji se požalio na jednoga direktora škole koji, po 


1122 DO JURE [Živko KUSTIĆ], Može i bez sudce u: Glas Koncila, br. 10, 22. svibnja 1966., str. 13. 

1123 Žfivko] K[USTIĆ], „Perspektive" na pozicijama idejnog rasizma, u: Glas Koncila, br. 8, 16. travnja 1967., 
str. 10. 

1124 DON JURE [Živko KUSTIĆ], Očekuju se veliki ispravci školskih knjiga, u: Glas Koncila, br. 10, 14. svibnja 
1967., str. 5. 

1125 Još jedna „Božična “, u: Glas Koncila, br. 5, 25. veljače 1968., str. 12. 

njegovim tvrdnjama, „vrši pritisak na savjesti učenika koji polaze vjeronauk i crkvu“ te je dao 
nalog učiteljima da „porade na suzbijanju negativnih utjecaja religije“. 1126 

Nešto kasnije list objavljuje i pismo jedne učenice koju je kolega, zbog knjige suradnice 
Glasa Koncila Smiljane Rendić Mi ovdje koju je donijela u školu, prijavio školskim vlastima, 
koje su joj zabranile da to i dalje čini te je „proglašena ’klerikalkom’“. List joj odgovara: „Ako 
je takav propis da u školu ne smijete donositi baš ništa osim školskih knjiga, onda se pokorite; 
ali ako se to odnosi samo na knjige koje zastupaju katolički stav, onda je to očita diskriminacija, 
protivna zakonima ove države“. 1127 Sličan odgovor list je dao i jednoj učenici, čiji je identitet 
list odlučio zaštititi neobjavom njenih osobnih podataka, uz napomenu da je u redakciju njeno 
pismo stiglo „potpisano i s punom adresom“, a koja je posvjedočila kako se njen profesor u 
školi „razbjesnio" kad je vidio da ona nosi lančić s križem, te gaje stoga morala skinuti. 1128 

Najveću „priču" vezanu uz represiju nad prosvjetnim djelatnicima vezanu uz njihovo 
javno pokazivanje vjerske pripadnosti list je napravio u rujnu 1970., nakon što je zagrebački 
Večernji list izvijestio kako je dvoje prosvjetnih djelatnika dobilo otkaz u školi u Husinu 
nedaleko Tuzle, zato što su se javno rukovali sa svećenikom. Dvojica novinara Glasa Koncila 
otputovala su na lice mjesta te, nakon što su se uvjerili da je vijest točna, napravili opširnu 
reportažu, u kojoj su donijeli i izjave svih uključenih sudionika, uključujući i učitelje Tomu 
Bognara i Mariju Vranić, te uz zaključak kako „događaj o kojemu ovdje izvješćujemo nije opća 
pojava, ali nije ni beznačajna. Ako uprava jedne škole proglasi mjesnog svećenika narodnim 
neprijateljem te otpusti iz službe nastavnike koji su samo s njime stupili u nekakav kontakt - 
stvar je (barem) zanimljiva. U pitanju su ljudi i njihova osnovna ljudska prava". 1129 

Taj je članak naišao na velik odjek čitatelja, čije reakcije list skupno donosi u idućim 
brojevima 1130 , ali i na prigovor jednoga čitatelja svećenika koji listu zamjera što je objavio sve 
„optužbe" koje je od jednoga tamošnjega dužnosnika čuo na račun, u slučaj uključenog, 
svećenika „bez jedne riječi svoga komentara" pa će, pribojava se on, „priprosti ljudi misliti da 
je sve ono istina". 1131 


1126 Suzbijanje negativnih utjecaja u: Glas Koncila, br. 10, 22. svibnja 1966., str. 15. 

1127 „Klerikalka", u: Glas Koncila, br. 15, 31. srpnja 1966., str. 11. 

1128 Nevjerojatno, istinito, cdi često - nedokazivo, u: Glas Koncila, br. 1, 8. siječnja 1967., str. 15. 

1129 Živko KUSTIC, Mijo GABRIC, I ovako se nešto još negdje može dogoditi. Husinski slučaj. Jesu li dvoje 
nastavnika u Husinu dobili otkaz zbog rukovanja sa svećenikom?, u: Glas Koncila, br. 19, 27. rujna 1970., str. 9, 
12-13. 

1130 Usp. ,, Husinski slučaj“, u: Glas Koncila, br. 20, 11. listopada 1970., str. 14; br. 21, 25. listopada 1970., str. 
14. 

1131 Je li Puk oštrouman?, u: Glas Koncila, br. 20, 11. listopada 1970., str. 19. 

O tome je slučaju svoj osvrt objavio i Vjesnik (3. prosinca 1970., „Smije li se dobiti 
otkaz zbog rukovanja sa svećenikom"), o čemu Glas Koncila izvješćuje i svoje čitatelje, ali i 
donosi svoj vlastiti kritički osvrt na taj članak. 1132 


Uključivanje u javnu raspravu o ulozi škole u pogledu svjetonazora 

Pitanje odnosa škole prema religioznosti djece koja ju pohađaju i uloga nastavnika u 
promicanju socijalizma bila je tema i nekoliko predavanja i stručnih skupova prosvjetnih 
djelatnika. 

Na jednome od njih, u rujnu 1967. u Zagrebu, predavanje im je održao filozof Branko 
Bošnjak, o čemu list izvješćuje početkom listopada, s podnaslovom „Mogu li vjernici biti 
prosvjetni radnici?". 1133 Premda je, prema samome tekstu izvješća, predavač mnoga pitanja 
vezana uz odnos nastavnika prema religioznim uvjerenjima učenika ostavio otvorenima, uz 
napomenu kako „nema sumnje da roditelj ima pravo na svoju djecu" te kako ih se u vjerskom 
odgoju svoje djece „suprotno mišljenje ne smije [se] sprečavati ni onemogućavati", Bošnjak 
ipak ističe kako u školama nema mjesta za nastavnike „teiste", te kako se nastavnici moraju 
angažirati u promicanju i izgradnji socijalističkog društva odnosno, kako je citirano u 
istaknutom dijelu izviješća „da djecu odgajaju u duhu ateizma". Inače, tome se skupu, na 
izravan poziv predavača koji gaje uočio u publici, kratko obratio i „suradnik Glasa Koncila “ - 
obzirom daje članak potpisan njegovim inicijalom, izgledno je da se radi o Živku Kustiću - 
koji se pritom usprotivio tezi „da vjernicima nije mjesto među prosvjetnim radnicima, jer bi to 
značilo da u ovoj zemlji ima javnih službi koje su vjernicima nedostupne" odnosno da se 
provodi diskriminacija „između vjernika i ateista" što je „u suprotnosti s našim postojećim 
zakonima". Pa ni za naše društvo se ne bi moglo ustvrditi daje ateističko jer su, kako je istaknuo 
„suradnik Glasa Koncila ", „milijuni vjernika njegov integralni i punopravni dio" te oni 
socijalizam prihvaćaju „ukoliko je human, a ne ukoliko je ateistički". 


1132 Usp. Smiljana RENDIĆ, Osvrt na jedan osvrt. „Smije li se dobiti otkaz zbog rukovanja sa svećenikom? u: 
Glas Koncila, br. 1, 10. siječnja 1971., str. 15. 

1133 [Živko] K[USTTĆ]„ Idejnost u nastavi u: Glas Koncila, br. 20, 8. listopada 1967., str. 7. 

Kao svojevrsni odgovor Bošnjakovim tezama, list u istome broju donosi vijest prema 
kojoj se u jednoj anketi u Poljskoj više od 40 posto tamošnjih nastavnika izjasnilo kao vjernici, 
dok ih je samo 7 posto izjavilo daje „protiv religije“. 1134 

Nekoliko brojeva kasnije, list prenosi dio istupa Vladimira Bakarića na plenumu CK 
Saveza Omladine Hrvatske, kojega je prenio Vjesnik, u kojemu se on neizravno suprotstavio 
„borbenom ateizmu“ u školama. 1135 

A, kad je na jednome predavanju u Karlovcu, koje je održao zajedno s dužnosnicima 
Komisije za vjerska pitanja SR Hrvatske Zlatkom Fridom i Ivanom Lazićem, Branko Bošnjak 
na pitanje jednoga slušatelja odgovorio kako je „prosvjetnom radniku slobodno [je] ići u crkvu 
i nitko mu to ne može braniti“, te kako je bolje da „ide javno, a ne da se skriva, jer to je 
nemoralno i nepošteno“, Glas Koncila tu njegovu izjavu stavlja u naslov dosta opširnog izvješća 
koje im je o tim predavanjima poslao suradnik iz Karlovca. 1136 

Na temu „odgojne uloge škole, s obzirom na 'sve intenzivniju i moderniju akciju Crkve 
prema školskoj omladini'“ početkom 1969. u Zagrebu je priređeno i dvodnevno savjetovanje 
nastavnika, javnih radnika i drugih stručnjaka kojega su, na inicijativu Izvršnog komiteta CK 
SKH, priredili Školske novine i Polet, o čemu Glas Koncila, kompilirajući izvješća iz dnevnog 
tiska, informira svoje čitatelje. 1137 Pritom posebno ističe kako su čak dva izlaganja na tome 
skupu bila posvećena ulozi Glasa Koncila i osobito Malog koncila i njihovom utjecaju na 
mlade 1138 , što u svome izvješću ističe i list Borba (18. siječnja 1969.). 

I na ovu su se temu listu povremeno znali javljati čitatelji, pa jednoj čitateljici koja, kao 
vjernica, dvoji o tome „ima li smisla da kao uvjerena i praktična katolkinja postane prosvjetni 
radnik“, odgovara kako „nema razloga da se vjernici dragovoljno povuku s toga važnog 
područja javnog života“ te kako „što se tiče postojećih zakona i propisa, nigdje ne stoji da 


1134 Religioznost profesora u Poljskoj, u: Glas Koncila, br. 20, 8. listopada 1967., str. 16. 

1135 Dr. Bakarić o religiji u školama, u: Glas Koncila, br. 22, 5. studenoga 1967., str. 14. 

1136 P. RIKARD, Predavanja dra Branka Bošnjaka, Zlcitkci Frida i Ivana Lazića o Crkvi i vjeri kod nas. 

„ Prosvjetnom radniku je slobodno ići u crkvu, nitko mu to ne smije braniti u: Glas Koncila, br. 8, 20. travnja 
1969., str. 7. 

1137 Dvodnevno savjetovanje u Zagrebu. Škola i Crkva, u: Glas Koncila, br. 2, 26. siječnja 1969., str. 9. 

1138 Izlaganja i rasprave s toga skupa kasnije su, u izdanju Školskih novina i Poleta, i objavljeni u prigodnome 
Zborniku. Usp. Odgoj, škola /religija, Crkva, Zagreb 1969. Spomenuta predavanja u kojima je istaknuta uloga 
Malog koncila i Glasa Koncila, Usp. Ivan ROGIĆ, Neki strukturalni uvjeti poruka „Malog koncilla" i „Glasa 
Koncila", stt. 93-104; Josip ERL, „Mali koncil" kao sredstvo kršćanske pedagogije, stt. 121-140. 

vjernik ne može biti prosvjetni radnik“ jer „takvu diskriminaciju na temelju vjerskog uvjerenja 
ne bi podnosio naš Ustav“ premda, kako se dodaje, ima „pojedinih nedosljednosti u praksi“. 1139 


6.2. Protiv ateizacije i u drugim državnim institucijama 


Osim u školama, list je upozoravao i na poteškoće koje vjernici imaju u nekim drugim 
državnim institucijama. 

Tako, primjerice, u listopadu 1967. prenosi pismo jednoga sjemeništarca na odsluženju 
vojnog roka, koji se požalio na nemogućnost sudjelovanja na misi, pa i na brojne pokušaje „sa 
strane drugih da nas odvrate od našeg zvanja“. 1140 List mu odgovara kako je svjestan kako, 
posebno sjemeništarci, u vojsci „polažu i najteži i najopasniji ispit čvrstoće svojega zvanja“. 

Iduće, pak, godine prenosi članak iz časopisa Informator prema kojemu vojnici na 
odsluženju vojnoga roka imaju pravo primati i čitati vjerski tisak 1141 , a da su ga neki vojnici u 
to vrijeme i primali, pokazuje pismo uredništvu skupine vojnika iz jedne vojarne u Skopju. 1142 
No, i kasnijih su godina iz nekih vojarni pristizale pritužbe kako se vojnicima ne dozvoljava da 
se Glas Koncila unosi i čita, na što je list odgovarao kako je to protuzakonito, jer „vojnik u 
slobodno vrijeme može čitati sve što se u ovoj zemlji zakonito tiska i raspačava“. 1143 

I 1970. list objavljuje pismo jednoga vojnika, koji se potpisao punim imenom i 
prezimenom, koji piše kako redovito dobiva Glas Koncila i Kanu, te kako iste nakon čitanja 
proslijedi pravoslavnome svećeniku u Požarevcu, gdje služi vojni rok, koji je također 
zadovoljan sadržajem toga lista. 1144 

No, da u vojsci ipak baš i ne vlada potpuna „sloboda vjeroispovijesti 44 , dalo se naslutiti 
iz vijesti o pogibiji isusovačkoga novaka Izidora Bistrovića, koji je bio na odsluženju vojnoga 
roka u Blažuju kod Sarajeva, u prosincu 1969. Premda se ne navode okolnosti toga događaja, 


1139 Kršćani u prosvjeti , u: Glas Koncila, br. 13, 3. srpnja 1966., str. 15. 

1140 Zaboravljamo li one u vojci?, u: Glas Koncila, br. 21, 22. listopada 1967., str. 10. 

1141 Vojnik ima pravo na vjersku štampu, u: Glas Koncila, br. 19, 22. rujna 1968., str. 17. 

1142 Vojnici o Glasu Koncila, u: Glas Koncila, br. 22, 3. studenoga 1968., str. 14. 

1143 ,,Glas Koncila" u kasarni, u: Glas Koncila, br. 6, 22. ožujka 1970., str. 16. 

1144 Usp. Mato BATOR, Iz pisma vojnika, u: Glas Koncila, br. 18, 13. rujna 1970., str. 13. 

da je bila riječ o ubojstvu, a ne nesretnome slučaju, dade se zaključiti iz formulacije kako je 
Bistrović poginuo „od tri hica“. 1145 

Pitanje jesu li vjernici dobrodošli u članstvu sindikalnih organizacija, list je 
aktualizirao prenoseći AKSA-in osvrt na izjave dvojice sindikalnih čelnika prema kojima bi 
„doslovno prihvatanje programa SKJ od strane sindikata automatski zatvorilo vrata za ulaz u 
sindikat“ vjernicima, ali da sindikat ima i „vaspitnu ulogu koja ima za cilj da oslobodi članstvo 
od religije, predrasuda, natruha starog društva i pripremi ga za funkciju samoupravljača 14 , čemu 
se u listu SPC-a Pravoslavlje suprotstavio i pravoslavni svećenik Jovan Nikolić. 1146 

Pitanje članstva vjernika u sindikatima aktualizirano je i krajem 1971. kad je 
potpredsjednik Republičkog vijeća Saveza sindikata Hrvatske Jure Sarić - nakon istupa u kojem 
je branio pluralnost sindikalnog članstva, među kojima trebaju biti „i komunisti i nekomunisti, 
i kršćani i nekršćani, i nacionalisti i unitaristi 44 - nakon čega je izbačen iz Vijeća SSH. Nakon 
toga list, iz pera Tomislava Šagi-Bunića, staje u obranu Sarića i njegovoga shvaćanja 
sindikalnog udruživanja. 1147 

Glas Koncila otvorio je na svojim stranicama čak i pitanje članstva vjernika u 
Komunističkoj partiji. Na tu temu najprije, u prvoj polovici 1967., objavljuje pismo jedne 
mlade angažirane članice sekretarijata Saveza omladine, koja ističe kako se, unatoč protivljenju 
roditelja, želi angažirati u Savezu komunista, a nekoliko brojeva kasnije s njom objavljuje i 
intervju, ne odajući njen identitet. 1148 Najprije iz odgovora na pismo, a potom i iz formulacije 
pisma jasno je da uredništvo ne dijeli uvjerenje te mlade djevojke kako su pripadnost 
Komunističkoj partiji i aktivno življenje vjerskih uvjerenja do kraja spojivi. Tako, primjerice, 
list u pitanjima ističe: 

Ne nalazi li se u programu SK idejna borba protiv religije? [...] Da li je onda pošteno da vjernici ulaze u 
SK samo zato da bi imali veće mogućnosti djelovanja u zajednici? Nije li mnogo poštenije ići za tim da 
svaki vjernik ima punu mogućnost i potpunu slobodu sudjelovanja u svim javnim društvenim položajima 
i službama bez obzira na to što nije član SK? 1149 


1145 Tri hica zbrisala ovaj osmijeh, u: Glas Koncila, br. 25, Božić 1969., str. 8. 

1146 Usp. AKSA, Religiozni čovjek ne može biti pravi samoupravljač? , u: Glas Koncila, br. 1, 10. siječnja 1971., 
str. 15. 

1147 Tomislav SAGI-BUN1Ć, „Smijeh “ na račun radnika-krsčanapod vodstvom Milutina Baltića, u: Glas 
Koncila, br. 24, 28. studenoga 1971., str. 5. 

1148 Aktivistkinja, u: Glas Koncila, br. 5, 5. ožujka 1967., str. 12; AK [Živko KUSTIC], Može li se bez 
dvoličnosti?, u: Glas Koncila, br. 8, 16. travnja 1967., str. 11. 

1149 Može li se bez dvoličnosti?, u: Glas Koncila, br. 8, 16. travnja 1967., str. 11. 

Toj se temi list vratio i kasnije, nakon stoje rasprava otvorena u listu Komunist (6. i 13. 
studenoga 1969.), pa „don Jure“, premda se na početku teksta izjasnio protiv primanja vjernika 
u partiju, jer je za to „da u ovoj zemlji tko hoće biti komunista, neka bude, a tko neće neka ne 
bude, pa da ipak ijedni i drugi ravnopravno žive i rade“, ipak se ,,zamislio“ nad argumentom 
da njegov sugovornik ,,Toma“, zbog toga što je vjernik i nije u Partiji, ne može sasvim 
ravnopravno sudjelovati u donošenju odluka u svome poduzeću. 1150 

Pitanjem članstva vjernika u Savezu komunista, odnosno još i više isključenošću 
vjernika iz „političkog tijela svoga naroda koje jedino kreira politiku i koje drži u rukama 
političko vodstvo“ list se u jednome prigodnom komentaru pozabavio i nakon sjednice Izvršnog 
komiteta CK SKH u svibnju 1971. No, u njemu se, umjesto pitanja uključivanja vjernika u SK, 
više problematizirao sam stav SK prema pitanju (ne)vjere: 

Ako se borimo protiv klerikalizma na osnovi vjerovanja u Boga, mislim da se jednako moramo boriti 
protiv klerikalizma na osnovi nevjerovanja u Boga. Savez komunista ne može nipošto biti otvorena 
organizacija za rješavanje sasvim konkretnih ovozemnih problema u kojoj mogu sudjelovati svi koji su 
za to rješavanje sposobni i koji su se za to rješavanje voljni angažirati ako on hoće smatrati daje njegova 
bit jedan stanoviti stav prema transcendenciji, pa da zato u tu organizaciju spadaju samo oni koji imaju 
takav stav prema transcendenciji i da im je to već neka kvalifikacija za rješavanje određenih pitanja ovdje 
na zemlji. Postavljanjem stvari kakvo izbija iz rasprave u Izvršnom komitetu Savez komunista Hrvatske 
bar na neki način, htio to on ili ne htio, predstavljen je javnosti kao nešto paralelno Katoličkoj Crkvi, 
nešto što je bar u nekom vidu istoga roda, a ne raznorodno, pa zato onda jedan čovjek ne može u isto 
vrijeme biti član jednoga i drugoga, nego mora izabrati ili jedno ili drugo. 1151 

Kako ne bi bio pogrešno shvaćen, autor na kraju teksta ističe kako njegovo razmišljanje ne bi 
trebalo shvatiti kao „želju da katolici navale u članstvo u Savez komunista ili kao predviđanje 
da bi se to moglo zbiti“, nego tek kao načelno razmišljanje o tomu kako „svi građani žele, i 
treba da imaju, u svojoj domovini načelno jednake mogućnosti i iste šanse“. 

Taj je članak kasnije naišao i na reakciju nekadašnjeg člana Direktorija Glasa Koncila 
Šibe Zaninovića, koju list objavljuje u rubrici „Pišu čitaoci 141152 , u kojem se on zalaže za slobodu 
SK da sama određuje svoju ideologiju, pa tako i da prima samo one koji tu ideologiju 


1150 Usp. DON JURE [Živko KUSTIĆ], Može li Toma u Partiju?, u: Glas Koncila, br. 23, 23. studenoga 1969., 
str. 13. 

1151 Usp. Tomislav ŠAG1-BUNIC, Aktualni komentar. Prilog dijalogu o članstvu vjernika u Savezu komunista, u: 
Glas Koncila, br. 11, 30. svibnja 1971., str. 7. 

1152 Usp. Šibe ZANINOVIĆ, Prilog dijalogu o članstvu vjernika u Savezu komunista, u: Glas Koncila, br. 12, 13. 
lipnja 1971., str. 17. 

prihvaćaju, dok vjernici koje žele sudjelovati u društvenome životu to mogu učiniti u sklopu 
Socijalističkoga saveza, zamjerajući istodobno autoru spomenutog komentara Šagi-Buniću što 
je u tu temu uveo i „razlaganje 44 o „vjernicima 'tradicionalistima’ i onima koji su 'na liniji 
koncilske obnove' 44 . 

U obranu Šagi-Bunićevog stava, odnosno protiv zaključaka Šibe Zaninovića, list već u 
idućemu broju objavljuje tri pisma čitatelja 1153 , čija je glavna poruka kako je prihvaćanje 
činjenice da KP treba biti ateistički zastario pogled te kako se KP, po svojoj važnosti i utjecaju 
u vođenju države, nipošto ne može uspoređivati s drugim društveno-političkim organizacijama, 
poput Socijalističkoga saveza, pa prema tomu isključivanje vjernika iz KP znači ujedno i 
njihovo marginaliziranje u odnosu na druge građane. 

Da je, osim u Glasu Koncila, polemika o pitanju članstva vjernika u SK proširena i u 
drugim listovima - Nedjeljnoj Dalmaciji i Hrvatskome tjedniku - , doznajemo iz jedne kratke 
vijesti u Glasu Koncila , u kojem je donesena svojevrsna bibliografija o dotadašnjim javnim 
istupima pojedinih autora na tu temu. 1154 


6.3. Svjedočanstvo o vjeri poznatih osoba 


Jedna od najčešćih metoda kojom se Glas Koncila služio u svojoj borbi protiv ateizacije 
društva bila je sustavno prikazivanje poznatih svjetskih političara, znanstvenika, umjetnika, 
sportaša ... (i) u njihovoj vjerničkoj dimenziji, sugerirajući na taj način kako vjera nipošto nije 
samo za one „zaostale 44 . Svrhu te metode jednom je prilikom pojasnio i „don Jure 44 , 
pojašnjavajući usput i zašto svjetovni mediji „ mahom prešućuju 44 činjenice poput one da su, 
primjerice, „slavni astronauti, koji su letjeli do mjeseca, uvjereni vjernici 44 : 

Don Frane [...] kaže da je do spomenutog prešućivanja došlo zbog toga što ljudi od novina i televizije 
nisu imali vremena opširnije tumačiti tu pojavu, a bez tumačenja mnogima bi, osobito školskoj djeci, bilo 
sasvim nejasno kako tako vješti i učeni ljudi mogu vjerovati u Boga. Možda je to točno što govori don 
Frane, jer njegov nećak, mali Ivica, učenik petog razreda osnovne škole, čim je čuo da su se astronauti 


1153 Usp. Jure JURAS, „ Prilog dijalogu o članstvu vjernika u SK“ ; Stipe VUKOVIĆ, Vjernici i Savez komunista; 
Frane MIOCIĆ, Članstvo vjernika u SK, u: Glas Koncila, br. 13, 27. lipnja 1971., str. 12. 

1154 Usp Mogu li vjernici u SK, u: Glas Koncila, br. 13., 27. lipnja 1971., str. 7. 

tamo gore oko Mjeseca Bogu molili, odmah je počeo vikati: „Ja ću svima u školi reći da astronauti vjeruju 
u Boga. Kad mogu vjerovati oni, možemo i mi!“ 1155 


Da su tu metodu, ali i njene ciljeve, prepoznavali i neki, barem obrazovaniji, čitatelji, 
prikazuje pismo koje je liječnik ,,dr. A.“ uputio redakciji, a ona ga početkom 1966. objavila u 
svojoj rubrici „Mladi i njihovi problemi“. 

Za imena kao što su Pascal, Pasteur, Max Planck, Ampere, Volta, Newton, Kepler, Kopernik, Dostojevski, 
Aleksis Carrel, Einstein, Niels Bohr, Ruđer Bošković itd., mladi ljudi saznaju iz svojih školskih 
udžbenika. Pa kad zatim saznaju da su svi ti i mnogi drugi bili iskreno religiozni, većinom kršćani, a 
mnogi upravo katolici - onda to na mlade mora djelovati. 1156 


Tako, primjerice, nakon atentata na američkog predsjednika Johna Kennedyja, list 
donosi njegovu ranije izrečenu izjavu kako ga je proučavanje enciklike pape Ivana XXIII. 
„Pacetn in terris“ učinilo ,,ponosniji[m] nego ikada što sam katolik“, te vijest kako su na 
sprovodnim obredima njegova supruga Jacquelin i braća Robert i Edward te majka Roza 
„primili [su] svetu Pričest iz ruku bostonskog kardinala Cushinga“. 1157 U Božićnome, pak, broju 
donosi nepotpisanu sliku Johna Kennedyja s rukama sklopljenima na molitvu, uz tekst „Molitva 
- dodir s nevidljivim ali nadasve stvarnim svijetom. U njoj je i ovaj naš brat u vjeri crpio 
nadahnuće i snagu“. 1158 U uskrsnome broju iduće godine list prenosi vijest o tome kako je 
pokojni američki predsjednik svakodnevno molio krunicu 1159 , a i kasnije će biti prikazivan kao 
vjernik. 1160 

Kad je pak ubijen Robert-Bob Kennedy, list tome događaju također posvećuje veliku 
pozornost, objavljujući, osim istaknute fotografije i najave članaka o tome događaju na 
naslovnoj stranici 1161 , vijesti o reakcijama Pape i generalnog tajnika UN-a na taj atentat 1162 , 
opširnu kroniku o njegovoj smrti i sprovodnim obredima 1163 , prikaz njegova života u dva 


1155 DON JURE [Živko KUSTIĆI], Dječja usta , u: Glas Koncila, br. 1, 12. siječnja 1969., str. 13. 

1156 „ Kriva “je suvremena znanost, u: Glas Koncila, br. 3, 6. veljače 1966., str. 11. 

1157 Ukratko, u: Glas Koncila, br. 5, 8. prosinca 1963., str. 16. 

1158 Glas Koncila, br. 6-7, Božić 1963., str. 11. 

1159 Kennedy svakodnevno molio krunicu, u: Glas Koncila, br. 7, 12. travnja 1964., str. 12. 

1160 M[ijo SKVORC], Ljudi naših dana. „Predsjednikje mrtav ... u: Glas Koncila, br. 23, 22. studenoga 1964., 
str. 11. 

1161 Zločinstvo u Los Angelesu. Smrt Roberta Kennedyja, u: Glas Koncila, br. 13, 23. lipnja 1968., str. 1. 

1162 ,,Luđački i mrski zločin U Tant molio za pokojnog Roberta Kennedyja, u: Glas Koncila, br. 13, 23. lipnja 
1968., str. 2. 

1163 T. [Smiljana RENDIĆ], Oproštaj s Robertom Kennedyjem, u: Glas Koncila, br. 13, 23. lipnja 1968., str. 5-6. 

nastavka 1164 , te komentar broja. 1165 Osim samih tekstova, u kojima se ističe vjerska 
osvjedočenost ubijenoga predsjedničkog kandidata te uz zaključak kako mu je „pogreb bio u 
znaku vjere u uskrsnuće, kakav mu je bio i život“, i objavljene fotografije kojima su članci 
ilustrirani, također su pojačavali poruke tih tekstova (neposredno nakon atentata, ranjeni Robert 
s krunicom u ruci, slika njegove majke Rose na molitvi u crkvi, supruga s djecom sa sklopljenim 
rukama na pogrebnoj misi, obitelj Kennedy na koljenima u molitvi na grobu ubijenoga Johna, 
zajednička obiteljska večernja molitva). 

I Kenndyjev nasljednik na čelu Sjedinjenih Američkih Država, predsjednik Lyndon 
Baines Johnson, također je na stranicama lista prikazan i kao kršćanski vjernik 1166 , a s njegove 
inauguracije posebno su istaknuti zakletva „Tako mi Bog pomogao“ i njegov završni govor, u 
kojem je citirao i Sv. pismo. 1167 List je i čelnika Ujedinjene Arapske Republike Gamala Abdera 
Nasera prikazao kao (islamskog) vjernika, objavljujući njegovu fotografiju u trenutku klanjanja 
u Meki, te prenoseći informacije kako je on „vrlo pobožan čovjek“. 1168 

Prenosi, doduše s upitnikom u naslovu, tvrdnje jednoga baptističkog pastora kako je i 
bivši predsjednik Vlade SSSR-a Ni kita Hruščov bio kršćanin, te njegovo nagađanje kako i to 
„predstavlja važan faktor pri Hruščovljevu svrgavanju godine 1965. s položaja šefa države“. 1169 
Daje Hruščov bio vjernik sugerira se i člankom o zbirci ikona koju je posjedovao. 1170 Čak i za 
Staljinovu kćer Svjetlanu list iznosi neslužbene vijesti prema kojima se odlučila obratiti na 
kršćanstvo 1171 , a kasnije prenosi i vijest o krštenju njene kćeri, odn. Staljinove unuke 1172 , čime 
se ta neslužbena vijest i dodatno potrjepljuje. 

Grčki kralj Pavao također prikazan kao vjernik 1173 , novi predsjednik SR Njemačke 
Gustav Heinemann predstavljen je kao „kršćanin, ljubitelj Biblije“ 1174 , nekadašnji francuski 
predsjednik Charles de Gaulle u prigodi smrti opisan je kao „velik državnik i velik 


1164 M[ijo ŠKVORC], Od Krista u Brooklynu do križa na Arlingtonu, u: Glas Koncila, br. 13, 23. lipnja 1968., 
str. 11, br. 14, 7. srpnja 1968., str. 11-12. 

1165 Četiri smrti za život, u: Glas Koncila, br. 13, 23. lipnja 1968., str. 2. 

1166 Johnson: „Imao sam prilike iskusiti moć molitve “, u: Glas Koncila, br. 3, 16. veljače 1964. 

1167 Johnson je započeo u ime Božje, u: Glas Koncila, br. 3, 7. veljače 1965., str. 14. 

1168 Predsjednik Republike na koljenima, u: Glas Koncila, br. 3, 6. veljače 1966., str 16. 

1169 Hruščov kršćanin?, u: Glas Koncila, br. 6, 26. ožujka 1967., str. 24. 

1170 Hruščovljeva zbirka, u: Glas Koncila, br. 7, 2. travnja 1967., str. 20. 

1171 Sto misli Svjetlana Staljin, u: Glas Koncila, br. 8, 16. travnja 1967., str. 16. 

1172 Usp. Krštenje Staljinove unuke, u: Glas Koncila, br. 20, 3. listopada 1971., str. 1. 

1173 U: Glas Koncila, br. 6, 29. ožujka 1964., str. 16. 

1174 Novi predsjednik SR Njemačke - kršćanin, ljubitelj Biblije, u: Glas Koncila, br. 6, 23. ožujka 1969., str. 4. 

kršćanin“ 1175 , dok ga se u komentaru predstavlja kao „suvremenog tipa sveca“ 1176 , a kanadski 
premijer Pierre Trudau prikazan je na fotografiji zajedno sa suprugom i djetetom (današnjim 
kanadskim premijerom Justinom Trudauom) kojega upravo nose na krštenje. 1177 

Za vrijeme boravka u Zagrebu, predsjednik talijanske Vlade Aldo Moro bio je i na misi 
u franjevačkoj crkvi na zagrebačkom Kaptolu što list, osim prigodnom reportažom, bilježi i 
fotografijom premijera Mora u trenutku primanja pričesti na svojoj naslovnoj stranici. 1178 

Prigodom smrti supruge lidera talijanskih socijalista Pietra Nennija, Carmen, list prenosi 
vijest kako su, na njenu izričitu želju, „njezine ruke na odru bile [su] omotane krunicom koju 
joj je darovao Ivan XXIII.“, te podsjeća kako je bračni par u vrijeme fašističkih i nacističkih 
progona utočište našao u bazilici sv. Ivana Lateranskog, uz znanje tadašnjega pape Pija XII. 1179 

Premda ga ne predstavlja kao vjernika, u kolovozu 1971. list na zadnjoj stranici 
objavljuje fotografiju Fidela Castra u razgovoru s jednom časnom sestrom, uz potpis: 
„Neobična slika: crveni šef Republike Kube, Fidel Castro, sa zanimanjem sluša što mu 
pripovijeda jedna časna sestra (o čemu je riječ nismo saznali)“ 1180 , a u Božićnome broju i 
Castrovu sliku s čileanskim kardinalom, s kojim se susreo na vlastitu molbu 1181 , prikazujući 
time kako čak ni Castro ne izbjegava susrete s crkvenim predstavnicima i uvažava važnost 
njihove službe. 

Osim političara, i drugi poznati ljudi prikazivani su u svojoj vjerničkoj dimenziji. List, 
tako, prenosi i religiozne izjave Alberta Einsteina 1182 , svjedoči o vjeri francuskog filozofa 
Gabriela Marcela 1183 , a prenosi i otkriće kako je čak i Jean Paul Sartre, „jedan od najradikalnijih 
ateista današnjice“, svojedobno napisao jedno religiozno djelo, božični igrokaz „Rođenje Isusa 
Krista“, te je i sam igrao ulogu kralja Baltazara kod njegove izvedbe. 1184 


1175 S.[miljana] R.[ENDIĆ], Charles de Gaulle, velik državnik i velik kršćanin. Smrt Charlesa de Gaulla, u: Glas 
Koncila, br. 23, 22. studenoga 1970., str. 1, 3-4. 

1176 Suvremeni tip sveca, u: Glas Koncila, br. 23, 22. studenoga 1970., str. 2. 

1177 Krštenje premijerova sina na deset ispod nule, u: Glas Koncila, br. 3, 6. veljače 1972., str. 20. 

1178 Predsjednik talijanske vlade Aldo Moro na misi u Zagrebu, u: Glas Koncila, br. 23, 28. studenoga 1965., str. 
1,9. 

1179 Umrla Nennijeva supruga, u: Glas Koncila, br. 8, 24. travnja 1966., str. 2. 

1180 U: Glas Koncila, br. 17, 22. kolovoza 1971., str. 18. 

1181 Usp. Castro i kardinal, u: Glas Koncila, Božić 1971., str. 20. 

1182 Albert Einstein tvrdi da je religija izvor znanosti, u: Glas Koncila, br. 14, 25. srpnja 1965., str. 12. 

1183 Želio bih se roditi u obitelji u kojoj bi bilo još djece, u: Glas Koncila, br. 3, 9. veljače 1964., str. 6. 

1184 Sartre je igrao trećega kralja, u: Glas Koncila, br. 1, 7. siječnja 1968., str. 11. 

I legendarni brazilski nogometaš Pele prikazanje kao vjernik 1185 , a prenesen je i tekst 
osmrtnice koju je za svoju smrt sam sastavio poznati njemački industrijalac Georg Hipp, koja 
ga prikazuje kao vjernika. 1186 

I kad je preminuo popularni francuski pjevač Maurice Chavalier, list donosi vijest i o 
njegovu sprovodu, uz napomenu da je „umro kao kršćanin“ 1187 , a slično i prigodom smrti 
poznate pjevačice gospel glazbe Mahalije Jackson. 1188 Glas Koncila je popratio i odlazak u 
samostan poznate glumice Dolores Hart 1189 , te prenio vijest kako proslavljeni pjevač Cliff 
Richard, nakon završetka karijere, kani „studirati teologiju i postati vjeroučitelji 1190 

Inače, kad je spomenuti pjevač 1968. nastupio u Zagrebu, list je tome događaju posvetio 
veliku pozornost posvetivši mu, osim prigodne crtice s fotografijom na naslovnoj stranici 1191 , i 
veliku reportažu na dvije stranice 1192 , a kad 1971. ponovno dolazi u Zagreb, i prikaz s 
konferencije za novinare koju je tad održao, u obliku intervjua. 1193 Kad su pak zbog tog nastupa 
uslijedili s jedne strane napadi „nekih beogradskih listova i novinara jednog zagrebačkog 
tjednika“, a s druge strane ignoriranje RTV Zagreb koja je koncert snimila, ali ga potom nije 
emitirala, list tome koncertu posvećuje i kraći komentar. 1194 

Premda se većina takvih vijesti, prikaza i novinarskih ,,priča“, u različitim novinarskim 
formama, odnosila na vjernike iz svijeta, list je povremeno znao donijeti i poneki ,,domaći“ 
primjer da su neki „poznati i uspješni" ujedno i vjernici. 

Tako, primjerice, prenosi vijest o tome kako je i poznati tenisač Nikola Pilić vjernik 1195 , 
donosi priču o odlasku u samostan književnice Anke Petričević 1196 , prenosi svjedočanstvo o 


1185 Nogometaš svijeta broj 1. „ Uvjeren sam da Bog postoji", u: Glas Koncila, br. 9, 16. svibnja 1965., str. 12. 

1186 Napisao sebi osmrtnicu, u: Glas Koncila, br. 7, 24. ožujka 1968., str. 16. 

1187 Usp. Chavalier umro kao kršćanin, u: Glas Koncila, br. 2, 23. siječnja 1972., str. 4. 

1188 Smrt „crnog slavuja u: Glas Koncila, br. 3, 6. veljače 1972., str. 16. 

1189 [Mijo SKVORC], Ljudi naših dana. Iz Hollywooda u samostan, u: Glas Koncila, br. 14, 19. srpnja 1964., str. 
9. 

1190 Dosada navela Clijfa na ozbiljne misli, u: Glas Koncila, br. 4, 19. veljače 1967., str. 16. 

1191 Cliff Richard u Zagrebu, u: Glas Koncila, br. 10, 12. svibnja 1968., str. 1. 

1192 Cliff je u Zagrebu pjevao Evanđelje, u: Glas Koncila, br. 10, 12. svibnja 1968., str. 11-12. 

1193 Usp. Cliff Richard ponovno u Zagrebu. Pjevač — misionar bez maske, u: Glas Koncila, Božić 1971., str. 8-9. 

1194 Usp. Ne želimo se kititi tuđim perjem, u: Glas Koncila, br. 11, 26. svibnja 1968., str. 2. 

1195 Za ljubitelje sporta. Nikola Pilić zahvaljuje Bogu, u: Glas Koncila, br. 25, Božić 1969., str. 24. 

1196 Spaljene tužaljke; s. Marija od Presvetog Srca [Anka PETRIČEVIĆ], „Sinko, ovo je tvoja posljednja noć“, 
u: Glas Koncila, br. 15, 2. kolovoza 1964., str. 6-7. 

vjerničkom životu slovenskog opernoga pjevača Jože Gostića 1197 te nekrolog u povodu smrti 
enciklopediste Mate Ujevića. Za njega, tako, posebno ističe kako je bio 


[...] uvjereni kršćanin, praktični katolik. Bio je otac sedmero djece. Bio je član Trećega reda sv. Franje. 
Pravi trećoredac. Išao je na ispovijed i primao Pričest. Molio se Bogu kao sve one dobre bakice koje su 
učlanjene u Treći red. 1 radovao se životu kao sveti Franjo iz Asiza. 1198 


Autor toga članka Ujevića je, osim kao najzaslužnijega za stvaranje Enciklopedije u 
okviru hrvatskoga naroda, prikazao i kao uzor koncilskoga shvaćanja „položaja, mogućnosti i 
zadataka katolika u pluralističkom društvu“ jer je Ujević sav svoj intelektualni potencijal stavio 
,,u službu djela koje znači mnogo za naš narod, ali koje se u člancima koji se tiču religije više 
puta spušta od znanstvene razine na razinu tendencioznog pamfleta“, ali je „on u širini svoga 
pogleda na svijet i život nalazio snage da sagleda cjelinu djela apstrahirajući od bolnih 
pojedinosti 14 . 


Serijal razgovora o vjeri 

Od 1970. list je počeo objavljivati i vrlo značajan serijal razgovora s poznatim osobama 
iz tadašnje Jugoslavije, u kojima su oni progovorili o svom životnom svjetonazoru i svom 
odnosu prema vjeri. U tome nizu kao sugovornici Glasa Koncila tako su se pojavili pjevač Viče 
Vukov 1199 , književnik Meša Selimović 1200 , redatelji Krsto Papić 1201 , Petar Selem 1202 , Vatroslav 
Mimica 1203 , operni pjevač Krunoslav Cigoj i njegova zaručnica Vesna 1204 , pjesnik, skladatelj i 


1197 Mijo ŠKVORC, Ljudi naših dana. Hvala za sve - pripravan sam na put , u: Glas Koncila, br. 6, 29. ožujka 
1964., str. 13-14. 

1198 Z[orislav] L[AJOŠ], Umro dr. Mate Ujević. „Ne tražimo mač, nego srce“, u: Glas Koncila, br. 2, 22. 
siječnja 1967., str. 7. 

1199 Viče Vukov: „Kad je čovjek pri sebi - on je i pri Bogu u: Glas Koncila, br. 1,11. siječnja 1970., str. 10. 

1200 Z.[ivko] K.[USTIC], Razgovor s književnikom Mesom Selimovićem, autorom romana „Derviš i smrt". Zašto 
se ne misli na smrt i dušu?, u: Glas Koncila, br. 2, 25. siječnja 1970., str. 8-9; ISTI, Ljubav prije logike, u; br. 3, 
8. veljače 1970., str. 12. 

1201 Razgovor s Krstom Papićem, redateljem filma „Lisice". Klice dobra i cvjetovi zla. „Ipaksmo mi izrasli na 
tlu kršćanske kulture", u: Glas Koncila, br. 4, 22. veljače 1970., str. 16. 

1202 Razgovor s redateljem Petrom Selemom. „Razdioba podneva Drama grešnika koji vjeruje, u: Glas 
Koncila, br. 5, 8. ožujka 1970., str. 8. 

1203 Razgovor s filmskim redateljem Vatroslavom Mimicom. Dijalog je moguć samo među slobodnima, u: Glas 
Koncila, br. 10, 17. svibnja 1970., str. 8-9. 

1204 Z.[ivko] KUSTIĆ, L.[uka] DEPOLO, Razgovarali smo s Krunoslavom Cigojem. Misao, ljubav i pjesma, u: 
Glas Koncila, br. 4, 21. veljače 1971., str. 5-6. 

pjevač Zvonko Špišić 1205 , košarkaš Petar Skansi 1206 , skladatelj Drago Britvić 1207 , nogometni 
trener Zlatko Čajkovski 1208 , pjevačica Vera Svoboda i njen muž, melograf i glazbeni urednik 
Julije Njikoš 1209 , pjesnik, pjevač i skladatelj Arsen Dedić 1210 , glumac Sven Lasta 1211 , skladatelj 
i pjesnik Tomo Bebić. 1212 

Iz jednoga uvodnika doznajemo i da je bio napravljen razgovor s redateljem Božidarom 
Violićem o Krležinoj drami Glorija, ali je „onda, u posljednji čas, od njega brzojavom, bez 
obrazloženja, storniran", iz čega list zaključuje kako se „umiješala [se] valjda neka 'vis maior', 
negdje se porodio neki strah, iz straha neki pritisak ili mig“, čemu se redakcija čudi jer, kako se 
dodaje, „mi bismo prije očekivali s 'naše' strane zamjerke što poklanjamo toliku i tako 
nekritičku pažnju jednom ’protucrkvenom' djelu". 1213 

Neki od tih razgovora naišli su na veliki interes, a dijelom i osude, društvenih medija i 
vladajućih struktura. 

Nakon razgovora kojega je, primjerice, dao Viče Vukov, u Vjesniku u srijedu (11. 
veljače 1972.) novinar Pero Zlatar navodi kako je Vukov „nakon svojih izjava u Glasu Koncila 
doveo [je] u pitanje svoj nastup na festivalu 'Vaš šlager sezone'". Pritom se pozvao na direktora 
te priredbe Nikšu Dabovića, uz napomenu da će o svemu odlučiti Upravi odbor te 
manifestacije". 1214 Prema pisanju Glasa Koncila, taj intervju spominju i beogradska Politika (1. 
ožujka 1970.) te sarajevski Svijet (13. ožujka 1970.). 1215 A nakon jedne ranije kritike VUS-a na 
račun Vukova i Glasa Koncila, „don Jure" je VUS-u i „zahvalio", što Glasu Koncila „pravi 
reklamu pišući što se sve lijepo i zanimljivo u Glasu Koncila može naći". 1216 


1205 Ž.[ivko] KUSTIĆ, M.[ijo] GABRIĆ, Razgovarali smo sa Zvonkom Špišićem. O karijeri, vjeri, braku, u: Glas 
Koncila, br. 5, 7. ožujka 1971., str. 8-9. 

1206 Razgovor s Petrom Skansijem. „ Vjerujem u ljubav “, u: Glas Koncila, br. 9, 2. svibnja 1971., str. 13. 

1207 Z.fivko] KUSTIĆ, M.[ijo] GABRIĆ, Razgovor s Dragom Britvićem. Moja ljubav: zavičaj, prijatelji, obitelj, 
domovina, u: Glas Koncila, br. 11, 30. svibnja 1971., str. 6. 

1208 Najpopularniji nogometni trener Zlatko Čajkovski govori za Glas Koncila: o novcu, obitelji, disciplini, slozi, 
samopouzdanju, odgoju..., u: Glas Koncila, br. 12, 13. lipnja 1971., str. 13. 

1209 [Mijo GABRIĆ, Živko KUSTIĆ], Razgovor s Verom Svobodom i Julijem Njikošem. „Da sam riba pa da me 
rasiku..., u: Glas Koncila, br. 13, 27. lipnja 1971., str. 8-9. 

1210 [Mijo GABRIĆ, Živko KUSTIĆ], Razgovor s Arsenom Dedićem pjesnikom, pjevačem, skladateljem. „Medi 
ti piva ka pop", u: Glas Koncila, br. 14, 11. srpnja 1971., str. 7. 

1211 [Živko KUSTIĆ, Zlatko MARKUS], Razgovor sa Svenom Lastom. Nakon druge smrti..., u: Glas Koncila, 
br. 15, 25. srpnja 1971., str. 8-9. 

1212 Ž.[ivko] KUSTIĆ, Razgovor s Tomom Bebićem. Leute moj, u: Glas Koncila, br. 15, 23. srpnja 1972., str. 10, 
12-13. 

1213 „Glorija", u: Glas Koncila, br. 10, 17. svibnja 1970., str. 13. 

1214 Usp. Viče Vukov, u: Glas Koncila, br. 4, 22. veljače 1970., str. 15. 

1215 Usp. Viče Vukov, u: Glas Koncila, br. 6, 22. ožiljka 1970., str. 17. 

1216 DON JURE [Živko KUSTIĆ], Uzbudljivo i bez Holandije, u: Glas Koncila, br. 3, 8. veljače 1970., str. 17. 

Letovi u svemir 


Osim poznatih osoba, list je za aktualizaciju vjere koristio i neke tada poznate događaje, 
koji su privlačili pozornost šire javnosti. 

Jedan od takvih događaja bili su i svemirski letovi, pa kad je nakon prvog leta astronauta 
u svemir Juraj Gagarin navodno izjavio kako, leteći u svemiru, tamo nije sreo Boga, list ulazi 
u svojevrsnu polemiku s tom njegovom izjavom: 

Onaj astronaut bio je samo tehničar, i zato nije imao pojma o Bogu [...] nikad nije naučio da Bog nije 
predodžba iz dječje mašte, i zato se smijao što Ga nije sreo gdje sjedi na nekom oblaku. 1217 


A, kako bi osnažio svoju poziciju, u istome broju list prenosi i svjedočanstvo vjere 
američkog stručnjaka za svemirske letjelice Wernhera von Brauna. 1218 

Letove u svemir, a osobito čuveno prvo slijetanje na mjesec, list će vrlo pozorno pratiti 
i kasnije. Tako, primjerice, objavljuje svjedočanstvo vjere jednog drugog astronauta, 
Amerikanca Jirna McDivitta, „prvog katolika među astronautima“ 1219 , te trojice članova misije 
Apollo 8, koji su iz mjesečeve orbite na zemlju slali svoje glasove dok čitaju početak Knjige 
Postanka, a jedan je od astronauta na svemirsko putovanje ponio i relikviju pape Ivana 
XXIII. 1220 

Kasnije je tretiranje vjerskih tema potaknutih misijom Apolla 8 naišlo i na velik odjek 
u tisku u Jugoslaviji, a iz Glasa Koncila doznajemo daje zbog njega došlo i do ostavke dijela 
suradnika i članova redakcijskog kolegija beogradskog lista Književne novine. Naime, nakon 
odluke uredništva da ne objavi članak Mire Glavurtića „Gde je Bog posle Apola 8“, petorica 
suradnika prekinulo je suradnju s tim listom, a književnik Mirko Kovač i izričito je taj postupak 
uredništva naveo kao jedan od uzroka svojega čina. 1221 Kasnije se listu javio i sam Glavurtić, 


1217 S[miljana] RJEDNIĆ], Do Boga se ne stiže raketom, u: Glas Koncila, br. 16, 16. kolovoza 1964., str. 2. 

1218 Wernher VON BRAUN, Molitva u Teksasu, u: Glas Koncila, br. 16, 16. kolovoza 1964., str. 9; Usp. i 
Raketni stručnjak o vjeri i znanosti, u: Glas Koncila, br. 4, 11. veljače 1968., str. 16; Prvi ljudi na Mjesecu. Moj 
razgovor sa zvijezdama uvijek je podupirao dubok religiozni smisao, u: Glas Koncila br. 15, 27. srpnja 1969., 
str. 4. 

1219 Jimov Očenaš u svemiru, u: Glas Koncila, br. 17, 5. rujna 1965., str. 8-9. 

1220 Usp. Božić u Mjesečevoj putanji, u: Glas Koncila, br. 1, 12. siječnja 1969., str. 5. 

1221 Usp. Zoran Gluščević i Božja geografija, u: Glas Koncila br. 14, 13. srpnja 1969., str. 15. 


264 



opisujući zbivanja koja su dovela do tih ostavki, ali i šaljući ,,fragmente“ teksta kojega 
Književne novine, kao ni novosadski časopis Polja , nisu htjeli objaviti, pa ih objavljuje Glas 
Koncila. 1222 List će, nešto kasnije, objaviti i intervju s tim, tada mladim, beogradskim slikarom 
i pjesnikom. 1223 

A kad je posada Apola 11 sletjela na mjesec, list tome događaju posvećuje veliku 
pozornosti, cijelom naslovnom stranicom broja od 27. srpnja 1969., a kasnije i novim člancima 
na tu temu 1224 , ističući kako je i taj pothvat bio popraćen i vjerskim elementima, pa je tako 
donesen i tekst molitve Psalma 8. koju je papa Pavao VI. preko astronauta poslao na mjesec, 
ali i komentarom lista koji taj pothvat koristi kao prigodu da upozori kako je on u velikom 
nesrazmjeru s velikim pothvatima koje tek treba provesti na zemlji, poput rješavanja problema 
gladi u Africi. 1225 

List je popratio i sretno okončanje drame letjelice Apollo 13, koja je unatoč teškom 
oštećenju uspjela vratiti trojicu astronauta na zemlju, pri čemu se prenosi i Papin osvrt na tu 
dramu, kao i molitvu upriličenu nakon ukrcaja na brod sretno vraćenih astronauta te njihovo 
svjedočanstvo kako su se u trenucima krize i sami utjecali molitvama. 1226 


6.4. „Crkva nije u suprotnosti sa znanošću“ 


Osim što je prikazivao kako su mnogi priznati i poznati znanstvenici, kako u prošlosti 
tako i danas, (bili) vjernici, list je na svojim stranicama često koristio neke njihove izjave u 
kojima se izričito ističe kako vjera, osobito ona katolička, nije ni u kakvoj suprotnosti sa 
znanošću i njenim istinama. 


1222 Miro GLAVURTIĆ, Gdje je Bog poslije Apolla 8 (i 11)?, u: Glas Koncila, br. 17, 24. kolovoza 1969., str. 3. 

1223 Z.[ivko] K.[USTIC], Susret sa slikarom i pjesnikom Mirom Glavurtićem. Umjetnost između Sotone i Boga, 
u: Glas Koncila, br. 25, Božić 1969., str. 5-6. 

1224 Usp. Aleluja iz dva Mjesečeva modula, u: Glas Koncila br. 16, 10. kolovoza 1969., str. 6. 

1225 Usp. Papino razmišljanje pred Apolom 11. „ Čovjek nam se tu otkriva božanskim Psalam Osmi na 
Mjesecu; Između mjeseca i Bijafre, u: Glas Koncila br. 15, 27. srpnja 1969., str. 1. 

1226 Usp. Sretno završena tjeskobna drama svemirskih putnika letjelice ,, Apollo 13 ", u: Glas Koncila, br. 9, 3. 
svibnja 1970., str. 5. 

U tome kontekstu list prenosi vijest o istupu pape Pavla VI. na međunarodnom kongresu 
liječnika, koji je poručio kako je „uzaludno i kratkovidno nastojanje da se nađe nesuglasnost 
između vjere i znanosti 44 . 1227 

Tako, primjerice, već 17. studenoga 1963. prenosi misli američkog nobelovca, liječnika 
i biologa Alexisa Carrela, prema kojima je „čovjeku [je] potrebit Bog kao što mu je potrebna 
voda i kisik. Utjecaj molitve na ljudski duh i tijelo može se isto tako lako dokazati kao i lučenje 
žlijezda 441 228 , a nešto kasnije i njegovu izjavu kako on ne nalazi „u vjerskim istinama nijedne 
istinske suprotnosti prema sigurnim rezultatima znanosti 44 . 1229 

Nedugo potom, u odgovoru jednome čitatelju u travnju 1964. list najavljuje skoro 
pokretanje posebne rubrike o odnosu vjere i znanosti. 1230 U kolovozu 1964. to se i ostvaruje, te 
u prvoj samostalnoj rubrici „Vjera i znanost 44 biva predstavljen čuveni fizičar Max Planck, pri 
čemu su istaknute i njegove izjave prema kojima se „religija i znanost, dakle, ne isključuju, kao 
što to neki danas misle ili se boje. One se nadopunjuju i zavise jedna o drugoj 44 . 1231 Kasnije će 
u istoj rubrici donijeti misli o odnosu vjere i znanosti francuskoga fizičara Leprince- 
Ringueta 1232 , svjedočanstvo vjere predsjednika Akademije prirodnih znanosti u New Yorku A. 
Cressya Morrisona 1233 , prikazati francuskog nobelovca i atomskog fizičara Louisa de Brogliea 
kao osvjedočenog vjernika 1234 ... 

Glas Koncila rado je podsjećao i na to kako su i neki znanstveni velikani iz prošlosti bili 
vjernici, pa i svećenici. Tako, u povodu 30. obljetnice smrti, donosi članak o svećeniku i 
arheologu don Frani Buliću 1235 , podsjeća na genetska otkrića češkog redovnika Gregora 
Mendela. 1236 

Premda rjeđe, list je znao objaviti i razgovore s nekim hrvatskim znanstvenicima koji 
su se izjašnjavali kao vjernici. Tako je u Božičnom broju 1967. objavljen razgovor s fizičarem 
i sveučilišnim profesorom Vatroslavom Lopašićem, u kojem je on govorio i o svome vjerskom 


1227 Pavao VI. o skladu vjere i znanosti, u: Glas Koncila, br. 9, 10. svibnja 1964., str. 2. 

1228 Misli jednog nobelovca , u: Glas Koncila, br. 4., 17. studenoga 1963., str. 6. 

1229 U: Glas Koncila, br. 5, 8. ožujka 1964., str. 5. 

1230 Naši razgovori. U zaostatku za vremenom, u: Glas Koncila, br. 7, 12. travnja 1964., str. 11. 

1231 Vjera i znanost. Max Planck, u: Glas Koncila, br. 15, 2. kolovoza 1964., str. 10. 

1232 Znanost i vjera. Fizičar Leprince-Ringuet, u: Glas Koncila, br. 17, 30. kolovoza 1964., str. 10. 

1233 A. Cressy MORRISON, Sedam razloga moga vjerovanja, u: Glas Koncila, br. 2., 24. siječnja 1965, str. 12. 

1234 M[ijo SKVORC], Kraj ciklotrona i pred oltarom - učenjak i vjernik, u: Glas Koncila, br. 6, 26. ožujka 
1967., str. 19-20. 

1235 p r ij e g OC ii na umro je don Frane, u: Glas Koncila, br. 15, 2. kolovoza 1964., str. 5. 

1236 100-godisnjica Mendelovih zakona. U samostanskom vrtu otkriveni veliki zakoni života, u: Glas Koncila, br. 
9, 16. svibnja 1965., str. 5. 

uvjerenju te o svome shvaćanju prema kojemu vjera i znanost nisu ni u kakvom neskladu. 1237 
No, isto tako, u razgovoru s astronomom i sveučilišnim profesorom Leom Randićem on 
svjedoči o tome kako je u mladenačkim danima, zbog nezadovoljstva činjenicom da mu vjera i 
Katekizam nisu dali dovoljno odgovora na njegova životna pitanja, od djeteta vjernika postao 
nevjernikom. No, istodobno, i on ističe kako „znanost nikako ne mora dolaziti u sukob s 
vjerom“, ali je za to nužno prevladati „stari Katekizam “ u kojemu su „vjera i određena slika 
svijeta bila[i] nerazdvojno povezana[i]“. 1238 


„Znanost potvrđuje katolički nauk“ 


U nekoliko navrata list, na temelju fotografija i članaka objavljenih u stranim časopisima 
na temu razvoja ljudskoga bića prije rođenja, znanstveno pokrepljuje vjerski nauk koji se protivi 
pobačaju. 1239 

List prikazuje kako je kemičar i statističar Colin Clark, osvjedočeni katolik, u 
televizijskoj javnoj raspravi pobio Harrisona Browna, koji je nastupio u ime Family Planning 
Association, braneći politiku kontrole rađanja i upotrebe kontraceptivnih sredstava kako bi se 
ograničio porast svjetskog stanovništva: 

Clark je - kao obično - mimo, odvažno, realistički - s mnogo duha i takta - rušio sve prigovore, branio 
svetost braka, njegovu nerazrješivu puninu, plodnost i radost. Sve je potvrdio statistikama - stvarnim 
prijedlozima - savršenim perspektivama. 1240 


O temama povezanima sa spolnim moralom i slaganjem suvremenih znanstvenih 
spoznaja s tradicionalnim crkvenim moralom o tome pitanju, list se znao okušati i u nekim 
vlastitim tekstovima. Tako Živko Kustić, primjerice, u jednoj svojoj kolumni donosi pismo 
virtualnog kolege svećenika fra Mihe (Mije Skvorca) koji ga upozorava na tvrdnje liječnika 


1237 Intervju sa sveučilišnim profesorom drom Vatroslavom Lopašićem. Moderna fizika olakšava religioznu 
misao", u: Glas Koncila, br. 25-26, Božić 1967., str. 7-8. 

1238 Usp. Z.[ivko] KUSTIĆ, Razgovarali smo s astronomom i sveučilišnim profesorom dr. Leom Randićem. Nova 
fizika i mogućnost vjerovanja. „Neznanje uvijek smanjuje slobodu ", u: Glas Koncila, br. 24, 28. studenoga 
1971., str. 8-9. 

1239 Usp. DON JURE [Živko KUSTIĆ], Ljudi od šest centimetara, u: Glas Koncila, br. 1, 9. siječnja 1966., str. 
13; M[ijo SKVORC], „ Poklonimo se pred čudom života", u: Glas Koncila, br. 7, 10. travnja 1966., str. 17. 

1240 Ljudi naših dana. „Duša godine 1963. “ Pobijedio je Brovvna - na televiziji, u: Glas Koncila, br. 1, 12. 
siječnja 1963., str. 10. 

kako se novootkrivena bolest mononukleoza najčešće širi poljupcima, dok je „Crkva [je] uvijek 
govorila protiv poljubaca, osobito onih najslinavijih“, odnosno protiv „grešnog ljubakanja 14 , a 
„sad za njom klipše i medicina, doduše sa zakašnjenjem od par tisuća godina“. 1241 U jednome 
drugome članku autor prenosi anketu među liječnicima i izjave pojedinih liječnika, objavljenih 
u časopisu Naše zdravlje , prema kojima znanstvene spoznaje potvrđuju neškodljivost seksualne 
apstinencije, osobito među mladima. 1242 


O „nesporazumima 44 Crkve i znanosti 

A kad prenosi vijest o izlasku iz tiska knjige Život i djela Galileja 1243 , list pritom 
podsjeća kako su se i na Koncilu čuli „zahtjevi za konačnu rehabilitaciju velikog fizičara i 
upozorenja da se ne ponovi greška njegove osude“. Na pitanje jednoga čitatelja, uredništvo 
kasnije pojašnjava i bit „slučaja Galileo 44 uz napomenu kako „nikada Crkva nije smatrala 
vjerskom istinom da bi se Sunce vrtjelo oko Zemlje 44 . 1244 Stoga, kad je 1968. najavljena 
mogućnost revizije procesa koji je vođen protiv Galileja, list o tome promptno izvješćuje kao o 
„ispravku jedne stare, tragične pogreške 44 jer, kako se ističe već na naslovnoj stranici lista, 
„Biblija uči kako se dolazi u nebo, a ne kako su načinjena nebesa 44 . 1245 

O temama vezanima uz odnos vjere i znanosti, list je znao diskutirati i sa svojim 
čitateljima. Tako, primjerice, kad jedan od njih biblijskome nauku o stvaranju suprotstavlja 
Darvvinovu teoriju evolucije, uredništvo mu odgovara kako „većina suvremenih učenjaka drži 
ono što smatra i većina katoličkih teologa (s dopuštenjem i blagoslovom Svetog Oca): da su se 
životinjske vrste na ovom planetu doista pojavljivale u nekom razvoju, ali daje taj razvoj tako 
divno i precizno planiran da ne isključuje, nego upravo traži intervenciju i stalnu prisutnost 
Uma (koji mi zovemo Bogom) 44 . 1246 

U istoj rubrici, nekoliko godina kasnije, list će se ponovno pozabaviti teorijom evolucije 
i njenom odnosu prema vjeri, te ustvrditi da „teorija o evoluciji nije opasnost za vjeru, nego 

1241 Usp. DON JURE [Živko KUSTIĆ], Kad doktori stanu „popovati “, u: Glas Koncila, br. 1, 8. siječnja 1967., 
str. 10. 

1242 M[ijo ŠKVORC], O čistoći mladeži, u: Glas Koncila, br. 6, 26. ožujka 1967., str. 17. 

1243 Novo izdanje Papinske znanstvene akademije: „Život i djela Galileja u: Glas Koncila, br. 24, 6. prosinca 
1964., str. 4. 

1244 Galileo Gallilei, u: Glas Koncila, br. 8, 24. travnja 1966., str. 15. 

1245 Doskora: Revizija Galilejeva procesa, u: Glas Koncila, br. 15, 21. srpnja 1968., str. 1-2. 

1246 Naši razgovori. Kain rađao djecu? (ili: U začaranom krugu od Danvina do Vaše Pelagića), u: Glas Koncila, 
br. 13, 5. srpnja 1964., str. 11. 

dapače poticaj da se još više divimo Bogu Stvoritelju 14 , te kako je i sam Damin bio vjernik, a 
ne ateist. 1247 

No, list na svojim stranicama ipak nije ,,krio“ činjenicu da po pitanju približavanja vjere 
razumijevanju znanosti zna biti i napetosti u samoj Crkvi. To je, primjerice, prikazao i na 
slučaju Teilharda de Chardina, oprezno poručujući kako „ne odobravamo svih njegovih izjava“ 
ali pozdravljajući njegov pokušaj „da što sretnije premosti jaz koji je odijelio modemu znanost 
od naše vjekovne vjere 11 . 1248 Kasnije će, kad je o 16. obljetnici smrti Teilharda de Chardina 
njegov nekadašnji isusovački poglavar Rene d'Ouince objavio knjigu Un prophete en proces 
(Suđenje proroku), Glas Koncila na temelju te knjige donijeti i opširan prikaz njegova života i 
djelovanja, kao i zabrana javnog djelovanja koje su mu nametane od strane crkvenih vlasti. 1249 

U nekim člancima i stavovima koje je objavljivao, osobito iz pera Tomislava Sagi- 
Bunića, nazirala se i stanovita kritika Crkve u odnosu prema znanstvenome istraživanju. Tako, 
primjerice, u jednome članku on upozorava kako nije sporno da je Crkva u prošlosti bila 
pokretač znanstvenoga istraživanja, osnivač sveučilišta i promicatelj kulture, ali je u novije 
vrijeme „sve to postajalo sve više samo čuvanje, njegovanje onoga što je već stvoreno, a sve 
manje se moglo reći da od Crkve dolaze poticaji za smiona istraživanja i otkrivanja novih 
putova 11 . 1250 Na istome mjestu autor upozorava, a list izdvaja u istaknuti dio teksta, i kako 
„Crkva ne može biti vjerna samoj sebi ako se bavi samo 'širokim masama’, ako se ograđuje od 
inteligencije, pa čak smatra svojom zadaćom da brani jednostavni puk od intelektualaca 11 . 

Potkraj 1971. list počinje promicati potrebu da se i Crkva otvori društvenim 
istraživanjima i počne koristiti metode sociologije, kako bi bolje razumjela promjene kojima su 
zahvaćeni vjernici - od slabljenja sela i povećanja gradova, pa do promjene mentaliteta 
suvremenih ljudi, pa i vjernika - kako bi se tim promjenama mogli prilagoditi i pastoralni 
pristupi. Tako, primjerice, u jednome komentaru u listopadu 1971. predlaže da Crkva, ukoliko 
takva istraživanja ne može provesti sama, to učini u suradnji s postojećim stručnjacima iz 


1247 Darwin je vjerovao u Boga, u: Glas Koncila, br. 22, 5. studenoga 1967., str. 15. 

1248 Mijo SKVORC, Teilhard de Chardin. Vizionar modernog svijeta, u: Glas Koncila, br. 12, 27. lipnja 1965., 
str. 3. 

1249 S.[miljana] RENDIC, Povodom 16. obljetnice smrti isusovca Pierrea Telharda de Chardina. Suđenje 
proroku, u: Glas Koncila, br. 10, 16. svibnja 1971., str. 13. 

1250 Tomislav SAGI-BUNIĆ, Jesu li Crkvi potrebni intelektualci?, u: Glas Koncila, br. 13, 29. lipnja 1969., str. 
6-7. 

svjetovnih institucija, ističući poimence kako bi to mogli učiniti stručnjaci s Instituta za 
društvena istraživanja u Zagrebu. 1251 


Povij esnost Isusa Krista 

Veliku pozornost, kroz nekoliko brojeva svojega lista, posvećena je i temi koju Glas 
Koncila u kolovozu 1966. posuđuje iz sovjetskog časopisa Nauka i religija , u kojem se iznosi 
stav prema kojemu je Isus Krist uistinu bio povijesna osoba, a ne tek ,,mit“ i „izmišljotina 44 . 1252 

U istome broju i „don Jure 44 se bavi tom temom, žaleći se na činjenicu daje - za razliku, 
eto, čak i od sovjetskih časopisa! - u novoobjavljenom Školskom leksikonu naletio na podatak 
„da o Isusu kao historijskoj ličnosti ne postoje baš nikakva suvremena svjedočanstva 44 . 125 3 
Premda mu je ta činjenica zasigurno bila poznata, a vjerojatno je upravo ona i bila razlog zbog 
kojega se list uopće upustio u tu temu, autor ipak niti ne spominje činjenicu da su takve tvrdnje 
o Isusu kao „mitskoj osobi 44 bile prisutne i u tadašnjim školskim udžbenicima. 

Nešto kasnije list promovira i novoizišlu knjigu Ante Kresine Evanđelja u svjetlu 
povijesti i vjere koja se, među ostalim, bavi i pitanjem vjerodostojnosti Evanđelja kao 
povijesnog izvora 1254 , a sredinom 1967. i knjigu bugarskog teologa I. G. Pančevskog Ličnost 
Isusa Hrista u srpskom prijevodu, izdanoj u Nišu, na ćirilici. 1255 

Premda za to nemam potvrde, moguće je da je upravo aktualizacija toga pitanja bila 
razlogom što su i biskupi Jugoslavije u svome Pastirskom pismu vjernicima u povodu Godine 
vjere, koju je proglasio papa Pavao VI., u rujnu 1967. i toj temi posvetili značajnu pozornost. 

Tom poslanicom, koju dakako prenosi i Glasa Koncila , biskupi naime pozivaju vjernike 
da budu postojani u svojoj vjeri, bez obzira na to što se u modemom društvu „nastoji stvoriti u 
dušama raspoloženje nevjere 44 , što i ,,o Isusu Kristu piše se u nekim knjigama da je mit i da 
nikada nije ni postojao 44 , te što se nijekanje vjere opravdava i „tobožnjim znanstvenim 


1251 Usp. Sto će svijet o nama misliti, u: Glas Koncila, br. 20, 3. listopada 1971., str. 2. 

1252 Sovjetski povjesničari moraju priznati: Krist je uistinu živio, u: Glas Koncila, br. 15, 31. srpnja 1966., str. 5; 
br. 17, 28. kolovoza 1966., str. 5. 

1253 DON JURE [Živko KUSTIĆ], Male doze otrova, u: Glas Koncila, br. 16, 14. kolovoza 1966., str. 7. 

1254 Nova knjiga o povijesnoj istinitosti Evanđelja, u: Glas Koncila, br. 22, 6. studenoga 1966., str. 5; Ante 
KRESINA, Povijesna istinitost Evanđelja, u: Glas Koncila, br. 1, 8. siječnja 1967., str. 4-5. 

1255 ,,Ličnost Isusa Hrista u: Glas Koncila, br. 14, 9. srpnja 1967., str. 14. 

razlozima" 1256 - što su sve jasne aluzije na konkretne prilike u kojima su živjeli tadašnji 
katolički vjernici u Hrvatskoj i Jugoslaviji, i što je sve bio i predmet bavljenja Glasa Koncila. 

Kad je pak 1968. tiskana Biblija u izdanju zagrebačke „Stvarnosti", jedan od njenih 
priređivača Bonaventura Duda u nekoliko nastavaka objavljuje članke u kojima, u prvome redu, 
dokazuje povijesnu utemeljenost triju ključnih biblijskih ličnosti, kao i mjesta na kojima su 
djelovali - Abrahama, Mojsija i Isusa. 1257 

A kad je 1969. Matica hrvatska izdala knjigu Olega Mandića Leksikon judaizma i 
kršćanstva, „don Jure" i knjigu i izdavača dosta oštro kritizira. Ističući kako u vrijeme kad 
„Naprijed" izdaje Povijest civilizacija, u kojoj se Isusova povijesnost ne dovodi u pitanje, a 
„Stvarnost" izdaje Bibliju, „koju su zajednički preveli i uredili ateistički i katolički stručnjaci, 
a naša lijepa Matica hrvatska pušta jednog ateista, i to sasvim zastarjelog, da sam radi ovoliko 
djelo, da nam za skupe pare prodaje punu torbu nestručnosti i uvreda". 1258 

Kasnije će, u rubrici „iz domaće štampe" list prenijeti i vrlo negativnu kritiku koju je o 
toj Mandićevoj knjizi objavio beogradski list Ekonomska politika (27. listopada 1969.), u kojoj 
joj se zamjera nedostatak znanstvenosti, falsificiranje povijesnih činjenica i naivni pokušaj 
svođenja religije „na puku manipulaciju". 1259 

Glas Koncila imao je prigovora i na Enciklopedijski rječnik lingvističkih naziva Rikarda 
Simeona, također u izdanju Matice hrvatske, odn. na neke tvrdnje sadržane u pojašnjenjima 
pojedinih religijskih termina. Bonaventura Duda u kratkom osvrtu na to djelo tako primjećuje: 

[...] u vezi sa člankom Biblija primijetio bih daje članak u nekim tvrdnjama zastario - npr. u pogledu 

nazivlja biblijskih knjiga; pomalo tendenciozan - kao npr. u tvrdnji da Biblijin „sadržaj čine mitske priče 

o postanku svijeta 1,1 i netočan. 1260 


1256 Pastirska poslanica biskupa Jugoslavije. Znamo kome vjerujemo, u: Glas Koncila, br. 18, 10. rujna 1967., 
str. 3. 

1257 B.[onaventura DUDA], Biblija u ,,Historiji čovječanstva Abraham nije mit, u: Glas Koncila, br. 19, 22. 
rujna 1968., str. 3-4; Biblija u ,,Historiji čovječanstva “ (2). Mojsija nije bilo moguče izmisliti, u; Glas Koncila, 
br. 20, 6. listopada 1968., str. 3-4; Biblija u ,,Historiji čovječanstva “ (3). Isusovo postojanje ne dolazi u pitanje, 
u: Glas Koncila, br. 21, 20. listopada 1968., str. 3-4. 

1258 DON JURE [Živko Kustić], ,,Darovi“ iz Beograda i iz Zagreba, u: Glas Koncila br. 11, 1. lipnja 1969., str. 
12 . 

1259 Mandičeva promašena i naivna slika religije, u: Glas Koncila, br. 25, Božić 1969., str. 21. 

1260 Bonaventura DUDA, Rikard Simeon: Enciklopedijski rječnik lingvističkih naziva, u: Glas Koncila, br. 21, 
26. listopada 1969., str. 6. 

6.5.1 kulturom protiv ateizacije 


I u praćenju umjetnosti, kazališta i filma, list je uvijek rado isticao religioznu i moralnu 
dimenziju umjetnika i djela koja je prikazivao. 

Tako, primjerice, javljajući o izložbi u zagrebačkom Muzeju za umjetnost i obrt 
„Minijatura u Jugoslaviji“, ne propušta istaknuti kako su na njoj izloženi i vrijedni eksponati iz 
crkvenih muzeja i zbirki. 1261 

I u prikazu života klasika iz povijesti, primjerice Dantea Alighierija 1262 ili 
Michelangela 1263 - a propituje čak i mogućnost daje Shakespeare bio katolik 1264 - list nikad ne 
propušta istaknuti ni religiozno značenje njihovoga opusa. 

A da su neki umjetnici vjernici i nepravedno zapostavljeni i vrednovani (diskretno 
sugerirajući da je to možda baš zbog njihove vjere), list poručuje u članku o večeri poezije 
posvećenoj pjesniku Đuri Sudeti, kojega opisju kao „pjesnika nesumnjivih i izvanrednih 
umjetničkih kvaliteta, koji je također bio uvjereni praktični katolik“, ne propuštajući istaknuti 
kako „mu danas neki osporavaju umjetničke kvalitete, tako daje čak izbačen iz drugog izdanja 
Jugoslavenske antologije 44 . 1265 

I u prigodi smrti pojedinih umjetnika, list je znao podsjećati na njihov religiozni opus. 
Tako, primjerice, u povodu smrti slikara Mile Milutinovića, list se osvrće na medijske osvrte i 
prikaze i ističe kako „nitko nije istaknuo da je Milutinović ostavio i nekoliko vrlo značajnih 
radova religijskog sadržaja 44 , te navodi o kojim je djelima riječ. 1266 I kad je preminuo slikar 
Zlatko Šulentić, list objavljuje ,,In memoriam 44 iz pera svojeg glavnog urednika, jer je taj slikar, 
osim što je ostavio obiman religiozni opus, bio i prijatelj i podupiratelj redakcije. 1267 


1261 Izložba „Minijatura u Jugoslaviji “, u: Glas Koncila, br. 10, 24. svibnja 1964., str. 4. 

1262 Sfmiljana] R[ENDIC], Pjesnik vječnosti. Prije 700 godina rodio se Dante Alighieri, u: Glas Koncila, br. 23, 
28. studenoga 1965., str. 7. 

1263 Z[orislav LAJOS], Svijet ima samo jednog Michelangela. Povodom 400-godisnjice smrti velikog umjetnika, 
u: Glas Koncila, br. 7, 12. travnja 1964., str. 5. 

1264 Ja te odrjesujem; Da li je Shakespeare bio katolik?, u: Glas Koncila, br. 12., 21. lipnja 1964., str. 10. 

1265 Ivan [Zvonimir] C[ICAK]. Drugo uskrsnuće Đure Sudete, u: Glas Koncila, br. 4, 19. veljače 1967., str. 7. 

1266 N[iko] L[UKOVIĆ], Religiozna djela slikara Mila Milutinovića, u: Glas Koncila, br. 5, 5. ožujka 1967., str. 
7. 


1267 Usp. Vladimir PAVL1NIĆ, Posljednja slika slikara Šulentića, u: Glas Koncila, br. 15, 25. srpnja 1971., str. 
10 - 11 . 


272 



U povodu 80. rođendana list donosi prikaz života i djela francuskog katoličkog 
književnika Francoisa Mauriaca 1268 , a prigodom njegove smrti i ,,In memoriam“ iz pera 
Radovana Grgeča 1269 , a prenosi i vijest o smrti ruske pjesnikinje Ane Ahmatove, „kršćanke i 
patnice“, uz napomenu da su njene pjesme u toj zemlji bile zabranjene čak 25 godina „1925- 
1940. i 1946-1956.“. 1270 

Prenosi i svjedočenje talijanskog književnika i filmskog redatelja Maria Soldatija, „po 
političkom uvjerenju socijaliste 14 , kako je on „u osnovi katolik 44 i kako je „papa Ivan bio [je] 
najljepši događaj moga života 44 1 271 , te prenosi otkriće i objavu jedne pjesme ruskog književnika 
Aleksandra Solženjicina, „kojom on po prvi put izražava svoju vjeru u Boga 44 . 12 7 2 Kasnije 
donosi i članak o tome ruskome književniku, nakon što je on dobio Nobelovu nagradu za 
književnost 1970. godine 1273 , a u sklopu članka objavljena je i ta pjesma pod nazivom 
„Molitva 44 . A kad je taj književnik 1972. objavio protestno otvoreno pismo patrijarhu Ruske 
pravoslavne Crkve Pimenu zbog stanja te Crkve i ateističkog okruženja komunističkog režima 
u kojemu ona djeluje, list čitatelje informira o njegovom sadržaju. 1274 

No, premda je rado isticao da je ovaj ili onaj kulturni stvaratelj bio (i) vjernik, list je 
ipak izbjegavao sintagmu „katolički pisac 44 , „katolička književnost 44 i si. što je najjasnije 
izraženo i pojašnjeno u jednoj polemici koju je na stranicama lista njegov književni kritičar 
Zlatko Markus imao s pjesnikom i književnim kritičarem Krešimirom Mlačom. 1275 U prilog 
stavu svoga suradnika, koji se protivio korištenju spomenutih sintagmi, list objavljuje i dio 
razgovora s književnicom Sidom Košutić, izvorno objavljenog u listu Luč početkom 1942., a u 
kojem ona odbija daju se naziva „katoličkom književnicom 44 . 1276 

Tako se, primjerice, u jednome komentaru list osvrće na kritiku knjige hrvatskoga 
pjesnika Danijela Dragojevića O Veronici, Belzebubu i kucanju na neizvjesna vrata , koju je iz 


1268 Mijo ŠKVORC, „Arkanđelov glas", u: Glas Koncila, br. 21, 31. listopada 1965., str. 5. 

1269 Radovan GRGEČ, Umro Francois Mauriac, u: Glas Koncila, br. 18, 13. rujna 1970., str. 5. 

1270 Umrla ruska pjesnikinja Ana Ahmatova (1889-1966) kršćanka i patnica, u: Glas Koncila, br. 8, 24. travnja 
1966., str. 4. 

1271 „Papa Ivan bio je najljepši događaj moga života, u: Glas Koncila, br. 1, 8. siječnja 1967., str. 13. 

1272 Molitva sovjetskog književnika Solženjicina, u: Glas Koncila, br. 25-26, Božić 1967., str. 12. 

1273 Marijan Ivan ČAGALJ, Aleksandar Solženjicin dobitnik Nobelove nagrade za književnost u 1970. Kad tajga 
ne miriše, u: Glas Koncila, br. 21, 25. listopada 1970., str. 13. 

1274 Pismo Aleksandra Solženjicina Patrijarhu Pimenu. „ Crkva vođena diktaturom ateista - prizor kakav se nije 
vidio dvije tisuće godina", u: Glas Koncila, br. 10, 14. svibnja 1972., str. 5-6. 

1275 Usp. Zlatko MARKUS, Treba li soc-realizam zamijeniti soc-kršćanskim realizmom? , u: Glas Koncila, br. 7, 
4. travnja 1971., str. 14; Krešimir MLAČ, Zlatko MARKUS, Ima li kršćanske književnosti i umjetnosti? , u: Glas 
Koncila, br. 13, 27. lipnja 1971., str. 13. 

1276 Usp. „ Vidite, to je klerikalizam!". Pokojna Sida Košutić o „katoličkoj" književnosti, u: Glas Koncila, br. 13, 
27. lipnja 1971., str. 13. 

pera Igora Mandića objavio zagrebački Vjesnik (2. lipnja 1970.). Premda uvodno ističe kako se 
napisima toga autora „redovito ne treba baviti u ozbiljnijim rubrikama našega lista“ jer Mandić 
„nikoga ne predstavlja osim samoga sebe“ te „izlazi s više ili manje duhovitim neodgovornim 
kozerijama, vješto pisanima, bez pretenzije da bude uvijek logičan“, list upozorava kako će 
napraviti iznimku, jer je riječ o „društveno opasnom“ pisanju. Naime, kako se dodaje, „glavna 
krivnja Danijela Dragojevića na koju Igor Mandić upozorava široku javnost jest to što je on 
kršćanin, i što se ne pretvara, što piše kao kršćanin“, u čemu list prepoznaje pokušaj 
diskriminacije po vjerskoj osnovi, zbog koje bi se mogli „osjećati ugroženima u javnom 
životu“. Stoga poziva one koji se smatraju „savješću društva“ da reagiraju na takve tekstove i 
da se od njih distanciraju, jer bi to bilo „u interesu slobode i sigurnosti građana ove zemlje, oni 
koji su kršćani, koji su čak katolici, a koji su ipak duboko uvjereni da im nisu zatvorena nijedna 
vrata, da imaju sve mogućnosti života i razvitka, sve šanse u društvu“. 1277 U istome broju list 
prenosi i jednu pozitivnu kritiku te Dragojevićeve knjige, koja je objavljena u časopisu Kolo 
Matice hrvatske. 1278 

Na članak Glasa Koncila Igor Mandić je odgovorio (27. lipnja, „Bumerang jednog 
katoličkog sofizma“), no Glas Koncila nije kanio nastaviti tu polemiku. Ipak, kad Vjesnik nije 
htio objaviti dopis kojega mu je zbog tog odgovora uputio jedan čitatelj, Glas Koncila 
objavljuje to njegovo reagiranje. U njemu taj „liječnik iz Zagreba“, kako je potpisan u Glasu 
Koncila, među ostalim tvrdi kako je „više [je] nego očito da Igor Mandić strastveno zastupa da 
bi se kod nas naprosto kršćanina zbog njegova kršćanstva moralo držati kao lopova u noći, jer 
Mandić bezobzirno i uporno pokušava p(r)okazati da su nečiji društveni, umjetnički i moralni 
nazori sa stanovišta socijalizma automatski negativni upravo zbog možda očigledne i bitne 
utemeljenosti takvih nazora u kršćanskom svjetonazoru 44 . 1279 

Vjesnikovog, pak, novinara Veselka Tenžeru zasmetala je fonnulacija „službena 
zabrinutost 44 koju je suradnik Glasa Koncila Zlatko Markus upotrijebio spominjući njegovu 
kritiku zbirke pjesama Dubravka Horvatića Crna zemlja 1280 . U tome je prikazu Markus 
kritizirao Tenžerinu ocjenu kako slabosti novije hrvatske poezije proizlaze, među ostalim, i iz 
toga što se „nadahnjuje na simbolima religije 44 . Tenžera stoga šalje svoje prosvjedno pismo listu 


1277 Igor Mandić otkriva nešto ispod nečijeg kaputa, u: Glas Koncila, br. 12, 21. lipnja 1970., str. 2. 

1278 Usp. Zlatko MARKUS, Danijel Dragojević: O Veronici - Belzebubu i kucanju na izvjesna vrata ", u: Glas 
Koncila, br. 12, 21. lipnja 1970., str. 14. 

1279 Jure JURAS, Bumerang glavnog Igorovog sofizma, u: Glas Koncila, br. 15, 26. srpnja 1970., str. 14. 

1280 Usp. Zlatko MARKUS, Dubravko Horvatić. Crna zemlja. Biblioteka ,,RAZLOG", Zagreb 1970., u: Glas 
Koncila, br. 8, 18. travnja 1971., str. 14. 

u kojem se, međutim, više bavio Markusovom osobom i djelom, negoli njegovim člankom. 
Ipak, list to pismo, zajedno s Markusovim odgovorom, objavljuje. 1281 

No, u jednoj drugoj, ranijoj polemici, list je stao u obranu cenzure umjetničkog izražaja, 
ukoliko je ona uperena protiv vjerskih osjećaja. 

Dogodilo se to u proljeće 1966. godine, nakon stoje zagrebački Telegram (29. travnja 
1966.) stao u obranu slovenskog pjesnika Vladimira Gajšeka koji je, na tužbu slovenskih 
svećenika, bio osuđen od ljubljanskoga tamošnjega suda jer je u jednoj pjesmi vrijeđao osjećaje 
vjernika time što se „narugao Bogu Ocu i Sinu i Duhu Svetomu, a osobito Majci Božjoj“. 1282 

U svojoj kritici stava Telegramovog komentatora, po kojemu se „pjesmi ne smije suditi 
jet je ona 'neprikosnoveni umjetnički medij’“, komentator Glasa Koncila ističe: 

Telegram tvrdi da se vjera smije vrijeđati i da se tako uvredljiva pjesma ne smije osuditi zato što je to 
umjetničko djelo. A da je kojim slučajem Gajšek isto tako „umjetnički 11 vrijeđao uspomenu nekog 
narodnog heroja, ili da se rugao narodnoj slobodi i krvi prolivenoj za tu slobodu, da li bi ga Telegram isto 
tako branio? Uvjereni smo da ne bi. 


Nakon što je Telegram odgovorio na taj javni upit Glasa Koncila, na način da su uvjereni 
da se tako nešto uopće ne bi moglo dogoditi, jer se u zemlji zasigurno ne bi našao urednik koji 
bi tako nešto tiskao, i nakon što je viši Sud u Ljubljani Gajšeka ipak oslobodio, Glas Koncila 
ponovno se vraća tome slučaju u jednome komentaru početkom srpnja 1966. Komentator 
pritom zaključuje kako se očito i Telegram slaže „da se umjetničkom djelu ipak smije suditi i 
na temelju njegova sadržaja, da se smije postaviti pitanje da li ono vrijeđa nečije vrednote i 
svetinje. U ovom slučaju to je također trebalo značiti da po mišljenju Telegrama Majka Božja 
i Presveto Trojstvo nisu svetinje drage većini građana ove zemlje“. 1283 

Polemika s Telegramom nastavljena je još jednim člankom u kojem Glas Koncila, 
odgovarajući na novi napis Telegrama (15. srpnja 1966.), kojim se nastavlja polemika o pitanju 
„slobode umjetničkog stvaranja“. Glas Koncila tako, na primjedbu da Crkva postojanjem 
Indexa zabranjenih knjiga zapravo najbolje pokazuje svoj odnos prema umjetnosti, odgovara 
kako je „logika Indexa zapravo ista logika po kojoj bi državna vlast zabranila širenje i 


1281 Polemički razgovori. „ Crna zemlja “ - Markus-Tenzera, u: Glas Koncila, br. 10, 16. svibnja 1971., str. 17. 

1282 „ Telegram “protiv suda i zakona u: Glas Koncila, br. 9, 8. svibnja 1966., str. 2. 

1283 Još o „slučaju Gajšek“, u: Glas Koncila, br. 13, 3. srpnja 1966., str. 2. 

najumjetničkije knjige, ako bi ta knjiga govorila protiv državnog i društvenog uređenja u zemlji 
te vlasti“ te Telegramu postavlja pitanje: 

Ako je normalno da se, na primjer, kod nas ne prevode neka inozemna djela zato što ideološki forumi 
smatraju da ona ne bi povoljno djelovala ili ideološki ili etički, zašto ne bi bilo normalno da Katolička 
Crkva nastoji sačuvati svoje članove od djela kojima ona umjetničku vrijednost ne poriče, ali za koja drži 
da bi mogla štetno djelovati na vjeru i moral katolika? 1284 


Traženje vjerskih elemenata u filmu i kazalištu 

Osobito je značajno bavljenje Glasa Koncila filmom i filmskom kritikom, obzirom na 
veliku popularnost filma kao medija toga vremena i utjecaja kojega (je) ima(o) na formiranje 
mladih. 


Tako, primjerice, donosi prikaz filma o Kristu u režiji Georga Stevensa 1285 , filma 
Evanđelje po Mateju Piera Paola Pasolinija 1286 , te filma o papi Ivanu XXIII. I dođe jedan 
čovjek , 1287 Na pitanje čitatelja u rubrici „Naši razgovori" donosi i osvrt na film Becket l28H , te 
prikaz filma Moje pjesme - moji snovi 1289 , kojim list otvara i novu rubriku „Iz filmskog svijeta" 
u kojoj će, povremeno, donositi filmske kritike i preporuke za gledanje, osobito obzirom na 
moralno učenje Katoličke Crkve. Autori te rubrike najčešće su bili Mijo Skvorc i, nešto rjeđe, 
Živko Kustić, a u njoj će biti obuhvaćeni i najpopularniji filmovi toga vremena, primjerice 
Bulajićeva Bitka ne Neretvi 1290 ili U gori raste zelen bor Antuna Vrdoljaka, u kojem autor 
filmske kritike pronalazi „humani, upravo evanđeoski stav prema neprijatelju kojim je prožeto 
ovo filmsko ostvarenje". 1291 Povremeno će u toj rubrici objaviti i razgovore s filmskim 
stvarateljima. Tako, primjerice, s režiserom Krešom Golikom, u povodu njegova filma Imam 
dvije mame i dva tate . 1292 


1284 „ Telegram “ i „logika rasuđivanja zdravog uma “, u: Glas Koncila, br. 15, 31. srpnja 1966., str. 4. 

1285 M[ijo] ŠKVORC, „Najveća povijest svijeta", u: Glas Koncila, br. 12, 21. lipnja 1964., str. 5. 

1286 M[ijo SKVORC], Uvjereni Marksist snimio film o Kristu, u: Glas Koncila, br. 22, 8. listopada 1964., str. 6-7. 

1287 „Svatko od nas može biti papa Ivan u: Glas Koncila, br. 23, 22. studenoga 1964., str. 9. 

1288 Povijesna istina u filmu „Becket", u: Glas Koncila, br. 9, 16. svibnja 1965., str. 15. 

1289 M[ijo] Š[KVORC], „Film godine“ u Zagrebu, u: Glas Koncila, br. 5, 5. ožujka 1967., str. 13. 

1290 Ž.[ivko] K.[USTIĆ], Bitka na Neretvi, u: Glas Koncila, br. 1,11. siječnja 1970., str. 17. 

1291 Z.[ivko] KUSTIĆ, „ U gori raste zelen bor". Novi film Antuna Vrdoljaka - neobična propovijed o ljubavi 
prema neprijatelju, u: Glas Koncila, br. 21, 17. listopada 1971., str. 14. 

1292 Imam 2 mame i 2 tate. Razgovarali smo s filmskim režiserom Krešom Golikom. Neodgovorno „ baratanje “ 
brakom, u: Glas Koncila, br. 17, 18. kolovoza 1968., str. 11. 

Jednom prilikom list donosi i oštru kritiku izvedbe filma Ben Hur u hrvatskim kino 
dvoranama, „jer su ga izrezale škare ’Kineme'“, pa nije prikazan u cjelovitoj verziji, a iz izravne 
su verzije „izbačeni svi religiozni dijelovi“. 1293 

Nešto kasnije, u svjetlu koncilskoga Dekreta o sredstvima društvenog saobraćanja, list 
se pozabavio i odnosom Crkve i suvremene filmske umjetnosti 1294 , što je kasnije bila i središnja 
tema razgovora s banjalučkim biskupom Alfredom Pichlerom. 1295 

Osim filma, od početka 1965. Glas Koncila povremeno objavljuje i kritiku domaćih 
kazališnih predstava 1296 , a povremeno se znao „uhvatiti u koštac“ i s popularnom kulturom. 
Tako se u kolovozu 1967. pozabavio izjavom člana Beatlesa Johna Lennona prema kojoj će 
„kršćanstvo konačno podleći, nestati i biti poraženo“ te kako su oni sad „popularniji od Isusa 
Krista“, koja je naišla na veliko nezadovoljstvo u SAD-u, te su se članovi skupine na kraju zbog 
te izjave morali ispričati. 1297 

Premda, u pravilu, nisu posvećivali veću pozornost događajima u kulturi u kojima nisu 
mogli prepoznati ili istaknuti i neku vjersku po(r)uku, jedan od izuzetaka svakako je Festival 
kajkavske popevke u Krapini, kojega je list od 1969. počeo redovito pratiti, uz napomenu kako 
to čini jer je na festival bio pozvan od strane samoga organizatora. 1298 


Podsjećanje na povijesni doprinos Crkve u osnivanju kulturnih i znanstvenih ustanova 

List je koristio svaku prigodu koja bi mu se ukazala kako bi podsjetio na činjenicu daje 
većinu kulturnih, znanstveni i obrazovnih ustanova i u Jugoslaviji u prošlosti osnovala 
Katolička Crkva, koja je i „majka sveukupnog školstva“, kako je to istaknuto u jednome članku 
o povijesti školstva u Pagu. 1299 


1293 M[ijo ŠKVORC], „ U gostionici nije bilo mjesta za njih ", u: Glas Koncila, br. 6, 26. ožujka 1967., str. 18. 

1294 Ž[ivko] K[USTIC], Katolici i suvremeni film, u: Glas Koncila, br. 22, 6. studenoga 1966., str. 3. 

1295 Pitanje katoličkog centra za ocjenjivanje filmova, u: Glas Koncila, br. 5, 5. ožujka 1967., str. 3. 

1296 M[ijo ŠKVORC], Sartreova drama između Đavla i dobroga Boga, u: Glas Koncila, br. 2, 24. siječnja 1965., 
str. 4-5. 

1297 Svetogrdna izjava protiv Krista počela upropašćivati slavne čupave pjevače, u: Glas Koncila, br. 17, 28. 
kolovoza 1966., str. 13. 

1298 Jedna večer festivala. ,,Kajkavske popevke Krapina 69 u: Glas Koncila, br. 19, 28. rujna 1969., str. 15; 
Živko KUSTIĆ, Krapina 70. Krapinski festival je svetkovina, u: Glas Koncila, br. 19, 27. rujna 1970., str. 13; 
Ž.[ivko] K.[USTIĆ], Kajkavski festival Krapina 72. „Naj zvon zvoni“, u: Glas Koncila, br. 19, 24. rujna 1972., 
str. 11. 

1299 Crkva je majka našeg cjelokupnog školstva, u: Glas Koncila, br. 2, 22. siječnja 1967., str. 6. 

Tako, primjerice, Glas Koncila podsjeća kako je i Zagrebačko sveučilište osnovano od 
strane Katoličke Crkve, odn. Družbe Isusove 1300 , što će biti još izraženije istaknuto u izvješćima 
s proslave 300. obljetnice Sveučilišta u Zagrebu, koja je priređena na Bogoslovnom fakultetu, 
a na koju su došli i tadašnji rektor Sveučilišta Ivan Supek te predsjednik JAZU-a Grga 
Novak. 1301 Iz govora kojega je Supek tada održao, a kojega list prenosi, lako je bilo iščitati i 
svojevrsno žaljenje rektora Sveučilišta što Bogoslovni fakultet više nije u njegovome okrilju, 
primjerice kad on konstatira kako je „vaša ustanova [...] stoljećima rasla zajedno sa svim 
ostalim fakultetima [...]“ te kako je taj fakultet, zajedno s ostalima u sklopu Sveučilišta, „bio 
kroz čitavo to vrijeme upravo nosilac naše nacionalne opstojnosti 44 . Slično je i akademik Novak 
istaknuo duboke veze JAZU i Crkve, a Bogoslovni fakultet opisao kao „ponos naše sredine, 
hrvatskog naroda i grada Zagreba 44 . Kad su, kasnije, crkveni predstavnici Franjo Kuharić, 
Tomislav Sagi-Bunić i Wilhelm Keilbach bili pozvani na proslavu na samome Sveučilištu, te 
su se odazvali, list o tome donosi kraće izvješće. 1302 Veliku pozornost list je posvetio dodjeli 
počasnih doktorata „sedmorici zaslužnih ličnosti 44 , među kojima su bili i biskup Kuharić, 
profesori Karlo Balić i Wilhelm Keilbach, profesor i suradnik Glasa Koncila Mijo Skvorc, te 
bečki kardinal Franz Konig, s kojim list tom prigodom objavljuje i intervju. 1303 

Da je odluka o izdvajanju KBF-a iz sklopa Sveučilišta u Zagrebu „u najmanju ruku 44 
upitne „juridičke pravovaljanosti 44 , stav je kojega je list sa svojim čitateljima podijelio 
objavljujući Izjavu dekana KBF-a Sagi-Bunića o ustavnim promjenama, kojom se on pridružio 
dekanima ostalih zagrebačkih fakulteta u proljeće 1971. godine. 1304 

Kad je, pak, u Zadru, u sklopu obilježavanja 900. obljetnice samostana sv. Marije, 
održan znanstveni simpozij povjesničara, list prenosi dijelove vrlo adrmativnog predavanja 
koje je o samostanu i njegovoj važnosti za hrvatsku kulturnu baštinu održao akademik Viktor 
Novak, uz uredničku napomenu kako je Novak „inače poznat kao pisac čuvene knjige Magnum 
Crimen“P 05 Očita neskrivena poruka toga članka, kao i te napomene, jest da i protivnici Crkve 


1300 Sfmiljana] RfENDIĆ], Dok su od Hi~vatske bili samo „ostaci ostataka “ ona je željela i dobila svoje 
sveučilište , u: Glas Koncila, br. 3, 7. veljače 1965., str. 5-6. 

1301 300 godina Sveučilišta u Zagrebu. Proslava na Bogoslovnom fakultetu, u: Glas Koncila, br. 23, 23. 
studenoga 1969., str. 8-9. 

1302 Katolički predstavnici na proslavi 300. obljetnice Hrvatskog sveučilišta, u: Glas Koncila, br. 1, 11. siječnja 

1970., str. 19. 

1303 Usp. Sedam zaslužnih muževa iz zemlje i inozemstva počašćeno doktoratima zagrebačkog Bogoslovnog 
fakulteta, u: Glas Koncila, br. 6, 22. ožujka 1970, str. 1, 3-5; Razgovor s bečkim kardinalom Konigom. Pred 
svijetom bez vjere, u: Glas Koncila, br. 6, 22. ožujka 1970, str. 3, 5. 

1304 Izjava dekana bogoslovnog fakulteta u Zagrebu o ustavnim promjenama, u: Glas Koncila, br. 8, 18. travnja 

1971., str. 5. 

1305 Gestapovci su uzalud tražili zakopano blago, u: Glas Koncila, br. 1, 8. siječnja 1967., str. 6. 

priznaju njenu pozitivnu ulogu u stvaranju i očuvanju kulturne baštine. Neke pojedinosti o ulozi 
sestara benediktinki u očuvanju hrvatske povijesne baštine u Zadru od talijanskih presizanja i 
njemačkih agenata list donosi nešto kasnije, kad je donesena odluka o obnovi toga 
samostana. 1306 

Kad je kasnije obnova samostana 1970. i dovršena, list s proslave povratka benediktinki 
objavljuje prigodnu reportažu 1307 , u kojoj se ponovno ističe velika zasluga sestara u očuvanju 
zadarske kulturne baštine pred fašističkom i nacističkom prijetnjom, ali i podsjeća na bogatu 
nacionalnu povijest koja je povezana s postojanjem toga drevnoga samostana. Kasnije je prenio 
i vijest o nagradi grada Zadra 1308 , kao i nešto kasnije nagradi „Vladimir Nazor“ tome samostanu 
„za izvanredne zasluge stečene u čuvanju kulturnog blaga spomenutog samostana“. 1309 

A uz 100. obljetnicu osnutka Hrvatskog književnog društva Sv. Jeronima, koje je od 
1946. promijenilo naziv u HKD sv. Ćirila i Metoda, donosi članak o povijesti toga društva, 
nazivajući ga jednim od temelja hrvatskog kulturnog života, ali i izvješćujući o problemima u 
radu toga društva u kojem je „iza 1945. nastupila [je] kriza kao i iza 1918.“ te kojemu je 
obustavljeno izdavanje tjednika Gore srca i zapriječeno izdavanje i samog kalendara 
Danica. 1310 

Na probleme u radu tog društva list će ponovno posjetiti i u tekstu o smrti i sprovodu 
istaknutog katoličkog novinara i intelektualca Josipa Andrića, urednika kalendara Danica , koji 
je u to vrijeme izlazio pod nazivom Katolički godišnjak 1311 , a kasnije će izvijestiti i s prigodnoga 
simpozija priređenog njemu u čast. 1312 . Veliku pozornost list će posvetiti i ,,hajci“ koja je protiv 
Andrića pokrenuta 1972. od strane sudskih vlasti u Vojvodini i beogradskog NIN- a, što je 
rezultiralo i sudskim postupkom protiv troje hrvatskih intelektualaca u Subotici te rušenjem 
spomenika Josipu Andriću pred crkvom u Plavnu nedaleko Bača. 1313 List javlja i kad je to 


1306 Mrtvi spomenici u rukama živih spomenika. Ustaje iz praha zadužbina Trpimirovića. Započela obnova 
historijskog samostana Svete Marije u Zadru, u: Glas Koncila, br. 16, 4. kolovoza 1968., str. 6. 

1307 Ž.[ivko] KUSTIĆ, Veliko slavlje u Zadru. Benediktinke se vratile u svoj 900 godina stari samostan, u: Glas 
Koncila, br. 20, 11. listopada 1970., str. 1, 10-11. 

1308 Nagrada grada Zadra samostanu Benediktinki, u: Glas Koncila, br. 25, Božić 1970., str. 9. 

1309 Usp. Nagrada spasiteljicamapovijesnih dragocjenosti hrvatskog naroda, u: Glas Koncila, br. 15, 25. srpnja 

1971., str. 1. 

1310 Josip ANDRIĆ, Uz Maticu i Akademiju - treći stup hrvatskog kulturnog života, u: Glas Koncila, br. 3, 5. 
veljače 1967., str. 7. 

1311 Ž[ivko] KJUSTIĆ], Umro dr. Josip Andrić, u: Glas Koncila, br. 25-26, Božić 1967., str. 15. 

1312 Simpozij o dru Josipu Andriću i otkrivanje spomenika, u: Glas Koncila, br. 19, 28. rujna 1969., str. 6. 

1313 Usp. Živko KUSTIĆ, snimke: Mijo GABRIĆ, Nasilje pred crkvom, u: Glas Koncila, br. 14, 9. srpnja 1972., 
str. 1, 9-10; Vidi i; Pišu čitatelji. Srušeni spomenik dra Josipa Andrića, u: Glas Koncila, br. 16, 6. kolovoza 

1972., str. 13. 

društvo proslavilo 100. obljetnicu svoga osnutka 1314 , te tom prigodom objavljuje i razgovor s 
njegovim glavnim urednikom Radovanom Grgečom. 1315 


1314 Jubilej HKD sv. drila i Metoda, u: Glas Koncila, br. 22, 3. studenoga 1968., str. 6. 

1315 Razgovor s prof Radovanom Grgečom, glavnim urednikom Hrvatskom književnog društva Sv. drila i 
Metoda (bivšeg društva sv. Jeronima). Gdje nam je kršćanski puk?, u: Glas Koncila, br. 6, 23. ožujka 1969., str. 
9. 

7. Glas Koncila protiv izjednačavanja vjere i nacije, ali i u buđenju/očuvanju nacionalne 
svijesti 


Na stranicama Glasa Koncila prvih se mjeseci nije mogla uočiti nikakva posebna 
„nacionalna obojenost". Tek u kolovozu 1965., kad kardinal Šeper odlazi u posjet Sinju, 
Šibeniku, Splitu i Zadru, list svoje izvješće s toga posjeta naslovljuje - „Marijanski pohod 
hrvatskog kardinala" 1316 , a u reportaži u istome broju prenosi kako su kardinala Šepera vjernici 
u Sinju pozdravljali povikom: „Živio hrvatski kardinal!" 1317 A, kad kardinal Šeper početkom 
1968. biva imenovan prefektom Kongregacije za nauk vjere, list to imenovanje tumači i kao 
„priznanje tisućljetnoj vjernosti Hrvata" Svetoj Stolici. 1318 

No, vrlo rano u listu se uočava kritika poistovjećivanja vjere i nacije. Tako, u članku u 
kojem je pravoslavnom parohu Jovanu Nikoliću omogućeno da iznese drugačiju interpretaciju 
uloge Srpske pravoslavne Crkve na svepravoslavnoj konferenciji na Rodosu, održane krajem 
1964., list prenosi i opasku neimenovanog suradnika Glasa Koncila, prema kojoj bi „na obje 
strane trebalo ljudima jasno govoriti da su vjera i nacija dva različita pojma, daje nacionalna 
pripadnost stvar rođenja u jednoj zajednici, a vjersko opredjeljenje lični stav prema osnovnim 
pitanjima ljudske sudbine. U svijestima naših ljudi često se poistovjećuje pojam vjere i nacije, 
a to je zapreka razumijevanju i zbližavanju". 1319 

Još je jasnije, u nekoliko navrata, poistovjećivanje vjere i nacije na stranicama lista 
kritizirao i Tomislav Šagi-Bunić. Prvi put otvoreno i jasno u svome članku o ekumenizmu, u 
povodu 100. broja, ističući kako se nacionalni osjećaj „oslanja na čovjekovu prirodu, pa zato 
ima mjesta u Božjim računima, ali nije nadnaravnog karaktera, pa se zato nipošto ne smije 
miješati s kršćanstvom kao objavljenom religijom". Stoga, zaključuje Šagi-Bunić: 

Svaki narod koji suviše inzistira na tome kako nadnaravna kršćanska stvarnost sačinjava samu bit njegove 
nacionalne samobitnosti tim samim donekle degradira kršćanstvo, a u svoje vlastito nacionalno tijelo 
unosi elemenat razdora koji Bog nije htio [...] Zato abeceda našeg ekumenizma ovdje kod nas, ono što je 


1316 Marijanski pohod hrvatskog kardinala , u: Glas Koncila, br. 16, 22. kolovoza 1965., str. 10. 

1317 Sinj 1965, u: Glas Koncila, br. 16, 22. kolovoza 1965., str. 8. 

1318 Usp. Razgovarali smo s kardinalom Seperom. „ Uvjeren sam da će koncilska obnova nezaustavljivo ići 
svojim tokom", u: Glas Koncila, br. 2, 14. siječnja 1968, str. 3. 

1319 Istina o stavu delegacije Srpske Pravoslavne Crkve na III. svepravoslavnoj konferenciji na Rodosu, u: Glas 
Koncila, br. 11, 13. lipnja 1965., str. 7. 

prije svakog ekumenskog poduzimanja, počinje s konstatacijom da treba razlikovati katolicizam i 
hrvatstvo sjedne strane kao i pravoslavlje i srpstvo s druge strane. 1320 


No, kako dodaje, ekumenizam zapravo želi uspostaviti Kristovo jedinstvo koje „nije ni 
nacionalno ni protunacionalno, već metanacionalno, ono transcendira narode. Ono pomaže da 
se narodi mogu bolje razumjeti, ali nikada ono ne ukida i ne smije ukidati narode“. 

Najotvoreniji i najjasniji stav o pitanju odnosa vjere i nacije, katoličanstva i hrvatstva, 
list je iznio u sredinom 1969., u tekstu Tomislava Sagi-Bunića „Kršćanstvo i nacionalizam". 1321 

Polazeći od ocjene pape Pavla VI. koji je u svojoj enciklici „Populorum progressio“ 
nacionalizam, zajedno s rasizmom, okarakterizirao kao zapreku koja stoji na putu izgradnji 
pravednijega svijeta, te od teksta Dekreta o misijama Drugog vatikanskog koncila, u kojem se 
vjernike poziva da se čuvaju „pretjeranog nacionalizma", autor teksta uvodno ističe kako se 
riječ „nacionalizam" ne upotrebljava uvijek u istome smislu, ali kako je unatoč tomu jasno „da 
kršćanstvo ne može biti poistovetovano ni s jednom nacijom, nego [da] je kršćanstvo jedna 
stvarnost višega reda, koja prelazi (transcendira) sve narode, sabire svoje članstvo iz svih 
naroda, stvara zajedništvo druge vrsti nego što je nacionalno zajedništvo". Primijenjujući to 
načelo na konkretne prilike Sagi-Bunić potom izričito poručuje kako se „ne može, prema tome, 
poistovjećivati kršćanstvo i katolicizam s hrvatstvom, ne može se govoriti daje Katolička Crkva 
isto s hrvatskim narodom, da ne može biti Hrvat tko nije član Katoličke Crkve, ili pogotovo tko 
nije aktivan i praktičan katolik". To, međutim, ne poriče činjenice kako je „kršćanska religija 
kao povijesna činjenica duboko ušla u tkivo nekih nacija kao povijesnih stvarnosti", te daje za 
neke nacije katolicizam bio „odlučujući", premda zasigurno ne i jedini, „faktor u procesu 
njihova oblikovanja". Ne čudi onda što, u tome smislu, kršćanstvo može biti uzeti i „kao 
polazište nacionalizma, ili kao komponenta patriotizma", no to kršćanstvo, upozorava autor, 
„nije kršćanstvo u svojoj autentičnosti, nego su to oni konkretni oblici u kojima se kršćanstvo 
bilo inkamiralo". Stoga, premda je istina da kršćanstvo ne može postojati u nekom „čistom 
obliku", nego je uvijek obučeno u neke „konkretne forme", „ono mora uvijek biti živo svjesno 
onoga što u biti jest, pa neće doći u napast da se nacionalizira". Slično se i hrvatski narod ne 
može razumjeti bez doprinosa katoličke vjere, pa i bez „onih duhovnih i kulturnih utjecaja i 
veza s drugim narodima koje mu je posredovala Katolička Crkva". No, isti taj narod 


1320 Tomislav ŠAGI-BUNIĆ, Ekumenizam bez romantike, u: Glas Koncila , br. 7, 2. travnja 1967., str. 4. 

1321 Tomislav SAGI-BUNIĆ, Kršćanstvo i nacionalizam , u: Glas Koncila, br. 12, 15. lipnja 1969., str. 1, 3-4, 6. 

„sačinjavaju također vrednote i dobra nadahnuta drugim duhovnim zanosima koji su se na ovom 
tlu uspjeli ukorijeniti i koji su hrvatskoj narodnoj zajednici pridonijeli svoj prilog“. 

Premda su kršćanstvo i nacionalna pripadnost, dakle, različite razine zajedništva, to ipak 
ne znači da kršćani „mogu biti izvan naroda i nacije, da smiju biti bez zanimanja i odgovornosti 
za neku zemaljsku domovinu, a pogotovo to ne znači da se kršćanstvo, zato što nije isto s 
nacionalnošću, suprotstavlja ili protivi nacionalnosti 44 . Stoga, ako nacionalizam - shvatimo li 
ga kao svjetonazor prema kojemu je nacionalnost najviše dobro „kojemu treba sve žrtvovati i 
koje opravdava svako zločinstvo i nepravdu ako je počinjena u njegovoj funkciju 44 - i jest 
„sumnjiv 44 u očima katolika, to ne znači da je sumnjiva i „ljubav prema domovini i prema 
narodu, nije sumnjiv patriotizam, nego je upravo dužnost svakog vjernika da gaji ljubav prema 
domovini, samo bez zadrtosti 44 . 

Iz samoga lista - koji objavljuje osvrt teologa Mate Zovkića na taj članak, kao i svoj 
kratak komentar - nešto kasnije doznajemo daje taj članak izazvao brojne kritike, „pa obasuli 
i autora i uredništvo svojim sudovima, kritikama, čak poneki napadajima 44 . 1322 


No, unatoč jasnom inzistiranju na razlikovanju i nepoistovjećivanju pojmova „vjera 44 i 
„nacija 44 list će vremenom ipak sve jasnije početi sudjelovati i u očuvanju/buđenju nacionalne 
svijesti, osobito izvješćujući, pa i promovirajući masovna vjerska slavlja toga vremena. 

Tako u ljeto 1966. prenosi proglas šibenskoga biskupa Josipa Arnerića kojim se poziva 
na obnovu spomen-crkve hrvatskog kralja Zvonimira u Biskupiji kod Knina, u kojem se ta 
obnova karakterizira kao „zahtjev naše vjerske i nacionalne svijesti 44 . 132 3 

Iste te 1966. godine list počinje objavljivati i serijal o (potencijalnim) hrvatskim svecima 
i blaženicima: Leopoldu Bogdanu Mandiću 1324 , Ivanu Merzu 1325 , Augustinu Kažotiću, koji je 


1322 Mato ZOVKIĆ, Onima koji nisu čitali do kraja. O kršćanstvu i nacionalizmu kod Hrvata, u: Glas Koncila br. 
14, 13. srpnja 1969., str. 19. 

1323 Obnova spomen-crkve hrvatskog kralja Zvonimira u Biskupiji kod Knina, u: Glas Koncila, br. 14, 17. srpnja 
1966., str. 6. 

1324 Čudotvorac iz Boke, u: Glas Koncila, br. 10, 22. svibnja 1966., str. 11-12. Prigodni članak o njemu objavljen 
je i o 30. obljetnici njegove smrti. Usp. Prije 30 godina umro je o. Leopold Mandić, u: Glas Koncila, br. 16, 6. 
kolovoza 1972., str. 3. 

1325 Svetac zagrebačkog asfalta, u: Glas Koncila, br. 11, 5. lipnja 1966., str. 11-12. 

„svojim radom i životom [...] povezao Jug i Sjever naše domovine, Trogir i Zagreb, sa 
sjedištem papa i katoličkom Evropom“. 1326 

List, uz to, pozorno i opširno izvješćuje s masovnih vjerskih okupljanja vezanih uz 
jubileje pojedinih svetišta: već spomenute 250. obljetnice Gospe Sinjske (1965.), 250. 
obljetnice pobjede nad Turcima i blagdan Gospe Snježne u Tekijama kod Petrovaradina 1327 , 
800. obljetnice kotorske katedrale 1328 , 900. obljetnice grada Šibenika 1329 , „najhrvatskijega 
primorskog grada“ 1330 , 100. obljetnice đakovačke katedrale. 1331 

Glas Koncila ističe i hrvatsku nazočnost u Marijinom svetištu u Lurdu, u kojem se 
„nalazi lijepo izvezen barjak s natpisom 'Rajska Djevo, kraljice Hrvata'“ te još jedna „hrvatska 
trobojka“ koje su tu ostavili hrvatski hodočasnici 1332 , a člancima u dva nastavka autora fra 
Bonaventure Dude upoznaje čitatelje s Hrvatima koji su kroz povijest djelovali i ostavili traga 
u Svetoj zemlji. 1333 

List sudjeluje i u pripremi velikog nacionalnog hodočašća u Rim u povodu Godine vjere, 
koje će u jesen 1967. predvoditi kardinal Šeper 1334 , te pomno prati to hodočašće kad se ono 
dogodilo. 1335 U završnom pak izvješću i reportaži s hodočašća list ističe kako je tom prigodom 
„Rim vidio dosad najveću hodočasničku skupinu“, te kako je hodočašće 5.000 hrvatskih 
vjernika bilo „veliko svjedočanstvo prokušane vjernosti hrvatskog katoličkog naroda“. 1336 A 
reportaža koju je tom prigodom list objavio iz Rima odiše neskrivenim nacionalnim zanosom, 
te ne propušta istaknuti kako se papa Pavao VI., premda bolestan, osobno obratio 


1326 Augustin Kazotić - sveti Hrvat iz 14. stoljeća, u: Glas Koncila, br. 16, 14. kolovoza 1966., str. 11. 

1327 AK [Živko KUSTIĆ], Tekije 1966,, u: Glas Koncila , br. 16, 14. kolovoza 1966., str. 8-10. 

1328 800-godišnjica katedrale, u: Glas Koncila, br. 18, 11. rujna 1966., str. 7.; Stogodišnjica đakovačke katedrale, 
u: Glas Koncila, br. 20, 9. listopada 1966., str. 10. 

1329 AK [Živko KUSTIĆ], Stopama kralja Zvonimira, u: Glas Koncila, br. 20, 9. listopada 1966., str. 7-8.; M[ijo] 
S[kvorc], D.I., Proživjeli smo slavlje Šibenika, u: Glas Koncila, br. 20, 9. listopada 1966., str. 8-10. 

1330 DALMATA, Katolička povijest najhrvatskijega primorskog grada, u: Glas Koncila, br. 19, 25. rujna 1966., 
str. 3-4. 

1331 Katedrala - oporuka biskupa Strossmayera. Bog, Crk\’a, narod, u: Glas Koncila, br. 20, 9. listopada 1966., 
str. 1-2; AK [Živko KUSTIĆ], Krvlju zamiješena, u: Glas Koncila, br. 21, 23. listopada 1966., str. 7. 

1332 Žarko BRZIĆ, U Lurdu se događaju istinska čudesa, u: Glas Koncila, br. 3, 5. veljače 1967., str. 9-10. 

1333 Bonaventura DUDA, Stopama Hrvata po Svetoj zemlji, u; Glas Koncila, br. 11, 31. svibnja 1970., str. 10; br. 
12, 21. lipnja 1970., str. 10-11. Drugi dio nastavka nosi nadnaslov: U povodu proglašenja Nikole Tavelića 
Svetim. 

1334 Veliko hrvatsko narodno hodočašće u Rim, u: Glas Koncila, br. 14, 9. srpnja 1967., str. 6; Sveti Otac primit 
će naše hodočašće 23. rujna, u: Glas Koncila, br. 15, 23. srpnja 1967., str. 15; Putujete li u Rim? Odlučite se 
odmah i prijavite, u: Glas Koncila, br. 16, 6. kolovoza 1967., str. 6. 

1335 3000 naših hodočasnika krenulo u Rim, u: Glas Koncila, br. 19, 24. rujna 1967., str. 1. 

1336 5000 Hrvata kod Pape. Hrvatsko nacionalno hodočašće u Rim, u: Glas Koncila, br. 20, 8. listopada 1967., 
str. 1, 3-4. 

hodočasnicima nazvavši ih „dragim Hrvatima“, kako su mu oni klicali ,,Papa-Hrvati!“, te kako 
je dvorištem odjekivala „Lijepa naša“. 1337 

Jedan čitatelj, Ivan Marjanović iz Doboja-Usore, u srpnju 1968. otvoreno prigovara 
uredništvu „na onom vašemu isticanju i vezivanju hrvatstva uz Katoličku Crkvu, kao da 
hrvatsko nacionalno biće ne može opstojati bez Katoličke Crkve ili obratno“ te što hodočašća 
u Rim i Fatimu nazivaju „'hrvatsko nacionalno hodočašće'“, umjesto „hodočašće 
jugoslavenskih naroda“. Tim hodočašćima čitatelj zamjera i isticanje „hrvatskih trobojki sa 
starim oznakama hrvatske državnosti“ čime oni, po njegovu mišljenju, „demonstriraju hrvatski 
nacionalizam kao želju hrvatskog naroda za samostalnošću, van okvira jugoslavenske 
zajednice“. Uredništvo mu odgovara kako „stari nacionalni amblemi“ nisu zabranjeni te kako 
Crkva u Hrvatskoj, i kad koristi te simbole, onda ih ne koristi kao političke, nego u smislu 
nacionalnih osjećaja: 

Kada se na nekoj svečanosti, proslavi, svetkovanju sakupe Hrvati koji su katolici, onda su to hrvatski 
katolici. A ti katolici posebno spominju ili ističu da su Hrvati samo onda kad se na nekoj vjerskoj 
manifestaciji nađu u inozemstvu, među drugim narodima, katoličkima ili ne. A ne čine to protiv bilo kojeg 
drugog naroda, inozemnoga ili tuzemnoga. 

Stoga list odbacuje optužbu o „vezivanju hrvatstva uz Katoličku Crkvu, kao da hrvatsko 
nacionalno biće ne može opstojati bez Katoličke Crkve i obratno. 1338 

,,Buđenju“ nacionalne svijesti doprinijelo je i proglašenje prvoga hrvatskoga sveca, 
Nikole Tavelića. 

List to proglašenje najavljuje prenoseći radio-poruku šibenskoga biskupa Josipa 
Amerića u siječnju 1970., u kojoj će, među ostalim, istaknuti i kako su težnje hrvatskoga naroda 
da dobije „nacionalnoga 14 sveca poprimile velike razmjere, što je i razumljivo „pogotovo ako 
se uživimo u nepokolebivi katolicizam većeg dijela našeg naroda, u njegov geografski položaj, 
u njegovu povijesnu Kalvariju i duhovne potrebe u ovom razdoblju njegove povijesti 44 . 1339 

No, u kasnijoj poruci o predstojećem hodočašću u Rim na kanonizaciju, koju list 
prenosi, biskup Amerić poziva da ta kanonizacija „bude odraz žive vjere i ljubavi hrvatskog 
naroda 44 , ali i „katolika drugih narodnosti u našoj državnoj zajednici 44 , a one koji će se pridružiti 

1337 Živko KUSTIĆ, „ Vi ste, zar ne, Hrvati? “, u: Glas Koncila, br. 20, 8. listopada 1967., str. 8-10. 

1338 Jedno pismo i jedno objašnjenje. „Hi~vati-katolici “ - može li to — smije li to?, u: Glas Koncila, br. 15, 21. 
srpnja 1968., str. 12. 

1339 [Josip ARNERIĆ], Radio-poruka šibenskog biskupa. Dobivamo prvoga hrvatskog sveca, u: Glas Koncila, br. 
3, 8. veljače 1970., str. 3. 

hodočašću moli da izbjegavaju „sve što može pomutiti duhovni karakter hodočašća i 
svečanosti“. 134() Ipak, u završnoj poruci pred polazak na hodočašće u Rim biskup Amerić je, 
među ostalim, istaknuo i kako će na dan proglašenja Nikole Tavelića svetim „stupit će i hrvatski 
narod u krug katoličkih naroda svijeta koji imaju svoje kanonizirane svece“. 1341 

A kad je Tavelić 21. lipnja proglašen svetim, idući broj lista u velikoj je mjeri - uz 
imenovanje Franje Kuharića novim zagrebačkim nadbiskupom, koje se dogodilo u to isto 
vrijeme, 17. lipnja 1970. - posvećen upravo tome događaju, uz naglašeno ,,nacionalne“ naslove 
i poruke brojnih članaka. 1342 Tako, primjerice, u opisu atmosfere: „Sama od sebe, u trenutku 
kad to traži uzbuđenje mnoštva, probija iz svih grla 'Lijepa naša' [...] Onda se na balkonu 
pojavljuje bijeli lik Pavla VI., koji ne može doći do riječi; narod skandira: Papa-Hrvati, Papa 
Hrvati [...] I nitko s balkona ne dolazi do riječi, jer mnoštvo na jednaki način, uvježbano, kao 
na golemom mitingu skandira drugu želju: Papa-u-Zagreb, Papa-u-Zagreb, Papa-u-Zagreb“ 1343 ; 
prigodnom foto-reportažom, na kojoj nije nedostajalo ni hrvatskih trobojnica 1344 , te uz 
zaključak kako je riječ o „zvjezdanom trenutku povijesti Crkve u hrvatskome narodu“. 1345 

Jednome je čitatelju iz Zagreba zasmetao ton tih izvješća, te ,,zanos“ koji se u tim 
tekstovima osjetio zbog činjenice „kako je Papa nekoliko puta spomenuto hrvatsko ime, i kako 
se taj narod, naši hodočasnici, djetinje i naivno oduševljavao time što čak Papa zna kako se 
zovemo“ 1346 , a i jedan je učitelj uredništvo upozorio i na pisanje časopisa Jež 1347 koji „spominje 
Glas Koncila u kojemu je pisao da su naši vjernici u Rimu prigodom proglašenja svetim Nikole 
Tavelića htjeli Papu 'pojesti od milja' kad je ipak nekoliko puta spomenuo riječi Hrvatska i 
Hrvati“. 1348 Ijedna čitateljica, nešto kasnije, primjer izvješća iz Rima s proslave proglašenja 
uzima kao primjer ,,šovinizma“ Glasa Koncila , prigovarajući mu što i u drugim tekstovima piše 
o „Crkvi u Hrvatskoj“, a ne u Jugoslaviji, na što joj uredništvo odgovara kako „samo 


1340 Poruka biskupa America o hodočašću u Rim, u: Glas Koncila, br. 6, 22. ožujka 1970, str. 6. 

1341 Posljednje pripreme za proslavu kanonizacije Nikole Tavelića. Poruka biskupa šibenskog Josipa America, 
u: Glas Koncila , br. 12, 21. lipnja 1970., str. 9. 

1342 Usp. Nikola Tavelić prvi Hrvat proglašen svetim , u: Glas Koncila, br. 13, 28. lipnja 1970., str. 1; Luka 
DEPOLO, Gabrijel ĐURAK, Josip LADIKA, Živko KUSTIĆ, Hrvatski,,pohod" na Rim, u: Glas Koncila, br. 

13, 28. lipnja 1970., str. 2, 4-5, 8-9; Papin pozdrav „veličanstvenom mnoštvu iz predrage HrvatskeKonačno je 
proslavljen jedan od mnogih mučenika „za krst časni i slobodu zlatnu Pozdravni govor kardinala Sepera Papi, 
u; Glas Koncila, br. 13, 28. lipnja 1970., str. 3. 

1343 Nikola Tavelić prvi Hrvat proglašen svetim, u: Glas Koncila, br. 13, 28. lipnja 1970., str. 1; Luka DEPOLO, 
Gabrijel ĐURAK, Josip LADIKA, Živko KUSTIĆ, Hrvatski „pohod" na Rim, u: Glas Koncila, br. 13, 28. lipnja 
1970., str. 4. 

1344 Usp. fotoreportažu u: Glas Koncila, br. 13, 28. lipnja 1970., str. 8-9. 

1345 Usp. Značenje Tavelićeve kanonizacije, u: Glas Koncila, br. 13, 28. lipnja 1970., str. 2. 

1346 V.R., „Opijum za narod", u; Glas Koncila, br. 15, 26. srpnja 1970., str. 19. 

1347 U. br. 1625, 21.-28. kolovoza 1970. 

1348 DON JURE [Živko KUSTIĆ], Jež nije stršen, u; Glas Koncila, br. 17., 30. kolovoza 1970., str. 16. 

spominjanje hrvatskog imena“ nipošto nije šovinizam, te kako život u višenacionalnoj zajednici 
ne znači daje ta zajednica „anacionalna ili antinacionalna“. 1349 Taj je stav uredništva kasnije 
dobio potporu i pojedinih čitatelja, čije dopise list objavljuje. 1350 Nedugo potom list svojim 
čitateljima preporuča i knjigu Tomislava Šagi-Bunića Crkva i domovina, a u preporuci ističe: 

Katolički vjernici u Jugoslaviji, a posebno u Hrvatskoj, sigurno osjećaju potrebu da jasno uvide kakva je 
njihova dužnost u ovaj važan povijesni čas prema nacijama, posebno prema svojoj vlastitoj naciji. Tu 
postoji određena povijesna baština, s kojom treba biti na čistu, a nameće se nezaobilazno pitanje o ulozi 
žive zajednice vjernika u izgradnji bolje budućnosti svoga naroda u ravnopravnoj suradnji s ostalim 
narodima koji tvore našu državnu zajednicu, 

te dodaje kako pisac u preporučenoj knjizi progovara i o tim temama. 1351 Tu je kolumnu, kako 
kasnije javlja „don Jure“, Jež u cijelosti prenio. 1352 


Nedugo potom, list objavljuje i razgovor s čuvarom nacionalnog svetišta sv. Nikole 
Tavelića u Šibeniku Ivanom Grgečom, koji se pritom založio da taj svetac bude proglašen 
svecem zaštitnikom cijeloga hrvatskoga naroda, jer sad različiti hrvatski krajevi, slijedom 
povijesnih okolnosti i podjela Hrvata među različitim državama, za svoje zaštitnike štuju 
različite svece, ajedinstveni bi svetac zaštitnik, istaknuo je, pridonio i stvarnom jedinstvu Crkve 
među Hrvatima. 1353 


Mariološki i Marijanski kongres Zagreb - Marija Bistrica 

Održavanje poznatog međunarodnog Mariološkog i Marijanskog kongresa u Zagrebu i 
Mariji Bistrici list je najavio već u svibnju 1970., pozivajući se na A.K5A-U. 1354 Već u idućemu 
broju list tu vijest, pozivajući se na L'Osservatore Romano, i potvrđuje te nagađa kako bi tom 


1349 Usp. Je li spominjanje hrvatskog imena šovinizam?, u: Glas Koncila, br. 21, 25. listopada 1970., str. 19. 

1350 Usp. Jure JURAS, Šovinizam i Glas Koncila, u: Glas Koncila, br. 22, 8. studenoga 1970., str. 17. 

1351 Tomislav Šagi-Bunić. Crkva i domovina. Kršćanska sadašnjost, Zagreb 1970, u: Glas Koncila, br. 23, 22. 
studenoga 1970., str. 15. 

1352 Usp. DON JURE [Živko KUSTIĆ], Blago nama - ,,Jež“ će nam pomoći, u: Glas Koncila, br. 20, 11. 
listopada 1970., str. 15. 

1353 Usp. Razgovor s čuvarom Nacionalnog svetišta u Šibeniku. Za znakovitije jedinstvo Crkve među Hrvatima. 
Sveci zaštitnici naših pokrajina i nehotice svjedoče stoljetnu raskomadanost hrvatskoga naroda, u: Glas Koncila, 
br. 19, 24. rujna 1972., str. 17. 

1354 Održavanje međunarodnog Mariološko-marijanskog kongresa u Zagrebu, u: Glas Koncila, br. 10, 17. 
svibnja 1970., str. 14. 

prigodom i papa Pavao VI. mogao posjetiti Jugoslaviju. 1355 Kasnije će, pak, pozivajući se na 
strane izvore, priznati kako ta nagađanja „za sada“ nisu osnovana 1356 , ali svejedno neće odustati 
od nagađanja da bi to toga posjeta možda ipak moglo doći. 1357 Daje mogućnost da Papa uistinu 
posjeti Zagreb tom prigodom razmatrana, čitatelji su se mogli osvjedočiti iz govora kardinala 
Šepera u Mariji Bistrici, u kojem je istaknuo: „On [Papa] je imao svojih razloga zbog kojih nije 
mogao doći“. 1358 Kasnije je redovito prenosio obavijesti svećenicima i vjernicima, sudjelujući 
tako na medijski način u njegovoj pripremi i animiranju vjernika da mu se u što većem broju 
priključe, osobito završnoga dana, na blagdan Velike Gospe 1971. na Mariji Bistrici. 1359 Isto 
tako, od početka 1971. list uvodi i posebnu rubriku „Hrvatska Marijina svetišta“, u kojoj je 
predstavljao marijanska svetišta Crkve u Hrvata. 

U neposrednoj pripravi za taj Kongres, objavljen je i razgovor s njegovim 
„organizatorom i dušom“ fra Karlom Balićem 1360 s kojim su, osim o samome Kongresu, 
razgovarali i o prilikama u Crkvi na Zapadu, pa i njegovome mišljenju o ,,spornome“ kardinalu 
Suenensu, stanju u Nizozemskoj i Svećeničkom tjednu u Zagrebu, pri čemu je sugovornik 
uglavnom izražavao razumijevanje za stavove i pristup Glasa Koncila. Autor intervjua je, pak, 
u fonnulaciji jednoga pitanja izrazio i nezadovoljstvo ,,statusom“ hrvatskoga pitanja u 
svjetskome tisku, pa čak i u „krugovima oko Svete Stolice“: 

Hoće li održavanje ovih kongresa u Hrvatskoj pomoći da krugovi oko Svete Stolice konačno nauče da 
postoji hrvatski narod i da ga kao takvoga stanu redovito imenovati? Jer nije nikakva tajna da smo jako 
nezadovoljni odnosom crkvenoga tiska po svijetu i u samome Vatikanu prema Hrvatskoj, njezinu narodu, 
njezinoj povijesti, njezinim vlastitostima. Dapače, još uvijek se dobiva dojam da se ondje misli kako nije 
pametno, ili nije ukusno, ili nije diplomatski razborito spominjati Hrvate. Dobiva se često dojam kao da 
se od nas očekuje da u interesu nekih nejasnih viših ciljeva što manje spominjemo svoje narodno ime. 1361 


1355 Usp. Hoće li Papa u Zagreb?. 1971: Međunarodni mariološki i marijanski kongres u Zagrebu i u Mariji 
Bistrici, u: Glas Koncila, br. 11, 31. svibnja 1970., str. 1. 

1356 Usp. Hoće li nam Papa u pohode?, u: Glas Koncila, br. 15, 26. srpnja 1970., str. 7. 

1357 Usp. Hoće li Papa prije u Poljsku ili Hrvatsku?, u: Glas Koncila, br. 13., 27. lipnja 1971., str. 3; Glasovi i 
glasine o Papinu dolasku u Hrvatsku, u: Glas Koncila, br. 15, 25. srpnja 1971., str. 1-2. 

1358 Govor kardinala Šepera u Mariji Bistrici. „Što god Papa napravi sve se kritizira “, u: Glas Koncila, br. 17, 
22. kolovoza 1971., str. 6. 

1359 Usp. Internacionalni kongresi na godinu u Hrvatskoj, u: Glas Koncila, br. 24, 6. prosinca 1970., str. 5; 
Biskupsko pismo o marijanskim kongresima slijedeće godine, u: Glas Koncila, br. 25, Božić 1970., str. 9; 
Hodočasnici pitaju - tajništvo odgovara, u: Glas Koncila, br. 11, 30. svibnja 1971., str. 16. 

1360 Usp. Pred Mariološki i Marijanski kongres u Zagrebu i Mariji Bistrici. Razgovor s organizatorom i dušom 
marijanskih kongresa, teologom dr. fra Karlom Balićem. Majci Božjoj ne trebaju lažni odvjetnici, u: Glas 
Koncila, br. 14, 11. srpnja 1971., str. 1,4. 

1361 Isto, str. 4. 

Pripravi kongresa list se pridružio i objavom prigodne ploče Majka Marija VIS-a 
Žeteoci, za koju je tekst napisao Arsen Dedić. 1362 

A kad je 6. kolovoza 1971. Kongres u Zagrebu otvoren, list mu kroz nekoliko brojeva 
posvećuje veliku pozornost: osim izvješća s otvaranja 1363 donosi i glavne naglaske govora 
nadbiskupa Kuharića 1364 i teologa Balića 1365 , prigodni članak koji pojašnjava smisao 
Kongresa 1366 te njegovu povezanost s Kongresom za Splitsku metropoliju, koji je održan u 
Sinju 1367 te prigodni komentar toga događaja. 1368 A idući broj, koji je izašao nakon dovršetka 
Marijanskoga kongresa u Mariji Bistrici, najbrojnijega dotadašnjeg okupljanja vjernika Hrvata 
ikad, izašao je ,,omotan“ velikom fotoreportažom, te u većini sadržaja posvećen tome skupu: 
uz dvije reportaže iz Marije Bistrice, onu o tijeku slavlja 1369 te još jednu o tome kako su to 
slavlje doživjeli ,,obični“ vjernici 1370 , kao i brojne vijesti povezane s tim događajem, poput 
Papinog spominjanja Kongresa 1371 , a donosi i iscrpno izvješće s konferencije za novinare 
predsjednika republičke Komisije za vjerska pitanja Zlatka Frida pred domaćim i stranim 
novinarima koji su pratili Kongres. 1372 Pa i nakon što je Kongres završio, list nastavlja donositi 
odjeke toga događaja, osobito u svjetskome tisku 1373 , te prenosi poruku nadbiskupa Kuharića u 
kojoj on sažima glavne poruke toga događaja. 1374 

Analiziraju li se samo naslovi nosivih članaka kojima je list pratio Mariološki i 
Marijanski kongres u Zagrebu i Mariji Bistrici, a osobito njihov sadržaj, nije teško uočiti 
svojevrsni „nacionalni naboj“ koji je list uočio i isticao tom prigodom, dokazujuću ga prije 


1362 Usp. [Mijo GABRIĆ, Živko KUSTIĆ], Razgovor s Arsenom Dedićem pjesnikom, pjevačem, skladateljem. 
„Mali ti piva ka pop“, u: Glas Koncila, br. 14, 11. srpnja 1971., str. 7; Marijan I. [van] ČAGALJ, Majci Mariji, 
u: Glas Koncila, br. 16, 15. kolovoza 1971., str. 12. 

1363 Otvoren Mariološki kongres u Zagrebu, u: Glas Koncila, br. 16, 15. kolovoza 1971., str. 1-2. 

1364 Govor nadbiskupa Kuharića na otvorenju Mariološkog kongresa. Odanost hrvatskog naroda Majci Božjoj, 
u: Glas Koncila, br. 16, 15. kolovoza 1971., str. 2. 

1365 Programatski govor dr. Bcdića, u: Glas Koncila, br. 16, 15. kolovoza 1971., str. 4. 

1366 Zašto Kongres o Mariji? Zašto u Hrvatskoj? Zašto sada?, u: Glas Koncila, br. 16, 15. kolovoza 1971., str. 3- 
4. 

1367 Ž.fivko] K.fUSTIĆ], Počelo u Sinju - da završi u Mariji Bistrici, u: Glas Koncila, br. 16, 15. kolovoza 
1971., str. 9. 

1368 Da se ne uspavamo..., u: Glas Koncila, br. 16, 15. kolovoza 1971., str. 2. 

1369 Živko KUSTIĆ, Marijanski kongres u Mariji Bistrici. Nikada još ovo nije vidjela katolička Hrvatska, u: Glas 
Koncila, br. 17, 22. kolovoza 1971., str. 3, 5-6. 

1370 Luka DEPOLO, Mali bistrički susreti. A tko bi spavao kad je onako lijepo bilo, u: Glas Koncila, br. 17, 22. 
kolovoza 1971., str. 10. 

1371 Papa Pavao VI. o slavlju u Mariji Bistrici. Papin govor iz Castelgandolfa, u: Glas Koncila, br. 17, 22. 
kolovoza 1971., str. 4. 

1372 Tiskovna konferencija Zlatka Frida za brojne strane i domaće novinare. Jesu li vjernici diskriminirani u 
našem društvu? Imaju li iste šanse kao ateisti?, u: Glas Koncila, br. 17, 22. kolovoza 1971., str. 11-12. 

1373 Usp. Strani katolički tisak - o Marijanskom kongresu, u: Glas Koncila, br. 18, 5. rujna 1971., str. 3. 

1374 Usp. Poruka nakon Kongresa. Nadbiskup Kuharić: Svijet kojemu treba da služimo za nas je hrvatski narod, 
u: Glas Koncila, br. 18, 5. rujna 1971., str. 1-2. 

svega masovnošću te manifestacije, uz glavnu poruku kako su hrvatski narod i Katolička Crkva 
u Hrvatskoj duboko povezani, te su na Kongresu tu svoju povezanost pokazali i pred svjetskom 
javnošću. Kao ilustraciju, navest ću samo jedan odlomak: 

Nikada, ni u koje vrijeme, ni na kojem mjestu nije vjera okupila toliko vjernika Hrvata iz svih krajeva 
domovine. I nikad se hrvatski narod nije ovako masovnom i u isto vrijeme međunarodnom manifestacijom 
predstavio svijetu. Ove godine, ovih dana, pomogla muje u tome njegova stara duša - Crkva Katolička. 
I to - da budemo sasvim jasni - Crkva Katolička u njezinu najsuvremenijem i najizvornijem smislu: Božji 
narod u hrvatskome narodu. 1375 


Pa i kad se, godinu dana kasnije, obilježavala prva obljetnica Kongresa, list objavljuje 
reportaže iz Marije Bistrice 1376 i Solina 1377 , koji već svojim naslovima (,,svehrvatska“, „hrvatski 
kraljevi“), a još više svojim sadržajem, osim katoličke, zamjetno nose i narodnu poruku. 
Primjerice, u sklopu reportaže iz Sobna, autor donosi i pjesmu koja evocira slavne dane 
Hrvatskoga kraljevstva i nacionalnog zanosa: 

„Podno Klisa tvrda grada 
Solinska je prodolina, 

Otrag mnogo stogodina 
Zvonimir se krunio. 

Tu je Gospa od Otoka, 

Grob kraljice Jelene. 

Tu su slavne uspomene 
Naših starih pradjedov. 

Iznad Splita slavna grada 
Na Marjanu trobojnica, 

Trobojnica miljenica 
Dika ju je pogledat... “ 1378 


1375 Živko KUSTIĆ, Marijanski kongres u Mariji Bistrici. Nikada još ovo nije vidjela katolička Hrvatska , u: Glas 
Koncila, br. 17, 22. kolovoza 1971., str. 3. 

1376 Ž.[ivko] K.[USTIC], U Mariji Bistrici proslavljena prva obljetnica Marijanskog kongresa. Prva svehrvatska 
Velika Gospa u nacionalnom svetištu, u: Glas Koncila , br. 17, 27. kolovoza 1972., str. 1, 9. 

1377 Živko KUSTIĆ, Slavlje nad grobovima hrvatskih kraljeva, u: Glas Koncila, br. 19, 24. rujna 1972., str. 1, 
10 - 11 . 

1378 Živko KUSTIĆ, Slavlje nad grobovima hrvatskih kraljeva, u: Glas Koncila, br. 19, 24. rujna 1972., str. 1. 

Odnosi sa Slovencima 


Krajem 1967. u rubrici „Naši razgovori“ list objavljuje kratki dopis dvoje potpisanih 
čitatelja u kojima se tvrdi kako se u samostanu „Kćeri Marije Pomoćnice“ u Rijeci zabranjuje 
slušanje emisija Radio Vatikana na hrvatskom jeziku, dok se na slovenskome dopušta. 1379 Uz 
objavu tog dopisa i list dodaje kako im ovo „nije prvi glas sličnog sadržaja, to jest da se u tom 
samostanu ne trpi hrvatski jezik ni kod članica Hrvatica“, pa javno mole Upravu reda da se o 
tome javno izjasni. 

U idućemu broju objavljuju odgovor s. Terezije Selak u kojem se te tvrdnje 
opovrgavaju, te se dodaje kako i sama pravila Družbe zabranjuju bavljenje „politikom i 
pretjeranim nacionalizmom [...] izbjegavajući svaki šovinizam“ 1380 , što bi se moglo shvatiti i 
kao neizravna kritika na račun lista, odnosno njegovog uredništva. 

Pitanjem odnosa slovenskih i hrvatskih katolika list se pozabavio i 1971., kad objavljuje 
pismo listu Družina Stjepana Slavičeka, župnika župe Raskrižje - koja je teritorijalno pripadala 
Sloveniji, a crkveno Zagrebačkoj nadbiskupiji - o sporu kojoj je u njoj nastao oko pitanja treba 
li mise slaviti na slovenskome ili hrvatskome jeziku, te žive li u toj župi većinski Hrvati ili 
Slovenci 1381 , a prati i daljnji razvoj toga spora. 1382 

Još je veću pozornost list posvetio sporu koji je nastao 1972. oko crkvenoga 
razgraničenja između Koparske biskupije u Sloveniji i Istarske crkvene pokrajine u Hrvatskoj. 
Riječ je o tri sela - Pregare, Gradina i Topolovac - koji su 1956. pripojena SR Sloveniji, ali su 
u crkvenome razgraničenju ostali dijelom Crkve u Hrvatskoj. Nakon što je AKSA (3. lipnja 
1972.) javila daje u svibnju održan sastanak Koordinacijskog odbora za odnose samoupravnog 
društva pri SSRN SR Slovenije, na kojem je iznesen zahtjev tamošnjih vjernika da se priključe 
Koparskoj biskupiji, i u liturgiju, umjesto hrvatskoga, uvede slovenski jezik. 

U vrlo opširnome članku-reportaži 1383 , list donosi povijest nastanka toga problema, 
ocjenjujući ga vrlo važnim crkvenom, ali i društveno-političkom temom, te ga stavlja u kontekst 


1379 Slovenski i hrvatski, u: Glas Koncila, br. 23, 19. studenoga 1967., str. 15. 

1380 „Slovenski i hrvatski u: Glas Koncila, br. 24, 3. prosinca 1967., str. 12. 

1381 Usp. Sporna župa na granici. Žive li u Raskrižju Slovenci ili Hrvati?, u: Glas Koncila, br. 4, 21. veljače 
1971., str. 6. 

1382 Usp. Problem Raskrižja konačno riješen?, u: Glas Koncila, br. 6, 21. ožujka 1971., str. 6; ,,Družina o 
samoodluci vjernika Raskrižja “, u: Glas Koncila, br. 7, Uskrs 1971., str. 7. 

1383 Živko KUSTIC, Kamo pripadaju tri župe u Istri uz međurepubličku granicu?, u: Glas Koncila, br. 13, 25. 
lipnja 1972., str. 1, 10-12. 

nekadašnje borbe istarskoga svećenstva za očuvanje hrvatskoga jezika i hrvatskoga značaja 
Istre, kao i uloge Crkve u procesu razgraničenja između Italije i Jugoslavije, tijekom kojega je 
Istra postala dijelom Hrvatske i Jugoslavije. Osim što je kanio posjetiti i koparskoga biskupa 
Janeza Jenka, ali ga nije zatekao u ordinarijatu, reporter Glasa Koncila posjetio je redakciju 
katoličkog lista Ognjišća, kao i samo sporno područje, a objavljenje i razgovor s mons. Božom 
Milanovićem o tome sporu, pri čemu je on svjedočio i o okolnostima u kojima su ta sela 1956. 
godine, po njegovu mišljenju nepravedno, pripojena Sloveniji. 1384 Temi teritorijalnog spora 
posvećenje i komentar toga broja lista 1385 , kao i komentar idućega broja, nakon što je pisanje 
Glasa Koncila o tome slučaju naišlo na negodovanje slovenskog katoličkog lista Družine . 1386 
Nešto poslije, pismom se listu javio i župnik iz Buja Slavko Kalac, koji je kao dobar poznavatelj 
prilika na terenu, iznio svoja saznanja o tome sporu i razgraničenju na području spornih sela, 
ali i drugdje u Istri. 1387 


1384 Razgovor s mons. Božom Milanovićem. Što spada na Crkvu a što na državu, u: Glas Koncila, br. 13, 25. 
lipnja 1972., str. 12-13. 

1385 Istarski problem - zagrebački nesporazum, u: Glas Koncila, br. 13, 25. lipnja 1972., str. 2. 

1386 Bratske opomene iz Ljubljane, u: Glas Koncila, br. 14, 9. srpnja 1972., str. 2. 

1387 Slavko KALAC, Još nešto o spornim selima u Istri, u: Glas Koncila, br. 21, 22. listopada 1972., str. 9. 

8. Povijesne teme Glasa Koncila - odbacivanje optužbi za suradnju Crkve s nacizmom i 
fašizmom 


Osim u zasebnoj rubrici „Povijesni kalendar Crkve u Hrvatskoj“ - koju je od ljeta 1966. 
pa do kraja 1967.uređivao Josip Buturac, a od početka 1968. godine Metod Hrg, povijesne su 
teme bile prisutne i u brojnim drugim člancima koje je objavljivao Glas Koncila: nalazimo ih 
u različitim prikazima pojedinih svetaca, sadržane su i u brojnim reportažama s terena, a kratki 
opisi povijesnih prilika bili sastavnim dijelom članaka koji su obrađivali pojedine događaje u 
svijetu. 

Sadržajno, pak, list je kroz povijesne teme koje je obrađivao imao naglašenu tendenciju 
pokušaja „skidanje hipoteke“ s Crkve, osobito kad je riječ o zbivanjima u Drugome svjetskom 
ratu i ulozi Katoličke Crkve u njoj, i to podjednako kad je riječ o Crkvi u svijetu, kao i u slučaju 
Crkve u Jugoslaviji. 


8.1. Uloga Katoličke Crkve u svijetu, osobito pape Pija XII. 


Već od travnja 1964. list u mnogim prilikama staje u obranu pape Pija XII., 
opovrgavajući uvriježene optužbe o njegovoj navodnoj suradnji s nacističkim režimom, ili 
barem „mlakim reakacijama“ i šutnji o nacističkim zločinima. 

Tako, primjerice, list reagira na sadržaj kazališne drame Namjesnik autora Rolfa 
Hochhutha, u kojoj se Pija XII. optužuje da je suodgovoran za stradanja Židova u Drugom 
svjetskom ratu 1388 , kasnije rado podsjeća na crkvene dokumente kojima su osuđeni nacizam i 
fašizam, ali i iznosi svjedočanstva o ulozi Pija XII. i Katoličke Crkve u Europi u spašavanju 
Židova u vrijeme rata. 1389 Također će iscrpno izvijestiti i o knjizi Pinchasa Lapidea Tri 


1388 [Smiljana RENDIĆ], Berith, „Zašto nisi progovorio?“, u: Glas Koncila, br. 8, 26. travnja 1964., str. 3, 10; 
List kasnije izvješćuje i o zabrani te predstave u Rimu; Usp. S[miljana] R[ENDIĆ], Zabranjena predstava,, u: 
Glas Koncila, br. 6, 28. ožujka 1965., str. 4; te napokon donosi i opis radnje toga djela: Z[latko] M[ARKUS], 
Šutnja pape Pija XII. u drami „Namjesnik u: Glas Koncila, br. 7, 18. travnja 1965., str. 7. 

1389 Tako, primjerice, u člancima Povjerljiv zadatak suradnika Pija XII., u: Glas Koncila, br. 7, 18. travnja 1965., 
str. 7; Papa Pio XII. upozoravao Britance na Hitlerove namjere, u: Glas Koncila, br. 2, 23. siječnja 1972., str. 4. 

posljednja pape i židovsko, koju je objavio njemački nakladnik Herder, a u kojoj se pozitivno 
ocjenjuje uloga pape Pija XII. u spašavanju Židova u vrijeme Drugog svjetskog rata. 1390 

Osim toga, list često podsjeća na istaknute katolike koji su bili žrtvom nacističkoga 
režima, poput angažiranog francuskog katoličkog laika Marcela Calloua, koji je zbog svoje 
vjerske djelatnosti ubijen u nacističkom logoru Mauthausenu 1391 , ili pak na nizozemskog 
karmelićanina Titusa Bradsme, koji je kao „junački branilac slobode vjerske štampe u 
Nizozemskoj za vrijeme nacističke okupacije“ umro od iscrpljenosti u logoru Dachau 1392 , pa 
čak i kad iz beogradske Politike doznaje za pozitivnu ulogu koju je u logoru Mauthausen 
odigrao jedan katolički svećenik, Karl Kaufman, i sam logoraš, list prenosi kratak izvadak iz 
toga članka. 1393 

Isto tako, objavljuje i članak o stradanju njemačkoga isusovca Alfreda Delpa, kojega je 
nacistički režim 1945. osudio na smrt i pogubio pod optužbom daje sudjelovao u uroti protiv 
Hitlera 1394 , a izvješćuje i o odavanju počasti žrtvama nacizma u Italiji, među ostalim i stotinama 
talijanskih katoličkih svećenika koje je nacistički režim pogubio, te podsjeća kako je prvi 
kongres židovske zajednice u Rimu još 1946. odao priznanje Piju XII. zbog činjenice da su 
mnogi svećenici „žrtvovali svoje živote da pomognu Židovima“ 1395 . U jednome članku, 
prenesenom iz Paris-Macha, donose se pojedinosti o napetostima između talijanskog fašizma 
i Svete Stolice, pa čak i teza da papa Pio XI. nije umro prirodnom smrću, nego je ubijen po 
nalogu Mussolinija. 1396 

Kasnije će list javiti i o knjizi Svećenici pred Hitlerovim sudovima koja se pojavila u 
Francuskoj, autorice Marije Benedikte Kempner, a u kojoj su izneseni podaci o 130 svećenika 
iz europskih zemalja, među kojima i iz Jugoslavije, koje su nacističke vlasti osudile i pogubile 
zbog protunacističke djelatnosti. 1397 


1390 Knjiga istaknutog Židova o papi Piju XII., u: Glas Koncila, br. 7, 2. travnja 1967., str. 15. 

1391 [Mijo SKVORC], Ljudi naših dana. Kroz krematorij Mauthciusena, u: Glas Koncila, br. 9, 10. svibnja 1964., 
str. 9-10. 

1392 Mučenik za slobodu vjerske štampe, umro u pasjoj kučini, u: Glas Koncila, br. 9, 28. travnja 1968., str. 16. 

1393 Bilješka iz konclogora, u: Glas Koncila, br. 17, 24. kolovoza 1969., str. 12. 

1394 Misa s rukama u lancima, u: Glas Koncila, br. 6, 28. ožujka 1965., str. 9. 

1395 Talijani svih stranaka odali priznanje svećenicima koji su pali kao žrtve fašizma, u: Glas Koncila, br. 9, 16. 
svibnja 1965., str. 4. 

1396 Mussolini dao ubiti papu Pija XI. ?, u: Glas Koncila, br. 11, 28. svibnja 1972., str. 6; Je li glas o umorstvu 
pape Pija XI. izmišljotina ili ima „nešto na stvari"?, u: Glas Koncila, br. 12, 11. lipnja 1972., str. 5; S.[miljana] 
R.[ENDIĆ], Što je zapravo u pozadini Tisserantovih papira?, u: Glas Koncila, br. 14, 9. srpnja 1972., str. 6; 
Opovrgnuće na pisanje o Tisserantovim papirima, u: Glas Koncila, br. 16, 6. kolovoza 1972., str. 8. 

1397 „Svećenicipred Hitlerovim sudovima “, u: Glas Koncila, br. 15, 31. srpnja 1966., str. 4. 

A kad je umro Pierre Chaillet, utemeljitelj francuskog katoličkog lista Temoignage 
chretien, list podsjeća kako je to glasilo utemeljeno u vrijeme njemačke okupacije Francuske u 
Lyonu kao ilegalni list, te kako je njegov utemeljitelj spasio život mnogih progonjenih Židova 
u toj zemlji. 1398 

List piše i o sudbini Maksimilijana Kolbea, u povodu 25. obljetnice njegove smrti 1399 te 
kasnije, u povodu njegova proglašenja blaženim. 1400 

Što se pak tiče teze o navodnoj ,,šutnji“ Pija XII., list je istu opovrgavao i iznoseći 
primjer Edith Stein i nemogućnost Crkve da spriječi nacističke progone: 

Ma koliko površnom promatraču izgledalo daje Crkva tih godina mogla učiniti više nego što je učinila, 
utjecaj Crkve bio je tada praktički sveden na ništa. Dovoljno je spomenuti da sva nastojanja Vatikana, svi 
napori papinske diplomacije nisu mogli oteti smrti i krematoriju jednu jedinu ženu Židovku, koja je već 
godinama bila pokrštena, koja je živjela kao redovnica u samostanu stroge klauzure, koja je slovila kao 
jedan od prvih katoličkih teologa na svijetu - i do koje je Vatikanu bilo i te kako stalo. Sestra Edith Stein 
morala je podijeliti sudbinu svoga naroda. 1401 


Kasnije će u jednoj bilješci, odgovarajući Vjesniku - koji je prenio jedan članak iz 
njemačkoga tiska koji je Pija XII. osudio što se „nije zauzeo ni za talijanske taoce“ koje su u 
Rimu pogubili nacisti - suprotstaviti teze iznesene u Vjesniku u srijedu, a prema kojima su 
nacisti zatočili i pogubili nizozemske katolike, bivše Židove, upravo zato što su nizozemski 
biskupi istupili protiv nacističkog režima: 

[...] slučaj nizozemskih biskupa dokazuje kako se Crkva odnosila prema nacističkom antisemitizmu, dok 
relativna šutnja Pija XII. pokazuje da je dobro poznavao Hitlera i znao da bi svaki njegov veći javni 
protest urodio samo velikim brojem novih nevinih žrtava. 1402 


1398 Usp. Tvorac ilegalnog glasila nepokorene kršćanske savjesti, u: Glas Koncila, br. 10, 14. svibnja 1972., str. 
4. 

1399 Dobrovoljac bunkera gladi, u: Glas Koncila, br. 19, 25. rujna 1966., str. 9-10; br. 20, 9. listopada 1966., str. 
11-12; br. 21, 23. listopada 1966., str. 11.; br. 22, 6. studenoga 1966., str. 9-10; br. 23, 20. studenoga 1966., str. 
11-12, br. 24, 4. prosinca 1966., str. 7; br. 25, Božić 1966., str. 16. 

1400 S.[miljana] R.[ENDIC], Dobrovoljac bunkera gladi o. Maksimilijan Kolbeproglašen blaženim, u: Glas 
Koncila, br. 22, 31. listopada 1971., str. 1-2. 

1401 Papa upozorava na ,, aveti", u: Glas Koncila, br. 14, 19. srpnja 1964., str. 2. 

1402 Uvijek ponovno o 'šutnji' pape Pija XII. Cime je urodio protest nizozemskih biskupa, u: Glas Koncila, br. 6, 
26. ožujka 1967., str. 20. 

Slična teza ponavlja se i u vijesti o izlasku trećeg sveska dokumenata Svete Stolice iz 
vremena Drugog svjetskog rata 1403 , dok se kod objave četvrtoga sveska dokumenata iznosi i 
teza kako je Hitler planirao protjerati Papu iz Vatikana 1404 , a u prigodi predstavljanja petog 
sveska ističe se protivljenje Svete Stolice njemačkim nastojanjima da se napad na SSSR od 
strane pape Pija XII. podupre i predstavi kao „križarski rat protiv boljševizma 14 . 1405 

Na sličan način, kad javlja o objavi zbirke dokumenata u Njemačkoj iz vremena 
nacističke vladavine, list ističe kako oni „otkrivaju kako su se Crkve daleko žešće opirale 
akcijama nacionalsocijalista i Gestapoa nego što se dosad znalo“. 1406 

No, kad je sredinom 1969. u Njemačkoj izbio tzv. „slučaj Defregger“ - nakon što je 
tjednik Der Spiegel objavio kako je tadašnji pomoćni mimchenski biskup Matthias Defregger 
u vrijeme rata, kao nacistički vojnik, prenio zapovijed o strijeljanju talijanskih talaca u 
okupiranoj središnjoj Italiji - Glas Koncila tome slučaju posvećuje veliku pozornost. U čak tri 
broja 1407 list prati otkriće i razvoj te ,,priče“, uglavnom držeći se iznesenih činjenica, ali i 
priklanjajući se stavu kako - ne dovodeći u pitanje mogućnost obraćenja i crkveni nauk koji 
obrađenima daje priliku za novi početak - Defregger, nakon sudjelovanja u tome nacističkom 
zločinu, možda ipak nije trebao biti pripušten u biskupsku službu „da među vjernicima i 
bezvjercima ne izaziva sablazan 11 . 1408 Nakon što je i u idućim mjesecima javljao o tijeku toga 
slučaja, list je na kraju izvijestio i o završetku sudskoga procesa, koji je Defreggera oslobodio 
svake kaznene odgovornosti. 1409 


8.2. Crkva i Drugi svjetski rat u Hrvatskoj 


Premda manje negoli je to slučaj s Crkvom u svijetu, list je na svojim stranicama 
povremeno znao objaviti i sadržaje koji se tiču uloge Crkve u Hrvatskoj u vrijeme Drugoga 
svjetskoga rata. Prvi takav slučaj bio je razgovor s Jozom (Josom) Felicinovićem, pri čemu je 


1403 Zašto Sveta Stolica nije protestirala, u: Glas Koncila, br. 18, 10. rujna 1967., str. 5. 

1404 Hitler je htio ukloniti Papu iz Rima, u: Glas Koncila, br. 3, 28. siječnja 1968., str. 5. Usp. i: Planovi za 
deportaciju pape Pija XII., u: Glas Koncila, br. 6, 19. ožujka 1972., str. 6; Hitleru se žurilo s otmicom Pija XII., 
u: Glas Koncila, br. 10, 14. svibnja 1972., str. 6. 

1405 Kukasti križ nije križarski križ, u: Glas Koncila, br. 7, 6. travnja 1969., str. 6. 

1406 Nepoznati dokumenti o Crkvi pod Hitlerom, u: Glas Koncila, br. 24, 28. studenoga 1971., str. 5. 

1407 „Slučaj Defregger u: Glas Koncila br. 16, 10. kolovoza 1969., str. 4-5; Razvitak „slučaja Defregger", u: 
Glas Koncila br. 17, 24. kolovoza 1969., str. 4, 12; Defregger, u: Glas Koncila br. 18, 7. rujna 1969., str. 4. 

1408 „Slučaj Defregger", u: Glas Koncila br. 16, 10. kolovoza 1969., str. 5. 

1409 Biskup Defregger u istrazi oslobođen, u; Glas Koncila, br. 19, 27. rujna 1970., str. 6. 

otvorena tema pomoći koju su neki iz Crkve tijekom Drugog svjetskog rata dali pripadnicima 
Narodno-oslobodilačkog pokreta, odnosno pomoći koju je Crkva davala žrtvama fašističkog 
režima. Upitan o komentarima kako mu mnogi duguju svoj život, don Jozo odgovara: 

„Koliko se sjećam, na moje zauzimanje oko 150 naših ljudi oslobođeno je iz njemačkih, 
ustaških i talijanskih zatvora. 25 glava izmaklo je tako smrtnoj kazni“, na što autor intervjua 
Živko Kustić primjećuje kako se radilo „uglavnom o ljudima koji su već bili angažirani ili su 
se kasnije angažirali u NOP-u?“, što Felicinović potom potvrđuje. 

Na kraju autor intervjua, možda pomalo i nespretno obzirom na to da bi ga netko mogao 
razumjeti i na način da nitko nevin nije stradao po završetku rata, o don Josi zaključuje: „Zato 
je mogao mirno sačekati razvoj događaja. S povjerenjem u pravdu i u ljude. Zato je i danas 
ondje“. 1410 

No iz kasnije objavljenih članaka povremeno bi bile jasne aluzije na poratna zbivanja, 
odnosno nestanak velikog broja Hrvata na križnim putevima. Tako, primjerice, u rubrici „Braća 
naša zaboravljena 14 u rujnu 1971., opisujući životne okolnosti jedne bolesnice, list piše i o 
njenim sjećanjima na nestaloga muža, o kojem doznajemo daje zadnji put viđen u tramvaju u 
Zagrebu 1945., te da je kao zatvorenik iz logora svojoj supruzi poslao kratku poruku kako se 
„brzo vraća“, no nikad se više nije vratio. 1411 

Jednom prigodom list prenosi i svjedočanstvo jedne čitateljice, potpisane samo 
inicijalima ,,S.L.“, koja se u dopisu predstavlja kao Srpkinja, o tome kako je za vrijeme Drugoga 
svjetskog rata boravila kod sestara Kćeri Božje Ljubavi u Novoj Vesi u Zagrebu. „Kod tih je 
sestara bilo i srpskih djevojčica, jedna Židovka, bilo je dosta bolesnih i siročadi 44 . 1412 

Slično i ujesen 1969. list objavljuje dopis Vjekoslava Butorca iz Siska koji svjedoči 
kako su salezijanci za vrijeme Drugoga svjetskog rata u Donjem Miholjcu, u domu koji im je 
dan na upravljanje, primili i dva pravoslavca te trojicu Židova, navodeći i njihova prava, te 
„privremena 44 imena koja su, zbog svoje sigurnosti, dobila u domu. Čitatelj, koji se predstavlja 
kao „jedan od njihovih gojenaca 44 , navodi i imena po dvojice pravoslavaca koji su vrijeme rata 
proveli kod salezijanaca u Zagrebu i Daruvaru. 1413 


1410 AK [Živko KUSTIĆ], Naš don Jozo. Razgovor našeg suradnika s mons. Jozom Felicinovićem, br. 4, 23. 
veljače 1964., str. 6. 

1411 Usp. Luka DEPOLO, „ Umri da ti vinac kupim u: Glas Koncila, br. 19, 19. rujna 1971., str. 16. 

1412 Da me one nisu prihvatile , u: Glas Koncila, br. 11, 13. lipnja 1965., str. 6. 

1413 Vjekoslav BUTORAC, Zidovi spašeni kod salezijanaca, u: Glas Koncila, br. 19, 28. rujna 1969., str. 17. 

Glas Koncila prenio je i dopis Štedimlija Savića Markovića, koji demantira navode 
iznesene u knjizi Srbi i pravoslavlje u Slavoniji i sjevernoj Hrvatskoj Dušana Savića, u kojoj je 
navedeno kako su časne sestre u vrijeme Drugog svjetskog rata zlostavljale mitropolita 
Dositeja, kad je on 1941. bio pritvoren u bolnici Sestara milosrdnica u Zagrebu. 1414 

Povijesnim temama list se znao baviti i u svojim reportažama, otkrivajući ponekad i 
nepoznate detalje iz povijesti nekoga kraja. Tako, primjerice, iz reportaže u Lanišću u 
Istridoznajemo kako su istarski partizani iz toga mjesta, koje su njemački vojnici strijeljali 
1943. godine, i uz čiji je spomenik sa zvijezdom petokrakom istaknut i visoki kameni križ, „bili 
vjernici, pobožni ljudi, koji su kao partizani nekoliko dana prije na Trsatu obilazili oltar 
Trsatske Gospe, ispovjedili se i pričestili“. 1415 Nešto kasnije list je donio i članak o jednome od 
strijeljanih partizana Mati Sverku. 1416 

Glas Koncila javnosti je prvi donio i priču o „Drinskim mučenicama“, odnosno 
katoličkim redovnicama s Pala koje su četnici pogubili u Goraždu. 1417 


8.3. Tema „kardinala Alojzija Stepinca“ na stranicama lista 


U prvim godinama list nije izrijekom spominjao kardinala Alojzija Stepinca. Prvu 
naznaku govora o Stepincu u listu nalazim u kolovozu 1964., u članku o smrti krašićkoga 
župnika Josipa Vranekovića, kod kojega je u kućnome pritvoru i Stepinac proveo zadnje dane 
svoga života. Izvješćujući s njegovog sprovoda Živko Kustić, ne spominjući Stepinca, piše kako 
je Krašić „bio svjetionik, žarište vjerskog života. Sve je to izrazio prečasni Kadlec kad je nad 
otvorenim grobom rekao daje krašićki župni dvor u godinama Jožina župnikovanja bio 'škola 
svetaca'“. 1418 

Iduća aluzija na Stepinčevo djelovanje pojavljuje se u članku o kardinalu Franji Šeperu, 
kad je ovaj 1965. bio imenovan kardinalom. Podsjećajući kako je Šeper od 1934. do 1941. bio 
tajnik nadbiskupu Stepincu, list ističe kako je na toj službi Šeper „upoznao [je] tjeskobe 


1414 Štedimlija SAVIĆ MARKO VIC, Neistine na račun časnih sestara, u: Glas Koncila, br. 15, 21. srpnja 1968., 
str. 7. 

1415 AK [Živko KUSTIĆ], Križevi Lanišća, u: Glas Koncila, br. 12, 21. lipnja 1970., str. 11-12. 

1416 Ž.[ivko] K.[USTIĆ], Neobičan život i smrt istarskog mladića Mate Sverka. Strijeljanje u podne, u: Glas 
Koncila, br. 8, 18. travnja 1971., str. 11-13. 

1417 Ž.[ivko] K.[USTIĆ], Bijele djevice u kn’avoj Drini, u: Glas Koncila, br. 6, 21. ožujka 1971., str. 11-13. 

1418 AK [Živko KUSTIĆ], Kad pastir odlazi, u: Glas Koncila, br. 16, 16. kolovoza 1964., str. 6. 

ugroženih i progonjenih, koji su tražili zaštitu i pomoć u nadbiskupskom dvoru“ te da upravo 
iz tih dana „potječe i njegovo zanimanje za židovsko pitanje, o kome je kao koncilski otac 
zauzeo jasan i otvoren stav“. 1419 

Prvo izravno spominjanje kardinala Stepinca na stranicama lista dogodilo se sredinom 
1965., kad u razgovoru za list svoga prethodnika na stolici zagrebačkih nadbiskupa spominje 
kardinal Šeper, dok je sam Glas Koncila to učinio u kolovozu 1965., izvješćujući o proslavi 35. 
obljetnice misništva kardinala Šepera, pri čemu su ga posjetili neki kolege biskupi i svećenici 
iz Austrije i Njemačke, posjetivši pritom i „grob svoga kolege kardinala Alojzija Stepinca, koji 
je zajedno s njima bio ređen za svećenika“. 1420 

Vremenom će to činiti i učestalije, kad bi se spominjale župe koje je ustanovio ili 
svećenici koje je zaredio. Tako, primjerice, u članku o smrti župnika Marka Klarića, spominje 
se i činjenica da je „tada mladi nadbiskup koadjutor dr. Alojzije Stepinac, rješavajući veliko 
pitanje duhovne pastve periferije grada Zagreba, osnivao župe po zapuštenim i razbacanim 
okrajcima nastajućeg 'velikog Zagreba'“. 1421 

A u siječnju 1967. u sklopu reportaže iz Svete zemlje, čiji je bio autor fra Bonaventura 
Duda, objavljena je fotografija kardinala Stepinca s njegovoga hodočašća iz 1937. godine, pri 
čemu u potpisu slike nije bilo naznačeno da se radi o Stepincu 1422 . Ta je fotografija, kako ću 
prikazati kasnije u radu, u potpoglavlju VI.3., naišla na negodovanje predstavnika vlasti, pa i 
na prijetnju zabrane toga broja lista. 

Ipak, kad je krajem travnja izvještavao o početku hodočašća u Svetu zemlju, koje je 
predvodio kardinal Šeper, list ponovno, već na naslovnoj stranici, podsjeća kako je „prije 30 
godina poveo [je] posljednje hrvatsko hodočašće u Svetu zemlju nadbiskup dr. Alojzije 
Stepinac“. 1423 

Nekoliko mjeseci poslije, umirovljeni biskup Franjo Salis-Seewis u razgovoru za Glas 
Koncila prisjetio se odnosa kardinala Stepinca prema ustaškim vlastima. Tako je, govoreći o 
svom sudjelovanju u delegaciji koja je išla savojskom princu, pojasnio je kako je 


1419 [Tomislav ŠAGI-BUNIĆ], Život i rad kardinala Šepera, u: Glas Koncila, br. 3, 7. veljače 1965., str. 3. 

1420 35. godišnjica misništva kardinala Šepera, u: Glas Koncila, br. 15, 8. kolovoza 1965., str. 5. 

1421 Umro dr. Marko Klarić, u: Glas Koncila, br. 3, 5. veljače 1967., str. 6. 

1422 Bonaventura DUDA, Nazaret. Putopis iz Svete zemlje, u: Glas Koncila, br. 2, 22. siječnja 1967., str. 7-10. 

1423 Hodočašće u Svetu zemlju, u: Glas Koncila, br. 9, 30. travnja 1967., str. 1. 

Pavelić [je] htio da u delegaciji bude i neki predstavnik crkvene vlasti, ali nikako Stepinac. Stepinac je, 
naime, od početka zauzeo drugi stav i nije se slagao s Pavelićem. Stepinac je više puta govorio protiv 
njegovih postupaka, osobito poslije onog pokolja u Glini. Mi smo saznali da su tamo ubili mnogo 
pravoslavnih. Stepinac je to javno žigosao. Odnos Pavelića i Stepinca tako je od samog početka bio napet. 
Zato Stepinac nije išao s Pavelićem u tu delegaciju. Onda su ipak tražili da netko ide. 1424 


Krajem 1968. list u reportaži iz Čakovca ističe pozitivnu ulogu kardinala Stepinca u 
pogledu očuvanja Međimurja u sklopu Hrvatske i Zagrebačke nadbiskupije, u vrijeme 
mađarske okupacije u vrijeme Drugog svjetskog rata, ističući kako „nikada, kroz sve četiri 
godine, Nadbiskup se ni jednim dopisom nije obratio okupatorskim vlastima“ koje „za njega 
nisu postojale“, te kako se pobrinuo da Sveta Stolica ne izdvoji taj kraj iz okrilja zagrebačke 
nadbiskupije. 1425 

Početkom iduće godine u razgovoru sa svećenikom u Dubočcu kod Slavonskoga Broda, 
koji je tijekom rata bio dušobrižnik u zatvoru na Savskoj cesti u Zagrebu, prenosi njegovo 
svjedočanstvo: 

Onda sam postao dušobrižnik na smrt osuđenih. Kroz četiri godine, svaki dan. Tisuće i tisuće talaca koji 
su u grupama strijeljani i vješani nakon svake diverzije ili partizanske akcije u ovim krajevima. Bilo je to 
u zatvoru na Savskoj cesti. Prvih mjeseci nitko nije mogao do njih. Ljudi su nakon hapšenja jednostavno 
nestajali, čak i bez utjehe sakramenata. Onda je nadbiskup Stepinac uspio da barem imaju svećenika. I taj 
je zadatak pao na mene [...] Da, on je protestirao protiv sistema talaca, osobito u onoj propovijedi na 
blagdan Krista Kralja 1943. Onda su ga htjeli zbog toga i uhapsiti. Ali protesti nisu koristili. To ubijanje 
talaca bila je njemačka praksa. 

Autor toga članka, svojevrsne reportaže, na kraju zaključuje: „I osjećamo dah tragedije, raspeća 
Crkve i svećenika u trenucima povijesti kad mračne sile strasti i mržnje probiju iskonskom 
snagom ispod tankih naslaga kršćanstva i kulture, kad se može samo protestirati, šutjeti, trpjeti 
i pomagati ljudima koji više ne mogu kao ljudi živjeti - da barem umru kao ljudi“. 1426 


1424 J [osip] L[ADIKA], Ž[ivko] KfUSTIĆ], Kroz jedno stoljeće s našim najstarijim biskupom, u: Glas Koncila, 
br. 16, 6. kolovoza 1967., str. 11. 

1425 AK [Živko KUSTIĆ], ,, Rotacija" u Gornjem Međimurju, u: Glas Koncila, br. 24, 1. prosinca 1968., str. 8-9. 

1426 AK [Živko KUSTIĆ], Kod ispovjednika na smrt osuđenih, u: Glas Koncila, br. 1, 12. siječnja 1969., str. 9. 

Kad je 1968. preminula kiparica Mila Vod (Ljudmila Wodsedalek), list u vijesti o njenoj 
smrti navodi i kako je ona, među ostalim, „snimila [je] poznatu masku blagopokojnog kardinala 
dra Alojzija Stepinca“. 1427 


U nekim se, pak, tekstovima aluzije na kardinala Stepinca, njegovu sudbinu i vrijeme u 
kojem je živio, mogu prepoznati premda se sam Stepinac, kao niti Hrvatska i Jugoslavija, u 
njima uopće ne spominju. 

Primjerice, kad je 17. svibnja 1969. u Rimu, gdje je boravio kao prognanik iz svoje 
zemlje, umro češki kardinal, praški nadbiskup Jozef Beran, list tome događaju i njegovoj osobi 
posvećuje veliku pozornost, s najavom članka na naslovnoj stranici, i člankom na cijeloj 3. 
stranici lista. 1428 Naime, nakon što je opisana sudbina toga kardinala u vrijeme Drugoga 
svjetskog rata, tijekom kojega je kao protivnik nacističkog režima bio interniran u logor 
Dachau, list ovako opisuje ono što se njemu i Crkvi u Čehoslovačkoj događalo u poratnim 
godinama: 

Ali brzo je došla veljača 1948. i uzalud je nadbiskup Beran, mirno i lojalno, služio Te Deum za novoga 
predsjednika Gottwalda. Došlo je doba novog progonstva Crkve u zemlji Ceha i Slovaka: zatvorene su 
katoličke škole i sjemeništa, ukinuto katoličko novinstvo, zbrisane katoličke izdavačke kuće, raspušteni 
samostani, biskupi i svećenici spriječeni u vršenju crkvene službe. Osnovan je pokret „mirovnih 
svećenika", poslušno oruđe staljinističkog režima [...] Nadbiskup Beran, koji se nije bojao ni Hitlera, nije 
se ni sad uplašio: jasan i dosljedan u svojoj moralnoj strogosti, otišao je iz zarobljene nadbiskupske kurije 
u samostan u Strahovu, održao ondje odlučan govor protiv cijepanja Katoličke Akcije. Rekao je u tome 
govoru: „Svečano obećajem pred Bogom i nacijom da nikad neću prihvatiti sporazum protivan pravima 
Crkve i biskupa". Zatočili su ga najprije u kućni zatvor [...] Prag je ostao bez nadbiskupa do 1951. [...] 
2. listopada 1963, nadbiskup Beran pušten je iz zatočenja, ali nije mu vraćena nadbiskupska služba. 


Premda se ne poklapa baš u svim pojedinostima, jer je nadbiskup Beran kasnije, prema 
dogovoru Svete Stolice i čehoslovačkih vlasti, napustio zemlju i smjestio se u progonstvu u 
Rimu, ipak je opis Beranovog progona i represije nad Crkvom u njegovoj zemlji kod tadašnjih 
čitatelja lista zasigurno mogao pobuditi usporedbu sa sudbinom kardinala Stepinca i Katoličke 


1427 Mila Vod, u: Glas Koncila , br. 22, 3. studenoga 1968., str. 7; Drugi dio reportaže o susretu svećenika 
međimurskih župa u: Glas Koncila, br. 25-26, prosinac 1968., str. 7. 

1428 t.T [Smiljana RENDIĆ], Smrt starog prognanika. Umro je kažnjenih br. 38544, u: Glas Koncila, br. 11, 1. 
lipnja 1969., str. 1, 3. 

Crkve u vrijeme njegova zatočenja. Slično je i s prikazom života slovačkoga biskupa Stanislava 
Žele, koji list objavljuje uz vijest o njegovoj smrti, ističući kako je taj biskup, koji je kao svoje 
biskupsko geslo „uzeo [je] iste riječi kao i blagopokojni kardinal Alojzije Stepinac“, 1950. 
godine, „nakon zloglasnih sudskih makinacija osuđen na 25 godina robije, od čega je otrpio 

1429 


A kad je Matica hrvatska objavila knjigu memoara kipara Ivana Meštrovića Uspomene 
na političke ljude i događaje , list iz te knjige prenosi nekoliko zapisa koje se odnose na 
kardinala Stepinca, i u kojima je Meštrović Stepinca opisao kao protivnika nacizma i ustaškoga 
režima, kojemu je zbog toga i život bio u opasnosti. 1430 

Stepinca se, prigodom svog imenovanja za apostolskog administratora zagrebačke 
nadbiskupije 1969. godine, spominje i biskup Franjo Kuharić, ističući kako se kod svog 
imenovanja „sjetio [...] kako je moralo biti mladom nadbiskupu Alojziju Stepincu kad je u 
svoje vrijeme preuzeo upravu ove nadbiskupije“ te kako mu „nije preostalo drugo nego da 
zavapi: ’ln Te, Domine, speravi!'“. 1431 

No, na 10. obljetnicu smrti kardinala Stepinca, list se sasvim otvoreno prisjetio kardinala 
Stepinca, objavljujući tri velike fotografije - jednu iz njegovog zatočeništva u Krašiću, te dvije 
s njegovoga sprovoda - te prenijevši dio govora biskupa Kuharića o Stepincu, kojega je 
izgovorio na Teološko-pastoralnom tjednu, u kojem je istaknuta „njegova velikodušnost, 
njegova vjernost Bogu“ te vjernost svojoj dužnosti i savjesti, „kad je osjetio daje u opasnost 
čast Božja, daje u opasnost vjera u Boga, kad je osjetio daje u opasnosti Crkva Božja, njezina 
prava, njezina istina i njezin život“. 1432 

U idućemu, pak, broju prenosi dosta opširan članak o kardinalu Stepincu iz 
poluslužbenog vatikanskog glasila L'Osservatore Romano, autora Fiorella Cavallija 1433 , zbog 
čega će, kako ću prikazati u potpoglavlju VI.3.1. ovoga rada, biti podvrgnut i sudskome 
procesu, te će biti zabranjeno raspačavanje toga broja lista. Inače, list o toj zabrani nije izvijestio 
svoje čitatelje. 


1429 Čehoslovačka: Umro biskup Zela dugogodišnji logoraš, u: Glas Koncila, br. 1,11. siječnja 1970., str. 4. 

1430 Meštrović o Stepincu, u: Glas Koncila br. 17, 24. kolovoza 1969., str. 3. 

1431 Nove nadbiskupije i nadbiskupi, u: Glas Koncila br. 18, 7. rujna 1969., str. 10. 

1432 p r jj e jo godina, 10 . veljače 1960 , umro je nadbiskup zagrebački kardinal Alojzije Stepinac, u: Glas Koncila , 
br. 3, 8. veljače 1970., str. 11. 

1433 Fiorello CAVALLI, „ L'Osservatore Romano “ o kardinalu Stepincu. „Nikad nismo izgubili pouzdanje u 
Boga “. Kard. Alojzije Stepinac, nadbiskup zagrebački - 10 godina od blažene smrti, u: Glas Koncila, br. 4, 22. 
veljače 1970., str. 9. 

No, i iduće je godine list, makar kratko, izvijestio o obilježavanju obljetnice smrti 
kardinala Stepinca, te o misama koje su 10. veljače 1971. predvodili nadbiskup Kuharić u 
Zagrebu i kardinal Šeper u Rimu, kao i glavnoj poruci iz propovjedi nadbiskupa Kuharića 
prema kojoj je „pokojni kardinal bio [je] svojim suvremenicima kao oaza na pustinjskom 
putu“. 1434 


Kardinala Stepinca list spominje i u sklopu izvješća o uspostavi punih diplomatskih 
odnosa između Svete Stolice i Jugoslavije, podsjećajući daje do prekida tih odnosa došlo 1952. 
„pošto je Papa Pio XII. uzdigao na kardinalsku čast nadbiskupa zagrebačkog dra Alojzija 
Stepinca, tada u zatočeništvu 14 . 1435 Slično i u jednome drugome članku u istome broju, u kojem 
list demantira pisanje novinara Frane Barbierija u talijanskome dnevniku II Giorno, prema 
kojemu „Beograd nikad nije htio“ da 1952. godine dođe do prekida diplomatskih odnosa sa 
Svetom Stolicom, te se ističe: 

Prekid diplomatskih odnosa sa Svetom Stolicom nastao je i tada voljom beogradske savezne Vlade, i na 
njezinu inicijativu; a nastao je, kako je također opće poznato, zato što je Papa Pio XII. bio uzdigao na 
kardinalsku čast nadbiskupa zagrebačkog doktora Alojzija Stepinca, koji je tada bio u zatočeništvu, nakon 
što je 1946. bio osuđen na 16 godina zatvora pod optužbom za kolaboracionizam. Ni taj proces, ni ta 
osuda visokog prelata koji je bio moralno, ako i ne juridički, smatran prvostolnikom cijele Katoličke 
Crkve u Hrvatskoj nisu Svetu Stolicu naveli na prekid diplomatskih odnosa s Beogradom - naprosto zato 
što Sveta Stolica to nikad prva ne čini. 1436 


Glas Koncila prenosi i poziv nadbiskupa Kuharića izrečen prigodom njegovoga posjeta 
hrvatskim iseljenicima u SAD-u i Kanadi da ostanu vjerni Papi, kao što im je to „kardinal 
Stepinac stavio [...] na srce u svojoj duhovnoj oporuci kao svoju posljednju želju“ te tako 
„poštuju uspomenu velikoga Kardinala, poštujući i živeći vjeru koji je on naviještao, za koju je 
posvjedočio 11 . 1437 

I u potpisu jedne fotografije objavljene u listu 1971. list spominje kardinala Stepinca. 
Naime, u sklopu izvješća o proslavi 300. obljetnice pogubljenja Zrinskog i Frankopana, list 
donosi i fotografiju njihovoga mrtvačkog kovčega iz grobnice u zagrebačkoj katedrali, uz 


1434 Usp. 11.-obljetnica smrti kard. Stepinca, u: Glas Koncila , br. 4, 21. veljače 1971., str. 14. 

1435 S.[miljana] R.[ENDIĆ], Uspostava potpunih diplomatskih odnosa Sveta Stolica - Jugoslavija, u: Glas 
Koncila, br. 17., 30. kolovoza 1970., str. 1. 

1436 „ Vatikan i Kina, dvije nove prisutnosti u Beogradu “, u: Glas Koncila, br. 17, 30. kolovoza 1970., str. 16. 

1437 Iz govora nadbiskupa dra Franje Kuharića na misi u Vancouveru, 25. listopada. Sačuvajte duhovno 
jedinstvo s domovinom, u: Glas Koncila, br. 23, 22. studenoga 1970., str. 11. 

napomenu da se nalaze ,,u istom počivalištu s blagopokojnim kardinalom Stepincem“. U 
kombinaciji s naslovom cijeloga članka 1438 čitatelji su tako i kardinala Stepinca mogli 
prepoznati kao „hrvatskoga mučenika". 

U ljeto 1972. list javlja kako je katoličku časnu sestru Nadu Slavku Milić, rodom 
Srpkinju, sud u Prnjavoru osudio na tri mjeseca zatvora zato što je, kako je posvjedočila njena 
rodbina, u njihovome društvu govorila kako će kardinal Stepinac biti proglašen svetim za dvije 
godine, „kad nestane ove države, kad odu stari i dođu mladi". Ona je te optužbe negirala, tvrdeći 
da jest govorila o tome da vjeruje kako će Stepinac jednom biti proglašen svetim, ali da nije 
govorila o rokovima i promjenama država. 1439 

A, kad je nadbiskup Franjo Kuharić primio uredništvo Glasa Koncila , prigodom 10. 
obljetnice izlaženja toga lista, među ostalim im je uručio i „malu brončanu statuu Kardinala 
Stepinca" 1440 , a u sklopu članka o tome primanju objavljena je i fotografija nadbiskupa 
Kuharića i glavnoga urednika Pavlinića s tom statuom u ruci, što je bio povod za još jednu 
zabranu raspačavanja lista, o čemu će više riječi biti u potpoglavlju VI.3.2. ovoga rada. 


8.4. „Slučaj“ kardinala Eugenea Tisseranta u Glasu Koncila 


Posebno zanimljiv slučaj, iz kojeg se dade iščitati način funkcioniranja Glasa Koncila 
u osjetljivim političkim pitanjima, kao i njegovu bitnu povezanost s crkvenim vlastima, osobito 
s (nad)biskupom Franjom Kuharićem, u takvim osjetljivim situacijama, jest „slučaj" posjeta 
kardinala Eugenea Tisseranta Jugoslaviji u lipnju 1968. godine. 

Taj je, naime, visoki uzvanik - svojedobno je obnašao i dužnosti tajnika Kongregacije 
za Istočne Crkve i prefekta nekadašnje Kongregacije za ceremonije - u Jugoslaviju, kao član 
Francuske akademije znanosti u umjetnosti, došao na poziv JAZU-a. Kako je riječ o kardinalu 
koji je bio kritičan prema držanju pape Pija XII. u vrijeme Drugoga svjetskoga rata, 
jugoslavenske su vlasti, osobito preko pisanja tadašnjega svjetovnoga tiska, predstavljajući 


1438 Gabrijel ĐURAK, Dvostruka proslava hrvatskih mučenika u zagrebačkoj katedrali, u: Glas Koncila, br. 10, 
16. svibnja 1971., str. 3. 

1439 Katolkinja časna sestra Srpkinja osuđena na 3 mjeseca zatvora, u: Glas Koncila, br. 14, 9. srpnja 1972., str. 
16. 

1440 Svečano primanje kod Nadbiskupa u povodu 10. obljetnice Glasa Koncila, u: Glas Koncila, br. 21, 22. 
listopada 1972., str. 7. 

Tisseranta ,,antifašistom“, taj dolazak htjele iskoristiti i kako bi, sjedne strane, pokazale svoje 
dobre odnose sa Sv. Stolicom, a s druge strane, kako bi široj javnosti poslale poruku o 
negativnoj ulozi Katoličke Crkve u Hrvatskoj u Drugome svjetskom ratu i njenoj povezanosti 
s NDH i nacističkim režimom. 

No, Glas Koncila je Tisserantov dolazak popratio samo s vrlo kratkom viješću od svega 
dvije rečenice na zadnjoj stranici. 1441 

„Hladan prijem“ na kojega je Tisserant naišao u Glasu Koncila mjesecima će biti tema 
i u razgovorima državnih predstavnika s predstavnicima Crkve, ali povremeno i u svjetovnome 
tisku. 

Tako je, primjerice, u članku „Kontradikcije i nedosljednosti Zdravka Židovca Vjesnik još 23. 
studenoga 1968. (pet mjeseci nakon Tisserantovog posjeta) kritizirao Glas Koncila zbog 
„ignoriranja 14 kardinala Tisseranta, a Glas Koncila tek u odgovoru na taj članak pojašnjava svoj 
postupak: 

Da, uglavnom smo šutjeli. A šutjeli smo zbog toga što su se razgalamile (u nastavcima) vodeće 
zagrebačke novine uoči kardinalova dolaska, iskorišćujući taj povod da oblate nama svetu uspomenu pape 
Pija XII. Mogli smo birati: ili polemizirati s tim i takvim pisanjem ili šutjeti. Izabrali smo potonje. 1442 


Tek uvidom u zapisnike razgovora predstavnika republičke Komisije za vjerska pitanja 
s pojedinim crkvenim predstavnicima te, dijelom, u dnevničke zabilješke biskupa Kuharića o 
tome „slučaju 44 , moguće je rekonstruirati cijelu „pozadinu 44 takvoga stava Glas Koncila. 

Premda je predsjednik savezne Komisije za vjerska pitanja Vjekoslav Cvrlje 
beogradskom nadbiskupu Gabrijelu Bukatku dolazak kardinala Tisseranta najavio još 3. travnja 
1968. 1443 , njegov dolazak ipak nije imao crkveni karakter, i u njegovu pripremu nisu bile 
uključene i crkvene vlasti. 

Osim toga, upravo iz pisanja državnoga tiska, biskup Kuharić je naslutio da bi taj posjet 
mogao biti i zloupotrebljen od strane vlasti i moglo bi se zaključiti i daje o tome razgovarao s 


1441 Usp. Kardinal Tisserant u Zagrebu , u: Glas Koncila, br. 12, 9. lipnja 1968., str. 16. 

1442 Dijalog gluhih, u: Glas Koncila , br. 24, 1. prosinca 1968., str. 2. 

1443 Izvješće o susretu Vjekoslava Cvrlje s Gabrijelom Bukatkom od 3. travnja 1968., u: HDA, KOVZ, kutija 78, 
Pov. br. 152/1968. 

nekim od članova uredništva Glasa Koncila. Naime, nakon susreta s tajnikom Komisije za 
vjerska pitanja Ivanom Lazićem, u svome Dnevniku 26. lipnja 1968. piše: 

Zašto Glas Koncila nije pisao o Tisserantu? Odgovorio sam mu, jer je bio vrlo neumjesno predstavljen 
od njihove štampe! Za nas je Tisserant bio posve privatni posjetilac kojega su politički predstavili kao 
„anti fašistu'' i protivnika Pija XII. Prigodom posjeta jednog kardinala čemu iskapati grobove o kojima će 
još povijest reći svoju riječ ! Mi [istaknuo A.M.] nismo stoga željeli pisati! 1444 


A još ranije, s nadnevkom 6. lipnja 1968., Kuharić piše: 

Boravak kardinala Tisseranta u Zagrebu. Mihovilović je u Vjesniku pokazao da im Tisserant nije 
interesantan ni kao naučenjak, ni kao kardinal, to još manje, nego im je stalo da ponovno naglase svoju 
politiku. Njegov je posjet tako grubo politički naglašen i iskorišten! Smatram to ... [nečitko] i 
hipokrizijom, kada iskorištavaju posjet jednog kardinala, da bi ponovno mogli spominjati ustaške zločine. 
Nitko pametan ni pošten ne može odobriti zločin bio on počinjen s bilo koje strane i bilo u čije ime. Ali, 
zar je bilo samo ustaških zločinačkih ispada? Zar zbilja komunisti misle da su svi ljudi tako naivni i 
neupućeni, da ne znaju i za zločine drugih? Rat je prestao a stotinjak tisuća ljudi je poubijano bez pravde 
i suda! Ili misle da [je] savjest čovječanstva tako otupjela da može tolerirati gomile mrtvih na ovome ... 
[nečitljivo] što su nagomilane u srpa i čekića, ili crvene zvijezde! I Crkva bi morala sve to zaboraviti i 
klimati njihovim riječima, djelima i nakanama? Mislim da je to drsko tražiti od Crkve! A tome je trebao 
poslužiti i posjet kardinala Tisseranta! Da barem šute! A svojim su pisanjem u novinama opet otvorili 
rane. Ne postoje li deseci tisuća obitelji u Hrvatskoj, koji su izgubili ili oca, ili brata ili sina u vrijeme 
mira? I Kardinalov posjet bi to trebao blagosloviti? Uvjeren sam u njegove dobre nakane, ali previše 
vjeruje diplomatskim nastojanjima, koji su obasjani smiješkom, a skrivaju misli! Komunizam nikada neće 
biti prijatelj Crkve, a želio bi je iskoristiti sebi u prilog i protiv nje same! Kardinal slavi sv. misu u 
Katedrali u 7 s. Iza mise posjećuje grob Kardinala Stepinca i moli na njemu! 1445 


Tema odnosa Glasa Koncila prema dolasku kardinala Tisseranta bila je i jedna od tema 
susreta tajnika Komisije za vjerska pitanja Ivana Lazića s biskupom Kuharićem 26. lipnja 1968. 

Osim „ignoriranja" boravka kardinala Tisseranta Zagrebu i Jugoslaviji, Lazić je 
Kuhariću zamjerio i što „se mnogi napisi u tom listu ne mogu smatrati koncilskim, da je list 
pun žaoka i generaliziranja pojedinih ekscesa učinjenih od strane neodgovornih pojedinaca u 


1444 Dnevničke zabilješke Franje Kuharića od 11. veljače 1967. do 30. studenoga 1967., rukom ispisani rokovnik, 
u: NAZ, Ostavština Franje Kuharića. 

1445 Dnevničke zabilješke Franje Kuharića od 11. veljače 1967. do 30. studenoga 1967., rukom ispisani rokovnik, 
u: NAZ, Ostavština Franje Kuharića. 

odnosu na Crkvu“, a da u napisima u stranim zemljama ,,s kojima mi održavamo normalne 
diplomatske odnose ne vodi računa o mogućnosti povrede tih zemalja“, pri čemu je posebno 
istaknuo primjer događaja u Čehoslovačkoj, gdje se „ne daje podrška progresivnim kretanjima 
u toj zemlji već napada socijalizam kao sistem“. 

No, Kuharić je odbacio sve te kritike „kao neosnovane“ te svome sugovorniku poručio 
„da on stoji iza svega što je u Glasu Koncila i da u ekipu koja uređuje taj list ima puno 
povjerenje“: 

List da ima pravo i dužnost da upozorava na bezakonje, da iznosi istinu o događajima kod nas i u 
inostranstvu bez obzira na koju se zemlju odnosi koji podatak ili vijest. List daje potpuno na liniji Koncila 
čak da imaju mnogo prigovora daje u tome otišao predaleko i daje suviše liberalan. Što se tiče kardinala 
Tisseranta, on da je bio u privatnoj posjeti kod nas i prema tome da oni nisu imali što pisati o njemu, osim 
toga da oni o njegovom dolasku službeno nisu bili ni obaviješteni. Nastavljajući dalje, Kuharić je rekao 
da članak Ive Mihovilovića u Vjesniku o Tisseranatu ne može da služi na čast autora, on daje dao politički 
lik kardinala ističući njegov antifašizam čime da je indirektno rekao da su drugi fašisti. Posebno da je 
nezgodno i netočno što je navedeno o sukobu između Tisseranta i pape Pija XII. zbog čega da treba 
očekivati i prigovor Vatikana. Napisima u vezi s događajima u CSR da su iznosili samo činjenice ono što 
je istina ne ulazeći u politiku iz čega da se ne može izvući zaključak da su napadali socijalizam. Njihov 
prigovor čehoslovačkim crkvenim funkcionarima je zbog toga što su prisustvovali svečanosti proglašenja 
novog predsjednika Republike Svobode, da je na mjestu, jer on znači vezivanje Crkve za državu, znači 
uvlačenje Crkve na put klerikalizma (ovoga puta provladinog) što oni ne mogu prihvatiti, oni da se bore 
za načelo: Slobodna Crkva u slobodnoj državi. Kuharić se također čudi prigovorima za članke don Jure 
alijas Živko Kustić tvrdeći da on pisanom riječju žigoše nepravilnosti i bezakonja kod nas isto tako kao 
što to čini Pero alijas Reisinger svojim karikaturama u Vjesniku , 1446 


Predstavnici vlasti „slučaj kardinala Tisseranta“ i ignoriranja njegovoga posjeta od 
strane Glasa Koncila otvarali su tih mjeseci i u razgovorima s drugim crkvenim predstavnicima. 
Tako, primjerice, s porečko-pulskim biskupom Dragutinom Nežićem 1447 , provincijalom 
Isusovaca i rektorom Nadbiskupskog dječačkog sjemeništa Antunom Fostačem i bivšim 
isusovačkim provincijalom Ivanom Fučekom 1448 , a u susretu s ekonomom Bogoslovnog 
sjemeništa u Zagrebu Rudolfom Pukljakom čak su dobili i njegovu potporu u osudi toga čina 


1446 Zabilješka o susretu Ivana Lazića i Franje Kuharića od 26. lipnja 1968., u: HDA, KOVZ, kutija 78, Pov. br. 
172/1968. 

1447 NAZ, Ostavština Franje Kuharića, Dnevničke zabilješke od 11. veljače 1967. do 30. studenoga 1967., rukom 
ispisani rokovnik. 

1448 Zabilješka o susretu Zvonka Ljubića s Antunom Fostačem i Ivanom Fučekom od 12. kolovoza 1968., u: 
HDA, KOVZ, kutija 78, Pov. br. 190/1968. 

Glasa Koncila. Naime, na susretu s predsjednikom Komisije Stjepanom Ivekovićem od 21. 
lipnja 1968., kako se navodi u Zabilješci sa susreta, 

Pukljak je rekao da smatra da je to bezobrazluk te da je to tako učinjeno po nalogu direktora lista dr. 
Josipa Ladike, te da ga s tog položaja treba smijeniti i da se je navodno o tome već dogovorio Pukljak s 
Kuharićem. Pukljak je dalje iznio da se i biskup Kuharić, kao glavni i odgovorni urednik lista, žali da 
nema uvida u ono šta će biti objavljeno već mu redakcija dostavlja list kad je već gotov i složen. U vezi 
razgovora o Glasu Koncila , Pukljak je rekao da postoji kombinacija da bi Ladika bio postavljen za 
župnika župe sv. Marka u Zagrebu, tako da onda ne bi mogao vršiti utjecaj na fizionomiju lista. 1449 


No, usporedimo li ove Pukljakove navode o stavovima biskupa Kuharića, s onime što 
je o tome iznosio sam Kuhariće; a njegove ,,najave“ s daljnjom ,,sudbinom“ direktora Josipa 
Ladike, koji će ostati na čelu Glasa Koncila sve do 1999., možemo zaključiti kako Pukljak ipak 
nije bio dobro informiran o namjerama biskupa Kuharića vezanima uz taj list. 

Iz jednog kasnije susreta biskupa Kuharića s apostolskim delegatom Sv. Stolice u 
Jugoslaviji Mario Cagnom, moglo bi se zaključiti da su i Glas Koncila i sam Kuharić dobili i 
njegovu (barem naknadnu) potporu za svoje ,,držanje“ u „slučaju Tisserant“. Naime, Kuharić 
se 15. lipnja 1968. u Zagrebu susreo s Cagnom, koji je bio na povratku iz Italije, te je s njime 
razgovarao i o Tisserantovom posjetu: 

Rekao mije, daje za dolazak kard. Tisserant-a doznao od Tanjuga. Pitao je Sekretariju [Tajništvo Sv. 
Stolice] što to znači? Sekretarija muje odgovorila da ni njima nije poznato! Dakle, privatni posjet na 
vlastitu odgovornost. Rekao je da naš stav mora biti čvrst i dostojanstven! Ne izazivati, ne ironijom 
protivnika stavljati u inferiorni položaj, ali svoje stanovište braniti časno! Pitat će se kasnije, kako su se 
držali ljudi Crkve! Drago mi je, da tako misli! Rekao mi je, da stoji uz biskupe! Vlada bi htjela pred 
svijetom pokazati kako je u dobrim odnosima sa Sv. Stolicom, a biskupi [da] su krivi za probleme! 1450 


Inače, kad je 1971. kardinal Tisserant umirovljen, Glas Koncila prenosi tu vijest, uz 
podsjećanje na njegove javnosti najpoznatije istupe, ali i uz ocjenu kako je „bio poznat i prema 
svome stanovitom nerazumijevanju za historijsku dramu i problematiku hrvatskog naroda“. 1451 


1449 Zabilješka o susretu Stjepana Ivekovića s Rudolfom Pukljakom od 21. lipnja 1968., u: HDA, KOVZ, kutija 
76, Pov. br. 56/1968. 

1450 Dnevničke zabilješke Franje Kuharića od 11. veljače 1967. do 30. studenoga 1967., rukom ispisani rokovnik, 
u: NAZ, Ostavština Franje Kuharića. 

1451 Kardinal Tisserant odlazi u mirovinu , u: Glas Koncila , br. 8, 18. travnja 1971., str. 4. 

A, nakon što je Radio Zagreb javio o njegovoj smrti, nadbiskup Kuharić u svome 
Dnevniku, s nadnevkom 22. veljače 1972., piše: 

Prikazuju ga kao antifašistu. Hrvatsku povijest i položaj hrvatskoga naroda svakako nije razumio! 
R.i.p.! 1452 


1452 Dnevnički zapis nadbiskupa Franje Kuharića od 22. veljače 1972., u: NAZ, Ostavština Franje Kuharica, 
Dnevničke zabilješke 1969-1973, korice 1, Sveš. 3. 

9. Glas Koncila i Hrvatsko proljeće 


9.1. Revolucionarna '68. u Europi i Hrvatskoj proljeće 


Od početka izbijanja studentskih nemira u različitim zemljama Europe, kako na njenom 
istoku, tako i na zapadu, list je prema tim zbivanjima bio poprilično oprezan. Primjerice, kad 
su u ožujku 1968. izbili studentski nemiri u Poljskoj, list o njima izvješćuje tek kad se o tim 
zbivanjima oglasila tamošnja Katolička Crkva, nakon što se dio studenata pred policijskim 
nasiljem sklonio u crkvu sv. Ane u Varšavi 1453 , a poljski biskupi u svome pastirskom pismu 
osudili policijsko nasilje. 

A kako su, vremenom, uslijedile različite, pa i oprečne ocjene tih zbivanja od strane 
različitih crkvenih predstavnika, list je jednostavno počeo objavljivati i jedne i druge. Tako, 
primjerice, prenosi Papinu kritiku studentskih nemira koji su zahvatili i neka talijanska 
sveučilišta, pri čemu ih je ocijenio kao „globalno sporenje sistema“, osudivši „nasilne i vulgarne 
oblike“ pojedinih studentskih prosvjeda 1454 , a u istome broju prenosi i pohvalnu ocjenu 
studentskih gibanja u Poljskoj izrečenu od strane tamošnjega primasa, kardinala Stefana 
Wyszynskog, koji je „pohvalno govorio o 'političkoj zrelosti poljske mladosti' 44 . 1455 

Slično su i francuski biskupi sjedne strane osudili „slijepo i grubo nasilje 44 , a s druge 
strane priznali kako je studentski pokret u toj zemlji bio ispravan „radi dokrajčenja nepravednih 
situacija 44 . 145 6 

Umjesto generalne pozitivne ocjene, list je svoj, kako se čini, ipak pozitivan stav radije 
iskazivao prenoseći neke članke koji bacaju pozitivno svjetlo na tadašnju mladež. Tako, 
primjerice, prenosi kratke vijesti o akcijama spašavanja umjetnina i knjiga od jednog požara u 
Belgiji i poplave u Firenci, u kojima su se osobito iskazali „mladi ’čupavci' 44 , ti „mladi, koji su 
tako kritični prema vrednotama prošlosti, i koji često govore tako kao da ih 'globalno 
osporavaju', nisu oklijevali gaziti u vodu i blato do koljena da spase slike i knjige stare vjerske 
umjetnosti 44 . 145 7 


1453 Stav poljskih biskupa prema studentskim demonstracijama, u: Glas Koncila, br. 8, 14. travnja 1968., str. 4. 

1454 Papa o studentskim nemirima, u: Glas Koncila, br. 9, 28. travnja 1968., str. 3. 

1455 Poljski kardinal o gibanjima studenata, u: Glas Koncila, br. 9, 28. travnja 1968., str. 13. 

1456 p rancus bi biskupi o svibanjskim pobunama, u: Glas Koncila, br. 14, 7. srpnja 1968., str. 4. 

1457 „Cupavci" iznenađuju ipostiđuju“, u: Glas Koncila, br. 9, 28. travnja 1968., str. 16. 

A kad se „revolucionarna '68.“ u pojedinim istočnoeuropskim zemljama pretvorila u 
otvorenu intervenciju, te je 21. kolovoza 1968. SSSR okupirao Čehoslovačku, list prenosi 
brojne vijesti prema kojima se Crkva suprotstavila toj okupaciji, te staje „uz legalnu vladu“. 1458 
Na naslovnici toga broja donosi i izjavu brazilskoga biskupa Heldera Camare kojom on osuđuje 
„rusku okupaciju Čehoslovačke“, te upozorava kako bi slična revolucija u Latinskoj Americi 
„dovela do intervencije sjevernoameričkog imperijalizma“. 1459 I u kasnijim brojevima list će 
prenositi osude ruske intervencije u Čehoslovačkoj izrečene od strane pojedinih crkvenih 
predstavnika. 1460 A kad se početkom 1969. Jan Palach spalio u središtu Praga, list opravdava 
činjenicu daje za njega služen kršćanski pogreb, koji u to vrijeme nije bio uobičajen za žrtve 
samoubojstva, argumentom da se Palach žrtvovao za druge. 1461 

Nakon što je tijekom 1969. i 1970. godine u Čehoslovačkoj ponovno došlo do jačanja 
represije prema Crkvi i njenom djelovanju, list ponovno sve učestalije prenosi vijesti koje o toj 
represiji svjedoče. 1462 


9.2. „Studentsko gibanje“ na Katoličkom bogoslovnom fakultetu u Zagrebu 


„Studentski pokret“, ah i „nemirna zbivanja“ u mnogim zapadnim Crkvama potaknuta 
post-koncilskom obnovom, u manjoj se mjeri reflektirao i na raspoloženje mladih u odgojnim 
zavodima Katoličke Crkve u hrvatskome narodu. A da je list svakako htio prenijeti i te 
informacije, za koje su njegovi urednici zasigurno znali, svjedoči intervju s dekanom 
Katoličkog bogoslovnog fakulteta Jordanom Kuničićem, čiji autor nije propustio ,,provjeriti“ 


1458 Usp. Biskupi nisu šutjeli u presudnom času; Kršćani ČSSR apeliraju na solidarnost; Molitve za Dubčeka; 
Šibenik: Čehoslovački turisti mole i plaču u crkvi: Zagreb: Bogoslovsko sjemenište primilo čehoslovačke turiste, 
u: Glas Koncila , br. 18, 1. rujna 1968., str. 6. 

1459 U: Isto, str. 1. 

1460 Usp. Papa o okupaciji ČSSR, u: Glas Koncila , br. 19, 22. rujna 1968., str. 1; Talijanski biskupi o okupaciji 
ČSSR, u: Glas Koncila , br. 19, 22. rujna 1968., str. 7; Kako su crkveni forumi u Mađarskoj reagirali na 
okupaciju Čehoslovačke, u: Glas Koncila, br. 5, 9. ožujka 1969., str. 3. 

1461 Samospaljivanje Jana Palacha, u: Glas Koncila, br. 3, 9. veljače 1969., str. 8. 

1462 Usp., npr., Pismo koje su slovačke redovnice uputile Vladi nakon stoje radikalno ograničena mogućnost 
njihova humanitarnog djelovanja: Memorandum slovačkih redovnica Vladi. ,,Ako je milosrđe zločin, onda nas 
likvidirajte!", u: Glas Koncila, br. 1, 11. siječnja 1970., str. 7; Smanjenje naklade katoličkih novina; Ponovno 
oživljavanje svećeničkog udruženja, u: Glas Koncila, br. 2, 25. siječnja 1970., str. 5; Vijesti iz Čehoslovačke. Nov 
dokumenat o mjerama protiv Crkve, u: Glas Koncila, br. 12, 21. lipnja 1970., str. 9; Obustavljene sve crkvene 
gradnje u Slovačkoj, u: Glas Koncila, br. 22, 8. studenoga 1970., str. 7; Čehoslovačka: Obnavlja se udruženje 

,, mirovnih svećenika “, u: Glas Koncila, br. 2, 24. siječnja 1971., str. 7. 

„ima li i na KBF-u studentskih gibanja“. 1463 U istome broju list donosi i preporuku za reviju 
studenata KBF-a Spectrum, iz koje ističu i vrlo provokativne navode iz pojedinih članaka. Tako, 
primjerice, iz članka Jure Kriste, prenose njegovu ocjenu kako se „II. vatikanski Koncil [se] 
dogodio. Mnogi naši nosioci teološke kulture, to je dakako ponajprije kler, možda ne vide da 
se nešto dogodilo, da se zapravo išta dogodilo“. 1464 

Da se oko studenata na KBF-u i njihovoga časopisa Spectrum ipak događa neko 
,,gibanje“, list će otkriti tek nekoliko mjeseci kasnije. Naime, nakon što je Spectrum (br. 2/1968) 
- koji je bio posvećen suvremenim problemima u sjemeništima, a osobito pitanjem poslušnosti 
prema crkvenim vlastima i poglavarima - naišao na „žive i vrlo različite reakcije“, Glas Koncila 
jednim je svojim člankom, u kojem je dao kritički pregled sadržaja toga broja, dao potporu tome 
listu i njegovim urednicima i suradnicima. 1465 

„Nekoje osobe i ličnosti na stanovitim crkvenim vodećim položajima zaustavile su se 
na kritičkim rečenicama, shvaćajući ih kao bunt mladih kojim bi se htjelo dovesti u pitanje sve 
što postoji“, ističe autor članka, dodajući kako je „potreban određeni napor da se članci dočitaju, 
da se ne zapne na šokantnim mjestima, da se shvati dobra volja i iskrena odanost Crkvi kod tih 
mladića“. Na kraja i autor članka ističe kako „treba priznati da se u tome bujanju novoga može 
probiti i po koja anarhična i nedomišljena, pa i opasna misao“. No, zaključuje, „bolje je i takve 
misli čuti, iznijeti na svjetlo dana, nego ih gušiti da dobivaju čar zabranjenoga". Inače, među 
„spornim" člancima toga broja Spectruma bilo je i izlaganje koje je na Bogoslovskoj tribini 
održao glavni urednik Glasa Koncila Vladimir Pavlinić. 

Zanimljiva „podudarnost", no list će nedugo potom prenijeti i ocjenu pape Pavao VI. 
koji je, govoreći na susretu s biskupima o odgoju sjemeništaraca, poručio kako „se ne smiju 
napustiti oni principi koji su se u prošlosti pokazali valjanima, ali se mora ujedno uzeti u obzir 
i današnji mentalitet mladeži" te kako „odgojitelji ne smiju tražiti samo pasivno prihvaćanje sa 
strane gojenaca nego - a to je važno - da se zgodnim dijalogom, ljubavlju i vježbama u raznim 
kršćanskim krepostima postignu povjerenje gojenaca". 1466 


1463 Kad se radi o studentima, ne radi se bez studenata. Razgovarali smo s drom Jordanom Kuničićem dekanom 
Bogoslovskog fakulteta u Zagrebu, u: Glas Koncila, br. 14, 7. srpnja 1968., str. 3. 

1464 „Spectrum “ revija koju mnogi tek treba da otkriju, u: Glas Koncila, br. 14, 7. srpnja 1968., str. 5. 

1465 [Zivko] K.fUSTIC], Spektar mišljenja oko revije ,,Spectrum Novo vino u nove bačve, u: Glas Koncila, br. 
6, 23. ožujka 1969., str. 6-7. 

1466 U odgoju sjemeništaraca računati s današnjim mentalitetom mladeži, u: Glas Koncila, br. 7, 6. travnja 1969., 
str. 2. 

9.3. Glas Koncila na rubovima Hrvatskoga proljeća 


Glas Koncila , premda nije izravno sudjelovao u zbivanjima vezanima uz Hrvatsko 
proljeće, ipak je u svojim pojedinim sadržajima „detektirao 14 ta zbivanja. Primjerice, kroz ranije 
(u poglavlju IV.6.3.) u ovome radu spomenuti serijal razgovora s istaknutim i poznatim 
pjevačima 1970/1971. neki su od njih posvjedočili i svoju rodoljubnu orijentaciju te „novi duh“ 
koji se u to vrijeme osjećao u javnosti. Primjerice, autori razgovora s Verom Svobodom u 
jednome pitanju konstatiraju „ovo buđenje narodne svijesti i samopouzdanja 44 , dok i sama 
Svoboda svjedoči kako je primijetila „da i mladi traže sve više rodoljubnu pjesmu. Nisu 
zaneseni samo tuđim modernim ritmovima. Nije to iluzija: narod zna svoje vrijednosti 44 . 1467 

No, nakon optužbi koje je na račun Glasa Koncila na stranicama Borbe (18. studenoga 
1969.) iznio tada poznati „unitarist 44 Miloš Žanko (koji će samo 2 mjeseca kasnije, u siječnju 
1970., od strane vodstva komunista u Hrvatskoj biti smijenjen sa svih partijskih dužnosti) u 
sklopu svoga poznatoga serijala - podliska ,,U toj (nacionalističkoj) ludosti - ima sistema 44 
(objavljivanog od 17. do 21. studenoga 1969.) - list je dijelom ipak bio „uvučen 44 u rasprave 
koje su tih mjeseci vođene u i oko CK SKH. Žanko je, naime, optužio pojedine katoličke listove 
za „ispoljavanje nacionalističke i klerikalne tendencije 44 . Navodeći izrijekom Glas Koncila , 
Mali koncil i Sveske KS- a, Žanko piše: 

Ove vjerske časopise i listove ne spominjem zato što smatram da ne bi trebalo da izlaze, već zato što ne 
djeluju uvijek u skladu sa Zakonom o vjerskim zajednicama i ustavnim položajem vjerskih zajednica; što 
u većoj ili manjoj mjeri neki napisi ispoljavaju nacionalističke i klerikalne tendencije i prelaze sa vjerskog 
na politički teren s prilično sumnjivim stavovima prema osnovnim vrijednostima, tekovinama i politici 
naše socijalističke domovine, koje tekovine i vrijednosti, ukoliko ih ne dovode u sumnju, potpuno 
ignoriraju. Time, naravno, ne želim da kažem daje Katolička Crkva u našoj zemlji u cjelini i cjelokupna 
njena hijerarhija krenula tim putem. Radi se o jednom dijelu koji se opire pozitivnim pokoncilskim 
procesima i dosljednom ostvarivanju odnosa kojima je Protokol potpisan s Vatikanom postavio 
konstruktivnu osnovu. 1468 


Sa stranica lista autoru je najprije odgovorio Tomislav Šagi-Bunić, potpisan kao glavni 
urednik Svezaka - Kršćanska Sadašnjost a koji je, ujedno, bio i autor važnih tekstova u Glasu 


1467 [Mijo GABRIĆ, Živko KUSTIĆ], Razgovor s Verom Svobodom i Julijem Njikošem. „Da sam riba pa da me 
rasiku... ", u: Glas Koncila , br. 13, 27. lipnja 1971., str. 9. 

1468 Tomislav ŠAGI-BUNIĆ, Dr. Miloš Žanko sudi da smo protiv Koncila (!), u: Glas Koncila , br. 23, 23. 
studenoga 1969., str. 7. 

Koncila. Ne ulazeći toliko u pojedinačne optužbe sadržane u Žankovom članku, Šagi-Bunić se 
pita „da li visoka autorova funkcija u našoj državnoj upravi znači da te riječi imaju onaj autoritet 
koji ima funkcija? 44 , odnosno stoji li iza ovih riječi i državna politika, te „kome će u ovoj zemlji 
biti od koristi takav optužnički stil pisanja“. 1469 

Nešto kasnije na Žankov se tekst osvrće i Živko Kustić, kojega u svojim člancima Žanko 
i osobno proziva, poručujući mu kako je potpuno pogrešno shvatio Drugi vatikanski koncil, pa 
onda i njegovo, kao i pisanje cjelokupnoga Glasa Koncila , te kako Crkva nije servis „za 
zadovoljavanje vjerskih potreba građana“, nego narod: „svako kršteno dijete koje ide na 
vjeronauk, svaki učitelj koji bi rado išao na misu, svi smo Crkva, druže Milošu, narod smo od 
nekoliko milijuna ljudi u ovoj državi, nismo ničiji servis, ni uslužna radinost, ni privatni obrt, 
ni politička stranka. To nas je naučio Koncil“. U nastavku pak ističe kako se Crkva više neće 
dati instrumentalizirati, ali ni „zbiti u sakristije 14 , te kako je spremna surađivati sa svima 
„zdravim snagama u domovini 44 , i katoličkim i pravoslavnim i muslimanskim i komunističkim, 
„samo ne s klerikalcima, bili oni katolički ih pak komunistički klerikalci 44 . 1470 

List kao odgovor Žanku u rubrici „pišu čitaoci 44 objavljuje i reakciju Dubravka Ivančana, 
autora prikaza o pjesniku Izidoru Poljaku objavljenog u časopisu Marulić, a kojega je Žanko 
također citirao u svojem serijalu članaka u Borbi. 1411 


Kad je 30. travnja 1971. u zagrebačkoj katedrali obilježena 300. obljetnica pogubljenja 
„dvojice hrvatski velikana 44 Petra Subića Zrinskog i Frana Krste Frankopana, iz govora kojega 
je nadbiskup Franjo Kuharić održao tom prigodom list na naslovnoj stranici, u izdvojenome 
dijelu članka, ističe ove njegove poruke: 

Svaki narod može istinski i sigurno ostvariti svoja prava samo u svojoj samostalnosti, slobodi i slobodnom 
odlučivanju o svojoj sudbini. Koliko je bilo pokošeno ljudskih života samo zato što su Hrvati kroz svu 
svoju povijesti nosili u sebi svijest i uvjerenje da imaju pravo živjeti u miru i slobodi. 1472 


1469 Tomislav ŠAGI-BUNIĆ, Dr. Miloš Žanko sudi da smo protiv Koncila (!), u: Glas Koncila, br. 23, 23. 
studenoga 1969., str. 7. 

1470 DON JURE [Živko KUSTIĆ], Doktoru Žanku, da pokuša shvatiti, u: Glas Koncila, br. 24, 7. prosinca 1969., 
str. 11. 

1471 Dubravko IVANČAN, Jedna informacija dru Milošu Žanku, u: Glas Koncila, br. 24, 7. prosinca 1969., str. 
12 . 

1472 Govor nadbiskupa Kuharica na komemorativnoj misi, o 300. obljetnici, 30. travnja u zagrebačkoj 
prvostolnici. U slavu hrvatskih mučenika Petra Zrinskog i Frana Krste Frankopana u: Glas Koncila, br. 10, 

16. svibnja 1971., str. 1, 3. 

A kad je na istome mjestu u lipnju 1971. održano misno slavlje u povodu 100. obljetnice 
rođenja Stjepana Radića, list i tome događaju daje veliku pozornost, prenoseći veći dio govora 
kojega je tom prigodom održao biskup Mijo Škvorc, a u kojemu je osim o Radiću kao vjerniku, 
bilo riječi i o nekim temeljnim postavkama njegovih političkih nazora. 147 " Tako, primjerice, 
prenosi i dio Radićevog govora u kojem se on nedvosmisleno zalaže za „svoju hrvatsku državu“ 
u „jugoslavenskom jedinstvu“, što je u vrijeme rasprava o hrvatskoj državnosti u sklopu 
tadašnjih ustavnih promjena, zasigurno moglo biti shvaćeno i kao jasna politička poruka. 

No, nakon što su zbivanja 1971. počela dobivati oblike sve većih napetosti, Glas Koncila 
je primjetno izbjegavao otvoreno „zauzimati stranu" u raspravama među hrvatskim 
komunistima dok je, preko „slučaja Čičak“, ipak zašao u dio rasprava koji se ticao 
„studentskoga dijela“ tih zbivanja. 

List, naime, prenosi vijest o priopćenju dekana KBF-a Tomislava Šagi-Bunića i 
predstojnika Instituta za teološku kulturu laika (ITKL) Josipa Turčinovića u kojem su se oni 
suprotstavili kampanji protiv studenta-prorektora Ivana Zvonimira Čička, koji je bio i student 
spomenutog ITKL-a, prenoseći kako „oni izražavaju zabrinutost zbog raspirivanja strasti i 
upotrebljavanja rječnika 'starih optužbi protiv novih ljudi’ koje su se pojavile u vezi s Čičkom“. 
Također se dodaje kako je cjeloviti tekst toga priopćenja objavila AKSA, a poslan je i 
„uredništvima značajnijih infonnativnih listova u Jugoslaviji, ali nijedan od tih listova nije 
izjavu objavio niti o njoj izvijestio“. 1474 Osim o samoj izjavi, list je u tome izvješću svoje 
čitatelje informirao i o povlačenju izjave predsjedništva Saveza studenata Zagreba u kojoj je 
Čičak označen kao „ekstremni nacionalist 14 , ali i o priopćenjima zborova riječkih studenata 
kojima je Čičak optužen kao „član klerikalističke skupine 44 i „vođa klerikalne grupe 44 , koji su 
Šagi-Bunić i Turčinović u svome priopćenju također osudili. 

No, nakon što je Vjesnik u srijedu (27. siječnja 1971.) u članku autora Drage Tovića 
upotrijebio jedan navod iz te izjave kako bi argumentirao tezu prema kojoj „Katolička Crkva 
izborom Čička dobiva neke poene u 'društvenom životu' 44 , jedan od autora Izjave, dekan KBF- 
a Tomislav Šagi-Bunić u Glasu Koncila opovrgava tu tezu, uz pojašnjenje kako je i u samoj 
Izjavi istaknuto da Čičak nije izabran kao predstavnik Instituta, a kamoli Katoličke Crkve, te 


1473 Usp. Duhovna oporuka Stjepana Radića. Govor biskupa Mije Škvorca u zagrebačkoj prvostolnici, u: Glas 
Koncila, br. 13, 27. lipnja 1971., str. 1, 3. 

1474 Je li studetit-prorektor I. Z. Čičak klerikalist ?, u: Glas Koncila, br. 2, 24. siječnja 1971., str. 6. 

kako je njegov izbor stvar Sveučilišta. Stoga, kako bi se šira javnost ipak mogla upoznati s 
tekstom Izjave, Šagi-Bunić moli list daju ipak objavi u cjelovitom obliku što list u idućemu 
broju i čini. 1475 

A kad se u Plavom vjesniku u svibnju 1971. pojavio članak, u kojem je u kojemu je 
kritiziran istup Tomislava Sagi-Bunića koji je, kao dekan KBF-a „poput svih ostalih hrvatskih 
dekana podržao amandmane [na Ustav SFRJ] i hrvatsku republičku državnost“, list u svome 
osvrtu koristi priliku kako bi ustvrdio: 

Teško će se danas u Hrvatskoj naći iskreni vjernik koji bi zato što je vjernik bio protiv amandmana i 
hrvatske republičke državnosti. Tko im može i tko im smije uzeti to pravo? 1476 


I nadbiskup Kuharić u svome Dnevniku tih dana svjedoči kako su mnogi koji su se s 
njime tih dana susretali smatrali „da u sadašnjem času Crkva ne smije ostati po strani!“, no on 
sam je dvojio ,,u kojoj se mjeri Crkva može i smije politički deklarirati? 14 , a još više o tome jesu 
li namjere „proljećara 44 , kad je u pitanju odnos prema vjernicima, iskrene: 

Svi su vjernici sigurno za to da Hrvatska dobije što veću samostalnost i mogućnost suživota! Na koji 
način Crkva kao Crkva može tome doprinositi? Stvar nije jednostavna, tim više što bi trebala biti saveznik 
onih koji su surađivali u stvaranju ove teške situacije za Hrvatski narod! U kojoj je mjeri njihov stav 
prema Crkvi iskren? To su pitanja! Svakako, ja sam podupirem sve što je dobro! Bit će mi drago ako 
Hrvatskoj svanu bolji dani u ekonomskom i političkom smislu! Ali još uvijek će među nama biti otvoren 
razgovor: smijemo li dopustiti ateizaciju Hrvatske! Da li su komunisti iskreni rodoljubi ako misle da će 
ateizacijom usrećiti Hrvatsku? Tu Crkva ne može biti ni ravnodušna ni pasivna! 1477 


Stav predstavnika građanskih vlasti prema držanju Crkve u tim zbivanjima, list je prenio 
donoseći odgovor Zlatka Frida na pitanje jednoga njemačkog novinara s konferencije za 
novinare u prigodi Mariološkog i Marijanskog kongresa: 

Katolička Crkva u Hrvatskoj u ovom [se] času postavlja do kraja patriotski, domoljubivo, što više da se 
ograđuje od šovinističkih i istovremeno od unitarističkih elemenata. To ne znači da i u dijelu Katoličke 


1475 Tomislav ŠAGI-BUNIĆ, „Tko se lijepi? “ VUS krivo tumači izjavu dra Sagi-Bunića i dra Turčinovića, u: 
Glas Koncila, br. 3, 7. veljače 1971., str. 9. 

1476 Z., Sve mantije zaista nisu samo ono što su nekad bile, u: Glas Koncila, br. 11, 30. svibnja 1971., str. 17. 

1477 NAZ, Ostavština Franje Kuharića, Nepotpune dnevničke zabilješke u godini 1971., korice 1, Sveš. 2, str. 3-4. 

Crkve, kao i u drugim sredinama, nema šovinističkih ni unitarističkih elemenata. No, riječ je o 
pojedinačnim slučajevima koje ne bi trebalo pravo pripisivati Crkvi. 1478 


Ipak, tijekom rujna 1971., Glas Koncila je izvijestio o nekoliko slučajeva, koji su bili 
povezani i s tadašnjim napetostima u političkome životu. Tako, primjerice, kad je u Karinu 2. 
kolovoza 1971. policija uz primjenu nasilja razbila skupina mladića koji su pred crkvom pjevali 
domoljubne pjesme, pri čemu je policiji u tome pomagala i skupina pravoslavnih Srba, list o 
tome događaju izvješćuje vrlo oprezno, kroz razgovor sa svećenikom Antom Otrićem, 
očevicem toga događaja, koji je ujedno „nositelj ordena bratstva i jedinstva“, pa je očito 
procijenjeno daje ,,siguran“ sugovornik. 1479 

U istome broju list, služeći se navodima iz domaćega tiska, svoje čitatelja informira i o 
zabrani brošure „Široki Brijeg“, koju su objavili hercegovački franjevci, a u kojoj se, među 
ostalim, piše o ubojstvu hercegovačkih franjevaca iz 1945., pri čemu ih se naziva nevinim 
žrtvama. 1480 Također, donesena je i priča o problemima na koje je naišao vozač 
automobilističkih utrka Dubravko Smiljanić, zato što je na vozilu imao i reklame Glasa Koncila 
i Kane im Nakon što je reklamu Glasa Koncila na njegovome automobilu kritiziralo zagrebačko 
izdanje beogradskih Večernjih novosti (13. rujna 1971.), uz argument daje ta reklama izazvala 
„opravdanu ogorčenost građana u Kotoru“ te prekršila pravila Auto-moto saveza Jugoslavije 
jer je reklamirala „nešto što izaziva politički izgred ili nacionalnu netrpeljivost 14 , i „don Jure“ 
obrađuje taj slučaj, te se pita čime to Glas Koncila zaslužuje takve epitete. 1482 


9.4. Nakon sloma Hrvatskog proljeća 


Neposredno nakon sjednice Predsjedništva CK SKJ u Karađorđevu 29. studenoga 1971., 
koja je značila i početak sloma Hrvatskoga proljeća; božićni broj Glasa Koncila izlazi s 


1478 Tiskovna konferencija Zlatka Prida za brojne strane i domaće novinare. Jesu li vjernici diskriminirani u 
našem društvu? Imaju li iste šanse kao ateisti?, u: Glas Koncila, br. 17, 22. kolovoza 1971., str. 12. 

1479 Usp. Nemili događaji u Karinu. Ugrožena vjerska sloga između katoličkih i pravoslavnih sela? Za Glas 
Koncila govori očevidac događaja don Ante Oštrić, nosilac ordena bratstva i jedinstva, u: Glas Koncila, br. 18, 
5. rujna 1971., str. 8-9. 

1480 Usp. Zabranjena brošura „Široki Brijeg", u: Glas Koncila, br. 18, 5. rujna 1971., str. 9; Vrhovni sud SR 
Hrvatske ukinuo zabranu brošure ,,Široki Brijeg", u: Glas Koncila, br. 19, 19. rujna 1971., str. 13. 

1481 Što je vozač Dubravko Smiljanić doživio zbog Glasa Koncila u SR Crnoj Gori. „Ako i startate, nećete stići 
na cilj", u: Glas Koncila, br. 18, 5. rujna 1971., str. 12-13. 

1482 Usp. DON JURE [Živko KUSTIĆ], Kad gume pucaju, u: Glas Koncila, br. 19, 19. rujna 1971., str. 12. 

unutarnjim omotom na kojem su motivi proslave Božića među američkim crncima, i velikim 
naslovom „Crni Božić“, stoje po mnogima bila aluzija na sjednicu u Karađorđevu. 1483 

Da su i u republičkoj Komisiji za vjerska pitanja neki u tome vidjeli ijedan od članaka 
koji bi se ,,u izvjesnoj mjeri mogli okvalificirati kao podrška nacionalističkim snagama“, 
svjedoči upravo takav opis i izričito spominjanje i te omotne stranice u Informaciji koju je 
sastavila stručna služba Komisije za potrebe sjednice Komisije održane 5. siječnja 1972. 1484 

U istome broju, pod naslovom „Isus Krist posvetio je rodoljublje", objavljena je i 
Božična poruka nadbiskupa Franje Kuharića, u kojoj on ističe kako ne samo pojedinci, nego i 
narod, „ima svoje dostojanstvo", a „svatko pod suncem ima prava na svoj dom i domovinu, na 
život i slobodu, na svoj kruh i svoj jezik, na sigurnost i zajamčeno poštovanje", te kako je i sam 
Isus Krist „proplakao [je] nad sudbinom Grada svoga naroda". 1485 Sličnu misao o povezanosti 
Božića i narodnog identiteta u istome broju razvija i teolog Tomislav Šagi-Bunić. 1486 

A i iz tradicionalne Papine novogodišnje poruke, list na naslovnoj stranici ističe rečenicu 
iz njegovoga govora koja bi u percepciji čitatelja mogla jasno aludirati i na tadašnje domaće 
prilike: „Mir nije laž konstituirana u režim, nije totalitarna tiranija, nije nasilje". 1487 Slično tako 
list izvješće o Papinom obraćanju diplomatima akreditiranima pri Svetoj Stolici naslovljuje: 
„Papa diplomatima: Nemiješanje Crkve u konkretna politička zbivanja ne znači njezinu 
udaljenost od ljudskih problema". 1488 

Isto tako, svojevrsnu aluziju na tadašnje domaće prilike mogu se iščitati i iz istaknutog 
dijela izvješća o poruci Komisije Justitia et pax (Pravda i mir) Španjolske biskupske 
konferencije, koja je osudila nasilne postupke režima u toj zemlji prema tamošnjoj oporbi, ali i 
pozvala Crkvu da jasno osudi nepravdu: 

Nemaju pravo oni koji se za rješenje naših problema pouzdavaju samo u silu, prijetnje, hapšenja, ukidanje 

osnovnih prava. Čovjek mora biti zaštićen od tjelesnih i moralnih tortura i od duhovne prisile. Crkva mora 

preuzeti na sebe rizik optuživanja nepravde. 1489 


1483 Usp. Glas Koncila, Božić 1971. 

1484 Usp. Informacija stručne službe Komisije za vjerska pitanja, u: HDA KOVZ, kutija 93, Pov. br. 14. 

1485 Franjo KUHARIĆ, Božična poruka nadbiskupa Franje Kuharića. Isus Krist posvetio je rodoljublje, u: Glas 
Koncila, Božić 1971., str. 1. 

1486 Usp. Tomislav ŠAG1-BUNIĆ, Božić - svjedočanstvo narodnog trajanja, u: Glas Koncila, Božić 1971., str. 7. 

1487 ,,Ako hoćeš mir, radi za pravdu". Papina novogodišnja poruka mira u: Glas Koncila, br. 1, 9. siječnja 1972., 
str. 1. 

1488 U: Glas Koncila, br. 2, 23. siječnja 1972., str. 1. 

1489 Biskupi ogorčili državne vlasti u: Glas Koncila, br. 1, 9. siječnja 1972., str. 4. 

U istome broju list donosi i priču iz Francuske o molitvenom pokretu tamošnjih 
studenata, a naslov „Studenti se od politike obraćaju molitvi“ kao da sugerira i hrvatskim 
studentima gdje mogu potražiti utočište u tadašnjim burnim političkim vremenima. 1490 

Inače, Božična poruka nadbiskupa Franje Kuharića, kao i spomenuti članak Sagi- 
Bunića, naišli su na oštru osudu tadašnjih državnih vlasti te kritiku režimskih medija. 

Glas Koncila tako se upustio u polemiku s beogradskim tjednikom NIN koji je u dva 
navrata (26. prosinca 1971., „Pokret ostavki“ i 2. siječnja 1972., „Akcija umjesto ostavki“), iz 
pera novinara Vlada Miletića, osudio Kuharićevu božičnu poruku te ga optužio „kao suradnika 
određenih političkih gibanja u Hrvatskoj“. Osim Kuharića, metom kritika NIN -ovih članaka bio 
je i Tomislav Sagi-Bunić. List je u nekoliko članaka stao u njihovu obranu. 1491 

Osim toga, list se osvrnuo i na sve češće optužbe o povezanosti Crkve s političkim 
zbivanjima iz 1971., odn. svojevrsnu ,,hajku“ koja je pokrenuta u tisku protiv ,,klerikalista“, pa 
u jednome komentaru 1492 upozorava kako bi „posljedice nepreciznih i paušalnih ocjena u 
javnosti“ mogle biti štetne za društveni život, dok u drugome članku donosi sažeti prikaz 
brojnih članaka iz tadašnjega društvenog tiska koji su se ticali navodne povezanosti Crkve i 
tadašnjih političkih previranja u Jugoslaviji. 1493 I kasnije, tijekom prve polovice 1972., list će 
povremeno prenositi novinske napise iz društvenoga tiska koji su Crkvu povezivali s Hrvatskim 
proljećem 1494 , ali i donositi vijesti o jačanju represije protiv pojedinih svećenika, pod optužbom 
za hrvatski nacionalizam. Tako, primjerice, javlja o kazni od 60 dana zatvora za župnika u 
Baškoj Vodi fra Anđelka Simića, zato što je „dijelio katoličke kalendare, na kojima se nalazi 
'Hrvatska zastava' s likovima Petra Zrinskog i Krste Frankopana bez petokrake zvijezde, zbog 
čega je došlo do protesta boračkih organizacija i drugih građana“. 1495 Javlja, također, i o zabrani 
kalendara Danica HKD sv. Cirila i Metoda zbog članaka u kojima se, prema optužnici, 
„glorificira djelatnost dra Ivana Protulipca i Marice Stanković koje su poslije oslobođenja 


1490 Usp. S.[miljana] RENDIĆ, Studenti se od politike obraćaju molitvi u: Glas Koncila, br. 1, 9. siječnja 1972., 
str. 11. 

1491 Usp. NIN-ove dezinformacije o nadbiskupu Kuharicu u: Glas Koncila, br. 1, 9. siječnja 1972., str. 7. 

1492 Usp. Olake optužbe, u: Glas Koncila, br. 2, 23. siječnja 1972., str. 2. 

1493 Usp. Domaće novinstvo o Crkvi, vjernicima i crkvenim poslovima u svjetlu novih događaja u Hrvatskoj, u: 
Glas Koncila, br. 2, 23. siječnja 1972., str. 7. 

1494 Usp. „ Bitno je istaknuti da su u igru bili upleteni i određeni ljudi iz Katoličke Crkve“, u: Glas Koncila, br. 3, 
6. veljače 1972., str. 14-15. 

1495 Župnik kažnjen sa šesdeset dana zatvora, u: Glas Koncila, br. 3, 6. veljače 1972., str. 14. 

osudili naši sudovi na duže kazne zatvora 441496 , te o optužbama za nacionalizam na račun 
rovinjskoga župnika i drugih istarskih svećenika u lokalnome i regionalnom tisku. 1497 

Uopće, tih mjeseci, kako to primjećuje i Živko Kustić u svojoj kolumni, ,,o Crkvi i 
crkvenim pitanjima piše [se] razmjerno mnogo više nego u mjesecima koji su prethodili“ 1498 , a 
u idućemu broju list donosi i kratki pregled pisanja, mahom kritičnoga, društvenoga tiska o 
Crkvi i njenim predstavnicima u proteklih mjesec dana. 1499 Slične napade na Crkvu i njene 
predstavnike list će, redovito, bilježiti i u idućim brojevima. 1500 

I svečana proslava dubrovačkog zaštitnika sv. Vlaha, koja je zbog 1000. obljetnice 
proglašenja toga sveca zaštitnikom Dubrovnika okupila, po tvrdnjama lista, 50-ak tisuća ljudi, 
bila je obilježena pogoršanjem političkih prilika, ali i odnosa između Crkve i države. Crkva je 
na taj događaj došla u reprezentativnom izaslanstvu, koje je predvodio pročelnik Kongregacije 
za nauk vjere kardinal Franjo Šeper, s kojim je iz Vatikana stigao i pročelnik Kongregacije za 
kler američki kardinal John Wright, te brojni nadbiskupi i biskupi predvođeni zagrebačkim 
nadbiskupom Franjom Kuharićem. Kako list donosi u opsežnoj reportaži s te proslave, 
predsjednik republičke Komisije za vjerska pitanja Zlatko Frid u svom je govoru na svečanome 
prijemu istaknuo „“kako su se u našoj zemlji u posljednje vrijeme dogodile značajne društveno- 
političke promjene, ali neka kardinali [Šeper i Wright] izvijeste u Rimu da se odnosi između 
Crkve i države nisu promijenili“. U istoj reportaži, međutim, nalazimo i svojevrsni odgovor 
kojega je na tu primjedbu izrekao kardinal Šeper, prema kojemu „se odnosi Crkve i države ne 
mogu zaustaviti na susretima diplomata, nego se moraju odraziti u slobodi vjere svakog 
pojedinog građanina, osobito prosvjetnih radnika 44 . 1501 


1496 Zabranjen zagrebački kalendar „Danica ", u: Glas Koncila, br. 4, 20. veljače 1972., str. 14. 

1497 Usp. ,,Popovi su bili i bit će najgori nacionalisti Rovinjski župnik reagira na javne osude, u: Glas Koncila, 
br. 5, 5. ožiljka 1972., str. 15. 

1498 DON JURE, ,,Kratko i glupo", u: Glas Koncila, br. 7, 2. travnja 1972., str. 14. 

1499 Usp. Crkva i vjera u ogledalu domaćega tiska, u: Glas Koncila, br. 8, 16. travnja 1972., str. 6. 

1500 Usp. ,,Reagirat ćemo na akciju Crkve"; „ Uskršnja priča “ beogradske „Politike", u: Glas Koncila, br. 9, 30. 
travnja 1972., str. 6; Milan VRDOLJAK, Odgovor na navodni „protest stanovništva Vrgoračkih sela", u: Glas 
Koncila, br. 9, 30. travnja 1972., str. 17; DON JURE [Živko KUSTIĆ], Vjera pod zaštitom države, u: Glas 
Koncila, br. 12, 11. lipnja 1972., str. 12. 

1501 Ž.[ivko] KUSTIĆ, foto [Mijo] GABRIĆ-[Živko] KUSTIĆ, Dubrovnik svečano proslavio 1000. obljetnicu 
zaštite sv. Vlaha, u: Glas Koncila, br. 4, 20. veljače 1972., str. 11. 

Korizmena poslanica nadbiskupa Kuharića 


Da Crkva nije dijelila to mišljenje o „nepromijenjenim 44 odnosima između Crkve i 
države nakon sloma Hrvatskoga proljeća, list pokazuje i prenoseći naglaske iz propovijedi 
nadbiskupa Franje Kuharića s proslave Gospe Lurdske u Zagrebu, u kojemu je on istaknuo: 

Odnosi Crkve i države ne iscrpljuju se niti se mogu zaustaviti na onim razgovorima koje vode poglavari 
i ovlašteni predstavnici državne i crkvene zajednice, iako i ti razgovori i dodiri mogu imati samo taj 
smisao da se poboljšaju odnosi prema čovjeku, da se osigura mir i sigurnost svakome čovjeku. Ti se 
odnosi moraju razvijati na svim razinama, da se svaki čovjek osjeća potpuno slobodan, da nijedan čovjek 
zbog svoje vjere i svoga uvjerenja ne bude diskriminiran, da nikome zbog njegove vjere ne bude spriječen 
pristup bilo kojemu zvanju ili službi u društvenoj zajednici. Posebno ovdje spominjem zvanja na 
prosvjetnom polju. 1502 


Nadbiskup Kuharić, dakle, poručuje kako Crkva svoju ulogu u odnosima s državom ne 
shvaća samo u smislu osiguravanja nekih prava za vjernike, nego i u smislu borbe za slobodu i 
ravnopravnost svih ljudi, bez obzira na njihova uvjerenja. 

Slične poruke o Crkvi koja se zauzima za neotuđiva prava ljudske osobe, ravnopravnost 
svih bez obzira na vjerska i druga uvjerenja, kao i ljubavi Crkve za svoj narod i njenoj 
zabrinutosti jer su „toliki problemi moralni i ekonomski, obiteljski i društveni tako mučno 
prisutni u životu hrvatskoga naroda 44 nadbiskup Kuharić je izrazio i u svom Korizmenom pismu, 
koje Glas Koncila prenosi. 1503 

Ta će poslanica, također, naići na veliko negodovanje državnih vlasti, a list s tim u vezi 
donosi istup sekretara gradskog komiteta SK Zagreba Marinka Gruića, koji je Kuharićevo 
pismo stavio u kontekst „nacionalističkog djelovanja 44 , te nepotpisani članak zagrebačkog 
Vjesnika (10. travnja 1972.), koji je objavljen pod naslovom „Falš retorika nadbiskupa 
zagrebačkoga 441504 , u kojem je Kuharićev istup okarakteriziran kao „borba za vlast 44 . U obranu 
nadbiskupa Kuharića u istome broju staje „don Jure 44 . 1505 


1502 Nadbiskup Kuharić na proslavi Gospe Lurdske u Zagrebu. ,, Odnosi Crkve i države treba da se razvijaju na 
svim razinama “, u: Glas Koncila, br 4, 20. veljače 1972., str. 2. 

1503 Korizmeno pismo zagrebačkog nadbiskupa. Na vjeri u vječnost gradimo svoj odnos prema životu i vremenu , 
u: Glas Koncila, br. 6, 19. ožujka 1972., str. 1-2. 

1504 Usp. ,,Falš retorika nadbiskupa zagrebačkoga", u: Glas Koncila, br. 8, 16. travnja 1972., str. 9. 

1505 DON JURE, Opet Pepone ..., u: Glas Koncila, br. 8, 16. travnja 1972., str. 12. 

Upravo je zbog toga članka iz Vjesnika nadbiskup Kuharić odgodio ranije dogovoreni 
susret s predsjednikom Komisije za vjerska pitanja SR Hrvatske Zlatkom Fridom: 

Rekao sam Fridu da nakon članka u današnjem Vjesniku ne bih bio disponiran danas za razgovor. Za taj 
se razgovor ja moram spremiti. Primijetio sam prema glasu daje Frid iznenađen ali nije objicirao. Pitao 
je hoću li se sam najaviti ili će on pitati. Rekao sam da ću se ja najaviti kad budem smatrao potrebnim da 
razgovaram. 1506 


A kad tekst ,,spomoga“ članka prenesu i brojne druge novine, Kuharić zaključuje kako 
tu zasigurno nije riječ samo o „novinarskoj interpretaciji 44 , pa 18. travnja 1972. u svoj Dnevnik 
zapisuje: „Tekst Vjesnika prenosile su i druge novine: Borba, Komunist, sarajevsko 
Oslobođenje, slovensko Delo. Dakle, to je službeni tekst kad ga svi ponavljaju 44 . A nekoliko 
dana kasnije, 22. travnja, piše kako mu je nadbiskup Pavlišić nakon sastanka sa Zlatkom Fridom 
prenio njegovu ocjenu „da moja poslanica i članak u Vjesniku idu zajedno. Htio je time reći da 
je moja poslanica pamflet kao što je i njihov napadaj u Vjesniku. Sigurno je da ono u Vjesniku 
nije išlo bez njegova odobrenja. 44 1 507 

Daje Kuharić dobro naslućivao, svjedoči ijedan od zaključaka sa sjednice republičke 
Komisije za vjerska pitanja na sjednici od 17. ožujka kako treba „političke mjere usmjeriti na 
samog Kuharića koristeći i produbljujući postojeće unutarcrkvene podjele, poslanicu negativno 
ocijeniti u dnevnom tisku 44 . 15 08 

Istodobno, nakon što je beogradski NIN (16. travnja 1972.) - možda baš na tragu 
spomenute preporuke Komisije - i dio govora pape Pavla VI. članovima Europske kršćansko- 
demokratske unije suprotstavio stavovima koje je u Korizmenoj poslanici iznio nadbiskup 
Kuharić, Glas Koncila na naslovnoj stranici donosi opširniju verziju toga govora, iz kojega je 
jasno da se i Papa zauzima za jači angažman katolika u političkome životu svojih zemalja, te 
da ni Crkvi ne osporava pravo i dužnost da pred građane i političare iznese „određeni broj načela 
koja ona smatra neophodnima za ostvarenje pravedne, plodne i trajne politike što potiče pun 
rascvat osoba i zajednica 44 , te da se zauzme za „poštivanje prava čovjeka, njegova dostojanstva, 
njegova života, njegove odgovornosti, njegovih duhovnih i moralnih zahtjeva 44 . 15 09 Riječju, list 

1506 NAZ, Ostavština Franje Kuharića, Dnevničke zabilješke 1969-1973, korice 1, Sveš. 3, str. 29. 

1507 Dnevnički zapis Franje Kuharića od 18. i 22. travnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 32-33. 

1508 Usp. Miroslav AKMADŽA, Katolička Crkva u komunističkoj Hrvatskoj 1945.-1980., str. 405. 

1509 Kršćani u političkom životu. Papin govor Političkom uredu Europske kršćansko-demokratske unije, u: Glas 
Koncila, br. 9, 30. travnja 1972., str. 1. 

šalje poruku kako su stavovi nadbiskupa Kuharića potpuno u skladu s naukom Crkve i 
stavovima pape Pavla VI. 


U istome broju list prenosi i potporu koju su nadbiskupu Kuhariću iskazali biskupi 
okupljeni na zasjedanju BKJ, a koji su pritom također poručili kako je „nauka iznesena u 
spomenutoj poslanici nauka Katoličke Crkve kako je iznose dokumenti Drugoga Vatikanskog 
Sabora i da je u skladu s naučavanjem njezina poglavara Pavla VIC. 1510 

A kad je kasnije novinar Ivica Mlinovčić u Nedjeljnoj Dalmaciji (2. svibnja 1972.) 
ustvrdio da se splitski nadbiskup Frane Franić ne slaže s korizmenom poslanicom nadbiskupa 
Kuharića, „don Jure“ ponovno staje u Kuharićevu obranu tvrdeći da svi biskupi, kao i svi 
svećenici „koji bi do sebe držali i do koga bi drugi držali“ stoje uz kritiziranoga nadbiskupa, te 
kako mu je sam Franić osobno rekao daje „ono stoje on napisao u korizmenoj poslanici, to je 
prava katolička nauka“. 1511 Mlinovčić će na taj članak potom i odgovoriti u Nedjeljnoj 
Dalmaciji (21. svibnja 1972.), tvrdeći da mu „don Jure“ - ,,podvaljuje“, a ovaj uzvraća da ne 
kani nastaviti tu polemiku, jer ona ne bi imala smisla, obzirom da je predsjednik Saveza 
studenata Jugoslavije Dragan Kalinić u Studentskom listu poručio da komunisti s katolicima ne 
mogu dijalogizirati „ravnopravno 14 , te da ne mogu dozvoliti da taj dijalog bude „na ravnoj 
nozi“. 1512 I zato, zaključuje don Jure ... 

dok se jasno ne riješi ima li ili nema dijaloga na ravnoj nozi, ja se ne uzdam u otvoreni dijalog ni s 

Mlivončićem ni s bilo kim drugim. 1513 

Ipak, u nastavku kolumne ističe kako mu je drago daje Mlivončić u svome odgovoru potvrdio 
„da uopće nije pomislio reći da se nadbiskup Franić ne slaže s nadbiskupom Kuharićem 44 . 
Premda, iz Dnevnika nadbiskupa Kuharića proizlazi da novinar Mlivončić ipak nije pisao 
„napamet 44 . Kuharić, naime, u svome Dnevniku navodi kako se 12. svibnja susreo s Franićem 
na Hvaru, na sprovodu biskupa Mihe Pušića, te opisuje: 


1510 Veoma opsežan program proljetnog zasjedanja naše Biskupske konferencije. Svi biskupi Jugoslavije 
jednodušno uz napadnutog nadbiskupa Kuharića, u: Glas Koncila, br. 9, 30. travnja 1972., str. 3. 

1511 DON JURE, Nima Splita do Splita, u: Glas Koncila, br. 10, 14. svibnja 1972., str. 12. 

1512 Ova se formulacija nalazi u jednome ranijem članku T. Sagi-Bunića posvećenom dijalogu vjernika i 
komunista, pa izgleda sasvim izvjesno da se Kalinićev istup može tumačiti kao odgovor na taj članak. Usp. 
Tomislav SAGI-BUNIC, Sadašnji trenutak dijcdoga između katolika i komunista u Jugoslaviji, u: Glas Koncila, 
br. 4, 20. veljače 1972., str. 3. 

1513 Usp. DON JURE [Živko KUSTIĆ], Na neravnoj nozi, u: Glas Koncila, br. 11, 28. svibnja 1972., str. 12. 

Vidim na njemu neko neraspoloženje. Frid je bio i kod njega preko dva sata. Da lije nadbiskup Franić 
rekao daje povukao svoj potpis s biskupske izjave? 1514 


Kasnije će, nakon susreta s pronuncijetn Cagnotn 9. kolovoza 1972., Kuharić i u svome 
Dnevniku pojasniti što se s Franićevotn potporom njegovoj Poslanici zapravo dogodilo: 

Ponovno [je] izrazio svoje neslaganje s nadbiskupom Franićem koji je zauzeo krivi stav u odnosu prema 
mojoj korizmenoj poslanici u tom smislu što je bio protiv javne izjave biskupa u prilog poslanice 
[istaknuo A.M.]. Pronuncij zamjera Franiću stoje vlastima pokazao da biskupi nisu jedinstveni. Iz straha 
za svoju lokaciju u Splitu bio je pripravan na šutnju o načelima. Pronuncij smatra da je daleko važnije 
jedinstvo biskupa pred vlastima i čvrst načelan stav nego lokacija. Ako ne daju sada lokaciju, da će je za 
dvije godine. [...] Pronuncij mije povjerio daje Franić bio kod sv. Oca da i njemu opravda svoj stavjer 
mu ga nije odobrio pronuncij kad je zbog toga išao k njemu u Beograd. [...] Pronuncij kaže daje Franić 
rekao Sv. Ocu da se odnosi između Crkve i države kvare, pogoršavaju i da bi trebalo reći nadbiskupu 
Kuhariću da ne bude tako intransigentan. 1515 


9.5. Preduvjeti za nastavak dijaloga u interpretaciji Glasa Koncila 


U vrijeme pogoršanih odnosa između Crkve i državnih vlasti u Hrvatskoj i Jugoslaviji, 
Glas Koncila počinje i objavu niza članaka Tomislava Sagi-Bunića posvećenih dijalogu između 
katolika i komunista u Jugoslaviji 1516 , u kojemu on u čak 15 nastavaka, sve do početka 1973., 


1514 Dnevnički zapis Franje Kuharića od 13. svibnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 38. 

1515 Dnevnički zapis Franje Kuharića od 9. kolovoza 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 61. 

1516 Tomislav SAGI-BUNIĆ, Sadašnji trenutak dijaloga između katolika i komunista u Jugoslaviji, u: Glas 
Koncila, br. 4, 20. veljače 1972., str. 3; br. 5, 5. ožujka 1972., str. 7-8, 16; br. 6, 19. ožujka 1972., str. 5-6; 
Sadašnji trenutak dijaloga između katolika i komunista u Jugoslaviji (4). Crkva je nadnacionalna i poslana 
svakoj naciji, u: Glas Koncila, br. 7, 2. travnja 1972., str. 6; Sadašnji trenutak dijaloga između katolika i 
komunista u Jugoslaviji (5). Crkva i hrvatski jezik, u: Glas Koncila, br. 8, 16. travnja 1972., str. 7; Sadašnji 
trenutak dijaloga između katolika i komunista u Jugoslaviji (6). Sto ima Crkva s nacionalnom ekonomijom?, u: 
Glas Koncila, br. 9, 30. travnja 1972., str. 7; Sadašnji trenutak dijaloga između katolika i komunista u 
Jugoslaviji (7). Crkvena vlast i političko uvjerenje kršćana, u; Glas Koncila, br. 10, 14. svibnja 1972., str. 7; 
Sadašnji trenutak dijaloga između katolika i komunista u Jugoslaviji (8). Beznadan posao intelektualaca, u: Glas 
Koncila, br. 11, 28. svibnja 1972, str. 5; Sadašnji trenutak dijaloga između katolika i komunista u Jugoslaviji (9). 
Ako katolici traže garancije, traže premalo, u; Glas Koncila, br. 12, 11. lipnja 1972., str. 7; Sadašnji trenutak 
dijaloga između katolika i komunista u Jugoslaviji (10). Depolitizacija Crkve ili i građanina vjernika, u: Glas 
Koncila, br. 14, 9. srpnja 1972, str. 5; Sadašnji trenutak dijaloga između katolika i komunista u Jugoslaviji (11). 
Bez razgovora nema dogovora, u: Glas Koncila, br. 15, 23. srpnja 1972., str. 6; Sadašnji trenutak dijaloga 
između katolika i komunista u Jugoslaviji (12.). Kad se sve vjersko djelovanje poistovjećuje s neprijateljskim, u: 
Glas Koncila, br. 16, 6. kolovoza 1972., str. 5-6; Sadašnji trenutak dijaloga između katolika i komunista u 
Jugoslaviji (13). Mogućnost dijaloga pri nepovoljnijem položaju vjernika ?, u: Glas Koncila, br. 19, 24. rujna 

razlaže crkvena načela i stavove o pretpostavkama, područjima i načinima na koji se dijalog s 
komunistima u Hrvatskoj i Jugoslaviji može voditi, a da on uopće ima smisla. Već i sama pojava 
tih i takvih članaka, a još više njihov sadržaj, svjedoče o stavu lista da položaj vjernika i Crkve 
u Jugoslaviji nipošto nisu na zadovoljavajućoj razini, ali i o tome kako list primjećuje daje taj 
položaj nakon sloma Hrvatskoga proljeća i dodatno pogoršan. Taj je niz članaka bio primijećen 
i u dijelu tadašnjega društvenog tiska. 1517 

Polazeći od načela daje katolicima dijalog s ateistima, s ciljem suradnje u izgradnji 
svijeta, Drugim vatikanskim koncilom i nekim postkoncilskim crkvenim dokumentima 
omogućen i preporučen, ali ne bez potrebne razboritosti, Šagi-Bunić na početku svojega serijala 
ističe kako je temeljni preduvjet dijaloga s komunistima u Jugoslaviji - ravnopravnost: 

Činjenica da je riječ o dijalogu između komunista koji su na vlasti i kršćana koji su silom povijesne 
neumitnosti bili u stanju određene osumnjičenosti da ne mogu biti jednakom iskrenošću i jednakom 
sposobnošću zauzeti za napredak društva, zahtijevala je mnogo kao preduvjet za mogući budući 
ravnopravni dijalog, problem koji se u zapadnim zemljama u dijalogu nije pojavljivao. Dijalog je po samoj 
definiciji moguć jedino na ravnoj nozi, sve što nije na ravnoj nozi ne zaslužuje ime dijaloga. 1518 


No, da vjernici u Hrvatskoj nisu ravnopravni, unatoč proklamiranom „samoupravnom 
socijalizmu 44 , po kojemu bi svi građani trebali sudjelovati u izgradnji društva, Šagi-Bunić 
pokazuje na brojnim primjerima: u medijima gotovo da i nema „riječi religioznog čovjeka 44 a 
novinarska cehovska udruga u svoje redove ne želi ni primiti novinare vjernike (pri čemu iznosi 
i podatak da su novinari Glasa Koncila još 1967. zatražili članstvo u Društvo novinara 
Hrvatske, ali su odbijeni). 1519 

Stoga, da bi se dijalog ostvario, prvi je preduvjet „dobivanje određene dostatne sigurnosti da komunisti, 
koji su kod nas jedina partija na vlasti, neće u međusobnim odnosima između vjernika i ateista 
upotrebljavati protiv vjernika mjere i sredstva koja su im kao partiji na vlasti na raspolaganju, to jest 


1972., str. 5-6; Sadašnji trenutak dijaloga između katolika i komunista u Jugoslaviji (14). Je li potreban 
republički zakon o vjerskim zajednicama u SR Hrvatskoj? , u: Glas Koncila, br. 20, 8. listopada 1972., str. 7-8; 
Sadašnji trenutak dijaloga između katolika i komunista u Jugoslaviji (15). Traži li se atomizacija Crkve, u: Glas 
Koncila, br. 4, 18. veljače 1973., str. 7. 

1517 Usp. ,,Politika" o članku Tomislava Sagi-Bunića, u; Glas Koncila, br. 5, 5. ožujka 1972., str. 15. 

1518 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji, u: Glas 
Koncila, br. 4, 20. veljače 1972., str. 3. 

1519 Usp. Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (2), u: 
Glas Koncila, br. 5, 5. ožujka 1972., str. 7. Da „katolički urednici i novinari u Jugoslaviji još nisu uspjeli postići 
da budu primljeni u Savez novinara, da im se službeno prizna status i prava profesionalaca, iako to oni jesu 44 , 
prvi je iznio, u predavanju održanom u svibnju 1968., glavni urednik Glasa Koncila Vladimir Pavlinić. Usp. 
Vladimir PAVLINIĆ, Katolička štampa u Hrvatskoj, u: Mi Crk\’a i drugo, Zagreb 1971., str. 69. 

prisilne mjere državne administracije. Jednako, da neće u ovom području, na razini koja se može uzeti da 
je razina toga dijaloga, sektaški i pristrano upotrebljavati druga golema sredstva utjecaja na javnost, koja 
su pod značajnom partijskom kontrolom, kao npr. školstvo, novinstvo, radio, televiziju. 1520 


Stoga se i Šagi-Bunić, suprotno predstavnicima Komisije za vjerska pitanja, pritom 
zauzeo za potrebu postojanja republičkoga Zakona o vjerskim zajednicama, kako političko ne 
bi prevladalo nad pravnim područjem. 1521 

U nastavku svoga ,,feljtona“, Šagi-Bunić razjašnjava i odnos Katoličke Crkve i 
komuni z ma prema nacionalnom pitanju, pri čemu ističe kako je Crkva imala značajnu ulogu u 
konstituiranju nacija, pa tako i hrvatskoga naroda, ali da zbog toga nema aspiracija imati 
odlučujuću riječ u političkoj ili ekonomskoj sferi današnjega društva. 1522 No, Crkva se neće 
odreći njegovanja nacionalne svijesti u narodima u kojima djeluje, odnosno „istinskih 
nacionalnih vrijednosti i političkog nastojanja oko utvrđenja nacionalnog identiteta te 
temeljnog slobodnog samoodređenja nacije, iz kojega je odsutno nepravedno ugrožavanje 
tečevina drugih nacija, a uključena otvorenost i spremnost za solidarnu suradnju sa svima 
nacijama", kao što će javno reagirati ,,u slučaju razrasta pretjeranog i opasnog nacionalizma 
koji prijeti temeljnim pravima osoba, bilo iz vlastite bilo iz tuđe nacije, te temeljnim pravima 
samih nacija". 1523 

U kasnijim nastavcima Šagi-Bunić će ukazati i na važnost dijaloga Crkve i države, 
vjernika i nevjernika, na područjima kao što su njegovanje hrvatskoga jezika ili brige za 
iseljenike 1524 , između intelektualaca vjernika i intelektualaca koji ne vjeruju, ali ne na način da 
se vjernike intelektualce instrumentalizira, iskoristi „za svoje neke sasvim konkretne političke 
potrebe određenog veoma kratkog daha" 1525 , a Crkva će se pritom zauzimati i za ekonomski 


1520 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (13). 
Mogućnost dijaloga pri nepovoljnijem položaju vjernika?, u: Glas Koncila, br. 19, 24. rujna 1972., str. 6. 

1521 Usp. Sadašnji trenutak dijaloga između katolika i komunista u Jugoslaviji (14). Je li potreban republički 
zakon o vjerskim zajednicama u SR Hrvatskoj?, u: Glas Koncila, br. 20, 8. listopada 1972., str. 7-8. 

1522 Usp. Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (3), u: 
Glas Koncila, br. 6, 19. ožujka 1972., str. 5-6. 

1523 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (4). Crkva je 
nadnacionalna i poslana svakoj naciji, u: Glas Koncila, br. 7, 2. travnja 1972., str. 6. 

1524 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (5). Crkva i 
hrvatski jezik, u: Glas Koncila, br. 8, 16. travnja 1972., str. 7. 

1525 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (8). Beznadan 
posao intelektualaca, u: Glas Koncila, br. 11, 28. svibnja 1972., str. 5. 

napredak zemlje (pri čemu podsjeća na zauzimanje nadbiskupa Franića i biskupa Nežića za 
izgradnju autoceste prema Dalmaciji i tunela ,,Učka“). 1526 

Autor pritom ističe kako nije dovoljno, a može biti i kontraproduktivno, ako bi se dijalog 
Crkve i države sveo samo na razgovore predstavnika hijerarhije i vlasti, nego ga treba omogućiti 
i promicati i na razini „konkretnih ljudi na terenu“. 1527 

U nastavku feljtona autor poručuje kako depolitizacija Crkve ne znači ujedno i 
depolitizaciju vjernika, ukoliko su oni građani, te kao takvi smiju i trebaju ravnopravno 
sudjelovati u životu društva. 1528 No, istodobno izražava i sumnju da će se to tako skoro ostvariti, 
osobito u svjetlu Zaključaka sa sjednice Predsjedništva SKJ na Brijunima iz srpnja 1972., prema 
kojima će Savez komunista „voditi odlučnu borbu protiv svih pokušaja pojedinaca i određenih 
krugova u vjerskim zajednicama i crkvama koji, protivno Ustavu i zakonu, zloupotrebljavaju 
vjerske osjećaje u reakcionarne svrhe, djeluju s nacionalističkih pozicija, kao i pokušaja da se 
Crkva bavi politikom, čime se narušavaju nonnalni odnosi između Crkve i države“. 1529 


Istodobno s tim feljtonom, Šagi-Bunić i u drugim člancima Glasa Koncila pokušava ući 
u konkretne polemike s marksističkim misliocima. 

Tako se, primjerice, osvrće na članke beogradskog profesora etike Vuka Pavičevića, 
objavljene u tjedniku Komunist, a u kojima se kritizira navodni stav katolika da samo vjernici 
mogu biti moralni ljudi. 1530 Šagi-Bunić pritom opovrgava daje stav Katoličke Crkve takav, ali 
istodobno uzvraća tezom da je stav ateista, odn. Komunističke partije takav da smatra da 
vjernici ne mogu biti dobri odgajatelji, odn. nastavnici u školama, kako to tih dana ponovno 
ističu pojedini partijski funkcioneri. Nema sumnje da autor pritom aludira na istup tadašnjeg 
predsjednika Komiteta SK Vojvodine Mirka Čanadanovića, koji je 8 veljače 1972. na skupu 
prosvjetnih djelatnika u Zrenjaninu poručio kako „ne smijemo dozvoliti da nam omladinu 


1526 Usp. Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (6). Što 
ima Crkva s nacionalnom ekonomijom?, u: Glas Koncila, br. 9, 30. travnja 1972., str. 7. 

1527 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (7). Crkvena 
vlast i političko uvjerenje kršćana. Dijalog na razini vlasti dovodi do ,,zlokobnog pakta u: Glas Koncila, br. 
10, 14. svibnja 1972., str. 7. 

1528 Usp. Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (10). 
Depolitizacija Crkve ili i građanina vjernika?, u: Glas Koncila, br. 14, 9. srpnja 1972., str. 5. 

1529 Tomislav ŠAGI-BUNIĆ, Sadašnji trenutak dijaloga između katolika i komunista u Jugoslaviji (11). Bez 
razgovora nema dogovora, u: Glas Koncila, br. 15, 23. srpnja 1972., str. 6. 

1530 Tomislav ŠAGI-BUNIĆ, Dijalog i „zađevice “ Vuka Pavičevića u ,,Komunistu u: Glas Koncila, br. 8, 16. 
travnja 1972., str. 17. 

odgajaju [...] moralno nezreli ljudi“, odn. kako „moramo raščistiti s tim da prosvjetni radnik 
koji ide u crkvu i koji tamo vodi djecu može biti prosvjetni radnik“ (Borba, 9. veljače 1972.), 
jer je Glas Koncila tih tjedana u više navrata apostrofirao njegov istup. 1531 

Uslijedio je odgovor Vuka Pavičevića, opet u listu Komunist (4. svibnja 1972.), u kojem 
on, ne spominjući poimence Čanadanovića, relativizira tu njegovu izjavu, odnosno ističe kako 
je ona izvučena iz konteksta i nije se odnosila na nastavnika kao takve, nego na one „koji posle 
časova u školi vode decu u crkvu“, te dodaje kako on osobno smatra „da osporavanje prava 
religioznim ljudima da budu nastavnici ne bi bilo u skladu s našim zakonom, pa ni sa osnovnim 
smislom marksističkog shvatanja religije (onakvog kakvog gaja razumem)“. 1532 

A kad je Tanjug (3. kolovoza 1972.) objavio, a Vjesnik sutradan (4. kolovoza) prenio 
vijest („Pritisak svećenika nepoželjan i štetan“) o Informaciji koju je objavila „vojvođanska 
Vlada“ o tome daje „nepoželjna i štetna pojačana aktivnost Crkve u okupljanju djece i omladine 
na satove vjeronauka“, te kako „ima prosvjetnih radnika koji ništa ne poduzimaju“ protiv 
vjeronauka, a neki od njih i sami idu u crkvu, „što upućuje djecu i mlade da i oni to čine“, pa 
bi kod zapošljavanja prosvjetnih djelatnika trebalo obratiti pozornost i na religiozni identitet 
kandidata ... - list na tu vijest vrlo burno reagira u komentaru: 

To bi bilo prvi put da se protiv vjeronauka i vjere izjašnjava ne Savez komunista (koji kao slobodna 
asocijacija građana s određenim nazorom na svijet može propagirati ateizam), nego da to čini Država, 
koja kao zajednica svih građana ne može ateizam ni zastupati ni propagirati. Kad bi tako visoki organ 
Države pozivao građane na akciju za sprečavanje vjeronauka proglašujući vjeronauk nečim nepoželjnim 
i štetnim, značilo bi da se time odstupa od Ustava koji jamči religiji slobodu i ravnopravnost, a to svakako 
znači i ravnopravnost ugleda i časti s drugim idejnim nazorima. Bilo bi očevidno da Država kao takva 
više cijeni ateizam nego teizam, da se javno proklamira kako netko ne može vršiti određene javne službe 
(prosvjetne u ovom slučaju) zato što je vjernik, a to bi bila izravna povreda temeljnog zakona, koji govori 
da se građani ove zemlje ne smiju razlikovati po vjeri, naciji ili rasi [...] a Protokol između Svete Stolice 
i Vlade SFRJ bio samom tom informacijom vojvođanske vlade stavljen u zapećak, bile bi javno prekršene 
obveze potvrđene tim Protokolom. Stvar bi dakle neumitnom logikom morala postati predmet 
diplomatskog razgovora među potpisnicima Protokola kao i predmet kojim bi se morao pozabaviti 
Ustavni sud. 1533 


1531 Usp. AKSA, „Religija nespojiva sprosvjetnim radom ", u: Glas Koncila, br. 4, 20. veljače 1972., str. 14. 

1532 T.[omislav] SAGI-BUNIĆ, Ipak, više dijalog nego „zađevice", u: Glas Koncila, br. 11, 28. svibnja 1972., 
str. 12. 

1533 Nevjerojatna „Informacija vojvođanske vlade", u: Glas Koncila, br. 17, 27. kolovoza 1972., str. 2. 

U isto vrijeme Glas Koncila i preko jednoga svoga komentara ulazi u polemiku s 
Večernjim listom , koji se (20. travnja 1972.) preko komentara novinara Pavičića („Čemu se čudi 
Glas KoncilaTj usprotivio ponovnom potenciranju teme učitelja i nastavnika vjernika od strane 
Glasa Koncila. No, u svome odgovoru komentator Glasa Koncila citira još jednog autora iz 
tjednika Komunist, koji nastavničku službu smatra nespojivom s vjerom, te tako ukazuje da 
potenciranje te teme ima i te kakvog smisla i opravdanja. 1534 

A „don Jure“ odgovara na jedan napis iz časopisa Naše teme, čiji se autor zalaže za 
svođenje crkvenoga života „na obrede“, a u kojem su kritizirani i neki članci Sagi-Bunića iz 
Glasa Koncila, te na članak Igora Mandića u Vjesniku u srijedu (26. travnja), u kojem on 
pokušava diskreditirati glumicu Jagodu Kaloper, koja je za Glas Koncila napravila intervju s 
jednim sudanskim biskupom misionarom 1535 a, po Mandićevim riječima, ranije se na filmu 
pokazivala „skoro bez odjeće“. 1536 

A kad je dio tiska „studentske nemire“, nakon sloma Hrvatskoga proljeća, počeo 
povezivati i s Katoličkom Crkvom, odnosno nekim ranije uspostavljenim katehetskim i sličnim 
skupinama mladih vjernika, osobito s onom okupljenom oko riječkog dominikanca Tihomira 
Zovka, list se, oprezno i u manjoj mjeri, uključio i u tu raspravu. 

Naime, početkom 1972. u dijelu društvenoga tiska pojavilo se nekoliko članaka koji tu 
skupinu povezuju i sa „studentskim zbivanjima u Hrvatskoj“ 1971. godine. Tako, primjerice, 
Vjesnik u srijedu (26. siječnja) iz pera novinara Slavka Josipovića tvrdi, pozivajući se na 
izvještaj koji je analiziran u riječkom komitetu SKH početkom 1971., kako su skupina 
,,Synaxis“ i njen voditelj dominikanac Tihomir Zovko (koji je od sredine 1971. preselio u 
Njemačku), bili u Rijeci „jako nacionalističko uporište“ i u njoj su „prisutni neki elementi 
križarskih organizacija 14 , dok se samoga Zovka, preko nekih članova njegove obitelji, optužuje 
za „ustaštvo 44 . Dijelove toga članka prenosi i Glas Koncila 1531 , a nešto kasnije i sam proširuje 
tu priču. 

Iz objavljenog se članka tako doznaje da su neki članovi skupine ,,Synaxis“ i privedeni, 
a da su tijekom istrage „morali odgovarati na sasvim intimna pitanja o svojoj vjeri, o razlozima 


1534 Usp. Cime nas tješi „ Večernji list“, u: Glas Koncila, br. 9, 30. travnja 1972., str. 2. 

1535 Usp. [Jagoda KALOPER], Razgovor sa sudanskim biskupom misionarom, u: Glas Koncila, br. 8, 16. travnja 
1972., str. 8. 

1536 DON JURE, Glatko kao lopta, u: Glas Koncila, br. 9, 30. travnja 1972., str. 12. 

1537 Usp. ..Bitno je istaknuti da su u igru bili upleteni i određeni ljudi iz Katoličke Crkve", u: Glas Koncila, br. 3, 
6. veljače 1972., str. 14. 

svoga vjerovanja, dolaženja u crkvu, čitanja vjerskih knjiga, studiranja teologije, angažiranja u 
kršćanskom apostolatu“, ali i da državne vlasti ozbiljno razmatraju mogućnost ukidanja 
riječkog Instituta za teološku kulturu laika. Stoga je list pojašnjenje potražio u razgovoru s 
tajnikom riječke Komisije za vjerska pitanja Dušanom Dekanićem, a u sklopu članka objavljen 
je i razgovor s riječkim nadbiskupom Viktorom Burićem. 1538 

Optužbi daje Glas Koncila povezan sa stvaranjem nacionalističkih skupina mladih bilo 
je i ranije. Tako, primjerice, krajem 1968. godine Vjesnik (31. prosinca) objavljuje izjave 
dvojice mladih - grafičkog radnika Željka Pintara i studenta Luciana Lukšića - koji su Katoličku 
Crkvu i Glas Koncila optužili za povezanost s Hrvatskim književnim listom i stvaranje tzv. 
Saveza katoličke omladine i „novog vala mladih šovinista“. Početkom iduće godine Glas 
Koncila to u svom komentaru odlučno opovrgava. Ne ulazeći u pitanje „koliko je istine ili 
neistine u primjedbama na račun HKL“, u komentaru se ističe kako „Glas Koncila nema s tim 
krugovima n ik akve veze i da ti krugovi nisu očitovali nikad nikakve težnje da se vezuju ni uz 
Glas Koncila ni uz Crkvu“. Sto se pak tiče tzv. „Saveza katoličke omladine“, komentator 
podsjeća kako ,,u ovoj državi nema nikakvih katoličkih organizacija 14 jer su „sve one, baš sve, 
raspuštene 1945-46. godine“. Na kraju se zaključuje kako su ovakve izjave na stranicama 
dnevnoga tiska vrlo opasne jer, „ako one već i nisu možda znakovi neke šire atmosfere, neke 
težnje da se Crkvi u Hrvatskoj (i Glasu Koncila) prilijepi politička, upravo šovinistička etiketa, 
a ono takvu atmosferu stvaraju 44 . 1539 


9.6. Utjecaj sloma Hrvatskoga proljeća i pojačane represije na uređivačku politiku Glasa 
Koncila 


Sva ova zbivanja, polemike i „zaoštreni ton 44 s predstavnicima vlasti i društvenoga tiska, 
čije se jačanje na stranicama lista može jasno uočiti od početka 1972. (premda ih je bilo i ranijih 
godina, ali u manjoj mjeri), na svoj su način odražavala i stvarno stanje u odnosima između 
Crkve i države u Hrvatskoj i Jugoslaviji toga doba. Glas Koncila tih tjedana i mjeseci kao daje 
počeo „odustajati 44 od nastojanja da s predstavnicima vlasti i njihovim „glasnogovornicima 44 u 


1538 Riječke nejasnoće i razjašnjenja, u: Glas Koncila, br. 5, 5. ožujka 1972., str. 5-6. 

1539 Opasne izjave grupe mladih u „ Vjesniku ", u: Glas Koncila, br. 1, 12. siječnja 1969., str. 2. 

tadašnjim medijima vodi strpljive i konstruktivne dijaloge, kao što je to nastojao svih 10-ak 
godina od svoga osnutka. 

Istodobno, ponovna radikalizacija društvene scene, pa i pojačana represija režima prema 
Katoličkoj Crkvi, izgleda da je utjecala i na promjenu odnosa Glasa Koncila prema pitanju 
unutarcrkvene kritike, koja je ranijih godina bila znatno zastupljena na njegovim stranicama. Je 
li (i) zbog potrebe „homogenizacije 14 Crkve pred novim valom „kritike izvana“, pa i pred novom 
represijom, uredništvo Glas Koncila procijenilo da onda „unutarcrkvena kritika 11 treba pričekati 
neka bolja vremena? Ili se njegovo uredništvo - koje je uostalom krajem 1972. godine i ostalo 
bez dotadašnjeg glavnog urednika Vladimira Pavlinića, a na njegovo je mjesto došao njegov 
dotadašnji prvi suradnik Živko Kustić - možda „umorilo 11 i od kritika kojima je bilo izloženo i 
iz mnogih crkvenih krugova, pa i iz samih vrhova Katoličke Crkve u Hrvatskoj, osobito na 
prijelazu iz 60-ih u 70-te godine, o čemu će u ovome radu još biti riječi u potpoglavljima V.2. 
i V.3.? Sve su to pitanja na koja bi bilo korisno i zanimljivo potražiti i znanstveno utemeljene 
odgovore. No, teze izložene u tim pitanjima tek će trebati dokazati sustavnom analizom sadržaja 
lista u 70-im i 80-im godinama XX. stoljeća, što prelazi mogućnosti i okvire ovoga rada. 

Ipak, neki autori tu su tezu već i postavili, primjerice Mirko Mataušić, koji tvrdi: 

Kad je riječ o Glasu Koncila, grubo govoreći moglo bi se reći daje on u svojih prvih deset godina zauzeto 
naglašavao ono stoje bilo novo, dok je kasnije uzeo nešto umjereniji smjer. Ne odustajući kasnije bitno 
od novosti, uredništvo je vodilo računa o realnim okolnostima vrlo tradicionalne Crkve i njezinih pastira, 
koji si u okolnostima vanjskoga pritiska nisu htjeli dopustiti previše unutrašnjih trvenja. 1540 


Stanovita promjena uređivačke politike Glasa Koncila u odnosu prema unutarcrkvenoj 
kritičnosti uočena je i u istraživanju autora Mirka Mataušića, Krunoslava Nikodema i Gordana 
Črpića, koje je provedeno 1998. u sklopu međunarodnoga projekta Pastoralnog foruma iz Beča 
u tranzicijskim postkomunističkim zemljama, među kojima i u Hrvatskoj, pod nazivom 
„Aufbruch 11 , a koji je za Hrvatsku vodio Pero Aračić. 1541 Rezultat toga istraživanja pokazuje, 
naime, znatno smanjenje broja priloga koji se bave analizom odnosa unutar Crkve na stranicama 
Glasa Koncila 1975. godine (i kasnije), u odnosu na 1970. i 1965. godinu (za to razdoblje, 


1540 Juraj Mirko MATAUŠIĆ, Prihvat Drugog vatikanskog koncila u Hrvatskoj na primjeru katoličko tiska i 
odnosa Crkve prema medijima, u: Časopis za suvremenu povijest, 38 (2006.) br. 2, str. 508-509. 

1541 Usp. Mirko MATAUŠIĆ - Krunoslav NIKODEM - Gordan ČRPIĆ, Crkva i mediji, u: Pero ARAČIĆ (ur.), 
„Jeremija, što vidiš (Jr 24,3). Crkva u hrvatskom tranzicijskom društvu, Đakovo 2001., str. 53-76. 

analizirana su samo pojedina, a ne i sva godišta lista, pa ono nije ustanovilo točnu godinu u 
kojoj se to smanjenje ,,bavljenja“ Glasa Koncila unutarcrkvenim prijeporima dogodilo). 

No, Živko Kustić, premda potvrđuje kako se Glas Koncila mijenjao, za te promjene ima 
drugačije objašnjenje: 

Glas Koncila [se] mijenjao kao što se mijenjala i naša Crkva. Svi smo bili Crkva u svijetu, u zanosu. To 
je netko lijepo rekao u čemu je razlika Ivana XXIII. i Pavla VI.: divno je avionom zaletjeti se s malog 
uzletišta u velike prostore. Ali kad treba sletjeti, pa ne znaš gdje ti je pista, onda malo mašeš krilima! 
Napokon smo morali aterirati u konkretnost. Nismo mogli dvadeset godina letjeti u zanosu, nego je trebalo 
početi rješavati konkretne probleme, disciplinske, crkvene, organizacijske, i onda jasno da su Papa i ljudi 
koji su trebali provesti konkretno Koncil imali manje zanosa i pjesme [...]. Kažem, postoji ta razlika, samo 
nisu to dva razdoblja, nego trajna unutarnja dinamika koja Crkvu i muči. Jedanput je liturgija, drugi put 
sloboda Crkve, jedanput euharistijski kongresi ... kako se zadaci zadaju, tako se na njih odgovara; kako 
se Crkva događa, tako se ona odrazuje“. 1542 


1542 Živko KUSTIĆ,,, Glas Koncila “ u pokoncilskom vremenu, u: Jeke jednog Koncila, Vlado KOŠIĆ - Anton 
PERANIĆ (ur.), Zagreb 1984., str. 138. 

V. REAKCIJE CRKVENIH / VJERNIČKIH KRUGOVA NA SADRŽAJ I 
UREĐIVAČKU POLITIKU GLASA KONCILA 


U kontekstu glavne teme ovoga rada, reakcije na koje je Glas Koncila nailazio tijekom 
prvih 10-ak godina svojega postojanja, koje su predmet interesa ovoga rada, zauzimaju vrlo 
važno mjesto. Premda, doduše, ne bi bilo opravdano samu činjenicu da su te novine nailazile 
na brojne i različite reakcije - kako čitatelja, tako i crkvenih i građanskih vlasti te svjetovnih 
medija - uzeti kao jedino mjerilo značenja i utjecaja Glasa Koncila u tadašnjoj crkvenoj i 
društvenoj javnosti, one su ipak vrlo važan pokazatelj relevantnosti tih novina u sredini u kojoj 
su djelovale. 

Dio reakcija Glas Koncila objavljivao je i na svojim stranicama - uglavnom u formi 
dopisa čitatelja - no neke reakcije, osobito one od strane tadašnjih komunističkih vlasti, postaju 
vidljive tek u novije vrijeme, objavom dijela sadržaja razgovora predstavnika građanskih i 
crkvenih vlasti te drugih materijala pohranjenih u arhivskoj građi Komisije za vjerska pitanja 
SR Hrvatske, što ću dijelom prikazati u idućemu (VI.) poglavlju ovoga rada. No, najvećim 
doprinosom ovoga rada toj temi smatram pisane reakcije dijela crkvenih vlasti na sadržaj Glasa 
Koncila, koje su dosad bile slabo istražene i nedostupne zainteresiranoj javnosti, a koje bacaju 
novo svjetlo na temu percepcije toga lista u crkvenim krugovima. 


1. Pozitivne reakcije (pohvale) 


Nema sumnje da je Glas Koncila uživao - u početku svoga djelovanja skoro pa 
nepodijeljenu - potporu crkvene hijerarhije u zemlji. U prosincu 1963., okupljeni na drugom 
zasjedanju Drugog vatikanskog sabora, upravo preko stranica Glasa Koncila biskupi se 
obraćaju svećenicima i vjernicima u Hrvatskoj i Jugoslaviji. 1543 U Božićnome broju iste godine 
objavljena je i preporuka, koju su potpisali svi katolički biskupi iz Jugoslavije okupljeni na 
zasjedanju u Rimu, „svojim svećenicima da šire a vjernicima da uzimaju i čitaju Glas 
Koncilct“. 1544 Po tvrdnjama tadašnjeg glavnog urednika Vladimira Pavlinića, kao i sadašnjeg 


1543 Biskupi nam pišu. Biskupi Jugoslavije koji zasjedaju na II. Općem Vatikanskom Saboru svima svećenicima i 
vjernicima svojih biskupija pozdrav i blagoslov, u: Glas Koncila, br. 5, 8. prosinca 1963., str. 5-7. 

1544 [BISKUPI JUGOSLAVIJE], Preporučamo svojim svećenicima da šire a vjernicima da uzimaju i čitaju Glas 
Koncila, u: Glas Koncila, br. 6-7, Božić 1963., str. 5. 

glavnog urednika lista Ivana Miklenića, upravo je ta preporuka bila presudnom u daljnjem 
izlaženju lista, o čijoj su sudbini u to vrijeme odlučivali neimenovani državni dužnosnici, za što 
u arhivskoj građi međutim nisam uspio pronaći nikakve potvrde. 

I zagrebački nadbiskup Franjo Šeper, nakon usvajanja Dekreta o sredstvima društvenog 
priopćavanja, početkom 1964. uputio je pismo svećenicima i redovnicima, pozivajući ih, kako 
prenosi Glas Koncila, „da ulože sve svoje napore oko proširenja katoličke štampe“. 1545 
Navodeći nadbiskupove riječi kako su svi pozvani „da u tome pogledu dadu svoj doprinos“, list 
dodaje kako je Šeper osobito pozvao na širenje publikacija „'koje izvješćuju o Koncilu i nastoje 
vjernike približiti duhu Koncila'. Tu nadbiskup posebno ističe Glas Koncila “. 

I u siječnju 1964. list prenosi 13 pisama čitatelja, u kojima se iznose pohvale na račun 
Glasa Koncila. Zadarski biskup Marijan Oblak tako čestita na „lijepom uređivanju vjerskih 
novina“, sestre klarise iz Splita svjedoče kako je i u njihovome samostanu list „lijepo primljen“, 
jedan svećenik iz župe Muo u Kotorskoj biskupiji prenosi kako se list u njegovoj crkvi „prosto 
razgrabi“ te kako treba nastaviti „usprkos sitnih zamjerki“, a drugi svećenik prenosi kako je na 
njegovoj „koroni vinkovačkog dekanata zaključeno [je] da vam se pošalje i izrazi 
priznanje“. 1546 

U rubrici „Iz dopisa čitalaca“ u veljači 1964. list objavljuje i zajedničko pismo 
nadbiskupa Šepera i njegovog tajnika Vladimira Stankovića, koji „pod dojmom krasno 
uređenoga zadnjeg broja Glasa Koncila, koji smo putem proučavali“, pozdravljaju uredništvo 
i suradnike lista. U istome broju list prenosi i pismo beogradskog nadbiskupa i vladike 
križevačkog Gabrijela Bukatka, koji zahvaljuje uredništvu „što je preuzelo na sebe tako 
odgovornu i važnu dužnost da naše vjernike na vrijeme i iscrpno izvještava o koncilskim 
zbivanjima“. Također dodaje kako će zaključke Koncila trebati dalje provoditi u život Crkve, 
u čemu i Glas Koncila treba dati svoj doprinos: „Vi i niste svjesni koliku uslugu i veselje činite 
nama biskupima. Vi ne znate s kojom smo nestrpljivošću u Rimu očekivali svaki pojedini broj 
lista i kako smo se radovali gledajući kako je svaki pojedini broj bio sve bolji. Morate znati da 
smo mi biskupi Jugoslavije bili ponosni na taj list i smatramo ga svojim, jer je to rijetki list u 
svijetu koji je bio pokrenut specijalno zato da vjernike izvješćuje o toku Sabora“. 1547 Sredinom 
travnja 1964. u istoj rubrici objavljeno je i pismo mariborskog biskupa Maksimilijana 


1545 Poziv na širenje katoličke štampe. Pismo zagrebačkog nadbiskupa svećenicima, u: Glas Koncila, br. 3, 9. 
veljače 1964., str. 2. 

1546 Glas čitalaca o Glasu Koncila, u: Glas Koncila, br. 2, 24. siječnja 1965., str. 14. 

1547 Nadbiskupi Glasu Koncila, u: Glas Koncila, br. 4, 23. veljače 1964., str. 11. 

Držečnika, koji također pohvaljuje koncilsku usmjerenost Glas Koncila i njegovo zauzimanje 
za ekumenizam. 1548 

Novoimenovani ljubljanski nadbiskup Jože Pogačnik, dajući svoj prvi intervju Glasu 
Koncila, nakon svog ustoličenja „upućuje spontane komplimente na račun naših novina“, ali je 
istodobno i dao savjete za djelovanje toga lista: 

Novine neka unose Radosnu vijest u krug obitelji i u privatni život. Ne valja u štampi donositi rasprave. 
To je današnjim ljudima dosadno. Traže se informacije i vijesti iz koji se vidi duh i život Crkve. Pišite 
ono što je zanimljivo, što pobuđuje i što unosi mir među ljude. 1549 


S koliko su zauzetosti pojedini svećenici i biskupi preporučivali Glas Koncila 
vjernicima i koliko su mu važnosti pridavali, list donosi u jednome svome članku iz svibnja 
1964., u kojem opisuje ono što je vidio kod propovjedi porečko-pulskog biskupa Dragutina 
Nežića: 


U polovici svoje propovijedi počeo je visoko mahati brojem 10 našega Glasa Koncila. Okretao je stranicu 
za stranicom, upozoravao na slike, članke i vijesti. Htio je da narod doživi kako su to zanimljive novine, 
kadre zainteresirati i one koji su već u vjeri ohladili i koji više ne pohađaju crkvu. [...] Biskup misli da je 
vjerska štampa uspješno, a valjda i jedino sredstvo da se za vjeru ponovno zainteresiraju i oni župljani 
koji su se udaljili od crkve te više nemaju prilike čuti Božje riječi. 1550 


I umirovljeni biskup Franjo Salis-Seewis u razgovoru za list 1967. hvali Glas Koncila 
kao list koji je „posve u duhu naših potreba, da jača vjeru i angažira sve katoličke snage“. 1551 

O postojanju Glasa Koncila nadbiskup Franjo Šeper je, na susretu 27. veljače 1964., 
izvijestio i papu Pavla VI. 1552 Papa je, pak, posredstvom Državnog tajništva, nadbiskupu Šeperu 
uputio pismo u kojem ga izvješćuje kako je ,,s velikom radošću pregledao list koji izdajete 
dvaput mjesečno pod naslovom Glas Koncila, pogotovu kad je saznao da ga mnogi vjernici 
čitaju s obilnim duhovnim plodovima". U nastavku pisma, koje je potpisao kardinal Amleto 


1548 Iz dopisa čitalaca, u: Glas Koncila, br. 7, 12. travnja 1964., str. 11. 

1549 AK [Zivko KUSTIC], „ Crkva mora odložiti feudalno ruho". Razgovor s mons. drom Jožefom Pogačnikom, 
nadbiskupom ljubljanskim, u: Glas Koncila, br. 8, 26. travnja 1964., str. 3. 

1550 K, Pazin, Biskupova propovijed s novinama u rukama, u: Glas Koncila, br. 11, 7. lipnja 1964., str. 10. 

1551 J [osip] L[ADIKA], Ž[ivko] KfUSTIĆ], Kroz jedno stoljeće s našim najstarijim biskupom, u: Glas Koncila, 
br. 16, 6. kolovoza 1967., str. 1. 

1552 Usp. Papa primio zagrebačkog nadbiskupa, u: Glas Koncila, br. 5, 8. ožujka 1964., str. 1. 

Giovanni Cicognani, a u preslici prenio i u prijevodu s latinskoga jezika objavio i Glas 
Koncila 1553 , navodi se kako Papa taj pothvat „prati s odobravanjem i pohvalom, kako bi se na 
taj način što više vjernika upoznalo sa životom i djelima Crkve pa da se tako ražare te uvijek 
prianjaju uz Nju kao predragu majku i da stalno upravljaju svoje molitve Bogu za Nju i za sretan 
ishod Ekumenskoga Sabora“. 

I u veljači 1965., prigodom susreta s papom Pavlom VI., nadbiskup Šeper uručio mu je 
uvezano godište lista 1554 , a svojevrsni odgovor uslijedio je u ožujku iste godine, kad je kardinalu 
Šeperu stigao novi dopis državnoga tajnika, kardinala Cicognania, kojega Glas Koncila , 
zajedno s prijevodom, objavljuje na svojim stranicama. 1555 

U tome dopisu kardinal Cicogniani spominje i pismo koje je primio od kardinala Šepera 
i iz kojega je Papa, kako piše kardinal državni tajnik, „saznao koliko imaju čitalaca i kako su 
nadaleko proširene“ te novine. O samome pak listu ističe kako on, po Papinoj ocjeni, „mnogo 
pridonosi da kršćanski vjernici budu poučeni o radu Koncila i životu Katoličke Crkve“ te „stoga 
Njegova Svetost [...] čestita dragim svećenicima koji uređuju te novine i hvali ih, a vjernike te 
nadbiskupije potiče da katoličkim novinama nikad ne uskrate pomoć nego da ih sve više 
podupiru“. 

Pohvale na račun Glasa Koncila znale su listu stizati i iz nekatoličkih, osobito 
pravoslavnih krugova. Tako, primjerice, jedan pravoslavni svećenik na službi u Sutomori 
nedaleko Bara - „pop Branko“ - u pismu generalnom vikaru Barske biskupije Jakovu Rendiću, 
navodi: 


Kad jednoga dana (i taj će dan biti istinski velik) dođe do ostvarenja velikih ciljeva Koncila, a za mene je 
najveći njegov rad na sjedinjenju (mada osjećam značaj svih problema kojima se Koncil bavi) i kada se 
bude radilo na istoriji toga sjedinjenja, onda će se morati dati osobito mjesto i Glasu Koncila kao i ljudima 
koji stoje iza toga, jer je on zaista majstorski popularisao na jedan sasma nov način tu ideju sjedinjenja. 1556 


1553 Pohvala Svetog Oca ,, Glasu Koncila “, u: Glas Koncila, br. 9, 10. svibnja 1964., str. 1. Izvornik pisma, koje 
nosi nadnevak 10. travnja 1964., vidi u: NAZ, Prezidijal Šeper, br. 81/Pr/1964. Pod istim brojem nalazi se i 
pismo zahvale nadbiskupa Šepera Državnome tajništvu Sv. Stolice od 26. svibnja 1964. 

1554 Usp. AK [Živko KUSTIC], Svi su uzeli ime Pavao, u: Glas Koncila, br. 5, 14. ožujka 1985., str. 3. U sklopu 
članka objavljena je i fotografija Pape i kardinala Šepera, uz potpis: „ Papa je s velikim zanimanjem slušao 
Kardinalov izvještaj o našim novinama. Darovali smo mu uvezane sve broje Glasa Koncila od prošle godine “. 

1555 Papina pohvala „ Glasu Koncila “, u: Glas Koncila, br. 7, 18. travnja 1965., str. 1. 

1556 POP BRANKO, Pismo jednog pravoslavnog svećenika, u: Glas Koncila, br. 10, 24. svibnja 1964., str. 6. 

Povremeno su se o sadržaju lista i njegovoj uređivačkoj politici pozitivno znali izjasniti 
i neki njegovi čitatelji ateisti. Tako, primjerice, jedan profesor iz Zagreba, potpisan kao 
,,Dušan“, premda očito kritičan prema Crkvi i religiji, u svome dopisu kojega je početkom 1966. 
list objavio, hvali Glas Koncila : 

Punica mi je ugurala u ruke Vaš Glas Koncila. Čitao sam ga, te ponovno čitao. Nakon svega toga sam 
otišao svojem kolegi novinaru i pokazao mu Vaš list. On gaje već dobro poznao. Zaprepastio sam se kad 
mi je rekao da ga uređuju popovi! Taj list je toliko moderan, toliko novinarski dotjeran da to ne mogu 
vjerovati. 1557 


Jedan drugi neimenovani čitatelj, koji za sebe tvrdi da nije vjernik, a potpisan je 
inicijalima D.Z., u proljeće 1972., nakon stoje pomno iščitao sve brojeve od početka te godine, 
šalje svoj osvrt na sadržaj lista: 

Usudio bih se izreći generalan sud daje list jako dobar. Rekao bih da bez obzira na to što ima i članaka o 
vjerskim problemima, list je svjetovan. Posjeduje upravo ono bitno svojstvo koje mnogi naši „svjetovni 14 
listovi nažalost nemaju, a to je pristup čitateljstvu, ono što bi netko rekao „silazak među nas“. To je jedan 
od glavnih razloga što se i napada, ja mislim. 

U GK ima članaka koji zavrjeđuju da se izrežu, spreme i od vremena do vremena ponovo čitaju jer su 
toliko aktualni. Ovdje u prvome redu mislim na uvaženog člana uredništva Tomislava Sagi-Bunića i 
njegove članke o odnosima dviju ideologija, ako se mogu tako izraziti. Tu su zatim razne vijesti, reportaže 
[...]. Rubrike „Mladi i njihovi problemi 44 i „Naši razgovori 44 samo još više pokazuju serioznost Glasa 
Koncila, jer savjeti koje dajete mladima nisu samo vjerski već ujedno i socijalne prirode. U vašim 
odgovorima se zaista vidi da si dajete truda da zadovoljite čitaoce. 

Vaši prikazi o filmovima su prava umjetnička, tj. književna remek-djela [...]. Prikazi o knjigama su 
također vrlo zanimljivi. Zaista je šteta da se „svjetovni 44 tisak ne okrene takvom načinu prikazivanja 
knjiga. 

Poznato je da na svijetu ništa nije savršeno, pa tako valjda ni vaše novine. No ja barem do sada nisam 
primijetio neka „ozbiljna nesavršenstva 44 koja neki žustri kritici pripisuju GK a da pri tome zaboravljaju 
ponajprije pred svojim vratima pomesti. 

Vaše reportaže o našim radnicima u inozemstvu su vrlo dobre i sa sigurnošću vam se usuđujem reći da su 
potpuno točne, budući tu problematiku poznajem jako dobro. Pogotovo što se tiče hrvatske katoličke 
misije u Beču. Ti su ljudi tamo doista napravili više nego ijedna naša služba za naše radnike. 


1557 Pismo profesora koji se čudi, u: Glas Koncila, br. 1, 9. siječnja 1966., str. 15. 

Zamjećujem kako upućujete pozive čitateljstvu za pomoć starima, nemoćnima i bolesnima. Gospodine 
urednice, dozvolite mi da ponudim moju skromnu pomoć u jednom drugom obliku 11 . 1558 


Sličnu, pozitivnu, bilancu djelovanja Glasa Koncila iznio je zagrebački nadbiskup 
kardinal Šeper u povodu 100. broja lista, o Uskrsu 1967. godine: 

Radostan sam što mogu pozdraviti stoti broj našega GLASA KONCILA , koji se od skromnih početaka na 
ciklostilu franjevačkog samostana na Kaptolu, za vrijeme I. zasjedanja II. Vatikanskog Koncila 1962., 
razvio do suvremenih katoličkih novina velike tiraže. Koncilski duh, dosljednost smjernicama Koncila, 
poslušnost hijerarhiji i otvoreno tretiranje svih problema suvremenog života čine od tih naših novina 
ogledalo prilika i stremljenja u koncilskoj Crkvi. Time one ujedno pružaju čitaocima mogućnost da jasno 
vide kako Crkva u ovom povijesnom trenutku ne želi ništa drugo nego da svjetlom Evanđelja prožme 
Božji puk i čitav svijet, da se na taj način ona sama obnovi, a svim drugim pozitivnim snagama pomogne 
u izgradnji boljeg, svjetlijeg i čovjeka dostojnijeg život. U tom su duhu oko Glasa Koncila nikli i razvili 
se i naši drugi pastoralni, karitativni i izdavački pothvati. Cijelo to djelovanje naišlo je na velik odjek u 
svijetu. Papa Ivan XXIII. 1559 i Pavao VI. pohvalili su i blagoslovili Glas Koncila. Naša katolička javnost 
prihvatila je ove novine kao svoje, a glasovi kršćana drugih zajednica svjedoče daje i na ekumenskom 
području Glas Koncila pogodio pravi put - umjeren, nenametljiv, jasan i kršćanski otvoren. - Ovom 
prilikom - uvjeren da izražavam misao i drugih biskupa u našoj zemlji - želim Glasu Koncila, urednicima, 
suradnicima, čitateljima i prijateljima obilje Božjega blagoslova da započeto djelo nastave i prošire. 1560 


Dakako, najbrojnije reakcije, među kojima i one pohvalne, listu su dolazile od strane 
,,običnih“ čitatelja vjernika. List je, naime, vrlo rano - već u drugome broju - na svojim 
stranicama otvorio dijalog s čitateljima, pokrećući rubriku „Pitate nas? Odgovaramo!“ 1561 , koja 
će kasnije 1562 biti preimenovana u „Naši razgovori 44 , te povremenu rubriku „Iz dopisa 
čitalaca 44 . 15 63 Tako, primjerice, u prosincu 1963. jedan čitatelj uredništvu čestita „na uzornom 


1558 Dojmovi novog čitatelja o GK, u: Glas Koncila, br. 9, 30. travnja 1972., str. 12. 

1559 Pohvala pape Ivana XXIII. odnosila se na Glas s Koncila. Šeper je, naime, fra Bonaventuri Dudi i fra 
Zorislavu Lajošu pred kraj 1962. godine iz Rima donio Papinu spomen medalju, zajedno s popratnim pismom u 
kojem tadašnji Papa izražava želju „da tjednik i dalje svim vjernicima Hrvatske bude na korist, prenoseći na njih 
svjetlo i snagu Koncila 11 , Usp. 500 brojeva Glasa Koncila. Od listopada 1962. do veljače 1983., u: Glas Koncila, 
br. 5, 27. veljače 1983., str. 9. 

1560 Franjo ŠEPER, Kardinal nadbiskup zagrebački čestita Glasu Koncila, u: Glas Koncila, br. 7, 2. travnja 
1967., str. 1. 

1561 Pitate nas? Odgovaramo!, u: Glas Koncila, br. 2, 20. listopada 1963., str. 13-14. 

1562 Od br. 5, 8. ožujka 1964. 

1563 Od br. 5, 8. prosinca 1963., str. 14. 

uređivanju Glasa Koncila, a naročito što se u njemu može čitati i o nama laicima i našoj ulozi 
u Katoličkoj Crkvi “. 1564 

Kasnije, kad su kritike na račun pisanja Glasa Koncila postale učestalije, o čemu će biti 
riječi u idućim točkama ovoga poglavlja, on je na svojim stranicama još učestalije objavljivao 
pisma potpore svojih čitatelja. Tako, primjerice, jednoga iseljenika iz Irske koji listu čestita što 
se ne „ustežete pogledati istini u oči, da uvijek izabirete adekvatne i aktualne teme i pritom 
imate hrabrosti da zarežete u bit problema“, poručujući uredništvu: „Ustrajte na tom putu, bilo 
'importuno, opportune '“. 1565 

I šibenski biskup Josip Amerić, u razgovoru za list, založio se za otvoreno 
komuniciranje o zbivanjima u Crkvi, jer bi to smanjilo prostor za proizvoljne glasine, te dodaje 
kako „se može opaziti da je prije djelovanja Glasa Koncila u građanskoj štampi bilo mnogo 
više dezinfonnacija o Crkvi “. 1566 

Sličan je stav, u razgovoru za list, iznio i misionar u Indiji Anto Gabrić: „Ja sam za javnost. 
Javi, brate, inače će svijet o tim stvarima doznati preko Vjesnika ili Slobodne Dalmacije , a tamo 
će novinari to zamutiti. Treba uvijek pisati što se događa“. A na pitanje šteti li time list ipak 
Katoličkoj Crkvi, te dovodi li na taj način u pitanje svoju vjernost Crkvi i Papi, odgovara: 

Ja mislim: ako je tko dobro učinio u teškim danima za Crkvu, dok se išlo po Kalvariji, daje to bio Glas 
Koncila. To je bio glas Božji! Ako je što providencijalno bio u našoj povijesti - to je Glas Koncila. Prije 
Glasa Koncila nismo imali gotovo ništa. Počeli smo s nekoliko listova, a gledajte sada: tko ne zna za Glas 
Koncila ?! Ja kažem: Bog vas blagoslovio, držite se vi samo!“ 1567 


Slično ijedan drugi misionar, Branko Anđelić, koji je djelovao u Zambiji, u razgovoru 
za Glas Koncila pohvaljuje njegov sadržaj, ali izriče i razočarenje stanjem u crkvenoj sredini u 
kojoj list nastaje: 

Mogu iskreno reći, čitamo ga s najvećim zanimanjem i korišću. Tu se osjeća svježina kršćanske obnove 
i otvorenosti. Ja znam da ovdje ima odviše kočenja, ne samo u odnosu na Glas Koncila nego i inače, i ja 


1564 Iz dopisa čitalaca, u: Glas Koncila, br. 5, 8. prosinca 1963., str. 14. 

1565 Janez MLAKAR, Javno dižem glas, u: Glas Koncila, br. 1,11. siječnja 1970., str. 16-17. 

1566 Vladimir PAVLINIĆ, Razgovor s biskupom Josipom Arnerićem. Za slobodu traženja. Obnova mora početi 
od biskupa, u: Glas Koncila, br. 22, 9. studenoga 1969., str. 3. 

1567 U srcu Ante Gabrića žive skupa Hrvatska i Indija. Razgovarali smo s našim misionarom koji je nakon 31 
godine pohodio domovinu, u: Glas Koncila br. 17, 24. kolovoza 1969., str. 10. 


339 



to najodlučnije osuđujem. Mislim daje sloboda i u Crkvi, sloboda mišljenja i rada, nužan uvjet za svaki 
napredak. 1568 


Pozitivna uloga Glasa Koncila ,,u oživljavanju naše eklezijalnosti“ istaknuta je i na 
Teološko-pastoralnom tjednu za svećenike u Zagrebu u siječnju 1970., gdje je grupa teologa i 
svećenika koja se bavila pitanjem tiska izradila rezoluciju u kojoj se zauzela za slobodu 
informacije i istaknula potrebu „odgovorne kritike na svim razinama“ te potrebu „široke javne 
diskusije prije donošenja važnih odluka 11 . 1569 

U nekim od tih dopisa ističe se stav kako u odnosu na Glas Koncila čak ni „najstroža 
neprijateljska kritika nije u njima mogla naći vjerskih zabluda“ 1570 , potičući uredništvo da i 
dalje bude ustrajno, unatoč kritikama. Inače, čak su i pojedini kritičari lista, među kojima je bio 
i (nad)biskup Smiljan Čekada, priznavali daje taj list vješto i profesionalno uređivan; „Listje 
uređivan čitko, raznolik je i zanimljiv. Njegovi urednici imaju stil, znaju kako se danas piše“. 1571 
I nekoliko godina kasnije, početkom 1968., u razgovoru za list povodom svog imenovanja 
sarajevskim nadbiskupom izražava zadovoljstvo djelovanjem katoličke štampe u našoj zemlji, 
premda istodobno izražava nezadovoljstvo pojedinim pitanjima koja su mu postavljena, 
odbijajući na njih odgovoriti, uz konstataciju kako „vi jako mnogo pitate i vaša novinarska 
radoznalost nema dna“. 1572 

Krajem iste te 1968., u izjavi koju je, zajedno s još 6 drugih biskupa, dao za Glas Koncila 
ponovno ističe kako je taj list „kao informativan list zaista na visini“ te mu čestita „na onome 
što ste dosad učinili“, no istodobno dodaje kako „Glas Koncila i svi drugi naši listovi moraju 
budno paziti da uvijek ostanu u granicama katoličkog pravovjerja 14 . 1573 Na istome mjestu i 
hvarski biskup Celestin Bezmalinović ističe kako je „od vjerske štampe osobito [je] dobar Glas 
Koncila “, kojega ljudi „veoma rado primaju i čitaju“. I on dodaje kako je čuo „pokoju 
primjedbu da se u Glasu Koncila nađe pokoji napis koji ne djeluje baš edifikatomo na naš 
seljački svijet“, no takvima, dodaje, „odmah tumačimo da su to informativne novine, da to sve 

1568 V.[ladimir] P.[AVLINIC], Razgovor s Brankom Anđelićem, hrvatskim misionarom u Zambiji. Pokrstiti prije 
kulturu, onda glavu, u: Glas Koncila, br. 15, 23. srpnja 1972., str. 12. 

1569 Usp. Rezolucija naših svećenika o religioznom tisku. Za potpunije i slobodnije informiranje, u: Glas Koncila, 
br. 4, 22. veljače 1970., str. 1-2. 

1570 Viktor VINCEK, Dosta klimanja i fraziranja, u: Glas Koncila, br. 25, Božić 1971. str. 9. 

1571 Razgovaramo s koncilskim očima. Staro vino u novim mijehovima, u: Glas Koncila, br. 15, 2. kolovoza 

1964., str. 3. 

1572 Razgovor s novim sarajevskim nadbiskupom. „Želim biti otac i pastir", u: Glas Koncila, br. 3, 28. siječnja 

1968., str. 7. 

1573 Sedam naših biskupa govori za Glas Koncila, u: Glas Koncila, br. 25-26, prosinac 1968., str. 3-4. 

nije pisano samo za naš seljački svijet, da se kod pisanja računa na sve slojeve, da to dolazi u 
ruke i onima koji ne vjeruju“. 1574 

Pohvalu na račun Glasa Koncila kao, kako je čuo, „izvrsno uređivanog lista“ u 
razgovoru kojega je list objavio s njime izrazio je i poznati njemački teolog Karl Rahner 1575 , a 
i nekadašnji urednik Katoličkog tjednika iz Sarajeva Franjo Kralik hvali priloge objavljene u 
Glasu Koncila te ističe kako je ta ,,novina“ ,,i zanimljiva, i stilski dotjerana, i suvremena, i 
snažna“. 1576 

Neke od pohvala na račun lista, koje su dolazile i od visokih crkvenih krugova, zbog 
različitih razloga nisu bile objavljene na stranicama Glasa Koncila. Tako, primjerice, zbog 
objave intervjua sa stručnim suradnikom CK SKH Zlatkom Fridom 1577 , apostolski delegat u 
Beogradu Mario Cagna uputio je 11. siječnja 1968. dopis kardinalu Šeperu u kojem mu prenosi 
poruku kardinala Državnog tajnika Svete Stolice Cicognanija s „izrazima zadovoljstva 14 zbog 
„pametne inicijative 44 te uredništvo lista ohrabruje da nastavi s takvim djelovanjem, ,,s nužnim 
oprezom i u suradnji s hijerarhijom 44 . 1578 

Neke su, pak, pohvale - čak ijedna od strane samoga Pape - objavljene na način daje 
iz njih ispušten njihov „upozoravajući 44 , odn. „kritički 44 dio. Jedna takva dogodila se nakon što 
je 22. prosinca 1971. papa Pavao VI. primio izaslanstvo zagrebačkog nakladnog zavoda „Liber 44 
- Slavka Goldsteina i Ivu Frangeša - s kojima je bio i zagrebački nadbiskup Franjo Kuharić, 
koji su Papi uručili novoobjavljeni pretisak najstarije hrvatske tiskane knjige, Misala iz 1483. 
godine. 

Papa Pavao VI. tom je prigodom pohvalio i Glas Koncila, pri čemu list ovako prenosi 
njegove riječi: „ Čujem da su to vrlo dobro uređivane novine. Neka one sada učvršćuju vjeru u 
narodu 44 . 15 7 9 No, usporedbom s dnevničkim zapisom nadbiskupa Kuharića o istome događaju, 
zaključujem kako je list tom prigodom izostavio dio Papine izjave, iz kojega se ipak nazire i 
doza kritike na račun pisanja tih novina. 


1574 Isto 

1575 Marko ORŠOLIC, Duh a ne slovo II. vatikanskog koncila , u: Glas Koncila, br. 5, 5. ožujka 1972., str. 8. 

1576 Franjo KRALIK, Iz dopisa čitalaca. Pomozimo uredniku, u: Glas Koncila, br. 15, 2. kolovoza 1964., str. 11. 

1577 Nema državne religije ni državnog ateizma. Razgovor sa stručnim suradnikom Centralnog komiteta SKH Z. 
Fridom. u: Glas Koncila, br. 23, 19. studenoga 1967., str 1, 5-6; br. 24, 3. prosinca 1967., str. 5-7. 

1578 Dopis nosi oznaku Apostolske delegature u Jugoslaviji, br. 727/68. Na poleđini je kardinal Šeper rukom 
napisao: „Saopćiti Glasu Koncila samo riječi u zagradi, ali ih ne štampati u listu 44 . U; NAZ, Prezidijal Šeper, br. 
3/Pr/1968. 

1579 Izaslanstvo iz Zagreba darovalo Papi pretisak najstarije hrvatske tiskane knjige: Misal iz g. 1483. Papa o 
Glasu Koncila, u: Glas Koncila, br. 1, 9. siječnja 1972., str. 1. 

Nadbiskup Kuharić, naime, u svome Dnevniku Papine riječi prepričava ovako: 


„Zatim je rekao za Glas Koncila daje to vrlo dobro uređivan list. Neka učvršćuje i produbljuje vjeru u 
narodu i neka pusti strane ideje !“. 1580 (Istaknuo A.M.) 

Istaknuti, masno tiskani dio teksta list je u svome članku izostavio, a sasvim je jasno da je 
upravo nadbiskup Kuharić bio izvor za pisanje toga članka, jer njegovi novinari nisu bili na 
samome susretu. 


2. Negativne reakcije (kritike) crkvenih krugova i vlasti na sadržaj Glasa Koncila 


Osim pozitivnih reakcije i pohvala, djelovanje Glasa Koncila od samog je početka 
nailazilo i na kritike ne samo državnih vlasti, kao što ću prikazati u idućemu poglavlju, nego i 
dijela crkvene, vjerničke javnosti. 

Te su kritike, vremenom, mijenjale svoj fokus s uglavnom moralno-etičkih tema koje 
je svojim pisanjem otvarao taj list, što je uglavnom bilo obilježje kritika iz prvih godina 
njegovog djelovanja, pa do sve oštrijih i raširenijih kritika na račun pisanja Glasa Koncila u 
drugoj polovici 60-ih i početkom 70-ih godina koje su se ticale optužbi da taj list ,,uvozi“ 
buntovništvo i „slučajeve“ iz Crkve sa Zapada, ohrabruje „osporavanja 44 crkvenih autoriteta 
te zloupotrebljava svoj utjecaj, pogrešno tumačeći svoje novinarske slobode. 


2.1. Kritike obrade moralnih i teoloških pitanja u Glasu Koncila 


Prvu kritike na račun Glasa Koncila objavio je sam list na svojim stranicama već u 
drugome broju u listopadu 1963. u pismima čitatelja, pri čemu se listu zamjera način na koji je 
pristupio promjenama koje donosi Drugi vatikanski koncil, pa se tako jedan čitatelj pita: Tko 
uopće ima pravo reći i napisati daje kršćanstvo u krizi?! 1581 


1580 NAZ, Ostavština Franje Kuharića, Nepotpune dnevničke zabilješke u godini 1971., korice 1, Sveš. 2, str. 41. 

1581 Pitate nas? Odgovaramo!, u: Glas Koncila, br. 2, 20. listopada 1963., str. 13-14. 

Kritike čitatelja na pojedine članke bit će objavljivane i kasnije. Tako, primjerice, u 
lipnju 1965. list objavljuje reakcije čitatelja koji se nisu slagali s pisanjem toga lista o pojedinim 
moralnim i crkvenim temama. 

Osobituje pozornost, pritom, izazvalo pismo jedne čitateljice objavljeno u svibnju 1965. 
koja ima izvanbračno dijete i živi u teškim materijalnim prilikama. List se zauzeo za tu djevojku 
te je, osim stoje objavio njeno pismo, pokrenuo i svojevrsnu humanitarnu akciju kako bi joj 
pomogao. 1582 Kako je to pismo naišlo na velik odjek kod čitatelja 1583 , tim se slučajem 
pozabavila i poznata rubrika „Mi, ovdje“ čija je autorica Smiljana Rendić sažela sve ponude za 
pomoć koje su pristigle na adresu redakcije. 1584 No, nekim je čitateljima ta priča očito 
zasmetala, jer su u njoj vidjeli ohrabrivanje nemoralnog života. „Zar nije znala da se nevinost 
drži do crkvenog vjenčanja? [...] Sad neka snosi sav teret romantičnog života“, poručuje tako 
jedan čitatelj iz Subotice, kojemu list odgovara novozavjetnom zgodom o Isusovom postupku 
prema preljubnici koju su htjeli kamenovati. Isti čitatelj, uz to, primjećuje kako 

[...] sve više i više čitamo pod rubrikom „Naši razgovori' 1 te nemoralne razgovore. Ogromna većina 
čitalaca vjerski nastrojena [te sadržaje] kategorički osuđuje. Ti odgovori neka idu u revolverske listove a 
ne u vjerski poučni i na visini stojeći list. U početku izlaženja tih pojava nije bilo. Sad ih ima uvijek više 

1COC 

i više, što bezuvjetno ruši autoritet Koncila i redakcije. 


Očito to nije bilo jedino pismo koje je kritiziralo postupak Glasa Koncila u slučaju tzv. 
„djevojke iz broja 8“, kako ju je list u međuvremenu nazvao, te je u lipnju 1965. toj temi 
posvećen i redakcijski komentar u kojem se donose još neke zamjerke pristigle u redakciju zbog 
toga slučaja. 

Traži se od nas da budemo strogi ne samo prema grijehu nego i prema grešnicima. Zašto pobuđujemo 
samilost prema djevojci koja je nesretno postala majkom? Zašto djevojci koja je posrnula na prvom 
koraku u velikom gradu ukazujemo na mogućnost da nađe ponovno svoj put i svoje dostojanstvo? Zašto 
odgovaramo na tolika pitanja o ljubavi i braku? 1586 


1582 Usp. Previše su me svi kaznili, u: Glas Koncila, br. 8, 2. svibnja 1968., str. 15. 

1583 Usp. Poziv čitateljici S. D., u: Glas Koncila, br. 9, 16. svibnja 1965., str. 15. 

1584 BERITH [Smiljana RENDIĆ], Odgovori djevojci iz broja 8, u: Glas Koncila, br. 10, 30. svibnja 1965., str. 
10 , 12 . 

1585 Jedan „ contra Na krivu adresu - ali ipak odgovaramo, u: Glas Koncila, br. 11, 13. lipnja 1965., str. 15. 

1586 To su i Isusu zamjerili, u: Glas Koncila, br. 12, 27. lipnja 1965., str. 2. 

sažima komentator sve prigovore, ali i poručuje kako uredništvo zbog tih komentara ipak ne 
kani mijenjati svoju uređivačku politiku, te kako taj list „ne želi biti glasilo bilo kojeg 
ekstremnog stanovišta u Crkvi Katoličkoj". 

Kasnije će na adresu uredništva dolaziti i prigovori, koji će se ticati načina njihova 
ophođenja prema mladim čitateljima. Tako, primjerice, jedan redovnik, fra M.A., prigovara što 
Glas Koncila „iznosi previše drastične slučajeve posrnulih djevojaka, očajne duševne lomove, 
krikove i bolna pitanja 'što da se radi?'“. Uz napomenu kako razumije razloge i ciljeve takvoga 
pristupa, kao i činjenicu da „novine pišu o svemu i svačemu", taj redovnik ipak dodaje kako 
razumije i „primjedbe svojih vjernika", te se pita: „Da lije potrebno i korisno da tim putem ide 
i Glas Koncila “. Na tu, kao i na još jednu sličnu primjedbu, list odgovara dosta oštro, premda 
neizravno: 

Iz zemlje Puritanije i Bibliju treba izagnati! I ne samo Stari Zavjet. Nad Isusom se (zar ne znaju to naši 
dobri vjernici?) zdušno sablažnjavahu, s kakvim se to on društvom druži, za kakve ljude pokazuje 
zanimanje: za poreznike i gulikože, za bludnice i preljubnice, za pogane i gubavce... Apage! 1587 


Veliku pozornost izazvalo je jedno anonimno pismo, kojega list objavljuje u svom 
jubilarnom broju, u povodu svoje 5. obljetnice, u rujnu 1968., čiji autor optužuje uredništvo 
lista za arogantnost, licemjerje i stavljanje fonne lista ispred njegova sadržaja, te poziva 
svećenike, članove uredništva, da predaju te novine ,,u valjane ruke, ruke čestitih i pametnih 
laika", te se vrate „svećeničkoj službi, dok niste postali izgubljeni zajedno i za drugo". 1588 

U obranu lista stali su, međutim, drugi čitatelji. U idućemu broju svoju potporu listu, ali 
i osudu „Upozorenja uredništvu", daju Marija Grgić iz Zadra, Andrija Kovačić iz Zagreba te 
uredništvo katoličkog lista Bakarska zvona, uz tvrdnje kako nipošto nije neprimjereno da se i 
svećenici, kao „stručnjaci" za vjerska pitanja, bave novinarskim poslom. 1589 I Hrvatska 
redakcija Radio Vatikana posvetila je jedan svoj komentar (8. listopada 1968.) čestitci i potpori 
Glasu Koncila, s posebnim osvrtom na kritiku spomenutog anonimnog autora, a list taj 
komentar prenosi u idućemu broju. 1590 I u njemu se posebno ističe kako je itekako potrebno da 
u katoličkom tisku rade i svećenici, kao što je primjereno da i u liječničkim novinama ne pišu 


1587 Sablažnjeni, u: Glas Koncila, br. 5, 9. ožujka 1969., str. 19. 

1588 Upozorenje uredništvu, u: Glas Koncila, br. 19, 22. rujna 1968., str. 18. 

1589 Usp. „Pisma čitalaca", u: Glas Koncila, br. 20, 6. listopada 1968., str. 14-15. 

1590 Hrvoslav BAN [Dušan LONCAREVIC], Radio-Vatikan o jubileju Glasa Koncila, u: Glas Koncila, br. 22, 3. 
studenoga 1968., str. 12. 

samo laici, nego oni „koji su medicinu studirali“, te kako „naši katolički laici već imaju svoje 
edicije i listove, te pišu u njima vrlo uspješno i stručno o svemu u čemu su stručnjaci 44 .1 župnik 
iz Bora Bogumil Dabo piše uredništvu pismo potpore, uz napomenu kako svećenici angažirani 
u Glasu Koncila „zaista divno vrše svoju svećeničku službu 44 , te se pita: „Zar da se zaključamo 
u sakristiju da se naš glas ne bi čuo izvan crkve? 441 591 


Kritike svećeničke korone i reakcija nadbiskupa Šepera 

No, nisu samo „obični 44 čitatelji („vjernici 44 ) bili kritični kad je u pitanju odnos Glasa 
Koncila prema nekim „moralnim pitanjima 44 . Dokazuje to i pismo svećenicima zagrebačkog 
nadbiskupa Franje Šepera iz siječnja 1964., u kojima ih on poziva na širenje katoličke štampe. 
No pritom se Šeper, kako prenosi sam Glas Koncila , osvrnuo i „na prigovore, što se čuju, da su 
vjernicima skromne naobrazbe i sposobnosti neke stvari previsoke i nerazumljive 44 , te dodaje: 
„Nadbiskup kaže da 'to ipak nije razlog da se zadovoljimo religioznim minimalizmom [...] 
Novine Glas Koncila nastoje svoje čitatelje pomalo uzdizati do onih širokih pogleda i shvaćanja 
koja provejavaju Koncilom' 44 . 15 92 

Kritiku list, premda ne izravnu, nego neizravnu, u samome je listu uputio i tadašnji 
skopski biskup Smiljan Čekada: 

Ako je urednicima lista slobodno dati kakav savjet, evo što bih ja rekao: Budite kritički raspoloženi prema 
novitetima. Nije svaka nova ideja već zato dobra i spasonosna što je nova. Trčanje za novostima uvijek 
je bilo znak duhovnog siromaštva, intelektualne plitkosti.“ 1593 


Da su i neki svećenici, već u prvim godinama izlaženja Glasa Koncila bili toliko 
nezadovoljni pojedinim sadržajima koje je on objavljivao, da su predlagali da se uredništvu 
dodijeli dodatni svećenik-stručnjak, pa čak i da se (uz, a možda i umjesto Glasa Koncila) obnovi 
predratni Katolički list, pokazuje pismo sjedne svećeničke korone nadbiskupu Šeperu. Naime, 
svećenici Gomjovaraždinskog dekanata, okupljeni na svećeničkoj koroni 22. rujna 1965. u 


1591 Bodumil DABO, Još o ,, upozorenju uredništvu u: Glas Koncila, br. 22, 3. studenoga 1968., str. 14. 

1592 Poziv na širenje katoličke štampe. Pismo zagrebačkog nadbiskupa svećenicima, u: Glas Koncila, br. 3, 9. 
veljače 1964., str. 2. 

1593 Razgovaramo s koncilskim očima. Staro vino u novim mijehovima, u: Glas Koncila, br. 15, 2. kolovoza 
1964., str. 3. 


345 



Križovljanu, kritički su se osvrnuli na pisanje Glasa Koncila. Premda u arhivskoj građi nisam 
pronašao sam zapisnik s korone, iz dopisa što ga je generalni vikar zagrebačke nadbiskupije 
Josip Lach uputio nadbiskupu Šeperu 14. siječnja 1966. doznajem kako su na tome 
svećeničkom skupu konstatirali „da u Glasu Koncila ima pogrešaka u svakom broju“ te 
predložili da se u tome listu imenuje „jedan stariji, razborit i učen svećenik kao korektor“. Osim 
toga, očito nezadovoljni tim listom, svećenici predlažu i da se ponovno pokrenu predratne 
novine Katolički list. 1594 

U odgovoru Nadbiskupskom duhovnom stolu od 21. siječnja 1966. kardinal Šeper 
odbacuje ideju ponovnog pokretanja Katoličkog lista , poručujući kako sumnja da bi bilo 
moguće ,,u današnjim prilikama, uz ovu veliku nestašicu klera za najprječe pastoralne potrebe, 
staviti na raspolaganje svećenike za uredništvo, upravu i solidnu suradnju Katoličkog lista“. 
Umjesto toga uzvraća kako bi možda bilo bolje „da oni koji bi bili voljni i sposobni da surađuju 
u Katoličkom listu dadu svoju suradnju Bogoslovskoj smotri ili Glasu KoncilaT\ 

Sto se pak pogrešaka u Glasu Koncila tiče, nadbiskup konstatira kako je i ranije bilo 
„već više pritužbi i primjedaba 14 , ali i dodaje kako smatra „da većina pogrešaka proizlazi iz 
novinarske brzine i preopterećenosti malog broja ljudi u redakciji 44 . Pritom odbacuje prijedlog 
svećenika Gomjovaraždinskog dekanata da se kao „korektor 44 postavi „razborit i učen 
svećenik 44 . Takav bi zahtjev, primjećuje nadbiskup Šeper, „mogao bi biti i uvredljiv za 
redakciju 44 , jer, kako dodaje, „među svećenicima koji surađuju ima i razboritih i učenih 44 . 

Na kraju pisma Nadbiskupskom duhovnom stolu kardinal Šeper zaključuje kako, „jer 
su neke primjedbe uistinu opravdane, upozorit ću redakciju da osobito one stvari koje rade o 
vjeri ili moralnim pitanjima ne obrađuju novinarski nego solidno i po suradnicima koji su zbilja 
teološki stručnjaci u tim pitanjima 44 . 

Istoga dana, 21. siječnja 1966., nadbiskup Šeper upućuje i pismo uredništvu Glasa 
Koncila, u kojem ih izvješćuje kako su se već „više puta čuli prigovori zbog netočnosti koje su 
iznesene u nekim člancima Glasa Koncila, i sa strane svećenika i sa strane laika. Ovih dana mi 
je dostavljen i zapisnik korone jednog dekanata gdje se prisutno svećenstvo žali zbog tih 
pogrešaka i čak traži da bi se postavio neki 'korektor’ koji bi prosuđivao da li da neke stvari uđu 


1594 Pismo generalnog vikara, kao i odgovor nadbiskupa Šepera, te njegovo pismo uredništvu Glasa Koncila , u: 
NAZ, Prezidijal Šeper, br. 1/Pr/l966. Pismo kardinala Šepera uredništvu lista objavljujem i u Dodatku ovoga 
rada. 

ili ne, dotično na koji način da se pišu. S ovim se mišljenjem ne slažem, ali smatram potrebnim 
da na ovo upozorim.“ 

I u pismu Glasu Koncila Šeper te pogreške pripisuje „novinarskoj brzini“ i 
„preopterećenosti malog broja ljudi koji rade u redakciji“ te priznaje kako su, možda, „mnogi 
nedostaci neizbježivi“. 

No, istodobno i dodaje: 

[...] trebalo [bi] paziti kad se radi o pitanjima vjere ili s područja morala, na pr. kod odgovora na 
postavljene casuse. Tu ne bi smjela igrati ulogu novinarska brzina, već stoga što nije potrebno da se na 
takva pitanja odmah odgovori, jer to nisu vijesti za koje nam je stalo da budu svježe. Takve bi stvari 
trebalo dobro promisliti prije nego se štampaju. I takve stvari bi trebali rješavati zbilja teološki stručnjaci 
koji su na raspolaganju redakciji. Mene na pr. nikako nije zadovoljio odgovor koji sam dobio od redakcije 
glede onog upita o civilnom braku. Odgovor je glasio: baš seje nalazila u redakciji gđica Berith (koju 
uostalom mnogo poštujem). A taj je odgovor od mnogih svećenika primljen s negodovanjem. To su stvari 
savjesti koje treba s mnogo savjesti rješavati. 

U nastavku pisma Šeper urednike Glasa Koncila podsjeća da je kao izdavač lista „označen 
Duhovni stol, pa mnogi ljudi misle daje sve što je u Glasu Koncila, pogotovo što se tiče vjerske 
nauke i morala, službena nauka Crkve“. Također primjećuje kako bi mnogi čitatelji, vjernici, 
na temelju pročitanoga u listu, mogli formirati i svoju savjest, pa na njegovim autorima stoga 
leži velika odgovornost: 

Osim ovih stvari koje traže solidnost nauke ima i drugih predmeta za koje nije umjesno ili taktično da se 
donesu, pa ih je bolje prešutjeti, jer čitaoci nisu za njih zreli ili dovoljno pripravljeni. Tu se ne bi smjelo 
gledati na senzacionalnost ili neobičnost vijesti, dakle čisto sa žurnalističkih kriterija. Redakcija se dobro 
sjeća kakav je revolt proizveo jedan pasus iz intervju-a s preuzv. Cekadom. 1595 Isto tako smatram 
neumjesnim onaj pasus o ispovijedanju i pričešćivanju pravoslavnih na Tekijama /br. od 22.VIII.1965/. 
Osim toga se u članku spominje daje to primjena dekreta o Ekumenizmu. Želio bih da mi netko pokaže 
gdje je u tom dekretu određeno ili dopušteno da se odijeljenoj braći dijele sakramenti ispovijedi i Pričesti. 
Takve se stvari ne pišu napamet i „od oka“. Nije mi poznato da li je preuzv. Bauerlein dao takve 
dispozicije ispovjednicima i na temelju čega. Ako je i bilo, mislim daje preuranjeno o tome pisati. Meni 
je na temelju ovog članka već bio stavljen upit, može li se majka pravoslavna pričestiti sa svojim sinom, 
krštenim u Katoličkoj Crkvi, kad bude primao sv. Pričest. 


1595 Razgovor s, tada skopskim, biskupom Smiljanom Cekadom: Staro vino u novim mjehovima, u: Glas Koncila 
br. 15, 2. kolovoza 1964, str. 3. 

Na kraju pisma uredništvu Šeper zaključuje kako je ono pisano ,,u dobroj namjeri, baš stoga što 
znadem kakav utjecaj ima naš list, pa da se izbjegnu nesporazumi i kriva tumačenja te da list u 
što potpunijoj mjeri postigne svoju svrhu.“ 

Da to nije jedini slučaj da se nad radom Glasa Koncila tražio nadzor neke „stručne 
osobe“, pokazuje i pismo koje je list objavio u ljeto 1966., čiji se autor, potpisan kao ,,dr. I. P.“ 
požalio na jednu formulaciju koju je upotrijebio list, a koja se kasnije pokazala ispravnom 
(naime, da će se od župnika i biskupa tražiti da se povuku u mirovinu najkasnije sa 75 godina 
starosti). Tom prigodom i taj čitatelj, očito neki od teologa, također predlaže da bi „morala koja 
stručna osoba, dobro informirana, barem pregledati ono što se piše u ime KONCILA 44 . 1596 

Pitanje ,,prigovora“ koje dobiva na račun svojega pisanja list je znao aktualizirati i u 
razgovoru sa svojim sugovornicima. Tako, primjerice, u razgovoru s dekanom KBF-a u 
Zagrebu Jordanom Kuničićem Živko Kustić svome sugovorniku postavlja i pitanje o tim 
prigovorima, a sugovornik ih, očito upućen u njihov sadržaj, ovako tumači: 

Možda se takvi prigovori odnose na onu stranicu gdje se odgovara na neka teška moralna pitanja koja 
postavljaju čitatelji. Neka pitanja kao da urednika te stranice dovode u škripac, ali to nije njegova krivnja, 
nego je takva teška problematika. Pogrešno bi bilo od odgovora na toj stranici tražiti da budu iscrpni. To 
i nije vaš zadatak. Mislim da svaki uravnoteženi čovjek to može razlikovati. Vaše je da u odgovorima 
dadete smjernicu, koju sam čitatelj može daljim čitanjem ili usmenim dijalogom slijediti i razvijati. 

Na izričito pitanje novinara bi li „možda bilo bolje u neka delikatna pitanja uopće ne zadirati“, 
Kuničić odgovara niječno, jer „čim neki vjernik neko pitanje pokreće, ima dovoljno razloga da 
se o tome nešto [napiše], barem ukratko i samo direktivno“. 1597 


Pismo biskupa Franje Kuharića od 17. kolovoza 1967. 

17. kolovoza 1967. biskup Franjo Kuharić šalje pismo 1598 uredništvu Glasa Koncila s 
nekoliko primjedbi na sadržaj broja 16. od 6. kolovoza 1967. 


1596 „Nestručno u: Glas Koncila, br. 17, 28. kolovoza 1966., str. 15. 

1597 Zfivko] KfUSTIC], Na rangu velikih svjetskih fakulteta. Razgovor s dr. Jordanom Kuničićem, u: Glas 
Koncila, br. 12, 20. lipnja 1966., str. 5. 

1598 Pismo biskupa Franje Kuharića uredništvu Glasa Koncila od 17.8.1967. u: NAZ, Ostavština Franje 
Kuharića, korice Spisi 2. Pismo objavljujem i u Dodatku ovoga rada. 

Kuhariću, kao odgovornom uredniku, zasmetao je zaključak, napisan u Uvodniku broja 
koji je bio posvećen posjetu pape Pavla VI. Carigradu, kako je „jasno da katolici više ne smiju 
misliti na pokatoličenje pravoslavnih “, 1599 

„Ta rečenica može se dogmatski posve krivo shvatiti! Sto znači ’pokatoličiti’ u 
dogmatskom smislu? Znači primiti nekoga u potpuno zajedništvo Crkve Kristove kojoj je 
vidljivi i živi znak Rimski Biskup!“, piše Kuharić te dodaje kako ga je netko od svećenika 
upitao „zar više ne smijemo primati u Crkvu one koji iskreno žele?“. Biskup potom dodaje kako 
je i njega jedna pravoslavna djevojka u jednoj župi poslije potvrde pitala kako može biti 
primljena u Katoličku Crkvu. „Ona je upoznala Crkvu i bit će primljena i dužnost nam je [da 
je] primimo! Nikako se iz Papina govora ne može izvući smisao, da je on posve izjednačio 
Pravoslavnu i Katoličku Crkvu i dao da je svejedno kojoj čovjek pripada“. Stoga zaključuje 
kako „uvodnik ne smije postavljati tvrdnje koje mogu stvarati zabunu!“ 

Kuharić je imao primjedbi i na dio sadržaja intervjua s biskupom Salis-Seewisom 1600 , i 
to: 


1) na isticanje slučaja Strassnoff i kanonika koji kupuje biskupsku čast 1601 . „Čemu to 
služi? Moramo biti ljubomorno osjetljivi na čast svoje Majke Crkve unatoč grijeha njezine 
djece!“, poručuje Kuharić; 

2) na spominjanje zločina u Glini. 1602 „Da li ste u stanju pisati objektivnu povijest o 
svim tragedijama i njihovim dimenzijama što su učinjene u to tragično doba bilo s koje strane? 
Činjenica je da mi još ni danas ne znamo objektivnu istinu! Čemu podilaziti jednoj proračunatoj 
propagandi!“; 

3) na stavljanje u usta formulacije „Kaj je, je“ kardinalu Alojziju Stepincu koja, kako 
ističe Kuharić, „nikako nije spojiva s karakterom Nadbiskupa Stepinca, koji je znao zauzeti 
uvijek čvrsti stav u duhu Crkve“. Pritom dodaje kako „jedan zagrebački pravnik traži od 


1599 Kamo smjera Papa sa svojim ekumenizmom, u: Glas Koncila, br. 16, 6. kolovoza 1967., str. 2. 

1600 L[ADIKA] Jfosip] i Z[ivko] K[USTIC], Kroz jedno stoljeće s našim najstarijim biskupom. Povodom 70- 
godišnjice svećeništva biskupa dra Salis-Seewisa, u: Glas Koncila, br. 16, 6. kolovoza 1967., str. 11. 

1601 U intervjuu za list, biskup Salis-Seewis prepričava jednu zgodu u kojoj je varalica pod imenom Strassnof 
početkom XX. stoljeća uspio izvući novac od jednoga đakovačkog kanonika, uvjerivši ga da mu može pomoći u 
imenovanju za biskupa. 

1602 Biskup Salis-Seewis spomenuo je neslaganje nadbiskupa Stepinca, „osobito poslije onog pokolja u Glini“, 
očito aludirajući na ustaški zločin iz kolovoza 1941. 

Uzoritog (Šepera) demanti toga stavka! Vjerojatno mu je poznata bila situacija i kategorički 
stav Nadbiskupa Stepinca.“; 

4) na opisivanje zgode u kojoj biskup Salis-Seewis nakon mise, u sakristiji, pokazuje 
kako, unatoč svojoj dobi, i dalje može raditi čučnjeve. „Pred vjernicima u katedrali 
dostojanstvo, ozbiljnost, svetost svete službe Božje, a iza toga u sakristiji - sigurno će se netko 
zlurado smiješiti - gimnastika u ornatu nakon svršene ’glume'“, primjećuje Kuharić. 


U pismu uredništvu Kuharić navodi i kako je „upozoren [sam] i na tvrdnju, da na plaži 
nije svejedno kako je tko obučen, nego kako se vlada. 1603 Istina, to je citat, ali na taj citat trebalo 
je jasnije i odlučnije naglasiti načela kršćanskoga shvaćanja odijevanja i stidljivosti“. 

Na kraju pisma biskup Kuharić poručuje: 

Dragi moji suradnici, shvatite ove primjedbe kao bratske. Uvijek si budite svjesni da pišete za milijun 
čitalaca i da ima veoma kritičnih čitalaca koji važu svaku riječ. Mučite se mnogo, ali pazite da taj trud 
bude sačuvan bilo čega što bi moglo imati negativnih posljedica. Više puta sam i sam osjetio kako je 
jedna rečenica, a koji puta ijedna riječ pokvarila mi onaj dobar dojam koji sam imao o cijelom broju. Na 
neke stvari morate biti naročito osjetljivi i pažljivi. 

Budite si svjesni da se Glas Koncila smatra glasilom Crkve. Iza njega stoji Kardinal, a biskup je odgovorni 
urednik. Stoga kada se radi o člancima i tvrdnjama u kojima se izražava stav Crkve, politika Crkve, ocjena 
izvjesnih događaja i zbivanja u ime Crkve, predočite si to ili Kardinalu ili barem odgovornom uredniku. 
Delikatne stvari neka mi budu predočene. 

U odgovorima na pitanja seksualne naravi treba biti delikatan, a na delikatna pitanja treba dati privatni 
odgovor. Može biti i izazovnih pitanja koja postavljaju seksualno iskusni! - a prave se naivnima. 

Nemojte biti dijaloški disponirani unutar obitelji. Ako netko nešto dobronamjerno primijeti, saslušajte to 
i promislite njegove razloge. Pogotovo kad nešto sugeriraju ljudi s terena, dobro je vagnuti te primjedbe. 
Više očiju uvijek više vidi i više ušiju više čuje! 


Neke su primjedbe bile izrečene od biskupa i na Biskupskim konferencijama u tom smislu, da se 
prenaglim i nejasnim tvrdnjama ne stvara zabuna i da se ima u vidu naše delikatne prilike. 


1603 AK [Živko KUSTIĆ], Što tko zna o turizmu?, u: Glas Koncila, br. 16., 6. kolovoza 1967., str. 13-14. 

Na vrhu pisma, rukom je dopisano i od strane biskupa Kuharića potpisano kako je „nešto 
izmijenjen tekst poslan uredništvu“. 


Reagirajući na pisanje Službenoga vjesnika Splitske nadbiskupije, koji se u br. 4/1972. 
kritički osvrnuo na pisanje Glasa Koncila o tumačenju enciklike „Humane vitae“, ravnatelj 
Glasa Koncila Josip Ladika poslao je 18. rujna 1972. splitskom nadbiskupu Franiću zahtjev za 
ispravkom, ili pak preciziranjem optužbe izrečene na račun Glasa Koncila, „koja može silno 
škoditi našem dobrom glasu“. „Lijepo Vas molimo da nam točno navedete koji članci i koji 
dijelovi dotičnih članaka u Glasu Koncila zaslužuju takvu kvalifikaciju" 1604 , piše Ladika 
nadbiskupu Franiću. 

Iz Splitske nadbiskupije 29. rujna odgovorio mu je Srećko Burić, odgovorni urednik 
Vjesnika nadbiskupije, koji pojašnjava kako „smo taj dojam stekli čitajući GK br. 8., str. 3., 
gdje donosite nova tumačenja o 'spornoj' enciklici“. U nastavku pojašnjava kako i dalje smatra 
daje pisanje Glasa Koncila o tome pitanju ,,u najmanju ruku [...] dvoznačno". 1605 


Jedna ozbiljna kritika na račun odnosa katoličkog tiska, među kojima i Glasa Koncila, 
nije objavljena u samome listu, nego je upućena Predsjedništvu Biskupskih konferencija 
Jugoslavije, a potpisuje ju poznati katolički laik i upravitelj Glasa Koncila u vrijeme njegova 
osnivanja Šibe Zaninović. Na dopisu kojega pronalazim u Nadbiskupskome arhivu u Zagrebu 
nije naveden nadnevak, no sudeći po njegovom sadržaju, mogli bismo ga datirati na prijelazu 
iz 1968. u 1969. godinu. 1606 

U njemu Zaninović konstatira kako je enciklika pape Pavla VI. „Humanae vitae“ 
„prouzrokovala [je] duboka previranja u katoličkom svijetu, pa čak i u vrhovima crkvene 
hijerarhije". Dodajući kako su naši biskupi jednodušno prihvatili crkveni nauk sadržan u toj 
enciklici, u našoj su se vjerničkoj javnosti ipak pojavili „izvjesni problemi u vezi s njom", uz 
nedvosmislenu optužbu da je „te [je] probleme u našu javnost unijela katolička štampa". 


1604 Ovdje navodim prema nacrtu pisma, na kojemu je Ladika rukom dopisao i potpisao kako je pismo odaslano 
18. rujna 1972., te dostavljeno i nadbiskupu Kuhariću, pronunciju Cagni, kardinalu Šeperu te „Tajnišvu BKJ, sa 
zahtjevom da se o tome izvijesti Plenum 11 . Samoga pisma nisam pronašao u Arhivu. Vidi: Pismo nadbiskupu 
Franiću, u: Arhiv Glasa Koncila, Ur. br. 9/1972. 

1605 Odgovor iz Splitske nadbiskupije Glasu Koncila od 29. IX. 1972., koji je dostavljen i Apostolskoj nuncijaturi 
te kardinalu Šeperu, u: Arhiv Glasa Koncila, Ur. br. 22/1972. 

1606 Pismo Šibe Zaninovića Predsjedništvu BKJ, u: NAZ, Ostavština Franje Šepera, kutija 48, korice 227. 


351 



Citirajući potom pojedine članke objavljene u Veritasu i Glasu Koncila kojima se, po mišljenju 
autora pisma, „relativizira pitanje grešnosti pojedinih čina“ vezanih uz regulaciju začeća, 
Zaninović od biskupa traži da se o spornim pitanjima jasno očituju i „pouče vjernike“, te 
zaključuje: 

Vjerujem, da ima mnogo savjesti pokolebanih pisanjem naše vjerske štampe i to ne samo u konkretnom 
pitanju, nego uopće u pitanju obvezatnosti vjerskog i moralnog naučavanja crkvenog Učiteljstva. 
Smatram svojom dužnošću upozoriti na to naš Episkopat i zamoliti ga da ukloni dileme iz duša vjernika, 
da učvrsti vjernike u njihovoj vjeri i da u ovom vitalnom pitanju kaže svoju učiteljsku riječ. 


Početkom 1968. list prenosi prosvjedno pismo 1607 ,,dr. M. J.“ koji, zajedno „sa svojih 16 
prijatelja i znanaca, katoličkih intelektualaca 14 , izražavaju svoje nezadovoljstvo zbog objave 
vijesti „Misa u cirkusu“ 1608 , o misnome slavlju u jednome cirkusu u Parizu, te članka o 
popularnosti meditacije u Londonu, s priloženom fotografijom djevojke koja meditira na ulici, 
objavljenog u istome broju, u rubrici „Mladi i njihovi problemi 11 . 1609 

Ističući kako je u Glasu Koncila i ranije nailazio „na članke koji me nisu mogli ni 
najmanje oduševiti 11 , objavu vijesti o misi u cirkusu ti čitatelji doživljavaju „svetogrdnim u 
najvećoj mogućoj mjeri 11 , dodajući kako je ta vijest pisana ,,u stilu vašeg bolesnog progresizma 
u kojem ste odavno nadmašili i Alfrinka i druge nesretnike 11 . Sto se pak tiče objave fotografije 
djevojke koja meditira u Londonu, pitaju se „hoće li koga i kakvoga konačno malo više 
zainteresirati ta njezina golotinja 11 , dodajući kako će „odsad budno paziti da takve slike i takvi 
napisi ne dođu u ruke i našoj djeci 11 . 

U svome odgovoru uredništvo ističe kako ne vidi ništa sporno u prenošenju vijesti o 
misi u cirkusu, kao niti u samome tome događaju. „Ako se misa održala u cirkusu, ako se time 
htjelo radnicima cirkusa približiti Isusa, ako su to odobrile crkvene vlasti, zašto držite da naš 
vjerni puk ne bi smio za to saznati? 11 . U odgovoru list se osvrće i na „prezirno spominjanje 
jednog kardinala Svete Rimske Crkve 11 Alfrinka, dodajući kako on „nije neki krivovjerac, nego 
kardinal kojega Papa nije ni osudio ni osumnjičio 11 i koji „ovog časa na čelu Crkve u Holandiji 
ima zacijelo mnogo muka i teškoća (a gdje ih nema, ovakvih ili onakvih?), ali ne zaslužuje da 
se o njemu govori bez poštovanja 11 . Ni objavu fotografije djevojke u meditaciji list ne smatra 


1607 Članci u Glasu Koncila „škodljivi vjeri", u: Glas Koncila, br. 1, 7. siječnja 1968., str. 15. 

1608 U: Glas Koncila, br. 24, 3. prosinca 1967., str. 16. 

1609 U: Glas Koncila, br. 24, 3. prosinca 1967., str. 14. 


352 



spornim ni štetnim za odgoj djece, te poručuje: „ako bi ih mogla uzbuditi jedna sasvim 
nenaglašena fotografija djevojke u mini-suknji, ne preostaje Vam drugo nego da ih uopće ne 
puštate na ulicu, da im ne dopustite niti jedan film, gotovo ni jednu TV-emisiju, a još manje 
neke školske udžbenike“. 

Da tu kritiku nisu uvažili, uredništvo je pokazalo i nešto kasnije, kad je ponovno 
prenijelo vijest o misi za cirkuske artiste u Beču 1610 , opremivši ju i prigodnom fotografijom 
svećenika i cirkuskog krotitelja lavova. 


Tezom kako su pojedini kritičari svoje prigovore o „moralnim pitanjima“ na stranicama 
Glasa Koncila počeli povezivati s njegovim (navodnim) ,,progresizmom“, čime sam se bavio u 
poglavlju IV. 1. ovoga rada, stigli smo i do nove ,,skupine“ kritika na račun toga lista, a koje bi 
se mogle sažeti u optužbu daje taj list, pišući o tendencijama, promišljanjima, pa i sukobima u 
pojedinim crkvama u zapadnim zemljama, zapravo radio na ,,uvozu“ tih ,,progresističkih“ ideja 
u Crkvu u hrvatskome narodu. 


2.2. Optužbe za „uvoz progresizma“ i poticanje ,,osporavatelja“ crkvenoga autoriteta 


Premda je većina kritika na račun Glasa Koncila za „uvoz progresističkih ideja“ počela 
pristizati od 1968. na dalje, nakon što je list počeo intenzivnije pisati (i) o tzv. crkvenim 
„slučajevima" na Zapadu, jedna od prvih kritika u tome smislu listu je stigla i ranije, a uputio 
ju je krajem 1967. franjevac iz Karlovca, Platon Plasajec, u pismu uredništvu, zamjerajući mu 
da ,,u svojim izvještajima ima neprestano antirimski stav", da je pod utjecajem „holandsko- 
francusko-teutonskog progresizma", a čest izvor „neomodemista 'katolički' novinar Moncla koji 
je apsolutno rušilački tip katolicizma (Fesquet)“ 1611 , što se osobito vidi u kritikama rimske 
Kurije. Uredništvo mu na istome mjestu odgovara kako mu izvor za vijesti o refonni Kurije 
nije Mond, nego L'Osservatore Romano i sam papa Pavao VI., a što se tiče spornih teoloških i 
pastoralnih gibanja u Nizozemskoj „donijeli smo svega nekoliko šturih informacija, znatno 
manje nego većina ostale katoličke i nekatoličke štampe u svijetu". 


1610 Misa za cirkuske artiste, u: Glas Koncila, br. 6, 10. ožujka 1968., str. 16. 

1611 Optužba: Glas Koncila protiv Pape, u: Glas Koncila, br. 23, 19. studenoga 1967., str. 15. 

No, suprotno tome šturome odgovoru, pravi odgovor na kritike koje je list dobivao zbog 
izvješćivanja o problemima koji su nastali u provedbi nekih koncilskih zaključaka na Zapadu 
došao je iz pera Tomislava Šagi-Bunića koji, u teološkom promišljanju koje je objavljeno u 
četiri broja krajem 1967. i početkom 1968. godine 1612 , ističe kako se odbijanjem naše Crkve i 
teologije da se uhvate ukoštac s problemima suvremene kulture i suvremenog svijeta, ti 
problemi neće sami od sebe riješiti, te kako su problemi Crkve u Europi istodobno i problemi 
naše Crkve i teologije: 

Ako Katolička Crkva u Hrvatskoj bude držala svojom čašću što ne zna i neće da zna za duhovno i teološko 
kretanje Katoličke Crkve na Zapadu, što ne prihvaća nikakvih njihovih „novotarija 11 koje bi zbunjivale 
naš „pitomi seljački narod 11 , neće li ono nešto preostalih vjernika koji će se htjeti pomiriti s takvim 
negativističkim stavom prema modernoj kulturi i koji neće napustiti takvu formalističku Crkvu, zapravo 
sutra postati prava shizmatička Crkva. 1613 


U idućemu nastavku Šagi-Bunićevog članka uredništvo u uvodnome tekstu ističe kako 
su njegova dosadašnja dva objavljena dijela izazvala „živo zanimanje i diskusiju", te u 
svojevrsnom sažetku ističe kako, „tvrdeći da obnavljaju teologiju, neki kršćanski mislioci u 
zapadnim zemljama dovode u pitanje ne samo teološke formulaciju nego i bitne sadržaje naše 
vjere", ali da takvi istupi s druge strane izazivaju „kao reakciju pretjerani strah prema svemu 
što je novo" što također „može odvesti u krivovjerje jednako kao što to može učiniti i bolesno 
traženje novotarija". 1614 Kao izlaz iz te napetosti Sagi-Bunić prije svega predlaže jačanje 
unutarcrkvenoga dijaloga: 

Zato je prije svega potrebno da mi sami unutar Crkve znamo jedni druge saslušati, jedni od drugih učiti. 
Da svi imamo u svijesti da je Istina za koju se zalažemo sam živi Bog, i da nijedan pojedinac ne može 
posjedovati iscrpivu puninu te istine: svi moramo tražiti da je nađemo. Nutarnji dijalog između 
spomenutih tendencija nezaobilazan je imperativ časa. Nitko se u Crkvi ne može vladati kao da je 
gospodar objavljene istine. Svi smo sluge. 1615 


1612 Tomislav SAGI BUNIĆ, Prekretnica ili kriza teologije, u: Glas Koncila, br. 23, 19. studenoga 1967., str. 3- 
4; br. 24, 3. prosinca 1967., str. 3-4; br. 1, 7. siječnja 1968., str. 3-4; br. 3, 28. siječnja 1968., str. 3-4. 

1613 Tomislav SAGI-BUNIĆ, Prekretnica ili kriza teologije (2), u: Glas Koncila, br. 24, 3. prosinca 1967., str. 3. 

1614 Što je dosad rečeno. Uvodniku članak Prekretnica ili kriza teologije (3), u: Glas Koncila, br. 1, 7. siječnja 
1968., str. 3. 

1615 Tomislav SAGI-BUNIĆ, Prekretnica ili kriza teologije (3), u: Glas Koncila, br. 1, 7. siječnja 1968., str. 3-4. 

Unatoč tih odgovora, kritike nisu prestajale. Tako, primjerice, u reportaži iz Hrvatskoga 
zagorja 1616 od župnika Ivanca Tome Habdije doznaju, i u tekstu reportaže prenose, kako ni on 
nije zadovoljan sadržajem Glas Koncila. 

Vi još niste uspjeli pogoditi pravu mjeru, nemate osjećaja za mjeru što treba a što ne servirati Hrvatima 
katolicima. Nas ne zanima ono iz Engleske, Amerike, Njemačke, Argentine ... 1617 


Slično i drugi, koji listu prigovara da, kad prenosi vijesti iz katoličkih zemalja, „pozna 
samo demonstracije, proteste, progone, pa čak i mučenja, valjda da pokaže, kako tamo postoji 
samo sila, koja zatire slobodu i tlači narod“. List mu odgovara kako „vijesti prenosimo od 
stranih agencija, i baš takve vijesti o previranjima oko pitanja socijalne pravde i slobode 
preuzimamo uglavnom od građanskog novinstva, poglavito francuskog i talijanskog, a ne od 
crkvenih izvora“. 1618 

I ujesen 1970. list objavljuje jedno kritičko pismo „čitaoca Koncila“ koji poručuju kako 
bi taj list trebao biti „hrvatski pučki bst“, te izbjegavati „filozofska nadmudrivanja 14 jer „nas 
malo interesira što kaže neki usijani kardinal holandski ili brazilski 44 , a to „stvara i zabunu među 
vjernicima 44 . Stoga zaključuju kako „dosadašnji Glas Koncila nije ispunio svoju zadaću, i bit će 
ga sve više neprodanog 44 . 1619 

Daje Glas Koncila bio kritiziran kako, prenošenjem vijesti o napetostima u životu Crkve 
u svijetu, dovodi u pitanje i stabilnost Crkve u Hrvatskoj i Jugoslaviji, odnosno uvozi „duh 
pobune 44 sa Zapada u naše krajeve, neizravno je priznao i glavni urednik lista Vladimir Pavlinić 
na jednome od okruglih stolova, kad je poručio kako se „stalno [se] one koji stvar žele pokrenuti 
napada: Što vi hoćete? Vi rušite vjeru! Vi donosite novotarije sa Zapada 44 . 1620 


Vrlo oštra kritika na računa lista uredništvu i Nakladniku lista stigla je i nakon susreta 
svećenika Požeškoga dekanata potkraj 1970. Naime, tamošnji svećenici na svojoj su rekolekciji 
24. studenoga 1970. raspravljali i o Glasu Koncila , te su dva dana kasnije, 26. studenoga, 


1616 AK [Živko KUSTIĆ], Od Varaždina do Lepoglave, u: Glas Koncila, br. 22, 3. studenoga 1968., str. 8-10. 

1617 Isto, str. 9. 

1618 Demonstracije svećenika i slične vijesti, u: Glas Koncila, br. 9, 4. svibnja 1969., str. 15. 

1619 „ Glas Koncila nije ispunio svoj zadatak", u: Glas Koncila, br. 19, 27. rujna 1970., str. 19. 

1620 Usp. Okrugli stol Glasa Koncila (4). Bez informacije nema ni straha ni slobode, u: Glas Koncila, br. 1, 10. 
siječnja 1971., str. 6. 

uredništvu i Nakladniku uputili ,,Protest“ zbog „Okrugloga stola“ Glasa Koncila o ulozi 
katoličkog tiska iz listopada 1970. U njemu se kritizira i odnos Glasa Koncila prema katoličkoj 
hijerarhiji i svećenstvu, uz poruku kako su oni „za suradnju, ali na čelu s biskupom i to u duhu 
govora pape Pavla VI.“. Među ostalim, 17 potpisanih svećenika požeškoga kraja uredništvu 
poručuje kako, ne promijeni li se uređivačka politika lista, oni od Nove godine više neće biti 
spremni distribuirati Glas Koncila, nego će vjernike uputiti „da si GK nabave putem pošte“. 1621 


Da kritike nisu ostajale samo na pismima listu, svjedoči anonimni letak koji je 1971. 
stigao na adrese brojnh svećenika u Zagrebu i okolici, a u kojemu je izneseno niz kritika na 
račun „Kršćanske sadašnjosti“ i Glasa Koncila koji, po autorima toga letka, „slijede čas više 
čas manje Holandiju i katolički Zapad“, ah i na račun nadbiskupa Kuharića jer se „nije nikada 
distancirao od te linije“, kao i na račun nekih svećenika, poput Josipa Kolanovića i Tomislava 
Šagi-Bunića. 1622 Taj se letak, inače, pojavio nedugo nakon ,,spornog“ Svećeničkog tjedna u 
Zagrebu, pa ga neki tumače i kao odgovor na tamo usvojene rezolucije. 

U to je vrijeme bilo i drugih sličnih akcija, što doznajemo i iz izvješća s konferencije za 
novinare nakon zasjedanja BKJ krajem lipnja 1971., na kojoj je Turčinović upozorio „na 
anonimne kampanje, sumnjičenja, potkopavanja dobrog glasa, čemu su osobito ovih posljednjih 
mjeseci izvrgnuti radnici dijela našeg katoličkog tiska i naši istaknuti teolozi“, dok je nadbiskup 
Kuharić „energično i jasno“ osudio „takvo nečasno djelovanje 14 . 1623 

Da je takvih anonimnih pisama punih „napadaja na mlade profesore bogoslovije, na 
razne poznate novije katoličke pisce i mislioce, na Glas Koncila “ koji su pristizali na adrese 
katoličkih svećenika, biskupa i institucija bilo i više, doznajemo od „don Jure“, koji autorima 
tih pisama zamjera što se „proglašuju braniteljima prave vjere, ali se ne usude potpisati pod ono 
što pišu“. 1624 


1621 Usp. Protest svećenika požeškoga dekanata na pisanje Glasa Koncila od 26. studenoga 1970., u: 

Svjedočenja, br. 65/1971., str. 21-24. 

1622 Usp. Anonimni letak kao predradnja za nove konzervativno-borbene novine? „Braćo tradicionalisti, 
probudite se iz depresije i letargije, još nije prekasno!", u: Glas Koncila, br. 6, 21. ožujka 1971., str. 6. 

1623 Tiskovna konferencija naših biskupa nakon završenog plenarnog drugog ovogodišnjeg zasjedanja. Pozitivne 
ocjene susreta, u: Glas Koncila, br. 14, 11. srpnja 1971., str. 6. 

1624 DON JURE [Živko KUSTIĆ], Ludilo, droge nemoral ..., u: Glas Koncila, br. 9, 2. svibnja 1971., str. 12. 


356 



Kritike kardinala Šepera na račun pisanja Glasa Koncila 


No, najoštriju kritiku na račun svojega pisanja Glas Koncila je doživio pismom kojega 
je 28. srpnja 1969. biskupu Kuhariću uputio iz Rima, tad već pročelnik Kongregacije za nauk 
vjere, kardinal Franjo Šeper. 1625 

Ističući na početku svoga pisma kako se već dugo sprema pisati mu ,,u vezi s Glasom 
Koncila' 1 , jer je riječ o stvari koja „uznemiruje [ne] samo mene, nego i mnoge druge“, te prenosi 
kako je samo u zadnje vrijeme dobio već nekoliko pisama, među ostalim i od jednoga svećenika 
i jednoga biskupa, ,,s izrazima negodovanja zbog pisanja GK". Taj mu je neimenovani svećenik 
poručio kako je Glas Koncila skrenuo „sasvim na lijevo“, dok se (također neimenovani) biskup, 
osvrćući se na sadržaj toga lista, pita „čemu sve to vodi“ i hoće li Glas Koncila započeti borbu 
„protiv obligatnog celibata kod nas?“. Pisao mu je, nastavlja Šeper, ijedan zagrebački profesor 
koji ga, skupa s drugim kolegama intelektualcima, moli da spriječi „da GK piše slobodarski i 
da smućuje vjemike“, jer su vremena ionako preteška „“pa neka oni nevolje ne oteščavaju još 
više“. Isti intelektualac, dodaje Šeper, za Glas Koncila tvrdi da „pišu često kao zagrebački 
Vjesnik “, te da „narod zdravije i moralnije misli od njih, pa neka oni ili Bogu služe ili uopće ne 
pišu“. 


Kardinal Šeper nastavlja: 

1 ja imam dojam da previše skreću na lijevo. Možda je krivnja i u tomu što je takva literatura /listovi i 
časopisi/ koje dobivaju izvana i iz kojih crpe svoje vijesti. Nešto će krivnje biti i na tomu šte se previše 
zanose senzacionalnim, a to je napast za sve novinare. Oni će dakako reći da moraju objektivno informirati 
svoje čitaoce. Ali oni imaju i odgojnu ulogu, pa bi morali, kod različitih vijesti, iznijeti i svoj ispravni 
stav. A toga ima malo. Oni zaboravljaju daje izdavač lista Nadbiskupski Duhovni Stol i daje pomoćni 
biskup odgovorni urednik, a da to nije palestra za ljevičarske novinarske senzacije iz katoličkog svijeta. I 
tako [sve] ispada jednostran, a ne objektivan. Još nisam vidio u GK članka koji bi se potužio na nered i 
smutnju koju prave žurnalistički teolozi i teološki demagozi na Zapadu. Isto još nisam vidio ni jednog 
članka gdje se spominje koja pozitivna struja (ne mislim ovdje fanatične i intransigentne „tradicionaliste 1,1 
koji uopće ne priznavaju Koncil) koja se bori protiv ovog nereda. 


1625 Pismo kardinala Franje Šepera biskupu Franji Kuhariću od 28. srpnja 1969., u: NAZ, Ostavština Franje 
Šepera, kutija 48, korice 227. Cjelovito pismo objavljujem u Dodatku ovoga rada. Inače, povod za pismo, kako 
se može zaključiti iz njegovog sadržaja, bio je Glas Koncila br. 15 od 27. srpnja 1969., u kojemu je list opširno 
izvijestio o sastanku skupine svećenika „osporavatelja 11 u švicarskom gradiću Churuu, koji su tim skupom 
izrazili svoje negodovanje zbog istodobnog susreta biskupa u tome gradu (na kojem su bili i biskupi iz Slovenije 
i Hrvatske) i činjenice da na taj biskupski susret nisu bili pozvani i svećenici, premda je tema toga biskupskog 
susreta bila „Svećenik u svijetu i Crkvi danas 11 . U istome broju prenesen je i intervju s kardinalom Suenensom 
objavljen u listu Pariš Match. 

U nastavku pisma Šeper problematizira i ,,apologije“ teologa Eduarda Schillebeexa na 
stranicama Glasa Koncila, a još više pozitivan odnos toga lista prema kardinalu Leu Josephu 
Suenensu. Ističući kako mu je i ranije „izrazio svoje negodovanje 14 , kad je Glas Koncila tiskao 
brošuru sa Suenensovim intervjuom, a i glavnom uredniku Pavliniću na tu je temu poslao 
pismo, pa unatoč tomu list ponovno „najpozitivnije “ piše o tome kardinalu, te Šeper rezignirano 
zaključuje: 

Pavliniću i njegovim teološkim savjetnicima ne vrijedi ono što veli njihov nadbiskup, pogotovo jer je 
sada i on član te zlosretne rimske Kurije od koje potječe sve zlo u našoj Crkvi. 

Stoga u prilogu svog pisma Šeper Kuhariću šalje ijedan broj lista L'Honime nouveciu (20. srpnja 
1969.), u kojem su objavljeni i neki kritični tekstovi o Suenensovom „spornom 44 intervjuu, kao 
i o referatu kojega je ovaj izrekao u Churuu, te od Kuharića, kao odgovornog urednika, traži „u 
ime objektivnosti, da Glas Koncila donese i ove izjave. 44 

Šeper Glasu Koncila u nastavku pisma prigovara i način na koji je izvijestio o tzv. 
„Internacionali svećenika' 4 , odn. o skupu svećenika u Churuu, osobito zamjerajući što ih list 
naziva „velikodušnom grupom francuskih svećenika ". 

Kako se usuđuju ovako pisati? 1 još žale da biskupi ne žele s takvima razgovarati, i to prigodom sastanka 
koji je namijenjen samim biskupima. Zar bi bilo ljepše da su ti počeli s demonstracijama za vrijeme 
referata? Kud ide GK1 

Kraj toga članka je i drugi s bučnim naslovom „Ostavka 28 svećenika 1 ? Čemu sve to? Zar samo za volju 
objektivne informacije ili za stvaranje kaosa kod našeg svijeta? 

Ja sam već nekoliko puta mislio da im pošaljem zaostalu pretplatu i da ih zamolim da mi list više ne šalju. 
Znam da je jedan povjerenik GK odlučio da ovaj broj neće dati u cirkulaciju. 

Meni se sad postavlja pitanje: može li u ovakvoj situaciji i nadalje list izlaziti kao list Duhovnog Stola i 
možete li Vi i nadalje biti onaj koji snosi odgovornost za list? Meni se sve čini da se ni oni nisu mogli 
oteti napasti ,,la tentati odu pouvoir 1 ? Oni su si svjesni da nešto znače, da stvaraju javno mnijenje, pa ih 
nije briga za drugo. Vidjet ćete da će Vam se popeti na glavu i da će postati glavni faktor u nadbiskupiji. 
Nešto slično kao nekadašnji seniorat, 

zaključuje svoje pismo kardinal Šeper. 


O „napetosti 44 između kardinala Šepera i Glasa Koncila svjedoči i slučaj iz 1970. Naime, 
nakon što su neki čitatelji, kako donosi sam list, optužili uredništvo daje namjerno propustilo 

objaviti govor kardinala Franje Šepera na završnoj svečanosti kanonizacije Nikole Tavelića u 
rimskoj hrvatskoj crkvi sv. Jeronima, održanoj dan nakon kanonizacije, 22. lipnja 1970., list je 
u idućemu broju donio pojašnjenje i tekst toga govora. 1626 

„Neki nas izvješćuju daje i sam Kardinal tobože rekao: 'Ovo Glas Koncila sigurno neće 
htjeti objaviti.' Drugi nam govore: 'Eto sada vaše objektivnosti i istinoljubivosti, tu se pokazuje 
vaše novinarsko poštenje...!' Netko nam iz Zagreba piše: 'Hvala Bogu, pa se i vašoj samovolji 
nazire jasan kraj, najprije u imenovanju novog zagrebačkog nadbiskupa i njegovih pomoćnika, 
a jučerašnje riječi kardinala dra Franje Šepera izrečene u crkvi sv. Jeronima u Rimu vama su 
upućene i vašoj braći iz KS'“, piše list, citirajući optužbe koje je primio na svoj račun, te 
pojašnjava kako neobjavljivanje Šeperovog govora nema nikakve veze s njegovim sadržajem, 
nego je plod objektivnih okolnosti: „Nijedan naš novinar nije prisustvovao svečanosti na kojoj 
je kardinal Šeper održao spomenuti govor. Žurili su kući da ujedan dan načinimo novi broj s 
prikazom rimskih događaja; večernju emisiju Radio Vatikana nismo slušali, i tako nismo imali 
tekst toga govora. Uto smo čuli za želju kardinala Šepera da se taj njegov govor ne objavljuje 14 . 
No, zbog prigovora koji su uslijedili, pojašnjava se dalje u tekstu, list je odlučio taj govor ipak 
objaviti, unatoč tomu što je on već objavljen i u časopisu Marija. 


A tekst toga govora, u kojem su čitatelji prepoznali kritiku Glasa Koncila , glasi: 

Trebamo da naš vjerski život udesimo prema naših hrvatskim tradicijama, u skladu s našim mentalitetom, 
u skladu s našim potrebama, u skladu s našim problemima. Zašto to kažem? Kažem to zbog toga jer 
osjećam jednu veliku bojazan da se ovih zadnjih godina i previše okrećemo za drugima. Istina je, netko 
bi mogao reći: mi smo bili toliko godina, barem dva desetljeća, izolirani od vanjskog svijeta i nismo mogli 
pratiti ni napredak teologije kakav je bio u vanjskom svijetu, ali mislim da više puta pretjeravamo i da 
idemo na puteve koji nisu naši putevi. Evo, na primjer, je li potrebno da se mi Hrvati s divljenjem 
okrećemo jednom kardinalu strancu koji ima običaj da sa Svetim Ocem raspravlja i prepire se preko 
novina, daje intervjue u novinama [...] Zar je bilo potrebno da se kod nas prevede na hrvatski jedan 
Katekizam koji nije katekizam, koji, možda, nijednog nevjernika nije obratio, a mnoge je katolike smutio, 
Katekizam kojemu je Sveta Stolica stavila mnoge prigovore. Zar je bilo potrebno da mi to nama 
importiramo, a taj je Katekizam nastao u jednom narodu čiji predstavnici kažu da njihova roba nije za 
izvoz. A mi smo to brže-bolje uvezli. Zašto? 


1626 , , Budite pošteni pa to objavite (Zašto Glas Koncila nije objelodanio govor kardinala Šepera na završnoj 
svečanosti kanonizacije Nikole Tavelića u Rimu?), u: Glas Koncila, br. 14, 12. srpnja 1970., str. 12. 

No, u istome tome broju u kojem je objavio kritički dio govora kardinala Franje Šepera 
na završnoj svečanosti kanonizacije Nikole Tavelića u Rimu, u kojemu su mnogi iščitali i 
kritiku na račun Glasa Koncila zbog već spominjanog praćenja kardinala Suenensa, Alfrinka i 
Crkve u Nizozemskoj, list na istoj stranici objavljuje dvije vijesti kojima nastavlja s takvom 
uređivačkom politikom: vijest o novom istupu kardinala Alfrinka u kojem je uputio kritiku 
Papi 1627 , te najavu dolaska kardinala Suenensa u Zagreb, na Mariološki kongres. 1628 


Glas Koncila i katolički tisak - tema zasjedanja BKJ 

Tijekom 1970. i 1971. godine pitanje katoličkog tiska u nekoliko je navrata raspravljano 
i na službenim susretima hrvatskih biskupa i zasjedanjima Biskupijskih konferencija 
Jugoslavije. 


Zasjedanje biskupa hrvatskog jezičnog područja 17,-19, veljače 1970, 


Od 17. do 19. veljače 1970. u Zagrebu su okupili biskupi hrvatskog jezičnog područja, 
a drugoga dana toga susreta sastalo se i „Vijeće za nauku vjere“ pri BKJ koje je, kako 
doznajemo iz priopćenja, „razmatralo i suvremeno stanje u našem katoličkom tisku“. 1629 

Nedugo prije tog sastanka, 21. siječnja 1970., biskup Kuharić u Samoboru se susreo s 
uredništvima Glasa Koncila i Svezaka. U svom dnevničkom zapisu potom je zaključio kako 
„ljudi imaju sigurno dobru volju, ali možda se previše teoretizira, a za praksu se nema jasne 
predodžbe o našim prilikama. Imam dojam kao da se odgovornost prebacuje na vodstvo Crkve 


1627 Holandski kardinal Alfrink o Papi i o dva vatikanska Koncila, u: Glas Koncila, br. 14, 12. srpnja 1970., str. 
3. 

1628 p r ip reme za međunarodni Mariološko-marijanski kongres u Zagrebu. Predviđa se dolazak kardinala 
Suenensa u Zagreb, u: Glas Koncila, br. 14, 12. srpnja 1970., str. 3. 

1629 Zagreb: Sastanak biskupa hrvatskog jezičnog područja, u: Glas Koncila, br. 5, 8. ožujka 1970., str. 4. 

što stvari ne idu dobro, a dovoljno se ne uočava i prilike pred kojima je Crkva nemoćna. 
Dobivam dojam da se ima u duši neka napetost, nervoza kojom se promatra situacija“. 1630 

Za vrijeme samog zasjedanja, s nadnevkom 18. veljače 1970., biskup Kuharić u svom 
Dnevniku navodi kako je „nadbiskup Čekada pročitao [je] pismo nekih laika intelektualaca 
kojim oni izražavaju svoje prigovore protiv naše štampe, osobito Glasa Koncila, Svezaka, 
Veritasa itd.“ 

No, Kuharić dodaje kako je pritom ipak stao u obranu članova tih redakcija: 

Rekao sam da dobivam dojam da su te optužbe više subjektivno fundirane. Postoji nesporazum između 
starih i mladih. Ima koji put sigurno napisa koji nisu zgodni ali ipak ne može se reći da su te radine ekipe 
opasne za vjeru i na nemaju „sensus £00168136“. Dapače, veoma su angažirani ali mi se moramo malo više 
pokrenuti i zahvaćati u rješavanje naših konkretnih problema. Preporučeno mi je da razgovaram s 
uredništvima. 1631 


Zasjedanje BKJ od 7. do 9. travnja 1970. godine 


Problematika katoličkog tiska bila je i jedna od važnijih tema proljetnog zasjedanja 
Biskupske konferencije, koje je održano od 7. do 9. travnja 1970.. Na tome je zasjedanju 
ustanovljeno i Vijeće za katolički tisak, u kojeg su imenovani nadbiskupi Čekada i Pavlinić te 
biskup Kuharić, doznajemo iz priopćenja koje GK u cijelosti prenosi. 1632 

A na konferenciji za novinare upriličenoj nakon toga zasjedanja kao središnja točka 
prijepora pokazalo se pitanje odnosa crkvenoga tiska, odnosno javnoga mnijenja kojega ono 
želi predstavljati i promovirati s jedne, i crkvenoga autoriteta s druge strane. Pred crkvene 
novinare iz svih važnijih redakcija - Glasa Koncila , Veritasa, Hrvatske redakcije Radio 
Vatikana, Družine te nekoliko medija KS-a, među kojima i novoustanovljene agencije AKSA - 


1630 Dnevnički zapis Franje Kuharića od 21. siječnja 1970., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 1, str. 94. 

1631 Dnevnički zapis Franje Kuharića od 18. veljače 1970., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 1, str. 105. 

1632 Saopćenje Biskupske konferencije Jugoslavije, u: Glas Koncila, br. 8, 19. travnja 1970., str. 3. 

izašli su v. d. predsjednika BKJ nadbiskup Jože Pogačnik i predsjednik novoustanovljenog 
Vijeća za tisak BKJ nadbiskup Smiljan Cekada. 1633 

Na toj se konferenciji, među ostalim, razvila živa rasprava između nadbiskupa, osobito 
Čekade, te predstavnika KS-a, predvođenih Josipom Turčinovićem, i Glasa Koncila , odn. 
njegovoga glavnog urednika Vladimira Pavlinića. 

Počelo je s raspravom o tzv. „Hercegovačkom slučaju“, koji je bio jedna od tema Izjave 
za javnost koju su biskupi s toga zasjedanja uputili, pri čemu je nadbiskup Pogačnik zatražio 
od crkvenoga tiska da u tome slučaju „podrži stav Crkve i biskupa“, na stoje Pavlinić primijetio 
kako se iz toga vidi da se „postavlja kao prvotni princip autoritet, tako da se i štampi koja mora 
istražiti stanje stvari isto postavi kao prvotni zadatak podupiranje autoriteta 14 , pri čemu se otvara 
pitanje može li na taj način i sam autoritet donijeti pogrešne odluke, jer je pitanje „je li on 
dovoljno informiran 44 . Nadbiskup Čekada pritom je primijetio kako je „u vrijeme opće krize 
autoriteta u Crkvi 44 , kad se i „kod nas stvaraju sve jače kontestatorske grupe 44 , kao u Đakovu i 
drugdje, vrlo opasno dovoditi u pitanje vrijednost crkvenoga autoriteta, osobito u katoličkim 
medijima. Potom je izričito naveo kako „mi nismo zadovoljni njegovim pisanjem u mnogim 
slučajevima 44 jer „kad se radi, npr. o sporu između zakonitog crkvenog autoriteta i raznih 
kontestatora (mogu to biti i svećenici), simpatije Glasa Koncila su gotovo uvijek na strani 
kontestatora 44 . Naveo je i nekoliko primjera, poput načina pisanja o pitanju rastave braka u 
Italiji 1634 - pri čemu su, po njegovom mišljenju, „simpatije Glasa KoncikG na strani trojice 
profesora s Gregoriane koji su se „pobunili 44 protiv stava Pape i lista Civilta cattolica o tome 
pitanju - te načina pisanja o zbivanjima u Churu-u 1635 , gdje je skupina svećenika pokušala 
parirati europskim biskupima koji su tamo zasjedali pri čemu je, po njegovom mišljenju, stav 
lista bio „potpuno neodređen 44 , a „meni se čini da su vaše simpatije bile više na strani 
kontestatora nego na strani biskupa 44 . Osobito im je, pak, prigovorio držanje u slučaju tzv. 
„Bijele knjige 44 , o čemu je u ovome radu već bilo riječi u poglavlju IV.2.3.2. 

Pavlinić je na to odgovorio kako ni u jednom od spomenutih slučajeva „mi nismo 
nikakvih svojih stanovišta zauzimali, nismo dali sudove, nego smo informirali o čemu se radi. 
A ako se dobiva dojam da smo mi na strani ovoga ili onoga, to je nutarnja sila informacija, ona 


1633 Usp. Bolne točke Crkve kod nas, crkveni autoritet i javno mišljenje, u: Glas Koncila, br. 8, 19. travnja 1970., 
str. 1, 3-6. 

1634 Usp. Italija: za i protiv razvoda braka, u: Glas Koncila, br. 6, 22. ožujka 1970., str. 6. 

1635 Usp., npr. Sastanak biskupa Evrope u Churu. Između biskupa i svećenika mora postojati veza 
suodgovornosti, u: Glas Koncila, br. 15, 27. srpnja 1969., str. 3-4. 


362 



sama sobom govori“, pa „ako same iznesene činjenice nekoga navode da se više prikloni ovamo 
ili onamo, da smatra daje nešto upereno protiv nekoga - to je krivnja samih činjenica“. Na to 
je nadbiskup Čekada sažeo bit prigovora kojega neki u Crkvi imaju na Glas Koncila, kad je u 
pitanju pisanje o spornim temama: 

Vi se, izgleda, odlično snalazite u ulozi čisto informativne štampe, ali katolička štampa ne može biti čisto 
informativne prirode, ona mora biti i odgojno-moralne prirode. I prema svakom crkvenom moralnom 
problemu morate zauzeti određeno stanovište, makar diskretno, ali mora se znati što vi odobravate, a što 
osuđujete. Ja na primjer, kao teolog i inteligentan čovjek, mogu zauzeti svoje stanovište, ali može li 
zauzeti ispravno stanovište o tim stvarima poslije vaših neodređenih i blijedih informacija običan čovjek 
iz puka? 


Sličan zaključak ponavlja i nadbiskup Pogačnik: „Vi niste indiferentna štampa, nego 
katolička. A to znači da treba u svakom slučaju braniti stvar Crkve“. 

Tom su se stanovištu, razumljivo, usprotivili Pavlinić i Turčinović. Pavlinić se potužio 
na, kako je kazao, vječni strah „što da se kaže, a što ne“ jer „uvijek treba imati neke obzire“, jer 
se stoljećima „držalo stado neuko i neupućeno i gdje je viša kasta bila ta koja je sve znala i o 
svemu odlučivala 14 te je zaključio kako katolički tisak ne može vršiti svoju funkciju „ako se mi 
nekim apriornim povjerenjem apstiniramo od informacije 44 dok je Turčinović upitao „može li 
se autoritet štiti time da se postaje bljedolik i da se prikrivaju stvari 44 te „kako javno mnijenje 
može sazrijevati bez objektivne infonnacije koja ide do kraja 44 , zaključivši također kako „naša 
štampa postaje bezuspješna i izdaje Božji narod, ako nema one zrelosti i one slobode koja joj 
treba 44 . 


Da su i u samome uredništvu Glasa Koncila bili svjesni kako je ovo bila jedna sasvim 
nova i neuobičajena situacija, u kojoj su novinari i biskupi raspravljali sasvim otvoreno, 
pokazuje i komentar toga broja 1636 , u kojem se napominje kako će se čitateljima „možda veliki 
dijelovi ove konferencije za tisak činiti preslobodnima, možda će mu se činiti da su novinari 
morali imati više poštovanja prema autoritetu 44 , te se konferencija za novinare „gotovo 
pretvorila u okrugli stol na kojemu su dva biskupa bila samo dvojica od sudionika u raspravi 44 . 
No istodobno, uredništvo staje u obranu takvoga pristupa, jer će pokazana otvorenost 


1636 Korak naprijed naše Biskupske konferencije, u: Glas Koncila, br. 8, 19. travnja 1970., str. 2. 

„biskupima osigurati autoritet daleko veći i djelotvorniji nego što bi ga mogli osnivati na 
posvećenoj šutnji u starim okvirima svojega dostojanstva 44 . 

U idućemu pak broju doznajemo kako list nije objavio drugi dio „sporne 44 konferencije 
za novinare, jer su im nadbiskupi „naknadno javili neka ih zasad ne objavljujemo 44 . 163 7 Ali već 
i ono što je objavljeno za list je pokazatelj da biskupi „imaju određenu, držimo sve veću, mjeru 
povjerenja u dobronamjernost katoličkih novinara i onda kad ti nastupaju odviše ispitivački, a 
također u zrelost Božjeg naroda i onda kad nekima u tome narodu nije ugodno što se kreće tim 
novim riskantnim putevima dijaloga unutar Crkve 44 . 

List također prenosi i sadržaj pisma kojega su biskupi, zabrinuti zbog tzv. „slučajeva 44 u 
Crkvi, s toga proljetnoga zasjedanja BKJ uputili svećenicima i redovničkim zajednicama. 1638 


Zasjedanje BKJ od 24. do 26. rujna 1970. godine 


I nakon jesenskoga zasjedanja BKJ, koje je od 24. do 26. rujna 1970. održano na 
Visovcu, i na kojoj je Franjo Kuharić, kao novoimenovani zagrebački nadbiskup, izabran za 
njenog novog predsjednika, ponovno je priređena konferencija za katoličke novinare, na kojoj 
su sudjelovali nadbiskupi Kuharić, Pogačnik i Franić, a s koje list također opširno izvješćuje 1639 , 
ali ju prati i prigodnom reportažom 1640 iz koje, po prvi puta do tad, možemo pratiti i sam tijek 
zasjedanja (premda bez prisustva novinara u samoj dvorani zasjedanja), te atmosferu toga 
susreta. Taje činjenica prepoznata i u komentaru lista, u kojoj se hvali dotad najveća otvorenost 
novinarima jednoga biskupskog zasjedanja u nas, ali i činjenica da su biskupi primili izaslanstvo 
laika koji su, nešto ranije, uputili protestno pismo zadarskome biskupu Oblaku 1641 , o čemu je u 
ovome radu već bilo riječi u poglavlju IV.2.3.3. 


1637 Odjeci biskupske konferencije za štampu, u: Glas Koncila, br. 9, 3. svibnja 1970., str. 2. 

1638 ,,Iskreno i ozbiljno izražavamo svoju zabrinutost Pismo naših biskupa svećenicima i redovničkim 
zajednicama, u: Glas Koncila, br. 9, 3. svibnja 1970., str. 3. 

1639 Naši biskupi pred starim i novim problemima naše crkvene zajednice, u: Glas Koncila, br. 20, 11. listopada 
1970., str. 1,3-5. 

1640 S biskupima na samotnu otočiću, u: Glas Koncila, br. 20, 11. listopada 1970., str. 11-12. 

1641 Usp. I opet - korak naprijed, u: Glas Koncila, br. 20, 11. listopada 1970., str. 2. 

Zasjedanje BKJ od 20. do 23. travnja 1971. godine 


Da je o radu katoličkog tiska bilo riječi i na proljetnom zasjedanju BKJ održanom u 
Zagrebu od 20. do 23. travnja 1971., doznajemo iz vijesti o „pismenoj poruci“ koju su biskupi 
s toga zasjedanja uputili redakcijama katoličkih medija, pri čemu Glas Koncila ističe daje to 
pismo „uredništvima uručeno tek polovicom lipnja“. 1642 U tome pismu se, uz pohvale 
„dosadašnjem radu našeg tiska“, osobito „Glasu Koncila i Kršćanske sadašnjosti 14 te priznanje 
za zasluge „ na više područja, osobito na karitativnom 11 , izriču i upozorenja „na određene opasne 
i negativne pojave u dijelu našega katoličkoga tiska 11 . Pritom se osobito ističu „mogućnost 
dezorijentacije, diobe, nagrizanj a jedinstva 11 , te izražava sumnja u to „jesu li vijesti zaista uvijek 
objektivne i cjelovite 11 . Biskupi ističu i kako „mjesto kritike dosadašnjih 'struktura' i iznošenja 
negativnosti katoličkog života 11 u tisku treba „nuditi pametnu zamjenu i orijentaciju prema 
uspjehu 11 . Od urednika se pak očekuje „da uz prikaze negativnih pojava u Crkvi dodaju i 'svoj 
pozitivni, apostolski i katolički komentar' 11 , te ih se upozorava daje moguća „sablazan širokih 
slojeva 11 jer „najveći dio naših čitalaca pripada manje školovanom svijetu 11 . 1643 


Zasjedanje BKJ od 29. srpnja 1971. 


I sredinom ljeta, 29. srpnja 1971. biskupi su se okupili na jednodnevnom zasjedanju, o 
čemu Glas Koncila nije javljao, ah o njemu doznajem iz dnevničkog zapisa nadbiskupa 
Kuharića s tim nadnevkom: 

Opet je bila na raspravi štampa. Ima negativnih stvari kojima treba prigovoriti, ali ipak neki suviše crno 
prosuđuju i suviše bi radikalno postupili, jer žive zapravo izvan neposredne odgovornosti. Stvari treba 
drugom metodom postavljati na svoje mjesto. Ja sam prije za pozitivne metode dokle god ima nade da će 
uspjeti. 1644 


1642 pj smo Biskupske konferencije uredništvima katoličkih izdanja, u: Glas Koncila, br. 13., 27. lipnja 1971., str. 
2 . 

1643 Cjelovito pismo vidi u: Upozorenja vjerskom tisku, u: Veritas, br. 8, kolovoz 1971. str. 203-204. 

1644 Dnevnički zapis Franje Kuharića od 29. srpnja 1971., u: NAZ, Ostavština Franje Kuharića,, Nepotpune 
dnevničke zabilješke u godini 1971., korice 1, Sveš. 2, str. 18. 

Istu večer Kuharića je posjetio teolog, član KS-a Vjekoslav Bajsić, pri čemu su 
razgovarali i o napetostima između biskupa sjedne, te dijela teologa i katoličkog tiska s druge 
strane. Kuharić o tome susretu piše: 

Rekao sam mu kako bi trebalo stvoriti suradnju između biskupa, teologa, novinara da se ne dijele na 
tabore, koje sve više razdvaja nepovjerenje, optužbe. Rekao sam mu da se biskupi osjećaju stvarno 
bagatelizirani, ismijavani itd. To nisu dobra stanja! Treba to izliječiti! Rekao sam mu da sam iskreno želio 
da Vijeće za tisak kod BK bude taj forum susreta i suradnje, ali nije to bilo prihvaćeno jer se odmah 
tumačilo kao inkvizicija. Tako postavljati stvari sigurno nije prilog dijalogu! 1645 


Zasjedanje BKJ od 3. prosinca 1971. godine 


3. prosinca 1971. održano je još jedno zasjedanje BKJ na kojem su se biskupi, kako 
doznajemo iz priopćenja, „najviše zadržali na pitanjima našeg katoličkog tiska, koja su se 
proučavala i na dva posljednja Sabora BK“. 1646 

Na to su zasjedanje pozvani i urednici „naših najznačajnijih publikacija (dr. Bajsić, dr. 
Šagi-Bunić i vlč. Pavlinić)“ kojima je, kako se dalje navodi, „predsjednik BK odao [im je] 
priznanje za sve dobro što su učinili kroz brojne publikacije, ali u otvorenoj debati razmotrena 
je dosadašnja konkretna situacija, te se očekuje da će ovaj zajednički napor pridonijeti 
smirenom rješavanju uočenih problema. Uz to su zaključili kako da se što uspješnije i što brže 
ustanovi Vijeće za tisak pri BK, koje će studirati i pripomoći da se problemi riješe“. 

No, ono što u priopćenju, a ni drugdje u Glasu Koncila nije navedeno, a o čemu Kuharić 
piše u svome Dnevniku, s konferencije za novinare nakon zasjedanja su „demonstrativno otišli 
predstavnici Glasa Koncila i Kršćanske sadašnjosti 44 , nezadovoljni izjavom za novinare. 
Kuharić pritom priznaje kako je sporna izjava za tisak „morala [je] biti svakako bolje i 
pozitivnije sastavljena. Ona neće pomoći smiriti situaciju. Ali svi smo u nemiru i tjeskobi 44 . 1647 


1645 Dnevnički zapis Franje Kuharića od 29. srpnja 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str.19. 

1646 p r j 0 pć en j e za tisak. Zasjedanje sabora Biskupske konferencije, u: Glas Koncila, Božić 1971., str. 6. 

1647 Dnevnički zapis Franje Kuharića od 3. prosinca 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2. 


366 



Iz Dnevnika doznajem kako je, nakon konferencije za novinare, Kuharić susreo i fra 
Bonaventuru Dudu, koji je također bio nezadovoljan Izjavom za tisak s konferencije, 
pribojavajući se kako će na tu izjavu reagirati u Glasu Koncila, KS-u i na KBF-u. 1648 


Da je u uredništvo Glasa Koncila u to vrijeme pristiglo i protestno pismo jednoga 
dekanata, doznajemo iz predavanja fra Bonaventure Dude na Ljetnoj katehetskoj školi u Zadru, 
u kojem je on citirao i jedan izvadak iz toga pisma prema kojemu „ne trebamo više luteranaca 
ovdje, mi slušamo nezabludivoga učitelja vjere, Papu!“. 1649 


Zasjedanje Biskupske konferencije od 18. do 21. travnja 1972. 


Kad je BKJ s proljetnog zasjedanja 1972., održanog od 18. do 21. travnja, od svećenika 
zatražila da ne raspačavaju časopis Svesci (br. 19-20), jer neki članci objavljeni u njemu „teško 
vrijeđaju katoličku nauku“ Glas Koncila, dotad neuobičajeno, staje u obranu te odluke biskupa. 
Ocjenjujući kako u spornome broju Svezaka uistinu ima članaka „koji zadiru u vrlo delikatna 
pitanja“, „koji mogu povrijediti i zbuniti pobožnu dušu, osobito ako je ona teološki neupućena“, 
list ističe kako se odluka biskupa može protumačiti kao čin „njihove pastoralne razboritosti 14 : 

Ne zabraniti, ne osuditi, ne posjeći u korijenu, nikoga poimence ne uvrijediti niti ga izvrgnuti sumnji, ali 
ipak upozoriti javnost na specifičan karakter te revije, pozvati na oprez svećenike koji bi, možda bez 
dovoljne priprave, mogli tu reviju davati u ruke svojim vjernicima. Kad na ovaj postupak naših biskupa 
gledamo kao na zanimljiv pokušaj spajanja slobode teološkog istraživanja i izbjegavanja „sablazni 
malenih", onda je to pokušaj koji treba posebno zabilježiti kao elemenat mučnog rađanja suvremenijeg 
shvaćanja slobode i autoriteta u Crkvi. 1650 


Imajući u vidu da je urednik Svezaka ujedno i vrlo zauzeti suradnik Glasa Koncila 
Tomislav Šagi-Bunić, ovakav stav lista prema odluci biskupa da se taj broj časopisa ne 


1648 Usp. Dnevnički zapis Franje Kuharića od 3. prosinca 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2. 

1649 Usp. Jedno zapaženo, zanimljivo predavanje. Duh stvara i neprilike u Crkvi, u: Glas Koncila, br. 15, 25. 
srpnja 1971., str. 7, 9. 

1650 Veoma opsežan program proljetnog zasjedanja naše Biskupske konferencije. Svi biskupi Jugoslavije 
jednodušno uz napadnutog nadbiskupa Kuharića, u: Glas Koncila, br. 9, 30. travnja 1972., str. 3. 

raspačava teško bi bilo razumjeti drugačije, uzimajući u obzir ranije stavove Glasa Koncila, 
nego kao svojevrsnu promjenu stava redakcije prema pitanju unutarcrkvene kritičnosti uopće, 
obzirom na promijenjene političke okolnosti, o čemu je u ovome radu već bilo riječi u poglavlju 
IV.9.6. 


Ipak, list nešto kasnije prenosi i AKSA-inu vijest o podnesku kojega je na BKJ uputio 
urednik Svezaka Šagi-Bunić, a u kojemu od biskupa traži dodatno i preciznije pojašnjenje kojim 
se to navodima u spornome broju časopisa radi o „teškom vrijeđanju kršćanske nauke“. 1651 

Da je pisanje katoličkog tiska, pa onda vjerojatno i Glasa Koncila kao najtiražnijeg i 
najutjecajnijega katoličkog lista, bilo sve češća tema i drugih službenih susreta katoličkoga 
klera, svjedoči i najava pastoralne konferencije svećenika Krčke biskupije, za koju je tamošnji 
biskup Karmelo Zazinović kao središnju temu odredio upravo „sredstva društvenog 
saobraćanja“. Među zadacima koje je biskup odredio za tu konferenciju bila su i ova pitanja: 

Koja je svrha katoličke štampe? Kojih se pravila trebaju držati novine da udovolje pravu na informaciju 
građana? Smiju li se informacije o negativnostima u Crkvi i drugim zajednicama iznositi bez obzira na 
moralni zakon? U kakvoj mjeri djeluju naše vjerske novine na obnovu vjersko-ćudorednog života naših 
vjernika? Ima li s vjerničke strane zamjerki (i na što se odnose)? Koje je mišljenje svećenika i njihovih 
vjernika o katoličkoj štampi i što bi sugerirali uredništvima i upravi? 1652 


Pismo nadbiskupa Kuharića od 6. veljače 1971, 

Nakon što je krajem siječnja ili početkom veljače 1971. godine zaprimio pismo 
svećenika i katoličkog novinara Nikole (Mate) Roščića koji je, kako se čini, imao primjedbi na 
način na koji je Glas Koncila popratio tzv. „slučaj Simonis“ 1653 , nadbiskup Franjo Kuharić to 
je pismo (u čiji sadržaj nemam uvida), zajedno sa svojim popratnim pismom, dostavio 
uredništvu lista. 1654 Pišući o tome slučaju, kojega sam kratko prikazao ranije u ovome radu 
(potpoglavlje IV. 1.3.), list je stao na stranu onih koji su osporavali izbor novog rotterdamskog 
biskupa Hadrianusa Johannesa Simonisa, među kojima je bio i nizozemski kardinal Bernard 


1651 Urednik „ Svezaka “ Šagi-Bunić povodom izjave BK o novom broju „ Svezaka “, u: Glas Koncila, br. 9, 30. 
travnja 1972., str. 17. 

1652 AKSA, Pastoralna konferencija o crkvenom tisku, u: Glas Koncila, br. 2, 24. siječnja 1971., str. 12. 

1653 Usp. S.[miljana] R.[ENDIC], Nov „slučaj" u Nizozemskoj, u: Glas Koncila, br. 2, 24. siječnja 1971., str. 8. 

1654 Pismo nadbiskupa Franje Kuharića uredništvu Glasa Koncila od 6. veljače 1971., u: Osobni Arhiv Vladimira 
Pavlinića, London. Cjelovito pismo objavljujem u Dodatku ovoga rada. 

Jan Alfri nk . Osim toga, u izvješću novinarke Smiljane Rendić kritizira se i pravo Pape da 
samostalno bira (,,nameće“) lokalne biskupe. 

Nadbiskup Kuharić u svome pismu izražava nezadovoljstvo tim izvješćem: 

Razmišljajući o tom izvještaju, postavljalo mi se pitanje: da lije cjelovit? Da lije zaista objektivan? Da 
li je to potpuna istina ili poluistina? Autor se očito opredijelio na simplicističku podjelu: lijevo-desno, 
integristi-progresisti, crno-bijelo! U ovom slučaju lijevi su posve u pravu, desni posve u krivu? Mislim 
da je to onaj isti autor koji je opet u Službi Božjoj postavio stvari drugačije nego što to inače čini u 
izvještajima koje piše za Glas Koncila na temlju jednostranih sudova obično iz ljevičarskih novina. 

Uspoređujući dalje taj članak s izvješćem Vjesnik-ovog novinara Ive Mihovilovića o istome 
slučaju, podsjećajući kako je taj novinar svojedobno, „iz staljinističke ere“ s tolikom „žalcem 
pisao o Crkvi, Papi i svemu što je u odnosu s vjerom“, Kuharić primjećuje kako kod 
Mihovilovića sad toga žalca nema, nego je „toga žalca bilo u izvještaju S.R.! Možda i previše 
za vjerske novine!“. 

U nastavku svog pisma, Kuharić upozorava kako „sloboda, javno mnijenje, obnova, 
napredak, zajedništvo itd. Sve te vrijednosti mogu biti manipulirane i instrumenti manipulacije 
s ljudima i ljudskim savjestima, ako se ljudi ne postave na čvrsto stanovište Istine i Ljubavi! 
Bez toga nema pravednosti i poštenja, a bez pravednosti i poštenja nemogući su konstruktivni 
međuljudski odnosi izvan Crkve, a pogotovo u Crkvi“. Ističući kako za njega osobno „ne postoji 
ni lijeva ni desna istina“, nego samo ,,Istina“, Kuharić navodi kako je kršćanska obveza „da 
budemo pošteni prema svakom i da tražimo samo istinu i da je branimo s ljubavlju“. Stoga 
dodaje kako u njemu izaziva „žalost, povrijeđenost i zabrinutost 14 kad osjeti „da bilo tko i bilo 
na koji način tendencioznim dezinformacijama ili poluistinom zaobilazi istinu i pravednost 44 jer 
smo se „načitali i naslušali toga u poratnim godinama 44 pa „ni trunak toga ne bi smjelo doći u 
vjersku štampu koja mora uvijek služiti istini i ljubavi 44 . 

Kuharić potom ističe kako Crkva „nije nikakva partija 44 , te kako se u njoj ne smiju zanemarivati 
Kristov duh i snaga Istine i Ljubavi, jer „bez toga sve vrijednosti gube svoju zaštitu i temelj 44 te 
„će sloboda uvijek biti za jedne samovolja, za druge ropstvo! 44 te će si „jači 44 uvijek „prisvajati 
pravo govora 44 dok bi slabiji „uvijek morali šutjeti! 44 : 

Sloboda krivo shvaćena, sloboda bez odgovornosti i poštenja uvijek se pretvara u tiraniju. Borba protiv 
vlasti uvijek je borba za vlast, samo ta obično potencira prevlast čovjeka nad čovjekom! Metode borbe 
ovoga svijeta uvijek opravdaju žalosnu uzrečicu da jednom mora smrknuti da bi drugom svanulo! 

U nastavku pisma Kuharić se osvrće i na protest jedne skupine mladih vjernika koji su 
,,u nekim crkvama čitali svoju Deklaraciju s protestnim zahtjevima", te se pita „hoće li ti 
optuženi imati pravo da kaže i svoju obranu?" te ima li možda i odgovornosti tih mladih stoje 
došlo do napetosti? Na kraju pisma Kuharić ističe kako za svoje pismo nema drugoga motiva 
nego svoju tjeskobu i brigu za Crkvu, „posebno Crkvu u hrvatskom narodu koji je, nažalost, 
uvijek bio manipuliran izvana a iznutra razdijeljen i zato mu je povijest tragična". Također 
izražava i svoje „čuđenje" što list s protekloga Svećeničkog tjedna nije prenio niti jednu njegovu 
riječ, premda je tamo „govorio iz svoje savjesti kao zagrebački nadbiskup", te smatra da, makar 
se nekomu taj njegov govor možda i činio „desnim", vjernici imaju pravo doznati „što je 
nadbiskup rekao braći svećenicima pred Božjim narodom". „Budite uvjereni da vas sve iskreno 
volim cijeneći vašu muku, ali vas molim da razumijete i moju muku", zaključuje svoje pismo 
nadbiskup Kuharić. 


Razgovori nadbiskupa Kuharića o „problematici Glasa Koncila “ 

Osim nekih ranije u radu spomenutih susreta i razgovora, tijekom 1971. i u prvoj polovici 1972. 
nadbiskup Kuharić je, kako doznajem iz njegovih dnevničkih zapisa, na brojnim susretima 
raspravljao o problematici katoličkog tiska, pa tako i Glasa Koncila. 

Tako je 6. travnja 1971. primio vodstvo „Kršćanske sadašnjosti" - Tomislava Šagi- 
Bunića, Vjekoslava Bajsića, Josipa Turčinovića i Julija Sulića - pri čemu u dnevničkome zapisu 
navodi kako se ti teolozi „smatraju [se] nepravedno suđenima, progonjenima i nezaštićenima!". 
Dodaje kako je najogorčeniji bio Šagi-Bunić, i da ga on razumije jer „on svakako nije zaslužio 
da ga se proglasi heretikom i da mu se niječe ljubav prema Crkvi! Nisu to zaslužili ni ovi njegovi 
suradnici!". No, pritom dodaje i kako se Šagi-Bunić „ne slaže s pisanjem Smiljane Rendić", te 
da upravo njene članke smatra najodgovornijima „daje došlo do takve opozicije prema Glasu 
Koncila “, 1655 

Nadbiskup Kuharić ponovno se, kako doznajem iz njegovoga Dnevnika, na prijedlog 
Živka Kustića i Josipa Ladike, u župnom uredu u Samoboru 15. studenoga 1971. susreo sa 
skupinom teologa i djelatnika u tisku među kojima su, uz Kustića i Ladiku, bili i Tomislav Šagi- 


1655 Dnevnički zapis Franje Kuharića od 6. travnja 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 3. 

Bunić, Josip Turčinović, Stipe Bagarić, Vjekoslav Bajsić, Vladimir Pavlinić, Mijo Gabrić, 
Valent Vuk i Trpimir Stjepan Grmec. 

Na tome je susretu, sudeći po dnevničkome zapisu, nadbiskup Kuharić bio oštriji, te je 
svojim sugovornicima poručio da ih „situacija sili na ozbiljan razgovor". 

„Moja savjest me obvezuje i ne dopušta mi da budem ravnodušan. Dijeli se Crkva, dijeli 
se narod, a to si mi ne smijemo dopustiti. Ulaze krive ideje u Crkvu!", poručio je svojim 
sugovornicima nadbiskup Kuharić. Na primjedbu Sagi-Bunića, kako mu se čini „da dolazi 
mrak", Kuharić piše kako je dobio dojam „da Sagi misli da bi taj mrak mogli izazvati biskupi 
svojom intervencijom", ali i dodaje kako mu se čini daje njegovim sugovornicima nedostajalo 
bilo kakve samokritike i priznanja da su možda i oni suodgovorni za nastale sporove i krize. 
„Turčinović, Bagarić, Grmec i Pavlinić su najviše govorili. U tome nije bilo pokušaja da se 
ozbiljno ispitaju nego su samo optuživali i konačno 'svečano' izjavljivali da ne trebaju 'takve 
Crkve'", navodi Kuharić, te dodaje kako je na takav govor reagirao: 

Reagirao sam! Takav govor mi nimalo nije zvučao dobronamjeran. Rekao sam im neke činjenice, porazne 
i žalosne, a zbivaju se u ime koncilske obnove u svijetu! Rekao sam da ne vjerujem u takvoga Duha 
Svetoga koji bi takve stvari nadahnjivao. Rekao sam im da po takvoj ekleziologiji nema mjesta biskupu. 
Biskupi su stalno proglašavani kao neki diktatori kojima je samo do ,,vlasti“ a oni su strpljivi i obazrivi. 
Ne mogu reći da im nismo pokazali dosta povjerenja. Biskup nije mnogo zanovijetao ni Glasu Koncila 
ni u Kršćanskoj sadašnjosti. Savjeti nisu bili uvažavani. Jedno je vrijeme išlo dobro, ali onda je skrenulo 
loše i dovelo nas je sve u ovu situaciju. Teror dolazi odozgo. Po takvoj ekleziologiji ni bi bila uopće 
moguća uprava Crkve. Ruše auktoritet i stoje uz sve pobune a ne ocjenjuju da se u tome mogu sakrivati 
pozadine koje nemaju ništa veze s obnovom Crkve, kao i sada u Bistrici! To je krik moje tjeskobne 
savjesti! 1656 


Dodajući kako se poslije „vodio nešto mirniji razgovor", Kuharić ipak zaključuje kako 
„rezultata nije bilo nikakvoga", pa je svoje sugovornike uputio da, ukoliko žele, i oni svoje 
primjedbe dostave Biskupskoj konferenciji. Pri kraju zapisa o tome događaju, Kuharić 
zaključuje kako „moram biti promišljen, razborit, strpljiv, ali i dosljedan svojoj savjesti". 


1656 Dnevnički zapis Franje Kuharića od 15. studenoga 1971., u: NAZ, Ostavština Franje Kuharića Nepotpune 
dnevničke zabilješke u godini 1971., korice 1, Sveš. 2, str. 27-28. 

Na blagdan Krista Kralja 21. studenoga 1971., na ručku s Kuharićem u istoimenoj 
zagrebačkoj župi na Trnju, odvjetnik Zlatko Kuntarić „teško optužuje Glas Koncila radi 
njegovih sadržaja“ i „očekuje [se] od mene odlučan postupak“. 1657 

Sutradan, 22. studenoga 1971., Kuharić održava dvosatni sastanak s novinarkom Glasa 
Koncila Smiljanom Rendić. Premda je glavna tema susreta bio njezin članak u Kritici (br. 
19/71), koji je u to vrijeme imao velikoga odjeka i prema kojemu je Kuharić vrlo kritičan, on 
ipak zaključuje kako „na temelju razgovora s njom ne bi se moglo ništa prigovoriti njezinoj 
vjeri“, ali i da mu je takav dojam iz razgovora nespojiv s nekim njenim člancima. „Kad je čovjek 
sluša, onda to nije ona Rendić što piše neke izvještaje u Glasu Koncila, a pogotovo ne autor 
onoga članka u Kritici. Kako sad čovjek može vagnuti jednu dušu.“ 1658 


Prigovori apostolskog delegata i pronuncija Maria Cagne na račun djelovanja KS-a i 
pisanja Glasa Koncila 

Na djelovanje KS-a i pisanje Glasa Koncila Kuhariću se požalio i apostolski delegat, a 
od rujna 1970. i obnove punih diplomatskih odnosa između Jugslavije i Sv. Stolice i pronuncij 
Sv. Stolice u Jugoslaviji Mario Cagna. 

Da su i nadbiskupu Cagni stizale pritužbe na račun pisanja Glasa Koncila doznajemo iz 
samoga lista, uz napomenu da je ta anonimna kritika listu proslijeđena od strane biskupa 
Kuharića, kojemu je Cagna to prosvjedno pismo proslijedio kao „odgovornom uredniku“. U 
pismu Cagni anonimni pošiljatelji, potpisani kao „vjerni Zagrepčani“, apostolskog delegata 
mole „da povede[te] računa o pisanju Glasa Koncila, s kojim pisanjem nismo zadovoljni“ jer 
on „smućuje i sablažnjava vjernike svojim liberalizmom, čestim jednostranim izvještavanjem, 
kritikom Rimske Kurije, kritikom naše preuzvišene gg. Biskupa (u novom broju od 12. 
listopada u suradnji s biskupom Gnničem i u riječima da gg. biskupi nepravedno postupaju) 14 . 


1657 Dnevnički zapis Franje Kuharića od 21. studenoga 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 29. 

1658 Dnevnički zapis Franje Kuharića od 22. studenoga 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 29-30. Daje često pogrešno shvaćena, jer su njeni 
članci u Glasu Koncila često doživljavali znatne uredničke intervencije, Rendić je ustvdila i u jednome pismu 
novom glavnom uredniku Živku Kustiću iz 1973. godine: „Ja sam pisala po svojoj savjesti, a on [urednik 
Pavlinić] je to što sam ja pisala manipulirao po svojoj. Ja znam što sam pisala, imam pun ormarić kopija svojih 
vijesti i kronika pisaniz za GK u ovih devet godina. Ali to znam samo ja, a javnost - biskupe uključujući - zna 
samo ono što mije i kako mije od toga objavljeno 1,1 . U: Pismo Smiljane Rendić Živku Kustiću od 19. srpnja 
1973., u: Osobni Arhiv Vladimira Pavlinića, London. 

List, dakako, odmah objavljuje i svoj odgovor, s osobitom kritikom na račun anonimnosti 
optužujućeg pisma. 1659 

No, prvo pisano svjedočanstvo o aktivnoj uključenosti nadbiskupa Cagne u razgovore o 
Glasu Koncila, koji je postao predmetom crkvenih kritika, datira još i ranije, s kraja prosinca 
1968., kad biskup Kuharić, s nadnevkom 28. prosinca, kratko spominje svoj zajednički susret s 
delegatom Cagnom i direktorom Glasa Koncila Josipom Ladikom: „Predmet: Glas Koncila. 
Delegat je dao vrlo razborite savjete za našu situaciju! “ 166 ° Nažalost, iz tog šturog zapisa teško 
je pobliže razaznati nešto više o sadržaju toga razgovora. 

No, nešto kasnije, na susretu od 3. lipnja 1972., Cagna nadbiskupu Kuhariću izražava 
„nezadovoljstvo s katoličkom štampom kod nas koja ne daje dovoljno pozitivne hrane i stoga 
nije dovoljno konstruktivna. Nezadovoljan je Kršćanskom sadašnjošću i s Glasom Koncila “. 
Pritom mu je prenio kako dobiva pisma prosvjeda protiv djelovanja tih institucija, no Kuharić 
u dnevničkome zapisu dodaje kako smatra da ta pisma „ipak nisu dovoljno objektivna i da 
suviše jednostrano zauzimaju stanovišta i izriču osude koji put protiv pravednosti", te 
zaključuje: 

Ni ja nisam zadovoljan u svemu s tim institucijama i zadaju mi briga i tjeskoba, ali isto tako nisam 
zadovoljan ni s neobjektivnom kritikom. I ja dobivam pisma od “desnice" koja se s više uvreda nabacila 
i na mene nego su to učinili „ljevičari". „Desničari" (rijetki pojedinci ali koje se sluša ako pišu u Rim ili 
Pronunciju) nazvali su me sumnjivim obzirom i na pravovjerje. Histerija s jedne i s druge strane ostaje 
histerija. 1661 


I kod susreta u Stojdragi 9. kolovoza 1972., Cagna je Kuhariću prenio kako se nedavno 
susreo sa Šagi-Bunićem i Julijem Sulićem, te im je izrazio svoje nezadovoljstvo što „Kršćanska 
sadašnjost i Glas Koncila bolje ne surađuju s biskupima". Također im je poručio da „smatra da 
je ipak utjecaj nekih ljudi u tim grupama destruktivan" te kako oni „ne podupiru pastoralnu 
odgovornost biskupa nego je nekim člancima odmažu", te je Šagi-Bunića pitao „zašto svojim 
autoritetom stoji iza tih ljudi". 1662 


1659 Obavijest tužiteljima Glasa Koncila , u: Glas Koncila, br. 22, 9. studenoga 1969., str. 7. 

1660 Dnevnički zapis Franje Kuharića od 28. prosinca 1969., u: NAZ, Ostavština Franje Kuharića, rukom ispisani 
rokovnik. 

1661 Dnevnički zapis Franje Kuharića od 3. lipnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 48. 

1662 Dnevnički zapis Franje Kuharića od 9. kolovoza 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 60. 

2.3. „Proigrana šansa“ Čedomila Čekade 


Najopsežnija i najstudioznija kritika sadržaja Glasa Koncila u javnosti se pojavila u 
listopadu 1971., kad je poznati katolički novinar i publicist Cedomil Čekada u vlastitoj nakladi 
objavio knjižicu Prograna šansa: „fenomen Glasa Koncila “ u svjetlu činjenica i dokumenata. 
Iz njenog bi se (pod)naslova moglo zaključiti kako j e ona svoj evrstan odgovor na članak koj ega 
je Janko Torbar (Tomislav Sagi-Bunić) nešto ranije objavio u Kani , 1663 U tome je tekstu, naime, 
,,Torbar“ vrlo pohvalno pisao o Glasu Koncila, ali i vrlo kritično o nekadašnjem, predratnom i 
pretkoncilskom katoličkom tisku, dodajući kako takvih katoličkih novina „ima i danas“, očito 
aludirajući na tzv. konzervativni crkveni tisak, što je Čekada zasigurno prepoznao ne samo kao 
kritiku (i) svojega nekadašnjeg rada (kao predratnog katoličkog novinara), nego i sadašnjeg 
djelovanja (kao pisca zapaženih članaka u Vjesniku Đakovačke biskupije i istaknutog 
predstavnika tzv. „tradicionalista" toga doba). 

U brošuri Proigrana šansa na nepunih 76 stranica, premda iznosi i niz pohvala na račun 
lista, među ostalim i stalno prenošenje Papinih govora i stavova, Čekada već u uvodu prigovara 
kako je „ Glas Koncila [je] postepeno, ali konstantno, sve više, skretao na lijevo. Sve je manje 
bio suzdržan i oprezan, sve manje neutralan i objektivan u aktualnim dilemama između oba 
krila u katoličkom i crkvenom životu. Informacije su mu postajale jednostranije: o katoličkoj 
se je desnici u njemu malo govorilo, njegove simpatije sve su otvorenije prelazile na stranu 
’kontestatora', 'osporavatelja', 'katoličke ljevice'. On je uvijek pledirao za 'koncilsku obnovu' i 
za koncilsko kršćanstvo, ali je tu obnovu i to koncilstvo sve više tumačio na jedan način, koji 
se nije puno obazirao ni na rimske i papinske direktive, ni na koncilske dokumente i njihovu 
autentičnu interpretaciju po organima Svete Stolice; sve je više pledirao za one, koji su Koncil 
tumačili na svoju ruku i podmetali mu svoje liberalne, modernističke, racionalističke, ideje na 
račun tradicionalnih crkvenih shvaćanja". 1664 


1663 Janko TORBAR [Tomislav ŠAGI-BUNIĆ], Fenomen Glasa Koncila, u: Kana, br. 3, ožujak 1971., str. 6-7. 
Bitne dijelove toga teksta prenio je i Glas Koncila, u: br. 6, 21. ožujka 1971., str. 1-2. Da se upravo Tomislav 
Sagi-Bunić „krije 1 ' 1 iza navedenoga pseudonima, potvrdio je on sam: „Kad je godine 1971. izašao dvjestoti broj 
Glasa Koncila pisao sam u ožujskom broju Kane te godine o 'Fenomenu Glasa Koncila Usp. Tomislav SAGI- 
BUNIĆ, Glas Koncila - Božji dar Crkvi u Hrvata, u: Glas Koncila, br. 32, 8. kolovoza 1993., str. 3. 

1664 Čedomil ČEKADA, Proigrana šansa. „Fenomen Glasa Koncila “ u svjetlu činjenica i dokumenata. Đakovo 
1971., str. 11. 

U prilog toj tezi autor navodi i, u ovome radu spominjane, „slučajeve“, od ,,Issolota“ i 
,,Churua“, Holandskoga katekizma, pa sve do domaćih ,,slučajeva“ u Đakovu i Hercegovini, ali 
i okrugle stolove, Svećenički tjedan 1971., te konferencije za novinare nakon zasjedanja BKJ, 
kao i potporu „mladim katolicima". A potom, u opsežnoj analizi članaka Glasa Koncila po 
pojedinim temama, s nizom svojih kritičkih primjedbi, pred kraj brošure predlaže da taj list 
„izmijeni pravac pisanja i da se odsada pridržava načelnih direktiva, koje bi mu, kao i drugim 
katoličkim glasilima, davali biskupi" te da u budućnosti više „našemu katolicizmu ne nameće 
bilo čija partikularna shvaćanja" ili pak, što Čekada drži realnijim rješenjem, da se „sadašnjem 
uredničkom konzorciju Glasa Koncila [dade] slobodu, da i dalje izdaje list po svome ukusu, ali 
sa promijenjenim imenom, bez ikakvih, direktnih ili indirektnih, veza sa službenom Crkvom i 
uz punu svoju odgovornost, moralnu i materijalnu". 1665 

Nedugo nakon što se Čekadina knjižica pojavila u javnosti, list joj posvećuje čak tri 
odvojena članka, od kojih jedan potpisuje uredništvo 1666 , drugi Smiljana Rendić 1667 , a treći „don 
Jure", odn. Živko Kustić 1668 , čime se valjda željelo sugerirati da najizvrsnija pera Glasa Koncila 
zajednički odbacuju optužbe koje je na račun lista Čekada u svojoj brošuri iznio, te da po tom 
pitanju u uredništvu nema nikakvih nesuglasica. 

A teze koje su pritom upotrijebljene kako bi se obranilo od Čekadinih optužbi mogle bi 
se sažeti ovako: 

1. Premda je riječ o nekad uglednom i vrsnom katoličkom novinaru i publicistu, čijeg 
su se pera mnogi u Crkvi svojedobno i bojali, Glas Koncila se njegovih optužbi više ne boji, jer 
upravo Glas Koncila, a ne Čekada, vjerno slijede Crkvu na njenom putu obnove u duhu Drugog 
vatikanskog koncila. 

2. Čekadino novinarstvo i shvaćanje Crkve pripadaju prošlosti, „zatvoreno-agresivnom 
klerikalnom bojovništvu", čije je vrijeme Koncilom nepovratno prošlo. 

3. Glas Koncila želi biti novine, a ne službeni bilten „staroga kova", te kao novine 
izvješćivati i o onim događajima u Crkvi koje bi ljudi poput Čekade htjeli prešutjeti i sakriti. 


1665 Isto, str. 56-57. 

1666 UREDNIŠTVO, Čedomil Čekada optužuje, u: Glas Koncila, br. 22, 31. listopada 1971., str. 13. 

1667 Smiljana RENDIĆ, Oklopnici strana u borbi protiv nade, u: Glas Koncila, br. 22, 31. listopada 1971., str. 13. 

1668 DON JURE [Živko KUSTIĆ], Čudna sloga Čede, Ive i Igora, u: Glas Koncila, br. 22, 31. listopada 1971., 
str. 12. 

4. Čekadine optužbe slične su optužbama koje na račun Glasa Koncila izriču 
najistaknutiji komunistički novinari zaduženi za praćenje Crkve toga vremena (Igor Mandić, 
Ivica Mlinovčić ...), samo s drugim predznakom 

U idućemu broju list objavljuje i brojna pisma potpore svome radu, odnosno kritika na 
račun Čekadine knjige, među kojima i zajedničku izjavu 29-orice svećenika iz Zagreba, te 
skupno pismo šestorice svećenika iz Podravine. 1669 List, doduše, donosi i početak pisma 
jednoga svećenika u kojem se on kritički osvrće na pisanje Glasa Koncila o Čekadinoj knjižici, 
priznajući daju nije pročitao, pa mu uredništvo lista oštro odgovara kako „ni mi nismo pročitali 
do kraja Vaše pismo: da ne budemo razočarani Vašom diskusijom o tekstu koji niste 
pročitali.“ 1670 

„Slučajem Čekada“ list će se pozabaviti i člankom Tomislava Sagi-Bunića, u kojem on 
„Čekadinoj ekleziologiji“, na kojoj je temeljena i Proigrana šansa , izravno suprotstavlja 
stavove koje je u dokumentu „Crkveno učiteljstvo i rast vjere“ iznijela Biskupska konferencija 
Jugoslavije: 

Teško je da bi dr. Čedomil Čekada, kad bi bio pročitao taj dokument naših biskupa, bio mogao ostati 
slijep za to koliko se ta ekleziologija biskupa Jugoslavije razilazi, pa i suprotstavlja, njegovoj 
samodostatnoj i za sve vijeke ukroćenoj ekleziologiji i teologiji, za kakve se on toliko zelotski i 
netolerantno zalaže u svojim spisima i u svojoj .Proigranoj šansP . 1671 


Očita je aluzija na Čekadu i u članku istoga autora, u kojem se on bavi tekstovima 
kršćanske starine, a u kojemu tematizira ,,grijeh“ širenja la ž nih optužbi. 1672 

Iz Dnevnika nadbiskupa Kuharića doznajem i kako je nekoliko dana uoči zasjedanja 
BKJ, 18. studenoga 1971., na sastanku Ekumenske komisije, Šagi-Bunić tražio „da Komisija 
javno osudi knjigu Čekadinu kao protivnu ekumenskom pokretu“. Kuharić se tomu usprotivio 
jer, kako piše, „Komisija ne može prejudicirati odluku BK a osim toga treba analizirati cijelu 


1669 Usp. Odjeci na tužiteljsku knjižicu Čedomila Čekade, u: Glas Koncila, br. 23, 14. studenoga 1971., str. 12- 
13. 

1670 Diskusija o nepročitanom, u: Glas Koncila, br. 23, 14. studenoga 1971., str. 19. 

1671 Tomislav ŠAGI-BUNIĆ, Biskupi Jugoslavije: „Stvaranje totalitarističkog jedinstva protivi se božanskoj 
strukturi Crkve i slobodi naroda Božjega u: Glas Koncila, br. 24, 28. studenoga 1971., str. 3-4. 

1672 Usp. Tomislav ŠAGI-BUNIĆ, Tužitelji braće svoje, u: Glas Koncila, br. 24, 28. studenoga 1971., str. 13. 

situaciju koja je dovela do Čekadine knjige“, dodajući kako je ipak pristao „da Komisija može 
BK dati svoje mišljenje 44 . 1673 

I kasnije je list znao objaviti pokoje pismo potpore čitatelja u odnosu na optužbe dr. 
Čekade 1674 , a u proljeće 1972. donosi i kratku obavijest o tome daje „Janko Torbar 44 (Tomislav 
Šagi-Bunić) počeo u biltenu Svjedočenje objavljivati opsežan odgovor Čedomilu Čekadi na 
njegovu knjižicu Proigrana šansa, kojim želi „pokazati javnosti koje su prave namjere dr. Č. 
Čekade 44 . 1675 

Taje obavijest naišla na reakciju jedne anonimne čitateljice, koja staje u obranu osobe 
Čedomila Čekade te ističe kako ju boli „ovo napadanje (zar nam ih nije dosta!) na svećenika 
koji služi istim ciljevima kojima i vi tu u uredništvu 44 . 1676 

Ipak, da unatoč polemici s njime, ipak ne kani ignorirati cjelokupno njegovo djelovanje, 
list će pokazati kasnije, kad prenosi ijedan kraći Čekadin članak iz Blagovesti. 1611 


Povijest sukoba Glasa Koncila i Čedomila Čekade 

Premda će kulminirati izlaskom spomenute brošure, napetosti između Glasa Koncila i 
Čedomila Čekade počele su znatno ranije. Naime, nakon što je postajalo sve jasnije kako se u 
pogledu shvaćanja i provedbe ideja Drugog vatikanskog koncila u Crkvi u Hrvatskoj polako 
kristaliziraju tzv. „progresisti 44 i „konzervativci 44 , Čedomil Čekada slovio je kao jedan od 
glasnogovornika „konzervativaca 44 u Crkvi u hrvatskome narodu. On je, osobito u svojim 
člancima u Vjesniku Đakovačke biskupije, vrlo kritički pisao o nekim koncilskim idejama i 
njihovim zagovornicima u Crkvi u Hrvata. 

Početkom 1968. Glas Koncila je, razgovorom sa samim Čekadom, tu „podjelu 44 odlučio 
otvoreno predstaviti i svojim čitateljima. 1678 


1673 Dnevnički zapis Franje Kuharića od 18. studenoga 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 28. 

1674 Usp. „Prograna šansa", u: Glas Koncila, br. 24, 28. studenoga 1971., str. 17. 

1675 Janko Torbar odgovara Čedomilu Čekadi, u: Glas Koncila, br. 8, 16. travnja 1972., str. 18. 

1676 Čekada - Torbar, jao!’ u: Glas Koncila, br. 11, 28. svibnja 1972., str. 19. 

1677 Čedomil ČEKADA, Križ u šoferskoj kabini, u: Glas Koncila, br. 14, 9. srpnja 1972., str. 14. 

1678 Intervju s drom Čedomilom Čekadom. „Nisam takav da ne vidim potrebu evolucije u teologije, u: Glas 
Koncila, br. 4, 11. veljače 1968., str. 5, 13. 

Već u samome uvodu toga intervjua, list konstatira kako su njegovi članci sjedne, te 
„neki članci dra Šagi-Bunića u Glasu Koncila “ s druge strane, kod dijela čitateljstva stvorili 
dojam „da njih dvojica međusobno polemiziraju oko aktualnih koncilskih pitanja“. Čekada pak 
od toga dojma ne bježi, nego i sam prihvaća tezu te ističe kako ,,dr. Sagi u onim člancima kaže 
kako neki nemaju koncilskog duha“ te mu zamjera što si uzima pravo „autoritativno tumačiti 
što jest a što nije koncilski duh“, kao i „dojam da on odobrava stanovište Informations 
catholiques (francuska informativna revija - op. ur.)“. 

Premda su se autor intervjua i Čekada u otvorenom razgovoru složili u većini bitnih 
tema, primjerice kako postoje dvije legitimne struje u Crkvi u odnosu na koncilske ideje - jedna 
koja „više naglašava tradicionalne vrednote, a druga potrebu otvaranja prema budućnosti" - ali 
i njihovi „nesretni pratioci, dvije skrajnosti" - oni koji u ime koncilske obnove „pokušavaju 
progurati laicizaciju i nezdrave modernističke ideje" te drugi koji „u ime čuvanja tradicionalnih 
vrednota opravdavaju svoju nepokretnost", te kako su neki pozitivni učinci Koncila neupitni, 
primjerice na planu ekumenizma, dojam koji taj intervju ostavlja ipak je takav da se Glas 
Koncila i Čedomil Čekada bitno razlikuju u svojim pogledima na postkoncilsku Crkvu. 

O Glasu Koncila Čekada je u tome razgovoru dao i neke pozitivne ocjene, poput 
odgovora čitateljima i savjeta koje im list daje, no pritom je iznio i nekoliko ozbiljnih zamjerki 
na račun pisanja toga lista, poput prenošenja nekih „vijesti sa Zapada, bez upozorenja da su to 
zapravo nezgodne pojave kojih se treba čuvati", te primjere moralnog relativizma u opisivanju 
nekih pojava poput, kako je izričito iznio, opisa zajedničkog kupanja „na zajedničkim plažama 
mladića i djevojaka", što je Čekada doživljavao kao opasnost koju katolička moralna teologija 
opisuje pojmom tzv. „bliže grešne prigode". 

Zanimljivo, u istome broju list preporuča i novu Čekadinu knjigu Crkva, svećeništvo, 
svećenici . 1679 

Nešto kasnije, Glas Koncila je Čedomilu Čekadi i njegovome bratu, sarajevskom 
nadbiskupu Smiljanu, posvetio i poseban članak, javljajući o njihovim svećeničkim jubilejima. 
Pritom se Čedomila Čekadu opisuje kao svećenika i novinara, istaknutog katoličkog publicistu, 
jednog „od najjačih u godinama prije rata", kad je uređivao Katolički tjednik u Sarajevu 


1679 U rubrici „Nove knjige' 1 u: Glas Koncila, br. 4, 11. veljače 1968., str. 14. 

[...] ocjenjujući ljude i događaje, dajući smjernice i ideje prema zahtjevima tadašnjeg vodstva Crkve. 
Beskompromisno se borio za integralnu nauku Crkve, za njezina prava, s puno ljubavi za duše, razlučujući 
svojim talentiranim perom pljevu od pšenice. 1680 


No, istodobno je Glas Koncila objavio i nekoliko kritički intoniranih članaka na račun 
Čekadina novinarskog i teološkog djelovanja. 

Tako u ožujku 1969. u osvrtu na Cekadinu knjigu Crkva, svećeništvo, svećenici, 
sabranim člancima koje je Čekada objavljivao u Vjesniku Đakovačke biskupije, list piše: 

Članci dra Čekade često su neposredno reagiranje na neke pretjeranosti do kojih je dolazilo ili do kojih 
dolazi u crkvenom životu nekih zapadnih zemalja. On upozorava na opasnosti kojih kod nas još nema, na 
alarmantne pojave o kojima se kod nas još ništa ne zna, držeći daje bolje spriječiti nego liječiti. Ali on 
piše tako živo, impresivno, neposredno, da neupućeni čitatelj može dobiti dojam kao da polemizira s 
pojavama u našoj blizini, među nama. 1681 


Već je i iz navedenoga jasno kako nepotpisani autor toga osvrta, premda ga izravno ne 
kritizira, ipak blago ironizira Čekadinu poziciju, prikazujući ga kao pretjeranog kritičara u nas 
još nepostojećih pojava, ali i kao kočničara provedbe Drugoga vatikanskog koncila: 

Za Pavla VI. neki primjećuju da djeluje sad kao motor, sad kao kočnica. Dr. Čekada mu pomaže u 
kočenju, bojeći se da razvitak ne krene nizbrdo. I u kočenju je, međutim, potreban oprez. Opasno je 
snažno kočiti ondje gdje se motor uopće još nije ni pokrenuo. Ili gdje se tek, kašljucajući, pokušava 
pokrenuti. Kad će krenuti? 


No, najotvoreniju kritiku Čekadinih stavova list je otvorio kolumnom „Pismo seoskog 
župnika“ u božićnome broju 1969. godine. U njoj Kustić Čedomilu Čekadi, odn. njegovome 
tekstu objavljenom u Vjesniku Đakovačke biskupije (br. 11/69.) prigovara nekritički odnos 
prema pretkoncilskoj Crkvi, a dovodi u pitanje čak i pravovjernost nekih njegovih iznesenih 
teza, poput nijekanja ravnopravnosti ,,vertikalne“ (odnos prema Bogu) i „horizontalne 44 (odnos 
prema ljudima) dimenzije u Crkvi. Na kraju neizravno zaključuje kako je Čekada, kao predratni 
i pretkoncilskih katolički novinar, naviknut na „jurišanje 44 , pa i sad „mora na nešto jurišati 44 , 


1680 A. L., Jubilarci braća Čekada, u: Glas Koncila br. 16, 10. kolovoza 1969., str. 12. 

1681 Na osmatračnicipred koncilskim ,,pogiblima“, u: Glas Koncila, br. 6, 23. ožujka 1969., str. 7. 

sugerirajući mu daje njegovo vrijeme ,,prošlo“, te da bi možda trebao odustati od novinarskog 
posla: „Dobro je zasvirati, a dobro je i sviralu za pas zadjenuti". 1682 

Taj je Kustićev istup dobio potporu čitatelja J. Butorca, uz opasku kako je pisanje „preč. 
C.“ bila „stara apostolska škola koja je protivnike izmišljala", te kako se „takvih stvari mora 
čuvati i G./č" 1683 

No, zato je ,,u obranu" Čedomila Čekade, u pismu datiranom 27. prosinca 1969. biskupu 
Franji Kuhariću - kao „odgovornom uredniku" lista, ali i kao „predstavniku Nakladnika" - stala 
skupina vjernika intelektualaca. Među 34 vlastoručna potpisa na kraju toga pisma, od kojih neki 
nisu jasno čitljivi, bili su i neki ugledni katolički intelektualci toga doba, među kojima i ranije 
spominjani Šibe Zaninović, bračni par Lav i Hella Znidarčić, bračni par Drago i Anka Cerovac, 
Smiljan Paraga, Zvonimir Dugački, Ivo Glowatzky, Antun Živković, Krunoslav Begović, 
Marko Sarić, Milan Sauer, Grga Pejnović, Filip Juras, Frane Sentinella i drugi. 1684 

U tome se pismu izražava nezadovoljstvo člankom „don Jure", ističući kako ih ne smeta 
„različitost mišljenja i gledanja na rješavanje suvremenih strujanja i problema Crkve kod nas i 
u svijetu", jer ih vide kao „dokaz [su] slobode koja u Crkvi vlada", pa ni to „da i među 
članovima klera postoje različita mišljenja", već ih je na pisanje pisma ponukao „način pisanja 
i stav pisca - don Jure, prema zaslužnom katoličkom publicistu dru Čedomilu Čekadi". 

Dodajući kako je naglasak te kolumne na pozivu Čekadi „prestane pisati, jer je njegovo 
vrijeme prošlo", autori ističu kako ih iznenađuje takav pristup „don Jure" „prema bratu 
svećeniku" koji, u vremenima kad je dijalog važan i aktualan, čini „vrlo slabu uslugu katoličkoj 
stvari". Ističu kako su uvjereni „da pisanje don Jure nije službeni stav uredništva Glasa 
Koncila već samo mišljenje jednog suradnika, u pismu se zaključuje: 

Ne radi se samo o osobi dra Čedomila Čekade, kojemu mi svi neizmjerno mnogo dugujemo zbog njegova 
priznatog publicističkog djelovanja, kao i zbog njegovih osobnih žrtava, nego se radi i o načelnom pitanju 
da lije dopustiv takav /don Jurin/ stav prema čovjeku, piscu i svećeniku. Ako je to - kao u konkretnom 
slučaju - dr. Čekada, čovjek koji je u životu pokazao divljenja vrijedan karakter, onda stvar i zabrinjava. 


1682 DON JURE [Živko KUSTIĆ], Prva je drugoj jednaka, u: Glas Koncila, br. 25, Božić 1969., str. 14. 

1683 J.[osip] BUTORAC, Nekoliko osvrta, u: Glas Koncila, br. 1, 11. siječnja 1970., str. 17. 

1684 Pismo skupine vjernika biskupu Kuhariću do 27. prosinca 1969., u: NAZ, Ostavština Franje Kuharića, korice 
Spisi 3. Cjelovito pismo donosim u Dodatku ovoga rada. 

Bili bismo Vam, Monsinjore, zahvalni, kad bi se uredništvo Glasa Koncila ogradilo od takvog stava 
prema dr. Čekadi i načinu pisanja uopće, te kada bi omogućilo dru Čekadi da u jednom od slijedećih 
brojeva Glasa Koncila odgovori „seoskom župniku". 

Bio bi to značaj doprinos našem unutrašnjem dijalogu, a ujedno i zadovoljština dru Cedomilu Čekadi 
zbog nekorektnog načina borbe mišljenja, koja se u konkretnom slučaju spustila na nivo moralnog 
diskreditiranja čovjeka i svećenika. 


Biskup Kuharić to je pismo dostavio uredništvu Glasa Koncila 4. ili 5. siječnja 1970. 1685 , 
zajedno s popratnim pismom, u kojemu je u velikoj mjeri dao za pravo potpisnicima 
dostavljenog pisma, ali i samom Čekadi u nekim njegovim napisanim stavovima u spomenutom 
članku Vjesnika Đakovačke biskupije. 

I moje je mišljenje da se stvar nije smjela onako postaviti. Da mi je članak bio prije predložen, ja ga 
sigurno ne bih bio odobrio u onakvoj formi, u onom genre-u ni onom broju, 

piše Kuharić uredništvu, te dodaje: 

Htio bih svakako napomenuti na neke momente! Kad se pred javnost donosi sud o sadržaju jednog članka 
onda treba sadržaj toga članka prosuđivati u njegovoj cjelini ali i u cjelini čitavoga čovjeka koji ga je 
pisao. U don Jurinom napisu je Čekada ipak nepravedno napadnut jer su neke misli samovoljno 
interpretirane izvan cjeline cijelog njegovog stava. Čemu je bila potrebna ta svađa? 

U nastavku Kuharić zamjera autoru kolumne što je Čekadu i njegovu kritiku usporedio ,,s 
Mandićem i Žankom“, što biskup smatra nepoštenim, tim više što Čekada „sigurno ima najbolje 
nakane i upozorava na suviše izazovne gluposti, koje se pojavljuju na Zapadu a pomalo 
očijukaju i prema Istoku“, te dodaje: 

Trebalo je imati na umu daje taj čovjek za katolike Bosne pojam i daje taj čovjek svjedočio svoju vjernost 
Crkvi sa 12 godina tamnice. Ima i razloga da bude osjetljiv u situaciji pred kojom ni ne smijemo zatvarati 
oči! Ako mi nismo raspoloženi u svjetlu naše nedavne prošlosti prosuđivati i sadašnjost Crkve, ako nismo 
dovoljno sabrani da cijenimo žrtve podnesene za Crkvu, izlažemo se opasnosti da postanemo nepravedni 
i nezahvalni! 

Kuharić potom dodaje kako i on neke pojave smatra „opasnijima za život Crkve nego što se 
misli da jesu“, te kako „ne škodi“ ako na njih netko ,,i oštrije upozori“, te ga zbog toga „ne 
smijemo staviti na lomaču“. Riječ je, upozorava Kuharić, o ozbiljnim temama kojima autor 


1685 Datum, zbog ispravka pisaćim strojem, nije jasno vidljiv. U: NAZ, Ostavština Franje Kuharića, korice Spisi 

3. 


381 




članka u Glasu Koncila nije prišao u stilu dijaloga, pri čemu se dijelom dotaknuo i predmeta 
rasprave, zaključujući kako ne smijemo „papagajski ponavljati kako su kršćani u pretkoncilskoj 
Crkvi samo gledali u nebo i zato je svijet pošao zlim putem“, te kako ni „postkoncilski kršćani 
neće popraviti svijet ako ne budu više gledali na nebo, tj. ako ne budu dublje sjedinjeni s 
Bogom! 

Biskup Kuharić dalje u pismu moli uredništvo da ,,s punom sviješću odgovornosti važu 
svaku riječ, jer si Glas Koncila ne smije dopustiti ovakve članke koji su „povreda ljubavi i 
pravednosti, te dodaje: 

Moram Vam biti iskren pa Vas molim da razmislite odjeke takvih polemika unutar Crkve obzirom i na 
moj položaj kao biskupa i odgovornog urednika. Bilo je stvari koje ja baš ne bih kao odgovorni urednik 
potpisao a niti kao biskup uzimajući u obzir kompleksnost naše situacije i situacije Crkve danas! Ipak 
nisam uvijek reagirao imajući povjerenje u dobre nakane i poštivajući Vašu odgovornu slobodu. Morate 
priznati da sam bio daleko od toga da bih bio cjepidlaka. Međutim, ipak bih Vas želio upozoriti da vodite 
o tome računa da se Glas Koncila izdaje u ime Nadbiskupije i daje biskup odgovorni urednik koji bi imao 
pravo da mu prije budu predložene delikatnije stvari. Imam pravo i to da ljudi ne budu u zabludi pa da 
misle da ja sve potpisujem što se štampa. 

Podsjećajući uredništvo da su i on i oni u službi Crkve, Kuharić ih upozorava da si nitko ne 
smije „prisvajati monopol da smo samo mi u pravu i da samo mi znamo pravi put“, pri čemu 
trebaju imati „više širine, širokogrudnosti i mirnog prosuđivanja 14 , te zaključuje: 

Razmislite kako ćete stvar popraviti da ljubav ostane nepo vrij edena! Ja poštujem ljude koji su se uvijek 
borili za Crkvu i za nju trpjeli časno i dosljedno. Boli me njihovo poniženje. Ni mučenik Stepinac ne bi 
danas drugačije sudio o kršćanstvu širokog puta nego to čini Cekada! Uvjeren sam da nije mislio na Vas, 
pa se niste trebali ni braniti, a ne trebate braniti ni one ekstremiste preko granica! Sloboda je odgovornost! 


Na to je pismo biskupu Kuhariću odgovorio autor kritiziranoga članka Živko Kustić. 1686 

U njemu priznaje da se, pišući ,,spomi“ članak i sam osjećao „vrlo neugodno 44 , ali i 
dodaje kako mu „ni sada, nakon dobrog promišljanja, savjest ne predbacuje što sam onako 
postupio. 44 Svjedočeći kako „pojave koje u Crkvi zabrinjavaju, zabrinjavaju i uredništvo Glasa 
Koncila , zabrinjavaju i mene osobno 44 , te kako ga brojni svećenici „osuđuju kao suviše 
opreznog i u duši konzervativnog 44 svećenika, koji u svojim člancima brani i autoritet biskupske 

1686 Pismo Živka Kustića biskupu Kuhariću nosi nadnevak 7. prosinca 1970., no očito se radi o tiskarskoj 
pogrešci, te je trebalo stajati „7. siječnja 1970.“. U: NAZ, Ostavština Franje Kuharića, korice Spisi 3. Cjelovito 
pismo objavljujem u Dodatku ovoga rada. 

vlasti, ali i kritizira one „što se bore protiv celibata“, o čemu svjedoče protestna pisma koja su 
na račun njegovih članaka pristigla i u Veritas i u Glas Koncila. „Kad me se napada s dvije 
suprotne strane, bit će da sam negdje u sredini. Sredinu zovu zlatnom, ali ona je uvijek 
najopasniji stav“, navodi dalje Kustić. 

U nastavku pisma ističe kako je s Čekadom „ovih godina“ imao najmanje dva ozbiljna 
razgovora, do kojih je došlo na njegovu inicijativu „u želji da izgladim sukob, da izbjegnem 
stvaranje fronta između njega i naših zagrebačkih teologa“, te kako je s istim napravio i vrlo 
pomirljiv intervju. No, dodaje Kustić, „on je nakon svega toga nastavio kampanju“, i to 
kampanju protiv samog Koncila: 

Osobno sam uvjeren daje to prava kampanja protiv Koncila. Mogao bih to i dokazati. Bilo bi dosta proći 
redom njegove članke koji su pisani za vrijeme Koncila. Redovito je do zadnjeg časa zastupao ono stoje 
Koncil odbacio. 1 to je, dok nije bilo službeno odbačeno, zastupao kao jedino moguće, kao stav svih 
razumnih i kreposnih, prikazujući zastupnike drugačijeg stava kao nesvjesne, kao sumnjive s obzirom na 
vjernost Crkvi. 

Takvo pisanje, zaključuje Kustić, „smućuje svećenika, koči obnovu duhova, gasi u ljudima 
vedru nadu da Crkvu ovoga časa vodi Duh Sveti“. 

Što se pak tiče Kuharićevih navoda o opasnostima po Crkvu, Kustić ističe kako se s time 
slaže, te kako je i sam o tome pisao „kroz brojeve i brojeve Glasa Koncila “. 

No, ne slaže se s biskupovom ocjenom da Čekada nije mislio na Glas Koncila kad je 
iznosio svoje kritike, dodajući kako bi se moglo „sasvim precizno pokazati“ daje on itekako 
aludirao na „stavove dra Šagija i drugih naših teologa“, i to „vrlo superiorno, uvijek se 
pozivajući na Božanski autoritet“. No, pita se Kustić, „zašto on sada podiže paniku protiv 
pričešćivanja stojeći? Tko je od nas dizao paniku protiv pričešćivanja klečeći?“. 

Poručujući kako on na Čekadino pismo ne kani uzvratiti na isti način, tražeći potpise 
uglednih katolika u svoju korist, Kustić predlaže da se prosvjedno pismo skupine vjernika 
objavi u Glasu Koncila, te nudi mogućnost da bi se on „u granicama poštenja i iskrenosti, javno 
ispričao dru Čekadi, ukoliko sam ga uvrijedio", navodeći da je spreman „podnijeti svaku 
sankciju", te zaključuje: 

Nisam postupio nasumce, moram biti odgovoran za svoje stavove. Znam da je dr. Čekada zaslužan 
svećenik i visoko moralna ličnost. Volio bih da ljudi vjeruju da i mi Boga molimo i da se Boga bojimo. 
Napisao sam ovo po savjesti, svjestan svoje odgovornosti. Računam na razumijevanje, s punim 


383 



poštovanjem Vašeg autoriteta. Nažalost, nijedan se autoritet nije našao ponukanim da protestira protiv 
razornog pisanja dra Čedomila Čekade. 


I o Uskrsu 1971., pola godine prije Proigrane šanse, vjerojatno želeći prikazati 
svojevrsnu nedosljednost svoga najpoznatijega javnog kritičara iz crkvenih krugova, list na 
naslovnoj stranici Uskrsnoga broja donosi tekst Čedomila Čekade iz 1938., u kojemu se on tada 
protivio skrivanju mana i pogrešaka crkvenih ljudi, te se zalagao za „metodu superiorne 
istinitosti 14 kojom se „bez ustručavanja i ponizno priznaje i na katoličkoj strani sve ljudske 
bijede i slabosti, ali zato visoko izdiže ideale kršćanstva 44 . 1687 I u idućemu broju prenosi još 
jedan Čekadin citat iz predratnoga perioda njegovog pisanja, prema kojemu „katolička ljubav 
nije u sprečavanju diskusije i u prikrivanju problema, već u širokogrudnom poštivanju tuđega 
mišljenja, dokle god se ono kreće na terenu slobodne diskusije 44 . 168 8 


3. Razmatranje ,,mjera“ protiv Glasa Koncila 


Iz svega prikazanoga u ovome poglavlju, jasno je kako su mnogi crkveni krugovi - 
pojedini biskupi, dio uglednih katoličkih intelektualaca, među kojima su se isticali predratni 
katolički novinari ... - na dio sadržaja Glasa Koncila gledali izrazito negativno, što je svoj 
vrhunac doživjelo krajem 60-ih i početkom 70-ih godina prošloga stoljeća. 

Neki od njih u to su vrijeme razmatrali i/li predlagali i poduzimanje disciplinskih mjera 
prema uredništvu Glasa Koncila. Već je ranije izneseno kako su neki biskupi zagovarali, po 
mišljenju nadbiskupa Kuharića, „suviše radikalan 44 pristup rješavanju napetosti koje je u Crkvi 
„proizvodio 44 dio katoličkog tiska, a i kod Čedomila Čekade mogli smo iščitati njegov prijedlog 
da se Crkva Glasa Koncila naprosto „odrekne 44 , odnosno uskrati mu svoje nakladništvo i 
sudjelovanje u njegovoj distribuciji. 

Da je zagovornika „radikalnog pristupa 44 bilo i među utjecajnim svećenicima 
Zagrebačke nadbiskupije, moglo bi se zaključiti iz dopisa što gaje nadbiskupu Kuhariću, nakon 
susreta sa svećenicima na koroni 6. prosinca 1971., uputio Antun Ivandija. 


1687 Čedomil ČEKADA, Prema vani samo sve najljepše, u: Glas Koncila, br. 7, Uskrs 1971., str. 1. 

1688 Čedomil ČEKADA, Sloga iz slobode, u: Glas Koncila, br. 8, 18. travnja 1971., str. 1. 

Premda mi nije poznato koje je točno stavove na toj koroni nadbiskup Kuharić iznio, iz 
Ivandijinog pisma dalo bi se zaključiti daje tom prigodom (i) prema Glasu Koncila bio kritičan, 
a Ivandija mu pritom daje puno potporu, te ga potiče da bude i odlučniji. 

Budi uvjeren da meni nije do svađe i da ja isto tako volim Glas Koncila, jer ga smatram našim i te kako 
korisnim, ali je bilo potrebno zastranjenjima načinit kraj. Hvala Ti i čestitam! [...] Molim te, izdrži! Inače 
će sve propasti i poći sve dalje. ,,A što kašnje, sve to jače bije! 11 Budi uvjeren da ovi naši „Slučajevi 11 
imaju svoj dublji uzrok u našoj štampi, koja je „oslobodila zapretane energije 11 - napose one destruktivne 
i kod vjernika i kod klera. Auktoritet je svjesno i sistematski podgrizan i uništavan. Ako se jedanput - 
oprosti - ne osoviš na noge, stvari će poći još gore. 1689 


Da bi taj „radikalniji pristup“ mogao značiti uvođenje svojevrsne „katoličke cenzure“, 
koju bi na sebe preuzela Komisija za tisak BKJ, te da su upravo takva nagađanja postojala i 
među zagrebačkim klerom, potvrđuje u svom pismu listu u svibnju 1971. župnik iz Lučkoga 
Viktor Vincek, koji pritom donosi i vrlo znakovito predviđanje što bi se s katoličkim tiskom 
dugoročno dogodilo, pokažu li ta nagađanja točnim: 

Pronose se glasine da se sprema neka komisija za tisak. Ako su te glasine istinite, to znači da se sprema 
cenzura štampe ili tiskovni indeks. [...] Da bi Glas Koncila bio prvi na udaru, o tome nema sumnje, a 
zatim i sve ostale publikacije iz njegove blizine, kao i radovi profesora Bogoslovnog fakulteta. Naročito 
članci Sagi-Bunića. Vama bi rad bio olakšan. Pola novina biste ispunili raznim okružnicama, a drugu 
polovicu proslavama i jubilejima. Kritizirao vas ne bi nitko, jer to nitko ne bi ni čitao. Sto se ne čita, to se 
i ne kupuje, i tako polako umire. Bilo bi mi žao da se to dogodi. Kada nisam bio zadovoljan kojim člankom 
u GK, to sam pismeno izrazio i potpisao. To je javna kritika javnog rada. GK je uza sve nedostatke i 
nedosljednosti među svim glasilima u sadašnjosti i prošlosti najbolje informativno katoličko glasilo kod 
nas. Ne sumnjam u ljudske sposobni, ali ljudi koji žele minirati GK (preko Komisije), neka pokažu svoje 
sposobnosti i neka nam dadu nešto bolje. Pokušali su. Imao sam taj pokušaj u ruci. Na prvi pogled bilo 
mi je jasno da je to nedonošče koje bi se i u ilirsko doba teško održalo u životu. 1690 


Da je ideja uvođenja cenzure katoličkog tiska u to vrijeme bila vrlo aktualna i živa, 
svjedoči i zahtjev jednoga drugog svećenika („župnik Knez“), iznesen na susretu svećenika 
varaždinskog kraja s nadbiskupom Kuharićem 2. lipnja 1971. da se, kako prenosi Glas Koncila , 


1689 Pismo dr. Antuna Ivandije nadbiskupu Kuhariću od 6. prosinca 1971. u: NAZ, Ostavština Franje Kuharića, 
korice Spisi 3. 

1690 Viktor VINCEK, Komisija za cenzuru tiska, u: Glas Koncila, br. 10, 16. svibnja 1971., str. 14. 

„postavi komisija koja bi vršila ulogu cenzora našeg tiska i nastojala da ništa ne bude objavljeno 
u čemu se ne bi svi slagali“. 1691 

Postojanje takve tendencije potvrđuje, na sebi svojstven način, i „don Jure“ u svojoj 
kolumni: 

Misle oni da dolazi vrijeme kad nema druge nego opet uzeti u ruke tvrdu tablicu i pisati slovo po slovo 
kako učitelji budu diktirali, raduju se spužvi koja bi u svaki čas mogla izbrisati ono što se kome ne sviđa 
i šibi koja bi stavljala stvari u red. Don Frane se oduševljava onim što neki dan netko napisa u jednom 
crkvenom vjesniku, da se traži uvođenje cenzure u svetu Crkvu, da nitko uopće ne bi smio objaviti članka 
u katoličkim novinama, dok mu mudre škare ne bi okljaštrile sve rogove i repove, sve što je živo i što se 
miče. 1692 


No, u spomenutom pismu župnika Vinceka naveden je još jedan pokušaj kritičara Glasa 
Koncila da se tome listu „stane na kraj“, a to je stvaranje konkurentnoga lista, koji bi među 
crkvenim čitateljstvom zauzeo mjesto koje je tada zauzimao Glas Koncila. 

Premda mi nije poznato koji je to točno ,,pokušaj“ župnik Vincek „imao u ruci“, iz više 
se izvora doznaje kako je tijekom 1971. bilo planova, a možda i pokušaja, da se osnuje 
svojevrsni „konkurentni" list Glasu Koncila. Tako početkom 1971. sam Glas Koncila prenosi 
AKSA- inu vijest koja se „pronosi po Zagrebu" kako bi se u Beogradu uskoro trebao pojaviti 
novi crkveni list ,,s direktnim ciljem da zauzme mjesto Glasa Koncila koji da previše pogoduje 
novotarijama i zbunjuje vjernike", odn. novine koje bi „načelno zauzele konzervativno- 
kočničarski kurs, i samo bi u tom smislu prihvaćale koncilsku obnovu". Zasad, kako se prenosi, 
još nije jasno hoće li se osnovati sasvim novi list, ili će se nova redakcija okupiti oko postojeće 
Blagovesti u kojoj „već dulje vrijeme neki vide jako naglašene ’integrističko-unitarističke’ 
akcente", i kojoj su trenutno najvažniji suradnici „urednik dr. Alojz Turk, dr. Čedomil Čekada 
i Miro Glavurtić". 1693 

Mogućnošću da se pojavi novi katolički list, koji bi bio konzervativniji od Glasa 
Koncila, list se bavio i kasnije 1694 , a iz razgovora što gaje biskup Mijo Škvorc dao župnom listu 


1691 Usp. AKSA, Zagrebački nadbiskup na sastanku svećenika varaždinske regije, u: Glas Koncila, br. 12, 13. 
lipnja 1971., str. 14. 

1692 DON JURE [Živko KUSTIĆ], Ide zima .... u: Glas Koncila, br. 20, 8. listopada 1972., str. 12. 

1693 AKSA, Da li se priprema izdavanje kat. novina konzervativnog smjera u Beogradu?, u: Glas Koncila, br. 4, 
21. veljače 1971., str. 8. 

1694 Usp. Anonimni letak kao predradnja za nove konzervativno-borbene novine? „Braćo tradicionalisti, 
probudite se iz depresije i letargije, još nije prekasno!", u: Glas Koncila, br. 6, 21. ožujka 1971., str. 6. 

zagrebačke župe sv. Mihaela Duh zajedništva, prenosi i njegovu ocjenu da za takav list među 
vjernicima u našoj zemlji ne bi bilo dovoljno publike, odnosno interesa. 1695 


1695 Usp. AKSA, Razgovor s biskupom Škvorcom u „Duhu zajedništva Samo 5-10posto ljudi u Crkvi u 
Hrvatskoj ima pretkoncilske ideje i težnje, u: Glas Koncila, br. 14, 11. srpnja 1971., str. 7. 

VI. INTERES I REAKCIJE DRŽAVNIH VLASTI NA PISANJE I DJELATNOST 
GLASA KONCILA 


Djelovanje katoličkog tiska, pa tako i Glasa Koncila bilo je predmetom osobitog 
interesa državnih vlasti tadašnje SR Hrvatske i SFR Jugoslavije, što je vidljivo iz djelovanja 
Komisije za vjerska pitanja Izvršnog vijeća Sabora SR Hrvatske. 

Kroz svoje djelovanje ta je Komisija, kad je riječ o Glasu Koncila, najprije pozorno 
pratila njegovo osnivanje, način djelovanja, nakladu i distribuciju te, dakako, njegov sadržaj. 
Praćenje i analiza sadržaja organizirani su zajedno s republičkim Javnim tužilaštvom, koje je 
najprije priređivalo tzv. „Mjesečne informacije 14 , a kasnije će početi i s objavljivanjem 
posebnog biltena, u kojem će prenositi najznačajnije članke iz vjerskoga tiska, pa tako i Glasa 
Koncila , kao i svjetovnoga tiska, kad bi se on bavio vjerskim temama. Sve je to, potom, bilo 
predmetom ne samo sjednica Komisije, nego bi - najčešće u fonni zasebnih analiza, ponekad 
čak i samog Glasa Koncila - priređene analize bile dostavljene i drugim partijskim i državnim 
institucijama. 

Osim toga, sadržaj Glasa Koncila bio je i čestom temom kontakata koje su dužnosnici 
Komisije održavali s crkvenim predstavnicima, pa su te susrete nerijetko koristili i kao prigodu 
za iznošenje prigovora ne pojedine članke toga lista. To bi se, svakako, moglo shvatiti i kao 
način pritiska na samo uredništvo Glasa Koncila da „pazi što piše“, jer su članovi Komisije 
zasigurno računati s time da će njihovi sugovornici te prigovore prenijeti članovima uredništva 
a ponekad - primjerice kad bi sami crkveni predstavnici u nekim svojim pothvatima ovisili o 
„dobroj volji“ vlasti - možda od njih i sugerirati da od takvih sadržaja odustanu. 

Komisija je, u nekoliko navrata, održala sastanke i sa samim urednicima lista, pri čemu 
su im također iznošeni prigovori, a ponekad i otvorene prijetnje da bi list, zbog svojega pisanja, 
mogao biti sankcioniran. 

Naposljetku, protiv lista poduzete su i konkretne represivne mjere: pljenidba lista i 
sudski postupci protiv njegovog Nakladnika, odgovornog urednika i novinara. 

1. Praćenje sadržaja Glasa Koncila od strane predstavnika vlasti 


Već na sjednici Komisije od 4. ožujka 1963., u godišnjem izvješću za 1962. godinu, 
uočava se kako su ,,u protekloj godini vjerske zajednice pokazale [su] naročitu aktivnost na 
polju izdavačke djelatnosti povećavajući broj vjerskih izdanja kao i njihov tiraž“ 1696 , te se 
poimence nabrajaju katoličke novine i časopisi, zajedno s podacima o njihovoj nakladi. 1697 U 
tome je izvješću za 1962. godinu Komisija zabilježila i izlazak biltena Glas s Koncila, ali gaje 
doživljavala kao privremeno glasilo koje je upoznavalo ,,s radom Koncila svećenstvo i 
vjemike“. 1698 

No, samo dva mjeseca kasnije, na sjednici Komisije 10. svibnja 1963., u vrijeme dok 
Glas Koncila još nije bio niti pokrenut, a Glas s Koncila je bio prestao s izlaženjem, na dnevnom 
se redu našla i „Informacija o povećanoj izdavačkoj djelatnosti vjerskih zajednica 44 u kojoj se 
najavljuje i mogućnost da Katolička Crkva pokrene svoj dnevni list: 

Informirani smo da zagrebački Kaptol priprema izdavanje jednog katoličkog lista koji bi izlazio za prvo 
vrijeme kao tjednik, a kasnije kao dnevno glasilo za katoličke vjernike. Izdavač bi bilo Hrvatsko književno 
ĆMD Zagreb, a uređivao bi ga tehnički tajnik ĆMD-a Luka Perinić. Pripreme za izlazak tih novina su 
izvršene, stvoren je fond, i obezbeđena materijalna sredstva. Episkopat je zatražio od svih župa i 
svećenika određena materijalna sredstva za fond ovih novina. Većina župnika do sada se odazvala, a 
poneki su prodavali vrijedne stvari uključujući automobile, a dobiveni novac priložili fondu. Novine bi 
se štampale u 200.000 primjeraka, a distribucija bi se odvijala tako da svi župnici preplate svoje vjernike 
na dotičnu novinu. Vjernici koji iz materijalnih razloga ne bi mogli plaćati dobivali bi novine besplatno, 
a troškovi bi bili refundirani iz pomenutog fonda. Navodno, za izdavanje lista, pored izvršenih tehničkih 
priprema u zemlji, nabavljena je i kompletna štamparija u Austriji i samo se očekuje na njenu dopremu i 
montiranje u prostorijama ĆMD-a u Zagrebu. 1699 


Premda nije poznato na koji su način i od koga sve prikupljene ove informacije, očito je 
da su vlasti bile upoznate barem s nekim od razgovora na kojima je tih mjeseci bilo govora o 
mogućnostima pokretanja novog crkvenog lista, od kojih sam neke već naveo u poglavlju III. 


1696 Zapisnik sa sjednice Komisije od 4. ožujka 1963., str. 4, u: HDA, KOVZ, Zapisnici sa sjednica Komisije 
(knjiga 5). 

1697 Zapisnik sa sjednice Komisije od 4. ožujka. 1963., u: HDA, KOVZ, Zapisnici sa sjednica Komisije (knjiga 
5), str. 40-42. 

1698 Zapisnik sa sjednice Komisije od 4. ožujka 1963.,, u. HDA, KOVZ, Zapisnici sa sjednica Komisije (knjiga 
5), str. 40. 

1699 Zapisnik sa sjednice Komisije 10. V. 1963, str. 2-3, u: HDA, KOVZ, Zapisnici sa sjednica Komisije (knjiga 
5). 

ovoga rada. Na temelju izričitog spominjanja Luke Perinića i HKD Ćirila i Metoda kao 
svojevrsnog nositelja toga projekta, možda bismo mogli zaključiti da su do vlasti stizale 
informacije koje su vođene u sjedištu toga društva, na koje je povremeno dolazio urednik Glasa 
s Koncila Zorislav Lajoš, a koje spominje Bonaventura Duda. 1700 No, neke od iznesenih 
informacija odudaraju od onoga što je u kontekstu osnutka Glasa Koncila do sada bilo poznato, 
a što sam prikazao ranije u ovome radu (u potpoglavljima III. 1. i III.2.), osobito u pogledu 
materijalnih i tehničkih priprema, pa to pitanje ostaje otvoreno za neka buduća istraživanja. 

Kako je broj katoličkih listova sve više rastao, vlasti su uočile kako im postojeća 
organizacija i kadrovski potencijali neće biti dovoljni za pozorno praćenje njihova sadržaja, pa 
su počele rasprave i prijedlozi kako taj problem riješiti. Primjerice, iz materijala sa sjednice 
Komisije od 4. ožujka 1963., doznajemo i kako je Odbor za unutarnju politiku Izvršnog vijeća 
Sabora još 2. ožujka 1961. predložio fonniranje posebnog odsjeka za praćenje vjerskoga tiska 
u sklopu budućeg Sekretarijata za infonnacije Izvršnog vijeća Sabora 1701 , a Komisija 
procjenjuje da će vjerske zajednice, osobito Katolička Crkva, još više pojačati svoju izdavačku 
djelatnost: 

Dobiva se utisak, da su vjerske zajednice, a posebno rimokatolička, u prethodnoj godini ispitivale situaciju 
i ocijenivši je povoljnom, počele sa sve većim zahtjevima za štampanje vjerske literature. Stav da se za 
potrebe vjerskih zajednica odredi jedna štamparija, koja bi podmirivala sve njihove zahtjeve ubrzo je bio 
probijen (jer su vjerske zajednice dobro plaćale, pa su štamparije rado primale njihove narudžbe), tako da 
u štampanju ove literature danas učestvuje veći broj štamparskih poduzeća. Sve informacije ukazuju da 
će se u 1963. god. povećati zahtjevi vjerskih zajednica za daljnju izdavačku djelatnost. Kod rimokatoličke 
vjerske zajednice ovo povećanje će se prije svega odnositi na štampanje novih knjiga i časopisa. 1702 


Neki od članova Komisije, primjerice Uroš Slijepčević, pritom su upozorili kako „takva 
izdavačka djelatnost predstavlja problem za naše društvo“ te kako bi s tim problemom trebalo 
upozoriti i druge mjerodavne institucije, pri čemu spominje i Komisiju za tisak SRH, Ideološku 
komisiju CK SKH i Odbor za unutarnju politiku SRH. Također je upozorio da se „ne bi smjelo 
dozvoliti da bilo koja vjerska zajednica u Hrvatskoj uveze svoju štampariju, već bi izdavačku 
djelatnost vjerskih zajednica trebah kanalizirati u pojedine građanske štamparije gdje bi i 


1700 Usp. Bonaventura DUDA, Prihvat II: Vatikanskog koncila u Hrvatskoj (II). Fragmenti za buduće cjelovitije 
prouke, u: Crkva u svijetu , 31 (1996.) br. 3, str. 257-258. 

1701 Usp. Zapisnik sa sjednice Komisije od 4. ožujka 1963., str. 38-39, u: HDA, KOVZ, Zapisnici sa sjednica 
Komisije (knjiga 5). 

1702 Zapisnik sa sjednice Komisije od 4. ožujka 1963., str. 47-48, u: HDA, KOVZ, Zapisnici sa sjednica Komisije 
(knjiga 5). 

direktno imali uvid u obim materijala, kojeg vjerske zajednice raspačavaju 44 . 1703 Ti su prijedlozi 
i usvojeni u obliku zaključaka sa sjednice. 


Komisija također ističe potrebu objedinjene evidencije i analize izdavačke djelatnosti 
vjerskih zajednica, te se predlaže „da se uspostavi veća kontrola i vodi kurs u cilju kanaliziranja 
cjelokupne izdavačke djelatnosti preko Staleškog društva katoličkih svećenika NRH, CMD 
Zagreb i CMD Pazin“. Time bi se, kako se zaključuje, eliminirao „veliki broj pojedinačnih 
izdavača, što bi olakšalo uvid i kontrolu nad izdavačkom djelatnošću vjerskih zajednica 44 . 1704 

Jačanje katoličkog tiska Komisiju je zabrinjavalo i zbog činjenice da se to negativno 
odrazilo na djelatnost, osobito izdavačku, Staleškog udruženja svećenika. Tako se, primjerice, 
na sjednici 8. listopada 1963. konstatira kako se Novine Danica tiskaju u nakladi od 3.500 
primjeraka, dok je u isto vrijeme naklada Glasnika sv. Antuna Padovanskog dosegnula 30.000 
primjeraka, a Glasa Koncila 40.000, te je „realno očekivati da će se Novine Danica u narednom 
periodu naći u još jednoj težoj situaciji nego što su bile do sada, i to u prvom redu što se tiče 
njenog plasmana 44 . 1705 

Početkom 1964., na sjednici od 1. i 8. veljače, Komisija je usvojila plan rada za 1964. 
godinu, zaduživši svoje stručne službe da pozorno prate „okružnice i vjesnike kao i ostalu 
izdavačku djelatnost vjerskih zajednica 44 te da s tim u vezi održavaju “tijesnu suradnju s 
Republičkim sekretarijatom za informacije, Javnim tužilaštvom SRH 44 , ali i da zainteresiraju 
općinske komisije za vjerska pitanja za praćenje toga vida aktivnosti vjerskih zajednica u 
svojim lokalnim sredinama. 

Naime, iz Zapisnika s te sjednice Komisije doznajem kako je o izdavačkoj djelatnosti 
vjerskih zajednica raspravljao i Organizaciono-politički sekretarijat CK SKH, pri čemu je 
konstatirano kako se to područje još uvijek ne prati dovoljno sistematski, što CK SKH 
doživljava „kao problem 44 . 

Stoga si je Komisija stavila u zadatak do kraja godine napraviti „prikaz izdavačke 
djelatnosti vjerskih zajednica i infonnaciju o napisima u našoj štampi koji se odnose na tu 


1703 Zapisnik sa sjednice Komisije od 10. svibnja 1963., str. 5, u: HDA, KOVZ, Zapisnici sa sjednica Komisije 
(knjiga 5). 

1704 Zapisnik sa sjednice Komisije od 4. ožujka 1963., u: HDA, KOVZ, Zapisnici sa sjednica Komisije (knjiga 
5). 

1705 Zapisnik sa sjednice Komisije od 8. listopada 1963., str 24, u: HDA, KOVZ, Zapisnici sa sjednica Komisije 
(knjiga 5). 

problematiku 14 kao i popis „štamparskih i izdavačkih poduzeća u SR Hrvatskoj, koja se bave 
štampanjem edicija vjerskih zajednica 44 . 1706 

No, iz Izvješća o radu Komisije za proteklu, 1963. godinu, ipak se dade zaključiti kako 
je počelo koliko-toliko sistematsko praćenje i analiza katoličkog tiska. 

U toj se analizi ističe kako vjerski tisak, doduše, ne pravi „direktne političke ispade i ne 
ogrešuje se o naše Zakone iako sadržajem često prelaze okvire dozvoljenog t.j. izlaze s područja 
vjerskih sfera na čisto svjetovno područje 44 , a što se tiče forme i sadržaja, Izvješće navodi: 

Ova štampa ne sadrži samo puko prepričavanje konfesionalnih fabula i dogmi, već je sadržajno podešena 
tako da vrši određenu vjersku funkciju. Oprobanim i ustaljenim metodama naturaju vjernicima shvaćanja 
Crkve. Sto više neki imaju pretenzije da se nose i s naučnim postavkama vješto izbjegavajući vulgarno 
suprotstavljanje nauci pogotovo disciplinama prirodnih nauka. Većina vjerskih publikacija su tehnički 
dobro uređene, po svom sadržaju namijenjene su za vjernike raznih uzrasta i raznog stepena obrazovanja 
(posebne su edicije na pr. za školsku djecu, posebne za omladinu, posebne za starije vjernike, posebne za 
intelektualce itd.), opremljene su često puta veoma privlačnim fotografijama uzetim iz svakidašnjeg 
života, ali s legendama obojenim vjerskim stavovima, nose atraktivne naslove kao na pr. „Župnik kratkih 
valova", „Srušimo ograde", „Po katoličkom svijetu" itd., a pisani su pristupačno za običnog čovjeka. 
Najveći broj tekstova ima naglašen vjersko-propagandni karakter. Političkih natpisa je malo u svim 
njihovim listovima. 1707 


UIzvješću su analizirani i neki članci objavljeni u Glasu Koncila. Tako se ističe izvješće 
o pastirskom pismu američkih biskupa usmjerenom protiv rasne segregacije u SAD-u 1708 , te 
izvješće o pastirskom pohodu pape Pavla VI. Izraelu 1709 , „gdje detaljno iznosi sve podatke i to 
kronološkim redom u vezi s hodočašćem pape Pavla VI. u 'Sv. zemlju', a ne spominje niti 
jednom riječju Papin telegram upućen s tog hodočašća Predsjedniku Titu, niti Titov odgovor na 


1706 p r j| 0 g sjednici Komisije za vjerska pitanja od 1. i 8. veljače 1964, str. 5-6, u: HDA, KOVZ, Zapisnici sa 
sjednica Komisije (knjiga 6). 

1707 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 17-18, u: HDA, KOVZ, Zapisnici sa sjednica Komisije (knjiga 6). 

1708 Usp. Katolička Crkva protiv rasne mržnje. Katolički biskupi Amerike ohrabruju vjernike u borbi za 
građanska prava, u: Glas Koncila, br. 1, 29. rujna 1963., str. 21. 

1709 Usp. Kristov namjesnik u Kristovoj domovini, u: Glas Koncila, br. 1, 12. siječnja 1964., str. 1-6. 

1710 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 21, u: HDA, KOVZ, Zapisnici sa sjednica Komisije (knjiga 6). 

U izvješću se primjećuje i tretiranje „pitanja ekumenizma" u Glasu Koncila, pri čemu 
se ističe članak „Srušimo ograde" 1711 , a spominje se i postojanje drugih članaka u kojima se 
„donosi više vijesti o događajima o nekatoličkom svijetu i sve su one obojene 
koegzistencijalnom tolerancijom odnosa Katoličke Crkve prema ostalim religijama" te su 
„prilično tolerantni prema nekatolicima" ali su, kako se dodaje, „u isto vrijeme usmjereni tako 
da pokažu kako je vrhunski cilj sjedinjenje u jednu, dakako u Katoličku Crkvu. O ovom se piše 
vrlo oprezno nenapadno i umjesno". 1712 

Na kraju se Izvješća donose ovi zaključci: 

- u vjerskim listovima nema otvorenog političkog suprotstavljanja našem društvenom uređenju, ali 
izvjesne vijesti i članci predstavljaju političke dvosmislice, politički su tendenciozni s ciljem određenog 
političkog usmjeravanja; 

- svjetovne probleme kao na pr. iz područja braka, etike, društvenog zbivanja itd. vjerska štampa obrađuje, 
sa stanovišta materijalne istine često veoma korektno i dopadljivo, ali je sve to prožeto religioznim 
nazorima i sa njima se opravdava; 

- u odnosu prema drugim religijama pokazuje se značajan stupanj tolerancije, a ta tolerancija je 
kombinirana s navijanjem za sjedinjenje svih crkava u katoličku; 

- stavovi u katoličkoj štampi su veoma elastični, što je opet, svakako, posljedica taktike i politike Crkve, 
sračunatih na to da budu prihvatljivi i za onaj dio potencijalnih vjernika koji inače ne prihvaćaju lako 
kruti dogmatizam Katoličke Crkve. 1713 


No, premda je još i ranije uočena „potreba" sustavnog praćenja izdavaštva vjerskih 
zajednica, na sjednici Komisije za vjerska pitanja od 18. XI. 1964. konstatira se kako taj 
„zadatak" još uvijek nije do kraja obavljen. Naime, predstavnik Javnog tužilaštva Branko 
Novaković izvješćuje kako je, doduše, u Tužilaštvu „kreirano jedno radno mjesto za praćenje 
izdanja vjerske štampe i druge štampe", ali i kako je „izdavačka djelatnost vjerskih organizacija 
[je] u porastu i to jedan čovjek može samo površno preletjeti, pogotovo ako nije suštinski 
orijentiran na to." 1714 Na istoj sjednici raspravljalo se i o tome što učiniti s tim analizama, pa 


1711 Usp. Da svi budu jedno: Srušimo ograde! Gibanje među nesjedinjenim kršćanima između dva zasjedanja 
Koncila, u: Glas Koncila, br. 1, 29. rujna 1963., str. 11. 

1712 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 21, u: HDA, KOVZ, Zapisnici sa sjednica Komisije (knjiga 6). 

1713 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 22, u: HDA, KOVZ, Zapisnici sa sjednica Komisije (knjiga 6). 

1714 Zapisnik sa sjednice Komisije za vjerska pitanja od 18. studenoga 1964., str. 14, u: HDA, KOVZ, Zapisnici 
sa sjednica Komisije (knjiga 6). 

predsjedavajući sjednici Ivo Senjanović izvješćuje kako „smo mi u CK raspravljali o ovom 
pitanju“ pri čemu je izraženo mišljenje da se analize, po temama, dostavljaju i institucijama i 
pojedinim novinskim redakcijama koje se bave određenim pitanjima: 

Ako vidimo da se Crkva jednim vidom svoje izdavačke djelatnosti bavi pitanjima socijalnim ili 
filozofskim, a na drugoj strani mi imamo instituciju Filozofski fakultet, časopise i redakcije koje se bave 
pitanjima filozofije, onda tim institucijama treba da se ta građa i ta materija doturi pa neka one reagiraju 
na te stvari. Ako se radi o svakodnevnim stvarima, onda neka one dođu do uredništva Vjesnika ili Borbe 
da bi oni reagirali na odgovarajući način na te pojave. 1715 


Kako su se, pak, na stranicama Vjesnika i Borbe te reakcije očitovale, oslikat ću na 
nekoliko primjera nešto kasnije u ovome istome poglavlju rada. 

Iz kasnijih Informacija ,,o izdavačkoj djelatnosti vjerskih zajednica u SRH“ dade se 
zaključiti kako su ta izvješća postajala sve preciznija i informativnija, odn. kako su vlasti uspjele 
u svojoj nakani sistematičnoga praćenja vjerskog tiska za potrebe državnih vlasti. 

Posao praćenja vjerskoga tiska, naime, preuzelo je na sebe Javno tužilaštvo SR 
Hrvatske, te ga je u obliku „Mjesečnih informacija o aktivnosti i pisanju vjerske štampe“ 
dostavljalo Komisiji za vjerska pitanja, ali i Republičkom sekretarijatu za unutrašnje poslove, 
Glavnom odboru SSRNH i Izvršnom komitetu CK SKH. Te su „Mjesečne infonnacije“ bile 
sastavljene od četiri dijela, s generalnim naslovima: „Pisanje vjerske štampe“, „Nova vjerska 
izdanja“, „Povreda zakona o štampi“ i „Pregled izdavačke djelatnosti za protekli mjesec“. 

Pretežiti dio analiziranih članaka objavljenje na stranicama Glasa Koncila. Primjerice, 
od 11 analiziranih članaka i pojava u vjerskome tisku za mjesec siječanj 1966., 7 ih se odnosilo 
na Glas Koncila , a po jedan na Bogoslovsku smotru , Glasnik Srca Isusova i Marijina , list 
Ministrant i Glasnik sv. Antuna Padovanskog, dok su za mjesec veljaču iste godine svi 
analizirani članci bih objavljeni u Glasu Koncila. 

Osim naslova odabranog članka i, uglavnom sažetog, prikaza njegovog sadržaja, autor 
„Mjesečnih informacija 14 analizirao bi i „skrivenu poruku“ ili „krajnje namjere 44 pojedinog 
članka, ukazivao na to da je neki članak „izašao iz dozvoljenog područja 44 , a povremeno i 
sugerirao da bi trebalo pokrenuti postupke protiv lista ili autora članka. 


1715 Zapisnik sa sjednice Komisije za vjerska pitanja od 18. studenoga 1964., str. 15, u: HDA, KOVZ, Zapisnici 
sa sjednica Komisije (knjiga 6). 

Već u Izvješću, koje je na temelju tih „Mjesečnih infonnacija“ sastavljeno i analizirano 
1966. godine, moguće je uočiti većinu glavnih zamjerki koje su državne vlasti imale kad je 
katolički tisak u pitanju. 1716 

Tako se, primjerice, ističe da su „na stranicama Glasa Koncila napadana [su] predavanja 
sveučilišnog profesora Branka Bošnjaka o povijesti i filozofiji kršćanstva, koje je održao na 
tribini Studentskog centra u Zagrebu i na Radio Zagrebu. Tom prilikom je napisano 'neka 
profesor omogući da govorimo, pa će se mnogi prijaviti da mu postanu kolege: mi šutimo i u 
školama i na katedrama i na radiostanicama". 

Izvješće, pritom, vrlo dobro uočava i namjere Glasa Koncila kad poznate osobe iz 
svijeta politike, znanosti i javnoga života prikazuje kao vjernike, o čemu je u ovome radu bilo 
riječi u prikazu sadržaja Glasa Koncila, u poglavlju IV.6., pa primjećuje kako se vjerski tisak 
„na vrlo spretan način" koristi učenjacima svjetskog glasa, osobito iz prošlosti, koji su praktični 
katolici, te se oni koriste kao argument „opstojnosti Boga i pravilnosti nauke Katoličke Crkve". 
Dalje se navodi kako se neki strani poznatiji političari i državnici, koji su katolici, koriste u 
propagandističke svrhe, pri čemu se navode Kennedy, Lumuba i Moro. „Ne smeta ih niti to što 
su neki drugih vjera. Tako je npr. u jednom izdanju donijeta slika Nasera kako se klanja". 1717 

Autori izvješća uočavaju i tendenciju Glasa Koncila da najnovija znanstvena 
istraživanja prikažu kao dokaz ispravnost nauka Katoličke Crkve. Tako se, primjerice, ističe 
kako autori članaka u tome listu „ne prežu ni pred tim da donesu nekoliko originalnih fotografija 
o embrionalnom razvitku djeteta u majčinoj utrobi kao dokaz da najnovija otkrića potvrđuju 
prastaru nauku Katoličke Crkve o životu prije rođenja". Pritom je uočeno i otvoreno 
suprotstavljanje pobačaju, „zbog čega je bio izvršen i uvredljiv napad na čitav naš liječnički 
stalež". 


Izvješće primjećuje i kako je katolički tisak posebno zabrinut i zainteresiran „za odgoj 
djece i omladine, što bi trebalo priznati kao isključivo domenu prava djelovanja Crkve i 
religije", ističući kako je Glas Koncila nedavno proveo i „anketu među omladinom o njenom 
odnosu prema vjeri i ljubavi". Izvješće zaključuje kako se na taj način „djeca i omladina [se] 
podstrekavaju na borbu za Crkvu, vjeri u Boga", a kao važnu novost na tome području Izvješće 
apostrofira pokretanje Mcdog koncila. 


1716 Informacija o izdavačkoj djelatnosti vjerskih zajednica u SRH od 26. svibnja 1966., u: HDA, KOVZ, kutija 
67, Pov. br. 64/1966. 

1717 Usp. Predsjednik Republike na koljenima, u: Glas Koncila, br. 3, 6. veljače 1966., str 16. 

I tema braka i obitelji uočena je kao „centralna tema cjelokupne izdavačke djelatnosti 
RKC“, pri čemu je „skala pitanja koja se kod ovoga raspravlja [je] vrlo široka - zapravo sve“. 
Pritom se, kako se dodaje, otvoreno piše „daje pravovaljan jedino onaj brak koji je sklopljen u 
crkvi, a da pri tome još nijednom nitko nije uputio vjernike da je brak kategorija za koju je 
zainteresirana i društvena zajednica“. 

Kao česta tema katoličkog tiska navode se i socijalna pitanja, pri čemu se „na jedan vrlo 
spretan način nastoji probuditi samilost kod čitalaca da pomognu 'bijednima', a istovremeno 
prikriveno optužuje i naše društvo koje nije u stanju da riješi socijalne probleme“. Pritom se 
navodi kako se vjerski listovi pojavljuju i kao pokretači različitih karitativnih akcija, pri čemu 
se spominje akcija Glasa Koncila za pomoć gladnima u Indiji, ah i pokretanje rubrike „Tko je 
moj bližnji?“, pri čemu Izvješće zaključuje kako je list time zašao „u rješavanje socijalnih 
pitanja što je u stvari jedna od upravnih funkcija društva“. Također se dodaje kako je Komisija 
zauzela stajalište da je ta akcija nedozvoljena, „jer se sakupljaju prilozi za svrhe koje nisu 
vjerske, te daje treba spriječiti“. Navedena je i akcija Glasa Koncila kojom su za Dušni dan, 
umjesto kupnje vijenaca, vjernici uplaćivah u Fond za izgradnju novih crkava. 

Spomenute aktivnosti doprinose daljoj afirmaciji Glasa Koncila kao veoma značajnog faktora RKC, koji 
svojim sadržajem utječe na čitaoce i postaje instrument preko kojeg Crkva pokreće dobrotvorne akcije 
koje su imale priličan odaziv u redovima vjernika, 

zaključuje se u izvješću. 


Vjerskim se listovima zamjera i što kod međunarodnih političkih događaja veliku 
pozornost posvećuju „donošenju vijesti iz novooslobođenih zemalja Afrike i Azije - tog 
misijskog područja RKC. Kod toga se daje veliki publicitet teškoćama i 'progonima' koje u tim 
zemljama navodno doživljavaju katolički svećenici (Kongo, Sudan, Sjeverni Vijetnam, Kina, 
Sjeverna Koreja, Cejlon, Uganda i dr.). Može se reći daje način tretiranja kao i značaj koji se 
pridaje tim pitanjima u pisanju katoličke štampe u izvjesnoj rnjeri u suprotnosti s našim vanj sko- 
političkim odnosima s tim zemljama“. 

Zamjera se i to što su neki listovi, pri čemu se izričito navodi i Glas Koncila , dah veliki 
publicitet proslavi 1000-godišnjice kršćanstva u Poljskoj i tendenciozno pisanje na tu temu, 
premda su „predstavnici Komisije za vjerska pitanja obavili razgovore sa svim biskupima u 

SRH i upoznali ih sa stavom poljske vlade prema proslavi tako da su svi biskupi odustali od 
organiziranja hodočašća“. 


„Još uvijek ima i primjera da pojedini autori spominju Stepinca i pozivaju se na njega 
kao velikog dobročinitelja Katoličke Crkve i hrvatskog naroda“, navodi se, među ostalim, u 
Izvješću, te se zaključuje: 

Opća karakteristika sadržaja svih vrsta izdanja katoličke štampe je da su često dvosmislena i obojena 
tipično crkvenom bojom. Prezentirana su tako da povećaju naklonost prema Katoličkoj Crkvi i da kod 
vjernika utječu na formiranje političkih stavova koji odgovaraju stavovima Katoličke Crkve i koji često 
nisu i ne mogu biti u skladu s našim pozitivnim zakonodavstvom i našim shvaćanjima i stremljenjima, jer 
polaze s ideološki sasvim suprotnih pozicija. 1718 


Komisija je pomno pratila i odvijanje Drugog vatikanskog koncila, posebno istupe 
biskupa iz SFRJ na Koncilu, te način na koji taj događaj prati katolički tisak. 

Primjerice, u jednome zasebnom prilogu, koji je sastavljen 2. lipnja 1966., analizirano 
je i „pisanje katoličkih vjerskih glasila i naše štampe u SRH o II. Vatikanskom koncilu“, pri 
čemu Komisija konstatira kako je u tome „prednjačio Glas Koncila koji je donosio redovitu 
koncilsku kroniku u kojoj je obavještavao čitaoce o svakoj sjednici“. Uočen je niz komentara 
koje je na temu Konstitucije o Crkvi u suvremenom svijetu taj list objavio iz pera ,,dr. Tomislava 
Šagija - Seperovog koncilskog savjetnika 14 . 1719 

Osim kronologije i podataka, primjećuje se u Izvješću, „katolička štampa je dosta 
opširno pisala i o pojedinim problemima koji su se pojavljivali na Koncilu u vezi s raspravom 
o pojedinim dokumentima 44 , pri čemu „nije bio rijedak slučaj da se je otvoreno isticalo i 
razmimoilaženje u raspravama, pa čak su se spominjale i pojedine struje, kao npr. 'progresisti' 
i 'tradicionalisti' 44 . No, kako se dodaje, „kod toga je posebna pažnja posvećena tome kako čitalac 
ne bi stekao dojam da su ta razmimoilaženja naročito velika, kako ne bi posumnjao u 
monolitnost Katoličke Crkve 44 . 

Što se pak tiče pojedinih dokumenata Sabora, Komisija primjećuje daje najveća pažnja 
posvećena Dekretu o ekumenizmu, Konstituciji o liturgiji, Konstituciji o Crkvi o suvremenom 


1718 Informacija o izdavačkoj djelatnosti vjerskih zajednica u SRH od 26. svibnja 1966., u: HDA, KOVZ, kutija 
67, Pov. br. 64/1966. 

1719 Usp. Pisanje katoličkih vjerskih glasila i naše štampe u SRH o II. vatikanskom koncila, Prilog br. 3, u: HDA, 
KOVZ, kutija 67, Pov. br. 55/1966. 


397 



svijetu te Deklaraciji o vjerskoj slobodi. Što se tiče ekumenizma, „pored pozitivnih tendencija 
približavanja došla [je] do izražaja i tendencija da se i putem štampe Katolička Crkva nametne 
Pravoslavnoj". Kod tematiziranja Konstitucije o Crkvi u suvremenom svijetu i Deklaracije o 
vjerskoj slobodi „posebna je pažnja posvećena naglašavanju vjerskih sloboda i obavezi države 
da omogući potpunu slobodu savjesti i vjeroispovijesti". 

Komisija nije bila zadovoljna niti time što, po ocjeni sastavljača Izvješća, „na stranicama 
katoličke štampe nije se mogla naći podrška pozitivnijim stremljenjima koja su došla do 
izražaja na samom Koncilu i oko njega, tako da čitaoci nisu bili u dovoljnoj mjeri informirani 
o pozitivnim tendencijama u krilu Katoličke Crkve, što po našoj ocjeni znači veliki nedostatak, 
ako se ima u vidu činjenica tiraža i utjecaj koji ta štampa vrši na dio naših građana". Pri tome 
se ističe kako je upravo Koncil i izvještavanje o njemu utjecao i na povećanje naklade katoličkih 
listova te „afirmaciji pojedinih katoličkih glasila, a naročito Glasa Koncila ", a iznosi se i 
procjena da će i u „postkoncilsko vrijeme katolička štampa biti, s obzirom na tiraž i čitalačku 
publiku, najvažnije i najefikasnije sredstvo u propagiranju koncilskih ideja i tribina koje će se 
sprovoditi i objašnjavati stavovi i promjene koje treba učiniti s obzirom na koncilske 
zaključke". 


1.1. Stavovi vlasti iz pera novinara i kolumnista društvenog tiska 


U svjetlu ovih informacija i stavova, lako je razumjeti činjenicu kako je i tadašnji 
društveni tisak u svom pristupu vjerskoj tematici, a često i samome pisanju Glasa Koncila, u 
velikoj mjeri više bio „produžena ruka" vlasti, negoli slobodan i samostalan segment tadašnjega 
društva. 

Vidljivo je to, primjerice, u članku beogradske Politike ekspres (13. studenoga 1966., 
„Krst ne sedi skrštenih ruku"), autora Vladimira Kolara, u kojem se analizira pojačana aktivnost 
Katoličke Crkve u Jugoslaviji, među ostalim, i u izdavačkoj djelatnosti, a „posebno se ističe 
Glas Koncila “, 1720 List pritom navodi i neke citate iz Glasa Koncila, a među pitanja u koja 
vjerski tisak sve više „zadire", list navodi „pitanja seksualnog i bračnog morala te pobačaja". 
Sve su to, redom, opažanja i kritike koje nalazimo i u analizama Komisije za vjerska pitanja, a 


1720 Beogradske novine o živoj aktivnosti Crkve u Jugoslaviji, u: Glas Koncila, br. 23, 20. studenoga 1966., str. 8- 
16. 

imajući u vidu ranije iznesene zaključke te Komisije kako će ona sugerirati društvenim 
institucijama i medijima kako na pisanje vjerskoga tiska „odgovoriti 44 , vjerojatno ne bi bio 
pogrešan zaključak kako je i navedeni članak zapravo nastao na poticaj same Komisije te na 
temelju materijala koje je listu dostavila sama Komisija. 

Glas Koncila, u svome osvrtu na taj članak, s autorom članka ipak ulazi i u manju 
polemiku. List se, naime, čudi što autor Kolar, premda prizna da se katolički tisak drži „na 
pristojnoj udaljenosti od bilo kakve mogućnosti da dođe u sukob sa zakonskim propisima 44 , ipak 
istodobno postavlja pitanje: „da lije takvom aktivnošću Katolička Crkva u svojoj vekovnoj i 
uvek novoj 'bici za ljudske duše' i svoja politička ubeđenja zaboravila - ili previdjela? - ustavne 
okvire i kompetencije 44 . Zar je moguće, pita se stoga Glas Koncila, „prekoračiti granice Ustava 
a da se ne prekrši čak nijedan propis, a kamoli zakon? 44 . Na kraju list izražava žaljenje što Kolar 
kao da žali „što je naše društvo demokratsko, jer takvu demokraciju mogu koristiti čak i - 
katolički svećenici 44 . 

I list Borba (7. srpnja 1969.), u jednome članku Tome Milinovića, bavi se katoličkim 
tiskom, pa i Glasom Koncila, koji prenosi: 

Polje njihovog interesovanja i informisanja je veoma široko, a u poslednje vreme oseća se u tim listovima 
i časopisima tendencija započinjanja otvorene rasprave o suštinskim pitanjima marksističkih stavova. 
Katolička štampa, na primer, izbegava direktne napade na društveno politički sistem (pa, znači, i zabranu 
pojedinih od tih listova, što bi u svakom slučaju bilo politički nepopularno). Međutim, u njenim napisima 
suptilnom metodom vernicima se daju poruke crkve o svim problemima društvenog i političkog života. 
Afirmišući katolički sistem društvenih vrednosti ova štampa stavlja pod lupu kritike gotovo sva naučna 
saznanja i istovremeno prezentira čitaocima sopstvene ocene o njima. Mada ne stvara direktne politički 
sukobe, ipak, štampa Katoličke crkve je u suštini duboko antimarksistička i ideološki potpuno strana 
našem sistemu. Da dodamo još i to da se listovi ove Crkve veoma uspešno prodaju i da njenu prodajnu 
mrežu čine svi sveštenici, časne sestre, crkveni odbornici i mnogi vernici. 1721 


Glas Koncila je ovaj članak popratio primjedbom kako „Drug Toma kao da smatra 
upravo samo po sebi razumljivim da bi ta katolička štampa zapravo spadala pod udar zabrane, 
ali - eto nevolje! - nemaš je gdje uloviti: neće ona da se upušta u direktne napade na društveno- 
politički sistem i izbjegava direktne sukobe, iako je - vidi ti nje! - antimarksistička. No, 
razumije drug Toma prave razloge nezabranjivanja: to bi bilo politički nepopularno...). 44 


1721 „Drska “ katolička štampa, u: Glas Koncila br. 15, 27. srpnja 1969., str. 11. 

I u članku Zdravka Židovca, objavljenog u Vjesniku (23. studenoga 1968.), lako se mogu 
prepoznati upravo teme iz analiza rađenih u Komisiji za vjerska pitanja. Primjerice, kad 
„primjećuje" kako se u Glasu Koncila „više puta mogla naći izražena neslaganja sa stavovima 
da se Crkvi za njezinu djelatnost ne mogu staviti na raspolaganje radio i televizija, da njezina 
karitativna djelatnost u stvari znači presizanje na društveno područje, da Crkva osim vjerskih 
škola ne može imati drugog utjecaja na odgojno-obrazovni sistem. U stvari - mada se to izričito 
ne kaže - neslaganja sa stavom da se Crkva ne smije miješati u politička pitanja". Inače, Glas 
Koncila odgovorio je na taj članak prigodnim komentarom u kojem, među ostalim, poručuje 
kako u Glasu Koncila „ne pišu sve sami i čisti istomišljenici, niti sa strane izvanredakcijskih ili 
nadredakcijskih činilaca dirigirani i cenzurirani informatori" 1722 , očito na taj način poručujući 
da im je jasno u čije ime autor Vjesnika , zapravo, nastupa. 


1.2. Pokušaji određivanja „dozvoljenih granica 44 sadržaja vjerskoga tiska 


Tijekom 1966. i 1967. godine na više je sjednica Komisije razmatrano pitanje: kad 
katolički mediji svojim sadržajem izlaze izvan granica zakona, odnosno smije li se vjerski tisak 
uopće baviti pitanjima koja nisu striktno vjerskoga karaktera? 

Tako je na sjednici Komisije održanoj 22. ožujka 1966. Komisija zauzela stajalište kako 
je karitativnom akcijom „Tko je moj bližnji?" pokrenutom u Glasu Koncila „Crkva prešla 
okvire svog djelovanja određene našim pravnim propisima i prešla na područje rezervirano 
isključivo za naše društvene institucije" te je predložila „da se na to upozori glavni i odgovorni 
urednik pomoćni biskup zagrebački Kuharić Franjo". 1723 

Osim toga, Komisija je zaključila i da dječji časopis Mali koncil „svojim sadržajem 
prelazi okvire koji su za vjersku štampu određeni postojećim pravnim propisima, zbog čega 
predlaže da se na tu činjenicu upozori glavni i odgovorni urednik pomoćni biskup zagrebački 
Kuharić Franjo". Za te svoje zaključke Komisija za vjerske zajednice zatražila je i mišljenje 
Oblasti za idejno djelovanje CK SKH dopisom od 29. ožujka 1966. 


1722 Dijalog gluhih, u: Glas Koncila , br. 24, 1. prosinca 1968., str. 2. 

1723 U: HDA, KOVZ, kutija 67, Pov. br. 63/1966. Usp. i: Zapisnik Sjednice Komisije od 22. ožujka 1966., str. 
34, u: ISTO. 

Na istoj sjednici Komisija je raspravljala i o utvrđivanju kriterija kod utvrđivanja okvira 
u kojima se prema našim propisima može kretati pisanje vjerske štampe. Tajnik Komisije Ivan 
Lazić pritom je izvijestio kako se na ranije održanom sastanku na tu temu „nije [se] došlo do 
sigurnog pouzdanog mjerila tih kriterija“ jer su ponovno došle do izražaja nejasnoće 
zakonskoga uređenja toga pitanja, te je prevladavajuće mišljenje daje „vjerska štampa prema 
mišljenju koja su se nekako iskristalizirala, potpuno [je] slobodna kao i naša štampa“. Međutim, 
dodao je Lazić, „drugovi su također rekli, ako se nađe daje politički oportuno, može se pisanje 
određenih vjerskih listova ograničiti i zato bi se moglo naći osnova u postojećim propisima 
Zakona o štampi i izdavačkim poduzećima i ustanovama“. Lazić je pritom u raspravi istaknuo 
daje i pitanje karitativne djelatnosti Crkve i Glasa Koncila preko rubrike „Tko je moj bližnji?“ 
također bilo sporno, pojašnjavajući: 

[...] karitativna [je] funkcija jedna sastavna komponenta Crkve i Seper kad interpretira pitanje slobode 
vjerske djelatnosti, slobode postojanja vjerske zajednice, onda on tumači daje priznato i sve ono što ta 
Crkva naučava. Ovdje se stvari postavljaju drugačije, jer je karitativnu funkciju preuzelo društvo, država, 
na sebe. Možemo li mi sada tolerirati da tu funkciju vrši i Katolička Crkva, da se upliće u našu domenu. 
Na tom sastanku se došlo do zaključka da to ne bi mogli i da postoji solidna osnova da se ova stvar kod 
njih spriječi. Međutim, drugovi su za jedno taktičnije postavljanje prema tom pitanju, tj. da se ne ide 
odmah na primjenu određenih sankcija, nego da ih se pozove, upozori, da to ne mogu, pa onda kasnije 
ako nastave da se priđe i primjeni tih sankcija. 


Pa i kod pitanja ograničavanja pisanja Malog koncila o svjetovnim pitanjima također je 
bilo dvojbi oko toga smije li Crkva izdavati takav časopis. „Drugovi su stali na stanovište: mogu 
i ne mogu“, zaključio je Lazić. 1724 

Sastanak kojega spominje Lazić održanje 18. ožujka 1966. u prostorijama Komisije i 
na njemu su, uz tajnika Lazića i predsjednika Komisije Vjekoslava Cvrlje, bili i predsjednik 
Vijeća za prekršaje Stjepan Potočki, predsjednik Okružnog suda Vjekoslav Vidović, republički 
javni tužilac Branko Jurković, Zlatko Frid iz Glavnog odbora SSRNH, predsjednik Okružnog 
javnog tužilaštva Milan Čačić, predstavnica Javnog okružnog tužilaštva „drugarica Lukić“, 
Stjepan Humi iz CK SKH i ,,Miloš“ iz SUP-a. Jedina točka dnevnoga reda bila je „diskusija o 


1724 Usp. Zapisnik Sjednice Komisije od 22. ožujka 1966., str. 21-23, u: HDA, KOVZ, kutija 67, Pov. br. 
63/1966. 

kriterijima za određivanje granica u kojima se po našim propisima može kretati pisanje vjerske 
štampe“. 1725 

Cačić je pritom istaknuo kako „na području odnosa pravo-država ima još otvorenih 
pitanja koja su više političke nego pravne naravi“ jer „Ustav daje pravo na slobodu štampe; 
regulirano je to i Osnovnim zakonom o štampi. Međutim, primjena ovog propisa i Zakona o 
izdavačkoj djelatnosti može da bude šira i uža. Ono što je čisto, to je da se Crkva ne može 
koristiti u političke svrhe - to nije lako dokazati“. Stoga upozorava da „postoji opasnost da mi 
zastranimo i da osnovne slobode koje su Ustavom zagarantirane dovodimo u pitanje i dajemo 
materijal za prigovaranje, i to za osnovani prigovor. Dolazimo na područje političke ocjene 
koju je teško dati sa pozicije Tužioca, odnosno organa unutrašnjih poslova ili organa koji 
učestvuje u tom administrativnom postupku“. Kod pisanja Malog koncila Cačić smatra kako bi 
se to i moglo tolerirati na temelju važećih propisa, ali daje kod pisanja o Sudanu i Kongu stvar 
takva da ju se ne smije dozvoliti, jer „dolazi na područje krivičnog gonjenja, jer se tu Crkva 
upušta u područje koje je krivično predviđeno (zloupotreba Crkve u političke svrhe)“. 

Frid je pak na tome sastanku istaknuo: 

Mi imamo određene okvire u koje nastojimo satjerati Crkvu. To su vjerski obredi i vjerski poslovi. Što 
Crkva pod tu kapu neće da ide, to nam je jasno. Mi nismo prva država koja se svađa sa Crkvom. Jer mi 
se svađamo i na ideološkoj osnovi. Oni pod našu kapu neće, jer je ona za njih pretijesna, oni hoće van 
nje, i dok god bude postojala, oni će htjeti van nje ... 


Stoga je predložio „da se s uredništvom, urednikom, razgovara o tim stvarima i ukaže na ono o 
čemu je bilo riječi“, te da ih se pozove da o nekim temama „neka ne pišu“, jer su ,,u ovom 
društvu dobili svoje mjesto i neka se bave određenim poslovima". No, premda smatra kako u 
vjerskome tisku „neki članci nemaju [tu] svoje mjesto", ipak priznaje: „Tu nema mjesta za 
krivično gonjenje". 

Sto se pak tiče rubrike „Tko je moj bližnji?" i karitativnih akcija Glasa Koncila, Lazić 
je podsjetio kako je ranije, u slučaju potresa u Skopju, čak i sugerirano Katoličkoj Crkvi da 
prikupi pomoć za postradale, te zaključio: 


1725 Usp. Zapisnik sa sastanka održanog 18. ožujka 1966., u: HDA, KOVZ, kutija 67, Pov. br. 63/1966. 

Kad treba provesti neku akciju za nas onda ih mi potičemo jer kažemo da su oni ti koji treba da pomognu 
u nevolji. Sada, kad oni potiču a njihovo traženje je usmjereno u jednom pravcu koje nama ne konvenira 
- da li imamo pravo da se bunimo? 


No, Cvrije je istaknuo kako se tu ipak „radi o jednom drugom pitanju, a to je da oni u 
jednom društvu koje izgrađuje socijalizam, nama ne odgovara takva karitativna akcija u kojoj 
oni govore o gladi u socijalizmu. Jer, znamo, da kod nas nema takve pojave“. 

I Miloš se složio kako je pitanja postojanja siromašnih ljudi “stvar javna koju mi treba 
da riješimo a ne da rješava jedna vjerska organizacija, koja rješava to ne zato što želi pomoći 
nego iz spekulativnih političkih interesa“. 

Da je sastanak završio bez nekog određenog zaključka, rezimirao je predsjednik 
Komisije Cvrlje: 

Mi kroz našu političku aktivnost nismo dovoljno dali otpora pojačanoj akciji Crkve i tu je problem, 
politički problem. Prema tome, sve male koncile, velike koncile, mi ćemo pobjeđivati na drugi način. 
Sada je druga stvar. Mi ćemo primjenjivati zakon gdjegod se to dozvoljava. Nekada ćemo nešto 
zabraniti, nekada nećemo, [op. A.M.] Načelno posmatrati - to je ta naša pozicija. [...] Kroz to gledamo 
i na ove listove. Slažem se daje opasno što se pojavljuje Mali koncil. On je atraktivan. Postavlja se pitanje 
kako ćemo reagirati. Iskreno kažem, ja ne znam sam koju bi mjeru kao prvu trebalo uzeti. Da li čisto 
administrativnu ili neku drugu. 


I iz jednog kasnijeg Izvješća Javnog tužilaštva, koje je Komisija razmatrala 8. travnja 
1967., možemo zaključiti kako je vlastima još uvijek bio problem jednoznačno se odrediti 
prema pitanju: kad katolički mediji svojim sadržajem izlaze izvan granica zakona. I to Izvješće, 
naime, u posebnome poglavlju naslovljenom „Problem granica u kojima se može kretati pisanje 
vjerske štampe“, pokušava odgovoriti na pitanje: smije li se vjerski tisak uopće baviti pitanjima 
koja nisu striktno vjerskoga karaktera? 1726 

Analizirajući pojedine članke Zakona o pravnom položaju vjerskih zajednica (čl. 3., st. 
2. - Vjerske zajednice mogu izdavati „vjersku štampu“), Zakona o izdavačkim poduzećima i 
izdavačkim ustanovama (čl. 48. - „vjerske zajednice mogu osim izdavanja vjerskih povremenih 


1726 Usp. Prilog 5 Sjednici Komisije od 8. travnja 1967., u: HDA, KOVZ, Zapisnici sa sjednica Komisije (knjiga 
9). 

spisa po odredbama Zakona o štampi i drugim vidovima informacija izdavati samo one 
publikacije koje služe vjerskoj nastavi/katehizaciji ili vršenju vjerskih obreda ili drugih vjerskih 
poslova“), te Zakona o štampi i drugim oblicima infonnacija (čl. 23., st. 2. - Vjerske zajednice 
mogu izdavati vjersku štampu „koja služi za izvršavanje zadataka i poslova iz njihova 
djelokruga 44 ; i čl. 52. - ne ograničava se sadržaj štampane stvari, „osim ako se njim ne čini 
krivično djelo ili prekršaj 44 ), Izvješće navodi kako po pitanju ograničavanja sadržaja vjerskoga 
tiska isključivo na vjerske teme postoje dva različita stava pravnih stručnjaka: 

Prema jednom, vjerske zajednice mogu izdavati i raspačavati samo vjersku štampu, tj. vjerske novine i 
drugu periodiku koja po prirodi stvari može imati samo takav informativni sadržaj koji je od interesa za 
vjersku djelatnost i mogu izdavati samo one publikacije koje služe vjerskoj nastavi, vršenju vjerskih 
obreda ili vjerskih poslova, tzlaženje iz ovih okvira znači prelaženje na područje opće novinsko izdavačke 
odnosno društveno-političke djelatnosti, na što vjerske zajednice nisu ovlaštene. 


No, po drugome stavu, „izdanja vjerskih zajednica mogu sadržavati sve ono što ne 
nanosi štetu našem društvu, tj. ograničena su istim ogradama kao sva ostala naša štampa 44 . Taj 
se stav argumentira i praktičnim razlozima „jer vjerske zajednice mogu organizirati grupe 
vjernika kao izdavače (temeljem čl. 24. Zakona o štampi i drugim vidovima infonnacija) i preko 
njih nastaviti s istim poslom 44 . 

Čini se kako su autori Izvješća skloniji ovome drugome tumačenju, jer ističu kako „je 
često teško odrediti da lije neki napis u nekoj publikaciji koju izdaje vjerska zajednica po svom 
sadržaju vjerski, odnosno da li služi vjerskoj zajednici za izvršavanje zadataka i poslova iz 
njezinog djelokruga 44 , tim više što predstavnici vjerskih zajednica smatraju kako „nema 
područja ljudske djelatnosti za koje Crkva ne bi bila zainteresirana, o kojem ona ne bi mogla 
da piše i iznosi svoje poglede 44 . 

Stoga se u izvješću iznosi mišljenje „da se ovakvom negativnom utjecaju [Crkve na 
društvo] može teško suprotstaviti samo administrativnim mjerama, a da se istovremeno ne 
izlažemo opasnosti da povrijedimo ustavne principe slobode savjesti i vjeroispovijesti, to tim 
prije, što je, po našem mišljenju, sistem pravnih nonni koje reguliraju to pitanje, a na koje bi se 
mogli oslanjati, u priličnom zaostatku za stvarnim društvenim kretanjima u našoj zemlji 441 727 . 


1727 Prilog 5 Sjednici Komisije od 8. travnja 1967., str. 6, u: HDA, KOVZ, Zapisnici sa sjednica Komisije pitanja 
(knjiga 9). 

Na kraju se ipak zaključuje kako je „pitanje granica u kojima se može kretati pisanje 
vjerske štampe i dalje otvoreno i složeno, ne samo sa stanovišta postojećih pravnih propisa, već 
i sa stanovišta političkih odnosa između Crkve i države“. 1728 

Rasprave o „okvirima u kojima se može kretati pisanje vjerske štampe“ trajat će sve do 
početka 1972. kad će Komisija, na sjednici održanoj 25. siječnja, zaključiti kako, obzirom daje 

[...] granice pisanja vjerske štampe [je] teško odrediti, u praksi će se poduzimati zahvati protiv vjerske 
štampe samo u onim slučajevima u kojima se u toj štampi pojave članci neprijateljskog ili drugog sličnog 
karaktera, odnosno kad se steknu uslovi na osnovu čl. 52 Zakona o štampi i drugim sredstvima 
informiranja, što znači da pisanje vjerske štampe nije ničim više ograničeno nego što je i pisanje 
ostale štampe [istaknuo A.M.]. 1729 


Na tome su sastanku ponovno sudjelovali i predstavnici Javnog Tužilaštva - među 
kojima i javni tužilac SRH Milan Čačić i njegov zamjenik Raša Popović - te je, među ostalim, 
konstatirano i kako pljenidba listova koji su već raspačani nema nikakve svrhe, dok protiv pisca 
inkriminiranog teksta valja pokrenuti „postupak krivične odgovornosti 14 , ali i zaključeno kako 
treba „povećati kontrolu vjerske štampe prije samog raspačavanja“. 


1.3. Glas Koncila u Analizama Komisije za vjerska pitanja - od „konzervativnog lista“ do 
„tribine liberalnih snaga“ 


Iz analiza Komisije za vjerska pitanja dalo bi se zaključiti kako su njihovi priređivači 
uočili i promjene u uređivačkoj koncepciji Glasa Koncila koji je, po njihovu mišljenju, krajem 
60-ih godina postao „manje tradicionalan 44 negoli sredinom toga desetljeća. 

Tako je za potrebe sjednice Komisije za vjerska pitanja od 30. listopada 1967. godine, 
na kojoj je jedna od tema bila i izdavačka djelatnost vjerskih zajednica, osobito Katoličke 
Crkve, izrađen i poseban elaborat koji je analizirao vjerski tisak. 1730 U njemu se Glas Koncila 


1728 Prilog 5 Sjednici Komisije od 8. travnja 1967., str. 7, u: HDA, KOVZ, Zapisnici sa sjednica Komisije (knjiga 
9). 

1729 Zabilješka sa sastanka Komisije s Tužilaštvo SRH od 25. siječnja 1972., u: HDA, KOVZ, kutija 94, Pov. br. 
37/1972. 

1730 „Izdavačka djelatnost vjerskih zajednica u SRH“, Prilog 8 Zapisniku sjednice Komisije od 30. listopada 
1967., u: HDA, KOVZ, Zapisnici sa sjednica Komisije (knjiga 9). 

ocjenjuje kao „konzervativan" list, koji nije „na liniji" osuvremenjivanja Crkve, te se uočava 
velik utjecaj kojega ima na svećenike i vjernike: 

Glas Koncila postao [je] najjači propagandni centar KC u našoj zemlji te ima znatni utjecaj na ponašanje 
i stavove katoličkog klera i vjernika kako prema događajima i procesima u postkoncilskoj Crkvi, tako i 
prema društvenoj stvarnosti i položaju Crkve u našem samoupravljačkom društvu. Na sadržaj i 
fizionomiju lista direktno utječe kardinal dr. Franjo Seper, a u redakciji su zaposleni njegovi najbliži 
suradnici i učenici - istomišljenici. 

Gledajući u cjelini sadržaj i fizionomiju GK može se konstatirati da nije na liniji „osuvremenjivanja 
Crkve" te se konstantno u njemu osjeća otpor, vrlo rezervirano prihvaćanje ili krivo interpretiranje novog 
duha u KC, tako da se može reći da je ta redakcija bliža onim snagama u krilu KC koje stoje na 
tradicionalističkim pozicijama preživjele „ecclesiae militans". Ujedno se mora konstatirati da svojim 
sadržajem i načinom na koji pristupa problemima i obavještava čitaoce ne odražava stepen dostignutih 
odnosa između Crkve i države, niti stvarni položaj KC u našoj zemlji. Treba istaći i to da takvo pisanje 
nije adekvatan odraz ponašanja i mišljenja katoličkog episkopata i klera u cjelini, jer postoje snage koje 
prihvaćaju novu orijentaciju KC u svjetskim razmjerima, te nastoje da je što bolje primjene na naše 
prilike, naročito u pogledu odnosa Crkve i vjernika prema našoj društvenoj stvarnosti. 1731 


Nije, stoga, čudo da su predstavnici vlasti iz članaka i intervjua objavljenih u Glasu 
Koncila počeli iščitavati i „krajnje namjere" vodstva Katoličke Crkve, odn. da su te napise 
počeli doživljavati kao dio idejne borbe (dijela) Katoličke Crkve protiv komunističkoga 
poretka. 

Tako se, npr., u Izvješću „Korištenje javnih sredstava informiranja i javnih dvorana" 1732 
analiziraju intervjui koje su Glasu Koncila objavljeni s kardinalom Šeperom 1733 i biskupom 
Pichlerom 1734 , u kojima oni traže ravnopravni tretman Crkve u javnome prostoru, među ostalim 
i dostupnost javnih medija crkvenim predstavnicima, te korištenje javnih dvorana za crkvena 
predavanja i tribine, uz zaključak kako to ne treba dozvoliti. Šeper je u tome intervjuu 
problematizirao i nepovoljan položaj vjernika u nekim državnim službama, poput prosvjete. 

Sadržaj intervjua s kardinalom Šeperom bio je i predmet razgovora glavnog pravnog 
savjetnika u „Državnom sekretarijatu za inozemne poslove SFRJ" Borislava T. Blagojevića s 


1731 „Izdavačka djelatnost vjerskih zajednica u SRH", Prilog 8 Zapisniku sjednice Komisije od 30. listopada 
1967., str. 2., u: HDA, KOVZ, Zapisnici sa sjednica Komisije (knjiga 9). 

1732 Prilog 6 Sjednici Komisije od 8. travnja 1967., u: HDA, KOVZ, Zapisnici sa sjednica Komisije (knjiga 9). 

1733 Usp. Razgovor s kardinalom Šeperom. Kako Katolička Crkva vidi svoj položaj i zadatke u Jugoslaviji, u: 
Glas Koncila, br. 2, 22. siječnja 1967., str. 1, 3. 

1734 Usp. Pitanje katoličkog centra za ocjenjivanje filmova, u: Glas Koncila, br. 5, 5. ožujka 1967., str. 3. 

predstavnikom Sv. Stolice u SFRJ Mariom Cagnom 16. veljače 1967. u Beogradu, a o kojemu 
je posebnom Informacijom od 28. veljače 1967. savezni Sekretarijat izvijestio i Komisiju za 
vjerska pitanja SR Hrvatske. Iz te Informacije doznajem kako je ,,spomi“ Šeperov intervju 
našao odjeka i u stranome tisku, pri čemu se izričito spominju Frankfurter Algemeine Zeitung 
i Die Prese . 1735 

Analiza tih intervjua uključena je i u Izvješće koje je pod naslovom „Neke tendencije 
Katoličke Crkve u našoj zemlji“ analizirano i raspravljeno na sjednici Komisije 5. listopada 
1967. godine 1736 , a u kojemu se upozorava kako se Katolička Crkva želi uključiti u politički 
život zemlje. 

U tome se izvješću, naime, analizira i navod iz Uvodnika Glasa Koncila koji se bavi 
Papinom porukom predsjedniku Titu 1737 , iz kojeg se posebno ističe kako „za pravilan razvitak 
i raznih duhovnih vrijednosti traže se mnoga vidljiva sredstva, traže se izvanjski oblici, ne samo 
bogoštovlja unutar četiri crkvena zida, nego suvremeni religiozni odgoj kršćanske djece i 
korištenje suvremenih sredstava društvenog saobraćaja 1738 

U spomenutom Izvješću analizira se i članak Tomislava Sagi-Bunića „Kršćani i 
politika“ 1739 , za kojega se ističe da ,,s obzirom na autoritet koji uživa može se njegovo mišljenje 
smatrati i službenim stavom episkopata 14 . Posebno je uočena njegova konstatacija da dijalog 
Katoličke Crkve sa suvremenim svijetom, na koju je poziva Koncil, „nije moguć ako se Crkvu 
želi isključiti iz svakog političkog angažiranja kako na unutrašnjem tako i na svjetskom planu“. 
Autor pritom, kako ističu sastavljači izvješća, „inzistira da se pod pojmom 'Crkva' shvaća narod 
vjernika i svećenici, a ne samo svećenici 44 , dok se za pojam politika ističe da je „pogrešno 
mišljenje ako se političko djelovanje svodi isključivo ka osvajanju i održavanju vlasti 44 , pa 
dodaje da može postojati politički utjecaj i političko djelovanje „koje po svojoj biti ne teži k 
osvajanju vlasti, nego k ostvarenju 'općeg dobra' 44 . Izvješće, stoga, ističe kako Šagi-Bunić 
poručuje 


1735 Usp. Informacija Državnog sekretarijata za inozemne poslove SFRJ od 28. veljače 1967., u: HDA, KOVZ, 
kutija 72, Pov.br. 71/1967. 

1736 „Neke tendencije Katoličke Crkve u našoj zemlji“. Prilog Sjednici Komisije od 5. listopada 1967., str. 5, u: 
HDA, KOVZ, Zapisnici sa sjednica Komisije (knjiga 9). 

1737 Usp. Duh i smisao Papine poruke predsjedniku Titu, u: Glas Koncila, br. 4, 19. veljače 1967., str. 2. 

1738 „Neke tendencije Katoličke Crkve u našoj zemlji“. Prilog Sjednici Komisije od 5. listopada 1967., str. 6, u: 
HDA, KOVZ, Zapisnici sa sjednica Komisije (knjiga 9). 

1739 Usp. Tomislav ŠAGI-BUNIĆ, Uz koncilsku konstituciju „ Crkva u suvremenom svijetu Kršćani i politika, 
u: Glas Koncila, br. 8, 16. travnja 1967., str. 3-4. 

[...] „da političko djelovanje i politika ne može biti monopol same javne vlasti, nego da u pojam 
političkog djelovanja može biti uklopljeno sve što aktivno i neposredno doprinosi stvaranju i rastu općeg 
dobra u političkoj zajednici, i da tu mogu i moraju svoj ulog pridonositi svi građani' 1 . Pri tome je „čitav 
duh Koncila upravljen k tome da se traži angažiranje vjernika u političkim pitanjima svojih političkih 
zajednica i svijeta". 1740 


U istome kontekstu Izvješće navodi i odgovor Glasa Koncila na članak Olega Mandića 
o rastavi Crkve i države 1741 , kao i prikaz predavanja Zlatka Frida na tribini Studentskog 
centra 1742 , kojega Izvješće ocjenjuje „tendencioznim i netačnim“, te posebno ističe „neslaganje 
s odgovorima da se Crkvi ne može dopustiti nastup na radiju i televiziji, da su njene karitativne 
akcije zapravo presizanje na društveno područje, da Crkva osim vjerskih škola ne može imati 
drugog utjecaja na školstvo, a naročito se ne prihvaća odgovor da se Crkva ne smije miješati u 
politička pitanja“. 1743 

Stoga se u Izvješću zaključuje kako „sve ukazuje na to daje nastupio period vrlo oštre 
idejne konfrontacije s Katoličkom Crkvom“ jer „Crkva na različite načine nastoji kako bi 
svojim ocjenama i propagandom utjecala na javno mišljenje i pojedine pojave iz našeg 
društvenog života“. Kao potkrepu toga stava, autori Izvješća navode kako se u katoličkom tisku 
sve češće „komentiraju pojedini filmovi, novoizišle knjige, kazališne predstave, TV emisije i 
sk, te ih se tretira sa stanovišta kršćanskog morala i čitaocima sugerira kakav stav da 

u 1744 

zauzmu . 

Dalje se navodi kako su u posljednje vrijeme „posebno zapaženi komentari i reportaže 
o crkvenom životu u pojedinim našim gradovima i krajevima, u kojima se često čitaocu 
prezentiraju tendencio z ni prikazi općeg stanja i života u pojedinom kraju naše zemlje“. Pritom 
se dodaj e kako „sve to nij e direktni politički atak, ali se kroz iznošenj e samo određenih podataka 
i činjenica stvaraju pogrešne ocjene i sudovi“ 1745 


1740 „Neke tendencije Katoličke Crkve u našoj zemlji", Prilog Sjednici Komisije od 5. listopada 1967., str. 8, u: 
HDA, KOVZ, Zapisnici sa sjednica Komisije (knjiga 9). 

1741 Usp. U čije ime nastupa prof Oleg Mandić, u: Glas Koncila , br. 7, 2. travnja 1967., str. 2. 

1742 Usp. Zlatko Frid o Katoličkoj Crkvi u suvremenom svijetu, u: Glas Koncila, br. 11, 28. svibnja 1967., str. 4. 

1743 „Neke tendencije Katoličke Crkve u našoj zemlji", Prilog Sjednici Komisije od 5. listopada 1967., str. 8-9, u: 
HDA, KOVZ, Zapisnici sa sjednica Komisije (knjiga 9). 

1744 „Neke tendencije Katoličke Crkve u našoj zemlji", Prilog Sjednici Komisije od 5. listopada 1967., str. 9, u: 
HDA, KOVZ, Zapisnici sa sjednica Komisije (knjiga 9). 

1745 „Neke tendencije Katoličke Crkve u našoj zemlji", Prilog Sjednici Komisije od 5. listopada 1967., str. 9-10, 
u: HDA, KOVZ, Zapisnici sa sjednica Komisije (knjiga 9). 

Problematiziram su i pojedini okrugli stolovi Glasa Koncila 1746 na kojima su, po 
Izvješću, „svi učesnici u razgovorima istakli da katolici u Jugoslaviji moraju prihvatiti postojeći 
društveni sistem“, ali je postavljen i „zahtjev za pluralizmom u socijalizmu“, te je od vjernika 
zatražen jači društveni angažman, dok Crkva „opet ima pravo da javno nastupi da zaštiti taj 
interes svojih vjernika“ 1747 , te se u Izvješću, dobrim dijelom i na temelju pisanja Glasa Koncila, 
zaključuje: 

Sve dosad naprijed rečeno očito ukazuje na izrazitu tendenciju Crkve, premda se ograđuje da nema svog 
ekonomskog i političkog programa, da se bavi političkim, ekonomskim i socijalnim pitanjima našeg 
društva, te se zalaže zajedno pluralističko društvo u kojem bi sve idejne snage (ateističke i teističke) bile 
potpuno ravnopravne u međusobnoj konfrontaciji, dijalogu i utjecaju na društvo, dok bi država sa svojim 
institucijama trebala biti neutralna. 1748 


Sve veća prisutnosti i važnost katoličkog tiska uočena je i u dokumentu „Postkoncilska 
crkveno-vjerska aktivnost Katoličke Crkve“, koji je također priložen materijalima sjednice 
Komisije od 5. listopada 1967. 

U njemu se crkvena izdavačka djelatnost ocjenjuje kao „jedno od najjačih propagandnih 
sredstava“, Glas Koncila se apostrofira kao „najpoznatiji" među katoličkim listovima, a što se 
sadržaja katoličkog tiska tiče, konstatira se kako on „nije samo u prepričavanju konfesionalnih 
fabula i dogmi, nego je podešen tako da vrši tačno određenu funkciju, izbjegavajući direktne 
političke napade na naš društveno-politički sistem profinjenim metodama naturaju se čitaocima 
shvaćanja KC o svim pitanjima društvenog i političkog života". 1749 

Koliku su važnost pridavali upravo Glasu Koncila, svjedoči i činjenica daje na sjednici 
Komisije od 30. listopada 1967. Zlatko Frid upoznao sudionike kako mu je taj list ponudio 
intervju u vezi sa savjetovanjem u Zagrebu na temu „Crkva i politika u samoupravnom 
društvu". Kako se navodi u zapisniku, „u diskusiji koja se u vezi s ovim razvila svi prisutni su 
iznijeli potrebu veoma opreznog prilaženja ovom zahtjevu Glasa Koncila iznoseći niz rezervi 


1746 Usp. Enciklika ,, O razvitku naroda “pred okruglim stolom Glasa Koncila, u: Glas Koncila, br. 9, 30. travnja 
1967., str. 1, 3, 5; Kako da se angažiramo a da se neporeknemo, u: Glas Koncila , br. 10, 14. svibnja 1967., str. 
3. 

1747 „Neke tendencije Katoličke Crkve u našoj zemlji' 1 , Prilog Sjednici Komisije od 5. listopada 1967., str. 11, u: 
HDA, KOVZ, Zapisnici sa sjednica Komisije (knjiga 9). 

1748 „Neke tendencije Katoličke Crkve u našoj zemlji 11 , Prilog Sjednici Komisije od 5. listopada 1967., str. 12, u: 
HDA, KOVZ, Zapisnici sa sjednica Komisije (knjiga 9). 

1749 „Postkoncilska crkveno-vjerska aktivnost Katoličke Crkve 11 , Prilog Sjednici Komisije od 5. listopada 1967., 
str. 8, u: HDA, KOVZ, Zapisnici sa sjednica Komisije (knjiga 9). 

koje proizlaze iz nepoznavanja razloga koji su naveli G.K na taj korak, te eventualne 
reperkusije koje bi kasnije iz tog mogle proizaći, kao zloupotreba, neprincipijelna polemika i 

s ] » 1750 


No, nekoliko godina kasnije, u Analizi koju je na 16 stranica pod naslovom „Neke 
karakteristike sadržaja Glasa Koncila (U toku 1968. i 1969. g.)“ 1751 za potrebe Komisije 
priredio Ivan Ceranić, u Glasu Koncila se uočavaju nove tendencije. 

Autor analize zaključuje kako, „gledajući u cjelini sadržaj GK u protekle dvije godine“ u tome 
se listu „zapaža jedna pozitivna evolucija 14 , te se pojašnjava: 

„Sto se tiče sadržaja potrebno je istaći da se u tim novinama sve više mogu naći vrlo različita, često sasvim 
suprotna, gledišta o pojedinim pitanjima. Za takvu fizionomija lista opredijelilo se i samo uredništvo koje 
naglašava da u GK ne pišu istomišljenici, niti dirigirani i cenzurirani informatori, da to nije glasilo 
nekakve stranke u Crkvi, već da žele slijediti osnovne koncilske kriterije i norme i biti odraz 
mnogostrukog života Crkve. Stiče se utisak da u tome sve više uspijevaju. 


Autor pritom i izrijekom ističe kako mu je poznato daje 1967. „dana [je] negativna 
ocjena“ jer je „konstatirano da nije na liniji osuvremenjivanja Crkve, da se u njemu konstanto 
osjeća otpor, vrlo rezervirano prihvaćanje ili pogrešno interpretiranje novog duha u KC, te da 
je kao takav bliže tradicionalističkim pozicijama preživjele ’ecllesiae militantis'“. No, 
zaključuje, u međuvremenu se sadržaj toga lista ipak promijenio: na njegovim su stranicama 
„sve prisutniji autori i stavovi koji se zalažu za koncilsku obnovu, za jedan moderniji pristup 
aktuelnim problemima, osobito prema traženjima specifičnih rješenja u odnosu na položaj 
Crkve u našem samoupravnom društvu.“ Ipak se dodaje kako su, „pored takvih tendencija, kao 
odraz stanja u samoj crkvi“, na stranicama lista „još uvijek prisutna i konzervativna i 
reakcionarna stanovišta, o kojima je također djelomično bilo riječi, ali se stiče utisak da u cjelini 
GK sve više postaje tribina liberalnih snaga unutar katoličke Crkve“. 


1750 Zapisnik Sjednice Komisije od 30. listopada 1967., str. 4, u: HDA, KOVZ, Zapisnici sa sjednica Komisije 
(knjiga 9). 

1751 Neke karakteristike sadržaja „Glasa Koncila “ (U toku 1968. i 1969. godine), u: HDA, KOVZ, Zapisnici sa 
sjednica Komisije (knjiga 12), str. 96-114; Dokument se pojavljuje i kao „Prilog 3“ sjednici Izvršnog komiteta 
CKSKH od 6. travnja 1970., u: HDA, KOVZ, kutija 195, br. 112/70. 

2. Tema pisanja Glasa Koncila u susretima državnih i crkvenih predstavnika 


Dužnosnici Komisije održavali su redovite kontakte s predstavnicima Katoličke Crkve 
i drugih vjerskih zajednica, pozivajući ih na razgovore, ili ih pak primajući na njihov zahtjev. 
Česta tema tih susreta bilo je i pisanje katoličkog tiska, odnosno prigovori koje su članovi 
Komisije iznosili crkvenim predstavnicima na račun pisanja katoličkog tiska. 

Tako se, primjerice, u godišnjem izvješću o radu za 1963. godinu navodi kako je ,,u toku 
1963. broj kontakata sa predstavnicima RKT vjerske zajednice u Komisiji iznosio 126, među 
kojima je bilo 5 biskupa - nadbiskupa, koji su posjetili Komisiju devet puta. Kako u 1962. tako 
i u 1963. godini Komisiju je posjetio i veći broj provincijala razni redova, kao i glavarica nekih 
samostana časnih sestara. Jedan dio ovih kontakata održavanje na našu inicijativu, a jedan dio 
na traženje predstavnika RKT vjerske zajednice, koji su tražili prijem u Komisiju 14 . 1752 

Kako se dalje navodi, ,,u najvećem broju kontakata 11 predstavnici Komisije su isticali 
„neprijateljski rad pojedinih svećenika u zemlji, odnos prema društvenoj zajednici, pisanju 
katoličke štampe i drugih vidova infonnacija koje izlaze u inozemstvu i domovini s odobrenjem 
crkvenih poglavara, a u istoj se pisalo pogrdno o svemu što je jugoslavensko, hrvatsko, 
socijalističko. 111753 

Prvi konkretan primjer takvoga razgovora, u kojemu je tema i izričito bilo pisanje Glasa 
Koncila, dogodio se 5. veljače 1964., tek nešto više od četiri mjeseca od pokretanja toga lista. 
Riječ je o sastanku službenika Komisije za vjerska pitanja SR Hrvatske Ivana Ceranića s 
tadašnjim odgovornim urednikom Glasa Koncila Dragutinom Hrenom, na kojemu je Ceranić 
iznio i nekoliko primjedbi na račun pisanja Glasa Koncila. 1154 

Tako mu je, među ostalim, prigovorio i to što „nije odmah bio objavljen telegram Pavla 
VI. predsjedniku Titu 11 , zajedno sa svim ostalim materijalima o putu pape u Svetu zemlju, na 
što mu je Hren odgovorio daje taj telegram objavljen u idućemu broju. Osim toga, Ceranić se 
požalio i na to da Glas Koncila nije objavio vijesti ,,o proslavi 'Dana Republike’ i Dana JNA u 


1752 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 38., u: HDA, KOVZ, Zapisnici sa sjednica Komisije (knjiga 6). 

1753 Prilog sjednici Komisije za vjerska pitanja od 1. i 8. veljače 1964., Izvještaj o radu Komisije za vjerska 
pitanja IV Sabora SRH za 1963. godinu, str. 39., u: HDA, KOVZ, Zapisnici sa sjednica Komisije (knjiga 6). 

1754 Usp. Zapisnik sa sastanka Ivana Ceranića s Dragutinom Hrenom u: HDA, KOVZ, kutija 57, Pov. br. 
202/1964. Zapisnik je objavljen i u: Miroslav AKMADŽA, Crkva i država. Dopisivanje i razgovori između 
predstavnika Katoličke crkve i komunističke državne vlasti u Jugoslaviji. Svezak III. 1961 -1964., Zagreb 2012., 
str. 489-491. 

sjemeništima, kao i to da ima vrlo malo, a u ponekom broju ništa vijesti iz vjerskog života u 
našoj zemlji“. A na prigovor zašto je u Glasu Koncila i „članak o Gari Kuperu“ te spada li to 
na vjerski tisak, Hren se složio i odgovorio „da mu nije jasno zašto je to uopće bilo štampano“, 
kao što se složio i s primjedbom da bi bilo bolje da taj list ne nosi podnaslov „vjerske novine“, 
nego „npr. Katolički list ili list za katolike“. 

Do idućega sastanka u republičkoj Komisiji za vjerska pitanja, na kojemu je bilo riječi 
o Glasu Koncila , došlo je na zahtjev samoga lista. Naime, početkom 1965. Glas Koncila imao 
je problema s izlaženjem zbog, kako im je poručeno u tiskari “Informator”, nestašice papira. 
Nakon što je ravnatelj Josip Ladika o tome 17. veljače telefonski obavijestio kardinala Sepera, 
koji se nalazio u Rimu, kardinal ga je ovlastio da o tome izvijesti Komisiju za vjerska pitanja. 
Sutradan, 18. veljače 1965., Ladiku je u Komisiji primio njen tajnik Ivan Lazić. 

U službenoj zabilješci 1755 s toga razgovora navodi se kako je Ladika svog domaćina 
izvijestio “da je razgovarao s rukovodiocima štamparije ’Infonnatora', gdje se inače štampa 
Glas Koncila i da mu je rečeno da nikako za sada ne mogu omogućiti da izađe ovaj broj Glasa 
Koncila, jer da papira ima vrlo malo na zalihama, a prednost moraju dati dnevnoj štampi”. Kako 
se dodaje, Ladika je potom predložio da list bude tiskan u polovičnoj nakladi od 50.000 
primjeraka barem na 4 stranice. Kako je i taj prijedlog odbijen, Ladika je došao “da dade 
uvjeravanja kako zaista shvaćaju da se možda ne radi o kakvom zaoštravanju odnosa, ah da bi 
se neizlaženjem novina mogli kod nekih vjernika pojaviti nezgodni komentari i diskusije, za 
što redakcija ne bi htjela da se misli da to od nje dolazi”. 

Lazić ga je uvjeravao da “je inače vrlo teška situacija posebno s roto-papirom, te da 
zaista tu nema ničega što bi išlo ka nekom zaoštravanju”. Stroga je predložio da se župnike 
posebnim pismom upozna s ovim problemom, kako bi i oni mogli infonnirati vjernike, s čime 
se Ladika načelno složio. 

Ladika je na susretu iznio i neke objektivne poteškoće s kojima se suočava Glas Koncila 
“kao npr. da tako velik posao rade svega njih trojica, te da imaju problema s poštom jer se neke 
pošiljke izgube na putu”. 

Kako se navodi u zabilješci, Lazić je Ladiki iznio neke primjedbe na pisanje Glasa 
Koncila, poput posvećivanja velikog prostora i naglašavanju nasilja u Kongu, pisanje o tzv. 


1755 Zabilješka o susretu Ivana Lazića i Josipa Ladike od 18. veljače 1965., u: HDA, KOVZ, kutija 60, Pov. br. 
47/1965. 

“pokusnom braku" te nezgodne izraze u napadu na Branka Bošnjaka. Ladika je, kako se dodaje, 
“neke [je] primjedbe prihvatio kao opravdane, ali je rekao da bi o tome trebalo razgovarati s 
biskupom Kuharićem, koji je glavni i odgovorni urednik”. 

Kao dodatak službenoj zabilješci se navodi: 

Prije dolaska Ladike nazvao je tajnika Komisije biskup Lach i najavljujući mu dolazak Ladike, rekao da 
se nada da će im se u ovoj za njih posebnoj situaciji s obzirom na imenovanje Sepera kardinalom, 
svestrano izići u susret. Iz ovog razgovora tajnik je shvatio da će trebati za nešto intervenirati. Tek 
dolaskom Ladike upoznat je o čemu se radi i zapitao Ladiku da li oni žele da mi interveniramo kako bi 
ipak dobili nešto papira. Ladika je odgovorio da bi svaka intervencija bila uzaludna, jer papira stvarno 
nema i daje njima sasvim razumljivo da prioritet imaju dnevni listovi. Unatoč ovakvog odgovora Ladike, 
mi smo intervenirali i omogućili im da Glas Koncila izađe na 12 strana u 50.000 primjeraka. O ovoj 
uspješnoj intervenciji obavještenje biskup Lach koji se najtoplije zahvalio. 


Dva tjedna kasnije, 4. ožujka 1965., glavni urednik Vladimir Pavlinić i ravnatelj Josip 
Ladika ponovno, na vlastiti zahtjev, dolaze na razgovor u Komisiju za vjerske zajednice zbog 
problema s papirom. Svog su domaćina, tajnika Komisije Ivana Lazića, upoznali s pismom 
“koje je redakciji Glasa Koncila uputio kardinal Šeper iz Rima i izjavili da dolaze u vezi navoda 
u tom pismu“. Šeper u tome pismu, naime, izražava nezadovoljstvo postignutim rješenjem, 
prema kojemu je Glas Koncila tiskan u polovičnoj nakladi, te dodaje kako zna za nestašicu 
papira i smanjene isporuke tiskarskim poduzećima, ali i dodaje „da bi se prema Glasu Koncila 
kao jedinim katoličkim novinama u zemlji trebalo imati obzira i da se na njih restrikcija ne bi 
smjela odnositi.“ Istodobno, od uredništva je zatražio „poduzme mjere da list izlazi u onom 
tiražu kolike su stvarne potrebe vjernika, t. j. preko 100.000 primjeraka. Ukoliko ne mogu 
osigurati ovaj tiraž da prestanu s izlaženjem.” 1756 

Kako im je u tiskari ponovno rečeno da nema papira, Ladika i Pavlinić ističu kako se 
nalaze u nezgodnome položaju, osobito zato što upravo u idućem broju kane pisati “o 
imenovanju i dočeku Šepera u Zagrebu”. Stoga ih je zanimalo mogu li oni samostalno uvesti 
papir. 

Lazić im je obećao kako će se raspitati u tiskari oko uvoza papira, ali je i dodao kako “ovaj ton 
u Šeperovu pismu nije baš zgodan”. 


1756 Zabilješka o susretu Ivana Lazića s Josipom Ladikom i Vladimirom Pavlinićem od 4. ožujka 1965., u: HDA, 
KOVZ, kutija 60, Pov. br. 47/1965. 

Kako se dodaje u zabilješci, “po odlasku Ladike i Pavlinića, zainteresirali smo se za 
mogućnost uvoza papira i u štampariji ’Infonnator’ intervenirali da im se omogući izlazak 
narednog broja Glasa Koncila koji je za njih važan zbog svečanosti dočeka i uvođenja Šepera 
u katedralu. Doznali smo da za uvoz papira preko ovlaštenog uvoznog poduzeća 'Papir’ u 
Zagrebu nema nikakvih poteškoća. U ’lnfonnatoru' su nas obavijestili da će idući tjedan dobiti 
jednu količinu papira i da će odvojiti dio za Glas Koncila". 

O rezultatima tih razgovora Komisije s tiskarom sutradan, 5. ožujka, obaviješten je i 
pomoćni biskup Franjo Kuharić, koji je u Komisiju pozvan zbog problema oko carinske 
zaplijene Šeperovih fotografija i spomen sličica, o kojoj su pisali austrijski mediji. Kako se 
navodi u službenoj zabilješci 1757 , Kuharić izgleda nije baš sasvim uvjeren u tu nestašicu papira, 
te je dodao „da se to može dogoditi s novinama koje izlaze svaki dan, ali da ne bi trebalo s 
Glasom Koncila koji izlazi 14-dnevno”. Što se, pak, tiče mogućnosti uvoza papira, Kuharić je, 
kao odgovorni urednik Glasa Koncila, upućen da se obrati uvoznome poduzeću “Papir” u 
Zagrebu. 

O problemima s izlaženjem „zbog nestašice papira“ list je izvijestio i svoje čitatelje 
posebnom obaviješću, iz koje doznajemo da br. 4 od 28. veljače 1965. „zakašnjava tjedan dana 
i izlazi u veoma sniženoj nakladi“. 1758 

A za vrijeme sastanka kardinala Franje Šepera i predsjednika Komisije za vjerska pitanja 
Vjekoslava Cvrlje 31. svibnja 1965., Šeperov tajnik Vladimir Stanković bio je u društvu s 
tajnikom Komisije Ivanom Lazićem. Na Stankovićevo pitanje imaju li u Komisiji i sad kakvih 
prigovora na pisanje Glasa Koncila, kao što su prije prigovarali način na koji taj list piše o 
zbivanjima u Kongu, odn. što tamošnje ustanike naziva pobunjenicima i opisuje njihove zločine 
1759 , Lazić je „počeo nabrajati propuste, stvari o kojima se ne piše, kao na pr. nigdje nije 
spomenuta proslava Dana mladosti kako su je proslavili sjemeništarci na Salati svojim vrlo 
uspjelim akademijama. Isto se ne piše o tamošnjim proslavama Dana Republike. Zatim je 
zamjerio zašto u prikazu o otvaranju samostana u Jasenovcu nije istaknut onaj dio govora vlč. 
Vuzema u kojem je on govorio o jasenovačkim žrtvama. Bio je prikaz, ali je trebalo i to posebno 


1757 Zabilješka o susretu Ivana Lazića s biskupom Franjom Kuharićem od 5. ožujka 1965., u: HDA, KOVZ, 
kutija 61, Pov. br. 56/1965. 

1758 Obavijest čitaocima i povjerenicima, u: Glas Koncila, br. 4, 28. veljače 1965., str. 1. 

1759 Usp. Zabilješka o susretu Ivana Lazića i Josipa Ladike od 18. veljače 1965., u: HDA, KOVZ, kutija 60, Pov. 
br. 47/1965. 

istaknuti“. 1760 Stanković mu je odgovorio kako „ima mnogo toga o čemu ne pišu, jer suradnja 
je velika, a smatraju da ne mogu posvetiti veću pažnju stvarima od lokalnog značaja. Zato im 
se prigovara također i sa strane svećenika, ali teško je tu naći pravu sredinu koja bi sve 
zadovoljila 14 . 

U pismu nepoznatog nadnevka iz 1965. godine nadbiskup Franjo Šeper zamjerio je 
Komisiji i državnim predstavnicima što im prigovaraju zbog pisanja Glasa Koncila. Osim što 
je iznio neke primjere ometanja odvijanja katoličkog vjeronauka od strane prosvjetnih radnika 
u okolici Petrinje i Virovitice, Šeper se žalio i na medijske napade Vjesnika u srijedu i Izbora 
na Katoličku Crkvu i njene predstavnike, koje predstavnici vlasti pravdaju „slobodom pisanja i 
slobodom izražavanja misli.“ No, Šeper pritom izražava žaljenje „da se taj princip ne 
primjenjuje tako liberalno na pisanje katoličke štampe kod koje se više puta 'traži dlaka u 
jajetu'“. To naročito vrijedi kad se piše o bračnim ili odgojnim problemima koji spadaju također 
u djelokrug naučavanja i rada Crkve“. 1761 


Prigovori na neke sadržaje Glasa Koncila nastavljani su i dalje. 

Tako, primjerice, 22. prosinca 1965. predsjednik splitske kotarske Komisije za vjerska 
pitanja Jakov Odrljin na susretu sa splitskim biskupom Franom Franićem, osim što iznosi niz 
primjedbi na račun proslave Velike gospe u Sinju koja je, po njegovim ocjenama, bila 
obilježena i nacionalističkim ispadima i neprimjerenim istupima crkvenih predstavnika, 
zamjera i to što je 

[...] tu proslavu Glas Koncila okarakterizirao kao najveću vjersku manifestaciju održanu poslije rata u 
Jugoslaviji kojoj da je prisustvovalo oko 60.000 ljudi. Vijest o tolikom broju učesnika više je nego 
pretjerana, ali sve stoje rečeno na toj proslavi i ono što se u propagandi ocrtalo govori i o tome kao da se 
išlo za tim da se parira proslavi Sinjske alke kojoj je prisustvovao i drug Tito. 1762 


A tajnik republičke Komisije za vjerska pitanja Ivan Lazić požalio se i dubrovačkom 
biskupu Severinu Perneku na pisanje Glasa Koncila 8. veljače 1968., na sastanku u 


1760 Bilješka Vladimira Stankovića o susretu s Ivanom Lazićem od 31. svibnja 1965, u: NAZ, Ostavština Franje 
Sepera, kutija 47, korice 224. 

1761 Pismo Franje Sepera Komisiji za vjerska pitanja, bez nadnevka, u: NAZ, Prezidijal Šeper, br. 45/Pr/1965. 

1762 Zapisnik sa sastanka Jakova Odrljina s biskupom Franom Franićem od 22. prosinca 1965., u: HDA, KOVZ, 
kutija 65, Pov. br. 4/1966. 

Dubrovniku. Lazić je pritom istaknuo kako u Katoličkoj Crkvi ima onih „kojima ne odgovaraju 
povoljni odnosi s vlastima“, navodeći kao dokaz tomu i napise u vjerskome tisku, „posebno 
Glasu Koncila koji je pun žalaca protiv raznih mjera vlasti, pun neodgovornih generaliziranja 
nekih pojava na terenu, neodgovornih vrijeđanja stranih zemalja s kojima imamo nonnalne 
odnose itd. Posebno da je interesantno da Glas Koncila nikada ne donosi vijesti o kontaktima 
funkcionera Crkve s predstavnicima vlasti, izuzetak daje učinjen s posjetom predsjednika SIV- 
a M. Špiljaka Papi. Tom prilikom da je izostavljen usklik Pape na hrvatskom jeziku ‘Živjela 
Jugoslavija’ 14 . 1763 

Lazić se na pisanje Glasa Koncila požalio i šibenskome biskupu Josipu Ameriću na 
sastanku održanom 15. studenog 1967., i to u kontekstu razgovora o potrebi „njegovanja 
povoljne atmosfere 44 u rješavanju problema između Crkve i države, pri čemu se u zabilješci sa 
susreta navodi: 

Drug Lazić je spomenuo da među visokim crkvenim funkcionerima ima pojava koje ne stoje na tim 
pozicijama, pa bi se čak reklo kojima i nije u interesu poboljšanje i dalje unapređenje odnosa između 
Crkve i države. Drug Lazić je to ilustrirao i pisanjem Glasa Koncila, koji također stoji na toj liniji i koji 
je pun žalaca koji truju ovu atmosferu (predočio je biskupu neke članke iz zadnjeg broja Glasa Koncila : 
o prosvjetnim radnicima, preuveličavanje postupka jednog rukovodioca jedne privredne organizacije, 
netočno informiranje čitalaca o navodnoj zabrani unošenja /drvenog/ križa u tramvaj i dr.). Arnerić je 
odgovorio da ima tih žalaca i da se slaže da nema potrebe „napuhavati' 1 stvari. Na tu primjedbu je postavio 
i pitanje da li to može reći i glavnom uredniku, na što je drug Lazić potvrdno odgovorio. 1764 


Da upravo „grupa oko Glasa Koncila “ prednjači u pojavama „vezivanja Crkve uz 
pojedine političke poteze i akcije (šovinizam, veze s političkom emigracijom i dr.)“, član 
Komisije Zlatko Frid upozorio je i hvarskog biskupa Celestina Bezmalinovića, na sastanku 
održanom 16. kolovoza 1968. godine. 1765 

A na susretu sa sarajevskim nadbiskupom koadjutorom Smiljanom Čekadom 12. rujna 
1968., na kojem se predsjednik savezne Komisije za vjerska pitanja Petar Šegvić interesirao i o 


1763 Zabilješka o razgovoru Ivana Lazića s dubrovačkim biskupom Severinom Pernekom, pomoćnim splitskim 
biskupom Ivanom Gugićem i hvarskim biskupom Celestinom Bezmalinovićem, u: HDA, KOVZ, kutija 76, Pov. 
br. 53/1968. 

1764 Zabilješka sa sastanka Ivana Lazića i biskupa Josipa Arnerića od 15. studenoga 1967., u: HDA, KOVZ, 
kutija 74, Pov. br. 224/1967.; kutija 181, br. 228/1967. i br. 243/1967. 

1765 Zabilješka o razgovoru Zlatka Frida i biskupa Celestina Bezmalinovića od 16. kolovoza 1968., u: HDA, 
KOVZ, kutija 79, Pov. br. 198/1968. 

mogućim kandidatima za novog zagrebačkog nadbiskupa, Šegvić je svome sugovorniku 
poručio: 

Rekao sam mu, da nije nikakova tajna da upravo pisanje Glasa Koncila i njegova politika krutih stavova 
posebno u odnosu na nadležne organe vlasti i na socijalistički poredak uopšte, zašto je u prvom redu 
odgovoran biskup Kuharić u čiju nadležnost izdavanje toga lista spada, - ne može nikako u našim očima 
da bude u prilog kvalifikovanja Kuharića za takvo odgovorno mesto. 1766 


Komisija je pomno bilježila i neslaganja pojedinih crkvenih predstavnika s nekim 
postupcima i sadržajem Glasa Koncila. 

Zamjenik predsjednika savezne Komisije za vjerska pitanja Petar Šegvić tako 6. rujna 
1966. pisanom Infonnaciju izvješćuje republičku Komisiju o posjeti beogradskog nadbiskupa 
Gabrijela Bukatka saveznoj Komisiji, pri čemu je Bukatko primijetio kako su slovenski biskupi 
pozdravili potpisivanje Protokola između Beograda i Sv. Stolice, „na najistaknutijem mestu u 
svom listu Družina “, kao stoje to učinio i on ,,u svom listu B lugove sG, ali i da je „primetio da 
Glas Koncila nije uopšte niti tekst Sporazuma objavio a niti dao vlastiti komentar istom, a da 
se o pozdravljanju istoga i ne govori“. 1767 

Pitanje Protokola bilo je i glavna tema posjeta predsjednika Komisije za vjerska pitanja 
SR Hrvatske Vjekoslava Cvrlje zagrebačkom nadbiskupu Franji Šeperu 13. rujna 1966., pri 
čemu je Cvrlje htio doznati hoće li na predstojećem zasjedanju BKJ pozdraviti potpisani 
Protokol. Cvrlje je pritom Šeperu izrazio svoje čuđenje što se hrvatski biskupi još uvijek nisu 
pozitivno izrazili o tome dokumentu, te napomenuo kako ni Glas Koncila kao „organ 
Zagrebačke nadbiskupije nije objavio vlastiti komentar o sporazumu Vlade SFRJ sa Sv. 
Stolicom, nego je samo prenio komentare domaće štampe i komentar L'Osservatore Romano 
(usput sam nabacio da je interesantno i to da Glas Koncila nikad ne registrira kontakte 
episkopata i predstavnika vlasti)“. Šeper mu je odgovorio kako „po njegovom mišljenju nije 
potrebno da se o Protokolu još daju izjave, pošto je taj dokument već prihvaćen nakon što je on 
lično prenio Papinu poruku biskupima da je Protokol potreban i koristan za Rimokatoličku 
Crkvu“, te kako je činjenica da su se neki biskupi Protokolu protivili te su „neki biskupi čak 


1766 Zabilješka sa sastanka Petra Šegvića s nadbiskupom Smiljanom Čekadom, u: HDA, KOVZ, kutija 78, Pov. 
br. 176/1968. 

1767 Informacija o posjetu beogradskog nadbiskupa Gabrijela Bukatka saveznoj Komisiji od 6. rujna 1966., u: 
HDA, KOVZ, kutija 69, Pov. br. 154/1966. 

namjeravali pisati protestna pisma, ali da su se svi povukli nakon Papine poruke i njegovih 
(Šeperovih) intervencija 14 . 1768 

I splitski biskup Frane Franić i njegov pomoćni biskup Ivo Gugić na sastanku s članom 
savezne Komisije za vjerska pitanja Petrom Šegvićem, predsjednikom republičke Komisije 
Vjekoslavom Cvrljom i splitske Komisije Ivom Petrinovićem u Splitu 18. travnja 1968. kritički 
su progovorili i o Glasu Koncila: 

Kao najbolju ilustraciju [Franić] je navodio primer Glasa Koncila koji ni njih ne zadovoljava. Podvukao 
je da tamo ima svoj uticaj nekoliko ekstremnijih funkcionera - sveštenika (ne imenujući nikoga) a daje 
najnegativniji don Jure koji je Splićanin, a to naglašava upravo zbog toga da ga se ne shvati da kritikuje 
sa lokalnog gledišta. Gugić i Franić su se složili da Glas Koncila zaostaje za Koncilom i da vredni napori 
koje čine Sagi-Bunić i drugi teolozi ne mogu dati željene rezultate jer u njihovim rukama nije rukovodstvo 
lista. 

Na pitanje zašto se u tom listu ne vidi saradnja njegova i drugih teologa sem onih koji se sada tamo 
javljaju, Franić je bio rezervisan, klimao glavom i smijao se. Mi imamo Crkvu u svijetu i mi pišemo u 
njoj. Znači li to da će tako i u buduće biti da ,,oni“ pišu u Glas Koncila a ,,vi“ u Crkvi u svijetu upitali smo 
otvoreno Franića. Ne znači, ali je sada situacija takova, odgovorio je Franić. 1769 


I provincijal franjevaca trećoredaca Nikola Gregov u razgovoru s tajnikom Komisije 
Ivanom Lazićem 10. lipnja 1968. priznao je kako „da mnoge stvari kako ih interpretira Glas 
Koncila ne bi trebalo tako interpretirati, jer od toga nema koristi ni Crkvi ni državi“. Pritom je 
dodao kako će, nakon što je sad saznao da i u Komisiji na takvo pisanje imaju prigovora, „znati 
u pogodnoj prilici reći (mislio je na G. K) odgovornima, da ne bi trebalo u vjerskoj štampi 
pretjerivati i od sitnih stvari praviti velike probleme. 441770 

A bivši provincijal Družbe Isusove u Hrvatskoj Ivan Fuček, u razgovoru s tajnikom 
zagrebačke Komisije za vjerska pitanja Zvonkom Ljubićem, povjerio se kako ni on sam često 
nije zadovoljan pisanjem Glasa Koncila, „jer on nije uvijek na liniji koncilskih ideja 44 . Također 
je dodao kako su o pojedinim napisima toga lista i drugi svećenici „veoma kritički raspravljali 44 , 
a „više puta je sam kardinal Šeper izražavao svoje nezadovoljstvo s pisanjem Glasa Koncila “. 


1768 Zabilješka o sastanku Vjekoslava Cvrlje i nadbiskupa Franje Šepera od 13. rujna 1966., u: HDA, KOVZ, 
kutija 66, Pov. br. 28/1966. 

1769 Zabilješka sa susreta biskupa Frane Franića i tve Gugića s Petrom Šegvićem, Vjekoslavom Cvrljom i Ivom 
Petrinovićem od 18. travnja 1968., u: HDA, KOVZ, kutija 75, Pov. br. 12/1968. 

1770 Zabilješka o razgovoru Ivana Lazića i Nikole Gregova od 10. lipnja 1968., u: HDA, KOVZ, kutija 75, Pov. 


br. 13/1968. 

Pritom je Fuček naveo i primjer prema kojemu Glas Koncila osim infonnacije nije donio čak 
ni fragmentalni prikaz dokumenta pape Pavla VI. ‘Ispovijest vjere naroda Božjega’”, ocijenivši 
kako je taj dokument „čak važniji od čitavog II. vatikanskog koncila“. 1771 

Pa i pročelnik Centra „Kršćanska sadašnjost“ Vjekoslav Bajsić, na susretu s članom 
Komisije Ivanom Ceranićem 21. svibnja 1968., izrazio je svoju rezerviranost prema nekim 
sadržajima toga lista. Naime, na Ceranićeve “prigovore na pisanje vjerske štampe a posebno 
Glasa Koncila “, Bajsić je odgovorio kako ,,i on ima prigovora te da često raspravlja s 
redakcijom i prema njegovom mišljenju Glas Koncila je još dobar kakav bi bio da se na njega 
ne utječe u pozitivnom smislu.“ 1772 

Slično i na susretu od 25. srpnja 1968., Bajsić pokazuje „jedan konstruktivan stav“ 
nakon što mu je Ceranić iznio primjedbe na račun pisanja Glasa Koncila, „naročito u vezi s 
držanjem biskupa Kuharića kao odgovornog urednika i članaka koji se odnose na provociranje 
u vezi zločina svećenika za vrijeme Drugog svjetskog rata, poistovjećivanja hrvatstva i 
katolicizma te pismo koje su uputili svećenici iz SR Njemačke među kojima su potpisani i 
poznati emigranti Dominik i Krsto Šušnjara, Lodeta, Kelava i dr.“. 1773 

Primjedba na račun toga pisma „svećenika emigranata“ iznesena je i na susretu člana 
Komisije Zlatka Frida i tajnika riječke Komisije za vjerska pitanja Dušana Dekanića s riječko- 
senjskim biskupom Viktorom Burićem 31. srpnja 1968. „kao i na neke druge napise u ovom 
listu koji ukazuju da se ova novina ne bavi samo crkveno vjerskim pitanjima". 1774 


2.1. Sastanci s urednicima Glasa Koncila 


Za razliku od većine spomenutih susreta, na kojima je pisanje Glasa Koncila , bilo tek 
jedna od više tema o kojima je raspravljano, neki su sastanci u Komisiji priređivani sa samim 
urednicima lista, te je bilo riječi isključivo o njegovom sadržaju. 


1771 Zabilješka o susretu Zvonka Ljubića s Antunom Fostačem i Ivanom Fučekom od 12. kolovoza 1968., u: 
HDA, KOVZ, kutija 78, Pov. br. 190/1968. 

1772 Zabilješka o susretu Ivana Ceranića i Vjekoslava Bajsića od 21. svibnja 1968., u: HDA, KOVZ, kutija 78, 
Pov. br. 162/1968. 

1773 Zabilješka o susretu Ivana Ceranića i Vjekoslava Bajsića od 25. srpnja 1968., u: HDA, KOVZ, kutija 78, 
Pov. br. 162/1968. 

1774 Zabilješka o susretu Zlatka Frida i Dušana Dekanića s riječko-senjskim biskupom Viktorom Burićem od 31. 
srpnja 1968., u: HDA, KOVZ, kutija 75, Pov. br. 37/1968. 

Tako je, primjerice, 20. siječnja 1967. na razgovor u Komisiju za vjerska pitanja pozvan 
odgovorni urednik Franjo Kuharić, s kojim je razgovarao tajnik Komisije Ivan Lazić. Premda 
je glavna tema bila objava slike kardinala Stepinca, o čemu će u ovome radu više biti riječi u 
idućoj, 3. točci ovoga poglavlja, na susretu je Lazić iznio i druge primjedbe na račun pisanja 
Glasa Koncila, ali i drugog vjerskog tiska, u kojem „ima dosta nezgodnih aluzija, 
generaliziranja negativnih pojava pa i neistinitog i tendencioznog prikazivanja života u 
pojedinim našim krajevima“: 

Spomenuta je ,,šutnja“ GK o Protokolu (GK je donio komentar iz L’Osservatore Romano bez ikakvog 
svog vlastitog komentara odmah po potpisivanju niti poslije niti da sada), dok su neki drugi katolički 
listovi (slovenska Družina, beogradska Blcigovest i splitska Crkva u svijetu) donijeli vlastite i to uglavnom 
povoljne komentare. Kuharić je na to odgovorio da je potpisivanje Protokola stvar Vatikana i da su 
smatrali da ne trebaju davati svoje nego vatikanske komentare. Stavljena je primjedba i na to što GK nikad 
ne donosi vijesti o međusobnim posjetama predstavnika vlasti i Crkve, kao i često pisanje o navodnim 
progonima Crkve u onim zemljama s kojim inače SFRJ održava dobre međudržavne odnose[...] 1775 


No, u izvješću koje je Kuharić o tome sastanku podnio nadbiskupu Šeperu, u Komisiji 
su mu prigovorili i sadržaj reportaže o životu oko Senja i Jablanca, na što im je Kuharić poručio 
da izvole tamo otići i sami se uvjeriti. 

Također mu je poručeno kako su „neke Vlade prijateljskih zemalja protestirale [su], da 
je Glas Koncila uvredljivo pisao o prilikama u tim državama /Poljska, Mađarska/!“, na što im 
je Kuharić rekao: „Mogli ste im odgovoriti, daje kod nas štampa slobodna i da novine mogu 
pisati o objektivnom stanju stvari!“ Lazić mu je odgovorio da su tako i postupili, ali da ipak ne 
žele dopustiti da se remete odnosi s tim zemljama. „Primijetio sam, da to ide u prilog i njima, 
što se tako piše o prilikama u tim zemljama, jer to znači, da ipak kod nas nije tako! Mi sada ne 
može[mo] reći, da nemamo svoje štampe, dok smo to pred nekoliko godina mogli reći!“ 1776 


1775 Zabilješka o susretu Ivana Lazića i biskupa Franje Kuharića od 20. siječnja 1967., u: HDA, KOVZ, kutija 71, 
Pov. br. 44/1967. 

1776 Izvješće biskupa Franje Kuharića kardinalu Franji Šeperu o sastanku s Ivanom Lazićem od 20. siječnja 
1967., u: NAZ, Prezidijal Šeper, 3/Pr/1967. 

Tajnik Komisije Ivan Lazić 30. svibnja 1967. pozvao je i glavnog urednika Glasa 
Koncila Vladimira Pavlinića, kako bi mu izrazio neslaganje s člankom objavljenom pod 
naslovom "Zlatko Frid o Katoličkoj Crkvi u suvremenom svijetu". 1777 

Kako se navodi u službenome Zapisniku s toga susreta. 1778 , Lazić je Pavliniću 
prigovorio da taj članak, osim što ima faktografskih netočnosti, „diskreditiranjem ličnosti koja 
učestvuje u obostrano prihvaćenom dijalogu ne pridonosi unapređenju tog dijaloga, već 
naprotiv da ga otežava“, kao i to što se u članku dotiče i rad Komisije, a „ako u vezi s Komisijom 
nije što jasno da se mogu kad god to žele objasniti s njom u direktnom kontaktu“. 

Nakon što je poručio kako je on glavni urednik, a da je za sadržaj odgovoran biskup 
Kuharić „kao odgovorni urednik“, Pavlinić je odbacio optužbe daje bilo što u članku netočno 
napisano, uz primjedbu kako je „i on bio prisutan na predavanju pa zna o čemu seje govorilo“. 
No, ipak je dopustio mogućnost razgovora o navodima iz članka, „pa ako je potrebno i 
ispravke“. 

Pritom se pozvao i na „pravo da putem svojih sredstava informiranja obavještavaju 
svoje čitaoce 44 , dodavši kako su „u članku iznijeli stvari s kojima se nikako ne mogu složiti (kao 
na pr. da se Crkva ne bi smjela baviti karitativnim djelatnošću) 14 . Pojasnivši kako su i ranije 
pratili Fridove nastupe, u kojima je izneseno i puno toga što mu je prihvatljivo, Pavlinić je 
dodao kako neke stavove koje je iznio na „spornome 44 predavanju „ne mogu prihvatiti i 
smatraju, da niti drug Frid na ovaj način ne daje mogućnosti za dijalog (na pr. učiteljima se drže 
predavanja o potrebi bespoštedne antireligiozne borbe, putem štampe vrijeđaju se vjerski 
osjećaji građana i sl.)“. Na kraju je poručio kako ne može prihvatiti iznesene primjedbe, „ali da 
ih prima na znanje 44 . 

Na kraju razgovora Lazić je Pavliniću predložio češće razgovore, „i ne samo o Glasu 
Koncila ili radi stavljanja određenih primjedbi, nego inače o svim drugim pitanjima koja bi 
mogla biti od zajedničkog interesa 44 , što je Pavlinić odbio, pojasnivši kako „on misli da s 
Komisijom kao institucijom oni mogu razgovarati samo ako im nešto treba, imaju neki određeni 
posao ili ih se pozove, inače da ne zna o čemu bi drugom razgovarali 44 . 

Iznoseći svoje dojmove o Pavliniću, autor Zapisnika (vjerojatno se radi o članu Komisije 
Ivanu Ceraniću, koji je također „prisustvovao 44 sastanku) navodi kako se „mogao steći utisak 

1777 Usp. Zlatko Frid o Katoličkoj Crkvi u suvremenom svijetu, u: Glas Koncila, br. 11, 28. svibnja 1967., str. 4. 

1778 Zapisnik o susretu Ivana Lazića i Vladimira Pavlinića od 30. svibnja 1967., u: HDA, KOVZ, kutija 73, Pov. 
br. 153/1967. 

da je i Pavlinić pod utjecajem prošlosti, te da se prilično teško prilagođava novom duhu u 
Crkvi“, a kao argument za tu tvrdnju navodi to što je ,,u razgovoru i Pavlinić spominjao prošlost 
i svoj boravak u zatvoru 'ni kriv ni dužan’ 1779 , slično kao što je to ranije činio i biskup Kuharić 
kad je bio na razgovoru u vezi s objavljivanjem Stepinčeve slike u Glasu Koncila". mo 

Pavlinić je u Komisiji, ovaj put na vlastiti zahtjev, bio i 6. listopada 1968., gdje je s 
predsjednikom Komisije Stjepanom Ivekovićem razgovarao o pokretanju prekršajnog postupka 
protiv biskupa Franje Kuharića, kao odgovornog urednika Malog koncila. No, na susretu je 
Iveković iznio i „neke primjedbe na pisanje Glasa Koncila (senzacionalističko tretiranje 
događaja u ČSSR i u vezi s tim stalno naglašavanje navodnog progona Crkve u svim 
socijalističkim zemljama, zajedljivo pisanje don Jure itd.)“. 

Osim toga, Iveković nije propustio primijetiti kako su „svećenici iz redakcije Glasa 
Koncila (Kuharić, Pavlinić i Kustić ) već ranije izjavljivali kako nemaju zašto dolaziti u 
Komisiju, već samo onda kad su pozvani da čuju prigovore“, pa je Pavliniću dao do znanja „da 
bi ovakvi češći razgovori sigurno doprinijeli da bi bilo manje primjedaba na pisanje Glasa 
Koncila"™ 

Nekoliko dana prije Pavlinića, 26. svibnja 1967., predsjednik Komisije Stjepan Iveković 
objavu spomenutog članka o istupu Zlatka Frida u Glasu Koncila prigovorio je i pomoćnom 
zagrebačkom biskupu Josipu Lachu, koji je bio u „kurtoaznom posjetu“ Komisiji. Lach je 
pritom „obećao da će na netočnosti u tom članku upozoriti člana redakcije svećenika Ladiku i 
dodao da se na tom članku ne bi trebalo mnogo zadržavati, pridavati mu neku važnost i uzimati 
ga suviše za zlo“. Pritom je dodao kako i „oni u Nadbiskupiji da se također mnogo puta ljute 
na pisanje u Glasu Koncila zbog netaktičnosti čak i na području čisto vjerskih-dogmatskih 
stvari“. 1782 


1779 Vladimir Pavlinić je, pred sam kraj odsluženja vojnog roka u Pirotu, 26. prosinca 1954. uhićenje pod 
optužbom za „neprijateljsku propagandu i podrivanje obrambene moći JNA“ te je pred Vojnim sudom u Nišu 
osuđen na tri godine zatvora. Kaznu je odslužio u zatvorima Bubanj kraj Niša (1955.-1956.) i Staroj Gradišci 
(1956.-1957.). Usp. Anto BAKOVIĆ, Batinama do oltara, Zagreb 2009., str. 220-227. 

1780 Sadržaj toga razgovora bit će prikazan kasnije u radu, u poglavlju koje obrađuje „Zabrane Glasa Koncila “ 
(VI.3.). 

1781 Zabilješka o susretu Stjepana Ivekovića i Vladimira Pavlinića od 6. listopada 1968., u: HDA, KOVZ, kutija 
79, Pov. br. 228/1968. 

1782 Zabilješka o susretu Stjepana Ivekovića i biskupa Josipa Lacha od 26. svibnja 1967., u: HDA, KOVZ, kutija 
73, Pov. br. 147/1967. 

Članovi uredništva Glasa Koncila bili su u Komisiji, na vlastiti zahtjev, i 21. svibnja 
1969., nakon stoje Pošta povećala cijenu distribucije njihovoga lista, odnosno ukinula popust 
predviđen za novinska izdanja i časopise. Dogodilo se to nakon što je list povisio svoju prodajnu 
cijenu, a o tome nije izvijestio i Poštu, a što je po njenom Pravilniku trebao učiniti. Nakon toga 
uredništvo lista dogovorilo je distribuciju preko pošte u Karlovcu, ali im je ona u zadnji čas 
ipak odbila pružiti u uslugu, s obrazloženjem da im je tako „naredila pošta iz Zagreba“. 1783 

Osim problema s Poštom, na susretu je, kako se navodi u Zapisniku, bilo riječi i o 
„općim gibanjima u Crkvi u sadašnje vrijeme“, pri čemu su „obojica iskazala svoje simpatije 
za suvremenu Crkvu naglašavajući da postoje znatne snage u njihovim redovima koji nisu za 
takvu Crkvu. Ti njihovi konzervativci da im predstavljaju slične poteškoće koje nama 
predstavljaju naši konzervativci u vezi s našim samoupravnim društvenim kretanjima". 

Do idućega susreta, 20. lipnja 1969., došlo je na Fridovu inicijativu, kako bi Pavlinića 
izvijestio o tome što je poduzeto u vezi s „problemima s Poštom". No, na tome je susretu Frid 
uredniku Pavliniću zamjerio „što GK piše o 'Žctcocima' /7 ' S7 premda je ranije najavio da o tome 
više neće pisati". 

Pritom je osobito prigovorio zbog načina na koji je interpretirana njegova izjava „u vezi 
s razgovorom koji je drug Ljubić vodio s dekanom Bogoslovskog fakulteta dr. J. Kunićićem, 
dodajući da mu se čini da to nije učinjeno u dobroj namjeri, te da na to upućuje ova čitava 
'gužva' oko 'Žetelaca' u koju se je upleo Glas Koncila “. Pavliniću je, dodaje se, bilo „neugodno", 
te se nastojao „izgovoriti" time daje bio bolestan u vrijeme dok se pripremao taj broj GK te se 
ispričao Fridu zbog tog postupka te „apelirao na potrebu otvorenog i iskrenog dijaloga". 

Zatim je Frid iznio još neke primjedbe na pisanje Glasa Koncila, „naročito na 'don Juru', 
te je istakao da se često pojedini slučajevi i ekscesi suviše generaliziraju i dramatiziraju, što ne 
doprinosi stvaranju jedne konstruktivne suradnje". Pavlinić se branio da oni moraju pisati o tim 
slučajevima kako bi „na to upozorili širu javnost i vlast kako bi takvih ekscesa bilo što manje". 
Urednik Glasa Koncila se pritom požalio na stanje, istaknuvši „da su i oni u dosta teškoj 
situaciji, jer dobivaju prigovore s različitih strana. Jedni ih optužuju da su previše liberalni, a 
drugi pak da su konzervativni itd." Požalio se i na nerazumijevanje na koje nailaze i kod jednog 


1783 Zapisnik s ovoga susreta, kao i pismo Komisije Poduzeću PTT saobraćaja od 26. svibnja 1969., odgovor toga 
poduzeća Komisiji od 17. lipnja 1969., te Zapisnik s novog sastanka na tu temu Zlatka Frida i Vladimira 
Pavlinića od 10. lipnja 1969. u: HDA, KOVZ, kutija 82, Pov. br. 102/1969. 

1784 Usp. Zašto nije održan koncert „Žetelaca “ ni u crkvenoj dvorani? u: Glas Koncila br. 11, 1. lipnja 1969., str. 
6 . 

broja biskupa. „Kod toga je spomenuo da se upravo održava Biskupska konferencija Jugoslavije 
ali nitko od GK nije prisutan kako bi o tome mogao izvijestiti javnost. U vezi s tim rekao je da 
je o problemu javnosti i otvaranja razgovarao i s jednim biskupom, ali koji nije htio stvar 
shvatiti. Htjeli bi upravo i o tome pisati, ali ne smiju.“ 

Na kraju Zapisnika prenosi se ocjena kako se na razgovoru mogao „steći utisak da je 
Pavlinić još uvijek u priličnoj mjeri opterećen nekim stvarima iz prošlosti, što ga sputava da 
trezvenije i objektivnije sagleda realnu situaciju i procese koji su u toku“. 1785 

Posljednji sastanak na kojem je glavni urednik lista Vladimir Pavlinić bio u Komisiji, 
organiziranje nakon sloma Hrvatskoga proljeća, 20. prosinca 1971. kad je, kako se navodi u 
Zabilješci s tih razgovora, ,,s obzirom na specifičnu političku situaciju u zadnje vrijeme u nas 
postojala [je] otvorena mogućnost da se na određeni način vjerske zajednice i njihov tisak 
iskoristi u političke svrhe“, pa je priređen razgovor s glavnim urednicima Veritasa i Glasa 
Koncila , Ivonom Ćukom i Vladimirom Pavlinićem. 1786 

Službenici Komisije Ivan Ceranić i Vitomir Unkovića s glavnim su urednicima tih dvaju 
listova odgovarali odvojeno, „sa svakim posebno“. 

Za razliku od Veritasa, na kojega tom prigodom nisu imali primjedbi, u razgovoru s 
Pavlinićem - premda je „istaknuta je pozitivna uloga katoličkog tiska, posebice Glasa Koncila 
na razvitak odnosa između Crkve i države u nas“ - članovi Komisije su upozorili kako određeni 
napisi u Glasu Koncila „mogu biti shvaćeni kao izvjestan pokušaj političkog uplitanja Crkve u 
vezi sa nastalom političkom situacijom, te da je bilo razmišljanja o eventualnoj zabrani 
raspačavanja posljednjeg broja Glasa Koncila što je moglo imati i određene reperkusije na 
dostignuti nivo odnosa države i Crkve“. 

Kao problematični napisi, nabrojani su: 

- Tomislav Sagi-Bunić: Smijeh na račun radnika kršćana pod vodstvom Milutina Baltića (24/71, 
str. 5); 

- Živko Kustić: Reportaža iz Hrvatskog zagorja (24/71, str. 10-11); 

- Božićna poruka nadbiskupa Kuharića. Isus Krist je posvetio je rodoljublje (25/71, str. 1) 

1785 Zabilješka s razgovora Zlatka Frida i Vladimira Pavlinića od 10. lipnja 1969. u: HDA, KOVZ, kutija 82, Pov 
102/1969. 

1786 Zabilješku o tim razgovorima vidi u: HDA, KOVZ, kutija 92, Pov. br. 114/1971. 

- Božična poruka nade - Recite preplašenim srcima: Budite jaki, ne bojte se! (25/71, str. 3); 


- Tomislav Šagi Bunić: Božić - svjedočanstvo narodno trajanja (25/71, str. 7) i 

- Prikaz filma Samson i Dalila iz pera Živka Kustića (25/71, str. 12). 


Premda se Pavlinić složio s mogućnošću „tumačenja tih napisa kao nastojanja Crkve da 
se politički angažira, te da valja takve napise izbjegavati kako se Crkva ne bi našla na poziciji 
posrednog ili neposrednog političkog djelovanja 14 , ipak se napominje „da se iz razgovora s 
Pavlinićem nije stekao dojam potpune suglasnosti s našim sugestijama s obzirom daje isticao 
kako on, slijedeći novinarsku logiku i obveze prema čitaocima, nije uvijek u mogućnosti da u 
cijelosti izbjegne napise koji bi mogli doživjeti krive ili tendenciozne interpretacije 44 . 

Nedugo nakon susreta s Pavlinićem, Zlatko Frid se, 12. siječnja 1972., susreo i s 
nadbiskupom Franjom Kuharićem 1787 , pri čemu je također bilo riječi i o Glasu Koncila , 
odnosno jednoj Kuharićevoj i Papinoj izjavi koju je taj list prenio, čime ću se u radu više baviti 
i nešto kasnije, u poglavlju VI.3.1. 


1787 Zapisnik toga razgovora u: HDA, KOVZ, kutija 93, Pov. br. 10/1972. 

3. Sudski postupci protiv Glasa Koncila 


Već od samoga početka izlaženja, uredništvo Glasa Koncila pribojavalo se da bi vlasti 
protiv njega mogle poduzeti neke mjere, pa i zaustaviti izlaženje lista. Svjedoči tomu i 
prisjećanje tadašnjeg glavnog urednika lista Vladimira Pavlinića kako je, po njegovom 
mišljenju, već kod tiskanja prvoga broja, kad su se pojavile poteškoće u tiskari i manja odgoda 
dovršenja tiskanja, zapravo bila riječ o razmatranju vlasti da li da taj projekt uopće dopuste. 1788 
Osim toga, i krajem te iste 1963. godine također je bilo nagađanja da bi list mogao biti „osuđen 
na trajnu zabranu“ 1789 , odn. da su vlasti „već naumile zaustaviti taj projekt“ 1790 , pa su 
posredstvom Vladimira Stankovića prikupljeni potpisi potpore hrvatskih biskupa okupljenih na 
zasjedanju Drugog vatikanskog koncila, koji su potom objavljeni u Božićnome broju lista. O 
atmosferi stvorenoj oko lista u to vrijeme, Pavlinić piše: 

Pred šestim novinski tiskanim brojem smo i mi i drugi - o kojima je mogla zavisiti konkretna budućnost 
- bili uvjereni da nam je došao kraj. Onda su u tom šestom, prvom božičnom broju, naši biskupi 
podmetnuli leđa, svojim nanizanim vlastoručnim potpisima javili vjernicima i drugima da ne kane 
dopustiti da se ovaj začetak pobaci kao nedonošče. Ojačani tom poveljom slobode, nastavili smo djelovati 
[...] Broj peti umalo nije izazvao katastrofu. Opet je o. Skvorc uznemirio duhove provokativnim 
naslovom: „Stoje s tim Koncilom? 1,1 [...] Taj je uvodnik sablaznio mnoge. Brižni svećenici po nekim 
dekanatima održali sastanke, pomisliše da bi u interesu vjere i Crkve trebalo spriječiti prodavanje tako 
„sablažnjivih" novina. Istih je dana na drugim stranama bilo i drugačijih sastanaka, na kojima se ozbiljno 
mislilo i gotovo odlučivalo kako bi se spriječio rast tih novinica koje su odnekud izmigoljile i kane 
mijenjati situaciju. 1791 


Osim što otvoreno aludira na kritike koje su na račun Glasa Koncila dolazile i od strane 
pojedinih crkvenih i vjerničkih krugova, ali i sa strane vlasti - što sam već prikazao ranije u 
radu (poglavlje V.) - autor teksta aludira i to da je nakon broja 5, od 8. prosinca 1963., 
razmatrano „zaustavljanje" Glasa Koncila i od strane državnih vlasti. No, potvrdu svih tih 
nagađanja o mogućem „zaustavljanju" Glasa Koncila već 1963. nisam uspio pronaći. 


1788 Usp. Prvi urednik Vladimir Pavlinić o prvim danim Glasa Koncila. Odnekud s višeg mjesta došao je ,,Stop“, 
u: Glas Koncila, br. 32, 8. kolovoza 1993., str. 4. 

1789 Usp. Isto 

1790 Ivan MIKLENIĆ, Pogledi u Glas Koncila , Zagreb 2013., str. 30. O navodnim razmatranjima da se zaustavi 
daljnje izlaženje lista vidi i: Deset godina iluzija i nada, u: Glas Koncila, br. 20, 8. listopada 1972., str. 2-3. 

1791 Deset godina iluzija i nada, u: Glas Koncila, br. 20, 8. listopada 1972., str. 2-3. 

Međutim, iz jednoga pisma koje je Pavlinić u veljači 1964. poslao suradnici lista 
Smiljani Rendić, doznajem daje informaciju o mogućoj „zaplijeni 44 lista krajem 1963. doznao 
upravo od nje: 

Nije mi jasna rečenica iz Vašeg pisma gdje kažete da je listu prijetila opasnost da bude zaplijenjen. I 
tvrdite da smo to spriječili objavljivanjem onih potpisa. Je li to Vaše nagađanje ili ste pozitivno nešto o 
tome čuli? Ništa o tome ne znamo. Objavljivanje potpisa biskupa imalo je upravo onu svrhu koja je u 
glavi bila rečena: da se potaknu svećenici i vjernici na uzimanje i širenje lista. Znamo samo daje pitanje 
sudbine lista visilo onda kad je imao izaći prvi broj. 1792 


Nažalost, u daljnju korespodenciju, odn. odgovore Smiljane Rendić na ova Pavlinićeva 
pitanja, nisam imao uvida, pa tako pitanje „izvora 44 i vjerodostojnosti vijesti o mogućem 
„zaustavljanju 44 lista već krajem 1963. godine i dalje ostaje otvoreno. 


Presude uredniku Glasnika sv. Antuna Padovanskog i nakladniku i odgovornom 
uredniku Malog koncila 

Kako sam već ranije u ovome poglavlju rada prikazao, državne vlasti, uključujući i 
Javno tužilaštvo SR Hrvatske, najkasnije od 1964. razmatrale su mogućnosti pravnog 
sankcioniranja pisanja katoličkog tiska, pa tako i Glasa Koncila , osobito u pogledu 
„prekoračivanja vjerskog djelokruga 44 . Isto tako, kako je već prikazano (VI. 1.2.), najranije do 
8. travnja 1967. pravna mišljenja o tome je li i zakonski nedvojbeno kažnjivo tretiranje 
„nevjerskih 44 tema na stranicama vjerskoga tiska, bila su podijeljena. 1793 

Sudeći po presudama Glasniku sv. Antuna Padovanskog i Malom koncilu , vlasti su već 
do kraja te, 1967. godine, ipak odlučile otkloniti pravne dvojbe i primijeniti „strože 44 gledanje 
na pitanje dopustivosti „prekoračivanja vjerskog djelokruga 44 u katoličkom tisku. 


1792 Pismo urednika Vladimira Pavlinića Smiljani Rendić od 8. veljače 1964., u: Osobni Arhiv Vladimira 
Pavlinića, London 

1793 Usp. Prilog 5 Sjednici Komisije od 8. travnja 1967., u: HDA, KOVZ, Zapisnici sa sjednica Komisije (knjiga 
9). 

Presuda uredniku Glasnika sv. Antuna Padovanskog 


Prvu zabranu od strane komunističkih vlasti nakon obnove katoličkog tiska doživio je 
mjesečnik Glasnik sv. Antuna Padovanskog u studenome 1967. godine. Zbog tri članka 
objavljena u broju 12 - „Dva sata u procjepu“, „Neobičan sudar u Ujedinjenim nacijama“ i 
„Pismo omladinca“ - raspačavanje toga broja lista je zabranjeno, a njegov glavni urednik 
svećenik Ivon Ćuk je 5. ožujka 1968. osuđen na 9 mjeseci zatvora 1794 , no kasnije je ta kazna 
preinačena u uvjetnu. Prema optužnici, u inkri miniran im su člancima "iznesene lažne i 
izopačene tvrdnje koje izazivaju uznemirenost građana". 

Nakon toga Nakladnik - Provincija franjevaca konventualaca sa sjedištem u Zagrebu - 
donosi odluku da navedenome mjesečniku promijeni ime u Veritas. 

Premda Glasnik sv. Antuna Padovanskog nije izravni predmet ovoga rada, tu ću 
presudu, zbog važnosti njenog sadržaja i obrazloženja za budući odnos komunističkih vlasti u 
Hrvatskoj prema katoličkom tisku, ovdje ipak ukratko prikazati. 

Kao pravnu podlogu na temelju koje je presuda izrečena, Općinski sud u Zagrebu naveo 

je: 

1. Ustav SFRJ, čl. 46. - koji je navodio kako je „ispovijedanje vjere slobodna i privatna 
stvar svakog čovjeka“, da su „vjerske zajednice odvojene od države i slobodne u vršenju 
vjerskih poslova“, te da je protuustavna „zloupotreba vjere i vjerske djelatnosti u 
političke svrhe“; 

2. Zakon o pravnom položaju vjerskih zajednica koji je čl. 2. propisivao da „djelatnost 
vjerskih zajednica mora biti u sladu s Ustavom i zakonima“; čl. 3. koji je omogućavao 
da „vjerske zajednice mogu izdavati i raspačavati vjersku štampu u pogledu koje vrijede 
opći propisi o štampi“; te čl. 5. koji je izričito „zabranjivao zloupotrebu vjerske štampe 
i vjerskih osjećaja u političke svrhe“; 


1794 Usp. HDA, KOVZ, kutija 184, br. 43/1968. Kopiju presude od 5. ožujka 1968, zajedno s tekstom žalbe te 
molbom da, ukoliko bude u prilici, njegov slučaj spomene članovima Komisije za vjerska pitanja, „kako bi se 
kazna pri žalbenom postupku izmijenila barem u uvjetnu' 1 , Ivon Ćuk je, uz napomenu kako su i presuda i žalba 
zanimljive „obzirom na našu vjersku štampu 11 , dostavio kardinalu Franji Šeperu 4. travnja 1968. Vidi u: NAZ, 
Prezidijal Šeper, 36/Pr/1968. 

3. Zakon o štampi i drugim oblicima informacija, čl. 7. koji je isticao kako „objavljivanje 
infonnacija koje nanose štetu interesima društvene zajednice predstavlja zloupotrebu 
slobode informacija 14 , što povlači i zakonsku odgovornost; te 

4. Kazneni zakon, čl. 311. koji opisuje „krivično djelo protiv javnog reda i pravnog 
saobraćaja - zloupotrebom vjere i Crkve u političke svrhe“. 


U spornim se člancima Glasnika sv. Antuna Padovanskog, po mišljenju suda, „neistinito 
i izopačeno prikazuje položaj vjere i vjerskih zajednica u država[ma] sa socijalističkim 
društvenim uređenjem, položaj nacionalnih manjina u tim zemljama, karakter rata na Srednjem 
istoku i Vijetnamu te negativno ocjenjuje moralna vrijednost socijalističkog sistema 
obrazovanja 44 . 

No, kako se iščitava iz obrazloženja, to nije jedini bio „krimen 44 Ivona Ćuka. On je 
proglašen krivim daje „ kao vjerski predstavnik l istaknuo A.M.] zloupotrebio slobodu vršenja 
vjerskih poslova u svrhe protivne ustavnom poretku 44 , odnosno, „ zloupotrijebio je vjeru i Crkvu 
u političke svrhe 44 , a takvo je djelovanje, po ocjeni Suda, ne samo protuzakonito, nego i 
protuustavno. 

Sud naime, kako izričito stoji u obrazloženju presude, smatra „da u vjerski list ne spada 
komentiranje političkih događaja, te daje prema tome uvrštavanje svakog članka u kojem se 
tako nešto iznosi protivno Ustavu, Zakonu o štampi i drugim oblicima informacija i Osnovnom 
zakonu o pravnom položaju vjerskih zajednica 44 . 

Dakle, po mišljenju Suda Glasnik svetog Antuna Padovanskog je vjerski list, te je 
„logično [je] i jedino dopustivo da se [...] bavi isključivo vjerskom tematikom 44 . Sud, doduše, 
priznaje daje vrlo teško „distancirati što bi trebalo spadati u vjersku tematiku u jednom širem 
smislu, ali je sasvim sigurno da komentiranje političkih događaja nikako ne može spadati u 
vjersku tematiku, pogotovo ne kada takvi komentari prelaze granice dozvoljenog i pretvaraju 
se u serviranje maglovitih poluistina, pa kroz to unose dezinfonnacije među čitaoce 44 . 

U svojoj je žalbi Ivon Ćuk pokušao pobiti takvo shvaćanje odvojenosti Crkve i države i 
ograničenja tematike kojom se smije baviti vjerski tisak. Tako se u čl. 7. svoje žalbe pozvao na 
čl. 40. Ustava kojim je „zajamčena sloboda štampe, sloboda govora, javnog istupanja 44 te 
„građanima pripada pravo da putem sredstava infonnacija izražavaju i objavljuju svoja 

mišljenja, te se koriste sredstvima informacija, da izdaju novine i drugu štampu, šire informacije 
itd.“. 


Osim toga, Ćuk u svojoj žalbi pita „da li se štampanje i izdavanje ovakova časopisa 
smatra 'vršenjem vjerskog posla'?“ i, odmah potom, nudi svoj odgovor: 

Onaj tko izdaje i štampa bilo novine, časopis itd. bavi se poslom propisanim Zakonom o štampi i za nj 
važe odredbe toga zakona, jer se bavi izdavačko-štamparskim poslom. Zakon ne pozna vrste štamparskog 
posla po sadržaju, po tematici o kojoj štampa radi niti to propisuje nego jedino poznaje izdavačko- 
štamparski posao pa tako ne poznaje niti vjerski izdavačko-štamparski posao , pa prema tome vršenje 
izdavanja i štampanja jedne edicije sa vjerskom tematikom nije vjerski posao nego štamparski. 1795 

Stoga zaključuje kako „vjerski predstavnik koji se bavi štampanjem i izdavanjem potpada za 
svoj rad pod propis Zakona o štampi itd. i ako počini kakovo krivično djelo, odgovarat će za taj 
svoj čin po propisima Zakona o štampi kao svaki drugi građanin, ali je također jasno da on ne 
može radi toga što je vjerski predstavnik biti stavljen u gori položaj od drugih građanskih 
izdavača i štampara". (istaknuo A.M.) 


Inače, kako bi pokazao svu apsurdnost presude kojom je osuđen na zatvorsku kaznu, 
Ćuk Žalbenom sudu ukazuje i na činjenicu da „inkriminiranim krivičnom djelom nije nastala 
nikakva šteta, da nisu nastale nikakve štetne posljedice niti su mogle nastati, jer je cijela naklada 
broja 12 Glasnika uzapćena i poništena" prethodnom sudskom odlukom o zabrani toga broja. 


Kazna Nakladniku i odgovornom uredniku Malog koncila 


Da će sudske vlasti i ubuduće pisanje o društveno-političkim događajima u vjerskome 
tisku tretirati kao nedozvoljeno ponašanje, svjedoči i rješenje o prekršaju Suca za prekršaje 
grada Zagreba od 19. studenoga 1968., kojim je „ukorom kaznio Nadbiskupski duhovni stol u 
Zagrebu, kao izdavača, i biskupa Kuharića, kao odgovornog urednika lista Mali koncil, zbog 
objave članka "Inkvizicija više nije važna" u br. 9/1968., u kojem su u okviru vjeronauka 


1795 Čl. 10. Žalbe Ivona Ćuka na presudu od 5. ožujka 1968., u: NAZ, Prezidijal Šeper 36/Pr/1968. 

analizirani suvremeni politički događaji u Čehoslovačkoj, Vijetnamu i Bijafri s društveno- 
političkog gledišta, jer je vjerskim listovima dozvoljeno pisati samo o vjerskim temama“. 1796 

Zahtjev za pokretanje prekršajnog postupka pokrenulo je Općinsko javno tužilaštvo u 
Zagrebu. 1797 

Kako se navodi u obrazloženju te presude 1798 , sudac ih je „proglasio krivim, jer se u 
postupku uvjerio, da se u članku 'Inkvizicija više nije važna' raspravlja o okupaciji u SR 
Čehoslovačkoj, Vijetnamu i Bijafri sa društveno-političkog stanovišta. Ustavom SFRJ (član 
46.) i citiranim zakonskim propisom 1799 zakonodavac je jasno razlučio sveru [sferu] 
privatizacije Crkve od države i isključio bilo kakove društveno-političke pretenzije vjerskoj 
štampi, svodeći njen sadržaj isključivo na katehizaciju, pa kako je citirani članak prešao ove 
okvire, to je trebalo riješiti kao u dispozitivu“. 

Inače, kako se također navodi u obrazloženju, Kuharić je u raspravi poricao krivnju 
„navodeći da spominjanje suvremenih događaja u citiranom članku, o događajima u 
Čehoslovačkoj, Vijetnamu i Bijafri nisu tretirani sa političkog aspekta, niti sa političkom 
nakanom, već sa etičkog aspekta, pošto vjerski odgoj čovjeka smatra integralnim, kako bi 
čovjek znao zauzeti stanovište samo u svjetlu moralnih načela o događajima iz konkretnog 
života“. 

U svojoj izjavi, koja se ne navodi u tekstu presude, Kuharić je dodao: „Ako je svrha 
naše vjerske štampe da u tom smislu odgaja svoje čitaoce, onda smatram i uvjeren sam da nismo 
izišli iz okvira zakona“. 1800 

Zbog te optužnice protiv biskupa Kuharića, Komisiju je 6. listopada 1968., prije 
izricanja presude, posjetio glavni urednik Glasa Koncila Vladimir Pavlinić, a primio ga je 


1796 "Informativni bilten" Komisije za vjerska pitanja SR Hrvatske, br. 3/1968., u: HDA, KOVZ, kutija 75, Pov. 
br. 27/1968. 

1797 Informaciju o pokretanju zahtjeva sucu za prekršaje OJT Zagreb je 23. listopada 1968. dostavilo i Službi 
državne sigurnosti. Centar Zagreb. Vidi u: NAZ, Ostavština Franje Kuharića, Dosje UDBA-e i Službe državne 
sigurnosti o Franji Kuhariću, uvezani dokumenti - dar ministra Ivana Jarnjaka, Zagreb 1995., str. 142. 

1798 U citiranju se služim kopijom presude koju sam pronašao u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 5, str. 2. 

1799 U presudi se kao pravna osnova za postupak navodi Osnovni zakon o izdavačkim poduzećima i izdavačkim 
ustanovama, čl. 58. i čl. 56., st. 1. i 2., kao i Osnovni zakon o prekršajima, čl. 34. 

1800 Navedeno prema prijepisu, s nadnevkom 31. listopada 1968., koji ima oblik službenoga zapisnika, ali nema 
pečata ni potpisa, pa se ne može sa sigurnošću utvrditi daje citirana rečenica uistinu i dostavljena/izrečena na 
raspravno me ročištu. No, kako se dijelovi toga teksta doslovno navode u tekstu rješenja, odnosno u njegovom 
obrazloženju, može se zaključiti daje riječ o autentičnome tekstu Kuharićeve obrane. Usp. NAZ, Ostavština 
Franje Kuharića, korice Spisi 2. 

predsjednik republičke Komisije Stjepan Iveković. Kako se navodi u Zabilješci s toga 
susreta 1801 , Pavlinić je namjeravao posjetiti tajnika Komiteta CK SKH Miku Tripala, „ali je 
ovaj odsutan, pa je došao u Komisiju“. I on je iznio stav da se u ,,spornim“ člancima Malog 
koncila , „ne radi o političkim pitanjima nego im je bila namjera da te događaje objasne svojim 
čitaocima s etičkog aspekta“. Kako je dodao, „na isti način ove stvari tretiraju i u Glasu Koncila 
pa mu se čini da u tome nisu griješili", te je poručio da se i njima u uredništvu čini „kao daje 
to zaoštravanje odnosa" i „ustupak ‘staljinističkim snagama’ da ih se tretira kao neprijatelje". 
Svog je sugovornika Pavlinić upozorio i kako bi „postupak protiv biskupa Kuharića" mogao 
izazvati „jaku reakciju u inozemstvu". 

No, Iveković je odgovorio kako je „čitavi postupak stvar nadležnih organa Tužilaštva i 
Suda, ali po njegovom mišljenju taj članak zaista je nelojalan i nepoćudan i nije ga trebalo 
objaviti", te je zaključio: 

Treba shvatiti da to nije nikakvo zaoštravanje odnosa nego kršenje propisa, za što se jednako postupa 
prema svim ostalim građanima i listovima (u posljednje vrijeme zaplijenjeno je nekoliko drugih listova). 
Dodao je da bi redakcija trebala voditi računa i o stavu države prema određenim pitanjima, a posebno kod 
ove čisto političke teme. 


Prijetnja zabranom Glasa Koncila br. 2, od 22. siječnja 1967. 

Prva dokaziva prijetnja zabranom Glasa Koncila odnosi se na br. 2, od 22. siječnja 1967. 

godine. 

Naime, zbog reportaže iz Svete zemlje 1802 , autora fra Bonaventure Dude, točnije zbog 
objavljene fotografije nadbiskupa Alojzija Stepinca s jednoga hodočašća u Svetu zemlju iz 
1937., odgovorni urednik Glasa Koncila biskup Franjo Kuharić 20. siječnja 1967. bio je pozvan 
na razgovor u republičku Komisiju, gdje gaje primio tajnik Komisije Ivan Lazić. 


1801 Zabilješka sa susreta Stjepana Ivekovića i Vladimira Pavlinića od 6. listopada 1968., u: HDA, KOVZ, kutija 
79, Pov. br. 228/1968. 

1802 Bonaventura DUDA, Nazaret. Putopis iz Svete zemlje, u: Glas Koncila, br. 2, 22. siječnja 1967., str. 7-10. 
Inače, u potpisu slike kardinal Stepinac nije naveden imenom, nego puni potpis fotografije glasi: „ Hodočasnici 
običavaju ispiti čašu vode na 'Marijinom zdencu'. - Ovo je snimak s Ivvatskog hodočašća u srpnju 1937.“ 


432 



U službenoj Zabilješci s toga sastanka 1803 navodi se kako je Lazić upozorio biskupa 
Kuharića kako „objavljivanje upravo ove slike tj. slike Stepinca smatramo nekorektnim i 
nelojalnim aktom redakcije prema našoj zemlji u klimi poboljšanih odnosa između Crkve i 
države kod nas i u doba kada se obostrano ulažu napori za daljnje poboljšanje tih odnosa”. 
Pritom je dodao kako mu taj stav „iznosi kao zvaničan stav Komisije za vjerska pitanja Izvršnog 
vijeća Sabora SRH“. 

Biskup Kuharić na to se, kako se navodi u Zabilješci 

[...] jednim neugodnim tonom odmah suprotstavio iznesenom stavu, te je rekao da se Katolička Crkva 
nije odrekla Stepinca i da je poznat njen stav da on zapravo nije uopće imao zašto biti suđen. Dodao je da 
mu se čini da upravo primjedba na objavljivanje Stepinčeve slike nije u skladu s postojećom klimom u 
odnosima između Crkve i države. Kuharić je napomenuo da bi se obnovom procesa Stepincu sada moglo 
dokazati da on nije bio kriv za ono za što je suđen. 


Tajnik Komisije pritom je ustvrdio „daje Katoličkoj Crkvi u našoj zemlji dobro poznato 
negativno mišljenje većeg dijela naše javnosti o kardinalu Stepincu, te da pozivanje na prošlost 
s ovakvim primjerima ne može pospješiti razvijanje dobrih odnosa”. To je, kako se dodaje, 
„posebno bilo istaknuto i u toku razgovora između predstavnika SFRJ i Vatikana“. 
Objavljivanje ove slike, nastavio je Lazić, „proturječi i mnogim mislima kardinala Šepera 
izrečenim u intervju-u objavljenom u istom broju Glasa Koncila , posebno onima u kojima on 
poziva na uklanjanje međusobnog nepovjerenja ili se zalaže za ulaganje zajedničkih napora za 
što brže izlaženje iz ‘napete klime’“. 

Kako je biskup Kuharić stalno inzistirao na tome „da još uvijek treba voditi računa o 
onome što se odigralo u nedavnoj prošlosti kod nas“, odgovoreno mu je „da bi to daleko više 
kompromitiralo KC zbog njezinog držanja u toku rata i poslije njega, te daje on jedan od rijetkih 
naših biskupa koji se vrlo često poziva na Stepinca i prošlost.“ 

U zabilješci nadalje stoji kako je Kuhariću „skrenuta pažnja da o zvaničnom stavu koji 
mu je iznesen vode računa”, jer „ni njima ni nama ne bi bilo drago” da dođe do bilo kakve 
„ administrativne intervencije nadležnih organa ” [istaknuo A.M.] u slučaju da se i ubuduće budu 
javljale slične pojave. 


1803 Zabilješka sa susreta Ivana Lazića i biskupa Franje Kuharića od 20. siječnja 1967., u: HDA, KOVZ, kutija 
71, Pov.br. 44/1967. 

Pritom se dodaje kako je razgovor „protekao je u jednoj neobično neugodnoj atmosferi, 
zahvaljujući držanju biskupa Kuharića koji se i na ovome pokazao kao ortodoksan i 
tradicionalista 14 . 

O svom sastanku s Lazićem u Komisiji biskup Kuharić je istoga dana podnio iscrpno 
izvješće 1804 nadbiskupu Šeperu. Premda se u bitnim točkama podudara s prije navedenom 
službenom zabilješkom Komisije, u nekim se dijelovima od nje ipak i razlikuje. 

Biskup Kuharić izvješćuje kako mu je za objavu slike kardinala Stepinca u Komisiji 
rečeno kako je to „protiv duha Protokola, to je vraćanje na stare uzroke sukoba, to je protiv 
klime, koju se s državne strane nastoji stvoriti, to je i protiv duha intervjua kardinala Šepera; 
koji kaže u tom istom broju: 'Teško je u ovome to što mnogi naši ljudi, koji su iz različitih 
razloga postali neprijateljski raspoloženi prema Crkvi, nevoljno osjećaju ovo proširivanje 
prostora slobode za Crkvu kao neko popuštanje Crkvi, kao da oni tako uzmiču pred 
protivnikom. Taj osjećaj nema realne osnovice. Neka shvate da Crkva njima nije neprijatelj ni 
protivnik!“. 

Tajnik Lazić, kako dalje navodi Kuharić, na tome mu je susretu poručio: „Mi vas 
moramo zvanično upozoriti na stav naše vlade prema kardinalu Stepincu. Ja nisam ovlašten 
mijenjati odluku suda koja je o njemu bila izrečena, i mi ne želimo da se sa slučaja kardinala 
Stepinca skida prašina, da se njegova slika donosi, jer to bi kod velikog dijela naših građana 
moglo izazvati neugodne uspomene na njegovu političku djelatnost za vrijeme rata. Sto će 
osjećati pravoslavac, kojemu je, na primjer, nasilno prekrštavan otac?“. 

Kuharić je uredništvo Glasa Koncila branio tvrdnjom da „uredništvo nije imalo nakane 
nikoga ni izazivati, ni vrijeđati 44 , te je slika donesena u kontekstu 30. obljetnice posvete oltara 
bi. Nikole Tavelića u Apostolskoj delegaturi u Jeruzalemu, kojega je posvetio upravo kardinal 
Stepinac, te se sprema i hodočašće tim povodom. U tome je kontekstu, navodi se u 
Kuharićevom izvješću, „uredništvo smatralo, da nije nimalo neumjesno, da se slika stavi uz 
tekst 44 . 


Kuharić nadalje navodi kako mu je prigovoreno zašto ,,u propovijedima i inače evociram 
uspomenu Kardinala Stepinca 44 , na što je tajniku Laziću odgovorio „daje njegov prigovor sa 


1804 Izvješće biskupa Franje Kuharića nadbiskupu Franji Šeperu o susretu s Ivanom Lazićem od 20. siječnja 
1967., u: NAZ, Prezidijal Šeper, 3/Pr/1967. 

obrazloženjem njegova subjektivna konstrukcija 14 , te da bi se ,,o slučaju Kardinala Stepinca 
moralo bi se već jednom početi objektivno govoriti 11 , poručivši: 

Nikada nećemo usvojiti ni priznati stav vlade ni odluku suda u procesu Nadbiskupa Stepinca kao 
objektivnim i pravednim! Crkva bi imala pravo zahtijevati obnovu procesa i rehabilitaciju kardinala 
Stepinca i uvjereni smo, da bi se u sadašnjoj klimi drugačije sudilo, činjenice objektivnije vagale i 
dokumenti studirali. On je nepravedno suđen . [...] Njega je sudila revolucija, a revolucija ne sudi mirno. 

Osim toga, kako se navodi u izvješću, biskup Kuharić je iznio stav kako je kardinalu Stepincu, 
nakon 16 godina, „rok njegove kazne [je] prošao i on ima građanska prava, makar i mrtav. 11 

Kuharić je Laziću potom iznio i svoja iskustva razgovora u UDB-i u Samoboru i 
Zagrebu te gaje podsjetio na napise u tisku o Crkvi i svećenicima, na što mu je Lazić odgovorio: 
„Priznajemo da je bilo pogrešnih postupaka, ali mi sada želimo ići novim putem! 11 - „To je 
pošteno 11 , odgovorio sam, „priznati pogreške, ali onda biste morali isto tako pošteno priznati, 
da ste pogriješili u postupku s Kardinalom Stepincem! To ne bi škodilo novoj klimi, nego bi 
naprotiv stvorilo bazu za iskreno povjerenje. Pošteno ispravljanje prošlosti pomaže stvaranju 
boljih odnosa u budućnosti! 11 . 


3.1. Zabrana Glasa Koncila br. 4, od 22. veljače 1970. godine 


Okružno javno tužilaštvo Zagreb, Rješenjem br. KTR-152/70 od 19. veljače 1970, 
naložilo je privremenu zabranu raspačavanja Glasa Koncila br. 4 od 22. veljače 1970., kojega 
je potpisao zamjenik Okružnog javnog tužioca Željko Jovanović. Kako se navodi u rješenju, 
mjera je donesena zbog objave prijevoda članka izvorno objavljenog u L'Ossen’atore Romano 
11. veljače 1970. godine 1805 , u kojem su, kako se navodi 

[...] javni i politički istupi pok. kardinala i nadbiskupa zagrebačkog dr. Alojzija Stepinca za vrijeme 
neprijateljske okupacije Hrvatske 1941-1945. godine ocijenjeni kao djelovanje istaknutog pobornika 
protiv nacionalne, vjerske i rasne diskriminacije i zaštitnika hrvatskog naroda i ostalog stanovništva 
Hrvatske od terora okupatora i njegovih slugu, što je protivno činjeničnom stanju o njegovoj suradnji sa 
neprijateljem u tom vremenskom razdoblju utvrđenom pravomoćnom presudom Vrhovnog suda Hrvatske 
Stup 6/46 od 11. 10.1946., kojomje nađen krivim za krivična djela stupanja u vrijeme rata i neprijateljske 
okupacije u političku suradnju sa neprijateljem, pomaganja u prisilnom prevođenju na drugu vjeru 


1805 Usp. Fiorello CAVALLI, „ Nikad nismo izgubili pouzdanje u Boga". Kard. Alojzije Stepinac, nadbiskup 
zagrebački - 10 godina od blažene smrti, u: Glas Koncila br. 4, 22. veljače 1970, str. 9. 

stanovništva Jugoslavije, pomaganja naoružane vojničke formacije sastavljene od jugoslavenskih 
državljana u cilju službe neprijatelju i zajedničke borbe s njime protiv domovine, te stupanja za vrijeme 
rata i neprijateljske okupacije u političku suradnju s neprijateljem iz čl. 3. t. 3., 4. i 6. Zakona o krivičnim 
djelima protiv naroda i države i osuđen na kaznu lišenja slobode s prisilnim radom u trajanju od 16 godina 
i gubitak političkih i građanskih prava u trajanju od 5 godina, to je obzirom na okolnost da se radi o 
ličnosti najvišeg poglavara Rimokatoličke Crkve u Hrvatskoj podobno da kod dijela vjernika i drugih 
građana pobudi nespokojstvo i ugrozi njihovo povjerenje u zakonit rad pravosuđa, dakle iznose lažna 
tvrđenja kojima se izaziva uznemirenost građana, čime je počinjeno djelo iz čl. 52. st. 1.1. 2. Zakona o 
štampi i drugim oblicima informacija. 1806 


Istoga dana službenici Sekretarijata Javne sigurnosti u sjedištu Glasa Koncila u Zagrebu 
zapečatili su „ukupno 35.600 komada“ primjeraka lista, pri čemu su se Nakladnik i uredništvo 
obvezali „da preostalu količinu spomenutog broja neće stavljati u prodaju niti raspačavati“. No, 
bio je to tek manji dio tiskanih primjeraka jer je, kako su ustanovili, „ostali dio naklade Glasa 
Koncila “ od ukupno 175.000 štampanih primjeraka“ poslano „tokom 18. i 19. II.“, za koje je 
do 23. veljače uredništvo lista obećalo dostaviti adrese i broj poslanih primjeraka, kako se 
navodi u Zapisniku s toga događaja. 1807 

Rasprava pred Okružnim sudom u Zagrebu održana je 23. veljače 1970., na kojoj je 
Glas Koncila zastupao odvjetnik Zlatko Kuntarić, a tročlano Vijeće udovoljilo je prijedlogu 
Tužilaštva da se zabrani raspačavane, pri čemu se „zabrana raspačavanja neće [se] primijeniti 
na ostale dijelove, nepovezane arke Glasa Koncila br. 4 koji se mogu odvojiti od strane 9, zbog 
koje je izrečena zabrana“ dok se zabranjeni arak „ima [se[ oduzeti i uništiti“. 1808 

Po navodima sadašnjeg glavnog urednika Ivana Miklenića, uredništvo je potom 
organiziralo izrezivanje sporne stranice, pa su i preostali primjerci lista pušteni u prodaju. 1809 

Kako se navodi u obrazloženju Rješenja, zastupnik Glasa Koncila je tijekom rasprave 
negirao navedene optužbe uz obrazloženje kako je „članak prenesen [je] iz poluslužbenog 
vatikanskog dnevnika L'Osservatore Romano, koji je legalno unesen u našu zemlju i 
raspačavan. Daje ovaj članak suprotan Zakonu o štampi i da se njime izaziva uznemirenost 
građana, državni sekretar za unutrašnje poslove zabranio bi unošenje i raspačavanje“, što se nije 


1806 Ovdje navodim prema preslici Rješenja pohranjenoj u: Arhiv Glasa Koncila, Ur. br. 20/1970. 

1807 Preslika Zapisnika u: Arhiv Glasa Koncila, Ur. br. 20/1970. 

1808 Navedeno prema preslici Rješenja br. Kr-10/70 od 26. veljače 1970., potpisanom od strane predsjednika 
Vijeća Ivana Glavašića, pohranjenoj u: Arhiv Glasa Koncila, Ur. br. 20/1970. 

1809 Usp. Ivan MIKLENIĆ, Pogledi u Glas Koncila, str. 43. 

dogodilo. Osim toga, zaključio je, „napadnuti članak ne iznosi niti pronosi lažne izopačene 
vijesti ili tvrdnje, pa prema tome nije podoban da izazove uznemirenost građana, već je naprotiv 
u duhu sporazuma naše zemlje sa Svetom Stolicom i ni u kom slučaju ne zloupotrebljava 
slobodu štampe“. 

Inače, više pojedinosti sa same rasprave nalazim u sažetku kojega je, pod naslovom 
„Činjenični i pravni supstrat“, 6. ožujka 1970. sastavio odvjetnik Kuntarić. Iz njega je vidljivo 
kako je predstavnik tužilaštva najspornijim dijelom članka označio dijelove teksta s 
podnaslovima „Ljubav prema bližnjemu" i „Milosrdni Samarićanin", dok je za autora teksta 
Fiorella Cavallija ustvrdio da je poznat kao osporavatelj ispravnost presude protiv Stepinca, o 
čemu je objavio ijedan članak u Madridu 1947. godine, kao ijednu knjigu na tu temu. 1810 Osim 
toga, u sažetku se, citirajući dio zapisnika s rasprave, navodi i to kako je Kuntarić izjavio daje 
dio članka s podnaslovom „Ljubav prema bližnjemu", zapravo temeljen na govoru nadbiskupa 
Stepinca od 30. listopada 1943., „koji je u stvari i održan kako je to u ono vrijeme preko radio 
stanica Slobodna Jugoslavija , zatim Engleska radio stanica BBC i Agitprop. Narodno 
oslobodilačke borbe u letku, koji je slao svojim jedinicama." 1811 Na kraju dokumenta se navodi 
kako „Glas Koncila nije uložio žalbu" na Rješenje Suda. 

Iz dnevničkih zabilješki biskupa Kuharića doznajem i mnoge druge pojedinosti vezane 
uz ovaj slučaj. Ponajprije, već kod prethodnoga Glasa Koncila br. 3 od 8. veljače, Kuharić je s 
članovima uredništva lista razmatrao na koji način obilježiti 10. obljetnicu smrti kardinala 
Stepinca. Pritom navodi kako je i svoju propovijed za misu posvećenu kardinalu Stepincu 10. 
veljače 1970. oprezno pripremio i doslovno čitao, jer nije „želio u ovoj situaciji zaoštravati stvar 
pa nisam jače naglasio progonstvo koje je nevin trpio". Pritom dodaje: 

Mogao sam ga usporediti s Tomom Morus, ali možda bi unitaristima dao samo više povoda da napadaju 
težnju hrvatskog CK da se Hrvatskoj prizna kakva takva ekonomska i kulturna samostalnost! Tu je 
napetost unutar redova Partije, pa ako ljudski nešto žele dobro učiniti za hrvatski narod, ako žele barem 
nešto pravednosti izvojštiti za taj narod - nakon tolikih podnesenih i u nebo vapijućih nepravdi - 
razboritost traži od nas da budemo promišljeni i da ne učinimo nešto čime bi stvar otežali dajući u ruke 
neprijateljima hrv. Naroda povoda da još više napada. Stoga smo vagnuli da se desetgodišnjica 
Kardinalove smrti objavi u Glasu Koncila ali tako da suviše ne izazove. Naglašena je duhovna veličina 
Kardinalova i izraženo je naše mišljenje o njemu ali u mjeri koja je za sada moguća i razborita. Najprije 


1810 Riječ je o knjizi El proceso de monsenor Stepinac, Ediciones Catolicas, Madrid 1947. 

1811 Pravni sažetak odvjetnika Zlatka Kuntarića „Činjenični i pravni supstrat' 1 od 6. ožujka 1970., Preslika 
dokumenta u: Arhiv Glasa Koncila , Ur. br. 29/1970. 

se pomišljalo da se posveti veći dio broja Nadbiskupu. Od toga se odustalo baš radi unutarnje situacije 
koja je vrlo napeta. 1812 


A kad je u idućemu, 4. broju objavljen i ,,sporni“ članak iz L'Osservatore Romano, 
pojedinosti događaja koji su uslijedili Kuharić u svome Dnevniku dosta iscrpno opisuje. 1813 

Čim su 19. veljače 1970. u popodnevnim satima u Nadbiskupski dvor došla trojica 
službenika „od Unutrašnjih poslova“, Kuharić priznaje daje „odmah [sam] znao da se radi o 
Nadbiskupu Stepincu“. Uručujući mu Rješenje Javnog tužilaštva o zabrani raspačavanja toga 
broja, Kuharić im je kazao kako ga to čudi „jer u članku ništa ne piše što mi ne govorimo o 
Stepincu“, pri čemu je jedan od službenika „rekao da i njega čudi ali da oni tu ne mogu ništa“. 
Nakon Nadbiskupije, službenici su u pratnji dvojice Kuharićevih suradnika otišli u uredništvo, 
a nakon pečaćenja prostorije s preostalim primjercima lista, biskupu dolaze glavni urednik lista 
Vladimir Pavlinić i član redakcije Živko Kustić, te dogovaraju da biskup Kuharić napiše pismo 
Apostolskom delegatu Cagni, te da ga sutradan u Beograd odnese Kustić. 


Kuharić navodi: 

Navečer u televizijskom dnevniku bio je javljeno daje odlukom javnog tužioštva zabranjeno raspačavanje 
ovog broja Glasa Koncila. Lijepo je pročitan naslov članka i podnaslov. Tako je i na televiziji spomenuta 
desetgodišnjica blažene smrti Nadbiskupa Stepinca. Stvarno me iznenađuje ta reakcija tim više što je to 
članak iz L'Osservatore Romano-a zaista [je], kako sam napisao i Delegatu, „bello, obietivo, conciliante“. 
Svakako neće biti to zgodno ni Titu prigodom puta u Rim i najavljenog posjeta Sv. Ocu. Htjeli smo na 
svoj način pripremiti javnost i Partiju da se skine tabu s Nadbiskupa Stepinca i da se pomalo počimaju 
psihološki pripremati na njegovu rehabilitaciju. Prošli broj su podnijeli ali ovaj ne i to najviše radi citata 
njegove propovijedi od 30.X.1943. kojom je demantirana cijela njihova optužnica i osuda! Pitali smo se 
tko bi mogao od njih preuzeti odgovornost za taj korak, da li hrvatski CK ili žankovci! U tom sukobu 
svakako ne bismo htjeli dati povoda žankovcima da budu još agresivniji. Dakle, još uvijek se ostaje kod 
stanovišta osude! A ta nije bila ni kod nas ni u svijetu /samo u Partiji/ nikada priznata kao pravedna. 
Osuđen je nevini čovjek! Objektivna povijest još mora šutjeti! 


1812 U: NAZ, Ostavština Franje Kuharića, Dnevničke zabilješke 1969-1973., korice 1, Sveš. 1, str. 99. 

1813 Događaji vezani uz zapljenu lista navode se u nadnevcima od 19. do 25. veljače 1970., u: NAZ, Ostavština 
Franje Kuharića, Dnevničke zabilješke 1969-1973., korice 1, Sveš. 1, str. 106-113, 116. 

Sutradan, 20. veljače, biskupu dolazi Vladimir Stanković koji ga izvješćuje kako se 
zabranjeni broj Glasa Koncila još uvijek prodaje u crkvi sv. Marije. „Iz toga mi se moglo 
zaključiti da još nisu išli u lov za njim po župnim uredima. Ako to ne učine, onda im možda 
nije toliko stalo da ga obustave“, piše biskup Kuharić. 

Stanković Kuhariću prenosi i informaciju kako je 19. veljače Vjekoslav Bajsić 
razgovarao s predsjednikom republičke Komisije za vjerska pitanja Zlatkom Fridom, koji mu 
je rekao kako „to nismo smjeli sada u ovom času učiniti i da su oni morali tako reagirati“. 
Kuharić iz toga izvodi zaključak „da je odluku donio hrvatski CK da bi se zaštitio od optužbi 
žankovaca da previše popuštaju Crkvi! Ako je tako, onda bih taj motiv razumio i draže bi mi 
bilo da to nije inicijativa unitarista 44 . 

Istoga dana Kuharić je o slučaju, za ručkom, razgovarao i s Bajsićem, koji mu je prenio 
sadržaj svog razgovora s Fridom. Kuharić piše: 

Iz toga razgovora se može zaključiti kao sigurno da je hrvatski CK poduzeo tu mjeru protiv Glasa Koncila 
da ga ne bi unitaristi optuživali da više nema vlasti u Hrvatskoj. Frid je rekao: Računao sam s time da ćete 
komemorirati desetu godišnjicu Stepinčeve smrti. To je razumljivo. U sadašnjem bilo bi još kako tako da 
je bilo spomenuto suđenje i zatvor. Ipak bi se vidjelo da nešto nije bilo u redu - Ovako izgleda da smo mi 
zaista bili zločinci kad smo osuditi takvoga čovjeka kako ga članak prikazuje. Dopuštam daje Stepinac 
možda i nevin, ali to će moći priznati generacija iza nas. Mi smo previše uključeni u to zbivanje. Sada u 
ovoj situaciji bio bi veoma loše potezati rehabilitaciju Stepinca. To bi značilo srušiti ljude koji sada jedino 
mogu nešto učiniti i koji su ušli u vrlo težak spor. Situacija je unutra napeta. Pobjeda hrvatskog CK protiv 
unitarista još nije sigurna. To je bio prema Bajsićevom pripovijedanju sadržaj razgovora. 


Navečer su kod Kuharića bili i Tomislav Šagi-Bunić i Julije Sulić. Šagi-Bunića je 
zanimalo je li i biskup Kuharić „bio pitan od uredništva Glasa Koncila da uvrste Cavallijev 
članak. Odgovorio sam da mi je bilo rečeno da ima u L'Osservatore Romcino lijep članak o 
Nadbiskupu Stepincu, ali mi nije bilo rečeno da ga kane prevesti i uvrstiti u Glas Koncila. Ja 
sam samo zaželio da taj članak vidim. Sagi smatra da je ovo bio vrlo nezgodan čas za 
objavljivanje toga članka obzirom na naše unutarnje odnose i situaciju 44 . 

U subotu, 21. veljače, Kustić po povratku iz Beograda izvješćuje Kuharića o susretu s 
apostolskim delegatom Cagnom. 

Kaže da delegat nipošto ne prigovara našem postupku jer je pokojni Kardinal ličnost koja mnogo znači 
za Crkvu i za hrvatski narod. Dobro smo učinili što smo komemorirali godišnjicu smrti i dobro smo učinili 

što nismo samo [sami?] sastavljali članka nego smo ga prenijeli iz vatikanskog lista. Delegat kaže daje 
zapravo to sud L'Osservatore Romano. On je uvjeren da su u Državnom Tajništvu Sv. Stolice taj članak 
prostudirali. Ako bude Capovilla [drž. tajnik Sv. Stolice] prisiljen da dokazuje kako članak ne donosi 
nikakve laži, kako tvrdi optužnica, onda će on početi izdavati dokumente. Pitanje Stepinac bit će opet 
tema svjetske štampe, a to sigurno ne bi bilo u interesu jugoslavenske vlade. Delegat misli da bi trebalo 
posve dobronamjerno upozoriti vlast na te okolnosti prije suda. Što se tiče samog suđenja Glasu Koncila , 
on savjetuje da budemo vrlo razboriti, da ne rečemo nijednu riječ suvišnu. Svakako nikome nije do toga 
da se odnosi zaoštre. 


Po Cagninom savjetu Kustić je istoga dana, 20. veljače, otišao i u saveznu Komisiju za 
odnose s vjerskim zajednicama gdje ga je, zbog nenazočnosti predsjednika Mila Jovičevića, 
primio potpredsjednik Petar Šegvić. „Šegvić je odmah rekao: Učinili [ste] lošu uslugu 
hrvatskim komunistima. Drugovi se muče da stvore jednu određenu liniju a vi ste ovim činom 
učinili vrlo lošu uslugu. Sad će biti teži položaj Kuharićev. Kustić mu je saopćio da bi bilo u 
obostranom interesu da se ta stvar ne proširuje i da se računa s odjecima koje bi slučaj mogao 
imati u svjetskoj javnosti“. O svom putu u Beograd Kustić je potom sastavio i pisano izvješće 
koje se, po Kuharićevim navodima, čuva u njegovu Prezidijalu. 

Popodne, 21. veljače, Kuharića je posjetio i voditelj humanitarnog fonda „Gladno 
dijete“ Vladimir Paleček, koji je dan ranije bio u republičkoj Komisiji za odnose s vjerskim 
zajednicama. Prenio mu je sadržaj svog razgovora s tajnikom Lazićem te da su u Komisiji 
„veoma ljuti na mene jer smatraju mene za sve krivim“. Kuharić pritom dodaje: 

U pitanju su odnosi sa Sv. Stolicom. Cvrlje će uložiti demarche. Predlaže mi da bi bilo dobro da posjetim 
Bakarića ili Savku Dapčević da se stvar nekako izgladi. Osobito mije naglasio da bi trebalo njima pomoći 
da ih se izvuče iz neugodne situacije. Da lije to savjetovao sam od sebe ili je bio poslan? Nisam ga pitao. 
Rekao sam mu da se je sa mnom moglo razgovarati prije odluke o obustavi raspačavanja lista. Moglo se 
je stvar srediti još dok je bio list u tiskari. Mi ne želimo zaoštravati odnose, premda se ne može odreći ni 
svojih vrijednosti na račun „dobrih 1,1 odnosa [...] Oni moraju računati i s time da se mi Stepinca ne 
možemo odreći i nećemo odreći! Ali ako misle daje sada nezgodan čas da se pokreće to pitanje mi smo 
pripravni još šutjeti. I šutnja koji put može biti svjedočanstvo dostojanstva. Ja sam uvijek za ozbiljan 
razgovor. Zašto me nisu pozvali na razgovor nakon onog prvog broja u kojem smo komemorirali 
Nadbiskupa? Mogli su reći da [bi] nastavljanje pisanja o njemu moglo izazvati nepoželjne neugodnosti u 
ovoj napetoj situaciji i mi bismo bili šutjeli. Sada takav razgovor ne smatram korisnim. Stvar je predana 
sudu, a vlada može sudu sugerirati odluku koja će ići u smjeru smirivanja a ne rasplamsavanja vatre koju 
su oni zapalili svojim postupkom. Možda su imali razloga za taj korak u ovom času? Ja bih bio pripravan 
te razloge razumjeti! G. Paleček je uporno navaljivao da zatražim taj razgovor. Rekao sam da ne vidim 
sada za to mogućnosti, a oni, ako žele, mogu me obavijestiti i ja ću razgovarati s kime god žele! 

Istoga dana Kuharića je posjetio i njegov nećak Zvonko, koji mu je prenio kako se ,,i po 
Zagrebu govori da smo lošu stvar učinili jer smo hrvatski CK stavili u neugodan položaj 
obzirom na odnose vis-a-vis Žanka i Beograda“. Iz toga Kuharić zaključuje kako će se cijeli 
slučaj promatrati „samo u tom svjetlu i razumljivo je da će se ljudi sada dijeliti u ocjeni o cijeloj 
stvari“, te dodaje. 

Svakako ne želimo zavariti kotače, ako hrvatski komunisti žele nešto izboriti za dobro hrvatskog naroda. 
Ako smo u tome nešto pokvarili izlaženjem članka, onda bi bilo bolje da nije objavljen i da se ostalo samo 
na već učinjenoj komemoraciji. Ali, moramo vjerovati da ni iz toga spleta činjenica i tumačenja nije 
odsutna Providnost! 

Držim veoma vjerojatnim da je objavljivanjem članka Sv. Stolica dala do znanja vladi da odnosi Sv. 
Stolice i jugoslavenske vlade ne mogu biti građeni uz cijenu zaborava nevine žrtve Nadbiskupa Stepinca. 


U ponedjeljak, 23. veljače, bila je održana rasprava na sudu, na koju je i Kuharić htio 
osobno otići. No, na sastanku u Nadbiskupskom dvoru uoči rasprave od toga gaje odgovorio 
odvjetnik Zlatko Kuntarić, a i članovi uredništva Pavlinić, Kustić i Ladika s time su se složili. 
Nakon rasprave, o kojoj su ga odmah izvijestili članovi uredništva, a koja je, kako piše, 
iskorištena kao prilika „da obnove sve svoje optužbe protiv Nadbiskupa i da 'svečano' izjave da 
je stvar vlade o njemu nepromijenjena", Kuharić zaključuje kako je „ova zgoda s čla nk om 
iskorištena kao odgovor Blaževićev na moj razgovor s njime 17.XII. na primanju". 1814 

Kasnije je Kuharić čuo kako je Zlatko Frid i prije suda znao kakva će biti presuda. U 
razgovoru kojega je 5. ožujka vodio s Tomislavom Šagi-Bunićem, on mu je prenio kako je prije 
suđenja listu telefonski razgovarao s Fridom, te daje Fridov zaključak o tome članku taj da su 
,,u Glasu Koncila htjeli meni [Kuhariću] naškoditi da me sruše da ne budem nadbiskup, pa su 
umetnuli inkriminirani članak. On je rekao kakva će biti i osuda: izrezivanje lista!" 1815 


1814 I taj razgovor s Jakovom Blaževićem, do kojeg je došlo u Banskim dvorima u Zagrebu u prigodi 
obilježavanja 300. obljetnice Zagrebačkog sveučilišta, Kuharić opisuje u svome Dnevniku. Vidi: Dnevnički 
zapis Franje Kuharića od 17. prosinca 1969., u: Dnevničke zabilješke 1969-1973, korice 1, Sveš. 1, str. 79-81. 

1815 Dnevnički zapis Franje Kuharića od 5. ožujka 1970., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 1, str. 116. 

Sagi mu je tom prigodom prenio i to da gaje više puta nazivao tajnik Komisije Lazić, 
interesirajući se kako je u Rimu, u kojemu je Šagi-Bunić boravio tih dana, odjeknula presuda 
Glasu Koncilu. 

O „zapljeni dijela Gasa Koncila “ bilo je riječi i na sjednicama Komisije. Tako, 
primjerice, 27. veljače 1970. Komisija razmatra taj slučaj, uključujući i mjere „koje bi poslije 
toga trebalo poduzeti, te uopće o odnosu prema veličanju kulta Stepinca“. 1816 Među ostalim, 
zaključeno je kako o slučaju treba razgovarati i s izaslanikom Sv. Stolice Mariom Cagnom, 
kojega treba upoznati ,,s implikacijama što ih donose pokušaji Stepinčeve rehabilitacije i ulozi 
biskupa Kuharića u tome“; ali i da se na tu temu povede razgovor ,,s biskupom Kuharićem i 
drugima“. 


Prijetnja zabranom br. 1, od 9. siječnja 1972. godine 

I početkom 1972. vlasti su razmatrale zabranu br. 1 Glasa Koncila od 9. siječnja, u 
kojem je objavljen članak o primanju kod pape Pavla VI. na kojemu su, u prigodi objave 
pretiska Misala po zakonu rimskog dvora iz 1483., bili predstavnici izdavačke kuće ,,Liber“ 
Slavko Goldstein i Ivo Frangeš, te zagrebački nadbiskup Franjo Kuharić. 1817 

Naime, osim što u ,,spornome“ članku list prenosi Kuharićev govor Papi, u kojem je on 
aludirao na političke prilike u Hrvatskoj, zamolivši ga da moli „za hrvatski narod u ovom 
bremenu tjeskobe, da ga Božja Providnost obdari ustrajnošću u vjeri, jakošću u nevoljama, 
pravdom i mirom“, sporna je bila i objava ovih Papinih riječi: 

Živite u teškim prilikama, ali budite čvrsti u vjeri. Ostanite na Božjoj liniji, i - molimo! 


Taj je događaj naišao na veliku pozornost tadašnjih državnih vlasti, pa i doveo do 
pogoršanja odnosa između državnih i crkvenih vlasti u Hrvatskoj. Među ostalim, Komisija za 
vjerska pitanja predložila je 13. siječnja 1972. Saveznom sekretarijatu za vanjske poslove da 
Ambasadi SFRJ pri Sv. Stolici pošalje depešu, u kojoj se pozdravni govor nadbiskupa Kuharića 


1816 Zapisnik sa sjednice Komisije za vjerska pitanja od 27. veljače 1970, u: HDA, KOVZ, Zapisnici sa sjednica 
Komisije (knjiga 12.), str. 66-67. 

1817 Izaslanstvo iz Zagreba darovalo Papi pretisak najstarije hrvatske tiskane knjige: Misal iz g. 1483., u: Glas 
Koncila, br. 1, 9. siječnja 1972., str. 1. 

Papi prilikom predaje Misala „ocjenjuje krajnje nekorektnim“. Pritom se dodaje kako ,,i 
posljednja dva broja Glasa Koncila 25/71 te 1/72 sadrže određene aluzije, te je bilo rasprave o 
njihovoj eventualnoj zabrani“. Sekretarijat Komisiji dostavlja odgovor Vojislava Pekića od 1. 
ožujka 1972. u kojem izvješćuje kako je u razgovoru s mons. Pier Luigi Celatom iz Državnoga 
tajništva Sv. Stolice 22. veljače 1972. prenio ocjene koje je zaprimio od Komisije, kao i da ga 
je 24. veljače primio mons. Agostino Casaroli, kojemu je prenio nezadovoljstvo tim slučajem, 
ali ne u obliku službenoga demarša, nego tek ,,u želji da ga informira“. U tome dopisu Pekić 
također navodi kako je Casaroliju prenio da Papa nije izgovorio rečenice o kojima je izvijestio 
Glas Koncila, „što mogu sam posvjedočiti, jer sam tome Papinom razgovoru s Kuharićem 
prisustvovao 44 . 1818 Povijesničar Miroslav Akmadža donosi kako su i ostali sudionici sastanka u 
razgovorima s predstavnicima vlasti tvrdili da sporna Papina rečenica nije ni bila izrečena. 1819 

Zbog nastalog je spora, među ostalim, organiziran i sastanak predsjednika Komisije 
Zlatka Frida s nadbiskupom Kuharićem 12. siječnja 1972., na kojemuje Kuharić ostao pri stavu 
daje sve što je objavljeno u Glasu Koncila na sastanku s Papom uistinu i izrečeno. Frid je, pak, 
Kuhariću iznio kako je „od nadležnih tijela bilo zahtjeva da s Glas Koncila zaplijeni, no da su 
se ipak odlučili na razgovor s Kuharićem, u želji da on osobno obrazloži taj svoj pozdravni 
govor Papi 44 . 1820 


I sam Kuharić u svojim dnevničkim zapisima potvrđuje navode iz toga Zapisnika: 

Frid me je obavijestio daje i Glas Koncila od 9. 1. o.g. trebao biti zaplijenjen, ali on to nije odobrio. 
Razlog zašto je Tužilaštvo predložilo zapljenu, jest moj govor Sv. Ocu od 22. 12. pr.g. i izjava Sv. Oca 
da „živimo u teškim prilikama". Mislim da bi jako nezgodno odjeknulo to obrazloženje zapljene. 1821 


1818 Dopis Saveznoga sekretarijata za vanjske poslove Komisiji za vjerska pitanja SR Hrvatske br. Pov. br. 08- 
8/1-1971. od 1. ožujka 1972., u: HDA, KOVZ, kutija 93, Pov. br. 8. 

1819 Usp. Miroslav AKMADŽA, Katolička Crkva u komunističkoj Hrvatskoj 1945.-1980., str. 397; Usp. i HDA, 
KOVZ, kutija 93, Pov. br. 14/1972. 

1820 Miroslav AKMADŽA, Katolička Crkva u komunističkoj Hrvatskoj 1945.-1980., str. 397, Usp. i; Zapisnik s 
razgovora Zlatka Frida i Franje Kuharića od 12. siječnja 1972., u: HDA, KOVZ, kut 93, Pov. br. 10/1972. 

1821 Dnevnički zapis Franje Kuharića od 12. siječnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 45. 

No, Kuharićev Dnevnik možda razrješava i dvojbu o tome je li Papa uistinu izgovorio 
spornu rečenicu, te kako to daju ostali sudionici audijencije nisu čuli? On, susret, naime opisuje 
ovako: 


U srijedu (22.XII.) u 12 sati bila je audijencija kod Sv. Oca. Nakon generalne audijencije Sv. Otac je 
došao u manju dvoranu za privatne audijencije. Dočekali smo ga, u redu postavljeni: ja, Frangeš, njegova 
gospođa, Goldstein i Humi. Kad je Sv. Otac ušao u dvoranu, otišao sam mu malo ususret (istaknuo 
A.M.) i pozdravio sam se s njime, poljubivši mu ruku. On mi je odmah rekao: „Siete in grandi 
turbulazioni". Da, Svetosti, odgovorio sam. Rekao mije da budemo čvrsti u vjeri, da ostanemo na Božjoj 
liniji. Obećao mije molitvu za nas. Zatimje rekao za Glas Koncila daje to vrlo dobro uređivan list. Neka 
učvršćuje i produbljuje vjeru u narodu i neka pusti strane ideje! Iz nastupa Sv. Oca vidjelo se daje zabrinut 
za našu situaciju. Zatim sam mu predstavio goste. Sa svakim se malo porazgovorio. Okolina je mislila da 
bi audijencija s time mogla svršiti, ali ja sam zamolio Sv. Oca da mu pročitam svoju adresu. Ja sam je 
pažljivo polako čitao na latinskom jeziku, a on ju je pažljivo slušao i odobravao A 1822 


Iz ovog opisa - koji je izgledno zapisan nedugo nakon samog susreta, a svakako prije 
nego je objava u Glasu Koncila naišla na nezadovoljstvo predstavnika vlasti i prije spomenutog 
susreta s Fridom, jer odmah nakon toga upisa u Dnevn ik u slijede drugi upisi sa susljednim 
nadnevcima do kraja prosinca - moglo bi se zaključiti da ostali sudionici audijencije uistinu i 
nisu mogli čuti Papine ,,spome“ riječi, jer su one izgovorene u razgovoru samoga Pape i 
Kuharića, koji mu je „otišao ... ususret“. 

Premda su, kako je već rečeno, zbog objavljenih Kuharićevih i Papinih riječi 
predstavnici Jugoslavenskoga veleposlanstva pri Sv. Stolici prosvjedovali kod predstavnika Sv. 
Stolice 1823 , i Kuharić u svome Dnevn ik u navodi kako mu, prigodom njihovog susreta 12. ožujka 
1972., pronuncij Cagna pritom „nije ništa prigovorio radi toga, iako su u Segretariji [Tajništvu 
Sv. Stolice] „dali izjave da to nisam smio učiniti, jer je to bila privatna izjava“. No, Kuharić 
pritom piše kako je i njima poručio daje to učinio „radi povijesne istine“. Cagni je, pak, svoje 
motive još i precizirao ovako: 

Rastumačio sam zašto sam tu izjavu dao u javnost. Siri se propaganda (koja može imati izvor u 
neprijateljskim redovima) da Papa ne mari za hrvatski narod. To je lažna propaganda. Stoga sam dao u 
javnost njegovu izjavu iz koje je bilo jasno da prati naše prilike i da nije ravnodušan. 1824 


1822 NAZ, Ostavština Franje Kuharića, Dnevničke zabilješke 1969-1973., korice 1, Sveš. 2, str. 41. 

1823 Usp. i: Miroslav AKMADŽA, Katolička Crkva u komunističkoj Hrvatskoj 1945.-1980., str. 399. 

1824 Dnevnički zapis Franje Kuharića od 12. ožujka 1972., u: NAZ, Ostavština Franje Kuharića, Dnevničke 
zabilješke 1969-1973., korice 1, Sveš. 3, str. 16. 

3.2. Zabrana Glasa Koncila br. 21, od 22. listopada 1972. 


O sudskoj zabrani raspačavanja Glasa Koncila br. 21 od 22. listopada 1972. list je sam 
izvijestio svoje čitatelje. 1825 Ovaj su put, kako se navodi u toj obavijesti, kao razlog navedena 
čak tri članka: 

- Reportaža „Sedamnaest stoljeća svetog prkosa“ 1826 

- Izvješće „Svečano primanje kod Nadbiskupa u povodu 10-te obljetnice Glasa 
Koncila “ 1827 i 

- Pismo čitatelja „Katoličkih novina prije rata nije bilo“. 1828 


U rješenju o privremenoj zabrani raspačavanja Okružnog javnog tužilaštva u Zagrebu, 
br. KTR-1201/72 od 20. listopada 1970. godine 1829 , kao inkriminacija navodi se to da je list 
spornim člancima: 

- „pozvao građane na neposlušnost i nepoštivanje Ustava i Zakona SFRJ i SRH“; 

- „glorificirao Alojzija Stepinca, političkog suradnika okupatora i fašističkog režima 
ustaške NDH“ te 

- iznosio „lažne tvrdnje o nepostojanju slobode štampe u našoj zemlji“. 


Kao sporni dijelovi teksta, navedeni su: 

1) Iz reportaže „Sedamnaest stoljeća svetog prkosa“: 


1825 Usp. Sudski zabranjeno raspačavanje Glasa Koncila Br. 21/72, u: Glas Koncila, br. 22, 5. studenoga 1972., 
str. 2. 

1826 Živko KUSTIĆ, Sedamnaest stoljeća svetog prkosa, u: Glas Koncila, br. 21, 22. listopada 1972., str. 1, 10- 
12 . 

1827 Svečano primanje kod Nadbiskupa u povodu 10. obljetnice Glasa Koncila, u: Glas Koncila, br. 21, 22. 
listopada 1972., str. 7. 

1828 Zlatko KUNTARIĆ, Katoličkih novina prije rata nije bilo, u: Glas koncila, br. 21, 22. listopada 1972., str. 
17. 

1829 Rješenje OJT Zagreb od 20. listopada 1972., u: Arhiv Glasa Koncila, Ur. br. 16/1972. 

Osobito je Polion tvrdio da ima zakona pravednih koje su kršćani dužni obdržavati, ali da ista vlast zna 
izdati odredbe koje nisu pravedne, zakone koje vjernik ne smije prihvatiti. I za taj svoj stav, za slobodu 
svoje savjesti, vjernici rade idu u smrt nego da se pokore. Polion je to rekao i pošao na lomaču 
upozoravajući poganskog suca da jest Bog kojemu jedinome pripada sud. Bog je Polionu trebao da čovjek 
bude slobodan. „Vertikala' 1 je tu u službi „horizontale 11 , čovjek prizivan na Boga, da izmakne samovolji 
tiranina ... 

Kad se Polion pred istražiteljem i sucem Probom (u ono vrijeme tužilaštvo nije bilo odijeljeno od sudstva 
ni sudstvo od izvršne vlasti, pa je bilo „kadija te tuži - kadija sudi 11 ) spomenuo zapovijedi vječnog Kralja, 
Prob se trgnuo, zainteresirao, žurno je zapitao kakav je to kralj koji mimo cara može u Carstvu 
zapovijedati. Polion je odgovorio riječima koje velikim dijelom dr. Sagi-Bunić prenio u spomenutoj 
rubrici Glasa Koncila ... 

Bog nezavisan od cara - to je mogući temelj svake revolucije. Kako bi carski službenici mogli mirno 
spavati, dok ima ljudi kojima carska i vladarska riječ nije posljednja, koji se usuđuju po svojoj savjesti 
ispitivati jesu li državni zakoni dobri ili zli, treba li im se pokoravati ili ih djelom i riječju osporavati? 


2) Iz izvješća „Svečano primanje kod Nadbiskupa u povodu 10-te obljetnice Glasa 
Koncila 

[...] dr. Bajsić, kao pročelnik centra Kršćanska sadašnjost, predao je na ruke glavnog urednika GK malu 
brončanu statuu Kardinala Stepinca u znak priznanja za 10 godišnje djelovanje lista. Namjera je da ta 
statua postane znak najvećeg godišnjeg priznanja istaknutijim djelatnicima u Crkvi među Hrvatima 11 


3) Iz pisma „Katoličkih novina prije rata nije bilo“: 

I Glas Koncila je djelo sadašnjih prilika: djelo je ograničene slobode tiska, što više ograničeno u radu 
strahom [...] 

Čim je iskliznula iz okvira „slobode 11 Glasa Koncila, koja je ograničena strahom, piše članak [...] 


Raspravi koja je pred Vijećem Okružnog sudom u Zagrebu, održana 23. listopada 1972. 
pristupili su Živko Kustić u ime uredništva te, zanimljivo, upravo autor inkriminiranog pisma 

čitatelja Zlatko Kuntarić, ali u svojstvu odvjetnika Nakladnika, Nadbiskupskog duhovnog 
stola. 1830 

Zastupnik Nakladnika pritom je naveo kako je u prvom članku riječ o opisu povijesnih 
događaja, koji nemaju „nikakve veze [...] sa zakonima naše države“. Za drugi je, pak, članak 
naveo kako je „dužnost svakih novina donijeti potpunu istinu o onome što seje dogodilo“, a 
Tužilaštvo ničime ne dokazuje da se opisani događaj nije dogodio. Što se pak tiče objavljenog 
pisma, zastupnik je tvrdio kako ga Tužilaštvo uopće nije „seriozno pročitalo“, jer se u njemu 
govori kako „su ti članci koji nisu mogli biti objelodanjeni u Glasu Koncila radi ograničene 
slobode kao katolički list, izašli na teritoriju naše države potpunoma slobodno i po 
neograničenoj slobodi“. Stoga se „ograničena sloboda odnosi na zadatak kojega imade 
katolička štampa, konkretno Glas Koncila prema katoličkoj vjeri a strah prema osudi nadležnih 
crkvenih krugova i kada katolici neće da se podvrgnu toj ograničenoj slobodi ili strahu da budu 
osuđeni, bježe pod slobodu državnog tiska i štampaju to u državnom tisku“. 

To je potkrijepljeno i slučajem kad Smiljana Rendić „nije mogla objaviti u tom listu radi 
crkvene cenzure kao ograničene slobode“ svoj članak ,,o krizi vjere i Crkve u SR Hrvatskoj, 
koja materija spada u Glas Koncila “, pa gaje objavila u Časopisu Kritika (br. 19/1971). Stoga 
i za taj članak predlaže da se pribavi u spis. 

Kustić je, pak, pročitao pismeno obrazloženje, koje je predano u spis, pa ga Zapisnik ne 
donosi 1831 , u kojem je poručio da bi Tužilaštvo dokazalo svoje tvrdnje kako Glas Koncila 
poziva na nepoštivanje Ustava i zakona SFRJ najprije „trebalo [bi] dokazati tj. pokazati da 
zaista u SFRJ i SRH ima zakona kojima bi se vjernici po kršćanskoj savjesti trebah protiviti“, 
odn, trebalo bi pokazati „da je Glas Koncila neke od postojećih zakona označio kao takve“. 
Sasvim suprotno od toga, dodao je, Glas Koncila se puno puta pozivao upravo na Ustav SFRJ 
i neke zakone „primjećujući da bi neki čini određenih funkcionera mogli biti u suprotnosti s tim 
Ustavom i tim zakonima“. 

Što se pak tiče članka u kojem se spominje Stepinac, Kustić je istaknuo kako je Stepinac 
„kaznu izdržao, te se sada ne nalazi ni pod kaznom gubitka građanskih prava“. Osim toga, riječ 


1830 Usp. Zapisnik s Rasprave pred Okružnim sudom u Zagrebu br. Kr-33/72-3 od 23. listopada 1972., u: Arhiv 
Glasa Koncila, Ur. br. 18/1972. 

1831 Nepotpisani tekst Kustićevog obraćanja vidi u: Arhiv Glasa Koncila, Ur. br. 19/1972. Kako nisam imao 
uvida u spis, ne mogu utvrditi da li tekst priložen sudskome spisu u potpunosti odgovara ovoj nepotpisanoj 
inačici, no parafrazirani dijelovi ovoga teksta navode se u Rješenju Okružnog suda br. KR-33/72-5 od 23. 
listopada 1972., u: Arhiv Glasa Koncila, Ur. br. 28/1972. 

je o „priznavanju njegovih zasluga na područjima koja nemaju veze s onim djelima za koja ga 
je sud proglasio krivim“. Dodao je i kako Stepinac ima velikih zasluga za život Zagrebačke 
nadbiskupije, te kako ga i „građani Zagreba neprekidno štuju“ kiteći cvijećem njegov grob i 
paleći svijeće, pa Tužilaštvo nikad nije zbog toga pokušavalo „okriviti odgovorne crkvene 
ljude“. 


Treći je pak članak Kustić branio na sličan način kao i Kuntarić, pojašnjavajući da je 
uistinu riječ o kontekstu slučaja novinarke Smiljane Rendić: 

Taj se tekst odnosi isključivo na određenu neslobodu crkvenog tiska. Crkveni je tisak redovito podložan 
crkvenoj cenzuri s obzirom na ispravnost moralne i vjerske nauke. Dr. Kuntarić piše o određenoj 
katoličkoj novinarki koja je, po njegovom mišljenju, pišući u crkvenim listovima bila ograničena tom 
unutrašnjom crkvenom cenzurom, odnosno strahom od te cenzure. A kad je o vjerskim pitanjima pošla 
pisati u necrkvenom časopisu Kritici, oslobodivši se straha od te cenzure, napisala je nešto, što dr. 
Kuntarić ne smatra vjerski korektnim. Riječ je o cijelom pismu o kristološkim temama, o sasvim 
posebnom poglavlju dogmatičnog bogoslovlja, dakle nema nikakve sveze s onim što u tom pismu 
pronalazi javno tužilaštvo. 


Na kraju svojeg iskaza, Kustić je cijeli ovaj postupak povezao s „nedavnim govorotn“ 
sekretara CK SKH Josipa Vrhovca i činjenicom „da se mi nalazimo pod udarom psihoze“ koju 
je stvorio taj istup. Stoga je iznio nadu da ta psihoza „neće imati utjecaja na stajalište ovog 
suda“. 1832 Također je predložio da se u dokaznom postupku sasluša i profesor moralne teologije 
,,u vezi osnovnog stava ove reportaže, da naime po tradicionalnom naučavanju Katoličke Crkve 
postoji razlika između naravnog zakona koji je za nas 'Božji zakon' i pozitivnih zakona koji bi 
ako su u sukobu s tim naravnim zakonom bili neobavezni za savjest vjernika-gradanina“. 

No, svi su ti prijedlozi odbijeni, a Rješenjem Suda 1833 , koje je potpisao predsjedatelj 
vijeća sudac Milan Petranović, potvrđena je odluka o zabrani raspačavanja izrečena od strane 
Javnog tužilaštva. 

U završnoj riječi predstavnik Nakladnika još je, pozivajući se na „javnu optužbu“, 
zatražio da se Glas Koncila ne povezuje s Hrvatskim tjednikom, jer njegovo (GK) uredništvo 
nije imalo i nema nikakvih političkih pretenzija, te da ga se ne dovodi u vezu s ekstremnom 


1832 Ovaj završni dio Kustićevog obraćanje nije naveden u Rješenju Okružnog suda, u kojem se parafraziraju 
neki njegovi drugi izrečeni dijelovi, pa nemam dokaza daje ono, ovako kako je napisano, uistinu i izrečeno. 

1833 Rješenje Okružnog suda br. KR-33/72-5 od 23. listopada 1972., u: Arhiv Glasa Koncila , Ur. br. 28/1972. 

emigracijom ili političkom emigracijom. Kako se te riječi Tužiteljstva ne navode ni u Zapisniku 
ni u Rješenju suda, nisam utvrdio stoje Tužilaštvo na raspravi točno tvrdilo. 

No, iz Žalbe Nadbiskupskog duhovnog stola Vrhovnom sudu Hrvatske u Zagrebu na 
Rješenje Okružnog suda, u kojem se također poziva na „usmeno obrazloženje 14 Tužilaštva, 
može se razaznati kako je ono u tom usmenom obrazloženju iznijelo optužbu kako pisanje 
Glasa Koncila predstavlja nastavak pisanja Hrvatskog tjednika, te da političkoj emigraciji sada 
„nakon zabrane Hrvatskog tjednika ostaje jedino Glas Koncila"' , 1834 Taje optužba odbijena, kao 
i povezivanje Glasa Koncila i Hrvatskog tjednika te je istaknuto kako vlasti dosad nisu imale 
prigovora na način na koji Katolička Crkva, a na njenoj liniji i Glas Koncila, djeluje ,,u 
pastoralnom pogledu u vezi s ekonomske emigracije 44 . 

U Žalbi na Rješenje Okružnog suda koju je Nadbiskupski duhovni stol 28. listopada 

1972. podnio Vrhovnome sudu Hrvatske, još su i dodatno razrađeni prigovori koji su već 
izneseni na raspravi pred Okružnim sudom 23. listopada, dok je teza o „uvjetnoj slobodi 
katoličkog tiska 44 obzirom na okvire katoličkog nauka potkrijepljena i činjenicom „daje pitanje 
pisanja Glasa Koncila i slobode pisanja u zadnjih nekoliko godina predmetom rasprave 
Biskupske konferencije 44 . 

Vrhovni je sud Žalbu Nadbiskupskog duhovnog stola odbio 8. studenoga 1972. 
godine. 1835 Odvjetnik Zlatko Kuntarić u ime Nakladnika podnio je 23. studenoga 1972. 
prijedlog Saveznom javnom tužilaštvu u Beogradu da Ustavnome sudu uloži Zahtjev za zaštitu 
zakonitosti protiv Rješenja Okružnog suda i Rješenja Vrhovnog suda Hrvatske. 1836 U tome se 
prijedlogu navodi da se rješenja Okružnog i Vrhovnog suda „osnivaju na povredi materijalnog 
zakonskog propisa i ustavnih prava Rimokatoličke vjerske zajednice 44 . No, Savezno je 
tužilaštvo taj predmet proslijedilo Javnom tužilaštvu Hrvatske 1837 , koje gaje odbilo 31. siječnja 

1973. godine. 1838 


1834 Žalba Nadbiskupskog duhovnog stola Vrhovnom sudu Hrvatske od 28. listopada 1972., u: Arhiv Glasa 
Koncila, Ur. br. 29/1972. 

1835 Rješenje Vrhovnoga suda Hrvatske br. 1 Kž 1730/72-3 od 8. studenoga 1972., u: Arhiv Glasa Koncila, Ur. 
br. 32/1972., Preslika Rješenja u: Isto, Ur. br. 33/1972. 

1836 Usp. Prijedlog Saveznom Javnom tužilaštvu od 23. studenoga 1972., u: Arhiv Glasa Koncila, Ur. br. 
36/1972. 

1837 Obavijest Saveznog javnog tužilaštva o ustupanju predmeta Javnom tužilaštvu SR Hrvatske Ktz. Br. 938/72 
od 5. prosinca 1972., u: Arhiv Glasa Koncila, Ur. br. 40/1972. 

1838 Dopis Javnog tužilaštva Hrvatske odvjetniku Zlatku Kuntariću br. Ut-221/72. od 31. siječnja 1973., u: Arhiv 
Glasa Koncila, Ur. br. 13/1973. 

Inače, iz pisma kojega je Zlatko Kuntarić, kao autor pisma čitatelja koje je postalo 
predmetom sudske zabrane, 29. siječnja 1973. poslao uredništvu Glasa Koncila doznajem da 
ni on nije bio zadovoljan činjenicom daje to pismo uopće objavljeno. Kako piše, on gaje poslao 
kao „privatno pismo - u nizu pisama urednicima - a da je objelodanjeno bez mojega znanja“ 1839 , 
te smatra kako bi Glas Koncila to trebao javno obznaniti. 

Odgovorio mu je 1. veljače 1973. Živko Kustić, uvjeravajući ga da mu ni Smiljana 
Rendić ni njezin odvjetnik nikad nisu dali naslutiti da im Kuntarićevo pismo smeta, uz opasku 
kako „nema smisla to ponovno podgrijavati u tisku“. 1840 

Tijekom 1973., Glas Koncila plijenjen je još dva puta: br. 7 od 1. travnja i br. 12 od 24. 
lipnja, pod optužbama da se „prenose izopačene vijesti o slobodi vjeroispovijesti u 
socijalističkim istočnoevropskim zemljama 44 ; da se list „miješa u odnose jedne socijalističke 
zemlje, napada njezin ustavni poredak, kod naših vjernika izaziva uznemirenje; ali i da se 
„Katolička Crkva želi prikazati kao jedini stvarni zaštitnik interesa hrvatskog naroda i u kojem 
se negira politički kurs u našoj zemlji 441841 ; no kako te zabrane izlaze iz vremenskoga okvira 
kojim se bavi ovaj radi, ovdje ih neću pobliže elaborirati. 


3.3. Suđenje Živku Kustiću kao autoru Glasa Koncila 


Osim protiv Glasa Koncila , tijekom 1972., nekoliko mjeseci prije sudskih postupaka 
protiv Glas Koncila opisanih u prethodnoj točci ovoga rada, pokrenut je i postupak protiv Živka 
Kustića kao njegovoga autora, i to zbog reportaže iz Banata, objavljene u veljači 1972. 1842 

Za postojanje istrage o tome slučaju javnost je mogla doznati iz Vjesnika , koji 27. 
svibnja 1972. u članku „Iseljena Hrvatska u don Jurinoj kadionici 44 Živka Kustića optužuje za 


1839 Pismo Zlatka Kuntarića Glasu Koncila od 29. siječnja 1973., u: Arhiv Glasa Koncila, Ur. br. 11/1973. 

Razlog zbog kojega je uopće poslao ovo pismo jest glasina koja je do njega došla da mu svećenici s područja 
Rijeke zamjeraju pismo, koje je objavio GK, jer bi ono moglo otežati položaj Smiljane Rendić na sudu. Upravo u 
to vrijeme, naime, Smiljana Rendić bila je sudski gonjena zbog svojega članka „Izlazak iz genitiva ili drugi 
hrvatski preporod 11 u časopisu Kritika br. 18, svibanj-lipanj 1971. Sudski će proces najprije završiti osudom od 
godinu i pol strogog zatvora i godinu dana zabrane nastupanja u javnosti, no Vrhovni će sud tu presudu 6. 
studenoga 1973. preinačiti u uvjetnu kaznu zatvora, uz produljenje zabrane javnog nastupa na dvije godine. Usp. 
Božidar NOVAK, Hrvatsko novinarstvo u 20. stoljeću , str. 765. 

1840 Pismo Živka Kustića Zlatku Kuntariću od 1. veljače 1973., u: Arhiv Glasa Koncila, Ur. br. 13/1973. 

1841 Usp. Božidar NOVAK, Hrvatsko novinarstvo u 20. stoljeću, str. 740. 

1842 Usp. Ž.[ivko] K.[USTIC], Između Tise i Dunava. (Upovodu imenovanja prvog Madžara biskupom u SFRJ), 
u: Glas Koncila, br. 3, 6. veljače 1972., str. 10-11. 

„nacionalizam" jer, primjerice, u nekim svojim reportažama relativizira međurepubličke 
granice kad Zagreb, Sarajevo, Split i Rijeku naziva „hrvatskim metropoli]'ama". Daje taj članak 
nastao u suradnji s nekime iz tadašnji vlasti svjedoči i činjenica, kako to primjećuje sam Kustić 
u svome odgovoru na taj članak, da njen autor iznosi infonnaciju prema kojoj je Kustić zbog 
dijela svoje reportaže „Između Tise i Dunava", kojega se i citira, „bio osumnjičen i pozvan pred 
suca istražitelja" - a da, kako Kustić primjećuje, „vijest o tome nije dosad nigdje objavljena"?! 

1843 


U obavijesti koju je, pak, Glas Koncila objavio nakon što je Okružni sud zabranio 
raspačavanje br. 21 od 20. listopada, navodi se kako je „na zahtjev javnog tužilaštva istražni 
sudac Vladimir Marković pozvao [je] pisca reportaže 'Sedamnaest stoljeća svetoga prkosa’, 
Živka Kustića, na ispitivanje kao okrivljenog po čl. 118/1 Kaznenog zakonika. Istraga je u 
toku". 1844 

Nažalost, zbog nepotpune dokumentacije o tome slučaju u Arhivu Glasa Koncila , nisam 
uspio rekonstruirati cijeli tijek toga postupka. No, iz Rješenja o odbijanju Žalbe koju je Kustić 
podnio, doznajem kako je istraga Istražnog suca Okružnog suda u Zagrebu - i to zbog sumnje 
na krivično djelo iz čl. 118. st. 1 Kaznenoga zakona koji opisuje „krivično djelo protiv naroda 
i države neprijateljskom propagandom"- službeno pokrenuta 21. rujna 1972. godine. 1845 

Nakon što je pokrenut postupak protiv Glasa Koncila zbog triju članaka objavljenih u 
br. 21. od 22. listopada 1972., protiv Živka Kustića kao autora jednoga od „spornih" članaka 
istraga je 31. listopada i proširena 1846 , a Kustićeva žalba na to rješenje odbijena. 1847 

Dokumenata o daljnjem tijeku postupka ne nalazim, pa nisam mogao rekonstruirati niti 
krajnji ishod toga sudskog postupka, no sam Kustić o tomu piše: 


1843 Živku KUSTIĆ, ,,Iseljena Hrvatska u don Jurinoj kadionici ", u: Glas Koncila, br. 12, 11. lipnja 1972., str. 8. 

1844 Usp. Sudski zabranjeno raspačavanje Glasa Koncila Br. 21/72, u: Glas Koncila, br. 22, 5. studenoga 1972., 
str. 2. 

1845 Rješenje okružnog suda u Zagrebu br. Kv 1003/72-2 (veza Kio 471/72) od 27. listopada 1972., u: Arhiv 
Glasa Koncila, Ur. br. 30/1972. 

1846 Rješenje Okružnog suda u Zagrebu br. Kio-1246/72 od 31. listopada 1972., u: Arhiv Glasa Koncila, Ur. br. 
31/1972. 

1847 Rješenje Okružnog suda o odbijanju žalbe br Kv 1136/72-2 (Veza br. Kio 1246/72) od 6. studenoga 1972., u: 
Arhiv Glasa Koncila, Ur. br. 33/1972. 

Najprije sam oslobođen, pa sam ponovno osuđen od Vrhovnoga suda. Bio sam dobio ipak samo pola 
godine zatvora, uvjetno na dvije godine. Godinu dana nisam smio javno nastupati. Pa onda nije bilo moje 
rubrike „Pismo seoskog župnika' 1 . Nisam krio da ne nastupam javno, nego anonimno. 1848 


Dokumenti iz Hrvatskog državnog arhiva u Zagrebu bacaju, pak, i dodatno svjetlo na 
ovaj postupak. Naime, iz Promemorije Komisije za vjerska pitanja od 29. ožujka 1973. proizlazi 
kako je postupak pokrenut upravo na njihov zahtjev: 

„Naša je Komisija još početkom mjeseca veljače prošle godine dala prijedlog Okružnom 
javnom tužilaštvu u Zagrebu za pokretanje krivičnog postupka protiv novinara Glasa Koncila 
Zivka Kustića“ navodi se u toj Promemoriji te dodaje daje Okružno javno tužilaštvo „prihvatilo 
naš prijedlog i pokrenulo postupak, te je nakon konzultacija s našom Komisijom podignuta i 
optužnica kod Okružnog suda u Zagrebu“. U istome dokumentu njegovom se primatelju 
sugerira „da bi kod Okružnog suda u Zagrebu trebalo intervenirati da prestane s 
odugovlačenjem i da održi suđenje, jer nam je ovakva situacija već znatno štetila i otupljuje 
napore na onemogućavanju zloupotrebe vjernika u političke svrhe.“ Istodobno, pojašnjavaju se 
i motivi i motivi zbog kojih je Komisija dala prijedlog za pokretanjem sudskoga postupka: 

S obzirom da upravo Živko Kustić konstantno daje negativan ton Glasu Koncila kako u pogledu 
odabiranja tema tako i u njihovoj interpretaciji, čime se taj list konstantno predstavlja kao političko 
sredstvo konzervativnih i reakcionarnih snaga u Crkvi, pa i izvan nje, naša je Komisija već desetak puta 
intervenirala da Kustić konačno bude izveden pred sud [...]. 1849 


Na samoj Promemoriji nije naveden primatelj, no iz pristiglog odgovora 1850 , kojega je 
10. svibnja 1973. poslao Republički sekretarijat za pravosuđe i opću upravu, zaključujem daje 
ona bila upućena upravo toj instituciji. Sekretarijat pritom obavještava Komisiju kako se na 
njihovu Promemoriju 8. svibnja očitovalo Predsjedništvo Okružnog suda u Zagrebu, dopisom 
br. Pov. br. 8-73., u kojem je pojasnilo kako sudac koji vodi postupak protiv Kustića raspravu 


1848 Živko KUSTIĆ, „ Glas Koncila “ u komunističkom razdoblju, u: Glas Koncila , br. 39, 28. rujna 2003., str. 3. 
Usp. i: Ivan MIKLENIĆ, Pogledi u Glas Koncila, str. 216. 

1849 Promemorija „Odugovlačenje suđenja novinaru Glasa Koncila “ od 29. ožujka 1973., u: HDA, KOVZ, kutija 
100, Pov. br. 57. 

1850 Odgovor Republičkog sekretarijata za pravosuđe i opću upravu br. Pov. br. 40/1973-3 od 10. svibnja 1973., 
u: HDA, KOVZ, kutija 100, Pov. br. 57. 

nije zakazao iz opravdanih razloga, odn. zbog ranije zakazanih rasprava u drugim sudskim 
predmetima. 

Ne ulazeći ovdje u ocjenu činjenice da Komisija, preko ministarstva, od Suda traži „da 
prestane s odugovlačenjem", pri čemu se navode politički razlozi, odn. ne ulazeći u ocjenu 
može li se to i po tadašnjim standardima neovisnosti sudstva smatrati pokušajem utjecaja na 
Sud u jednome konkretnom predmetu, ovdje bih ipak podsjetio na činjenicu kako je, po ranije 
spomenutim Kustićevim navodima, Okružni sud u prvome stupnju ipak donio oslobađajuću 
presudu. 

Potvrđuje to i rukom pisana bilješka, umetnuta u omot spisa u kojoj stoji: „Tužilac 
(okružni) će se žaliti na oslobađajuću presudu (tel. razgovor s tužiocem)" 1851 , a koja dodatno 
potkrjepljuje informaciju daje Tužilaštvo u ovome predmetu djelovalo u uskoj povezanosti s 
Komisijom. 

U omot istoga spisa Komisije je, također, uložena i optužnica Okružnog javnog 
tužilaštva protiv Živka Kustića od 23. studenoga 1972. (br. KT-259/72), iz koje se dade jasnije 
iščitati za što ga se teretilo. 

Pod prvom točkom se navodi daje 

[...] Hrvate i Slovence koji prebivaju na području SR Srbije nazvavši ih iseljenicima izjednačio sa našim 
građanima koji žive u inostranstvu [...] sve to u namjeri da kod hrvatskog i slovenskog naroda stvori 
uvjerenje da se boraveći u drugim republikama SFRJ nalazi u položaju naših građana u inostranstvu i 
stvarajući time kod njih osjećaj neravnopravnog položaja u odnosu na građane republike u kojoj borave. 

a u drugoj točci da 

poziva građane-vjernike na nepoštivanje pozitivnih propisa SRH i SFRJ, koristeći se pri tome opisom 
povijesnog događaja Katoličke Crkve. 

U zaključku se, potom, navodi da optuženi time „iznosi lažne tvrdnje u namjeri da izazove 
neraspoloženje i uznemirenje građana i da se umanji povjerenje građana u odluke i mjere 
državnih organa, pa je time počinio krivično djelo protiv javnog reda i pravnog saobraćaja 
širenjem lažnih vijesti opisano i kažnjivo po čl. 292 KZ“. 1852 


1851 Rukom pisana bilješka, u: HDA, KOVZ, kutija 100, Pov. br. 58. 

1852 Optužnica Okružnog javnog tužilaštva protiv Živka Kustića br. KT-259/72 od 23. studenoga 1972., u: HDA, 
KOVZ, kutija 100, Pov. br. 58. 

Inače, i u Dnevniku nadbiskupa Kuharića nalazim njegovo svjedočanstvo o tome kako 
je tih dana čuo za jednu znakovitu izjavu predsjednika hrvatske Komisije za vjerska pitanja 
Zlatka Frida. Naime, pod nadnevkom 12. lipnja 1972. Kuharić piše kako gaje posjetio hrvatski 
svećenik koji je djelovao u Frankfurtu, Bernard Dukić, te ga izvijestio o Fridovoj posjeti. 

Dakako, Frid je izražavao nezadovoljstvo sa mnom. Rekao je da Kustića ni Bog neće spasiti od dugoga 
zatvora, a da su Pavlinića smijenili biskupi. 1853 


Daje znao za Fridovo nezadovoljstvo zbog ,,spornog“ Kustićevog članka Kuharić u 
svome Dnevniku piše i znatno ranije, 22. veljače 1972., jer gaje nadbiskup Franić, nakon svog 
susreta s Fridom, upozorio kako se ovaj „ljuti [se] na Kustića zbog reportaže o Banatu.“ 1854 

Svoj susret s Fridom od 19. lipnja iste godine Kuharić je iskoristio kako bi ga pitao je li 
to istina, ne navodeći od koga je to čuo, te opisuje: 

Zanijekao je to. (Imam svjedoka da je to rekao u Njemačkoj). Rekao je daje Kustić napisao stvari koje 
izazivaju. Ima žalac. Napominje da je rekao tim ljudima da se sada pazi na svaku riječ pa neka budu 
oprezni. „Po magli se vozi sa spuštenim svjetlom! 1,1 Rekao sam mu da se onda ne može govoriti o slobodi 
ako se mora biti u strahu za svaku riječ. Na to je on odgovorio: „Živimo u neslobodnom društvu i zato 
nema slobode! 111855 


1853 Dnevnički zapis Franje Kuharića od 12. lipnja 1972, u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 51. 

1854 Dnevnički zapis Franje Kuharića od 22. veljače 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 11. 

1855 Dnevnički zapis Franje Kuharića od 19. lipnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 55. 

VII. ZAKLJUČAK 


U ovome sam radu, na temelju brojnih podataka koje sam njemu iznio, pokazao kako je 
Glas Koncila u prvih 10 godina svoga postojanja odigrao značajnu ulogu u životu tadašnjih 
Crkve i društva u hrvatskome narodu, a njegov je sadržaj bio predmetom osobitog interesa 
tadašnjih državnih, ali i crkvenih vlasti i krugova. 

Ponajprije, unatoč ograničenim mogućnostima distribucije, odnosno sustavnome 
onemogućavanju da se taj list distribuira redovitim kanalima te se prodaje ravnopravno s 
drugim tiskom na tadašnjim kioscima i drugim prodajnim mjestima, list je do kraja 60-ih godina 
postigao relativno visoke naklade, što dokazuje da je od strane čitalačke publike bio dobro 
primljen. Osim toga, kako sam nastojao prikazati, tragove njegove prisutnosti vidimo i na 
pojedinim crkvenim učilištima u zemljama srednje i istočne Europe, rado su ga čitali i 
pripadnici drugih Crkava i vjerskih zajednica, dopirao je i do hrvatskoga iseljeništva, kojemu 
je bio važan element povezanosti s domovinom, a rado su ga primali i hrvatski misionari diljem 
svijeta. Svoju privrženost, odn. potporu Glasu Koncila, brojni su svećenici i vjernici laici 
pokazivali prije svega svojom zauzetošću u distribuciji i promociji toga lista, ali i kroz dijalog 
s uredništvom putem pisama, od kojih bi neka list redovito objavljivao na svojim stranicama. 

Sadržaj Glasa Koncila bio je zapažen u crkvenim krugovima, ali je pomno praćen i 
analiziran i od strane tadašnjih državnih vlasti. 

Oni prvi - pojedini vjernički krugovi, osobito oni koji su s nepovjerenjem gledali na 
Drugi vatikanski koncil, njegovu provedbu i napetosti koje je poslijekoncilska obnova donijela 
ponajprije u Katoličkoj Crkvi u pojedinim zemljama zapadne Europe, a koje su se potom 
očitovale i u nekoliko značajnih crkvenih „slučajeva“ u Crkvi u hrvatskome narodu - na sadržaj 
Glasa Koncila iznosili su brojne prigovore: kako one koje se tiču odnosa uredništva toga lista 
prema pojedinim moralno-teološkim pitanjima, tako i prema odnosu toga lista prema 
spomenutim „slučajevima" u Katoličkoj Crkvi u zemlji i svijetu. Pojedini predstavnici crkvenih 
vlasti svoje su nezadovoljstvo izražavali i preko prosvjednih pisama tadašnjemu odgovornom 
uredniku lista (nad)biskupu Franji Kuhariću, a pisanje Glasa Koncila bilo je predmetom i 
nekoliko zasjedanja tadašnjih Biskupskih konferencija Jugoslavije. Svi su spomenuti, svatko na 
svoj način, tražili da se uređivačka politika lista promijeni ili pak da se Crkva od takve 
uređivačke politike i takvoga Glasa Koncila otvoreno ogradi. 


455 




Državne su, pak, vlasti, u okviru tadašnje Komisije za vjerska pitanja, temeljito pratili i 
analizirali pisanje Glasa Koncila, iščitavajući u njemu i ,,politiku“ tadašnje Katoličke Crkve u 
Hrvatskoj i Jugoslaviji. I državne su vlasti, na različite načine, iznosile svoje prigovore na 
sadržaj i djelovanje toga lista, bilo kroz upozorenja članovima uredništva, bilo kroz iznošenje 
prigovora drugim predstavnicima Katoličke Crkve s kojima je Komisija održavala kontakte, a 
pri kraju promatranoga razdoblja i zabranom raspačavanja dva broja toga lista te pokretanjem 
sudskoga procesa protiv jednoga njegovoga autora - Živka Kustića. 

No, tek tematska sadržajna analiza Glasa Koncila , koju sam u radu iznio, pokazuje kako 
su ,,kritičari“ toga lista, i oni crkveni i oni državni, za svoje kritike na samim stranicama lista 
uistinu mogli pronaći brojne argumente. List je, naime, uistinu vrlo otvoreno izvještavao o 
poslijekoncilskim napetostima u Katoličkoj Crkvi u pojedinim zemljama zapadne Europe, 
osobito u Italiji i Nizozemskoj, što su neki vjernički krugovi doživljavali kao ,,uvoz“ tzv. 
,,progresističkih“ ideja na hrvatsko crkveno područje, osobito nakon što je nekoliko sličnih 
,,slučajeva“ znatno obilježilo i život Crkve u hrvatskome narodu krajem 60-ih i početkom 70- 
ih godina XX. stoljeća. List je, osim toga, vrlo otvoreno iznosio i zahtjeve pojedinih biskupa, 
svećenika i teologa u svijetu i Hrvatskoj koji su tražili ozbiljne reforme u pojedinim pitanjima 
koji se tiču crkvene prakse, discipline i organizacije, poput pitanja obvezatnosti celibata, 
ređenja žena, načina izbora biskupa, uloge laika u životu Crkve i si., što su ostali izazovi u 
životu Katoličke Crkve sve do današnjega dana, kako svjedoče povremene rasprave koje se na 
te teme i u današnje vrijeme otvaraju u domaćoj i svjetskoj javnosti. 

Državni su pak predstavnici dobro uočili i političke, odn. općedruštvene tendencije lista, 
koje su se očitovale u njegovom suprotstavljanju ateizaciji tadašnjega društva, osobito preko 
sustava školstva i tadašnjih medija, te u njegovom otvorenom zalaganju za punu ravnopravnost 
vjernika, a time i za svojevrsnu demokratizaciju tadašnjega društva. Temama kojima se bavio, 
kao i načinom njihove obrade, Glas Koncila tako se nametnuo kao svojevrsna alternativa tada 
vladajućem poretku i marksističkom, ateističkom svjetonazoru - koji je prevladavao ne samo u 
tadašnjim državnim, nego i u svim društvenim institucijama i ,,mainstream“ medijima - te je 
na taj način širio i prostore slobode. Te su tendencije lista, razumljivo, naišle na otpor i 
protivljenje predstavnika tadašnjega komunističkog, jednopartijskog režima, te su oni tražili 
načina kako da takvo djelovanje lista ograniče, pa i suzbiju. 

Znanstveni doprinos ovoga rada ponajprije se sastoji u iznesenoj temeljitoj analizi 
sadržaja Glasa Koncila, ali i u iznošenju brojnih, stručnoj javnosti dosad slabo poznatih, pa i 

nepoznatih reakcija koje je taj list ,,izazvao“ u krugovima tadašnjih vlasti, ali i u pojedinim 
crkvenim krugovima toga vremena. No, neka područja djelovanja, utjecaja i recepcije toga lista 
od strane tadašnje crkvene i društvene javnosti i nakon ovoga rada ostaju otvorena daljnjim 
proučavanjima i analizama. 

Ponajprije, mogući tragovi reakcija na pisanje Glasa Koncila u tadašnjim stručnim, 
osobito kulturnim časopisima, nisu bili predmet interesa ovoga rada, a sasvim je moguće, pa i 
vjerojatno, da je list imao nekog odjeka i na njihovim stranicama. Osim toga, i jezik Glasa 
Koncila mogao bi biti zanimljiv jezikoslovcima, obzirom na tvrdnje koje se ponegdje mogu 
pročitati i čuti, a prema kojima je taj list njegovao ,,najčišći“ hrvatski jezik među svim drugim 
tadašnjim javnim glasilima, za što bi bilo potrebno napraviti temeljitu usporednu analizu 
jezičnoga standarda Glasa Koncila i pojedinih drugih listova toga vremena. Sadržaj i uvjeti u 
kojima je Glas Koncila djelovao mogli bi se usporediti i sa sadržajem i uvjetima u kojima su 
djelovali vjerski listovi u drugim zemljama u kojima su vladali komunistički režimi, osobito na 
istoku Europe, te tako provjeriti sintagmu o Glasu Koncila kao najslobodnijim i najutjecajnijim 
vjerskim novinama „od Jadrana do Tihog oceana“, koju su znali koristiti kasniji glavni urednici 
Glasa Koncila 1856 , što bi zasigurno dovelo i do nekih zaključaka o uvjetima u kojima je 
Katolička Crkva uopće djelovala u pojedinim komunističkim zemljama toga doba. Pa i samo 
uredničko i grafičko oblikovanje Glasa Koncila toga vremena zasigurno bi moglo biti izazovno 
za medijske stručnjake i povjesničare hrvatskoga tiska. 

No, sve te teme nisu mogle biti predmetom interesa ovoga rada, jer bi svojim opsegom 
izašle iz njegove osnovne teme, a premašivale su i moje stručne i objektivne mogućnosti, kao 
njezinog autora. No, ovdje ih ipak iznosim kao mogući poticaj drugim istraživačima. 


1856 Usp. Živko KUSTIĆ, „Glas Koncila “ u komunističkom razdoblju, u: Glas Koncila , br. 39, 28. rujna 2003., 
str. 3, Usp. i: Ivan MIKLENIĆ, Pogledi u Glas Koncila , str. 147. 

Prilog 1: Pismo kardinala Franje Šepera uredništvu Glasa Koncila od 21. siječnja 1966. 1864 





Zagreb, 21. I. 1966. 

Uredništvu 
"GLASA KONCILA" 

Za g r e b, Kaptol 8 

Već su se više puta čuli prigovori zbog netočnosti Koje su 
iznesene u nekim člancima "Glasa Koncila", i sa strahe svećenika i sa 
strane laika. Ovih dana ai je dostavljen i zapisnik Korone jednog deka¬ 
nata gdje se prisutno svećenstvo žali zbog tih pogrešaka i čak traži 
da bi. se postavio neki "korektor" koji bi prosuđivao da li da neke 
stvari uđu ili ne, dotično na koji način da se pišu. S ovio se mišlje¬ 
njem ne slažem,, ali smatram potrebnim da na ovo upozorim.’ 

Držim da nedostaci kojima se prigovara proizlaze iz novinar¬ 
ske brzine kojom se moraju redigirati pojedini brojevi i zbog preopte- 
rećenosti malog broja ljudi koji rade u redakciji. S obzirom na ovo 
možda su mnogi nedostaci neizbježivi. Mislim ipak da bi trebalo paziti 
kad se radi o pitanjima vjere ili s područja morala, na pr. kod odgovo¬ 
ra na postavljene casuse. Tu ne bi smjela Igrati ulogu novinarska brzi¬ 
na, već stoga što nije potrebno da se na takva pitanja odmah odgovori, 
jer to nisu vijesti za koje nam je stalo da budu svježe. Takve bi stva¬ 
ri trebalo dobro promisliti prije nego se štampaju. I takve stvari bi 
trebali rješavati zbilja teološki stručnjaci koji su na raspolaganju 
redakciji. Mene na pr. nikako nije zadovoljio odgovor koji sam dobio od 
redakcije glede onog upita o civilnom braku. Odgovor je glasio: baš se 
ja nalazila u redakciji gđica Berith, pa sno njoj dali da na piše odgovor. 

A stvar je bila vrlo delikatne naravi gdje je odgovor trebao dati teolog, 
i to dobro promišljeno, a ne gđica Berith /koju uostalom mnogo poštujem/. 

A taj je odgovor od mnogih svećenika primljen s negodovanjem. To su stvari 
savjesti koje treba s mnogo savjesti rješavati. 

•“edakcija mora imati na umu: kao izdavač je označen Duhovni stol, 
pa mnogi ljudi misle da je sve što je u "Glasu Koncila", pogotovo što se 
tiče vjerske nauke i morala, službena nauka Crkve. Mnogi će možda svoju 
savjest formirati prema onomu što donosi "Glas Koncila", pa stoga leži 
ozbiljna odgovornost na onima koji te stvari pišu. 

./. 




1864 Izvornik pisma u: NAZ, Prezidijal Šeper, l/Pr/1966. 

4 (fs. 


ft CQ 


Osim ovih stvari koje traže solidnost nauke ima i drugih predmeta 
za koje nije umjesno ili taktično da se donesu, pa ih je bolje pre¬ 
šutjeti, jer čitaoci nisu za njih zreli ili dovoljno pripravljeni. Tu 
se ne bi smjelo gledati na senzacionalnost ili neobičnost vijesti, 
dakle čisto sa žurnalističkih kriterija. Redakcija se dobro sjeća ka¬ 
kav je revolt proizveo jedan pasus iz interview-a s preuzv. Cekađom. 
Isto tako smatram neumjesnim on^j pasus o ispovijedanju i pričešćiva- 
nju pravoslavnih na Tekijama /br. od 22.VIII.1965«/. Osim toga se u 
članku spominje da je to primjena dekreta o Kkumenizmu. Želio bih da 
mi netko pokaže gdje je u tom dekretu određeno ili dopušteno da se 
odijeljenoj braći dijele sakramenti ispovijedi i Pričesti. Takve se 
stvari ne pišu napamet i "od oka". Nije mi poznato da li je preuzv. 
Bauerlein dao takve dispozicije ispovjednicima i na temelju čega. Ako 
je i bilo, mislim da je preuranjeno o tomu pisati. Meni je na temelju 
ovog članka već bio stavljen upit, može li se majka pravoslavna pri- 
čestiti sa svojim sinom, krštenim u katoličkoj Crkvi., kad bude primao 
sv. Pričest. 


Ovo sam sve napisao u dobroj namjeri, baš stoga što znadem ka¬ 


kav ujtjecaj ima naš list, pa da se izbjegnu nesporazumi i kriva tuma¬ 
čenja te da list u što potpunijoj mjeri postigne svoju svrhu. 


NADBISKUP: 

Prilog 2: Pismo biskupa Franje Kuharića uredništvu Glasa Koncila od 17. kolovoza 1967. 


1865 



Mons FRANJO KUHARIĆ 

pomoćni biskup 







17.vili.1967. 


Zagreb, 

Kaptol 31, p. p. 406 


Cijenjenom Uredništvu "Glasa Koncila" - Zagreb! 

Za vrijeme cijeljenja sv.potvrde'pročitao sam "Glas 
koncila" br.lG / 109 / od 6 kolovoza o.g.iaš san se nalazio u 


pakračkom dekanatu!Moram staviti neke primjedbo i upozoravam na 


slijedeće: 

1. U uvodniku stoji rečenica:"Iz toga je jasno da lcatoli 
ci više ne smiju misliti na pokatoličenje pravoslavnih..."Ta reče¬ 
nica može se dogmatski posve krivo shvatiti!Sto znači "pokatoličit 
u dogmatskom smislu? Znači primiti nekoga u potpuno zajedništvo 
Crkve Kristove kojoj je vidljivi i živi znak Rimski Riskup! do 
nam svima mora biti želja i molitvaiPokatoličiti ne znači obrijati 
bradu i promjeniti kroj odijela,nego priznati Credo Crkve i Primat 
TJio to spozna,dužan je ući propter salutem u Kat.Crkvu. Ketko me 
od svećenika zapitao,zar više ne smijemo primati u Crkvu one koji 
iskreno žele? U jednoj župi poslije sv.potvrde pitala me je jedna 
pravoslavna djevojka,kako može biti primljena u Kat.Crkvu,jer 
ozbiljno želi,a ne radi se o ženidbi! Ona je upoznala Crkvu i 
bit će primljena i dužnost nam je da je primimo!Ifikako se iz 
Papina govora ne moše izvući smisao,da je on posve izjednačio 
Pravoslavnu i Kat.Crkvu i kao da je svejedno kojoj čovjek pripada. 
Uvodnik ne smije postavljati tvrdnje koje mogu stvarati zabunu! 

2. Interviev/ s biskupom Salisom je djelomično promačen i 
suviše površno je dirnuo u veoma delikatna pitanja,koja se nfi. nabr 
čuju u jednoj kozeriji.U prvoj polovici njegovog života sigurno jo 
bilo pozitivnijih i značajnijih događaja,nego slučaj Strassnoff i 
kanonik koji kupuje biskupsku čast!? Čemu to služi?Moramo biti 
ljubomorno osjetljivi za čast svoje Majke Crkve unatoč grijeha 
njezine djece! 

Spomonjanje glinske tragedije? Da li ste u stanju pisati 
objektivnu povijest o svim tragedijama i njihovim dimenzijama što 
su učinjene u to tragično doba bilo s koje strane? Činjenica je 
da mi jos ni danas ne znamo objektivnu istinu!Čemu podilaziti 
jednoj proračunatoj propagandi! Kadamo se,da će budućnost biti u 
stanju da s jedne dalje perspektive mirno i obj!5*fcivno sve stavi 
na svoje mjesto!A Rožji sud bit će pravedan prema pobjednicima i 
pobijeđenima! 


Rečenica 


"Kaj je je" 


može biti formulacija clevedesetpet- 


1865 Izvornik pisma u: NAZ, Ostavština Franje Kuharića, korice Spisi 2. 





/jjl. g€»a*. -f ~t. 

godišnjeg starca,ali nikako nije spojiva s karakterom Nadbiskupa Stepinca, 
koji je znao zauzeti uvijek čvrsti stav u duhu Crkve ^ glasom svoje sa¬ 
vjesti.Rečenica "kaj je je" ima oportunistički prizvuk,znači slijeganje 
ramenima.Za takav stav nije sposoban onaj koji je pripravan umrijeti za 
svoje uvjerenje.Jedan zagrebački pravnik traži od Uzoritoga demanti 
toga stavka!Vjerojatno mu je poznata bila situacija i kategorički stav 
Nadbiskupa Stepinca. 

A čemu ono poslije pontifikala u sakristiji spominjati? Pred vjerni¬ 
cima u katedrali dostojanstvo,ozbiljnost,svetost svete službe i.ožje, a 
iza toga u sakristiji - sigurno će se netko zlorado smješiti - gimnastika 
u ornatu nakon svršene "glume"! 

3..Upozoren sam i na tvrdhju,da na plaši nije svejedno kako je tko 
obučen,nego kako se vlada.Istina, to je citat,ali na taj citat trebalo je 
jasnije i odlučnije naglasiti načela kršćanskog shvaćanja odijevanja i 
stidljivostiil-iogao bi se netko pristojno vladati i gol hodati ulicom! 
ipak ne bi išlo! 

Dragi moji suradnici,shvatite ove primjedbe kao bratske.Uvijek si 
budite svjesni da pišete za milijun, čitalaca i da ima veoma kritičkih 
čitalaca koji važu svaku riječ.mučite se mnogo,ali pazite da taj trud bude 
sačuvan dd. bilo čega što bi moglo imati negativnih posljedica.više puta 
sam i sam osjetio kako’ je jedna rečenica,a koji puta i jedna riječ pokva¬ 
rila mi onaj dobar dojam koji sam imao o cijelom broju.Ka neke stvari 
morate biti naročito osjetljivi i pažljivi. 

iudite si svjesni da se "Glas Koncila" smatra glasilom Crkve.iza 
njega stoji Kardinal,a biskup je odgovorni urednik.Stoga kada se radi 6 
člancima i tvrdnjama u kojima se izražava stav Crkve»politika Crkve, 
ocjena izvjesnih događaja i zbivanja u ime Crkve,predočite to ili kardi¬ 
nalu ili barem odgovornom uredniku.Delikatne stvari neka mi budu predo¬ 
čene. 


U odgovorima na pitanja seksusalne naravi treba biti delikatan,a 
n<A delikatna pitanja, treba dati privatni odguunr.može biti i izazovnih 
■pitanja koja postavljaju "seksualno iskusni"! a prave se naivnima. 

Kastojte biti dijaloški disponirnni unutar obitelji.Ako netko nešto 
dobronamjerno primjeti,saslušajte to i promislite njegove razloge.Pogotovo 
kad nešto sugeriraju ljudi s terena, dobro je vagnuti te primjedbe.Više 
očiju uvijek vise vidi i više ušiju više čuje! 

-iehe su primjedbe bile izrečene od biskupa i na Diskupskim Konferen¬ 
cijama u tom smislu,da se prenaglim i nejasnim tvrdnjama ne stvara 

zabuna i da se ima u vidu naše delikatne prilike. 


Srdačno Vas sve pozdravljam i blagoslivljem želeći sve najbolje za 


dobro Crkve Kozje 

Prilog 3: Pismo kardinala Franje Šepera biskupu Franji Kuhariću od 28. srpnja 1969. 1866 



Rima, 28. VII. 1969. 


Drag 


Preuzviseni, 


Već se dugo spremam da Vam pišem u vezi s "Glasom Koncila". 

To nije stvar koja uznemiruje samo mene, nego i mnoge druge. U zadnje 
vrijeme sam dobio nekoliko pisama,s različtih strana, s izrazima negodo¬ 
vanja zbog pisanja GK. Jedan naš ugladni svećenik / ne želim spominjali 
imena/ piše da su skrenuli sasvim na lijevo. Jučer sam dobio pismo od 
jednog našeg biskupa koji se osvrće na članak "Internacionala svećenika" 
/13.VII. str.6/ na koji ću se i ja kasnije osvrnuti. Taj biskup se pita: 

"Ne znam čemu sve to vodi. Da li je to početak borbe protiv obligatnog 
celibata kod nas?"- Jedan zagrebački profesor/potpisan/ piše:' r Sa svojim 
kolegama intelektualcima Vas molim da spriječite da GK piše slobodarski 
i da smućuje vjernike. Vrenena su preteška, pa neka oni nevolje ne otešča- 
vaju još više. Pišu često kao zagrebački "Vjesnik". Narod zdravije i moral¬ 
nije misli od njih, pa neka oni ili Bogu služe ili uopće ne pišu". PrilaZ 
žem Vam i pismo iz Zagreba s potpisom "Vaše hrvatske majke". 

I ja imam dojam da previše skreću na lijevo. Možda je krivnja i u tomu 
što je takva literatura /listovi i časopisi/ koje dobivaju izvana i iz kojih 
crpe svoje vijesti. Nešto će krivnje biti i na tomu što se previše zanose 
senzacionalnim, a to je narast za sve novinare. Oni će dakako reći da moraju 
objektivno informirati svoje čitaoce. Ali oni imaju i odgojnu ulogu, pa bi 
morali , kod različitih vijesti, iznijeti i svoj ispravni stav. A toga ima 
malo. Oni zaboravljaju da je izdavač lista Nadb.duh. stol i da je pomoćhi 
biskup odgovorni urednik,a da to nije palestra za ljevičarske novinarske 
senzacije iz katol. svijeta. I tako sve isoada jednostrano, a ne objektivno. 
Još nisam vidio u GK članka koji bi se potužio na nered i smutnju koju prave 
žurnalistički teolozi i teološki demagozi na Zapadu. Isto još nisam vidio 
ni jednog članka gdje se soominje koja pozitina struja /ne mislim ovdje 
fanatične i intransigentne "tradicionaliste" koji uopće ne priznavaju 
Koncil/ koja se bori protiv ovog nereda. 

Pogledajmo samo zadnji broj od 13.VII.- Na str. 2 članak "Nema više 
govora o 'krivovjerju’ teologa Schillenbeexa". Ne znam čemu služe te ponovlje 
ne apologije ovog teologa. Nitko nije govorio da je heretik, ali da u njegovo 


’ Izvornik pisma u: NAZ, Ostavština Franje Šepera, kutija 48, korice 227. 

teologiji nije sve u redu, to stoji, premda smatram da u Hmlan- 

dini ima puno opasnijih od njega. Zašto se njega kod nas mora braniti? 
Možda da se zado.olji laioim-čit;teljima "Svezaka"? 

Kad su štamoali brošuru sa Suenensovim intervju-om, ja sara Vam izrazio 
svoje negodovanje. Kasnije sam imao orilike, pa sara Pavliniću privatno 
poslao pismo, dosta opširno o toj temi. Dakako Pavliniću i njegovim teološ¬ 
kim savjetnicima ne vrijedi ono što veli njihov nadbiskup, pogotovo jer je 
sada i on član te zlosretne rimske Kurije od koje potječe sve zlo u našoj 
Crkvi. I sad dobivam odgovor na svoje pismo, kao neko "otvoreno pismo": 
ovaj broj posvećuje više nego jednu čitavu stranicu /str.2, ^ i 5/ Sue- 
nensu, dakako sve najpozitivnije. Da je danas živ Pio XX, zadesila bi 
Suenensa sudbina kard. Billota. Ali danas je ovdje Pavao VI koji radjje 
"ponizno razmatra" ove prigovore, ali neka Pavlinić & Co. ne misle da je 
Papa s takvim sredstvima presije sa strane jednog kardinala oduševljen. 
Poznato je da je Sunens povrijeđen što Papa nije "Humanae vitae" dao na 
glasanje čitavom episkopatu , nego se usudio sam donijeti taj dokuraenat. 

A povrijeđen je i zbog jedne druge stvari, koja je meni poznata, ali o 
kojoj ne mogu govoriti. I sad se abre_agira na ovaj način. Dakako da je 
uvijek vješto postavljena distinkcija Papa-Kurija. I to danas kad Papa 
zbilja ozbiljno nastoji da Kuriju ažurira, te da ukloni, koliko se može, 
njezine nedostatke. 

Ovdje Vam šaljem jedan broj lista "L'Homme nouveau" od 20.VII. 

Tamo ćete naći na str. 6 malo drugačije glasove u vezi s intervju-o.m. 

I to nisu glasovi kakvih pobožnih bakica. Ima i zanimljivih detalja o 
3-ovora referatu u Churu. Ja tražim, u ime objektivnosti, da GK donese 
i ove izjave. 

A ne bi škodilo kad biste dali prevesti i publiirati, eventualno 
u "Svescima" /ako budu imali kuraže/ i onaj članak na str.l "L' Homme 
nouveau", 


No to-' 

"Internacionali 
"fruštuk-misu" 
svijet 
dušnom 


nije sve. Za 
svećenika". 
koju je ta in 
Na j 
sve 


vidio tko su ti. 
grupom francuskih 


oker kommt zuletafc". Na str. 6 članak o 
Dakako da nisu spomenuli onu svetogrdnu 
ternacionala održala u Churu. Tu bi naš 
gore je to da GK naziva ovu grupu " veliko - 
ćenika". Mislim da je to ipak previše. 

v«iRiT.vTe.w pACieNTOS 

CARITATO 


Kako se usuđuju ovako pisati"? I još žale da biskupi ne žele s takvima 
razgovarati, i to prigodom sastanka koji je namijenjen samim biskupima. 
Zar bi bilo ljepše da su ti počeli s demonstracijama za vrijeme refe¬ 
rata? Kud ide GK? 

Kraj toga članka je i drugi s bučnim naslovom "Ostavka 28 sveće¬ 
nika". Čemu sve to? Zar samo za volju objektivneinformacije ili za stva¬ 
ranje kaos,@*,kod našeg svijeta? 

Ja sam već nekoliko puta mislio da im pošaljem zaostalu pret¬ 
platu i da ih zamolim da mi list više ne šalju. Znam da je jedan povjere¬ 
nik GK odlučio da ovaj broj neće dati u cirkulaciju. 

Menise sad postavlja pitanje? može li u ovakvoj situaciji i na¬ 
dalje list izlaziti kao list Duh. stola i možete li Vi i nadalje biti 
onaj koji-snosi odgvornost za lis? Meni se sve čini da se ni oni nisu 
mogli otet napasti "la tentation du pouvoir". Oni su si svijesni da 
nešto znače, da stvaraju javno mnijenje, pa ih nije brige za drugo. 

Vidjet ćete da će Vam se popeti na glavu i da će postati glavni faktor 
u nadbiskupiji. Nešto slično kao nekadašnji seniorat. 

Custo§ quid de nocte? 


Mnogo Vas pozdravlja 


P.S.- Jedan naš svećenik 
nosti Srcu Isusovu i bi. 
u parateologiju. Ne znam 


raipiše da su u biltenu ''Svjedočenja' 1 pobož- 
Gospi nazvane "trik pobožnostima" i stavljene 
da li to stoji. 

Prilog 4: Pismo skupine katoličkih laika biskupu Franji Kuhariću od 27. prosinca 1969. 


1867 


ZAGREB, 27. prosinca 1969. 


Monsinjore, 


Obraćamo Vam se, ne samo kao odgovornom uredniku 
"Glasa Koncila", nego i kao Apostolskom administratoru 
Zagrebačke nadbiskupije, koja je izdavač "Glasa koncila". 

U Božićnjem broju "Glasa koncila'" objavio je re¬ 
doviti suradnik "seoski župnik - don Jure" pismo u kojemu 
se^osvrće na članak dra Čedomila Č e kade "Horizontalno 
kršćanstvo" - objavljen u "Vjesniku đakovačke biskupije" 
br. 11 /studeni 1969.g./. 

Različitost mišljenja i gledanja na rješavanje su¬ 
vremenih strujanja i problema C r kve kod nas i u svijetu do- 
ks^su slobode koja u Crkvi vlada, jer smo svi djeca zajev 
đničkog Oca. Slobodni po naravi i po Kristovu oslobođenju. 

Kao vjernike nas ne iznenđuje, da i među članovima 
klera postoje različita mišljenja, ali ono što nas je ponu¬ 
kalo da Vam se, Monsinjore, obratimo jest način pisanja i 
stav^pisca - don Jure, prfema zaslužnom katoličkom publicisti 
dru Ceđomilu Čekadi. --- 

Naglasak je pisma - upućenog dru Č e kađi - na pozivu 
da prestane pisati, jer je njegovo vrijeme prošlo, a razlog 
je štoj'zastupa čudno mišljenje", "uznemiruje naš pravovjerni 
katolički puk"' i "mutno pravi pa u mutnom lovi". 

Mi u ovom različitom gledanju na stvar ne želimo 
zauzimati stanovište ni jednog od pisaca, ali smo osupnuti 
načinom na koji pisac, don Jure, nastupa prema bratu svećeniku. 

K s o vjernici željeli bismo da budemo objektivno 
obavještavani o stanovištu jednih i drugih, a iznenadjuje 
nas, da jedan svećenik drugome osporava pravo na daljnje pi¬ 
sanje i iznošenje vlastitih pogleda na probleme. Dijalog je 
danas aktuelan, a činimo vrlo slabu uslugu katoličkoj stvari, 
ako taj - toliko naglašavani i potrebni dijalog na ovaj način 
među sobom vodimo. 

Uvjereni smo da pisanje don Jure nije službeni stav 
uredništva "Glasa koncila”, već samo mišljenje jednog sura¬ 
dnika. 

Ne radi se samo o osobi dra Čedomila Č e kade, kojemu 
mi svi neizmjerno mnogo dugujemo zbog njegova priznatog pu¬ 
blicističkog djelovanja, kao i zbog njegovih osobnih žrtava, 
nego se radi i o načelnom pitanju da li je dopustiv takav /don 
Jurin/ stav prema čovjeku,„piscu i svećeniku. Ako je to - kao 
u konkretnom slučaju - dr C e kada, čovjek koji je u životu 
pokazao divljenja vrijedan karakter, onda stvar i zabrinjava. 

./. 


1867 Izvornik pisma u: NAZ, Ostavština Franje Kuharića, korice Spisi 3. 



Bili bismo Vam, Monsinjore, zahvalni, kad bi se 
uredništvo "Glasa koncila" ogradilo od takvog stava prema 
dru Cgkadi i načinu pisanja uopće ? te kada bi omogućilo 
dru Cekadi da u jednom od slijedećih brojeva "Glasa koncilaV' 
odgovori "seoskom župniku". 

Bio bi to značajan doprinos našem unutrašnjem dija¬ 
logu, a ujedno i zadovoljština dru Čedomilu Č e kadi zbog 
nekorektnog načina borbe mišljenja, koja se u konkretnom 
slučaju spustila na nivo moralnog diskreditiranja čovjeka 
i svećenika. 

Zahvaljujemo unaprijed i ostajemo 


Gospodinu 

M?gru S’HMJI ICUHARIĆU, 

biskupu i Apostolskom administratoru 

zagrebačke nadbiskupije 

Z__A_G_R E 3 

Kaptol 31 



u Kristu Kralju odani 

Prilog 5: Pismo biskupa Franje Kuharića uredništvu Glasa Koncila od 4. ili 5. siječnja 1970. 




U 



1868 


Zagreb,5.I•1970• 

Draga noja braćo u Uredništva I 

Dostavljam Vam uz povrat pismo koje sam primio a koje 
Je izazosnzo pisanjem Don Jure u božičnom broju "Glasa Koncila". 

I moje Je mišljenje da se stvar nije smjela onako postaviti.Da 
ni Je članak bio prije predložen,Ja ga sigurno ne bih bio odobrio 
u onakvoj formi, u onom genre-u ni onom broju. 

Htio bih svakako napomenuti na neke momente!Kad se pred 
Javnost donosi sud o sadržaju Jednog čl ank a onda treba sadržaj toga 
članka prosuđivati u njegovoj cjelini ali i u cjelini čitavog 
čovjeka koji ga Je pisao. U don Jurinom napisu Je dekada ipak 
nepravedno napadnut Jer su neke misli samovoljno interpretirane 
izvan cjeline cijelog njegovog stava. Čemu Je bila potrebna ta 
svađa?uOsim toga,smatram da nije bilo prikladno da se izvjesne 
izmjene misli stave u genre u kojem se obračunava s Ilandićem i 
Žankomi Ilije pošteno proglasiti čovjeka koji sigurno ima najbolje 
nakane i upozorava na suviše izazovne gluposti,koje se pojavljuju 
na Zapadu a pomalo očijukaju i prema Istoku, osumnjičiti radi 
krovovjerja pred 200.000 pitalaca božičnog broja "Glasa Koncila"! 

. .... c Trebalo Je imati na umu da Je taj Čovjek za katolike 

Bosne pojam i da Je taj čovjek svjedočio svoju vjernost Crkvi sa 
12 godina tamnice.Ima i razloga da bude osjetljiv u situaciji 
pred kojom ni ne.smijemo zatvarati oči! Ako mi nismo raspoloženi 
u svjetlu naše nedavne prošlosti prosuđivati-i sadašnjost Crkve, 
ako nismo dovoljno sabrani da cijenimo žrtve podnesene za Crkvu, 
izlažemo se opasnosti da postanemo nepravedni i nezahvalni! 

Smatram neke pojave opasnijima za život Crkve nego 
što se misli da Jesu.He škodi ako netko i oštrije upozori i zato 
ga ne smijemo staviti na lomaču. Čekada bi mogao uzvratiti:Ako sam 
zlo rekao, dokaži! Ako sam istinu rekao, zašto me biješ? do su 
ozbiljne teme i one se ne mogu persifliiati! do nije stil dijaloga! 
Osim toga, nemojmo papagajski ponavljati kako su kršćani u predkon- 
cilskoj Crkvi, samo gSAdali u nebo i zato Je svijet pošao zlim putem! 
I suviše su živjeli za zemlju! I postkoncilski kršćani neće popra¬ 
viti svijet ako ne budu više gledali na nebo,tj.ako ne budu dublje 
sjedinjeni s Bogom! Zakoni milosti i uvjeti spasenja ostaju nepro¬ 
mjenljivi. Činjenica Je i to da su sveci bili najaktivniji izvršite¬ 
lji ljubavi i obnovitelji Crkve.Ja drugog puta ni danas ne vidim, 
ako se pitanju obnove pristupa s dubljim razmišljanjem. 


1868 Izvornik pisma u: NAZ, Ostavština Franje Kuharića, korice Spisi 3. 




Došle su neki dan dvije gospođe iz Zapruđa.Pitaju kad ćemo 
u Utrine poslati svećenika? Aid. kažu: Pošaljite svetog svećenika 
koji se ne bude stidio pokazati kao svećenik i koji se ne bude 
sakrivao civilnim odijelom! Imaju pravo! 

Ponovno Va3 molim,s punom svješću odgovornosti Važite 
scaku riječ.Ovaj Je članak ipak povreda ljubavi i pravednosti, 
a to si "Glas Koncila" ne smije priuštiti, Jer bi time demati- 
rao rsam sebe' i; "N 

Horom Vam biti ftskren pa Vas da razmislite 

odjeke takvih polemika unutar Crkve obzirom i na moj položaj 
kao biskupa i odgovornog urednika.Bilo Je stvari koje Ja baš ne 
bih kao odgovorni urednik potpisao a niti kao biskup uzimajući 
u obzir kompleksnost naše situacije i situacije Crkve danas! 
•Ipak nisam uvijek reagirao imajući povjerenja u dobre nakane 
i postajući Vašu odgovornu slobodu . Morate priznati da sam 
bio daleko od toga da bih bilo cjepidlaka.Epđktim, ipak bih 
Vas želio upozoriti da vodite o tome računa da se "Glas Koncila" 
izdaje u ime nadbiskupije i da Je biskup odgovorni urednik koji 
bi imao. pravo da mu prije budu predložene delikatnije stvari. 

Imam pravo, i to da ljudi' ne budu zabludi pa da misle da Ja 
sve potpisujem što se štampa.U odgovoru onom rimskom građaninu 
napisali ste da Ji nisam vlasnik lista.Dobro ste napisali, 
lVlasnik lista Je Crkva kod nas i ja svoju funkeiJu i V !voJu 
funkciju: smatrajmo samo služenjem Crkvi,ali nemojmo Bi uvijek 
prisvajati monopol da smo samo mi u pravu i da samo'mi znamo 
pravi put.Treba imati više širine,širokogrudnosti i mirnog 
prosuđivanja. Kad su se oko Isusa najviše tiskali ljudi, on Je 
otišao u pustinju i proveo noć u molitvi! 

Bazmislite kako ćete stvar popraviti da Mt ljubav ostane 
nepovrijeđena!Ja poštujem ljude koji su se uvijek borili za 
Crkvu i za nju trpjeli, časno idoslJeđno.Boli me njihovo poniženje. 
Ki mučenik Stepinac ne bi' danas drugačije sudio b kršćanstva 
širokog puta nego to čini Čekadal Uvjeren sam da nije mislio 
na Vas, pa se niste trebali ni braniti, a no trebate braniti 
ni one ekstremiste preko granical"Sloboda Je odgovornost! 

U nadi da smo se razumjeli srdačno Vas sve pozdravljam 
i želim obilje Božjeg blagoslova 

Prilog 6: Pismo (odgovor) Živka Kustića biskupu Franji Kuhariću od 7. siječnja 1970. 1869 

UREDNIŠTVO I UPRAVA 


KAPTOL 8 
POŠT. PR. 465 
ZAGREB 

Preuzvišeni, 

Držim da je Dolje odgovor sažeti pismeno. Pišući ono o dru 
Čekadi osjećao sam se vrlo neugodno, ali mi ni sada, nakon dob¬ 
rog razmišljanja, savjest ne predbacuje što sam onako postupio, 
ljudi koji nam prigovaraju ne moraju znati da mi svoje odluke 
takodjer donosimo pred Gospodinom, možda i nakon koći prove¬ 
denih u molitvi. Pojave koje u Crkvi zabrinjavaju, .zabrinjavaju 
i uredništvo Glasa Koncila, zabrinjavaju i mene osobno. Ima lije¬ 
pi broj svećenika koji me osudjuje kao suviše opreznom i u duši 
konzervativnog. Urednik Veritasa primio je više protestnih pisa¬ 
ma svećenika protiv mog zastupanja autoriteta, biskupske vlasti, 
osobito protiv mojih kritičkih članaka na račun onih što se bore 
protiv celibata. I na adresu Glasa Koncila dolazilo je takvih pisa¬ 
ma« No, to ovdje nije važno. Ja sam s drom Cedomilom Sekadom imao 
ovih godina barem dva sasvim ozbiljna razgovora. Poduzeo sam te 
razgovore na svoju ruku, u želji da izgladim sukob, da izbjegnem 
•stvaranje fronta izmedju njega i naših zagrebačkih teologa. Ovdje 
•su mi unaprijed govorili da neću uspjeti. No, ja sam vjerovao da 
je moguće. Imao sam s drom Čekadom i intervju . Ispalo je pomir¬ 
ljivo. No, on je nakon svega toga nastavio kampanju. Osobno sam 
uvjeren da je to prava kampanja protiv Koncila. Mogao bih to i 
dokazati. Bilo bi dosta proći redom njegove članke koji su pisa¬ 
ni za vrijeme Koncila. Redovito je do zadnjeg časa zastupao ono 
što je Koncil odbacio. I to je, dok nije bilo službeno odbačeno. 




1869 Izvornik pisma u: NAZ, Ostavština Franje Kuharića, korice Spisi 3. Pismo nosi nadnevak 7. prosinca 1970., 
no kako je riječ o neposrednom odgovoru na pismo nadbiskupa Kuharića od 4. ili 5. siječnja, očito se radi o 
tiskarskoj pogrešci, te je trebalo stajati „7. siječnja 1970.“ 

476 








zastupao kao jedino moguće, kao stav svih razumnih i kreposnih, 
prikazujući zastupnike drugačijeg stava kao nesvjesne, kao sumnji¬ 


ve s obzirom na vjernost Crkvi. Držim da potpisnici protestnog 


pisma ne žele da provodim to dokazivanje. Bilo bi pogubno. Ali 
pisanje dra Čekade smućuje svećenika, koči ođnovm duhova, gasi u 
ljudima vedru nadu da Crkvu ovoga časa vodi Duh Sveti. 

Potpuno usvajam Vaše misli o opasnostima. Mogao bih sve to 
potkrijepiti analognim vlastitim tekstovima kroz brojeve i broje- 
cve Glasa Koncila. Kad me se-napada s dvije suprotne stranejj bit 
će da sam negdje u sredini. Sredinu zovu zlatnom, ali ona je uvijek 
najopasniji stav. ■. . 

Moglo bi se sasvim precizno pokazati kako je dr čekada sasvim 
otvorenim aluzijama napado stavove dra Šagija i drugih naših teo¬ 
loga. -Vrlo superiorno, uvijek se pozivajući na Božanski autoritet. 
Zašto on sada podiže paniku protiv pričešćivanja stojeći? Tko 
je od nas dizao paniku protiv pričešćivanja klečeći? I tako da¬ 


lje. Ja neću protiv ovog pisma s potpisima pokretati "kontaofen- 
zivu". Ne.moram dokazivati da bife. sakupio barem toliko potpisa, 
i da ti potpisnici ne bi bili 3labiji kršćani. No, ja predlažem 
Vama i uredništvu GK. da se ovo pismo s.potpisma doslovno objavi 
U Glasu Koncila. Ja ili ne bi replicirao, ili bih se, u granicama 
poštenja iciskrenosti, javno ispričao dru Čekadi, ukoliko sam ga 
uvrijedio. Takodjer sam spreman.podnijeti svaku sankciju. Nisam 
postupio nasumce, moram biti odgovoran za svoje stavove. Znam da 
je dr u ekada zaslužan svećenik i visoko moralna ličnost. Volio 
bih da ljudi vjeruju da i mi Boga molimo i da.se Boga bojimo. 

.Napisao sam ovo po savjesti, svjestan svoje odgovornosti. 
Hačunam na razumijevanje, s punim poštovanjem Vašeg autoriteta. 
Našiost, nijedan se autoritet nije našao ponukanim da protestiran 
protiv razornog pisanja dra Čedomila Čekade. 



^ poštovanjem 


Zagreb, 7. prosinca 19?0. 

Prilog 7: Pismo nadbiskupa Franje Kuharića uredništvu Glasa Koncila od 6. veljače 1971. 1870 

6.veljače 1971. 


Cijenjeno Uredništvo) 

Dostavljam Van plano o.Nikole Roščića koje se odnosi na iEvještaj 
"Glasa koncila" o slučaju Siraoniel 

Želio bih ad to pismo pročitate sine ira et studio) Dobro do biti 
razmotriti i njegov sadržaj) 

Neka i meni bude dozvoljeno da kao prijatelj kažom nekoliko misli 
iz svoje savjesti) Razgovarajmo u povjerenju i iskreno) Uvjeren sam da to 
možemo, jer mi sigurno nećete zanijekati dobronamjernost) 

Razmišljajući o tom izvještaju, postavljalo mi se pitanje: da li je 
cjelovit? Da li je zaista objektivan? Da li je to potpuna istina ili 
poluistina? Autor se očito p opredijelio na simplioističku podjelu: lijevo- 
deeno, intagristi-progresisti, emo-bijelo) U ovom slučaju lijevi su posve 
u pravu, desni posve u krivu? Mislim da je to onaj isti autor koji je opet 
u "Službi Božjoj" postavio stvari drugačije nego što to in ače čini u 
izvještajima koje piše za "Glas koneilaZ na temelju jednostranih sudova 
obično iz ljevičarskih novina. 

To je dokaz kako čovjek zaista nije sanjo čifeta misao? Stoga ne 
promatra ni ljude ni dogadjaje kao čista misao! Ne donosi sudove kao čista 
mieaol Ne opredjeljuje se kao čista misaot Čovjek ima živce, temperament, 
srce, odgoj, interese itd. Zatoflje od svakoga čovjeka točko očekivati 
objektivne sudove i mirna, objektivna mjs promatranja! 

Kad sam čitao izvještaj Mihovilovićev o istom slučaju u Vjesniku, 
osjetio sam da Je hladniji, smireniji! Onda sam se sjetio MihovilovŽovih 
članaka i 2 staljinističke erel S kolikim žalcem je pisao o Crkvi, Papi i 
evemu što je u odnosu s vjerom) Protupapinskl žalac se ovog puta nije 
osjetio u Mihovilovićevu izvještaju! Hego toga žalca Je bilo u izvještaju 
S.R.l Možda 1 previše za vjerske novine) Ipak čovjek nije čista misao! Nije 
mu lako biti objektivan, pravedan, pošten) A to eu uvjeti za svaki modju- 
ljudski razgovori Bez tih uvjeta uvijek će postojati opasnost ovo većeg 
nerazumijevanja, sve većeg udaljavanja jednih od drugih, svo voćog aukob- 


1870 Preslika pisma u: Osobni Arhiv Vladimira Pavlinića, London 



ljavanja jodnih protiv drugih! Bos silnog poštenja evo vrijednosti Bogu 
postati zamagljene, dvolično izražene! 

Sloboda, javno mnijonjo, obnova, napredak, zajedništvo! itd. 

Sva te vrijednosti mogu biti manipulirano i instrumenti manipulacija a 
ljudima i ljudakimffaavjostima, ako se ljudi ne postave na čvrsto atanovišto; 
Istino i LjubaviI Sezfctoga nema pravednosti i poštenja, a bez pravednosti 
i poitonja nemogući su konstruktivni nedjuljudski odnosi izvan Crkve, 
a pogotovo u(H' *j»jxx Crkvi! ^ 

Za mene osobno ne postoji ni lijeva ni desna istina, ni integristika 
ni progresietička istina! Za mene postoji Istina! Ali jer i sam nisam 
čista misao, priznajom da jo zaista teško uvijek biti pravedan i objektivan 
sudac, jer čovjek može biti makar i podsvjesno subjektivan! Ali kršćanska 
obveza uvijek obvezuje našu savjest da budemo pošteni prema svakom i 
da tražimo samo istinu i da je branimo s ljubavlju! 

To načelo uvijek izaziva ui meni žalost, povrijedjenost i zabrinuo 
tostj kad osjetim da bilo tko i bilo na koji način tendencioznom dezinfor¬ 
macijom ili poluistinom zaobilazi istinu i pravednosti Dosta smo se 
načitali i naslušali toga u poratnim godinama, Ni trunak toga ne bi smjelo 
doći u vjersku štampu koja mora uvijek služiti istini i ljubavi! 

Crkva nije nikakva partija! Ona ne smije živjeti zemaljskih 
duhom. Ona mora živjeti Kristovim Duhom! Crkva se može obnavljati, napredo¬ 
vati i živjeti samo snagom Igtine i Ljubavi! Sve što Je protiv toga od 
Zloga je! Bez toga sve vrijednosti gube svoju zaštitu i temelj! Bez toga 
će sloboda uvijek biti za jedne samovolja, za druge ropstvo! X dok bi si 
Jači uvijek prisvajali pravo govora, slabiji bi uvijek morali Šutjeti! I 
dok bi jači uvijek imali pravo, slabiji bi uvijek imali krivo! Tome obično 
prethodi mentalitet anarhije koja se onda pretvara u najkruću diktaturu! 
Sloboda krivo shvaćena, sloboda bez odgovornosti i poštenja uvijek se 
pretvara u tiraniju! Borba protiv vlasti uvijek je borba za vlast, samo ta 
obično potencira prevlast čovjeka nad čovjekom! Metode borbe ovoga svijeta 
uvijek Jrapdavaju žalosnu uzrečicu dajjednom mora smrknuti da bi drugome 


svanulo! 


Majka Crkva ne može živjeti takvim duhom! Ona mora živjeti, ona utora 


svjedočiti istinu, pravdu, slobodu i ljubav! 

Teško je to nana ljudima, boji nismo čiste misli, ali obveza je tot To« 
odgoju mora služiti apostolska Štampa! 

Čujem da su-ljdiŽ. u nekim crkvama, čitali svoju deklaraciju s protesfcimji 
zahtjevima! Javno optužuju konkretne ljude! Hoće li ti optuž^eni imati pravo 
da kažk i svoju obranu? Hoće li istim sredstvima i na istim mjestima moći 
reći i svoju riječ! Da li je pravo samo na jednoj strani? Sto onda ako ima 
ozbiljnih razloga za kojo su odgovorni i mladi da je došlo do nesporazuma. Hoće 
li tu biti poštivana pravednost? Da li je poštivana ljubav? Istina? Ako nije, 
da 11 je to onda put obnove? Ili Je to samo pubertetska imitacija nekih metoda 
koje nisu spojive a 2vandjeljem na koje se inače tako bučno pozivaju7 Takvi 
mentaliteti mogu biti opasni za autentični život Crkve! Kad se piše protiv lova 
na vještico, no smijemo zaboraviti da i to može biti lov na vjofltioel Alibi! 

Hekatolički časopis "Kifooviers Magazine" od 9.1. donosi karikaturu o 
slučaju biskupa Slmonlsa a naslovom "Modurnl lov na vještico"1 

iiazumljte, dragi prijatelji 1 b^raćo, ovo moje pismo kao* svjedočanstvo 
unutarnje tjoBkobo koja so radja u ljubavi prema Crkvi i promil svakom čovjeku. 
Nemam drugo nakano nego da ispovijedi« vlastitu brigu 1 da time potaknen na 
/Suživot to brige z^a Crkvu, posebno za Crkvu u hrvatskom narodu koji Jo,nažalost, 
uvijek bio manipuliran izvrsna a iznutra razdijeljen 1 zato mu Jo povijest 
tragična. 

Roči ću 1 to iskfeno i pošteno, da sara začudjon da iz mojih nagovora za vrijeme 
SvećeničkogfteBaja nijedna riječ nije našla mjesta u "Hlasu konoila" kad se 
izvještavalo o točnjut Oovorlo sam izbavojo savjesti kao zagrebački nadbiskup! 
Može oo to nokom moždu činiti suviše "Jasnim", ali to je moja savjest fc moje 
uvjoronjo, pa bi bilo, raiollm, dobro da vjernici čuju što js nadbiskup rekao 
braći svećenicima pred Božjim narodom! Možda su to ipak bilo važnije stvari 
nogo neki drugi napisi u ovom broju "dlana konoila"! Možda bi to bilo više našo 
i odraz našega čana ovdje u Hrvatskoj nego što je slučaj svećenika Osrarda! 

Da li jei ono svo tako? 

ft 

Budito uvjereni da vas svo iskreno volim cijeneći vašu muku, ali ifas molim 

da razumijete i moju huku. Srdačno Vas sve pozdravljam i želim obilni Božji /; 

bla goolov. v.r.Fr.Kuhatić, nadbiskup 

